
BRANGAKMENIS 
KAUKOLĖJE 


PIRMA DALIS 


Žemė seno. Suminkštėjusias jos formas užgulė laiko ženklų 
našta. Jos keliai tapo keisti ir nenuspėjami, kaip žmogaus gyveni- 
mas, artinantis mirčiai. 

Iš "Runų Krivulės istorijos" 


1. GRAFAS BRASAS 


GRAFAS BRASAS, Kamargo lordas-saugotojas, pasibalnojęs 
raguotą arklį, apjojo savo valdas. Buvo ankstus rytas. Netoli nedi- 
delės kalvos, kurios viršūnę puošė senos gotiškos bažnyčios griu- 
vėsiai. jis stabtelėjo. Per ilgus amžius vėjas nugludino storas akme- 
nines sienas. Dabar jomis ropštėsi gebenė, savo žiedų auksu bei 
purpuru nuspalvindama tamsias langų akiduobes. 

Tokių pasijodinėjimų metu grafas nuolat čia užsukdavo. Jį 
traukė šie griuvėsiai. Jautėsi keistai susivienijęs su šiomis apgriuvu- 
siomis sienomis, tokiomis pat senomis, kaip ir jis. Tačiau svarbiau- 
sia, kad nei jis, nei griuvėsiai, tiek daug patyrę ir atlaikę, ne tik ne- 
sulinko negailestingo laiko spaudžiami, bet, atrodė, tapo išmintin- 
gesni bei tvirtesni. Aukšta, vėjyje siūruojančia šiurkščia žole apau- 
gusi kalva panėšėjo į nerimstančią jūrą. Ją supo bekraštės Kamargo 
pelkės, kuriose galėjai sutikti laukinių baltųjų bulių bandas, raguotų 
arklių kaimenes ir būrius milžiniškų raudonųjų flamingų - tokių di- 
delių, kad lengvai pakeltų žmogų. 

Temstantis dangus grasino lietumi, bet pro debesis prasiskver- 

bęs saulės spindulys auksu užliejo grafo šarvus, ir varis liepsningai 
žvilgėjo ant jo krūtinės. Platus kovos kalavijas kabojo grafui prie 
juosmens, galvą dengė šalmas, o kūną saugojo sunkūs variniai šar- 
vai. Grafo batai bei pirštinės irgi pagaminti iš vario - tiksliau, iš plo- 
nų varinių žiedų, meistriškai užsiūtų ant zomšos. Grafas - aukštas, 
stiprus, plačiapetis žmogus. Jo rūsčiame, įdegusiame, lyg varyje iš- 
kaltame veide ryškėjo auksu žaižaruojančios rudos akys bei vešlūs 
ūsai - tokie pat rusvi, kaip ir plaukai. Kamarge, beje, kaip ir už jo ri- 
bų, sklido kalbos, kad grafas - visai ne žmogus, bet atgijusi varinė 
statula, nenugalimas ir nemirtingas, titanas. 

Tačiau artimiausi grafui žmonės puikiai žinojo, jog tai netiesa; 
grafas buvo vyro įsikūnijimas tikra šio žodžio prasme - ištikimas 
draugas vieniems bei aršus priešas kitiems, bebaimis kovotojas ir ne- 
pralenkiamas raitelis, didis išminčius ir švelnus meilužis. Jis, apdova- 
notas ramiu skambiu balsu, neišsenkančia energija, negalėjo netapti 
legendine asmenybe - nes koks žmogus, tokie ir jo poelgiai. 


Grafas Brasas, ranka glostydamas arkliui aštrių, spiralinių ragų 
tarpuragį, žvelgė į pietus - tenai, kur jūra susiliejo su dangumi. Gy- 
vulys suprunkštė iš malonumo, ir grafas šypsodamasis atsilošė bal- 
ne. Timptelėjęs pavadžius, jis pasuko arklį nuo kalvos prie slapto 
takelio, vingiuojančio pelke ir vedančio link vos įžiūrimų šiaurinių 
pasienio bokštų. 

Kol pasiekė pirmą bokštą, sutemo ir vakarinio dangaus fone 
aiškiai matėsi sargybinio siluetas. Nors nuo to laiko, kai Brasas bu- 
vo paskirtas lordu-saugotoju, Kamargo niekas nepuolė, ieškodami 
grobio netoli pasienio žzujo armijų likučiai, kadaise sutriuškinti Tam- 
sios Imperijos karvedžių. 

Visi bokštų sargybiniai ginkluoti maždaug vienodai - keistos 
formos ugnine ietimi bei keturpėdžiu kalaviju. Kiekviename bokš- 
te buvo prijaukintų kinkomų flamingų bei heliografų skubioms ži- 
nioms perduoti. Tenai stovėjo ir paties grafo sukurtas ginklas. Visi 
apie jį žinojo, bet niekas nematė jo veikiančio. Grafui pavyko įtikinti 
karius, kad naujasis ginklas galingesnis už Granbretanės Tamsios 
Imperijos ginklą; kariai tarnavo, tačiau į paslaptingas mašinas žvel- 
gė nepatikliai. 

Grafui Brasui prisiartinus prie bokšto, sargybinis atsisuko. Jo 
veidą dengė juodas geležinis šalmas, sunkus odinis apsiaustas gaubė 
šarvus. Pakėlęs ranką, jis pasveikino grafą. 

Atsakydamas grafas irgi pakėlė ranką. 

- Ar viskas gerai? 

- Taip, visur ramu, milorde. 

Tekštelėjo pirmi lietaus lašai, ir sargybinis, paėmęs ietį į kitą 
ranką, pakėlė gobtuvą. 

- Visur, išskyrus orą. 

Grafas nusijuokė: 

- Kai papūs mistralis, tada ir galėsi skųstis. 

Ir pasuko arklį link kito bokšto. 

Šaltas nuožmus mistralis nežabota jėga pūsdavo Kamarge išti- 
sus mėnesius, beveik iki pat pavasario. Tačiau grafas mėgo lėkti rai- 
tas, atsukęs šiam audringam deginančiam vėjui veidą. 

Dabar jau tikras lietus barbeno į varinius grafo šarvus. Išsitrau- 
kęs iš po balno apsiaustą, Brasas užsimetė jį ir pakėlė gobtuvą. Tal- 
žomi lietaus, aplinkui sviro meldai, pelkės balose teškeno lietaus la- 
šai. Vanduo smulkiai raibuliavo. 

Debesys pajuodo, tikriausiai artinosi audra su perkūnija, tad 
gratas nusprendė atidėti savo kelionę rytojui ir grįžti į Eigis-Morto 
pilį, iki kurios reikia joti dar geras keturias valandas. 

Brasas apsuko arklį ir, pasitikėdamas jo instinktais, leido gyvu- 
liui pačiam pasirinkti kelią. Lietus stiprėjo, raitelio apsiaustas per- 
mirko kiaurai. Greitai užslinko naktis, aplink tamsu. nors į akį durk, 
visišką tamsą skrodė tik sidabrinės lietaus gijos. Arklys ėjo lėtai, bet 
nesustodamas. Prakaito kvapas, sklindantis nuo šlapio gyvulio kai- 
lio, erzino grafą, tad jis pagalvojo, jog, pasiekus pilį, reikės liepti 
arklininkui gerai jį nuvalyti. Grafas nupurtė vandenį nuo arklio kar- 
čių ir, atidžiai žvelgdamas į tamsą, mėgino ką nors įžiūrėti priekyje, 
tačiau matė tik tamsius nendrynus, iš abiejų pusių supančius keliu- 
ką. Retsykiais jo ausį pasiekdavo širdį veriantis nuo ūdros ar pelki- 
nės lapės besigelbėjančios laukinės anties krykavimas arba su pe- 
lėda besigrumiančios kurapkos kudakavimas. Kartą kitą atrodė, kad 
mato virš galvos praskrendantį flamingą. Tamsoje jis pastebėjo bal- 
tų bulių bandą, netrukus išgirdo sunkų juos persekiojančio lokio al- 
savimą. Tik jautri klausa galėjo atskirti vos girdimus žvėries žings- 
nių garsus. Visa tai grafas gerai pažinojo ir nesibaimino. 

Net išgirdęs šaižų išsigandusių arklių žvengimą bei artėjantį ka- 
nopų dundėjimą, jis nesukluso, kol jo arklys nesustojo nerimastin- 
gai trepsėdamas vietoje. Kaimenė lėkė tiesiai į juos. Grafas jau ma- 
tė vedlį, pilnas siaubo jo akis ir išsipūtusias šnerves. 


Grafas Brasas ėmė šūkalioti bei mosuoti rankomis, vildamasis, 
jog vedlys pasuks į šalį. Tačiau tas buvo per daug išsigandęs... 
Brasui neliko nieko kita, tik pačiam pasukti į pelkę. Tikėjosi, kad 
dirvožemis bus pakankamai tvirtas ir nors neilgai - kol pralėks kai- 
menė - juos išlaikys. Arklys šastelėjo į nendres, ieškodamas kojo- 
mis kokios nors atsparos liumpsinčioje pelkėje, bet neišsilaikė ir, at- 
sidūręs vandenyje, ėmė plaukti, drąsiai nešdamas ant nugaros sun- 
kų raitelį. 

Netrukus dundėdama pralėkė kaimenė. Grafui nerimą sukėlė 
toks keistas gyvūnų elgesys - išgąsdinti raguotus Kamargo arklius 
ne taip paprasta. Bet pasukus arklį atgal link takelio, iki jo atsklido 
garsas, viską grafui paaiškinęs ir privertęs stvertis kalavijo. 

Tai baraguno - pelkių velnio - balsas. 

Baragunai - ankstesnio lordo-saugotojo kūriniai - nuolat gąsdi- 
no Kamargo gyventojus. Grafas Brasas su savo žmonėmis beveik 
visus juos išnaikino, bet tie nedaugelis, kuriems pavyko išlikti, pa- 
sidarė atsargesni ir medžiojo tik naktimis, vengdami žmonių. 

Kadaise baragunai buvo paprasti žmonės, bet, pakliuvę į slap- 
tas buvusio lordo-saugotojo laboratorijas, jie virto beveik aštuonių 
pėdų ūgio pabaisomis pageltusia oda, 0 jų pečių plotis siekė pen- 
kias pėdas. Jie šliaužiojo pelkėmis, pakildami tik tam, kad užpultų 
savo auką bei sudraskytų grobį kietais it plienas nagais. 

Arklys pasiekė takelį, ir grafas pamatė baraguną. Pajutęs nuo 
žvėries sklindantį dvoką, jis užsikosėjo. 

Baragunas sustingo. 

Nulipęs nuo arklio ir spausdamas rankose kalaviją, gratas at- 
sargiai artinosi prie pabaisos. 

Baragunas, truputį pasikėlęs ir nagais rausdamas žemę, pradėjo 
šaižiai švilpti, mėgindamas išgąsdinti Brasą. Bet grafo tai nesulaikė 
- ne tokių pabaisų teko matyti. Tačiau vyras puikiai suprato, kad jo 
galimybės ne itin geros - varžovas puikiai mato tamsoje, o pelkės 
- gimtieji jo namai. Grafui teliko pasikliauti savo gudrumu. 

- Na, smirdžiau, - ramiai tarė jis. - Tai aš, Grafas Brasas, mir- 
tinas tavo priešas. Tai aš išnaikinau jūsų velnišką padermę, tai ma- 
no dėka beveik neliko tavo giminaičių. Ilgiesi jų? Gal norėtum prie 
jų prisijungti? 

Baragunas aršiai sukliko, įsitempė, bet nepajudėjo iš vietos. 

Grafas nusijuokė. 


- Na, bailus padare, kodėl tyli? 

Monstras išsižiojo ir, judindamas storas beformes lūpas, ištarė 
kažin ką nesuprantama. 

Apsimestinai nerūpestingai grafas įsmeigė kalaviją į žemę ir 
pasirėmė ant rankenos. 

- Matau, kad tau gėda. Apgailestauji išgąsdinęs bejėgius gyvū- 
nus, tad aš tavęs pasigailėsiu. Jeigu eisi šalin, leisiu tau pagyventi 
dar keletą dienų. Pasiliksi čia - mirsi. 

Jis kalbėjo taip įtikinamai, kad baragunas vėl prigludo prie že- 
mės, bet nepasitraukė. Grafas netikėtai pakėlė kalaviją, tarsi nekan- 
traudamas, ir ryžtingai žengė pirmyn. Aštrus dvokas jį pykino, vy- 
riškis sustojęs mostelėjo ranka. 

- Nešdinkis pelkėn į savo marmalynę, šiandien aš kilniaširdis. 

Pabaisa laukė. 

Grafas suprato, kad metas veikti. 

- Galbūt tai tavo likimas? 

Pabaisa mėgino atsistoti ant užpakalinių kojų, bet grafas buvo 
greitesnis - sunkus kalavijas jau baigė savo kelią, leisdamasis ant 
baraguno sprando. 

Baragunas smogė iškart abiem letenom, iš nasrų išsiveržė be- 
viltiškas, kupinas neapykantos ir baimės riksmas. Sudžeržgė meta- 
las, galingi nagai slystelėjo grafo šarvais, palikdami gilius rėžius. 
Brasas vos išsilaikė ant kojų. Tik už kelių colių nuo jo veido pabai- 
sa mėšlungiškai gaikščiojo, didžiulės juodos akys liepsnojo įniršiu. 
Atsitraukdainas, gralas išlaisvino kalaviją ir, sutelkęs visas jėgas, 
kirto dar sykį. 

Juodas kraujas kliūstelėjo iš žaizdos, žvėris dar kartą sukliko. 
Apglėbęs galvą rankomis, baragunas mėgino ją išlaikyti, bet galva 
nusviro ant šono, ir monstras griuvo paslikas. 

Grafas stovėjo nejudėdamas, sunkiai alsuodamas. Jo veide su- 
stingo niūraus pasitenkinimo išraiška. Jis kruopščiai nusivalė nuo 
veido kraują, suglostęs vešlius ūsus, pasveikino pats save neprara- 
dus nei senųjų įgūdžių, nei meistriškumo. Jam pavyko apgauti ba- 
raguną, ir nieko negarbinga čia nebuvo. Jeigu jie būtų susikibę są- 
žiningoje kovoje, dabar žvėries vietoj tikriausiai tysotų jis, begalvis 
bei purvinas. 

Pilna krūtine įkvėpęs šalto nakties oro, grafas priėjo prie negy- 

vo kūno. Vargais negalais nustūmė baraguną nuo takelio, ir didžiulė 
masė be garso pranyko pelkės klampynėje. 

Sėdęs ant savo raguoto arklio, Eigis-Morto pilį grafas pasiekė 
be jokių nuotykių. 


2. IZOLDA IR BOGENTALIS 


GRAFAS BRASAS dalyvavo beveik visose didelėse tų laikų 
kautynėse. Vos ne pusė Europos valdovų galėjo dėkoti jam už ka- 
rūną, jis pasodindavo karalius į sostą, jis juos nuversdavo. Tai bu- 
vo intrigų meistras, žmogus, kurio nuomonę vertino, į kurio pata- 
rimus įsiklausydavo patys įtakingiausi politikai. Tiesą sakant, grafas 
buvo samdinys, bet samdinys, apsėstas didingos idėjos - sujungti 
Europą ir garantuoti jai taiką. Tad jis palaikė bet kokią realią jėgą, 
galinčią dėl šito ką nors padaryti. Jis ne kartą atsisakė tapti vienos 
ar kitos šalies valdovu, puikiai suprasdamas, jog tokiais neramiais 
laikais, norėdamas sukurti stiprią valstybę, gali sugaišti kokius pen- 
kerius metus ir prarasti viską per pusmetį. Jis tik stengėsi nors tru- 
putį pasukti istorijos eigą tenai, kur, jo manymu, reikia. 

Pavargęs nuo nesibaigiančių karų, intrigų ir net savo idealų, 
grafas galiausiai priėmė Kamargo gyventojų pasiūlymą tapti jų lor- 
du-saugotoju. 

Sena ežerų bei pelkių šalis plytėjo Viduržemio jūros pakrantėje. 
Kadaise tai buvo Prancūzija vadinamos valstybės dalis, bet dabar 
Prancūziją sudarė dvi dešimtys smulkių kunigaikštysčių garsiais pa- 
vadinimais. Kamargas. aukštas išblukęs jo dangus, jo tolimos pra- 
eities paminklai, senieji papročiai patiko senam grafui, ir jis nu- 
sprendė suteikti šiai šaliai ramybę, sukrauti jai turtus. 

Aplankęs beveik visas Europos šalis, grafas daug sužinojo ir 
daug išmoko, būtent dėl to niūrūs Kamargo pasienio bokštai dabar 
aprūpinti daug galingesniais ginklais nei paprasti kardai bei ugninės 
ietys. 

Ties pietinėmis Kamargo sienomis pelkės palaipsniui virsta jū- 
ra, retsykiais nedidelėse įlankose apsilanko prekybiniai laivai, nors 
keliautojai retai išdrįsta išlipti krantan. Kamargo gamta nesvetinga - 
negyvenamos dykvietės, neįžengiamos pelkės bei kalnagūbriai juo- 
sia šalį iš trijų pusių. Norintys pakliūti į žemyno gilumą paprastai 

plaukia toliau į rytus ir tenai kyla aukštyn Rono upe. Tad Kamargo 
gyventojus retai pasiekia išorinio pasaulio naujienos, o jeigu pasiekia 
- stipriai pavėlavusios. 

Išties tai viena iš priežasčių, nulėmusių grafo sprendimą čia 
apsigyventi. Toks atsiskyrėliškas gyvenimas teikė jam didžiulį ma- 
lonumą: jis per daug ilgai sukiojosi politinių įvykių sūkuryje, tad net 
pačios keisčiausios naujienos jo nesudomindavo. Jaunystėje grafas 
vadovavo didžiulėms armijoms nuolat Europą drebinančiuose ka- 
ruose. Tačiau dabar jis pavargo nuo visų šių vaidų ir daugiau nebe- 
norėjo juose dalyvauti, kad ir ką jam siūlytų mainais. 

Į vakarus nuo Kamargo plytėjo salynų imperija Granbretanė, 
garsėjanti kvaištelėjusiu mokslu bei troškimu užkariauti - vienintelė 
Europos šalis, nedraskoma tarpusavio vaidų. Pastačiusi didžiulį si- 
dabrinį tiltą, jungiantį salas su žemynu, imperija stengėsi plėsti savo 
teritoriją, pasitelkusi juodąją magiją bei karo mašinas, tokias kaip 
variniai omnitopteriai, kurie galėdavo nuskrieti daugiau nei šimtą my- 
lių. Bet ir šios Tamsiosios Imperijos pretenzijos ne itin jaudino gra- 
fą Brasą. Jis tikėjo istorijos dėsniais bei įžvelgė naudą, kurią gali 
duoti jėga, nepaisant jos žiaurumo ir kvailumo, siekiant didžio tiks- 
lo suvienyti nepaliaujamai viena su kita kovojančias Europos vals- 
tybes. 

Tokia jo gyvenimiškos patirties filosofija, labiau paprasto žmo- 
gaus nei mokslo vyro filosofija. Ir grafas ja pasitikėjo, juolab kad 
Kamargas - vienintelis jo rūpestis - buvo pakankamai stiprus, jog 
atremtų Granbretanės puolimą. 

Nebijodamas Granbretanės, gralas savotiškai žavėdamasis ste- 
bėjo, kaip atkakliai bei greitai grėsmingas imperijos šešėlis užkloja 
vis didesnę ir didesnę Europos dalį. 

Šešėlis jau dengė Skandiją ir visas Europos šiaurines šalis. Da- 
bar jos sieną žymėjo žinomi miestai: Paris, Munheimas, Vijena, 
Krakuvas, Kerninsburgas (už kurio plytėjo paslaptinga Maskovijos 
šalis). Šis didžiulis, kiekvieną dieną plintantis ir gilyn į žemyną 
šliaužiantis pusratis netrukus pasieks Itolijos, Madžarijos bei Slavi- 
jos sienas. Grafas spėjo, jog netrukus Tamsiosios Imperijos valdžia 
išplis nuo Norvegijos iki Viduržemio jūrų, ir tik Kamargas atlaikys 
jos spaudimą. Iš dalies dėl to jis ir sutiko valdyti Kamargą mirus 
ankstesniajam lordui-saugotojui, bjauriam burtininkui iš Bulgarijos, 
kurį į gabalus suplėšė jo paties sargybiniai. 


1 


Grafas sustiprino Kamargo pasienį ir išnaikino bet kokius nela- 
buosius, likusius iš ankstesnių laikų. Tik keletas baragunų dar klai- 
džiojo pelkėmis, gąsdindami atokiausių kaimelių gyventojus. 

Dabar grafas gyveno didingoje Eigis Morto pilyje, mėgauda- 
masis paprastu kaimo gyvenimu, o Kamargo liaudis pirmą kartą po 
daugelio metų laisvai atsikvėpė. 

Pilis, žinoma Braso pilies vardu, buvo pastatyta prieš keletą am- 
žių taisyklingos piramidės viršūnėje, kylančioje virš miesto. Pirami- 
dė užpilta žemėmis ir dabar jos terasose žydėjo vešlūs sodai. Pui- 
kiai išpuoselėtose laukymėse krykštė vaikai bei vaikštinėjo suaugu- 
sieji. Čia augo ir vynuogės, iš kurių gamindavo geriausią Kamargo 
vyną, o toliau, žemyn šlaitu - pupelės, bulvės, žiediniai kopūstai, 
morkos, salotos bei kitos įprastos daržovės. Bet buvo ir egzotiškų 
augalų, pavyzdžiui, pomidormoliūgiai, saliermedžiai. Vaismedžiai 
bei vaiskrūmiai aprūpindavo pilies gyventojus šviežiaisiais vaisias 
veik ištisus metus. 

Pilis, kaip ir kiti namai mieste, pastatyta iš balto akmens. Storo 
spalvoto stiklo langai, įmantrūs bokšteliai, dantytos sienos... Nuo 
paties aukščiausio bokšto viršaus praktiškai matėsi visas Kamargas. 
Kai atskriedavo mistralis, kiaurai prasiskverbiantis pro sudėtingą 
orlaidžių, vamzdžių bei mažų durelių sistemą, pilis dainuodavo, ir tą 
muziką, primenančią vargonų skambesį, vėjas nunešdavo už dau- 
gelio mylių. 

Pilis kilo virš raudonų miesto namų stogų ir virš arenos, pasa- 
kojama, pastatytos prieš daugelį tūkstančių metų pačių romiečių vi- 
sokiausioms šventėms švęsti... 

Išvarginęs arklį, grafas Brasas pagaliau prijojo pilį ir šūktelėjo 
sargybinį. Lietus beveik liovėsi, tačiau naktis buvo šalta, tad grafas 
dabar labiausiai norėjo prisėsti prie besikūrenančio židinio. Jis įjojo 
į kiemą pro didžiulius geležinius vartus ir, nulipęs nuo arklio, atida- 
vė arklininkui pavadžius. Paskui sunkiai pakilo laiptais, įėjo į na- 
mus ir, perėjęs nedidelį koridorių, pateko į paradinę pilies menę. 

Už židinio grotelių linksmai šokčiojo ugnis, o šalia giliuose 
minkštuose krėsluose sėdėjo jo duktė Izolda bei senas grafo drau- 
gas Bogentalis. Jam įėjus, abu atsistojo pasitikdami grafą, o Izolda, 
pasistiebusi ant pirštų galiukų, pakštelėjo tėvui į žandą. Bogentalis 
šypsojosi. 

- Matau, pagaliau norėsi nusiimti šarvus bei paragauti karšto 
maisto, - pasakė jis, truktelėdamas varpelio virvutę. 

Grafas dėkingai linktelėjo, atėjo arčiau ugnies ir, nusiėmęs šal- 
mą, padėjo jį ant židinio atbrailos. Jau priklaupusi šalia tėvo, Izolda 
nuėmė jam antblauzdžius. Tai buvo graži devyniolikmetė mergina, 
švelnia auksu žvilgančia rausva oda ir vešliais šviesiais plaukais. Vil- 
kinti skaisčiai oranžinės spalvos suknią, ji panėšėjo į ugnies fėją. 

Tarnas padėjo grafui nusiimti kirasą bei kitus šarvus ir persi- 
rengti laisvomis naminėmis kelnėmis bei baltais vilnoniais marški- 
niais. 

Mažą staliuką, lūžtantį nuo skanumynų - bulvės, žlėgtainiai, 
salotos, nuostabaus skonio padažas, taip pat ąsotis karšto vyno - 
prinešė arčiau židinio. Grafas atidūsęs ėmė valgyti. 

Bogentalis stovėdamas, o Izolda - jaukiai susirangiusi krėsle, 
kantriai laukė, kol jis numalšins alkį. 

- Na, milorde, - nusišypsojo ji, - kaip praėjo diena? Ar mūsų 
žemėse ramu? 

- Regis, taip, miledi, nors man nepavyko apjoti visų pasienio 
bokštų. Prapliupo lietus ir aš nusprendžiau grįžti namo. 

Jis papasakojo apie susitikimą su baragunu. Izolda klausėsi iš- 
plėtusi akis. Bogentalis tik palinksėjo galva, nors atrodė labai susi- 
jaudinęs. Garsus poetas ir filosofas ne visada pritarė savo draugo 
žygdarbiams; kartais jam atrodė, jog grafas pats ieško nuotykių bei 
prisišaukia pavojus ant savo galvos. 

- Pameni, - tarė Bogentalis, kai grafas baigė pasakoti, - rytą 
tau sakiau - pasiimk drauge fon Vilahą ar ką nors kitą. 

Fon Vilahas buvo pilies sargybos viršininkas, ištikimas senas ka- 
rys, draugė su grafu išsikapstęs iš daugybės nemalonių situacijų. 

Pažvelgęs į rūstų draugo veidą, Brasas nusijuokė: 

- Fon Vilahą? Jis jau nebe toks jaunas, negerai tempti senioką 
iš namų tokiu oru. 

Bogentalis liūdnai šyptelėjo. 

- Jis dvejais metais jaunesnis už tave, grafe. 

- Gali būti, bet ar susidorotų jis su baragunu? 

- Svarbu ne tai, - tvirtai tęsė filosofas. - Jeigu būtum buvęs ne 
vienas, baraguno galėjai ir visai nesutikti. 

Grafas mostelėjo ranka, baigdamas ginčą. 

- Man reikia neprarasti formos, kitaip pasidarysiu toks pat su- 
kriošęs kaip fon Vilahas. 

- Ant tavo pečių gula milžiniška atsakomybė, tėve, - tyliai išta- 
rė Izolda. - Jeigu tave užmuš... 

- Manęs neužmuš! 

Grafas paniekinamai šypsojosi, tarsi mirtis būtų nieko bendra 
su juo neturintis dalykas. Ugnies atšvaituose jo veidas priminė iš 
vario išlietą kokios nors laukinės barbarų genties dievo kaukę ir tik- 
rai atrodė nemarus. 

Izolda gūžtelėjo pečiais. Ji daug ką paveldėjo iš tėvo, beje, ir 
supratimą, jog beviltiška ginčytis su tokiais žmonėmis kaip grafas 
Brasas. Viename savo eilėraštyje Bogentalis taip rašė apie merginą: 
"Joje bičiuliaujasi ir tvirtumas, ir šilko švelnumas", tad dabar, mei- 
liai stebėdamas dukrą bei tėvą, jis aiškiai matė jų stebėtiną vidinį pa- 
našumą. 

- Šiandien sužinojau, jog Granbretanė užgrobė Kelno herco- 
gystę, - pakeitė temą Bogentalis. - Atrodo, jos valdžia plinta lyg 
maras. 

- Gana naudingas maras, - atsakė grafas. - Na, ji bent jau įve- 
da pasaulyje tvarką. 

- Politinę tvarką, gali būti, - truputį karščiuodamasis papriešta- 
ravo Bogentalis, - bet vargu ar dvasinę bei dorovinę. Jie nepaprastai 
žiaurūs. Ir bepročiai. Tai sergančios sielos, jiems patinka velnioniš- 
ki sumanymai ir jie nekenčia visko kas tauru. 

Grafas suglostė ūsus. 

- Taip būdavo ir anksčiau. Kad ir tas burtininkas iš Bulgarijos, 
buvęs čia lordu-saugotoju. 

- Bulgaras veikė vienas. Kaip ir markizas Peštas arba Roldaras 
Nikolajefas. Jie - išimtis, ir visada, anksčiau ar vėliau, juos ištinka 
žūtis. Bet Tamsioji Imperija - tai ištisa tokių išsigimėlių tauta, ir 
siaubingi dalykai, kuriuos jie daro, jiems yra visiškai natūralūs. Kel- 
ne granbretaniečiai linksminosi prievartaudami mažas mergaites, 
kastruodami jaunuolius, o norinčius išsigelbėti žmones versdami 
santykiauti tiesiog gatvėse. Tai nenormalu, grafe. Pagrindinis jų 
tikslas - pažeminti žmoniją. 

- Tokios istorijos dažniausiai būna išpūstos, mano drauge. Tu- 
rėtum tai žinoti. Mane patį kadaise kaltino... 

- Aš manau, - įsiterpė Bogentalis, - kad gandai - ne išpūsta, bet 
supaprastinta tiesa. Jeigu jų darbai tokie siaubingi, kokios turi būti 
jų užslėptos nedorybės? 

- Baisu net pagalvoti... - virpančiu balsu pritarė Izolda. 

- Taip, - atsisukęs į merginą tęsė Bogentalis. - Mažai kas išdrįs 

papasakoti tai, ką matė ir iškentėjo. Tvarka, kurią jie neša Europai, 
tėra iliuzija. Iš tiesų tai chaosas, luošinantis žmonių sielas. 

Grafas gūžtelėjo pečiais. 

- Kad ir ką jie daro, visa tai laikina. Tvarka reikalauja aukų. Pa- 
minėsite mano žodžius. 

- Per didelė kaina, grafe. 

- O ko čia gailėtis! Ką turime dabar? Europa skyla į mažas ku- 
nigaikštystes, visur nesibaigiantys karai... Mažai kam pavyksta nu- 
gyventi gyvenimą, nė karto nepakėlus kardo. Viskas nepaliaujamai 
keičiasi. Granbretanė bent jau siūlo pastovumą. 

- Ir baimę, mano drauge. Negaliu tau pritarti. 

Grafas įsipylė vyno, išgėrė, o nusižiovavęs pasakė: 

- Tu per daug rimtai į viską žiūri, Bogentali. Jei būtum matęs 
tiek kiek aš, žinotum, kad blogis greitai praeina: arba savaime - iš 
nuobodulio, arba jį sunaikina kiti. Po kokio šimto metų granbreta- 
niečiai taps sveika ir dorovinga tauta. 

Grafas mirktelėjo dukrai, bet toji, matyt, pritardama Bogenta- 
liui, nenusišypsojo tėvui. 

- Šių barbarų nedorybės per stipriai įsišaknijo, kad šimtmetis 
jas išgydytų. Vien jų vaizdas ko vertas. Tos išdažytos žvėrių kau- 
kės, kurių jie niekada nenusiima, tie keisti drabužiai, kuriuos jie dė- 
vi net per karščius, jų gestai, eisena... Jie bepročiai, ir toji beproty- 
bė užkrečiama, - Bogentalis palingavo galvą. - Ir mūsų pasyvumas 
- tylus pritarimas jų veiklai. Mums reikia... 

- Mums reikia eiti miegoti, mano drauge. Rytoj šventės atida- 
rymas. - Grafas pakilo iš krėslo, linktelėjo Bogentaliui, pabučiavo 
dukterį. lūpomis lengvai palytėdamas jos kaktą, ir išėjo iš menės. 


3. BARONAS MELIADAS 


PAPRASTAI šiuo metų laiku, baigę vasaros darbus, Kamargo 
gyventojai suruošia didelę spalvingą šventę. Namai skęsta gėlėse, 
žmonės apsirengia šventiškai siuvinėtus drabužius, gatvėmis ve- 
džiojami jauni buliukai, išdidžiai vaikštinėja gvardiečiai. O lygiai vi- 
durdienį senajame amfiteatre miesto pakraštyje prasideda korida. 

Atėję žiūrovai susėda ant akmeninių suolų, supančių visą am- 
fiteatrą. Pietinėje arenos pusėje pastatyta nedidelė ložė - raudonų 

čerpių stogą laiko raižytos kolonos. Iš dviejų pusių ložę dengia ru- 
dos bei raudonos uždangos. Tenai įsitaisė grafas Brasas, jo dukra 
Izolda, Bogentalis ir senasis fon Vilahas. 

Iš čia jie matė beveik visą amfiteatrą, girdėjo susijaudinusių 
žiūrovų kalbas bei nekantrų gyvulių prunkštimą garduose. 

Netrukus iš priešingos pusės nuaidėjo fanfaros, pučiamos še- 
šeto sargybinių, pasipuošusių plunksnomis išdabintais šalmais ir 
švelniai melsvais apsiaustais. Bronzinės jų triūbos antrino bulių 
šnarpimui bei besilinksminančios minios šurmuliui. Grafas Brasas 
atsistojo ir žengė žingsnį į priekį. 

Šauksmai bei aplodismentai dar sustiprėjo, kai žmonės pamatė 
jį, besišypsantį ir besisveikinantį pakelta ranka. Palaukęs, kol visi 
nutilo, grafas pradėjo sakyti tradicinę kalbą: 

- Gerbiami Kamargo gyventojai, kuriuos pats likimas saugo 
nuo katastrofų bei Baisiojo tūkstantmečio negandų, jūs, kuriems 
suteiktas gyvenimas, šiandien jį švenčiate. Jūs, kurių protėvius iš- 
gelbėjo palaimingas mistralis, išvalęs dangų nuo žudančių nuodų, 
atnešusių kitoms tautoms mirtį bei apsigimimus, skiriate šį festivalį 
Gyvybės Vėjui. 

Vėl pasigirdo susižavėjimo šūksniai, plojimai, suskambo fanfa- 
ros. Paskui į areną išsiveržė dvylika didžiulių baltų bulių. Raudono- 
mis degančiomis akimis, užrietę uodegas, jie lakstė ratu: žvilgantys 
saulėje ragai, pūtuojančios šnervės... Buliai visus metus buvo ruo- 
šiami šiam pasirodymui. Prieš kiekvieną jų stos beginklis žmogus ir 
mėgins nuplėšti ant įniršusio žvėries kaklo bei ragų užrištas ryš- 
kiaspalves girliandas ir kaspinus. 

Štai į areną, sveikindami žiūrovus, išjojo raiteliai. Jie ėmė varyti 
bulius atgal į gardus. 

Kai gyvuliai pagaliau buvo suvaryti, laikydamas rankose auksu 
žvilgantį ruporą, arenoje pasirodė šventės vedėjas, vilkintis vaivo- 
rykštės spalvų apsiaustą ir ryškiai mėlyną plačiabrylę skrybėlę. 
Garsintuvo bei amfiteatro sienų sustiprintas jo balsas panėšėjo į įsi- 
utusio buliaus riaumojimą. Jis paskelbė pirmo buliaus vardą - Ko- 
neružas iš Eigis Morto, savininkas - žinomas gyvulių augintojas 
Ponsas Jačaras, o paskui - toreadoro vardą: Metanas Džastas iš 
Arlio. Vedėjas išėjo iš arenos, ir beveik tučtuojau iš po tribūnų iššo- 
ko Koneružas. Didžiuliai žvilgantys jo ragai buvo apipinti ryškiai 
raudonais kaspinais. 

Į areną ėmė skrieti gėlės, keletas užkrito ant plačios baltos Ko- 
neružo nugaros. Didžiulis penkių pėdų ūgio bulius, keldamas dul- 
kes, greitai atsisuko. 

Paskui tyliai ir nepastebimai prie arenos krašto juodai apsiren- 
gęs - juodu, raudonomis gijomis siūtu apsiaustu, auksu siuvinėta 
juoda liemene, juodomis kelnėmis bei aukštais batais - pasirodė 
Metanas Džastas. Jo jaunas įrudęs veidas atrodė įsitempęs. Nusi- 
ėmęs plačiakraštę skrybėlę, jis nusilenkė žiūrovams ir atsisuko į 
Koneružą. Džastas teturėjo dvidešimt metų, bet jau spėjo pasižy- 
mėti trijose ankstesnėse šventėse. Moterys metė jam gėles, o vai- 
kinas, nusisegęs apsiaustą ir mosuodamas juo priešais Koneružą, 
galantiškai sveikino savo gerbėjas, siųsdamas joms oro bučinius. 
Bulius žengė keletą žingsnių link jo ir, nuleidęs galvą, atkišo į priekį 
ragus. 

Paskui gyvulys puolė žmogų. Metanas Džastas, pasitraukęs į ša- 
lį, vikriai nuplėšė nuo buliaus rago pirmą raudoną kaspiną. Minia plo- 
jo. Bulius greitai apsisuko ir vėl šoko į priekį. Džastas, paskutinę se- 
kundę vėl išsisuko nuo smūgio, nuplėšė kitą kaspiną. Sukandęs dan- 
timis abu trofėjus, pirmiausia pasveikino bulių, paskui - žiūrovus. 

Pirmus du kaspinus paprastai pririšdavo gyvuliui aukštai ant ra- 
gų, tad pastverti juos būdavo gana lengva, Džastas tai padarė lyg 
žaisdamas. Norint nuplėšti apatinius kaspinus, reikia dar daugiau 
vikrumo. 

Gratas Brasas susižavėjęs žvelgė į toreadorą, Izolda šypsojosi. 

- Argi jis ne nuostabus, tėve? Jis tarsi šoka! 

- Taip, šokis su mirtimi, - apsimestinai rimtai pasakė Bogentalis. 

Senasis fon Vilahas sėdėjo atsilošęs ir, atrodė, visai niekuo ne- 
sidomėjo. Nors gali būti, jog jis paprasčiausiai prastai matė, tik ne- 
norėjo prisipažinti. 

Bulius lėkė tiesiai į žmogų. Metanas Džastas jo laukė, paskan- 
dinęs apsiaustą dulkėse. Kai bulius buvo visai šalia, Džastas aukštai 
pašoko ir, atlikęs salto, perskrido per Koneružą, beveik paliesdamas 
jo ragus. Gyvulys, įsispyręs kojomis į žemę, pasimetęs sustingo. 
Paskui pasuko galvą bei pamatė besijuokiantį žmogų. 

Nelaukdamas, kol bulius apsisuks, Metanas užšoko jam ant nu- 
garos. Bulius jį nusviedė, bet Džastas spėjo nuplėšti jam nuo ragų 
abu likusius kaspinus ir, greitai atsistojęs, dabar bėgo, spausdamas 
kaspinus aukštai iškeltoje rankoje. 

Minia kurtinamai suriaumojo; susižavėję žiūrovai plojo, šaukė, 
spiegė, o areną užliejo tikras ryškių, margaspalvių gėlių lietus. 

Bulius nesiliovė persekioti žmogaus. Štai Džastas sustoja lyg 
nežinotų, ką daryti toliau, atsisuka ir, tarsi netikėtai pamatęs prie- 
šais save bulių, suvaidina labai nustebusį. 

Jis vėl pašoko, tik šį kartą apsiaustas kliudė buliaus ragą, ir to- 
readoras prarado pusiausvyrą. Nusitvėrus buliaus sprando, jam vis 
dėlto pavyko nušokti žemėn, bet krito jis taip nesėkmingai, jog ne- 
galėjo greitai stryktelėti ant kojų. 

Palenkęs galvą, bulius dūrė ragu gulinčiam žmogui. Saulėje 
sužvilgo kraujo lašai ir, persmelkta susipynusių azarto bei gailesčio 
jausmų, minia sudejavo. 

- Tėve! - Izolda įsikirto tėvui į ranką. - Jis užmuš jį. Daryk ką 
nors! 

Grafas papurtė galvą, bet jo kūnas nevalingai palinko į priekį. 

- Tai toreadoro reikalas. Jis žino, kuo rizikuoja. 

Rago smūgiu bulius išsviedė Džasto kūną į orą, žmogaus ran- 
kos bei kojos mataravo it skudurinės lėlės. Arenoje pasirodė raiteliai 
ilgomis akstimis ir pamėgino nubaidyti bulių nuo grobio. 

Bet Koneružas sustingo virš iškėtoto kūno tarsi laukinė katė ša- 
lia savo aukos. 

Grafas Brasas, net pats nespėjęs suvokti, kas, tiesą sakant, 
vyksta, iššokęs iš ložės nubėgo pirmyn skimbčiodamas sunkiais va- 
riniais šarvais, ir visiems atrodė, jog bėga didingas varinis milžinas. 

Praleisdami gratą, raiteliai prasiskyrė. Brasas, įsitvėręs galingo- 
mis rankomis buliaus ragų, ėmė traukti gyvulį atgal. Nuo įtampos 
kaktoje jam išpampo venos. 

Bulius sujudino galvą, ir tvirtas pagrindas išslydo grafui iš po 
kojų. 

Aplinkui areną įsivyravo tyla. Izolda, Bogentalis bei fon Vilahas 
perbalę pakilo iš savo vietų. Visi sulaikė kvapą. Ir tik rato vidury- 
je tęsėsi tyli buliaus bei žmogaus dvikova. 

Koneružo kojos ėmė tirtėti. Jis šnarpštė, beviltiškai mėgindamas 
ištrūkti iš grafo rankų. Tačiau Brasas jo nepaleido. Grafo sprando 
piestu. Bet štai bulius pasidavė, suklupo. 

Vyrai puolė prie sužeisto Džasto, tačiau minia vis dar tylėjo. 

Grafas Brasas, galingai trūktelėjęs, pargriovė Koneružą ant šono. 


18 


Bulius gulėjo ramiai, besąlygiškai pripažindamas savo pralaimėjimą. 

Grafas paleido gyvulio ragus. Koneružas nejudėjo, tik žiūrėjo į 
žmogų apsiblaususiomis akimis, kuriose sustingo nuostaba; uode- 
ga dulkėse vos krutėjo, didžiulė krūtinė sunkiai kilnojosi. 

Ir tik tada minia sugriaudėjo plojimais, amfiteatre kilo toks 
triukšmas, jog, regis, išgirsti jį turėjo visas pasaulis. 

Kai Metanas Džastas svirinėdamas, prispaudęs kraujuojančią 
žaizdą, priėjo prie grafo, dėkodamas paspaudė jam ranką, žmonės 
pašoko iš savo vietų ir stovėdami, kupini susižavėjimo sveikino sa- 
vo lordą-saugotoją. 

Ložėje po stogu išdidžiai verkė susijaudinusi Izolda, nesigėdy- 
damas braukė ašaras Bogentalis. Neverkė tik fon Vilahas. Jis tik 
linktelėjo, taip pagerbdamas Braso meistriškumą. 

Grafas grįžo į ložę ir, peršokęs užtvarą, atsistojo šalia bičiulių. 
Jis nuoširdžiai džiaugėsi bei mojo rankomis, sveikindamas Kamar- 
go gyventojus. 

Truputį vėliau grafas iškėlė ranką, prašydamas tylos, o triukš- 
mui nurimus, kreipėsi į susirinkusius: 

- Ne man plokite, bet Metanui Džastui. Tai jis, parodęs vikru- 
mo stebuklus, nuplėšė nuo buliaus kaspinus. Žiūrėkite, - iškėlęs į 
šalis rankas, jis išskėtė pirštus, - aš nieko neturiu! - Lordas vėl nu- 
sijuokė: - Nepamirškim linksmintis. 

Tai pasakęs, grafas atsisėdo į savo vietą. 

Bogentalis atgavo šaltakraujiškumą. Jis palinko prie grafo. 

- Na, tu ir dabar tvirtinsi, jog geriau nesikišti į svetimą kovą? 

Atsakydamas grafas šyptelėjo. 

- Tu nepakenčiamas, Bogentali. Juk čia visai kas kita. 

- Ne, tai vienas ir tas pats. Jei, žinoma, tu dar neatsisakei min- 
ties apie vieningą taikią Europą. - Bogentalis patrynė barzdą. - Argi 
ne taip? 

Akimirką Brasas susimąstė. 

- Galbūt... - pradėjo jis, bet paskui palingavo galvą ir nusijuo- 
kė: - Gudrus tu, Bogentali. Retsykiais tau pavyksta įvaryti mane į 
kampą. 

Bet vėliau, keliaujant į pilį po šventės, grafas atrodė paniuręs. 

Kai grafas Brasas su savo svita įjojo į pilies kiemą, prie jų pri- 
bėgo sunkius šarvus dėvintis sargybinis, rodydamas į juodais ar- 
kliais pakinkytą, kiemo viduryje stovinčią prabangią karietą. 

- Pone, - iškvėpė jis, - kol jūs buvote šventėje, atvyko žymūs 
svečiai, bet aš, tiesą sakant, nežinau, ar jūs juos priimsite. 

Grafas įdėmiai pažvelgė į karietą. Pagaminta iš blausaus kalto 
aukso, plieno ir vario, inkrustuota perlamutru, sidabru bei oniksu, 
atrodė lyg fantastiška pabaisa, kurios letenos baigėsi ilgais, ratų 
ašis spaudžiančiais nagais, o galva didelėmis rubino akimis tarnavo 
pasoste vežėjui. Ant karietos durų - sudėtingi heraldikos herbai, 
vaizduojantys keisčiausius gyvūnus, ginklus bei paslaptingus sim- 
bolius. Grafas pažino ir karietą, ir herbą. Tai pamišusių Granbreta- 
nės meistrų kūrinys, o herbas priklausė vienai galingiausių šios im- 
perijos šeimų. 

- Tai baronas Meliadas iš Kroideno, - nušokęs nuo arklio pasakė 
grafas. - Įdomu, kas atvijo į mūsų užkampį tokią svarbią personą? 

Nors žodžius grafas tarė su ironija, jo balse jautėsi nerimas. 
Jis žvilgtelėjo į Bogentalį. 

- Mes būsime mandagūs ir pagarbūs, Bogentali, - perspėda- 
mas draugą, pasakė grafas. - Priimsime jį svetingai. Mes nesipyk- 
sime su Granbretanės lordu. 

- Galimas daiktas, ne dabar, - sausai tarė Bogentalis. Visi matė, 
kad jis stengiasi elgtis santūriai. 

Grafas Brasas, Bogentalis, paskui juos Izolda su fon Vilahu už- 
lipo laiptais ir įėjo į menę, kurioje jų laukė baronas Meliadas. 

Baronas buvo beveik grafo ūgio. Vilkėjo žvilgančiais juodais 
bei tamsiai mėlynais drabužiais. Net brangakmeniais nusagstyta 
žvėries kaukė, tarsi šalmas dengianti galvą, buvo pagaminta iš ka- 
žin kokio neįprasto juodo metalo. Išsišiepusio vilko kaukė atsikišu- 
siomis, aštriomis it adatos, iltimis. Stovintį šešėlyje, juodus šarvus 
apgobusį juodu apsiaustu baroną Meliadą galėjai paprasčiausiai pa- 
laikyti vienu iš mitinių pusiau žvėrių, pusiau dievų, kuriuos taip gar- 
bino už Vidurio jūros gyvenantys žmonės. Pasirodžius šeiminin- 
kams, svečias nusiėmė kaukę, atidengdamas išblyškusį apsunkusį 
veidą, rėminamą juodos barzdos bei ūsų, blausiai mėlynomis akimis 
ir tankiais juodais plaukais. Baronas, regis, buvo beginklis - tikriau- 
siai tai ženklas, kad jo kelionės tikslai taikūs. Žemai nusilenkęs, jis 
prakalbo maloniu melodingu balsu. 

- Sveikinu tave, garbus grafe, ir prašau atleisti už tokį netikėtą 
vizitą. Siunčiau pasiuntinius, bet jie tavęs nerado - buvai jau išvykęs 
iš pilies. Aš - baronas Meliadas Kroidenietis, Vilko Ordino magist- 

ras, mūsų didžiojo karaliaus-imperatoriaus vyriausiasis kariuome- 
nės vadas. 

Grafas sveikindamasis linktelėjo galvą. 

- Girdėjau apie jūsų žygdarbius, barone Meliadai, ir iškart atpa- 
žinau herbą ant jūsų karietos durų. Sveiki atvykę! Braso pilyje jaus- 
kitės lyg namuose. Tiesa, baiminuosi, kad mūsų maistas jums pa- 
sirodys per prastas, palyginti su ta gausa, kurią, kiek girdėjau, gali 
sau leisti net pats paskutinis galingosios jūsų imperijos pilietis. Ta- 
čiau visa, kuo mes turtingi - jūsų paslaugoms. 

Baronas Meliadas nusišypsojo. 

- Jūsų mandagumas bei svetingumas, didingas didvyri, gali 
būti pavyzdžiu kiekvienam Granbretanės valdiniui. Dėkoju jums. 

Grafas pristatė dukterį, ir baronas, priblokštas jos grožio, pri- 
ėjo prie Izoldos, žemai nusilenkė bei pabučiavo merginos ranką. Su 
Bogentaliu jis elgėsi mandagiai, leidęs suprasti, kad yra susipažinęs 
su garsaus poeto kūryba. Fon Vilahui baronas priminė keletą gar- 
sių kautynių, kuriose tas pasižymėjo, ir matėsi, jog senasis karys 
pasijuto nuoširdžiai pamalonintas. 

Nepaisant rafinuotų manierų bei pagarbių kalbų, menėje aki- 
vaizdžiai tvyrojo įtampa. Pirmas atsiprašė ir išėjo Bogentalis, juo 
pasekė Izolda bei fon Vilahas, suteikdami baronui galimybę pasikal- 
bėti su grafu akis į akį. Išeinančią iš salės merginą baronas nusekė 
žvilgsniu. 

Tada patiekė vyną ir lengvus užkandžius. 

Meliadas, patogiai įsitaisęs sunkiame raižytame krėsle, pro bo- 
kalo viršų žvelgė į grafą. 

- Jūs didis žmogus, milorde, - pasakė jis. - Tai tikra tiesa. Tad 
turėtumėte suprasti, jog mano apsilankymo priežastis daug svar- 
besnė, nei noras pasigrožėti nuostabia jūsų gamta. 

Grafas šyptelėjo: jam patiko barono atvirumas. 

- Taip, - sutiko jis. - Nors, kita vertus, man didelė garbė priim- 
ti savo pilyje tokį garsų lordą. 

- Man irgi didelė garbė būti jūsų svečiu, - ištarė baronas. - Be 
abejonės, jūs pats žymiausias Europos didvyris, ko gero, pats žy- 
miausias per visą jos istoriją. Net savotiškai nuostabu matyti, kad 
esate iš kūno ir kraujo, o ne iš metalo. 

Jis nusijuokė, grafas irgi nusišypsojo. 

- Tikriausiai man paprasčiausiai sekėsi, - pasakė grafas. - Li- 

kimas man buvo palankus. O šiaip, kas aš toks, kad galėčiau spręs- 
ti, ar tinkamas man šis laikas, ar aš šiam laikui tinkamas? 

- Jūsų nuomonė prieštarauja jūsų draugo pono Bogentalio įsi- 
tikinimams, - tarė baronas, - ir dar kartą patvirtina tai, ką esu gir- 
dėjęs apie jūsų protą bei nuovokumą. Mes, granbretaniečiai, di- 
džiuojamės savo pasiekimais filosofijos moksluose, bet dar daug ko 
galime iš jūsų pasimokyti. 

- Aš susipažinęs tik su smulkmenomis, - atsakė grafas. - Jūs 
turite talentą aprėpti visumos įvykius. 

Iš Meliado veido išraiškos jis mėgino nuspėti, kurlink tas suka, 
bet baronas išliko nepajudinamai ramus bei mandagus. 

- Būtent smulkmenos mus ir domina, - tęsė baronas. 

Pagaliau grafas suprato, kas atvedė čionai Tamsiosios Imperi- 
jos pasiuntinį. Jis įpylė svečiui dar vyno. 

- Mums lemta valdyti Europą, - pasakė baronas Meliadas. 

- Regis, tai tiesa, - patvirtino Brasas. - Apskritai aš pritariu jū- 
sų siekiams. 

- Džiaugiuosi, grafe. Daugybė mūsų priešų iškreipia tikrus Im- 
perijos tikslus, skleisdami pasauliui apie mus purvinus gandus. 

- Man neįdomu, ar tie gandai teisingi, ar ne, - atsakė grafas. - 
Aš tikiu jūsų tikslo taurumu. 

- Arjūs netrukdysite Imperijos veiksmams? - paklausė baro- 
nas, žvilgčiodamas į Brasą. 

- Tik vienu atveju. - Gratas nusišypsojo. - Vienu vieninteliu at- 
vėju. Jeigu tai nepalies Kamargo. 

- Tada, manyčiau, dėl abipusio saugumo galėtume pasirašyti 
taikos sutartį. 

- Nemanau, kad to reikia. Mano pasienio bokštai - geriausia 
saugumo garantija. 

Baronas vyptelėjęs nuleido akis. 

- Ir dėl to jūs čia, brangus barone? Kad pasiūlytumėte taikos 
sutartį? 

- Taip, - linktelėjo Meliadas. - Tai lyg tam tikras aljansas. 

- Barone, aš kausiuosi su jumis tik tada, jei jūs užpulsite mano 
žemes, tačiau kitur jums netrukdysiu, nęs tikiu - Europa turi būti 
vieninga. 

- Kai kas priešinsis tam vieningumui. 

Grafas nusijuokė. 

- Štai šituo aš netikiu. Kas šiuo metu gali atsilaikyti prieš Granb- 
retanę? 

Baronas susiraukė. 

- Jūs teisus. Viskas teisybė. Mūsų pergalių sąrašas didis. Ta- 
čiau kuo daugiau mes užkariaujame, tuo labiau mums tenka išsklai- 
dyti savo jėgas. Jeigu mes pažinotume Europą taip kaip jūs, grafe, 
galėtume be vargo nuspręsti, kuo galime pasitikėti, o kuo - negali- 
me, ir sutelktume savo dėmesį į silpnąsias vietas. Pavyzdžiui, Nor- 
mantijos gubernatoriumi mes paskyrėme didįjį hercogą Zimioną. - 
Baronas pažvelgė į grafą. - Jis troško sosto dar tada, kai tą šalį val- 
dė jo pusbrolis Dževelardas. Ką pasakytumėte apie mūsų pasirinki- 
mą, grafe, ar jis protingas? Ar hercogas ištikimai tarnaus Imperijai? 

- Zimionas? - Grafas Brasas šyptelėjo. - Kadaise padėjau su- 
mušti jį prie Rueno. 

- Žinau. Bet ką jūs manote apie jį? 

Kuo labiau baronas nerimo, tuo plačiau šypsojosi grafas. Dabar 
jis tiksliai žinojo, ko iš jo nori Tamsioji Imperija. 

- Jis puikus raitelis ir moterų numylėtinis. 

- Bet tai nieko nepasako! 

Sudirgęs Meliadas pastatė bokalą su vynu ant stalo. 

- Teisingai, - neprieštaravo grafas. Jis žvilgtelėjo į didelį sieninį 
laikrodį, kabantį virš židinio. Paauksuotos jo rodyklės rodė vienuo- 
lika. Didžiulė švytuoklė vienodai siūbavo, mesdama ant sienos virp- 
čiojantį šešėlį. Laikrodis pradėjo skaičiuoti vienuolika dūžių. 

- Pilyje mes anksti gulame, - ramiai pasakė grafas ir atsistojo. 
- Tarnas jus palydės. Jūsų žmonės apsigyvens gretimuose kamba- 
riuose. 

Barono veidas paniuro. 

- Grafe, mes žinome apie neįkainojamą jūsų, kaip politiko, pa- 
tirtį, jūsų įžvalgumą, žinome, kaip puikiai jūs pažįstate Europą. No- 
rime tuo pasinaudoti. Mainais siūlome saugumą, turtus, valdžią... 

- Valdžią bei turtus aš jau turiu, o saugumu neabejoju, - tyliai 
ištarė grafas, patraukdamas varpelio virvutę. - Prašau man atleisti, 
barone. Aš pavargau ir noriu pailsėti. 

- Kreipiuosi į jūsų sveiką protą, grafe. Aš prašau jūsų. 

Meliadas stengėsi neparodyti susierzinimo. 

- Tikiuosi, jūs pasisvečiuosite pas mus ir papasakosite mums, 
kas dedasi pasaulyje. 

Įėjo tarnas. 

- Prašau, parodyti mūsų svečiui kambarius, - pasisuko į tarną 
grafas. Ir nusilenkė baronui. - Ramios nakties, barone Meliadai. 
Džiaugsiuosi matydamas jus prie pusryčių stalo. 

Kai tarno lydimas baronas išėjo iš salės, grafas leido sau nuo- 
širdžiai nusijuokti. Buvo malonu suvokti, kad galingoji Gran-breta- 
nė vertina jo patirtį ir siūlo bendradarbiauti, bet jis nenorėjo veltis į 
politiką. Grafas vylėsi, kad jam pavyks mandagiai atsisakyti barono 
pasiūlymo, jis neturėjo nė menkiausio noro pyktis su Tamsiąja Im- 
perija. Be kita ko, jam patiko baronas Meliadas. Kažkuo jie abu bu- 
vo panašūs. 


4. GRUMTYNĖS BRASO PILYJE 


ŠTAI JAU VISĄ SAVAITĘ baronas Meliadas svečiavosi Braso 
pilyje. Neskaitant paties pirmo vakaro, jam pavyko išlikti šaltakrau- 
jiškam šnekučiuojantis su grafu, nors grafas, kaip ir anksčiau, ne- 
priėmė jo pasiūlymo. 

Bet, regis, ne tik valstybės reikalai laikė baroną pilyje. Labai jau 
daug laiko bei dėmesio jis skyrė Izoldai. Mergina jaudino ir traukė 
Jį, nors nė trupučio nepanėšėjo į Europos rūmų gražuolės. 

Grafas, rodės, to nepastebi. Vieną rytą, jiems su Bogentaliu 
vaikštinėjant aukštutinėmis sodo terasomis ir grožintis vynuogy- 
nais, filosofas pasakė: 

- Man regis, baronas Meliadas nori suvilioti ne tik garsųjį gra- 
fą. Jei neklystu, jis dar kai ką sumąstė. 

- Ką gi? - gratas atsisuko į draugą. - Ko jis dar nori? 

- Tavo dukters, - kuo ramiausiai atsakė Bogentalis. 

- Na, žinai... - nusijuokė grafas. - Kad ir ką jis darytų, tu jo ke- 
tinimuose įžvelgi tik nedorybes bei blogį. Baronas - aristokratas ir 
džentelmenas. Ir, beje, jam reikia manęs. Vargu ar jis taip kvailai 
rizikuotų tokiais svarbiais reikalais. Manau, esi neteisus taip 
manydamas. Man jis labai patinka. 

- Tada, mano drauge, pats laikas tau grįžti į didžiąją politiką, - 
sarkastiškai pasakė Bogentalis, - nes tu praradai gebėjimą pažinti 
žmones! 

Grafas gūžtelėjo pečiais. 

- Bogentali, imi panėšėti į seną isterikę. Baronas elgiasi manda- 
giai bei dėmesingai. Prisipažinsiu atvirai, manau, jis veltui gaišta čia 
laiką, ir aš neprieštaraučiau, jei jis kuo greičiau išvyktų iš Kamargo, 
bet kad jis rodytų dėmesį mano dukteriai... To aš nepastebėjau. Gali 
būti, jog jis norėtų ją vesti ir kraujo ryšiais susieti Granbretanę su 
manimi, bet, vargu, ar Izolda sutiktų, na ir aš prieštaraučiau. 

- O jeigu Izolda myli baroną? 

- Kaip tai myli? 

- Na, Kamarge ne tiek jau daug tokių gražių ir rafinuotų vyriškių. 

Grafas vyptelėjo. 

- Jeigu ji tikrai mylėtų, būtinai man pasakytų, taip? Taip. To- 
dėl, kol apie tai neišgirsiu iš pačios Izoldos lūpų, tavimi nepatikėsiu. 

Bogentalis svarstė, kodėl grafo nenoras matyti tiesą toks stip- 
rus: ar tai nesąmoningas poreikis nieko nežinoti apie Tamsiosios 
Imperijos valdančiųjų moralę, ar paprasčiausias tėvo negebėjimas 
savo vaike matyti tai, kas kitiems akivaizdu. Jis negalėjo pritarti 
grafo nuomonei apie šį žmogų - žmogų, kurio sąžinę slegia skerdy- 
nės Lygoje ir Zahbruko išgrobstymas. Pasakojimai apie iškrypėlišką 
barono skonį sukelia siaubą žmonėms nuo Šiaurės jūros iki Tuni- 
so. Filosofas taikliai pastebėjo, kad grafas per ilgai gyveno toli nuo 
didžiosios politikos, mėgaudamasi tyru kaimo oru, tad dabar nebe- 
jautė trūnėsių kvapo, net jį įkvėpdamas, 

Šnekučiuodamasis su baronu, grafas išliko santūrus bei nekal- 
bus, tačiau svečias pats daug bei noriai pasakojo. Iš tų pasakojimų 
aiškėjo, kad net kol kas Granbretanei nepavaldžiose šalyse yra 
žmonių, pasiruošusių bendradarbiauti su Tamsiąja Imperija ir padė- 
ti jai įvesti tvarką mainais į valdžią. Pasirodė, jog; Granbretanės sic- 
kiai aprėpia kur kas toliau nei Europos ribos. Net už Vidurio jūros 
jau suformuoti gerai organizuoti ginkluoti būriai, pasiruošę bet kada 
paremti Tamsiosios Imperijos armiją. Grafo Braso susižavėjimas 
Imperijos taktika augo kiekvieną dieną. 

- Dar dvidešimt metų, - kalbėjo baronas Meliadas, - ir Europa 
bus mūsų. Po trisdešimties metų - visas arabų pasaulis. O po pen- 
kiasdešimties metų, mes tikimės, ateis eilė ir paslaptingai žemei, va- 
dinamai Komunazija... 

- Senas bei romantiškas pavadinimas, - nusišypsojo grafas. - 
Kalbama, jog ši žemė pilna stebuklingo žavesio. Tenai, regis, sau- 
goma Runų Krivulė. 


25 


- Taip, viena legenda byloja, kad ji yra pačioje aukščiausioje pa- 
saulio viršukalnėje, kur niekada neištirpsta sniegas ir pučia ledinis vė- 
jas, o saugo ją apaugusios kailiu žmogbeždžionės, nepaprastai pro- 
tingos, jų ūgis siekia dešimt pėdų. - Baronas nusijuokė. - Beje, įvar- 
dijama daugybė vietų, kuriose ji gali būti, pavyzdžiui, Amarikoje. 

Grafas linktelėjo. 

- Ak, Amarik... Jūs ir ją norite paversti Imperijos dalimi? Pa- 
sakojama, kad šis milžiniškas žemynas, plytintis už vandenyno, val- 
domas beveik dieviškų jėgų. Pasakojama, jog jį apgyvendinę žmo- 
nės gyvena ramų bei ritmingą gyvenimą, visiškai nepanašų į mūsų, 
ojų civilizacijos lyg ir nepalietė nesuskaičiuojamos Baisiojo tūks- 
tantmečio negandos. 

Kalbėdamas apie Amariką. grafas nesureikšmino savo žodžių, 
bet netikėtai jis pastebėjo, kaip suliepsnojo paprastai blausios baro- 
no akys. 

- Kodėl gi ne? - ištarė Meliadas. - Aš šturmuočiau ir rojaus var- 
tus, jeigu juos rasčiau. 

Netrukus grafas atsiprašęs paliko baroną ir, ko gero, pirmą 
kartą pagalvojo, ar toks jau teisingas tas jo sprendimas likti nuoša- 
lyje, kaip kad jis manė anksčiau. 


Izolda, nors ir paveldėjusi tėvo protą bei nuovokumą, neturėjo 
jo patirties ir prastai pažinojo žmones. Tad, kai baronas kalbino ją 
minkštu, švelniu balsu, jis atrodė jai gražus bei garbingas žmogus, 
kuris, vykdydamas savo istorinę misiją, priverstas būti rūsčiu bei 
žiauriu. Patraukli rodės net bloga jo šlovė. 

Dabar, nepastebimai pasprukusi iš savo kambario, mergina jau 
trečią kartą skubėjo į pasimatymą su baronu. Jie susitikdavo vaka- 
riniame pilies bokšte, kuris stovėjo tuščias nuo to laiko, kai kruviną 
savo mirtį tenai pasitiko ankstesnis lordas-saugotojas. 

Jų pasimatymai buvo gana nekalti - rankų prisilietimai, trumpi 
bučiniai, švelnūs meilės žodžiai bei kalbos apie vestuves. Izolda la- 
bai mylėjo tėvą ir jautė, kad žinia apie jos santuoką su baronu smar- 
kiai jį nuliūdins, vis dėlto ji negalėjo atsilaikyti prieš Meliado žavesį. 
Mergina nebuvo tikra, jog tai meilė. Ji tik lengvabūdiškai pasidavė 
jauduliui ir nepatirtam paslaptingumo jausmui, apgaubusiam susi- 
tikimus su baronu. 

Vilkinti vien naktiniais marškiniais, ji vikriai bėgo tamsiais pilies 

koridoriais bei laiptais, bėgo nežinodama, jog kažkas, susisupęs į 
juodą apsiaustą, laikydamas rankoje ilgą kinžalą, seka jai iš paskos. 

Smarkiai besidaužančia širdimi, šypsenai prasivėrusiomis drėg- 
nomis lūpomis Izolda užbėgo sraigtiniais bokšto laiptais ir atsidūrė 
tamsiame kambaryje, kuriame jos laukė baronas. 

Jis žemai nusilenkė, paskui, prisitraukęs merginą prie savęs, 
pradėjo glamonėti jos kūną pro plonyčius šilkinius marškinius. Jo 
bučinys šį kartą buvo reiklesnis, beveik grubus, ir Izolda, sunkiai 
alsuodama, grąžino jį, stipriai apsikabindama plačią barono nugarą. 
Jo ranka slydo vis žemiau, glamonėdama merginos liemenį, klubus; 
Izolda prigludo prie barono, tačiau netikėtai pajuto viduje prabun- 
dančią kažin kokią nesuprantamą baimę ir pamėgino atsitraukti. 

Jis nepaleido jos. Mėnulio šviesa, prasiskverbusi pro siaurą bokš- 
to langelį, apšvietė barono veidą ir išdavė jį apėmusį susijaudinimą. 

- Izolda, tu turi būti mano. Šiandien vakare mes paliksime pilį, 
o jau rytoj būsime už Kamargo ribų. Tenai tavo tėvas nedrįs mūsų 
persekioti. 

- Mano tėvas išdrįs padaryti bet ką, - ramiai tarė mergina, - bet 
ir aš pati nenoriu sukelti jam rūpesčių. 

- Ką tai reiškia? 

- Tik viena - aš netekėsiu be jo sutikimo. 

- Jis sutiks... 

- Manau, kad ne. 

- Tada... 

Izolda vėl pamėgino ištrūkti, bet baronas stipriai ją laikė. Dabar 
ji tikrai išsigando. Mergina nesuprato, kaip ūmi aistra, šitaip jaudi- 
nusi širdį, galėjo taip greitai pavirsti baime. 

- Aš turiu eiti. Paleisk. 

- Ne, Izolda! Aš nepratęs, kad mane atstumtų. Iš pradžių tavo 
užsispyręs tėvas, dabar - tu! Aš greičiau tave užmušiu, nei leisiu ei- 
ti, neišpešęs pažado išvažiuoti su manimi. 

Jis prisitraukė ją prie savęs ir pamėgino pabučiuoti. Mergina 
sudejavo. 

Staiga kambaryje atsirado tamsi, susisupusi į apsiaustą figūra. 
Plieninis durklas blykstelėjo mėnulio šviesoje, ir baronas, nepaleis- 
damas iš glėbio merginos, atsisuko. 

- Paleisk ją, - pasakė nepažįstamasis. - Priešingu atveju aš pa- 
žeisiu svetingumo įstatymą ir užmušiu tave. 

- Bogentali! - ėmė raudoti Izolda. - Bėk, pakviesk tėvą. Tu su 
juo nesusidorosi! 

Baronas Meliadas nusijuokęs sviedė Izoldą kampan. 

- Kautis? Su tavimi? Tu juokiesi, filosofe? Pasitrauk. Aš išeisiu, 
bet tik su ja. 

- Tu išeisi vienas, - atsakė Bogentalis, - ir kuo greičiau, būk 
toks malonus. Labai nesinori apsunkinti savo sąžinės žmogžudyste. 
O Izolda liks čia. 

- Ji eis su manimi, beje, dabar pat - nori ji to ar nenori! - Me- 
liado apsiaustas prasiskyrė, ir Izolda pamatė trumpą kardą, kabantį 
baronui prie juosmens. - Traukitės, pone Bogentali, arba jums ne- 
beteks kurti sonetų apie šią naktį. 

Bogentalis nepajudėjo. 

Granbretanietis, palietęs kardo rankeną, beveik nepastebimai jį 
apnuogino. 

- Turi paskutinę galimybę, filosofe. 

Bogentalis tylėjo. Nemirksėdamas jis žiūrėjo į baroną, ir tik jo 
ranka, spaudžianti kinžalą, truputį virpėjo. 

Izolda veriamai sukliko. Jos riksmas nuaidėjo per pilį. 

Urgzdamas iš pykčio, baronas atsisuko į merginą ir pakėlė ginklą. 

Bogentalis šoko į priekį, nerangiai smogė baronui kinžalu, bet 
odiniai šarvai apsaugojo atvykėlį. Paniekinamai juokdamasis, Melia- 
das atsisuko. Jis dukart kirto kardu: Bogentaliui į galvą ir į krūtinę, 
ir poetas bei filosofas parkrito, užliedamas krauju akmenines grin- 
dis. Izolda dar kartą beviltiškai suriko. Baronas pasilenkė, stvėrė ją, 
užsukdamas ranką taip, jog mergina sudejavo, ir persimetė grafo 
dukterį per petį. Paskui išėjo iš kambario bei ėmė leistis laiptais. 

Norėdamas patekti į savo kambarį, Meliadas turėjo pereiti di- 
džiąją menę, kuriam įėjęs, kitame gale išgirdo triukšmą. Tarpduryje 
gęstančios ugnies atšvaituose baronas pamatė grafą, vilkintį pa- 
prastą naminį chalatą, rankose laikantį milžinišką kalaviją. 

- Tėve! - sušuko Izolda, ir granbretanietis, sviedęs ją ant grin- 
dų, atstatė į priekį kardą. 

- Vadinasi, Bogentalis buvo teisus, - suniurzgė grafas. - Tu 
paniekinai mano svetingumą, barone. 

- Aš noriu jūsų dukters, grafe. Ji myli mane. 

- Tau tik taip atrodo. - Grafas pažvelgė į raudančią Izoldą. - 
Ginkis, barone. 

Meliadas paniuro. 

- Mano kardas - tik yla palyginti su jūsiškiu. Be kita ko, nenoriu 
kautis su jūsų amžiaus sulaukusiu žmogumi. Tikriausiai mes galė- 
sime susitarti... 

- Tėve! Jis nužudė Bogentalį! 

Tai išgirdęs, grafas sudrebėjo iš įniršio. Jis pribėgo prie sienos, 
ant kurios kabojo įvairiausių ginklų kolekcija, nukabino patį di- 
džiausią kalaviją ir sviedė jį baronui po kojom. Nukritęs ginklas su- 
drebino akmeninės grindis. Meliadas pasilenkęs pakėlė jam mestą 
ginklą. Dabar jis turėjo pranašumą - vilkėjo odinius šarvus. 

Grafas žengė žingsnį pirmyn, pakėlė kardą ir puolė baroną, bet 
tas atrėmė smūgį. Jie panėšėjo į medkirčius, kertančius didžiulį 
medį, galingais plačiais mostais kapojančius iš vienos, paskui iš ki- 
tos pusės. Ginklų žvangesys pažadino grafo tarnus bei barono 
žmones, kurie atbėgo į salę ir stypsojo tenai, nežinodami ką daryti. 
Netrukus pasirodė fon Vilahas su sargybiniais, tad granbretanie- 
čiai, suskaičiavę, jog grafo žmonių yra gerokai daugiau, nusprendė 
nieko nesiimti. 

Salės tamsoje lakstė kibirkštys, dviem milžinams sukryžiuojant 
kalavijus, meistriškai smūgiuojant ir atremiant kirčius. Prakaitas 
žliaugė jų akimis, abu sunkiai alsavo. 

Baronas lengvai kliudė grafo petį, grato kalavijas nuslydo odi- 
niais barono šarvais. Priešininkai apsikeitė žaibiškais smūgiais, po 
kurių, stebint iš šalies, abu vyrai turėjo suskilti į gabalus, bet, ko- 
votojams išsiskyrus, paaiškėjo, jog grafui tebuvo perplėštas chala- 
tas ir truputį įbrėžta kakta, baronas išsisuko nuo viršaus iki apačios 
perrėžtu apsiaustu. 

Sunkus alsavimas bei kojų trepsėjimas akmeninėmis grindimis 
susiliejo su kurtinančiu kalavijų Žvangesiu. 

Netikėtai grafas Brasas, užkliudęs mažą staliuką, pargriuvo, iš- 
sitiesė visu ūgiu ir paleido iš rankų kalaviją. Pergalingai šypsoda- 
masis, Meliadas iškėlė sunkų kalaviją, ketindamas smogti gulinčiam 
grafui, bet Brasas, spėjęs persiversti ant šono, čiupo baroną už ko- 
jų ir tas griuvo šalia jo. 

Keletą sekundžių, paleidę kalavijus ir susikibę, vyrai raičiojosi 
grindimis, talžydami vienas kitą kumščiais bei urgzdami it laukiniai 
Žvėrys. 

Paskui baronas, stipriai stumtelėjęs priešininką, stvėrė kalaviją, 

pašoko ant kojų, bet grafas irgi spėjo atsikelti ir netikėtu smūgiu iš- 
mušė baronui kalaviją iš rankų. Galingas ginklas, gausdamas lyg 
vargonai, įsmigo į medinę koloną. 

Grafas buvo pasiryžęs užmušti Meliadą. Jo akyse nebeliko jo- 
kio gailesčio. 

- Tu nužudei patį geriausią, patį ištikimiausią mano draugą, - 
riaumojo jis, keldamas kalaviją. Baronas Meliadas, sudėjęs rankas 
ant krūtinės, bejausmiu veidu, truputį prisimerkęs, laukė smūgio. 

- Tu nužudei Bogentalį ir dėl to mirsi. 

- Grafe! 

Iškėlęs virš galvos kalaviją, grafas sustingo. 

Tai buvo filosofo balsas. 

- Grafe, jis manęs nenužudė. Smūgis į galvą tik apsvaigino ma- 
ne, o žaizda krūtinėje nėra mirtina. 

Bogentalis, pasipuošęs ryškiai violetine mėlyne kaktoje, ranka 
spausdamas žaizdą, brovėsi pro minią. 

- Dėkok už tai likimui, Bogentali, - atsiduso grafas. - Vis dėl- 
to... - Jis atsisuko į baroną. - Šis niekšas pamynė mano svetingu- 
mą, įžeidė mano dukterį, sužeidė mano draugą... 

Baronas pakėlė akis. 

- Atliesk, grafe. Aistra apakino mane ir sudrumstė protą. Ne- 
prašau pasigailėjimo - bet prašau - neieškoti piktų kėslų mano po- 
elgiuose, jų priežastis - tik paprastos žmogiškosios silpnybės. 

Gratas palingavo galvą. 

- Negaliu tau atleisti, barone, ir nenoriu daugiau girdėti tavo 
melagingų kalbų. Po valandos privalai palikti mano pilį, paryčiui - 
kirsti Kamargo sieną, kitaip tu ir tavo žmonės mirs. 

- Tu rizikuoji įžeisti Imperiją. 

Grafas gūžtelėjo pečiais. 

- Ne aš ją įžeidžiau. Jeigu jie sužinos tiesą apie tai, kas čia nu- 
tiko, būsi nubaustas. Tu nesusidorojai su užduotimi. Tu įžeidei ma- 
ne, ne aš - Granbretanę. 

Baronas nieko nepasakė. Kunkuliuodamas bejėgišku įniršiu, jis 
išbėgo iš salės. Nepraėjus nė pusvalandžiui, įsiutęs ir sugėdintas sa- 
vo keistąja karieta jis jau dardėjo pro vartus. Baronas Meliadas pa- 
liko pilį neatsisveikinęs. 

Grafas Brasas, Izolda, Bogentalis ir fon Vilahas, stovėdami ant 
paradinių laiptų, stebėjo jo išvykimą. 

- Buvai teisus, mano drauge, - sumurmėjo grafas. - Šiam niek- 
šeliui pavyko apgauti ir mane, ir Izoldą. Bet dabar nė vienas Granb- 
retanės pasiuntinys neperžengs Braso pilies slenksčio. 

- Ar pagaliau supratai, kokia pavojinga Tamsioji Imperija? - vil- 
tingai paklausė Bogentalis. 

- Drauge mano, tegu viskas eina savo vaga. Daugiau mūsų ra- 
mybės nebedrums nei Granbretanė, nei baronas Meliadas. 

- Tu klysti, - giliai įsitikinęs tarė filosofas. 

O tamsioje karietoje, naktį riedančioje link šiaurinių Kamargo 
sienų, baronas Meliadas davė pačią baisiausią priesaiką, kokią tik 
žinojo. Jis prisiekė Runų Krivule, jog pavergs - kad ir kiek tai jam 
kainuotų - grafą Brasą, užvaldys Izoldą, o Kamargą pavers didžiule 
laužaviete. 

Jis prisiekė Runų Krivule - sklinda legendos, kad joje saugo- 
mos visos žmogiškų likimų paslaptys. Tad daugybė likimų - paties 
barono Meliado, grafo Braso, Izoldos, Tamsiosios Imperijos ir vi- 
sų, kas jau pasirodė arba dar pasirodys, vienaip ar kitaip susieję sa- 
ve su Braso pilimi - nuspręsti galutinai bei negrįžtamai. 

Pjesė parašyta, dekoracijos sustatytos, uždanga pakelta. 

Dabar - viskas aktorių rankose. 

ANTRA DALIS 


„Tas, kuris išdrįs prisiekti Runų Krivule, tuo pačiu neišven- 
giamai nulems savo likimą ir likimą pasaulio, kuriame gyvena. 
Per visą Runų Krivulės istoriją buvo keletas tokių priesaikų, bet 
nė viena jų neatnešė tiek nelaimių bei sielvarto, kaip siaubinga 
barono Meliado Kroideniečio keršto priesaika. Tai nutiko metais 
anksčiau, nei Dorianas Hokmunas, Kelno hercogas, pirmąkart pa- 
minėtas šios kronikos puslapiuose... 

Iš "Runų Krivulės istorijos" 


1. DORIANAS HOKMUNAS 


BARONAS MELIADAS grįžo į Londrą, niūrią Tamsiosios Im- 
perijos sostinę, tačiau praslinko beveik metai, kol jis subrandino to- 
kį keršto planą, kuriuo būtų visiškai patenkintas. Tiesa, baronas tu- 
rėjo ir kitų rūpesčių - jis slopino tai vienur, tai kitur kylantį nepasi- 
tenkinimą bei maištus, dalyvavo mūšiuose ir kautynėse, kūrė ma- 
rionetines vyriausybes, įvesdavo tvarką naujai užkariautose žemėse 
bei darė daug kitokių dalykų. 

Baronas stropiai tarnavo Imperijai, bet aistra Izoldai ir neapy- 
kanta jos tėvui nė akimirkai jo neapleido. Nors dėl nesėkmės Ka- 
marge jo niekas nenubaudė, kaskart, prisiminęs patirtą gėdą, jis tie- 
siog prarasdavo savitvardą. Be kita ko, jam dažnai tekdavo patirti 
sunkumų, kuriuos būtų nesunku išspręsti, jeigu baronas būtų pa- 
lenkęs į savo pusę grafą Brasą. Tad kiekvieną kartą, atsidūrus to- 
kioje padėtyje, karščiuojančioje barono galvoje užgimdavo daugybė 
klastingų keršto planų, bet nė vienas jo netenkino. Baronas norėjo 
visko iškart: užsitikrinti grafo pagalbą Europos reikaluose, gauti 
Izoldą, o svarbiausia - nušluoti nuo žemės paviršiaus Kamargą. 
Akivaizdžiai nesuderinami norai. 

Aukštame obsidiano bokšte, iškilusiame virš kraujo raudonio 
Taimos upės vandenų, kuriais lengvos baržos iš bronzos bei medžio 
gabeno į sostinę krovinius, baronas Meliadas neramiai žingsniavo 
darbo kabinetu, apstatytu tamsiais poliruotais baldais, gaubliais ir 
geležies folijos, vario bei sidabro astroliabijomis, taip pat daugybe 

niekučių iš brangakmenių ir metalo. Kabineto sienas puošė laiko iš- 
blukinti rudi, juodi bei mėlyni gobelenai, grindis dengė stori rude- 
ninių lapų spalvos kilimai. 

O aplinkui, ant visų sienų, ant kiekvienos lentynos, kiekviena- 
me kampe kabojo, stovėjo ir gulėjo laikrodžiai. Visi jie tiksliai rodė 
tą patį laiką, visi kas ketvirtį valandos, kas pusvalandį bei valandą 
suskambėdavo, beje, kai kurie - su muzika. Įvairiausių formų bei 
dydžių laikrodžiai, pagaminti iš visokiausių medžiagų - kai kurie at- 
rodė taip keistai, kad neįmanoma net suprasti jų rodomo laiko. Jie 
surinkti praktiškai iš visų Europos ir Artimųjų Rytų šalių kaip užka- 
riautų žemių simboliai. Iš visų trofėjų baronas Meliadas labiausiai 
mėgo laikrodžius. Ne tik šis kabinetas, bet ir kiti kambariai, visos 
bokšte esančios patapos buvo jais užverstos. Bokšto viršūnėje sto- 
vėjo milžiniški keturių ciferblatų kurantai, pagaminti iš bronzos, 
onikso bei brangiųjų metalų, ir kai meistriškai pagamintos, natūra- 
laus dydžio apsinuoginusios merginos kas valandą plaktukais kauk- 
šėdavo į varpelius, skambus gaudesys aidėdavo per visą Londrą. 
Barono laikrodžių kolekcija varžėsi su jo svainio Taragormo, Lai- 
ko pilies šeimininko kolekcija, kurio Meliadas žvėriškai nekentė ir 
pavydėjo savo padūkėlei seseriai. 

Pagaliau baronas sustojo, paėmė nuo stalo pergamento lapą. 
Tai paskutinis pranešimas iš Kelno provincijos, kurią beveik prieš 
porą metų Meliadas nutarė pamokyti, bet, kaip pasirodė, šiek tiek 
persistengė. Senojo Kelno hercogo, kuriam pats Meliadas įvykdė 
mirties bausmę pagrindinėje sostinės aikštėje, sūnus, surinkęs ka- 
riuomenę, sukėlė maištą ir beveik sutriuškino Kelne buvusias 
Granbretanės įgulas. Ir jeigu ne omitopteriai, aprūpinti didelio vei- 
kimo spindulio strėlėmis, Tamsioji Imperija, tegu laikinai, nebekon- 
troliuotų Kelno. 

Tačiau sukilimas buvo numalšintas, o pats jaunasis hercogas 
sučiuptas ir netrukus bus pristatytas į Londrą diduomenės pramo- 
gai. Tai būtent toks atvejis, kai bendradarbiavimas su grafu Brasu 
būtų labai pravertęs, nes gerokai anksčiau, dar prieš sukeldamas 
maištą, Kelno hercogas pats perėjo į Granbretanės pusę. Jį priėmė, 
jis narsiai kovėsi už Imperiją, vadovavo kariuomenei, kurią sudarė 
kadaise jo tėvui tarnavę kariai. Dabar jis tą armiją atsuko prieš Im- 
periją. 

Baronas Meliadas įniršo - jaunasis hercogas parodė pavyzdį, ku- 

riuo gali pasekti ir kiti. Kalbama, jog vokiečių žemėse jis laikomas 
didvyriu. Iki jo mažai kas drįso pasipriešinti Tamsiajai Imperijai. 

Jeigu grafas Brasas būtų sutikęs... 

Barono veidą ne tik nušvietė šypsena - jo galvoje gimė ir per 
sekundę susiformavo ilgai lauktas planas. Jis pagalvojo, kad Kelno 
hercogą tikriausiai pavyks panaudoti šiek tiek kitaip nei pigiai pra- 
mogai. 

Numetęs popierių ant stalo, baronas timptelėjo varpelio virvu- 
tę. Į kabinetą įėjo jauna vergė; jos nuogas kūnas buvo gausiai nu- 
teptas skaistalais. Laukdama paliepimo, ji atsiklaupė. Baronas laikė 
tik moteriškos lyties vergus. Baimindamasis išdavystės, vyrų į 
bokštą jis neįsileisdavo. 

- Nueisi pas kalėjimo viršininką, - tarė jis vergei, - ir pasakysi, 
kad baronas Meliadas nori pats asmeniškai apklausti Kelno hercogą 
Dorianą Hokmuną, kai tik jis bus atgabentas į miestą. 

- Gerai, pone. - Mergina atsistojo ir atatupsta išėjo, palikusi baroną 
stovėti prie lango; jo putliose lūpose žaidė vos pastebima šypsena. 


Dorianas Hokmunas, sukaustytas ausuotomis grandinėmis, ku- 
rios, granbretaniečių manymu, pritiko aukštos kilmės atstovui, 
klupdamas nulipo laivo tilteliu ir dabar, prisimerkęs nuo vakarinės 
saulės, stovėjo bei žiūrėjo į gigantiškus Londros bokštus. Jeigu 
anksčiau jam nekilo mintis ieškoti kokių nors Tamsiosios Salos gy- 
ventojų beprotystės patvirtinimų, tai dabar jis susidūrė su puikiau- 
siais įrodymais. Kažin kas nenatūralaus buvo kiekvieno pastato ar- 
chitektūroje, spalvos bei formos parinkime. Vis dėlto jie bylojo apie 
didžiulę jėgą, galybę ir intelektą. Nenuostabu, jog taip sunku su- 
vokti imperijos žmonių psichologiją - joje per daug prieštaravimų. 

Sargybinis, apsigobęs baltu odiniu apsiaustu ir dėvintis baltą 
metalinę kaukolės pavidalo kaukę, rodančią priklausomybę tam tik- 
ram Ordinui, lengvai stumtelėjo jį į priekį. Hokmunas susvyravęs 
vos nepargriuvo, nes jau savaitę nieko nevalgė ir stipriai nusilpo. 
Nuo to laiko, kai mūšyje prie Kelno jis pralaimėjo, su juo niekas ne- 
sikalbėjo. Jo protas susidrumstė ir Hokmunas sunkiai suvokė savo 
padėties siaubą. Beveik visą tą laiką jis praleido laivo triumne, ne- 
įžvelgiamoje tamsoje, retsykiais numalšindamas troškulį nešvariu 
vandeniu iš šalia stovėjusios geldos. Puikūs ilgi jo plaukai susivėlė, 
akys prigeso, šarvažiedžiai marškiniai buvo perplyšę, o kelnės 

apskretusios purvu. Grandinės iki kraujo nutrynė kaklą bei rankas, 
bet skausmo Hokmunas nejautė. Tiesą sakant, jis nejautė beveik 
nieko: judėjo tarsi lunatikas ir matė viską lyg sapne. 

Belaisvis žengė du žingsnius kvarcinėmis prieplaukos plokštė- 
mis, užkliuvęs parkrito ant kelių. Sargybiniai, sugriebę jį už paran- 
Sienoje matėsi mažos grotuotos durys, saugomos kaukėtų karei- 
vių. Londros kalėjimams vadovavo Šerno Ordinas. Sargybiniai per- 
simetė keliais žodžiais keista kriuksinčia savojo Ordino kalba, vie- 
nas jų nusijuokęs griebė Hokmuną už rankos ir įstūmė pro atsivė- 
rusias duris. 

Viduje buvo tamsu. Durys už jo užsitrenkė ir kelioms sekun- 
dėms belaisvis liko vienas. Paskui silpnoje, pro durų apačią sklin- 
dančioje šviesoje, jis pamatė šerno kaukę, tik įmantresnę nei sargy- 
binių. Tada atsirado kita kaukė, paskui ją - dar viena. Hokmuną pa- 
čiupo bei nutempė dvokiančiais tamsiais kalėjimo koridoriais. Jis 
žinojo, kad gyvenimas baigtas, ir visai dėl to nesijaudino. 

Tada išgirdo atsidarant kitas duris. Dorianą įstūmė į mažytį 
kambarėlį, o netrukus jo ausis sugavo užstumiamo skląsčio girgž- 
desį. 

Kameros sienas ir grindis dengė lipnaus purvo sluoksnis, oras 
dvokė. Iš pradžių Hokmunas stovėjo prisišliejęs sienos, paskui pa- 
mažu susmuko ant grindų. Ar jis užsnūdo, ar neteko sąmonės, 
Dorianas Hokmunas nežinojo, bet jo akys užsimerkė ir stojo toks 
geidžiamas užsimiršimas. 

Vos prieš savaitę jis buvo Kelno didvyris, kovojantis prieš gro- 
bikus, narsus karys, nepaprastai stiprus, aštraus proto žmogus. 
Dabar Imperijos žmonės pavertė jį gyvuliu, kuriam neliko nieko, 
net noro gyventi. Ne toks žymus žmogus, kurstomas neapykantos, 
tikriausiai mėgintų ieškoti išsigelbėjimo kelių, bet Hokmunas, nete- 
kęs visiškai visko, nieko nebenorėjo. 

Galbūt jis pajėgs atsipeikėti bei išsikapstys iš šios būsenos. Bet 
jeigu taip ir nutiks, jis taps kitokiu žmogumi, visiškai nebepanašiu į tą 
Dorianą Hokmuną, kuris taip didvyriškai kovėsi mūšyje prie Kelno. 


2. SANDĖRIS 
DEGLO ŠVIESA bei žvėrių kaukių spindesys - kandi kiaulė ir 

išsiviepęs vilkas; raudonas ir juodas metalas; baltos briliantinės ir 
pašaipios melsvo safyro akys. Aštrus apsiaustų šnaresys bei nesu- 
prantamas šnabždesys. 

Hokmunas silpnai atsidusęs užsimerkė, paskui, kai žingsniai vi- 
sai priartėjo, vėl atsimerkė ir pamatė virš jo palinkusį vilką. Deglo 
karštis svilino veidą, bet Hokmunas net nemėgino nusisukti. 

Vilkas atsitiesęs tarė Šernui: 

- Dabar beprasmiška su juo kalbėtis. Pamaitinkite ir nupraus- 
kite jį. Tegu truputį atsigauna. 

Šernas su Vilku išėjo, durys užsitrenkė, o Hokmunas užmerkė 
akis. 

Atsipeikėjęs jis pasijuto nešamas deglų liepsna apšviestu siauru 
koridoriumi, paskui atsidūrė šviesoje skendinčiame kambaryje, ku- 
riame stovėjo brangiais kailiais bei šilkais dengta lova; raižytas sta- 
liukas lūžo nuo valgių, kampe matėsi blizgančio geltono metalo vo- 
nia, pilna karšto vandens. Jo jau laukė dvi jaunos vergės. 

Hokmunui nuėmė grandines, nuvilko drabužius ir atsargiai pa- 
guldė į vonią. Odą negailestingai peršėjo, kai vergės savo minkšto- 
mis švelniomis rankomis jį prausė. Paskui jį nuskuto bei apkirpo. 
Hokmunas vargiai suvokė, kas vyksta. Jis gulėjo nejudėdamas, 
spoksodamas į margaspalves mozaikos lubas. Leidosi aprengiamas 
minkštais plonais baltiniais, šilkiniais marškiniais bei aksominėmis 
kelnėmis, ir palaimos jausmas, kol kas labai menkutis, prabudo ja- 
me. Bet kai jį pasodino už stalo bei įgrūdo į burną kažin kokį vai- 
sių, hercogo skrandis konvulsyviai susitraukė ir jis ėmė vemti tul- 
žimi. Belaisviui sugirdė truputį šilto pieno su migdomaisiais ir pa- 
guldė į lovą. Paskui visi išėjo, prižiūrėti palikę tik vieną vergę. 

Praslinko kelios dienos, ko! Hokmunas pradėjo valgyti ir ėmė 
suvokti dabartinės savo padėties prabangą. Jis galėjo naudotis kny- 
gomis bei moterimis, tačiau kol kas nenorėjo nei vienų, nei kitų. 

Hokmunui prireikė nemažai laiko, kad ką nors prisimintų apie 
ankstesnį savo gyvenimą. Tiesa, dabar tas gyvenimas panėšėjo į 
primirštą sapną. Kartą jis atsivertė knygą, bet raidės jam pasirodė 
visiškai nepažįstamos, nors skaitė jis gana gerai. Tiesiog jos atro- 
dė beprasmės, o žodžiuose nebuvo apibrėžtumo bei reikšmės, nors 
knyga parašyta kadaise Hokmuno pamėgto filosofo. Jis gūžtelėjo 
pečiais, nusviedė knygą ant stalo. Prie jo pribėgo viena vergė ir 
prisiglaudusi paglostė skruostą. Jis švelniai ją atstūmė, priėjo prie 
lovos ir atsigulė, pasikišdamas ranką po galva. Paskui paklausė: 

- Kodėl aš čia? 

Tai pirmieji jo žodžiai, ištarti nuo to laiko, kai atvyko į Granb- 
retanę. 

- Pone, aš nežinau. Bet jūs, regis, labai garbingas kalinys. 

Hokmuno žodžiai buvo bejausmiai. Balsas skambėjo lygiai bei 
ramiai. Net paties tariami žodžiai jam atrodė keisti. Tuščiomis stik- 
linėmis akimis jis pasižiūrėjo į merginą, ir toji suvirpėjo. Tai buvo 
blondinė ilgais vešliais plaukais, puikia figūra, o sprendžiant pagal 
tartį, iš Skandijos. 

- Žinau tik tai, pone, jog turiu išpildyti kiekvieną jūsų norą. 

Hokmunas nežymiai linktelėjo ir apžvelgė kambarį. 

- Galima atspėti, kam jie mane ruošia, - tyliai sumurmėjo jis. 


Kambaryje nebuvo langų, tačiau ore jautėsi drėgmė, tad Hok- 
munas nusprendė, kad patalpa yra po žeme. Laiką jis skaičiavo 
pažiūrėjęs į lempas - jam rodės, kad lempos užpildomos kartą per 
dieną. Doriano skaičiavimu, jis išbuvo čia dvi savaites, kol vėl pa- 
matė Vilką. 

Durys plačiai atsilapojo, ir į kambarį įžengė aukštas žmogus, 
nuo galvos iki kojų apsitempęs odiniais drabužiais, ginkluotas ilgu, 
plačiu kalaviju juoda rankena. Iš po kaukės pasigirdo malonus me- 
lodingas balsas - tas pats, kurį Hokmunas girdėjo anksčiau, būda- 
mas pusiau be sąmonės. 

- Na, mūsų kalinys atrodo visai neblogai. 

Vergės žemai nusilenkusios pradingo. Hokmunas lengvai pašo- 
ko nuo lovos. 

- Nuostabu. Jūs puikios formos, Kelno hercoge. 

- Taip, jaučiuosi neblogai. 

Jis begėdiškai nusižiovavo ir nutaręs, kad nėra ko trypčioti, vėl 
atsigulė. 

- Spėju, jog jūs žinote, kas aš toks, - tarė Vilkas nekantraujan- 
čiu balsu. 

- Ne. 

- Ir nenumanote? 

Vilkas priėjo prie stalo, ant kurio stovėjo didžiulė krištolo vaza 
su vaisiais; pirštinėta ranka paėmė vieną granatą ir pasilenkė tarsi 
apžiūrinėdamas jį. 

- Arjūs visiškai pasveikote, milorde? 

- Regis, taip, - atsakė Hokmunas. - Jaučiuosi puikiai. Pildomi visi 
mano norai. O dabar, spėju, jūs ketinate papramogauti su manimi. 

- Regis, jūs dėl to ne itin jaudinatės. 

Hokmunas patraukė pečiais. 

- Viskas kada nors baigiasi. 

- Na, tai gali trukti visą jūsų gyvenimą. Mes, granbretaniečiai, 
- išradinga tauta. 

- Žmogaus gyvenimas ne toks jau ilgas. 

- Taip jau nutiko, - pradėjo Vilkas, žongliruodamas granato vai- 
siumi, - kad mes nusprendėme jūsų pasigailėti. 

Hokmunas abėjingai tylėjo. 

- Jūs ne itin kalbus, brangus hercoge, - tęsė Vilkas. - Juokinga, 
bet jūs vis dar gyvas tik vieno mirtino jūsų priešo įnorio dėka, prie- 
šo, žiauriai susidorojusio su jūsų tėvu. 

Hokmunas susiraukė, tarsi kažką prisimindamas. 

- Prisimenu, - neryžtingai tarė kalinys. - Mano tėvas. Senasis 
hercogas. 

Vilkas numetė granatą ant žemės ir kilstelėjo kaukę. Po ja slė- 
pėsi gražus platus veidas. 

- Aš nužudžiau jį. Aš - baronas Meliadas Kroidenietis. 

Žiauri šypsena šokčiojo putliomis jo lūpomis. 

- Baronas Meliadas?.. E... nužudėte jį? 

- Vyriškumas bei drąsa, regis, apleido jus, milorde, - piktai 
burbtelėjo baronas. - O gal jūs ir vėl norite mus apgauti? 

Hokmunas susiraukė. 

- Aš pavargau, - pasakė jis kiek palaukęs. 

Meliadas nustebęs žiūrėjo į jį. 

- Aš nužudžiau tavo tėvą! 

- Man regis, jūs tai jau sakėte. 

- Na, žinote ką... 

Sutrikęs baronas apsisuko ir patraukė link durų, bet paskui su- 
stojo. 

- Žinoma, ne apie tai norėjau su jumis pasikalbėti. Tačiau aš 
stebiuosi, kad jūs visiškai nejaučiate man neapykantos ir nesisten- 
giate atkeršyti už tėvą. 

Hokmunui pasidarė nuobodu, jis tenorėjo, jog Meliadas kuo 
greičiau paliktų jį ramybėje. Staigūs judesiai bei isteriški barono 
šūksniai hercogą erzino, kaip musės arba uodo zyzimas erzina už- 
migti norintį žmogų. 

- Aš nieko nejaučiu ir man viskas vis tiek, - pasakė Hokmunas, 
vildamasis, kad jo atsakymas patenkins granbretanietį. 

- Jumyse nieko nebeliko! - piktai sušuko Meliadas. - Nieko! 
Net noro gyventi. Pralaimėjimas ir nelaisvė palaužė jus! 

- Gali būti. Bet dabar aš pavargau... 

- Atėjau pasiūlyti jums galimybę grįžti namo, - tęsė Meliadas. - 
Kelnas taps suverenia valstybe mūsų Imperijos sudėtyje. Šito mes 
dar niekam nesiūlėme. | 

Tik dabar Hokmuno balse pasigirdo smalsumo gaidelės. 

- Kodėl taip netikėtai? 

- Norime sudaryti su jumis sandėrį. Abipusės naudos, žinoma. 
Mums reikia tokio patyrusio ir meistriško kario kaip jūs. - Baronas 
paniuro ir palingavo galvą. - Na, jūs mums-bent jau toks atrodote. 
Bet svarbiausia, mums reikia žmogaus, kuriuo pasitikės tie, kurie 
nepasitiki Imperija. - Meliadas ketino kiek kitaip kalbėtis su Hok- 
munu, bet jį trikdė keistas hercogo abejingumas. - Norime, kad kai 
ką dėl mūsų padarytumėte. Mainais mes grąžinsime jūsų žemes. 

- Aš norėčiau grįžti namo, - linktelėjo Hokmunas. - Tenai, kur 
gimiau. 

Kalinys nusišypsojo, užplūdus prisiminimams. 

Ši netinkama šypsena pribloškė baroną, tačiau nutaręs, jog tai 
paprastas sentimentalumas, jis piktai tarė: 

- Ką jūs darysite grįžęs - pinsite vainikus ar statysite pilis - 
mums nerūpi. Bet jūs grįšite tenai tik jei ištikimai mums tarnausite. 

Hokmunas pažvelgė į Meliadą. 

- Jūs tikriausiai galvojate, kad man pasimaišė protas, milorde? 

- Nežinau. Bet mes turime priemonių tai patikrinti. Mūsų 
mokslininkai atliks reikiamus tyrimus... 

- Aš sveiko proto, barone Meliadai, ko gero, kaip niekada 
anksčiau. Jums nereikia manęs baimintis. 

Baronas Meliadas užvertė akis į dangų. 

- Prisiekiu Runų Krivule, nėra žmonių be nuodėmės. - Jis ati- 
darė duris. - Mes dar pasikalbėsime apie jus, Kelno hercoge. Šian- 
dien jus pasikvies. 

Hokmunas nepasikėlė nuo lovos ir baronui išėjus. Pokalbį jis 
netrukus pamiršo, tad, kai po kokių trijų valandų į kambarį įėjo sar- 
gybiniai ir paliepė Hokmunui eiti su jais, jis vos beatminė Meliado 
žodžius. 

Hokmuną vedė nesibaigiančiais koridoriais bei laiptais, kol pa- 
galiau sargybiniai sustojo šalia didžiulių geležinių durų. Vienas jų 
pabeldė buku ieties galu, ir durys atsidarė, įleisdamos dienos šviesą 
bei gryną orą. Už durų laukė purpuriniais apsiaustais vilkintys sar- 
gybiniai su Buliaus Ordino kaukėmis. Hokmuną perdavė jiems, ka- 
linys apsidairęs pamatė stovįs žalioje didžiulės pilies kiemo pievelėje. 
Kiemą iš visų pusių supo aukštos sienos, kuriomis lėtai vaikštinėjo 
Šerno Ordino sargybiniai. Už sienų kilo niūrūs miesto bokštai. 

Hokmuną nuvedė žvyruotu takeliu link siaurų geležinių vartų 
tolimajame kiemo kampe ir pro juos išvedė į gatvę. Tenai hercogo 
laukė paauksuota dvigalvio arklio formos karieta, pagaminta iš ebe- 
no medienos. Belaisvis įsėdo į ją, lydimas dviejų nekalbių sargybi- 
nių; vežimas pajudėjo ir pro langų užuolaidų plyšius Hokmunas ga- 
lėjo apžiūrėti Londrą. Saulė jau leidosi, tad miestą užliejo ugninis 
raudonis. 

Galiausiai ekipažas sustojo. Hokmunas leidosi sargybinių iš- 
traukiamas iš karietos ir pamatė stovįs priešais paties karaliaus-im- 
peratoriaus rūmus. 

Daugiaaukščiai rūmai buvo milžiniški. Juos vainikavo keturi 
didingi bokštai, žėrintys sodria aukso spalva. Rūmų sienas puošė 
bareljefai, vaizduojantys paslaptingas apeigas, kautynių scenas, įvy- 
kių gausa pasižyminčios Granbretanės istorijos epizodus, chime- 
ras, statulas, beprasmiškų formų figūras - apskritai gana negrabus 
ir fantastiškas statinys, kurptas ne vieną amžių. Atrodė, jo statybai 
panaudotos visos įmanomos medžiagos bei spalvos, tad dabar jis 
žaižaravo visomis vaivorykštės spalvomis. Viena spalva persipin- 
davo su kita, ir toji spalvų bakchanalija vargino akis bet erzino sme- 
genis. Bepročio rūmai, užtemdantys savo beprotyste visą miestą. 

Prie Rūmų vartų Hokmuno laukė kita sargybinių grupė, vilkinti 
Maldininko Ordino uniformą - šiam Ordinui priklausė pats Karalius 
Hoanas. Meistriškai pagamintos, brangakmeniais nu-sagstytos 
vabzdžių kaukės su platininės vielos ūsiukais. Karių kojos liesos ir 
ilgos, rankos plonos, lieknus kūnus dengė prigludę šarvai, nudažyti 
šio vabzdžio spalvomis - juoda, auksinę bei žalia. Slapta Ordino 
kalba, kuria jie kalbėjosi tarpusavyje, priminė vabzdžių spragsėjimą 
ir čežesį. 

Štai tada, kai sargybiniai įvedė Hokmuną į apatinį rūmų aukštą, 
kurio sienos, išklotos ryškiai raudonomis metalinėmis plokštėmis, 

nublizgintomis taip, jog žvilgėjo it veidrodžiai, štai tada Hokmunas 
pirmą kartą pajuto nerimą. 

Pagaliau jie pateko į didžiulę menę aukštomis lubomis, marmu- 
rinėmis sienomis, išmargintomis baltomis, žalsvomis ir rausvomis 
rievėmnis. Tos rievės nuolat judėjo bei žibsėjo, sukurdamos judančių 
sienų iliuziją. 

Maždaug ketvirčio mylios ilgio ir beveik tokio pat pločio menė 
buvo apstatyta vienodu atstumu stovinčiomis neaiškiomis kon- 
strukcijomis, kurias Hokmunas iš pradžių palaikė mašinomis, nors 
ir nesuprato jų paskirties. Kaip ir viskas, ką jam teko matyti Lon- 
droje, mašinos buvo keistos formos, pagamintos iš brangiųjų me- 
talų bei pusbrangių akmenų. Jose įtaisyti Hokmunui nematyti prie- 
taisai kažin ką skaičiavo, registravo, matavo; juos aptarnavo žŽmo- 
nės, užsimaukšlinę gyvatės kaukes ir dėmėtus apsiaustus pakeltais 
gobtuvais. Gyvatės Ordinui priklausė tik burtininkai bei mokslinin- 
kai, o paklusdavo jie tik asmeniškai karaliui-imperatoriui. 

Žmogus, pagrindiniu praėjimu atėjęs pasitikti Hokmuno, liepė 
sargybiniams pasišalinti, 

Matydamas rafinuotai išdailintą kaukę, Hokmunas nutarė, jog 
šis žmogus Ordino hierarchijoje užima aukštą vietą. Jo laikysena 
bylojo, kad priešais gali stovėti pats magistras. 

- Būkit pasveikinti, hercoge. 

Atsakydamas Hokmunas nusilenkė - daugelio ankstesnių įpro- 
čių jis dar nepamiršo. 

- Aš - baronas Kalanas Vitalietis, vyriausiasis imperatoriaus 
mokslininkas. Suprantu, kad dieną ar dvi jūs būsite mano svečias. 
Sveiki atvykę. Parodysiu jums savo laboratorijas. 

- Dėkoju. Ko jums iš manęs reikia? - išsiblaškęs paklausė grafas. 

- Pirmiausia, aš tikiuosi, mes drauge pavakarieniausime. 

Baronas Kalanas mandagiai praleido hercogą į priekį, ir jie, 
perėję visą menę, apstatytą daugybe mechanizmų, netrukus atsi- 
dūrė prie durų, už kurių, matyt, buvo asmeniniai mokslininko kam- 
bartai. Jų laukė jau padengtas stalas. Maistas buvo ne toks rafinuo- 
tas, palyginus su tuo, ką Hokmunas valgė paskutines dvi savaites, 
bet puikiai paruoštas bei labai skanus. Baigęs vakarieniauti ir jau 
prieš tai nusiėmęs kaukę, slėpusią blyškų pavargusį veidą su nedi- 
duke balta barzdele, baronas įpylė vyno. Vakarienės metu jie beveik 
nesikalbėjo. 

Hokmunas paragavo vyno, skonis buvo puikus. 

- Mano išradimas. Stebuklingas vynas, - Kalanas patenkintas 
šypsojosi. 

- Taip, skonis neįprastas, - pripažino Hokmunas. - Iš kokių vy- 
nuogių rūšių... 

- Ne vynuogės. Grūdai. Visiškai kitoks procesas. 

- Stiprus. 

- Stipresnis už daugelį vynų, - sutiko baronas. - Ką gi, eikim 
prie reikalo. Jūs jau žinote, hercoge, jog man pavesta patikrinti jūsų 
psichinę būseną, nustatyti jūsų temperamentą ir parašyti ataskaitą: 
ar jūs tinkamas tarnauti jo didenybei karaliui Hoanui. 

- Taip, man regis, kažką panašaus sakė baronas Meliadas. - 
Hokmunas vos šyptelėjo. - Man ir pačiam bus įdomu sužinoti jūsų 
tyrimų rezultatus. 

- Hm... - Baronas Kalanas įdėmiai pažvelgė į hercogą. - Dabar 
suprantu, kodėl manęs paprašė ištirti jus. Turiu pasakyti, jog atro- 
dote visiškai normalus žmogus. 

- Ačiū. - Keistas vynas veikė, Hokmunui grįžo ankstesnioji sa- 
vybė ironizuoti. 

Baronas Kalanas ėmė tankiai sausai kosėti. Nuo tada, kai jis 
nusiėmė kaukę, jo elgesyje jautėsi tam tikras nervingumas. Hokmu- 
nas spėjo pastebėti, kad Imperijos gyventojai nenoriai nusiima kau- 
kes. Dabar baronas vėl ją užsidėjo, ir kosulys iškart liovėsi. Nors 
Hokmunas žinojo, jog garbingo svečio priėmimas nenusiėmus kau- 
kės pažeidžia granbretaniečių etiketą, jis pasistengė neparodyti savo 
nuostabos. 

- Ak, brangus hercogė, - Hokmunas išgirdo barono šnabždesį 
- kas aš toks, kad nuspręsčiau, kas yra sveikas protas, o kas - be- 
protybė? Yra žmonių, laikančių mus, granbretaniečius, bepračiais... 

- Negali būti. 

- Taip, taip. Tai žmonės, savo atbukusiais jutimais negebantys 
aprėpti mūsų idėjų didingumo ir netikintys mūsų kryžiaus žygio 
tauriu tikslu. Žinote, jie sako, kad mes bepročiai, cha, cha! - Baro- 
nas atsistojo. - Na, o dabar, jei neprieštarausite, mes, ko gero, pra- 
dėsim. 

Jie vėl perėjo visą mašinų menę ir pateko į kitą, truputį mažes- 
nę. Sienos tokios pat tamsios, bet jos pulsavo, mainydamos spal- 
vas nuo violetinės iki juodos ir atgal. Salėje stovėjo tik viena mašina 


42 


- iš blizgaus mėlyno bei raudono metalo pagamintas aparatas su iš- 
sikišimais, daugybe svirčių ir kitokių įtaisų. Nuostabiausia mašinos 
dalimi buvo didelis, į varpą panašus įtaisas, pakabintas ant keisto 
kablio. Prie mašinos korpuso prijungtas pultas. Apstoję jį iš visų 
pusių, prie pulto triūsė tuzinas vyrų Gyvatės Ordino kaukėmis. 
Šviesos atspindžiai žaidė ant metalinių kaukių. Mašina skleidė kaž- 
kokį nesuprantamą, vos girdimą triukšmą - tarsi alsuotų žvėris. 

- Intelektą nustatanti mašina, - išdidžiai tarė baronas Kalanas. 

- Labai jau didelė, - pastebėjo Hokmunas, artindamasis prie 
jos. 

- Viena pačių didžiausių mūsų mašinų. Taip ir turi būti. Ji pri- 
valo susidoroti su užduočių kompleksu. Tai mokslinio kerėjimo re- 
zultatas, brangus hercoge, ne neaiškių barbariškų užkeikimų, dar ir 
dabar sutinkamų žemyne. Būtent mokslas suteikia mums pranašu- 
mą prieš žemesnes tautas bei rases. 

Kadangi alkoholio veikimas slopo, Hokmuną vėl užvaldė abe- 
jingumas, jam pasidarė nuobodu, o kai jį nuvedė ir pastatė po be- 
sileidžiančiu varpu, jis jau nebejautė nei nerimo, nei smalsumo. 

Netrukus gaubtas visiškai jį uždengė, priglusdamas prie kūno 
savo plonomis sienomis. Mašinos apkabinimas buvo gana nemalo- 
nus, jis sukeltų siaubą tam Dorianui Hokmunui, kuris narsiai kovėsi 
mūšyje prie Kelno, bet naujasis Hokmunas tik nekantravo ir jautėsi 
šiek tiek nepatogiai. Jis jautė silpną badymą galvoje, lyg ploniausi 
čiuptuvai būtų įsiskverbę į kaukolę ir dabar čiuoptų smegenis. Pas- 
kui jam prasidėjo haliucinacijos. Dorianas matė vandenyną, šviesos 
perkreiptus žmonių veidus, kažkokios nenatūralios formos namus 
bei medžius. Tikriausiai šimtą metų lijo brangakmenių lietus ir siau- 
tė juodas vėjas, plėšdamas miglą nuo akių; vėrėsi užšalusios jūros, 
kilo ledo luitai, iš niekur atsirasdavo malonūs, simpatiški žvėrys bei 
stebėtino gerumo moterys. Paskui prieš akis praslinko visas jo gy- 
venimas iki pat tos minutės, kai Hokmunas stojo po varpu. Mažais 
žingsneliais rikiavosi prisiminimai, kol virto viena visuma. Bet jis 
nepažino savo gyvenimo. Kai gaubtą pagaliau nuėmė, Hokmunas ir 
toliau abejingai stovėjo, neabejodamas, kad matė kito žmogaus gy- 
venimą. 

Prie jo priėjo Kalanas ir, paėmęs už rankos, nuvedė nuo mašinos. 

- Išankstiniai daviniai rodo, kad jūs labiau nei normalus, bran- 
gus hercoge, jei aš teisingai supratau prietaisų duomenis. Galutinius 

rezultatus mašina pateiks po kelių valandų. O dabar jums reikia pai!- 
sėti. Rytojaus rytą pratęsime. 


Kitą dieną Hokmunui vėl atliko tyrimus, tik šį kartą jis gulėjo 
ant nugaros ir žiūrėjo aukštyn, o jam prieš akis vienas po kito įsi- 
žiebdavo spalvoti paveikslėliai. Jų sukeltos asociacijos atsirasdavo 
specialiame ekrane. Hokmunas matė siaubingus sapnus, kuriuose 
jis sutikdavo milžinišką ryklį žudiką, pakliūdavo į sniego griūtį kal- 
nuose, kaudavosi vienas prieš tris ginkluotus karius arba šokdavo 
iš degančio namo trečio aukšto, ir kaskart būdavo stebuklingai vik- 
rus, tad išsigelbėdavo. Jis nejautė baimės. Tokių testų jam atliko 
daugybę, Hokmunas juos ištvėrė, likdamas visiškai ramus. Net kai 
mašina priversdavo jį verkti, juoktis, mylėti arba nekęsti, jo reakci- 
jos būdavo tik fiziologinės - jokių emocijų. 

Štai mašina jį paleido, ir hercogas pamatė priešais save barono 
kaukę. 

- Regis, brangus hercoge, jūs per daug normalus, - sušnabždė- 
jo Kalanas. - Paradoksas? Taip. Per daug normalus. Toks įspūdis, 
jog dalis jūsų smegenų atrofavosi arba visiškai išnyko. Tačiau, kad 
ir kaip būtų, man belieka pranešti baronui Meliadui, kad jūs kuo 
puikiausiai tinkate jo sumanymui, su sąlyga, žinoma, jog bus imtasi 
tam tikrų atsargumo priemonių. 

- Kokiam sumanymui? - abejingai paklausė Hokmunas. 

- Tai jis papasakos pats. 

Baronas Kalanas atsisveikino su Hokmunu, ir du Maldininko 
Ordino sargybiniai nusivedė hercogą ilgu koridoriumi. Durys atsi- 
darė. Už jų buvo erdvus kambarys, kurio sienas, grindis ir lubas, iš- 
skyrus didelį langą su balkonu, dengė veidrodžiai. Prie lango stovė- 
jo Žmogus su juoda Vilko kauke. Tai buvo ne kas kitas kaip baro- 
nas Meliadas. 

Atsisukęs baronas paliepė sargybiniams išeiti. Paskui jis pa- 
traukė už šalia kabojusios virvės, ir iš viršaus, uždengdamos veid- 
rodžius, nusileido užuolaidos. Tiesa, jei Hokmunas staiga panorėtų 
pamatyti savo atvaizdą, jam tereikėtų pažvelgti į lubas bei grindis. 
Vietoj to jis pasižiūrėjo pro langą. 

Tirštas rūkas gaubė miestą, tamsiai žaliais tumulais vynioda- 
masis aplink akmeninius bokštus. Buvo vakaras; saulė jau beveik 
nusileido, ir temstant bokštai panėšėjo į senovinius fantastiškus sta- 

tinius, kyšančius iš pirmykštės jūros. Atrodė, jei dabar iš rūko 1š- 
nirs gigantiška reptilija ir pabaisos akimi pažvelgs pro langą, tai nie- 
ko nenustebins. 

Uždengus sieninius veidrodžius, kambarys pasidarė dar niūres- 
nis. Baronas, stovėdamas prie lango, kažin ką murkė sau po nosimi 
ir nekreipė į Hokmuną jokio dėmesio. 

Kažkur iš miesto gilumos atsklido silpnas riksmas. Paskui vis- 
kas nutilo. Baronas kilstelėjo kaukę ir pažiūrėjo į Hokmuną, kuris 
kambario prieblandoje dabar buvo vos įžiūrimas. 

- Prieikite arčiau, milorde, - pasakė. 

Hokmunas prisiartino, pakeliui užkliuvęs už kilimo krašto. 

- Aš kalbėjausi su baronu Kalanu, - pradėjo Meliadas. - Jis kal- 
ba apie mįslę, paslaptį, kurios nepajėgia paaiškinti. Jam atrodo, jog 
tam tikra dalis jūsų smegenų sunyko. Norėčiau žinoti - dėl ko? Iš 
sielvarto? Dėl pažeminimų? Iš baimės? Tiesą sakant, nesitikėjau to- 
kios painiavos. Paprasčiausiai ketinau sudaryti su jumis sandėrį 
kaip žmogus su žmogumi. Ir nors mano pasiūlymas tebegalioja, aš 
nežinau, nuo ko pradėti. Ką jūs manote, brangus hercogė? 

- Pirmiausia, ko jūs iš manęs norite? - paklausė Hokmunas, žiū- 
rėdamas į temstantį dangų pro nešvarų langą. 

- Ar esate girdėjęs apie grafą Brasą? 

- Taip. 

- Dabar jis - Kamargo provincijos lordas-sergėtojas. 

- Girdėjau apie tai. 

- Tai štai, grafas pasipriešino karaliaus-imperatoriaus valiai ir 
įžeidė Granbretanę. Mes norime atvesti jį į protą. Vienas iš būdų tai 
pasiekti - pagrobti jo dukterį, kuri grafui labai brangi, ir pasinaudoti 
ja kaip įkaite. Tačiau grafas neįsileis į savo pilį nei mūsų siųsto 
emisaro, nei paprasto nepažįstamojo. Bet jis tikriausiai girdėjo apie 
jūsų žygdarbius, milorde, ir, be abejonės, jaučia jums simpatiją. 
Tad, jeigu jūs nuvyksite į Kamargą, gelbėdamasis nuo Tamsiosios 
Imperijos ir paprašysite prieglobsčio, jus jis tikriausiai priims. Ap- 
sistojęs pilyje, sulauksite palankaus momento bei pagrobsite mer- 
giną, jums tai nebus itin sunku. Už Kamargo ribų mes, be abejonės, 
jums padėsime. Kamargas - maža šalis. Pabėgti nebus sunku. 

- Tai viskas, ko jūs iš manęs norite? 

- Būtent. Mes grąžinsime jums jūsų žemes, galėsite valdyti jas 
kaip panorėjęs - be abejonės, su sąlyga, kad nekariausite prieš Im- 
periją. 

- Mano tauta, engiama Granbretanės, dabar nežmoniškai skurs- 
ta, - netikėtai atvirai pasakė Hokmunas. - Visiems būtų geriau, jei 
aš grįžčiau. 

- Puiku! - šypsodamasis sušuko baronas. - Džiaugiuosi, kad 
mano pasiūlymas jums pasirodė protingas. 

- Taip, nors aš netikiu, kad jūs laikysitės žodžio. 

- Kodėl ne? Mums bus tik geriau, jei šalį, keliančią mums tiek 
rūpesčių, valdys žmogus, kuriuo pasitiki tauta ir kuriuo pasitikime 
mes. 

- Taigi aš vykstu į Kamargą. Pasiprašau tenai prieglobsčio. Pa- 
grobiu merginą ir atgabenu ją čia. - Pasižiūrėjęs į baroną, Hokmu- 
nas atsiduso. - Kodėl gi ne? 

Sutrikdytas keisto hercogo elgesio, Meliadas paniuro. Jis neži- 
nojo, kaip elgtis su šiuo žmogumi. 

- Brangus hercoge, mes nesame tikri, kad jūs nepamėginsite 
kokiu nors keistu būdu mūsų apgauti. Nors toji mašina iki šiol vei- 
kė neklysdama, gali būti, jog jūs, pasinaudojęs tam tikrais burtais, 
sugebėjote ją pergudrauti. 

- Aš neišmanau burtų. 

- Tikiu jumis. Beveik. 

Vienai ar kitaip, bet baronas Meliadas elgėsi maloniau. 

- Tiesa, per daug nerimauti mums nereikės. Norėdami apsi- 
drausti dėl galimos jūsų išdavystės, mes imsimės tam tikrų atsar- 
gumo priemonių, tad jos arba sugrąžins jus pas mus, arba jūs žū- 
site - kai tik mes nors kiek pradėsime abejoti jūsų lojalumu. Yra vie- 
nas prietaisas, kurį neseniai sukūrė baronas Kalanas, nors, kiek ži- 
nau, pati idėja priklauso ne jam. Jis vadinasi Juodasis akmuo. Bet 
apie tai - rytoj. Šiąnakt, hercoge, jūs miegosite rūmuose. Ir dar 
prieš palikdamas Londrą, būsite pristatytas jo didenybei karaliui-im- 
peratoriui. Nedaugeliui užsieniečių suteikiama tokia garbė. 

Tai pasakęs, Meliadas pakvietė sargybinius ir paliepė palydėti 
Hokmuną į jam skirtus kambarius. 


3. JUODASIS AKMUO 


KITĄ RYTĄ Dorianą Hokmuną vėl atvedė pas baroną Kalaną. 
Baronas keletą sekundžių įdėmiai žvelgė 1 jį, ir Hokmunui pasirodė, 

kad ant gyvatiškos lordo kaukės sustingo ciniška šypsena. Paskui 
jie tylėdami ėjo koridoriais bei kambariais, kol galiausiai pasiekė ge- 
ležines duris. Kai durys atsidarė, už jų pasirodė dar vienerios lygiai 
tokios pačios durys, o už šių - trečios. Paskutinės durys atsivėrė į 
mažą blausiai apšviestą kambarį balto metalo sienomis, jame stovė- 
jo nuostabaus grožio bei harmonijos konstrukcija. Beveik visa su- 
daryta iš plonų grakščių voratinklių, kurių raudonos, auksinės ir si- 
dabrinės gijos švelniai lietė Hokmuno veidą. Gijos lengvai sklęsda- 
mos suposi, nuo jų sklido tyli muzika. 

- Visai kaip gyva, - pasakė Hokmunas. 

- Ji tr yra gyva, - išdidžiai sušnabždėjo baronas. - Gyva. 

- Tai koks nors gyvūnas? 

- Tai sukurta burtais. Aš ir pats gerai nežinau kas čia. Pagami- 
nau ją pagal vieno labai seno rankraščio aprašą, kurį prieš daugelį 
metų nusipirkau iš Rytų keliautojo. Tai Juodojo akmens mašina. Ir 
labai greitai jūs susipažinsite su ja artimiau, brangus hercogė. 

Hokmuno sietos gilumoje sukirbėjo baimė, bet jis susitvardė tr 
leido raudonoms, ausinėms ir sidabrinėms gijoms jį glamonėti. 

- Arčiau, - pasakė Kalanas. - Tai dar ne viskas. Ji turi supinti 
Juodąjį akmenį. Prieikite arčiau, milorde. Taip. Tiesiai į ją. Patikėkit 
manimi, jums neskaudės. 

Hokmunas žengė į priekį. Mažieji voratinkliai dainuodami ėmė 
šiurenti aplinkui jį. Žavi muzika glamonėjo hercogo klausą, jis lyg 
užkerėtas žiūrėjo į įvairiaspalves gijas. Juodojo akmens mašina tarsi 
migdė, švelniai glostydama jį, ir Hokmunui atrodė, jog mašina įsi- 
skverbia į jį, tampa jo kūnu, o jis tampa ja. 

Dorianas pajuto stiprų spaudimą galvoje, jį apgaubė neapsako- 
ma šiluma bei lengvumas. Tarsi besvoris, jis plaukė, prarasdamas 
bet kokią laiko nuovoką. Tačiau Hokmunas suprato, jog mašina 
raizgo kažin ką kietą, tankų ir apgyvendina jo kaukolėje - pačiame 
kaktos viduryje. Hercogui rodės, kad jo kaktoje atsirado trečia 
akis, ir dabar jis visiškai kitaip mato pasaulį. Bet paskui viskas kažin 
kur pradingo, ir hercogas pamatė priešais save baroną Kalaną, kuris 
net kaukę nusiėmė, norėdamas geriau jį apžiūrėti. 

Hokmunui netikėtai aštriai suskaudo galvą, bet skausmas ne- 
trukus praėjo. Jis pasižiūrėjo į mašiną - jos spalvos nubluko, o 
voratinkliai susiraukšlėjo. Dorianas ranka palietė kaktą, ir jį apėmė 
siaubas, kai pirštai užčiuopė tai, ko anksčiau kaktoje nebuvo, - 

kažką kietą bei lygų. Dabar tai buvo jo paties dalis. Hercogas krūp- 
telėjo. 

Baronas Kalanas atrodė sunerimęs. 

- Na? Jūs atlaikėte? Neabejojau, kad pasiseks! Jūs juk neišpro- 
tėjote? 

- Aš neišprotėjau, - atsakė Hokmunas. - Bet aš bijau. 

- Laikui bėgant, priprasite prie akmens. 

- Vadinasi, mano galvoje akmuo? 

- Taip. Juodasis akmuo. Luktelėkite. 

Kalanas pasisuko ir atitraukė raudono aksomo užuolaidą, den- 
gusią plokščią, kokių dviejų pėdų ilgio, ovalios formos, pieno bal- 
tumo kvarco gabalą. Jame ėmė rastis linijos, ir Hokmunas pamatė 
barono Kalano atvaizdą, apžiūrinėjantį kvarco gabalą. Ekranas tikslai 
rodė tai, ką matė Hokmunas. Vos tik hercogas šiek tiek pasuko 
galvą, vaizdas ekrane irgi pasikeitė. 

- Veikia... Tai nepaprasta... - murmėjo susižavėjęs Kalanas. - 
Akmuo mato viską, ką matote jūs, hercoge. Kur jūs benueitumėte 
ir ką bepadarytumėte, mes viską žinosime. 

Hokmunas mėgino ką nors pasakyti, bet neįstengė - jam užėmė 
kvapą bei suspaudė krūtinę. Hercogas vėl palietė šiltą akmenį, taip 
pritapusį prie jo kūno ir tokį svetimą jam. 

- Ką jūs man padarėte? - paklausė jis po ilgos tylos. Belaisvio 
balsas tebebuvo ramus. 

- Mes paprasčiausiai apsidraudėme, - nusijuokė Kalanas. - Da- 
bar jūsų kaktoje - dalis gyvos mašinos, ir vos tik mės panorėsime, 
visa jos energija pereis Juodajam akmeniui, o tada... 

Hokmunas suakmenėjo. 

- Ir kas tada? 

- Jis sunaikins jūsų protą, Kelno hercoge. 

Baronas Meliadas vedė Dorianą Hokmuną žvilgančiais rūmų 
koridoriais. Prie hercogo juosmens kabojo kalavijas, jis dėvėjo tuos 
pačius šarvus, su kuriais kovėsi mūšyje prie Kelno. Koridoriai vis 
platėjo, ir pagaliau baronas įvedė jį į didžiulę patalpą, labiau panėšė- 
jančią į plačią miesto aikštę. Palei sienas stovėjo Maldininko Ordino 
kaukes dėvintys kariai. Kelią užtvėrė masyvios, iš mozaikos plokš- 
čių sudėliotos durys. 

- Sosto menė, - sušnabždėjo baronas. - Netrukus tu pamatysi 
karalių-imperatorių. 

Durys pamažu vėrėsi. Sosto menė apakino Hokmuną savo 
prabanga. Viskas aplinkui žėrėjo ir spindėjo. Iš kažkur sklido mu- 
zika. Balkonuose, eilėmis kylančiuose link kupolo formos lubų, 
kabojo prašmatnios vėliavos, žyminčios penkis šimtus pačių kilmin- 
giausių Granbretanės šeimų. Išsirikiavę palei sienas ir saliutuodami 
ugninėmis ietimis, stovėjo kaukėti Maldininko Ordino kariai, pasi- 
puošę juodai žalsvai auksiniais šarvais. Už jų spietėsi dvariškiai. Da- 
bar jie smalsiai apžiūrinėjo įėjusiuosius - baroną Meliadą ir herco- 
gą Hokmuną. 

Kitame menės gale kabojo kažkas, ko iš pradžių Hokmunas 
niekaip neįstengė įžiūrėti. Jis susiraukė. 

- Sosto Sfera, - sušnibždėjo Meliadas. - Dabar įdėmiai stebėk 
mane ir daryk tą patį. 

Jis žengė į priekį. 

Menė tiesiog šėlo spalvomis; čia buvo daugybė nuostabių 
daiktų, bet Hokmunas nieko nematė. Neatitraukdamas akių, jis žiū- 
rėjo į Sferą. 

Didžiulėje Sosto menėje atrodantys lyg nykštukai, Hokmunas 
su Meliadu vienodu žingsniu artinosi link jos. Jiems iš dešinės ir 
kairės skambėjo fanfaros. 

Netrukus, priėjęs arčiau, Hokmunas galėjo apžiūrėti Sosto Sfe- 
rą. Tai, ką Kelno hercogas pamatė, sukrėtė jį. Sfera buvo pripildy- 
ta balzgano skysčio, kuris lengvai liulėjo. Retsykiais atrodė, kad jo 
paviršius sužaižaruoja vaivorykštės spalvomis, paskui spalvos 
dingsta ir vėl atsiranda. Steros centre plaukiojo senas senas senolis 
neproporcingai didele galva. Hokmunui jis priminė embrioną. Oda 
susiraukšlėjusi, galūnės atrofavęsi. Bet akys žvelgė gyvai. 

Sekdamas Meliado pavyzdžiu, Hokmunas parklupo ant kelių. 

- Stokite, - pasigirdo balsas. 

Jį išgirdęs, Hokmunas krūptelėjo. Balsas sklido iš Sferos, ir tai 
buvo puikus, melodingas, pilnas gyvybės jauno žmogaus balsas - 
sveiko žmogaus, žmogaus pačiame jėgų žydėjime. Hokmunas aki- 
mirką susimąstė: nejaugi tai paties imperatoriaus balsas? 

- Karaliau-imperatoriau, pristatau jums Dorianą Hokmuną, Kel- 
no hercogą, kurį pasirinkau jūsų užduočiai įvykdyti. Pamenate, 
kilnusis pone, pasakojau savo planą... - Meliadas pagarbiai nulenkė 
galvą. 

- Mes labai stengiamės, elgiamės tikrai išradingai, norėdami 

priversti grafą Brasą bendradarbiauti su mumis, - skambėjo puiku- 
sis balsas. - Mes pasikliaujame jumis, barone Meliadai. 

- Jūs turite tvirtą pagrindą manimi pasikliauti. Žinote ankstes- 
nius mano nuopelnus, jūsų didenybe, - pasakė Meliadas vėl nusi- 
lenkdamas. 

- Ar hercogas perspėtas apie neišvengiamą bausmę, kuri jo lau- 
kia, jei mus išduotų? - grėsmingai suskambo melodingas balsas. - 
Ar jam pasakė, kad mes galėsime jį sunaikinti, kad ir kur jis būtų? 

Meliadas linktelėjo. 

- Jis perspėtas, Galingiausias imperatoriau. 

- Ar pasakėte jam, kad jo kaukolėje esantis Akmuo, - pasimė- 
gaudamas tęsė balsas, - viską mato ir perduoda mums? 

- Taip, Taurusis monarche. 

- Ar gerai jam paaiškinote, barone, jog vos tik mes pastebėsi- 
me bent mažiausius neištikimybės požymius, - tai padaryti bus la- 
bai lengva, stebint jo pašnekovų veidus, - mes perduosime Akme- 
niui visą mašinos energiją. Ar pasakėte, kad tada Akmuo sunaikins 
jo protą, pavers jį apgailėtinu pamišusiu padaru? 

- Jis tai žino, Didysis imperatoriau. 

Būtybė Sferoje sukikeno: 

- Pažiūrėkite į jį, barone. Man regis, pamišimo grėsmė jo nė tru- 
pučio negąsdina. Jūs esate tikras, kad Akmuo dar neveikia visa jėga? 

- Hercogas visada toks, Nemirtingasis valdove. 

Dabar senolio akys veriamai žvelgė į Dorianą Hokmuną. 

- Jūs sudafėte sandėrį su nemirtingu Granbretanės imperato- 
riumi, Kelno hercoge. Tai mūsų didžiadvasiškumo ženklas - pasiū- 
lyti tai, tiesą sakant, vienam savo vergų. Ir jūs turite tarnauti mums 
teisingai bei ištikimai, atmindami, jog dabar esate susietas su didin- 
giausios kada nors šioje planetoje egzistavusios rasės likimu. Mūsų 
intelektas ir galybė suteikia mums teisę viešpatauti Žemėje, netru- 
kus mes visiškai pasinaudosime šia teise. Tas, kuris padės mums 
"pasiekti šį tikslą, pelnys mūsų palankumą. Tad eik, Kelno hercoge, 
ir užsitarnauk jį. 

Raukšlėta galva pasisuko, iš burnos išlindo aštrus liežuvėlis ir 
lyžtelėjo mažytį rutuliuką, plaukiojantį šalia Sferos sienelės. Sfera 
prigeso, netrukus tesimatė embrioną primenančio imperatoriaus, 
paskutinio ir nemirtingo, prieš tris tūkstančius metų susikūrusios 
dinastijos palikuonio, kūno siluetas. 

- Atmink apie Juodojo akmens jėgą, - atsisveikindamas tarė se- 
nolis. Šviečianti Sfera virto blausiu juodu rutuliu. 

Audiencija baigėsi. Lankstydamiesi Meliadas su Hokmunu ata- 
tupsti traukėsi link durų, tada apsisuko ir išėjo iš Sosto menės. Ta- 
čiau šios audiencijos padarinių nenumatė nei baronas, nei jo ponas. 
Iškankintose Hokmuno smegenyse, jo sąmonės gelmėse užgimė 
neaiškus jaudulys. Jo priežastimi buvo visai ne Juodasis akmuo. 

Galbūt tai reiškė, jog sugrįžta ankstesnioji Hokmuno esybė. 
Galbūt palengva gimė nauja ir visiškai nežinoma savybė; galbūt ši- 
taip veikė Runų Krivulė. 


4. KELIONĖ Į BRASO PILĮ 


DORIANAS HOKMUNAS buvo grąžintas į požeminį kalėjimą 
ir praleido tenai dvi dienas, kol vėl pamatė baroną Meliadą. Baro- 
nas atnešė juodos odos šarvus, batus, šarvuotas pirštines, sunkų 
odinį apsiaustą su gobtuvu, kalaviją ir juodą išsišiepusio vilko kau- 
kę. Matyt, drabužiai bei visa kita kadaise priklausė pačiam baronui. 

- Dabar apie tai, ką sakysi pilyje, - pradėjo Meliadas. - Tavo 
pasakojimas turi įtikinti grafą Brasą. Buvai mano belaisvis, bet kaž- 
koks vergas padėjo tau, ir tu pabėgai, užmigdęs mane, persirengęs 
mano drabužiais. Nespėjus man atsipeikėti, apsimetęs baronu Me- 
liadu tu pasprukai iš Granbretanės bei jos valdų. Tiesą sakant, kuo 
istorija paprastesnė, tuo geriau. Tai ne tik paaiškins, kaip išsikapstei 
iš čia, bet tu pakilsi akyse tų, kurie manęs nekenčia. 

- Aš supratau, - tarė Hokmunas, - bet ką aš pasakysiu apie Juo- 
dąjį akmenį? 

- Su tavimi buvo atliktas eksperimentas, tačiau tau pavyko pa- 
bėgti, nes eksperimentas rimtai nepakenkė. Pasistenk papasakoti 
savo istoriją įtikinamai, Hokmunai. Nuo to priklauso tavo gyvybė. 
Mes stebėsime, kaip reaguos grafas, o ypač tas gudrus eiliadirbys 
Bogentalis. Žinoma, mes negirdėsime, ką jūs kalbate, bet mes pa- 
kankamai gerai skaitome iš lūpų. Menkiausias įtarimas išdavyste - 
ir atgaivinsime Akmenį. 

- Aš supratau, - pakartojo Hokmunas tuo pačiu ramiu balsu. 

Meliadas susiraukė. 

- Jie, be abejonės, pastebės tavo keistenybes, bet, tikiuosi, 

pamanys, jog tai užgriuvusių nelaimių pasekmė. Dėl to jie bus net 
dėmesingesni ir rūpestingesni. 

Hokmunas išsiblaškęs linktelėjo. 

Meliadas įdėmiai žiūrėjo į hercogą. 

- Verti mane baimintis, Hokmunai. Ir vis dėlto aš neabejoju ta- 
vo ištikimybe. Juodasis akmuo - patikimiausia garantija. - Jis nusi- 
šypsojo. - Na, ornitopteris laukia. Juo nukaksi iki Diu Vero mies- 
to, esančio pakrantėje. Ruoškis, brangus hercoge, ir deramai tar- 
nauk Imperijai. Susidorosi su užduotimi - žemės tavo. 


Ornitopteris stovėjo pievelėje prie pat įėjimo į požemį. Paga- 
mintas iš vario, sidabro ir žalvario, ant galingų liūto letenų tupinčio 
gigantiško grifono formos, suskliaustais ant nugaros keturiasdešim- 
ties pėdų sparnais, aparatas atrodė pribloškiančiai gražus. Už erelio 
galvos, mažoje kabinoje, sėdėjo pilotas su Varno Ordino kauke - 
šiam Ordinui priklausė visi Granbretanės pilotai. Pirštinėtos jo ran- 
kos gulėjo ant brangakmeniais išpuošto valdymo pulto. 

Šiek tiek baimindamasis, Hokmunas, aprengtas Meliado šar- 
vais, įlipo į kabiną ir atsisėdo pilotui už nugaros. Jam teko gerokai 
pavargti, kol bent kiek patogiau įsitaisė ant siauros ilgos sėdynės ir 
įtalpino didelį kalaviją. 

Vos spėjus hercogui įsitverti briaunotų mašinos šonų, pilotas 
spustelėjo svirtį, sparnai išsiskleidė ir ėmė plakti ore, skleisdami 
keistą, ausis užgulantį gausmą. Omnitopteris suvirpėjęs pasviro į š0- 
ną, bet pilotas jį išlygino. Hokmunas žinojo - skrydžiai šiais apara- 
tais gana pavojingi, mūšio prie Kelno metu jis pats ne kartą matė, 
kaip, suglaudę sparnus, jie akmeniu nerdavo žemėn. Bet, nepaisant 
visų trūkumų, ornitopteriai buvo pagrindinė Tamsiosios Imperijos 
jėga, būtent jų dėka Imperijai pavyko taip greitai užkariauti vos ne 
visą Europą. Jokia kita šalis nieko panašaus neturėjo. 

Galingai atsispyręs nuo žemės, grifonas pakilo. Sparnais plak- 
dama orą - apgailėtina skrendančio paukščio parodija, - mašina kilo 
vis aukščiau ir aukščiau, kol pagaliau patys aukščiausi Londros 
bokštai liko apačioje, tada pasuko į pietryčius. Hokmuną pykino, 
jis sunkiai alsavo. 

Netrukus skrendantis monstras išsiveržė iš debesų sluoksnio, 
ir ryški saulės šviesa žybsėdama žaidė metaliniais jo žvynais. Hok- 
muno veidą dengė kaukė, o krištolinėse jos akyse jis matė tūkstan- 
čius mažyčių vaivorykščių. Hercogas užsimerkė. 

Dar po kurio laiko Dorianas pajuto omnitopterį leidžiantis. Atsi- 
merkęs aplinkui vėl pamatė debesis. Mašinai nusileidus dar žemiau, 
prieš Hokmuno akis atsivėrė pelenų pilkšvumo laukai, nedidelio 
miesto kontūrai ir melsvai violetinė jūra. 

Nerangiai apsisukęs, omitopteris nuskrido link didelio plokščio 
akmens, iškilusio miesto viduryje. Pašėlusiai plakdamas sparnais jis 
nusileido, smarkiai trinktelėdamas į akmeninę plokštę, ir sustingo. 

Pilotas paliepė išlipti. Hercogas išsiropštė iš mašinos ir, netvirtai 
stovėdamas ant kojų, ėmė mankštinti sustingusį kūną. Aikštelėje 
stovėjo dar keli ornitopteriai. Vienam jų pakilus, Hokmunas pajuto 
stiprų vėjo gūsį, sukeltą sparnų mostų. 

- Diu Veras, - tarė pilotas, uždarydamas kabiną. - Šis miestas 
atiduotas mūsų oro pajėgoms, nors karo laivai vis dar atplaukia į 
uostą. 

Netrukus akmeninėje plokštėje Hokmunas pastebėjo apvalų liu- 
ką. Atsistojęs pilotas keletą kartų pabeldė į metalinį liuko dangtį. Tai 
sutartinis ženklas. Neilgai laukus, dangtis nusileido, išniro akmeni- 
niai laiptai ir vyrai ėmė lipti žemyn. Aplinkui buvo tamsu bei niūru. 

Galiausiai jie pateko į akmenimis grįstą gatvę, nutįsusią tarp di- 
delių kvadratinių pastatų. Atrodė, jog visas miestas pilnas kareivių. 
Čia galėjai sutikti pilotų su Varo kaukėmis, karo laivų jūrininkų su 
Žuvies arba Jūrinės Gyvatės kaukėmis, pėstininkų ar kavaleristų, 
pasislėpusių po pačiomis įvairiausiomis kaukėmis: Šerno, Vilko, 
Kaukolės, Maldininko, Jaučio, Ožio ir daugelio kitų. Kalavijai ilgi, 
iki pat žiedšarvių kojinėmis aptemptų blauzdų, skimbčiojo ugninės 
ietys, aplinkui žvangėjo koviniai šarvai. 

Skverbdamasis pro minią, Hokmunas iš pradžių negalėjo su- 
prasti, kodėl visi traukiasi jam iš kelio, paskui prisiminė dėvintis ba- 
rono Meliado šarvus. 

Prie miesto vartų Hokmuno jau laukė pabalnotas žirgas. Prie 
balno pritvirtinti pilni krepšiai. Hercogui iškart buvo paaiškinta, ko- 
kiu keliu reikia joti. Dorianas šoko į balną bei nušuoliavo link jūros. 

Netrukus debesys išsisklaidė, sušvito saulė, ir Dorianas Hokmu- 
nas pirmą kartą pamatė Sidabrinį tiltą. Nuostabus ir iš pažiūros, ne- 
paprastai trapus tiltas žvilgėjo saulėje ir grakščiu lanku slėpėsi už ho- 
rizonto. Beveik ketvirčio mylios pločio. Užtvarų vaidmenį atliko su- 
dėtingai persipynę ploni sidabriniai lynai, prilaikomi daugybės pilonų. 

Ant tilto vyko gana intensyvus judėjimas. Hokmunas matė ne- 

paprastai prabangias lordų karietas, net sunku patikėti, kad jos ga- 
lėjo riedėti; kavaleristų eskadronus - arklių šarvai buvo tokie pat 
puošnūs, kaip ir raitelių; pėstininkų batalionus, žygiuojančius nejti- 
kėtinai darniai; prekybinius karavanus; nešulinius gyvulius, apkrau- 
tus gniutulais įvairiausių prekių, - čia buvo kailių, šilko, vaisių, dar- 
žovių, įvairiausios mantos prikrautų dėžių, sietynų, žvakidžių, lovų, 
baldų garnitūrų ir daug kitų dalykų. Hokmunas suvokė, jog viskas 
priplėšta šalyse, kurias užkariavo Tamsiosios Imperijos armijos. 

Matė jis ir karinę techniką - mašinas iš geležies bei vario, kai 
kurios jų aprūpintos baisiais, panašiais į paukščių snapus, aštriais 
spygliais sienoms griauti, kitos - stebėjimo bokštais, reikalingais 
apgulties metu, trečios - ilgomis sijomis sviediniams bei akmenims 
svaidyti. Šalia mašinų, užsidėję Kurmio, Barsuko ir Šeško kaukes, 
žingsniavo jų kūrėjai - Tamsiosios Imperijos inžinieriai. Galingi, 
tvirto sudėjimo, didelėmis rankomis jie panėšėjo į savo kūrinius. 
Bet, palyginus su Sidabriniu tiltu, kuris, kaip ir ornitopteriai, buvo 
laikomas viena pagrindinių žaibiškos Granbretanės pergalės priežas- 
čių, visi jie atrodė lyg mažos skruzdėlytės. 

Tilto apsaugai buvo įsakyta praleisti Hokmuną, ir hercogas ne- 
trukdomas užjojo ant vibruojančio nuo intensyvaus eismo tilto. Ar- 
klio kanopos garsiai sudundėjo metalu. Žiūrint iš arti, tiltas neatrodė 
toks didingas. Važiuojamoji dalis duobėta ir subraižyta, tai vienur, 
tai kitur gulėjo arklių mėšlo krūvelės, nešvarūs skarmalai, šiaudai 
bei kitokios šiukšlės. Žinoma, palaikyti idealią švarą tokioje judrioje 
vietoje buvo neįmanoma, tačiau toks apdergtas tiltas savotiškai 
simbolizavo tikrąją šios keistos, Granbretanija vadinamos, civiliza- 
cijos tikrąją dvasią. 

Sidabriniu tiltu persikėlęs į kitą krantą, Hokmunas pasuko į že- 
myno gilumą, link galingos Imperijos spaudimo neatlaikiusio ir nese- 
niai kritusio Krištolinio Pario miesto, kuriame ketino truputį pailsėti. 

Iki Krištolinio miesto - diena kelio, tad jis nutarė nesustoti Kar- 
li - arčiausiai tilto esančiame mieste, bet susirasti kokį nors kaimelį 
ir pernakvoti tenai, o iš ryto keliauti toliau. Jau vakarėjo, kai jis įjo- 
jo į nedidelį kaimelį gražiais tvarkingais namukais bei sodais. Visur 
matėsi nesenų kautynių pėdsakai, aplinkui tvyrojo nerimastinga ty- 
la. Hokmunas prijojo užvažiuojamuosius nakvynės namus ir, pama- 
tęs uždarytas duris, pabeldė į jas kumščiu. Praslinko kelios ilgos mi- 
nutės, kol girgžtelėjo skląstis ir pasirodė vaikiškas veidelis. Pamatęs 

Vilko kaukę, vaikas išsigando. Nenoriai atidaręs duris, jis įsileido 
Hokmuną į vidų. Įėjęs į namus, Hokmunas nusiėmė kaukę ir pamė- 
gino nusišypsoti; bet hercogas jau buvo pamiršęs, kaip tai daroma, 
tad šypsena labiau priminė grimasą. Berniukas, regis, pamanė, jog 
hercogas labai nepatenkintas ir atšoko, lyg laukdamas smūgio. 

- Nepadarysiu tau nieko blogo, - pasakė Hokmunas. - Tik pa- 
sirūpink mano arkliu, paklok lovą bei duok ko nors užkąsti. Auštant 
aš išjosiu. 

- Pone, mūsų maistas labai prastas, - sumurmėjo truputį apsi- 
raminęs berniukas. 

Nesibaigiantys karų metai Europos gyventojus pripratino prie 
visko, tad Granbretanės invazija jų nenustebino. Netikėtumu tapo 
granbretaniečių žiaurumas, ir buvo akivaizdu, jog berniukas bijo bei 
neapkenčia Hokmuno, nesitikėdamas sulaukti iš jo net paprasto tei- 
singumo. 

- Aš neišrankus. Atnešk bet ką. Man tereikia numalšinti alkį ir 
truputį pamiegoti. 

- Pone, iš mūsų viską paėmė. Jeigu mes... 

Hokmunas judesiu nutildė berniuką. 

- Man tai neįdomu, berniuk. Aš laukiu. 

Apžvelgęs kambarį, kampe jis pamatė du senius, kažką gurkš- 
nojančius iš didelių bokalų. Jie stengėsi išvengti jo žvilgsnio. Doria- 
nas priėjo prie nedidelio staliuko viduryje salės ir, nusiėmęs ap- 
siaustą bei pirštines, sunkiai klestelėjo ant kėdės. 

Vilko kaukę jis pasidėjo ant grindų šalia stalo kojos - toks elge- 
sys Tamsiosios Imperijos lordui gana neįprastas. Jis pastebėjo, jog 
vienas vyriškis nustebęs žiūri į jį. Paskui vyrai ėmė šnibždėtis, ir 
Hokmunas suprato juos pastebėjus Juodąjį akmenį. Berniukas atne- 
šė skysto elio bokalą bei kelis apgailėtinus keptos kiaulienos gaba- 
lėlius. Regis, nieko geresnio jie tikrai neturėjo. Pavakarieniavęs 
Hokmunas paprašė parodyti jo kambarį. Likęs vienas, jis nusiėmė 
šarvus, nusiprausė, palindo po šiurkščiais patalais ir netrukus jau 
kietai miegojo. 

Naktį jis nežinia kodėl nubudo ir ne visai suprasdamas, ką daro, 
pažvelgė pro langą. Hercogui pasirodė, jog mato tamsią raitelio figū- 
rą. Tai buvo nuo galvos iki kojų apsišarvavęs karys; net šalmo ant- 
veidis nuleistas. Hokmunas neabejojo, kad pastebėjo aukso blizgesį 
ir kažin ką juoda ant raitelio šarvų. Karys apsuko žirgą ir dingo. 

Nujausdamas kažin ką negera, Hokmunas grįžo į lovą. Jis vėl 
užmigo taip pat kietai kaip anksčiau, o rytą niekaip negalėjo su- 
prasti, susapnavo tą karį ar tikrai matė. Nuo to laiko, kai pateko į 
nelaisvę, Hokmunas nė karto nieko nesapnavo. Vos juntami smal- 
sumo daigai privertė jį, kol rengėsi, susimąstyti, bet greitai jis viską 
pamiršo ir, nusileidęs į salę, paprašė pusryčių. 


Hokmunas pasiekė Parį tik vakare. Krištolo miestas, pastatytas 
iš gryno kvarco, skendėjo šviesoje, o aplinkui skimbčiojo stikliniai 
papuošimai, kuriais Pario gyventojai mėgo gausiai išpuošti savo na- 
mus, visuomeninius pastatus bei paminklus. Miestas buvo toks 
gražus, kad net Tamsiosios Imperijos karo vadai nedrįso jo su- 
griauti, vietoj žaibiško šturmo pasirinkę ilgalaikę apgultį. 

Tačiau naujos valdžios pėdsakai badė akis pradedant reikšmin- 
gai gatvėmis vaikštinėjančiais kariais bet vietinių gyventojų veiduose 
sustingusia baime ir baigiant karo vėliavomis, besiplaikstančioms 
ant namų, kadaise priklausiusių garsioms miesto šeimoms. Dabar 
čia plevėsavo Joriko Nankenseno, Musės Ordino magistro vėliava; 
Adazo Prompo - Šuns Ordino magistro, Migelio Holsto - Londros 
erchercogo vėliavos ir Azrovako Mikosevaro vėliava - samdinio iš 
Maskovijos, Maitvanagių Legiono vado, išdaviko bei žudiko, tama- 
vusio Granbretanijai dar tais laikais, kai Europos pavergimo planai 
tebuvo teorija. Šis pamišęs maskolius prilygo savo šeimininkams. 
Garsioji samdinio vėliava raudonais šilkiniais siūlais siuvinėtu šūkiu 
"Mirtis vardan Gyvenimo" pasėdavo siaubą jo priešų širdyse. Hok- 
munas nusprendė, kad Azrovakas Mikosevaras šiuo metu, matyt, 
poilsiauja Krištolo mieste. Lavonai viliojo maskolių kaip rožės bites, 
ir jis visada pasistengdavo atsirasti mūšio tirštynėje. 

Saulėlydis, atrodė, užliejo miesto gatves krauju, ir Hokmunas, 
per daug pavargęs, kad tęstų kelionę, buvo priverstas apsistoti bei 
apsinakvoti viešbutyje, kurį jam minėjo Meliadas. Prasibudo jis apie 
vidurdienį ir papusryčiavęs patraukė toliau. Kelno hercogui dar rei- 
kėjo įveikti didesnę pusę kelio. 


Už Lionso miesto Imperijos puolimas buvo sustabdytas, bet 
pats kelias priminė kelią į pragarą. Šalikelės nustatytos mediniais 
kryžiais ir kartuvėmis, kuriose kabojo vyrai, moterys, vaikai, net 
naminiai gyvuliai: katės, šunys, triušiai - tikriausiai pramogai. Ant 

pakelės kryžių galėjai pamatyti nukryžiuotas ištisas šeimas, nuo 
mažiausio kūdikio iki kretančio senio. 

Hokmuno arklys Lionso keliu vos pėdino, puvimo tvaikas de- 
gino hercogui šnerves ir jaukė protą. Ugnis nusiaubė miestus bei 
kaimus, gaisravietėmis paversdama laukus bei miškus. Oras ap- 
sunko nuo degėsių ir smarvės. Išgyvenusių šį košmarą žmonių, 
nepaisant ankstesnių jų nuopelnų, laukė skurdas. Tiesa, jaunos mo- 
terys dar galėjo tapti kekšėmis, o vyrai, puolę ant kelių, prisiekti iš- 
tikimybę karaliui-imperatoriui. 

Kaip ankstėliau smalsumo, taip dabar silpnas pasišlykštėjimo 
jausmas krustelėjo Hokmuno sieloje. Nenusiimdamas Vilko kaukės, 
jis jojo link Lionso, niekas jo nestabdė, niekas nieko neklausinėjo. 
Vilko Ordine tarnaujantys kariai kariavo šiauriau, tad Hokmunas 
jautėsi ganėtinai saugus, nesibaimindamas, kad koks nors "brolis" 
užkalbins jį paslaptinga Ordino kalba. 

Lionso kelyje patruliavo granbretaniečiai, ir Hokmunas, neno- 
rėdamas rizikuoti, pasuko laukais. Paslėpęs kaukę ištuštėjusiame 
balnakrepšyje, spėriai nušuoliavo pirmyn. Dabar jis jojo laisva žeme 
oras atrodė nuostabiai švarus bei grynas. Vis dėlto ir čia jau tvyrojo 
užslėpta baimė - baimė dėl ateities. 

Valenso mieste, kurio gyventojai ketino pasipriešinti Tamsio- 
sios Imperijos armijai, garsiai aptarinėdami strategiją ir kurdami ne- 
įgyvendinamus planus, Hokmunui pasitaikė proga patikrinti, ar įti- 
kinamai skamba jo pasakojimas. 

- Aš - Dorianas Hokmunas iš Kelno, - pasakė jis kapitonui, kai 
buvo atvestas į sausakimšą smuklę. 

Užsikėlęs koją ant didelio medinio suolo, kapitonas įdėmiai jį 
apžiūrėjo. 

- Kelno hercogas pakliuvo granbretaniečių nelaisvėn ir turbūt 
jau seniausiai nebegyvas. - pasakė jis. - Manau, kad tu šnipas. 

Hokmunas nesiginčijo. Tik papasakojo Meliado pramanytą is- 
toriją apie savo nelaisvę, apie tai, kaip jam pavyko pabėgti, ir keis- 
tas pasakotojo balsas įtikino kapitoną labiau nei pats pasakojimas. 
Paskui iš minios, šaukdamas Hokmuno vardą, prasispraudė kaž- 
koks vyriškis perkirstais šarvažiedžiais marškiniais. Atsisukęs Hok- 
munas pažino kario apsiaustą puošusią emblemą - Kelno herbą. Tai 
buvo vienas iš nedaugelio kareivių, kuriems pavyko likti gyviems 
mūšyje prie Kelno. Kapitonui ir visiems susirinkusiems jis papasa- 

kojo apie Hokmuną, labai spalvingai pavaizduodamas hercogo drąsą 
bei meistriškumą, ir Dorianas Hokmunas tą vakarą Valense buvo 
paskelbtas didvyriu. 

Naktį, švenčiant jo sugrįžimą, Hokmunas pasakė kapitonui, 
kad keliauja į Kamargą, vildamasis įtikinti grafą Brasą kautis prieš 
Imperiją. 

Kapitonas papurtė galvą. 

- Grafas Brasas nenori į tai veltis, - tarė jis. - Tačiau jus galbūt 
išklausys. Tikiuosi, jums nusišypsos sėkmė, brangus hercoge. 

Kitą rytą Hokmunas paliko Valensą ir pasuko į pietus. Jam prie- 
šais ėjo ir jojo daugybė karių, pasiruošusių kautis su Tamsią- 
ja Imperija. Jų veiduose spindėjo rūstybė. 

Hokmunui artėjant prie savo kelionės tikslo, vis stipriau bei 
stipriau pūtė vėjas. Ir pagaliau hercogas pamatė garsiąsias Kamargo 
pelkes. Ežeruose žvilgėjo vanduo, lenkiamos mistralio sviro nen- 
drės. 

Kai keliauninkas prijojo seną aukštą bokštą ir pastebėjo blyksint 
heliografą, jis suprato, kad Braso pilies gyventojai apie svečio atvy- 
kimą sužino gerokai anksčiau, nei jis iki jų nukanka. 

Arklys neskubėdamas žengė vingiuotais pelkių takeliais, ir 
Hokmunas, tvirtai laikydamasis balne, bejausmiu žvilgsniu apžiūri- 
nėjo Kamargo grožybes. Pelkių vanduo raibuliavo, keletas paukščių 
plasnojo blausiame išblukusiame danguje. 

Jau artinosi sutemos, kai Hokmunas pamatė Braso pilį, jo tera- 
sas bei grakščius bokštelius, kurių aiškūs siluetai ryškėjo saulėly- 
džio danguje. 


5. PRABUDIMAS 


GRAFAS BRASAS padavė Dorianui Hokmunui dar vieną vyno 
taurę ir tyliai tarė: 

- Prašau tęsti, milorde. 

Hokmunas jau antrą kartą pasakojo savo istoriją. Į Braso pilies 
svečių menę jo pasiklausyti atėjo pats grafas, puikioji Izolda, tylusis 
Bogentalis ir fon Vilahas, kuris visą laiką glostė ūsus bei abejingai 
žiūrėjo į ugnį. 

- Todėl, grafe Brase, aš ieškau pagalbos Kamarge, žinodamas, 

kad tik čia būsiu saugus, - baigė savo pasakojimą Dorianas Hok- 
munas. 

- Sveiki atvykę, - pasakė grafas. - Jei prieglobstis - tai viskas, 
ko jums reikia. 

- Tai viskas. 

- Ir jūs neprašote mūsų kautis prieš Granbretanę? - pasigirdo 
Bogentalio balsas. 

- Aš pakankamai prisikentėjau, padaręs šitą klaidą, tad nenoriu 
įkalbinėti kitų beprasmiškai rizikuoti gyvybe, - atsakė Hokmunas. 

Izolda atrodė nusivylusi. Buvo akivaizdu, kad visi susirinkusie- 
ji, išskyrus išmintingąjį grafą, nori karo su Granbretane. Nors ka- 
riauti, ko gero, jie norėjo dėl skirtingų priežasčių: Izolda tikriausiai 
vylėsi atkeršyti Meliadui, Bogentalis manė, kad blogis turi būti su- 
naikintas, fon Vilahas norėjo pasimankštinti ir pamosuoti kalaviju 
kaip senais gerais laikais. 

- Puiku, - tarė grafas, - nes aš pavargau nuo tų nesibaigiančių 
prašymų. Na, o dabar... Jūs atrodote labai pavargęs, milorde. Bai- 
minuosi, kad savo kamantinėjimu mes visai jus nukamavome. Ei- 
me, parodysiu jūsų kambarius. 

Apgaulė pavyko, bet Hokmunas nejautė nė menkiausio 
džiaugsmo. Jis melavo, kaip jam buvo įsakyta. 

Gralas parodė Hokmunui skirtus kambarius - miegamąjį, vonią 
ir nedidelį kabinetą. 

- Tikiuosi, jums patiks, brangus hercoge. 

- Žinoma, - pasakė Hokmunas. 

Grafas jau ketino išeiti, bet prie durų stabtelėjo. 

- Tas akmuo, - lėtai tarė jis, - jūsų kaktoje... Sakote, Meliadui 
nepavyko eksperimentas? 

- Taip. 

- Aha... - Grafas susimąstęs žiūrėjo į grindis. - Galbūt aš galė- 
čiau padėti jį pašalinti, jeigu jis jums trukdo... 

- Ne, netrukdo, dėkoju, - atsakė Hokmunas. 

- Aha, - vėl ištarė grafas ir išėjo iš kambario. 

Naktį Hokmunas netikėtai prabudo. Panašiai kaip nakvojant 
kaimo smuklėje prieš keletą dienų, hercogui pasirodė, kad jis regi 
kambaryje žmogų - tą patį karį, apsivilkusį juodus auksintus šar- 
vus. Bet apsunkę nuo miego vokai užsimerkė, o kai jis vėl atmerkė 
akis, kambaryje nieko nebuvo. 

Hokmuno sieloje pamažu kilo priešprieša - tikriausiai priešprieša 
tarp filantropijos ir jos nebuvimo, o galbūt tarp sąžinės bei pastaro- 
sios nebuvimo, žinoma, jeigu tokia priešprieša apskritai įmanoma, 

Kad ir kokia viso šito priežastis, neabejotina viena - Hokmuno 
charakteris vėl ėmė kisti. Tai buvo nebe tas Dorianas Hokmunas, 
be baimės kovęsis mūšyje prie Kelno, ir ne tas, kuris, apimtas apa- 
tijos, ketino supūti dvokiančiuose Londros požemiuose, bet visiškai 
kitas, tarsi naujai gimęs Žmogus. 

Tačiau naujojo gimimo požymiai vos bandė prasikalti, jiems 
reikėjo kokio nors postūmio, kaip, beje, ir tam tikros aplinkos. 

Bet iš ryto Hokmunas prabudo su vienut vienintele mintimi gal- 
voje - kaip kuo greičiau pagrobti Izoldą bei grįžti į Granbretanę, kad 
galėtų tenai atsikratyti Juoduoju akmeniu ir atgauti savo protėvių 
žemės. 

Koridoriuje jį pasitiko Bogentalis. 

- Ak, brangus mano hercoge, - pradėjo filosofas, paėmęs jį už 
parankės, - galbūt jūs šiek tick papasakosite man apie Londrą. Aš 
daug keliavau, tačiau tenai būti neteko. 

Hokmunas atsisukęs pasižiūrėjo į jį, puikiai žinodamas, kad po- 
eto veidą dabar mato Granbretanės lordai. Bet Bogentalio akyse ži- 
bėjo tikras susidomėjimas, ir Hokmunas nusprendė, jog filosofo 
prašymas - paprasčiausias žmogiškas smalsumas. 

- Didžiulis niūrus miestas, - atsakė Hokmunas. - Sudėtinga ar- 
chitektūra, daug mums nesuprantamų dalykų. 

- O jo dvasia? Londros dvasia? Koks jūsų įspūdis? 

- Jėga. - pasakė svečias. - Pasitikėjimas... 

- Beprotybė? 

- Bijau, kad nesu žmogus, galintis nustatyti, kas yra beprotybė, 
o kas - ne, pone Bogentali. Nors, man regis, jūs ir mane laikote ga- 
na keistu, tiesa? 

Nesitikėjęs tokios pokalbio eigos ir taip netikėtai užkluptas, Bo- 
gentalis nustebęs pasižiūrėjo į Hokmuną. 

- Na, aš... Kodėl šito klausiate? 

- Nes jūsų klausimai man atrodo beprasmiai. Sakau tai, neno- 
rėdamas jūsų įžeisti... - Hokmunas pasikasė smakrą. - Patikėkite, 
man jie tikrai atrodo beprasmiai. 

Vyrai nusileido laiptais į iškilmių salę, kur jų jau laukė padeng- 
tas pusryčių stalas ir kur senasis fon Vilahas nuo tarno atnešto pa- 
dėklo krovė į savo lėkštę didžiulį keptos mėsos gabalą. 

- Prasmė... - suniumėjo Bogentalis. - Jūs nežinote, kas yra be- 
protybė. Aš nežinau, kas yra prasmė. 

- Neturiu ką jums pasakyti, - atsiliepė Hokmunas. 

- Jūs užsisklendėte savyje. Nieko stebėtina - tiek iškentus, - 
Bogentalio balse aiškiai jutosi simpatija. - Taip nutinka. Sieloje tarsi 
kas apmiršta. Ir dabar jums tiesiog reikia gero maisto ir malonios 
draugijos. Gerai, kad atvykote būtent čia, į Braso pilį. Galbūt jus 
atsiuntė pati apvaizda. 

Hokmunas klausėsi filosofo abejingai, stebėdamas iš kitos pu- 
sės laiptais besileidžiančią ir besišypsančią Izoldą. 

- Ar gerai pailsėjote, hercoge? - paklausė ji. 

Nespėjus Hokmunui išsižioti, Bogentalis jį aplenkė: 

- Jam teko iškęsti daugiau, nei mes spėjome, tad manau, jog 
prireiks gerų dviejų savaičių, kad hercogas visiškai atsigautų. 

- Ar šįryt nenorėtumėte palaikyti man draugijos, milorde? - pa- 
siūlė Izolda. - Aprodysiu jums sodą. Jis nuostabus net žiemą. 

- Mielai, - sutiko Hokmunas. 

Bogentalis nusišypsojo, supratęs, kad apgailėtina Hokmuno bū- 
sena sujaudino karštą Izoldos širdį. Poetas pagalvojo, jog mielos, 
žavingos merginos dėmesys hercogui atstos geriausius vaistus. 

Neskubėdami jie žingsniavo sodo terasomis. Čia augo visžaliai 
augalai, žieminės gėlės ir daržovės. Dangus buvo giedras, ryškiai 
švietė saulė. Sunkūs kailiniai apsiaustai saugojo juos nuo šalto vėjo. 
Porelė žiūrėjo į namų stogus. Aplinkui viešpatavo tyla bei ramybė. 
Įsikibusi Hokmunui į parankę, Izolda linksmai plepėjo, nelaukdama 
jokio atsako iš savo gražaus, bet liūdno palydovo. Tiesa, iš pradžių ją 
kiek glumino Juodasis akmuo, bet paskui mergina nutarė, jog jis ne- 
daug tesiskiria nuo brangakmenių diademos, kuria ji sega plaukus. 

Jauna Izoldos širdis laukė meilės, o barono Meliado pažadinta 
aistra troško išsiveržti. Tad Izolda džiaugėsi, galėdama pasiūlyti tai 
šiam nekalbiam bei rūsčiam Kelno didvyriui, tikėdamasi taip padėti 
išgydyti jo sielos žaizdas. 

Mergina pastebėjo, kad hercogo akys pagyvėja tik tada, kai ji 
pamini jo tėvynę. 

- Papasakokite man apie Kelną, - paprašė ji. - Ne apie tai, koks 
jis dabar, bet apie tai, koks buvo anksčiau arba koks vieną gražią 
dieną dar taps. 

Jos žodžiai priminė Meliado pažadą. Hercogas nusisuko nuo 

merginos ir, susidėjęs ant krūtinės rankas, stovėjo bei tylėdamas 
žiūrėjo į giedrą žiemos dangų 

- Kelnas? - paklausė ji tyliai. - Ar jis panašus į Kamargą? 

- Ne... - Dorianas žvelgė į toli apačioje esančių namų stogus. - 
Ne... Kamargas - laukinis ir visada toks buvo. Kelne visur juntama 
žmogaus ranka - įdirbti laukai, kanalai, siauri vingiuoti keliai, fer- 
mos, kaimai... Kelnas - tai maža šalis, kurios užliejamosiose pievo- 
se, ėsdamos minkštą, sultingą žolę ganosi riebios karvės bei nupe- 
nėtos avys, kur tarp kvepiančio šieno kupetų prieglobstį randa triu- 
šiai ir lauko pelės. Kelno gyventojai - geri, kuklūs žmonės, labai 
mylintys vaikus. Namai tenai seni ir tokie pat paprasti, kaip jų šei- 
mininkai. Kelnė nebuvo nieko niūraus, ko! neatėjo granbretaniečiai. 
Jie atslinko lyg ugnies ir metalo lavina. Tamsioji Imperija paliko 
Kelno kūne savo pėdsakus - kalavijo ašmenų bei liepsnojančių deg- 
lų žymes. 

Vyras atsiduso. Jo balsas skambėjo ilgesingai. 

- Ugnis ir kalavijas vietoj arklo bei akėčių. - Jis atsisukęs pasi- 
žiūrėjo į Izoldą. - Iš tvorų buvo kalami kryžiai, renčiamos kartu- 
vės, gyvulių lavonai užtvindė kanalus ir apnuodijo žemę, namų ak- 
menys naudojami katapultų sviediniams, žmonėms teko arba tap- 
ti kariais, arba mirti - kito pasirinkimo jie neturėjo. 

Mergina palietė savo palydovo petį. 

- Kalbate taip, lyg tai buvo labai seniai. 

Jo akys vėl užgeso. 

- Taip ir yra. Taip tr yra. Tarsi senas sapnas. Dabar man tai 
beveik nieko nereiškia. 

Bet Izolda pajuto radusi kelią į jo sielą ir būdą jam padėti. 

Na, o Hokmunas prisiminė, ko jis gali netekti, jei nepristatys 
merginos lordams, tad noriai priėmė jos užuojautą, bet visai dėl kitų 
priežasčių, nei mergina manė. 

Kieme juos pasitiko grafas. Jis apžiūrinėjo seną arklį ir kalbė- 
josi su arklininku. 

- Jis savo atitarnavo, - tarė grafas. - Tegul sau ganosi. - Tada 
priėjo prie dukters su Hokmunu. - Ponas Bogentalis man sakė, kad 
jūs jaučiatės prasčiau, nei mės manėme, - pasakė jis Hokmunui. - 
Galite likti Braso pilyje kiek panorėjęs. Viliuosi, Izolda per daug ne- 
nuvargino jūsų savo plepėjimu. 

- Ne, ką jūs. Vaikštinėdamas su jūsų dukra, aš ilsiuosi. 

- Puiku! Vakare rengiame nedidelę šventę. Paprašiau Bogentalio 
paskaityti ištraukas iš naujausių jo kūrinių. Jis pažadėjo ką nors 
lengva ir sąmojinga. Tikiuosi, jums patiks. 

Hokmunui pasirodė, kad grafas žiūri į jį ypač įdėmiai. Nejau jis 
nutuokia apie jo vizito tikslą? Brasas garsėjo protu bei įžvalgumu. 
Bet jeigu pats baronas Kalanas nesugebėjo perprasti hercogo, šis 
riešutėlis tikrai ne grafo jėgoms. Hokmunas nutarė, jog nėra ko bi- 
joti, ir leidosi Izoldos parvedamas namo. 

Tą vakarą buvo surengta iškilminga vakarienė, o grafas ne- 
šykštėjo vaišių. Prie vaišių stalo susirinko garbiausi Kamargo pilie- 
čiai, keletas žinomiausių gyvulių augintojų ir toreadorų, tarp jų žaiz- 
das visiškai išsigydęs Metanas Džastas, kurį prieš metus grafas iš- 
gelbėjo. 

Žuvis bei paukštiena, kelios rūšys mėsos, visokiausios daržo- 
vės, įvairiausi gėrimai, elis, daugybė padažų ir garnyrų - visu tuo 
buvo nukrautas ilgas platus stalas. Grafo dešinėje sėdėjo Dorianas 
Hokmunas, jam iš kairės - Metanas Džastas, paskutinės koridos nu- 
galėtojas. Džastas tiesiog dievino grafą ir dažnai taip jį garbino, jog, 
tas net pasijusdavo nejaukiai. Šalia Hokmuno sėdėjo Izolda, o prie- 
šais ją - Bogentalis. Kitame stalo gale, pasipuošęs brangiais kailiais, 
įsitaisė senasis Zonzakas Elkarė, žymusis Kamargo jaučių auginto- 
jas. Jis daug valgė bei dažnai juokėsi. Šalia jo sėdėjo fon Vilahas, ir 
abu garbūs vyrai, regis, labai džiaugėsi vienas kito draugija. 

Vaišėms artėjant link pabaigos, kai buvo tinkamai pasivaišinta 
pyragaičiais, saldainiais bei garsiuoju Kamargo sūriu, priešais kiek- 
vieną svečią buvo pastatyta po tris ąsočius su vynu, mažą elio sta- 
tinaitę ir didelį bokalą. Priešais Izoldą stovėjo vienas ąsotis bei ma- 
žas bokalas, nors vakarienės metu ji gėrė lygiai su vyrais. 

Nuo vyno Hokmunas truputį atsipalaidavo, pasidarė gyvesnis. 
Kartą ar du net nusišypsojo, ir jeigu nejuokavo drauge su kitais, tai 
bent jau neslėgė svečių savo rūsčia išvaizda. 

- Bogentali! Garsiai sušuko grafas. - Tu žadėjai mums baladę! 

Šypsodamasis Bogentalis atsistojo. Jo, beje, kaip ir kitų sve- 
čių, veidas buvo įraudęs nuo vyno bei gausaus maisto. 

- Baladė vadinasi "Imperatorius Glaukoma"; tikiuosi, jums bus 
įdomu, - tarė jis ir pradėjo skaityti: 

Imperatorius Glaukoma 
Aplenkė tylius sargybinius, 
Sustingusius ties arkada. 
Tenai, šventyklos palmių tyloje, 
Valdovai Alkazaro 

Ir didysis Otomanas, 
Riteriai Šventovės 

Ir chanas galingasis 
Laukdami sprendimo 
Karčios lemties savo, 
Klupdami ant kelių, 
Melsdami malonės, 
Tiesdami rankas. 

Bet nei atsako, nei žvilgsnio 
Nesulaukė iš monarcho 
Nugalėtieji valdovai 
Užkariautų jo šalių... 


Grafas Brasas truputį pašaipiai žiūrėjo į rimtą Bogentalio veidą, 
kuris įsijautęs skaitė gausiais vaizdingais posakiais praturtintą ir su- 
dėtingai surimuotą kūrinį. Hokmunas apsidairęs, pamatė, jog kai 
kurie svečiai nustebę, kiti, jau gerokai apgirtę, šypsosi. Pats jis liko 
šaltas bei ramus. Izolda palinko prie jo ir kažin ką šnipštelėjo, bet 


jis neišgirdo... 


Pasiuntiniui Vatikano 
Demonstravo jis stigmas, 

O iš įlankos vis sklido 
Pabūklų kosulys, 
Skelbdamas visam pasauliui, 
Kad regatos jau pradžia 
Didžiojo monarcho garbei... 


- Apie ką čia jis? - burbtelėjo fon Vilahas. 
- Apie senus laikus, - pašnibždomis paaiškino Zonzakas Elka- 


rė, - dar iki Baisiojo tūkstantmečio. 

- Geriau užtrauktų karo dainą. 


Zonzakas Elkarė judesiu jį nutildė. Bogentalis tęsė... 


Dovanas pasiuntinys jau teikė. 
(Tarp jų - Damasko kardas, 
Amfora iš alebastro, 

Brangūs lipdiniai 

Iš kriptos Zoroastro, 

Kur aplink alyvos žydi 

Ir juodai erškėčiai sirpsia). 


Hokmunas beveik nesuprato žodžių, bet eilėraščio ritmas keis- 
tai jį veikė. Iš pradžių jis manė, kad tai - vynas, bet paskui suprato, 
jog tarpais jo smegenys tarsi pradeda pulsuoti ir seniai pamiršti 
jausmai atgimsta krūtinėje. Jis susverdėjo. 

Bogentalis įdėmiai pažvelgė į Hokmuną ir skaitė toliau, palydė- 
damas žodžius išraiškingais judesiais... 


O dvariškis vienas - 

Eiliuotojas jaunas - 

Likimo pamylėtas, 

Eliu pamalonintas, 

Laurais vainikuotas, 

Liutnią glamonėdamas, 

Rubinais ir deimantais, 

Opalais, topazais tviskantis, 
Brokatu, auksu ataustu išpuoštas, 
Pamaiviškai šypsodamas... 


- Jums negera, milorde? - pasilenkusi prie Hokmuno, nerimas- 
tingai paklausė Izolda. 

- Man viskas gerai, dėkoju. 

Jis neramiai klausė savęs, ar nesupykdė Granbretanės lordų, 
ar jie neįkvėpė Juodajam akmeniui gyvybės. Hercogui prieš akis 
viskas tyvuliavo. 


Be sąmonės krito 
Grindinio vidury. 
Dudeno trombonai, 
Obojus jam pritarė. 

Ir skambant "hosana" 

Didis imperatorius 

Ant kritusio žengė 

Bateliais auksinais. 

Nevirpa mirtingojo dievo pėda, 
Aplinkui iš žavesio klykia minia... 


Dabar Hokmunas matė tik Bogentalio figūrą bei veidą, ir negir- 


dėjo nieko, išskyrus ritmą bei baladės rimą. Jį stebino jų žavesys. 
Net jei tarsime, kad Bogentalis tikrai nori jį užkerėti... tik nesupran- 
tama, kam jam to reikia... 


Šitą dieną didis miestas 
Girliandomis švytėjo, 

O pro langus 

Smailių bokštų 

Vaikai rožes visur žėrė, 
Hiacintus dar ir bijūnus. 
Ant grįstų takelių, 

Žemyn nuo smailių, parapetų 
Puokštėmis net lijo 
Geltonų lelijų, 

Ir našlaičių. 

Neretai susižavėjęs 

Ir žmogus nuo stogo puolė 
Prieš ateinantį 
Glaukomą... 


Hokmunas gurkštelėjo vyno ir, įdėmiai žiūrėdamas į Bogentalį, 


giliai atsiduso... 


66 


Įsižiebė žvaigždė, 

Ir mėnuo patekėjo, 

Ir himnas Serafimus 
Pažadino 

Iš miego. 

Bet saulė, jos karštis tvarus, 
Žaros atitolino laiką. 
Artėjo akimirka ta, 


Karalius valdovas kada, 
Šventuosius griuvėsius pasieks, 
Nežinodamas dar, kad vienas tik jis 
Atšaukti apeigas tegali 

Nutraukęs amžiną siūlelį... 


Hokmunas mėšlungiškai įkvėpė, tarsi žmogus, netikėtai atsidū- 
ręs lediniame vandenyje. Izolda ranka palietė prakaito išpiltą herco- 
go kaktą. Švelniose jos akyse matėsi nerimas. 

- Milorde... 

Hokmunas tarsi užkerėtas žiūrėjo į Bogentalį... 


Praėjo jis vartus, 

Kolonų eilę jau paliko. 

Ir žvaigždės žiebės danguje, 
Trombonas nepaliovė groti, 
O šventykla virpėjo 

Ir sklandė kvapas ambros 
Ore įkaitusiam... 


Dorianas neaiškiai jautė Izoldos prisilietimą, bet žodžių nesu- 
prato. Neatitraukdamas akių jis žiūrėjo tik į Bogentalį ir girdėjo tik 
ji. Bokalas iškrito hercogui iš rankų. Jam buvo negera, bet šalia sė- 
dintis grafas Brasas net nepasijudino, kad jam padėtų. Jis pažvelgė 
iš pradžių į Hokmuną, paskui į Bogentalį, ir jo akyse šmėstelėjo iro- 
nija... 


Ir štai imperatorius 
Balandį į dangų paleidžia. 
Balandi, 

Baltas it sniegas 
Nuostabus esi, 

Lyg šviesa balta, 

Vargu ar surasi pasauly 
Paukštelį dar tokį... 


Hokmunas sudejavo. Priešais jį sėdėjęs fon Vilahas trenkė bo- 
kalu į stalą. 

- Pritariu jam. Kodėl ne "Kraujo praliejimas kalnuose"? Toji 
nuostabi... 


Baltutėlį balandį 
Paleido jis laisvėn, 
Nuskriejo tas lyg strėlė, 
Pakilo virš stogo, 

Ir kilo aukštyn, 
Aukštyn ir aukštyn, 

Ir tirpo ore, 

Ir žaidė su vėju, 

Link saulės vis skriejo. 
Virš debesų, 

Jis veržės į liepsną, 
Norėdamas žūti, 
Pagerbti Glaukomą. 


Hokmunas sunkiai atsistojo, ketindamas kažką pasakyti Bogen- 
taliui, bet iškart griuvo ant stalo, išlaistydamas iš bokalo vyną. 

- Ar jis girtas? - fon Vilaho balse pasigirdo pasišlykštėjimo gaidelė. 

- Jam negera! - suriko Izolda. - Jis serga! 

- Nemanau, kad jis girtas, - pasakė grafas, palinkęs ties Hok- 
muno kūnu ir kilstelėjęs jo voką. - Tačiau jis, be abejonės, neteko 
sąmonės. 

Grafas, žvilgtelėjęs į Bogentalį, šyptelėjo. Filosofas atsakė gra- 
fui tuo pačiu ir gūžtelėjo pečiais. 

- Tikiuosi, grafe, jums tai nėra netikėtumas, - pasakė jis. 

Visą naktį Hokmunas pragulėjo be sąmonės, o atsipeikėjo tik 
paryčiais. Jis pamatė ties juo palinkusį Bogentalį, kuris tikriausiai 
buvo ir pilies daktaras. Kodėl jis apalpo, Hokmunas nežinojo: ar 
kaltas išgertas vynas, ar Juodasis akmuo, ar pats Bogentalis. Kad 
ir kaip būtų, jautėsi jis prastai. 

- Jums karštinė, brangus hercoge, - tyliai tarė Bogentalis. - Bet 
mes jus išgydysime. Nesijaudinkite. 

Paskui į kambarį įėjo Izolda ir atsisėdo ant hercogo lovos kraš- 
to. Ji šypsojosi. 

- Bogentalis sako, jog tai nebaisu. Aš jus slaugysiu, ir netrukus 
jūs būsite visiškai sveikas. 

Hokmunas pažvelgė į ją, ir seniai pamirštų jausmų banga užliejo 
jo širdį. 

- Ledi Izolda... 

- Taip, milorde? 

- Aš... dėkoju jums... 

Sutrikęs hercogas apžvelgė kambarį. Staiga už nugaros jis iš- 
girdo grafo balsą. 

- Daugiau nieko nesakykite. Ilsėkitės. Sekite savo mintis. Ir 
pasistenkite užmigti. 

Izolda priglaudė ligoniui prie lūpų taurę, tas išgėrė vėsų skystį 
ir netrukus užmigo. 

Kitą dieną karštinė praėjo, bet Dorianas Hokmunas jautė keistą 
stingulį - tarsi viskas viduje apmirė. Jis net pagalvojo apie slapčia 
sugirdytų narkotinių medžiagų veikimą. 

Hercogui papusryčiavus, priėjo Izolda, šnektelėjo su juo ir pa- 
klausė, ar jis nenorįs su ja pasivaikščioti. 

Patrynęs kaktą, Dorianas pajuto po ranka gąsdinančią Juodojo 
akmens šilumą. Sunerimęs nuleido ranką. 

- Jums vis dar negera, brangus hercoge? - paklausė Izolda. 

- Ne... Aš... - Hokmunas atsiduso. - Aš nežinau. Man rodosi 
kažkas nesuprantama... 

- Grynas oras bus jums į naudą. 

Hokmunas paklusniai atsistojo... 

Ore sklandė nuostabūs kvapai. Ryškaus žiemos dangaus fone 
aiškiai išsiskyrė krūmų bei medžių siluetai. 

Izoldos rankos prisilietimas prabudino, regis, jau mirusius jaus- 
mus. Buvo nuostabu, lyg prisiliestų švelnus vėjelis ar nuostabus žie- 
mos sodas. Tačiau tuo pat metu jis jautė baimę - Juodojo akmens 
baimę, nes nė sekundės neabejojo, jog akmuo jį sunaikins, jeigu jam 
nepavyks nuslėpti to, kas šiuo metu atgimsta jo sieloje. Dar jo neap- 
leido jausmas, kad grafas Brasas bei kiti kažką nuo jo slepia ir, ma- 
tyt, nutuokia apie tikrąjį hercogo atvykimo tikslą. Jis galėtų dabar pat 
sučiupti merginą, pavogti arklį, tikriausiai net turėtų neblogą galimybę 
pabėgti iš Kamargo. Dorianas pažvelgė į Izoldą. 

Ji maloniai jam nusišypsojo. 

- Na kaip, ar jums geriau, milorde? 

Neatitraukdamas akių jis žiūrėjo į ją, o jo sieloje siautė priešta- 
ringi jausmai 

- Geriau? - kimiai pasitikslino. - Ar geriau? Tiesą sakant, nesu 
tikras... 

- Jūs pavargote? 

- Ne... 

Ėmė skaudėti galvą, ir Hokmunui vėl pasidarė baisu. Jis ištiesė 
ranką merginai. Manydama, kad jam negera, Izolda pamėgino jį pri- 
laikyti. Hercogas nuleido rankas, jis negalėjo valdyti savo jausmų. 

- Jūs man labai gera, - pasakė vyriškis. 

- Jūs keistas žmogus, - ištarė ji, tarsi kalbėdama pati su savimi. 
- Ir labai nelaimingas. 

- Taip... 

Hercogas atsitraukė nuo merginos ir nužingsniavo takeliu link 
terasos krašto. Ar gali imperijos lordai žinoti, kas vyksta jo sieloje? 
Vargu. Kita vertus, jie labai įtarūs ir gali kiekvieną minutę atgaivinti 
akmenį. Jis giliai atsiduso, įkvėpdamas šalto oro, ištiesė pečius, pri- 
siminęs vakar dienos rytą Braso ištartus žodžius. "Sekite savo min- 
tis", - pasakė tada grafas. 

Galvos skausmas sustiprėjo. Jis grįžo pas Izoldą. 

- Manau, mums geriau grįžti į pilį. 

Ji linktelėjo pritardama, įsikibo jam į parankę, ir abu patraukė 
atgal. 

Svečių menėje juos pasitiko pilies šeimininkas. Jo veide švietė 
draugiška šypsena, o ir grafo elgesys visiškai nepatvirtino Hokmu- 
no įtarimų. Gali būti, - pagalvojo hercogas, - kad grafas Brasas ži- 
no apie Juodojo akmens prigimtį, bet to neparodo. norėdamas ap- 
gauti ir patį akmenį, ir Tamsiosios imperijos lordus. 

- Hercogas dar ne visai pasveikęs, - pasakė Izolda. 

- Nuoširdžiai apgailestauju, - tarė grafas. - Gal ko nors reikia, 
milorde? 

- Ne, - paskubomis ištarė Hokmunas. - Nieko. Dėkoju. 

Eidamas link laiptų, jis stengėsi žengti tvirtai ir ryžtingai. Izolda 
žingsniavo greta, prilaikydama svečią už rankos. Prie savo kamba- 
rio durų hercogas stabtelėjęs pažvelgė į merginą. Plačiai atmerktose 
jos akyse spindėjo užuojauta. Izolda pakėlė švelnią savo ranką ir 
akimirkai prisilietė prie jaunuolio skruosto. Nuo šio prisilietimo 
Hokmuno kūnas suvirpėjo, jis giliai atsiduso. Tada mergina apsisu- 
kusi žvaliai nubėgo žemyn. 

Įėjęs į kambarį, Hokmunas krito ant lovos. Visas kūnas buvo 

įsitempęs. Jis tankiai kvėpavo ir beviltiškai mėgino suprasti, kodėl 
jam taip pragariškai skauda galvą. Galų gale jam pavyko užsnūsti. 

Prabudo jis apie vidurdienį, jausdamas keistą silpnumą kūne. 
Bet skausmas beveik praėjo. Greta jo lovos sėdėjo Bogentalis. 

- Suklydau manydamas, kad jūs jau pasveikote, - pasakė 
poetas. 

- Kas man? - sušnabždėjo Hokmunas. 

- Mano manymu, šį karštinės priepuolį sukėlė nelaimės, kritu- 
sios ant jūsų pečių ir, baiminuosi, jog mūsų svetingumas. Jums ne- 
galima valgyti tiek daug riebaus maisto bei gerti tiek daug vyno. 
Mes turėjome to nepamiršti. Tačiau nenusiminkite, brangus herco- 
ge, netrukus viskas praeis. 

Hokmunas nepatikėjo nė vienu jo žodžiu, bet nutylėjo. Netikėtai 
sau iš kairės jis išgirdo kosulį, tačiau, pasukęs galvą, pamatė tik 
praviras sandėliuko duris. Už jų kažkas buvo. Jis klausiamai pasi- 
žiūrėjo į Bogentalį, bet filosofas apsimetė nieko negirdėjęs, ir toliau 
ramiausiai tikrino jo pulsą. 

- Nesibaimink, - pasigirdo iš sandėliuko grafo balsas. - Mes no- 
rime tau padėti. Žinome akmens ant tavo kaktos prigimtį. Kai pasi- 
jusi geriau, nusileisk į menę. Tenai tave pasitiks Bogentalis ir ims ką 
nors taukšti. Nesistebėk, jeigu jo elgesys tau pasirodys keistokas. 

Bogentalis atsidusęs pakilo nuo kėdės. 

- Na, greitai jūs visiškai pasveiksite, milorde. Dabar aš jus pa- 
liksiu. Ilsėkitės. 

Hokmunas nulydėjo filosofą akimis, kol tas pradingo už durų. 
Paskui išgirdo trinktelint dar vienerias duris - išėjo grafas Brasas. 
Kaip jie sužinojo tiesą ir kaip tai gali atsirūgti jam? Lordai turbūt 
laužo galvas, mėgindami suprasti, kodėl viskas pasisuko tokia ne- 
tikėta linkme, ir tikriausiai ką nors įtaria. Kiekvieną minutę jie gali 
atgaivinti akmenį. Nežinia kodėl, bet dabar tai jam kėlė didesnį 
nerimą. 

Hokmunas nusprendė, kad jam nelieka nieko kito, tik paklausy- 
ti grafo Braso patarimo, nors, jei grafas tikrai sužinojo, dėl ko Do- 
rianas atvyko į Kamargą, tėvo kerštas bus toks pat žiaurus, kaip ir 
Granbretanės lordų. 

Vakare, jau sutemus, Hokmunas atsikėlė bei nusileido į paradi- 
nę menę. Tenai nieko nebuvo. Šviečiant virpančiai židinio ugniai, 
hercogas apsidairęs ėmė svarstyti, į kokią istoriją jis įsivėlė šįkart. 

Netrukus pro toliausiai esančias duris įžengė Bogentalis ir šyp- 
sodamasis prisiartino. Filosofo lūpos be garso judėjo. Paskui Bo- 
gentalis, palenkęs galvą, apsimetė atidžiai klausąs Hokmuno, ir tada 
hercogas pagaliau suprato, jog šis vaidinimas skirtas tiems, kas per 
Juodąjį akmenį juos stebi. 

Išgirdęs už nugaros žingsnius, Hokmunas neatsisuko, ir toliau 
apsimetinėdamas, kad kalbasi su filosofu. 

Netrukus pasigirdo grafo balsas: 

- Brangus hercoge, mes žinome, kas yra Juodasis akmuo, ži- 
nome, kodėl jus čia atsiuntė. Tiesa, mes puikiai suprantame, kad 
jus privertė tai padaryti. Pasistengsiu jums paaiškinti... 

Hokmunas truputį sutriko, atsidūręs tokioje keistoje situacijoje: 
Bogentalis, stropiai vaidinantis pokalbį, grafo balsas, sklindantis 
tarsi iš niekur, 

- Vos tik jūs atvykote į pilį, - tęsė grafas, aš supratau, jog Juo- 
dasis akmuo - tai daug daugiau, nei jūs papasakojote, nors, gali bū- 
ti, kad jūs to ir pats nežinojote. Akivaizdu, jog Granbretanės lordai 
manęs rimtai nevertina - aš daug laiko praleidau studijuodamas 
magiją bei kitus mokslus, ir turiu rankraštį, kuriame aprašyta Juo- 
dojo akmens mašina. Iš pradžių negalėjau suprasti, ką jūs pats Ži- 
note apie akmens galimybes, ir pasistengiau tai išsiaiškinti, nesukel- 
damas įtarimo lordams. Tam reikėjo, kad prarastumėte sąmonę, ir 
tuo pat metu nors trumpam išjungtumėte akmenį. 

Bogentalio sukurtos ir taip išraiškingai perskaitytos baladės ei- 
lutėse buvo užslėptas kerėjimas - runa. Runų eilės. pasižyminčios 
ypatingu ritmu bei metru, sukurtos specialiai jums, brangus herco- 
ge. Savo tikslą - priversti jus nualpti - mes pasiekėme. Mes vylė- 
mės, kad nualpimo priežasties lordai neieškos puikiose Bogentalio 
eilėse, bet pagalvos, jog jūs per daug išgėrėte. Kol miegojote, mums 
su Bogentaliu pavyko įsiskverbti į jūsų slapčiausias mintis. Turiu 
pasakyti, kad nebuvo lengva tai padaryti, labai jau giliai jos užslėp- 
tos - lyg žvėrelis, kuris į žemę įsirausia taip giliai, jog miršta už- 
troškęs be oro. Tačiau mes sužinojome viską ar beveik viską, kas 
nutiko jums Londroje. Prisipažinsiu, norėjau jus užmušti, sužinojęs 
dėl ko jūs iš tikrųjų atvykote į Kamargą. Bet paskui supratau, kad 
jūsų viduje vyksta kova, apie kurią jūs net nenutuokiate. Jeigu ši 
būklė nebūtų tokia akivaizdi, aš tikrai būčiau priverstas jus nužudy- 
ti arba leisti šį darbą atlikti Juodajam akmeniui. 

Hokmunas, visą laiką vaidinęs nebylų pokalbį su Bogentaliu, iš- 
girdęs šiuos žodžius, krūptelėjo. 

- Bet jūs nekaltas dėl to, kas nutiko, - tęsė grafas, - tad aš pa- 
galvojau, jog, nužudęs jus, nužudysiu potencialų ir labai pavojingą 
Granbretanės priešą. Aš laikausi neutraliteto, bet Granbretanė mane 
labai įžeidė, tad nenorėčiau, jog mirtų toks žmogus kaip jūs. Taigi 
dabar mes viską žinome. Būtent dėl to, brangus hercoge, jūsų pa- 
dėtis nėra tokia beviltiška. Aš galiu padaryti taip, kad Juodasis ak- 
muo kuriam laikui netektų savo galios. Kai aš baigsiu kalbėti, jūs 
nusileisite į mano kambarius, ir tenai mes tai atliksime. Turim ne- 
daug laiko, tad paskubėkite. 

Hokmunas išgirdo tolstančius grafo žingsnius. Bogentalis nusi- 
šypsojo hercogui ir garsiai tarė: 

- Jei norite, parodysiu jums tas pilies dalis, kuriose jūs dar ne- 
buvote. Mažai kam teko lankytis, pavyzdžiui, asmeniniuose grafo 
kambariuose. 

Hokmunas suprato, kad šie žodžiai skirti stebėtojams - tenai, 
Londroje. Matyt, Bogentalis tikėjosi sužadinti jų smalsumą ir taip 
laimėti laiko. 

Išėjus iš menės, Bogentalis nusivedė svečią ilgu koridoriumi, 
pasibaigiančiu gobelenais uždengta siena. Praskleidęs uždangalus, 
filosofas palietė mažą mygtuką akmeninėje plokštėje, viena sienos 
dalis iškart sušvito ryškia šviesa, paskui šviesa priblėso, o sienoje 
atsivėrė nedidelės durelės. Hokmunas įėjo pirmas, paskui jį - Bo- 
gentalis. Jie atsidūrė kambaryje, senais žemėlapiais bei schemomis 
nukabinėtomis sienomis. Perėję šį kambarį, vyrai pateko į kitą, tru- 
putį didesnį. Tenai stovėjo daugybė paslaptingų aparatų ir knygų 
lentynų su storiausiais senoviniais chemijos, magijos bei filosofijos 
foliantais. 

- Čionai, - šnipštelėjo filosofas, atitraukdamas uždangalus ir ati- 
dengdamas tamsų koridorių. 

Hokmunas įtemptai stengėsi ką nors įžiūrėti tamsoje, tačiau 
nesėkmingai. Jis atsargiai slinko koridoriumi, ir staiga Dorianą apa- 
kino ryški balta šviesa. 

Toje šviesoje aiškiai išsiskyrė milžiniškas grafo siluetas, rankose 
laikantis keistą ginklą, nutaikytą tiesiai Hokmunui į galvą. 

Hercogas konvulsyviai atsiduso bei pamėgino atšokti į šalį, bet 
praėjimas buvo per daug siauras. Pasigirdo traškesys, rodės, per- 

plėšęs jam būgnelius, paskui jis išgirdo paslaptingą melodingą garsą 
ir praradęs sąmonę krito ant grindų. 

Pabudo Hokmunas ant metalinio gulto, nusišypsojo bei malo- 
niai pasirąžė. Jautėsi lyg naujai gimęs. Kambaryje daugiau nieko ne- 
buvo. Palietęs ranka kaktą, pajuto, kad Juodasis akmuo, nors nie- 
kur ir nedingo, jau nebebuvo jo kūno dalimi, bet priminė įprastą ak- 
menį - kietą, lygų bei šaltą. 

Durys atsidarė, įėjo grafas Brasas. Matėsi, kad jis patenkintas. 

- Atleiskite, jei vakar vakare jus išgąsdinau, - pasiteisino jis, - 
bet privalėjau veikti labai greitai, kad spėčiau paralyžiuoti Juodąjį 
akmenį. Dabar, pasitelkus pagalbon mokslą ir kerus, man pavyksta 
sulaikyti jo jėgą, tačiau, labai gaila, negalėsiu šito daryti amžinai - 
toji jėga per daug galinga. Kada nors ji išsiverš iš mano pančių bei 
sugrįš jūsų akmeniui, brangus hercoge, kad ir kur jūs būtumėte. 

- Vadinasi, nuosprendis tik atidėtas, - suprato hercogas. - Ku- 
riam laikui? 

- Tiksliai nežinau. Šeši mėnesiai - beveik garantuoti, gali būti - 
metai ar net dveji. Bet paskui viskas išsispręs vos per kelias valan- 
das. Negaliu jums meluoti, Dorianai Hokmunai. Ir vis dėlto vilties 
yra: rytuose gyvena kerėtojas, galintis išimti Juodąjį akmenį. Jis 
nepriklauso Tamsiosios Imperijos gerbėjams, tad padės jums, jei, 
žinoma, jį rasite. 

- Kuo jis vardu? 

- Malagigis iš Hamadano. 

- Persijoje"? 

- Taip, - linktelėjo grafas. - Taip toli, jog tenai beveik neįmano- 
ma nukakti. 

Hokmunas atsidūsėjęs atsisėdo ant gulto. 

- Ką gi. Jūsų burtai suteikia man nors truputį laiko. Aš palieku 
Kamargą ir grįžtu į Valensą. Ten renkama armija prieš Granbreta- 
nę. Mes, be abejonės, pralaimėsime, bet kol mane užmuš, aš spė- 
siu atkeršyti už viską, ką jie man padarė, ir pasiųsiu anapilin keletą 
bjaurių karaliaus-imperatoriaus šunų. 

Grafas kreivai šyptelėjo. 

- Aš sugrąžinau jums gyvenimą, ir jūs iškart skubate vėl su juo 
atsisveikinti. Būdamas jūsų vietoje, aš šiek tiek pagalvočiau, prieš 
žengdamas tokį beprasmišką žingsnį. Kaip jūs jaučiatės hercoge? 

Dorianas Hokmunas nuleido kojas ant grindų ir vėl pasirąžė. 

- Puikiai, - pasakė jis. - Jaučiuosi nauju žmogumi. - Jis susi- 
raukė. - Taip... Nauju žmogumi... - mąsliai burbtelėjo. - Jūs teisus, 
grafe. Kerštas gali palūkėti. 

- Kad jus išgelbėčiau, - beveik liūdnai tarė grafas, - atėmiau jū- 
sų jaunystę. Daugiau jūs jos neturėsite. 


6. MŪŠIS UŽ KAMARGĄ 


PRASLINKO maždaug du mėnesiai... 

- Žiūrėkite, jie nesuka nei į rytus, nei į vakarus, - pasakė Bo- 
gentalis. - Bet juda tiesiai į pietus. Matyt, grafe, lordai viską suprato 
ir ketina jums atkeršyti. 

- Greičiau jie keršija man, - ištarė Hokmunas, sėdėjęs giliame 
minkštame krėsle prie pat židinio. - Juk jie laiko mane išdaviku. 

Grafas Brasas palingavo galvą. 

- Jei gerai pažįstu baroną Meliadą, jis trokšta visų mūsų krau- 
jo. Jis su savo Vilkais vadovauja šiai armijai, ir jie nenurims, kol ne- 
prisikas iki mūsų. 

Fon Vilahas nusisuko nuo lango, pro kurį matėsi miesto stogai, 
ir pareiškė: 

- Tegu ateina. Mes nušluosime juos, kaip mistralis nudrasko 
medžių lapus. 

- Tikėsimės, kad viskas klostysis būtent taip, - netvirtai tarė 
Bogentalis. - Jie sutelkė visas savo pajėgas ir, regis. pirmą kartą 
nusprendė atsisakyti įprastos taktikos. 

- Kvailiai, - burbtelėjo grafas. - Aš žavėjausi jų meistriškumu 
bei toliaregiškumu. Judėdami puslankiu, prieš puldami toliau, jie ga- 
lėjo pasitelkti papildomas jėgas iš užnugario. O dabar jų flanguose 
laisvos žemės, ir priešiškos Imperijai jėgos, tuo pasinaudodamos, 
gali pamėginti juos apsupti. Jeigu mes sutriuškinsime Meliadą, jam 
bus riesta. Keršto troškimas apakino baroną ir jis prarado sveiką 
protą. 

- Bet jeigu jie nugalės, - tyliai pasakė Hokmunas, - prasiskins 
sau kelią nuo vandenyno iki vandenyno. Ir toliau jiems bus labai 
lengva. 

- Tikriausiai tuo ir galima paaiškinti Meliado veiksmus, - pritarė 
Bogentalis. - Baiminuosi, kad jis turi pagrindo tikėtis sėkmės. 

- Niekai! - mostelėjo fon Vilahas. - Mūsų bokštams tai men- 
kniekis. 

- Bokštai pastatyti, kad atremtų puolimą iš sausumos, - priminė 
jam Bogentalis. - Tada niekas net nebuvo girdėjęs apie ornitopterius. 

- Mes irgi turime skrajūnų armiją. 

- Flamingai - būtybės iš kūno ir kraujo, - atrėmė Bogentalis. 

Hokmunas atsistojo. Jis vilkėjo odiniais Meliado drabužiais. 
Hercogui judant oda čežėjo. 

- Po kelių savaičių Tamsiosios Imperijos armijos pasieks Ka- 
margo pasienį, - tarė jis. Reikia kažką daryti. 

- Pirmiausia mums reikia įdėmiai išstudijuoti štai šitą, - pasakė 
Bogentalis, ranka plekšnodamas po pažastimi pakištą į ritinį susuktą 
žemėlapį. 

- Ką gi, pažiūrėkim, - pritarė grafas. 

Bogentalis tvarkingai išvyniojo žemėlapį ant stalo, vyno taurė- 
mis prispausdamas jo kraštus, o grafas Brasas, fon Vilahas bei 
Hokmunas palinko ties juo. Ties Kamargo ir jį supančių žemių že- 
mėlapiu. 

- Jie juda palei upę, rytiniu krantu, - tarė grafas, rodydamas į 
Roną. - Žvalgo pasakojimas patvirtina, kad jie bus čia, - jis dūrė 
pirštu į Cevenio priekalnį, - maždaug po savaitės. Reikia pasiųsti 
tenai žvalgus, kad žinotume kiekvieną priešo judesį, ir jiems priar- 
tėjus prie Kamargo, būtume sutelkę pagrindines savo jėgas reikia- 
mose vietose. 

- Jie gali į priekį pasiųsti ornitopterius, - samprotavo Hokmu- 
nas. - Kas tada? 

- Mes paleisime savo flamingus, ir jie sustdoros su tomis skrai- 
dančiomis geležtėmis, - suniurzgė fon Vilahas. - Visa kita padarys 
bokštai. 

- Jūsų pajėgos negausios, - paprieštaravo fon Vilahui Hokmu- 
nas, - praktiškai jūs būsite priklausomi nuo bokštų, tad visa kova 
taps gynyba. 

- Būtent tai mums ir reikia padaryti, - pasakė grafas Hokmu- 
nui. - Mes lauksime jų pasienyje, išdėstę pėstininkus tarp bokštų. 
Naudodamiesi heliografais, valdysime bokštus, nukreipdami jų jėgą 
tenai, kur būtina. 

- Mes tenorime juos sustabdyti, - atvirai sarkastiškai pareiškė 
Bogentalis. - Daugiau mums nieko nereikia. 

Grafas pažvelgė į draugą ir paniuro. 

- Tu visiškai teisus, Bogentali. Reikia būti paskutiniu kvailiu, 
kad juos pultum. Mūsų per mažai, ir vienintelė mūsų viltis - bokštai. 
Turime parodyti karaliui-imperatoriui bei jo šunaujai, kad Kamargas 
nesibaimina Imperijos galybės ir kad mėginimai įsibrauti į mūsų že- 
mę - iš sausumos, iš jūros ar oro - visiškai beviltiški. 

- Ką pasakysite jūs, Hokmunai? - paklausė Bogentalis. - Juk 
jau turite patirties kariaujant su Imperija. 

Hokmunas mįslingai apžiūrinėjo žemėlapį. 

- Aš visiškai sutinku su grafu. Kautis su Imperija atvirame mū- 
šyje - beprotybė. Patyriau tai savo kailiu. Mums vertėtų paieškoti 
patogiausios vietos kautynėms. Kurioje vietoje Kamargo įtvirtinimai 
stipriausi? 

Fon Vilahas nurodė sritį į pietryčius nuo Ronos. 

- Čia patys galingiausi bokštai ir patogi vietovė. Galėtume su- 
rinkti savo kariuomenę ant aukštos kalvos, o priešas turėtų klimpti 
pelkėse, tad jis patirtų tam tikrų nepatogumų. - Senasis karys truk- 
telėjo pečiais. - Tik nesuprantu, kodėl klausiate. Vietą puolimui 
rinksis jie, ne mes. 

- Tik tada, jei niekas jų neatves tenai, kur mums reikia, - pasa- 
kė Hokmunas. 

- Kaip jūs tai įsivaizduojate? - nusišypsojo grafas. - Kas juos 
gali priversti pasielgti būtent taip, o ne kitaip? 

- Turėdamas du šimtus gerai ginkluotų raitelių, - atsakė Hok- 
munas, - padarysiu tai, neįsiveldamas į atvirą mūšį su jais, bėt nuo- 
lat juos puldinėdamas iš flangų. Mes galime, žinoma, jei pasiseks, 
nukreipti juos ten, kur reikia. Taip jūsų šunys gano bandą. Tuo pat 
metu mes juos stebėsime ir pranešime jų judėjimo kryptį. 

Grafas suglostė ūsus ir pagarbiai pažvelgė į Hokmuną. 

- Man patinka jūsų pasiūlymas. Tikriausiai su amžiumi aš da- 
rausi per daug atsargus. Bet jei būčiau jaunesnis, tikriausiai ir aš 
sugalvočiau ką nors panašaus. Planas gali pasisekti, brangus her- 
coge, tačiau tam mus turėtų lydėti sėkmė. 

Fon Vilahas kostelėjo. 

- Taip, sėkmė bei kantrybė. Ar įsivaizduojate, ko imatės, Do- 
rianai? Jūs visą laiką turėsite būti budrus, neturėsite laiko net pa- 
miegoti. Tai labai sunku. Ar pakaks jums jėgų? Ar ištvers kareiviai? 
Nereikia pamiršti ir tų skraidančių mašinų... 

- Mums tereikės sekti jų žvalgus, - paaiškino Hokmunas, - tada 
galėsime smogti ir atsitraukti greičiau, nei jie pakels į orą pagrindi- 
nes pajėgas. Na, o jūsų žmonės geriau pažįsta vietovę ir žino, kur 
galima pasislėpti. 

Bogentalis suspaudė lūpas. 

- Dar vienas dalykas - jų krovininės baržos. Granbretaniečių 
kariuomenė juda taip greitai dėl to, kad upe jiems atgabenamos 
maisto atsargos, arkliai, karinė technika, ornitopteriai. Jei privers- 
tumne juos atsitraukti nuo upės... 

Hokmunas minutę mąstė, o paskui, plačiai nusišypsojęs, tarė: 

- Tai ne taip jau sunku padaryti. Štai, žiūrėkite... 


Kitą dieną Hokmunas su Izolda išėjo pasivaikščioti po pelkes. 
Jie daug laiko praleisdavo drauge, tad Hercogas stipriai prisirišo 
prie merginos, nors iš šalies atrodė, jog jis skiria jai ne tiek jau daug 
dėmesio. Izolda, nors ir džiaugėsi galėdama pabūti su juo, jautėsi 
truputį įskaudinta Doriano šaltumo. Jai nešovė galvon mintis, kad 
hercogas sąmoningai slepia savo jausmus, o pats jis nė sekundei 
nepamiršo, jog kiekvieną akimirką gali virsti puspročiu padaru. Jis 
visą laiką suprato, kad Juodojo akmens energija gali išsiveržti iš 
grafo sukurtų pančių, ir tada Granbretanės lordai įkvėps Akmeniui 
gyvybę, o tas sunaikins hercogo smegenis. Tad jis nesakė Izoldai, 
kad ją myli, kad toji meilė pažadino jį iš sapno ir kad tik dėl to gra- 
fas jo nenužudė. Na, o Izolda buvo per daug drovi, jog pasakotų 
jam apie savo jausmus. 

Susisupę į apsiaustus, veidu į vėją, jie šuoliavo pelkių takais, 
tarp liūnų ir ežerų, išbaidydami kurapkas bei antis, triukšmingai ky- 
lančias į dangų, sutikdami laukinių arklių bandas, gąsdindami bal- 
tus jaučius. Jie skriejo tuščiais paplūdimiais, stebimi budrių bokš- 
tų akių. Pagaliau raiteliai sustojo pasikalbėti, mėgindami perrėkti 
mistralio ūbavimą. 

- Bogentalis man sakė, kad rytoj jūs išvykstate, - sušuko ji. 

Vėjas trumpam nutilo, ir netikėtai stojo tyla. 

- Taip. Rytoj, - patvirtino jis, žvilgtelėjo į merginą ir nusisuko. 
- Rytoj. Bet aš greitai grįšiu. 

- Saugokite save, Dorianai. Meldžiu jus. 

Ramindamas Izoldą, hercogas nusišypsojo: 

- Regis, lemtis man palanki. Kitaip aš jau seniai būčiau miręs. 

Ji norėjo dar kažką pasakyti, tačiau vėl stūgaudamas atūžė vė- 
jas, ir pastvėręs merginos plaukus, išdraikė ant veido. Hokmunas 
pasilenkė, norėdamas juos nubraukti. Ranka Dorianas pajuto švel- 
nią lygią merginos odą, ir aistringai panoro priglusti lūpomis prie 
jos lūpų. Izolda pamėgino jį sulaikyti, bet jis jau švelniai atšlijo bei 
pasuko arklį pilies link. 

Virš linkstančių nendrių ir ribuliuojančių ežerų plaukė reti de- 
besys. Ėmė dulkti lietus. Atgal jie jojo lėtai; kiekvienas paskendęs 
savo mintyse. 

Nuo galvos iki kojų apsitempęs šarvažiedžiais marškiniais, vei- 
dą pridengiančiu plieno šalmu ant galvos, ilgu aštriu kalaviju prie 
šono ir skydu be jokių atpažinimo ženklų bei herbų, Dorianas Hok- 
munas pakėlė ranką, liepdamas savo žmonėms sustoti. Jo būrys 
buvo ginkluotas iki pat dantų. Visa, kas žudo iš toliau: lankai, svai- 
dyklės, ugninės ietys, svaidomos ietys, kirviai - kabojo kariams už 
nugarų, buvo pritvirtinta prie balnų, pririšta prie arklių pakinktų... 
Hokmunas nušoko nuo arklio ir, žemai pasilenkęs, nusėlino paskui 
vedlį iki artimiausios kalvos. 

Kalvos viršūnėje, atsigulęs ant pilvo, jis pažvelgė žemyn į slė- 
nį, kuriuo tekėjo upė. Dabar jis pirmą kartą pamatė visą Tamsio- 
sios Imperijos galybės šiurpų grožį. 

Milžiniškos ordos, atrodė, siųstos paties pragaro, lėtai judėjo į 
pietus - žygiavo pėstininkai, šauniai jojo kavalerija. Visi kariai dėvėjo 
kaukes, tad atrodė, jog link Kamargo traukia begalinė žvėrių armija. 

Plaikstėsi karo gairės, ant ilgų karčių siūravo senosios vėlia- 
vos. Tarp jų buvo ir Azrovako Mikosevaro vėliava, vaizduojanti iš- 
siviepusį negyvėlį su špaga rankoje, ant peties tupinčiu vanagu bei 
išsiuvinėtu ant audeklo šūkiu "Mirtis vardan Gyvenimo". Mažutis 
žmogelis prie pat vėliavos, matyt, buvo pats Azrovakas Mikoseva- 
ras. Po barono Meliado šis maskolius laikomas pačiu žiauriausiu iš 
visų Granbretanės karo vadų. Greta plaikstėsi hercogo Vendelio, 
Katės Ordino magistro, vėliava, lordo Joriko Nankenseno Musės 
Ordino vėliava ir šimtai kitų Ordinų vėliavų. Plazdėjo net Maldinin- 
ko Ordino vėliava, nors šio Ordino magistro čia nebuvo - juk tai 
pats karalius-imperatorius Hoanas. Pačiame priekyje jojo baronas 
Meliadas, o greta plaikstėsi Vilko Ordino vėliava - ant užpakalinių 
kojų stovintis, nasrus iššiepęs vilkas. Variniai šarvai saugojo net ba- 
rono arklį, jam ant galvos užmautas specialus šalmas, primenantis 
didžiulio vilko galvą. 

Drebėjo žemė, aplinkui sklido ginklų žvangesys. Oras pritvin- 
ko prakaito kvapo. 

Hokmunas neturėjo laiko gėrėtis Imperijos kariuomene. Jis ati- 
džiai žvelgė į upę, kuria lėtai plaukė sunkios baržos. Jų buvo tiek 
daug, kad šonais baržos lietė viena kitą. Hokmunas nusišypsojęs 
sušnabždėjo greta gulinčiam kariui: 

- Būtent tai, ko mums reikia. Žiūrėk, čia visas jų krovininis lai- 
vynas. Turim suspėti ir juos apeiti. 

Jie nubėgo nuo kalvos. Negalima gaišti nė minutės. Hokmunas 
užšoko ant arklio, ženklu paliepė būriui sekti paskui jį. 

Jie lėkė beveik visą dieną, ir vakarop Granbretanės armija virto 
dulkių debesėliu toli pietuose, upė laisvai tekėjo be jokių Imperijos 
laivų. Čia Rona siaurėjo, darėsi seklesnė, tekėdama senu kanalu ak- 
meniniais krantais. Čia stovėjo žemas akmeninis tiltas. Viename 
upės krante vietovė buvo lygi, kitame matėsi nuožulni nuokalnė, 
besileidžianti link slėnio. 

Prietemoje Hokmunas sekluma perbrido į kitą upės krantą, ati- 
džiai apžiūrėjo akmenų mūrą, tilto atramas, patikrino upės dugną. 
Prasiskverbiantis pro žiedinius šarvus vanduo stingdė kojas. Pasta- 
tytas dar prieš Baisųjį tūkstantmetį, kanalas iki šiol nė karto nebuvo 
atstatomas, ir dabar jo būklė atrodė apverktina. Jo statytojams, ka- 
žin kodėl prireikė pakeisti upės vagą. Hokmunas ketino panaudoti 
kanalą kitaip. 

Ant kranto, laukdami jo ženklo, stovėjo keli kariai, ginkluoti ug- 
ninėmis ietimis. Išlipęs į sausumą, Hokmunas krante ir ant tilto išdės- 
tė karius. Pagarbiai atsaliutavę kariai liko tenai, kur jiems liepta. 

Ir štai, visai sutemus, iš ugninių iečių išsiveržė raudona liepsna, 
įsigraužianti į akmenį bei paverčianti vandenį garais. 

Per naktį ugninės ietys atliko savo darbą - tiltas griausmingai 
įgriuvo į upę, pakeldamas purslų debesį. Tada kariai perėjo į vaka- 
rinį krantą. Ugnimi jie pjovė akmeninius luitus ir mėtė juos į upę, 
kuri virte virė, mėgindama aplenkti nukritusį, vagą užtvėrusį tiltą. 

Paryčiui upė ramiai tekėjo plačiu slėniu. Buvusia vaga čiurleno 
tik mažas, vos pastebimas upeliukas. 

Patenkinti reginiu, Hokmunas ir jo žmonės užšokęs ant arklių 
nušuoliavo atgal. Jie smogė Granbretanei pirmą smūgį. Pirmą ir la- 
bai veiksmingą. 

Kelias valandas pailsėję, kariai grįžo stebėti Imperijos armijos. 

Hokmunas šypsojosi, gulėdamas po krūmu ir matydamas 
granbretaniečių sutrikimą. 

Tenai, kur anksčiau tekėjo vanduo, dabar teliko storas tam- 
saus dumblo sluoksnis, o jame, lyg išmesti į krantą banginiai, gu- 
lėjo kariniai Granbretanės laivai ir baržos kyšančiomis aukštyn no- 
simis. Aplinkui mėtėsi įvairi technika, provizija, lakstė supanikavę 
gyvuliai. Tarp jų bėgiojo kariai, karštligiškai mėgindami ištraukti 
įklimpusias baržas ir išgelbėti purve besikepurnėjančius gyvulius. 

Paupy virė pragariškas triukšmas. Darnios puolančios armijos 
gretos pakriko. Net prisiekusiems kavaleristams teko panaudoti sa- 
vo arklių traukiamąją jėgą, kad išvilktų baržas arčiau kranto. Pra- 
dėjo dygti palapinės - matyt, Meliadas suprato: kol krovinys neiš- 
gelbėtas, negalima judėti toliau. Nors aplinkui stovyklą išstatyta sar- 
gyba, visą savo dėmesį ji sutelkė į upę, bet ne į kalvas, kur savo 
valandos laukė Hokmunas ir jo žmonės. 

Buvo jau gana tamsu; kadangi omitopteriai negali skraidyti nak- 
timis, baronui Meliadui teks laukti ryto, norint sužinoti, kodėl taip 
netikėtai upė nuseko. Paskui jis pasiųs inžinierius (taip manė Hok- 
munas) išardyti užtvankos. Hokmunas tam pasiruošęs, tad dabar 
pats laikas paruošti ir savo žmones. Kalvos šlaitu jis nušliaužė že- 
myn ir atsidūrė nedideliame klonyje, kuriame ilsėjosi kariai. Jam gi- 
mė planas, kurį sėkmingai įvykdžius, hercogo manymu, Imperijos 
armija būtų paralyžiuota. 

Stojo naktis. Žmonės slėnyje nesiliovė dirbti šviečiant deglams 
- traukė krantan sunkias karo mašinas ir daugybę maišų bei krepšių 
su maisto produktais. Meliadas degė noru kuo greičiau pasiekti Ka- 
margą. tad neleido kariams ilsėtis nė minutės. Didžiulė stovykla įsi- 
kūrė beveik prie pat upės. Kiekvienas Ordinas sudarė savo palapi- 
nių ratą, kurio viduryje plevėsavo vėliava. Tačiau dabar palapinės 
stovėjo tuščios. Visi žmonės dirbo. 

Sargyba nepastebėjo prie stovyklos artėjančių ginkluotų raite- 
lių, apsigobusių tamsiais apsiaustais. 

Hokmunas sustabdė arklį, išsitraukė iš makščių kalaviją - tą pa- 
tį, kurį jam davė Meliadas, akimirkai pakėlė jį virš galvos, paskui 
nukreipė pirmyn. Tai ženklas pulti. 

Be karo šūksnių, tylėdami - tik dusliai dundėjo arklių kanopos 
bei žvangėjo ginklai - Hokmuno vedami Kamargo kariai šuoliavo 
pirmyn. Hercogas lėkė, prigludęs prie arklio sprando, tiesiai į ap- 

stulbusį iš netikėtumo sargybinį. Kalavijas susmigo kariui į gerklę, 
ir tas, springdamas krauju, krito žemėn. Įsiveržę į pirmą palapinių 
ratą, nesustodami jie kapojo palapinių virves bei galvas tų, kurie 
mėgino juos sustabdyti. Hokmunas įjojo į palapinių rato vidurį ir 
vienu galingu smūgiu perkirto ten stovėjusios vėliavos kotą. Šuns 
Ordino vėliava nuvirto tiesiai į degantį laužą, pažerdama visą spie- 
čių kibirkščių. 

Nestabtelėjęs nė sekundei, hercogas pasuko arklį į pačią di- 
džiulės stovyklos širdį. Triūsiantys ant upės kranto dar nežinojo 
apie užpuolimą - per didelį triukšmą jie nieko negirdėjo. 

Trys raiteliai jojo pasitikti Hokmuno. Jam pavyko išmušti kala- 
viją vienam iš rankų, kiti du puolė hercogą. Vikriu judesiu Hokmu- 
nas nurėžė vienam kariui rankos riešą, kitas mėgino atsitraukti, bet 
nespėjo - hercogo kalavijas lyžtelėjo jam krūtinę. 

Hokmuno arklys stojo piestu, ir Dorianui teko paplušėti, kad jį 
išlaikytų bei nukreiptų pirmyn, link kito palapinių rato. Kamargo ka- 
riai jojo paskui vadą. Išsiveržęs į atvirą vietą, Hokmunas pamatė 
jam kelią pastojusių karių būrelį; vyrai vilkėjo naktinius marškinius, 
rankose laikė tik trumpus kardus bei nedidelius apvalius skydus. 
Hokmunas kažką šūktelėjo savo žmonėms, ir tie, atkišę į priekį ka- 
lavijus, išsirikiavo puslankiu. Prireikė visai nedaug laiko, kad granb- 
retaniečiai būtų tiesiog nušluoti iš kelio, ir netrukus Kamargo būrys 
užgriuvo naują palapinių ratą, triuškindamas viską savo kelyje. 

Mosuodamas žvilgančiu nuo kraujo kalaviju, Hokmunas prasi- 
veržė į patį stovyklos centrą ir tenai pamatė tai, ko taip atkakliai ieš- 
kojo, - Maldininko Ordino vėliavą. Brangų audeklą iš visų pusių 
saugojo šalmus dėvintys kariai su skydais rankose. Nieko nelaukęs, 
niršiai rėkdamas, Hokmunas puolė pirmyn. Nuo smūgio į arčiausiai 
stovėjusio kario skydą Hokmuno ranka perbėgo virpulys, jis dar 
kartą iškėlė mirtį nešantį ginklą ir šįkart skydas suskilo. Karys par- 
krito, kraujas užliejo jo kaukę. Kitas kalavijo mostas, ir dar viena 
galva nusirito nuo pečių. Hokmuno ginklas kilo bei leidosi tarsi kaž- 
kokios negailestingos mašinos dalis. Prisijungę prie hercogo, Ka- 
margo kariai stūmė granbretaniečius vis arčiau ir arčiau vėliavos. 

Perkirstais šarvažiedžiais marškiniais, pametęs skydą, Hokmu- 
nas kovėsi toliau, kol teliko vos vienas vėliavos gynėjas. 

Nusijuokęs Hokmunas kalavijo smaigaliu nuplėšė nuo kario gal- 
vos šalmą ir žaibišku judesiu perskėlė kaukolę pusiau. Paskui, iš- 

traukęs iš žemės vėliavos kotą, iškėlė ją aukštai virš galvos ir, ap- 
sukęs arklį, išvedė būrį iš stovyklos. Koviniai Kamargo arkliai leng- 
vai šuoliavo tarp visur gulinčių lavonų bei sugriautų palapinių. 

Netikėtai Hokmunui už nugaros pasigirdo riksmas: 

- Ar matei jį?! Jo kaktoje Juodasis akmuo! 

Dorianas Hokmunas suprato, kad labai greitai Meliadas suži- 
nos, kas nusiaubė jo stovyklą ir pavogė pačią švenčiausią Granb- 
retanės vėliavą. 

Atsisukęs riksmo pusėn, kratydamas iškeltą vėliavą, hercogas 
garsiai nusijuokė. 

- Hokmunas! - sušuko jis. - Hokmunas! 

Tai jo protėvių karo šūkis, nevalingai išsiveržęs Hokmunui iš 
krūtinės, matyt, paskatintas nesuvokto noro paaiškinti savo priešui, 
su kuo tas turi reikalų. 

Juodas jo eržilas stojo piestu ir nulėkė pirmyn per sutriuškintą 
stovyklą. 

Paskui jį, įsiutinti Hokmuno juoko, pasileido Imperijos kariai. 

Būrys greitai pasiekė kalvas ir pasuko link priedangos. Jiems iš 
paskos, nedrąsiai judėdami tamsoje, sekė Meliado žmonės. Atsisu- 
kęs Hokmunas pamatė pakrantėje kilusią sumaištį. Šimtai liepsno- 
jančių deglų ugnelių skubėjo link stovyklos. 

Hokmuno žmonės puikiai pažinojo vietovę, būrys greitai atsi- 
plėšė nuo persekiotojų ir netrukus jau sustojo prie slapto įėjimo į 
olą. Ola didžiulė, su daugybe koridorių, joje lengva pasislėpti pa- 
tiems bei sutalpinti arklius. Patalpoje, kurioje buvo saugomos mais- 
to atsargos, tekėjo nedidelis upeliukas. Tokios slaptos sustojimo 
vietos paruoštos iš anksto visame kelyje iki Kamargo. 

Kažkas uždegė deglą. Apžiūrėjęs šviesoje Maldininko vėliavą, 
Hokmunas nusviedė ją kampan ir nusišypsojo apskritaveidžiui Pi- 
leirui, Kamargo būrio vadui. 

- Rytoj, kai tik grįš iš žvalgybos ornitopteriai, Meliadas pasiųs 
inžinierius prie užtvankos. Reikia padaryti taip, kad mūsų darbas 
nenueitų šuniui ant uodegos. 

Pileiras linktelėjo. 

- Taip, bet net jei mes sunaikinsime vieną būrį, jis pasiųs kitą... 

Hokmunas gūžtelėjo pečiais. 

- Po to tikriausiai dar vieną... Tačiau aš vis dėlto viliuosi, kad 
nugalės jo nekantrumas ir noras kuo greičiau pasiekti Kamargą. Ir 

galbūt jis pagaliau supras, jog beprasmiškai gaišta laiką bei eikvoja 
jėgas. Tada jis, ko gero, pamėgins sunaikinti mus. Jei pasiseks ir 
mes nežūsime, gali būti, jog mums ir pavyks nukreipti jį link piet- 
rytinių Kamargo sienų. 

Pileiras skaičiavo sugrįžtančius karius. 

Palaukęs, kol baigs, Hokmunas paklausė: 

- Kiek vyrų netekome mes? 

Pileiro veide švietė susižavėjimas, sumišęs su nepatiklumu. 

- Nė vieno, milorde. Mes nepraradome nė vieno žmogaus! 

- Geras ženklas, - tarė Hokmunas, plekšnodamas Pileirui per 
petį. - O dabar mums reikia pailsėti. Rytą laukia ilgas kelias. 

Švintant prie įėjimo į olą budėjęs sargybinis pranešė blogą žinią. 

- Skraidanti mašina, - pasakojo jis Hokmunui. - Ji čia sukiojasi 
jau dešimt minučių. 

- Manai, pilotas mus pastebėjo? - paklausė Pileiras. 

- Tai neįmanoma, - tarė Hokmunas. - Įėjimas nepastebimas net 
nuo žemės. Paprasčiausiai reikia palaukti - ornitopteriai negali ilgai 
išbūti ore - jiems reikia pasipildyti kuro. 

Bet po valandos sargybinis pranešė, kad vieną ornitopterį pa- 
keitė kitas. Hokmunas prikando lūpą. Po minutės jis jau priėmė 
sprendimą. 

- Laikas bėga. Prie užtvankos mes turime atsirasti anksčiau už 
Meliado žmones. Matyt, teks rizikuoti. 

Pasikvietęs vieną karį, kažką jam pasakė, paskui davė nurody- 
mus dar dviem kariams, ginkluotiems ugninėmis ietimis, ir paliepė 
kitiems balnoti arklius. 

Netrukus iš olos išjojęs vienišas raitelis lėtai pradėjo leistis nuo- 
žulniu akmeniniu šlaitu. 

Hokmunas iš olos stebėjo, kaip variniu ornitopterio paviršiumi 
slystelėjo saulės spindulys, kai aparatas, garsiai plakdamas spar- 
nais, ėmė leistis. Hokmunas vylėsi, jog pilotas bus smalsus. Ran- 
ka jis davė ženklą, ir du kariai pakėlė ilgas gremėzdiškas ietis, kurių 
kotai jau ėmė kaisti. Ugninės ietys tuo nepatogios, kad šauti iš jų 
reikia akimirksniu, kitaip jos taip įkaista, jog neįmanoma išlaikyti 
rankose. 

Oritopteris, sukdamas ratus, leidosi vis žemiau ir žemiau. Jau 
galėjai įžiūrėti Varno kaukę, dengiančią piloto veidą. 

- Laikas, - sušnabždėjo Hokmunas. 

Dvi raudonos ugnies čiurkšlės kliūstelėjo vienu metu. Viena tik 
nestipriai apdegino ornitopterio šoną. Bet antroji pataikė į pilotą, ir 
tas akimirksniu užsidegė. Gesindamas ant savęs liepsną, vyras pa- 
leido valdymo svirtis, ir didžiulės mašinos sparnai ėmė moti neto- 
lygiai, ornitopteris pradėjo suktis ore, pasviro bei staigiai nėrė že- 
myn. Pilotas mėgino suvaldyti mašiną, bet buvo per vėlu. Ji rėžėsi 
į artimiausios kalvos šlaitą ir, truktelėjusi sparnais, suskilo į gabalus. 
Piloto kūnas nuskriejo keletą jardų. Paskui kažin kas sprogo. Nuo- 
laužos išlakstė po visą šlaitą, bet ugnies nebuvo - regis, tai vienas 
iš ornitopteriuose naudojamų variklių ypatumų. 

Hokmunas užšoko ant arklio ir išjojo iš olos, kiti kariai sekė 
jam iš paskos. Būrys pasuko link užtvankos. 

Žiemos diena pasitaikė saulėta bei vaiski. Šaltas grynas oras 
svaigino, vakarykštė pergalė tarsi suteikė vyrams sparnus, pasiti- 
kėjimą savo jėgomis. Pakilę į kalvos viršūnę, nuo kurios puikiai 
matėsi nauja vaga tekanti upė, užtvanka ir ant kranto šmirinėjantys 
žmonės, jie trumpam stabtelėjo, o paskui lyg lavina pasileido že- 
myn. Priešaky, pasistiebę balnakilpėse, jojo kariai su ugninėmis ie- 
timis, atstatę į priekį tuos pragaro ginklus. 

Dešimt ugnies čiurkšlių smogė sutrikusiems granbretaniečiams, 
paversdami žmones gyvais fakelais. Ugnis nepasigailėjo nieko - nei 
inžinierių Kurmio bei Barsuko kaukėmis, nei Azrovako Mikosevaro 
būrio samdinių. Hokmuno žmonės susikibo su jais - žvangėjo gin- 
klai, švilpė virš galvų kruvini kalavijai. Mirties agonijoje rėkė žmo- 
nės, prunkštė ir žvengė arkliai. 

Grandžių šarvais apgaubtas Hokmuno arklys susvyravo, kai 
milžinas granbretanietis pataikė jam didžiuliu kirviu, ir parkrito, 
kartu nusitempdamas raitelį. Samdinys žengtelėjo pirmyn ir užsi- 
mojo kovos kirviu virš arklio užspausto Hokmuno. Bet hercogas, 
spėjęs išsilaisvinti ranką su kalaviju, atrėmė smūgį. Per tą laiką er- 
žilas atsistojo. Hokmunas pašoko ir, atremdamas kirvio smūgius, 
pastvėrė pavadžius. 

Kalavijas bei kirvis nepaliaujamai susikirsdavo, ir ginklą gniau- 
žianti Hokmuno ranka sustingo nuo įtampos. Tik štai jo kalavijas, 
slystelėjęs kirvio rankena, kirto priešui per rankas. Samdinys palei- 
do kirvį, ir Hokmuno kalavijas, neuždelsęs nė sekundės, nusileido 
ant jo galvos, perskeldamas metalinę kaukę. Karys dejuodamas su- 
svyravo. Hercogas kirto dar kartą. Kaukė suskilo, atidengdama 

krauju pasruvusį priešininko veidą. Hokmuno akys susiaurėjo iš įtū- 
žio, nes samdinių jis nekentė dar labiau nei granbretaniečių. Ne- 
kreipdamas dėmesio į maldavimus pasigailėti, kuriuos tarė kruvinos 
maskoliaus lūpos, Hokmunas, smogęs trečią kartą, perkirto priešo 
galvą pusiau. Tas negyvas griuvo žemėn. 

Hokmunas užšoko ant arklio ir nuvedė savo žmones prieš Mait- 
vanagių Legiono likučius. Netrukus samdiniai buvo sudoroti. Inži- 
nieriai, ginkluoti tik trumpais kardais, beveik negalėjo pasipriešin- 
ti ir visi žuvo. Jų kūnus sumetė į upę, kurios tėkmę dar neseniai jie 
mėgino pakeisti. 

Būriui grįžtant atgal, Pileiras, pažvelgęs į Hokmuną, pasakė: 

- Jūs visiškai nejaučiate jokio gailesčio, milorde! 

- Tiesa, - sausai ištarė Hokmunas. - Jokio. Vyras, moteris, vai- 
kas, jeigu jie granbretaniečiai arba Tamsiosios Imperijos tarnai - 
mirtini mano priešai. 

Šiose kautynėse būrys neteko aštuonių vyrų. Priešų žuvo daug 
daugiau; galima sakyti, kad sėkmė ir šį kartą buvo Kamargo pusėje. 
Granbretaniečiai negailestingi savo priešams, bet jie sutrinka, kai su 
jais elgiamasi taip pat. Tikriausiai tuo ir galima paaiškinti nedidelius 
Hokmuno būrio nuostolius. 

Tikėdamasis išardyti užtvanką, Meliadas siuntė dar keturias 
ekspedicijas, kaskart padidindamas karių skaičių, bet Kamargo ka- 
riai, staiga ir netikėtai užpuldami, visas jas sutriuškino. Iš dvie-jų 
šimtų raitelių Hokmunui liko maždaug šimtas penkiasdešimt. Jie tu- 
rėjo įvykdyti antrąją plano dalį, būtent - nuolatiniais puldinėjimais 
priversti kariuomenę, dabar nebepaslankią dėl karinių mašinų bei 
gurguolių, pasukti į pietryčius. 

Hokmuno būrys dabar puldavo tik naktimis. Ugninių iečių 
liepsna degino palapinės ir jų gyventojus. Jo karių strėlės išžudė 
dešimtis sargybinių bei ginkluotų raitelių, šniukštinėjančių aplinkui 
ir ieškančių būrio slaptaviečių. Kraujas nespėjo stingti ant kalavijų 
ašmenų, kirviai atšipo nuo mirtino darbo. Išvargę, paraudusiomis 
nuo nemigos akimis, Hokmunas ir jo kariai kai kada vos laikėsi bal- 
ne, o priešas kiekvieną minutę galėjo juos aptikti. Kamargo gynėjai 
darė viską, kad Imperijos kariuomenei parinktas kelias būtų nuklo- 
tas tos armijos kareivių kūnais. 

Kaip Hokmunas spėjo, Meliadas ilgai negaišo, ieškodamas ne- 
sugaunamo būrio. Jo noras kuo greičiau pasiekti Kamargą pasirodė 

stipresnis už neapykantą Kelno hercogui ir, matyt, baronas nu- 
sprendė, jog susidorojęs su Kamargu, ras laiko ir Hokmunui. 

Tik vieną kartą abu vyrai susitiko akis į akį. Per vieną antpuolį, 
kai Hokmuno būrys jau ketino atsitraukti - ėmė brėkšti - jiems prie- 
šais atjojo raitelių grupelė vilko kaukėmis. Jai vadovavo baronas 
Meliadas. Pamatęs Hokmuną, kalaviju pribaigiantį sukniubusį prie- 
šininką, Meliadas puolė hercogą. 

Hokmunas laiku pastebėjo baroną, atrėmė jo kirtį ir, niūriai 
šypsodamasis, ėmė jį spausti. 

Meliadas tiesiog karkė. 

- Norėčiau jums padėkoti, barone, - tarė Hokmunas. - Tai, 
kaip jūs priėmėte ir rūpinotės manimi Londroje, regis, tik sustipri- 
no mano jėgas... 

- Klausykite, Hokmunai, - atsakė tyliu, bet virpančiu iš įniršio 
balsu Meliadas. - Nežinau, kaip jums pavyko pasprukti nuo Juodo- 
jo akmens, bet, patikėkite, jums teks iškęsti kai ką blogesnio, kai 
vėl pakliūsite man į rankas. 

Netikėtai Hokmunas vikriai užkabino Meliado kalavijo rankeną 
ir išplėšė ginklą baronui iš rankų. Jis jau užsimojo savo kalaviju, 
norėdamas kirsti mirtiną kirtį, bet pamatė baronui į pagalbą atsku- 
bantį didelį būrį. 

- Deja, barone, man laikas. Bet aš priminsiu jums jūsų pažadą 
- kai tapsite mano belaisviu. 

Dorianas apsuko arklį ir juokdamasis nušuoliavo šalin. Meliadas 
turėjo nulipti nuo arklio, kad pasiimtų kalaviją. 

- Mėšlas! - sugriežė dantimis jis. - Nepraeis nė mėnuo, ir tu rai- 
tysies man po kojomis. 

Pagaliau atėjo ta diena, kai Hokmuno būrys greitai skriejo pel- 
kėta vietove, plytinčia priešais ilgą kalvų virtinę - tenai, kur jo laukė 
grafas Brasas, Leopoldas fon Vilahas ir Kamargo armija. Aukšti 
tamsūs bokštai, beveik tokie pat seni kaip Kamargas, kilo virš bū- 
simo kautynių lauko. Iš visų plyšių ir šaudymo angų stirksojo pa- 
slaptingo ginklo vamzdžiai. 

Vienos kalvos viršūnėje pamatęs vienišą grafo Braso figūrą, 
Hokmunas pasuko tenai. Grafas šypsojosi. 

- Džiaugiuosi neatėmęs tau gyvybės, Kelno hercoge, - linksmai 
tarė jis. - Įvykdei viską, ką žadėjai, Dorianai, išsaugodamas daugu- 
mą savo žmonių. Net ir aš jaunystėje nebūčiau padaręs geriau. 

- Dėkoju, grafe Brase. Bet dabar ne laikas šnekučiuotis. Melia- 
das čia pasirodys daugiausia po dvylikos valandų. 

Nuo kalvos viršūnės Hokmunas matė, kaip virtine išsitiesė Ka- 
margo pėstininkai. 

Kamargo armijoje buvo koks tūkstantis vyrų, ir tai niekingai 
mažai, palyginti su milžiniška Imperijos armija. Granbretaniečių bu- 
vo dvidešimt, galbūt net keturiasdešimt kartų daugiau. 

Grafas Brasas pastebėjo, kad Hokmunas truputį sutriko. 

- Nesibaimink, mano berniuk. Mes turime geresnį ginklą nei 
paprasti kalavijai. 

Hokmunas klydo, manydamas, jog Granbretanės armija Ka- 
margo sienas pasieks per dvylika valandų. Matyt, jie nusprendė 
naktį įkurti stovyklą ir pailsėti prieš puolimą. Tik kitos dienos vidur- 
dienį kamargiečiai pamatė besiartinančią kariuomenę. Kiekvienas 
pėstininkų ar kavaleristų būrys priklausė tam tikram Ordinui, ir 
kiekvienas Ordino narys prisiekdavo ginti savo bendrą, gyvą ar mi- 
rusį. Tai irgi didžia dalimi paaiškino Imperijos armijos galią - nė vie- 
nas karys nepalikdavo mūšio lauko be magistro įsakymo. 

Grafas Brasas, sėdėdamas ant arklio, stebėjo artėjantį priešinin- 
ką. Šalimais iš vienos pusės stovėjo Dorianas Hokmunas, iš kitos - 
Leopoldas fon Vilahas. Įsakinėjo čia grafas. 

"Netrukus prasidės", - pagalvojo Hokmunas; jis nesuprato, 
kaip jie galėtų laimėti šį mūšį. Ar grafas ne per daug pasitiki savimi? 

Štai milžiniška žmonių bei mašinų kolona sustojo maždaug už 
pusės mylios nuo Kamargo sienos, nuo jos atsiskyrė dvi figūros ir 
pasuko link kalvos. Jiems prijojus arčiau, Hokmunas pamatė baro- 
no Meliado vėliavą, o po akimirkos atpažino ir patį baroną, kurį ly- 
dėjo heroldas, rankose laikantis bronzinį megafoną. Panašu, kad 
Meliadas pasiruošė deryboms. 

- Jis juk neketina pasiduoti... Ar laukia, kad mes paprašytume 
pasigailėjimo? - sudirgęs nusistebėjo fon Vilahas. 

- Nemanau, - piktai šyptelėjęs, tarė Hokmunas. - Tai vienas jo 
triukų. Jis tuo garsėja. 

Pastebėjęs hercogo būseną, grafas pamanė esant reikalinga jį 
perspėti: 

- Būk atsargus, Dorianai Hokmunai. Neleisk, jog neapykanta 
aptemdytų sveiką protą, kaip kad nutiko Meliadui. 

Hokmunas žiūrėjo tiesiai priešais save ir nieko neatsakė. 

Tuo metu heroldas pakėlė prie lūpų megafoną. 

- Kalbu barono Meliado, Vilko Ordino magistro, vyriausiojo 
mūsų didžiojo karaliaus Hoano, visos Granbretanės ir, likimui lė- 
mus, būsimojo visos Europos valdovo armijų vado vardu. 

- Pasakyk savo šeimininkui, kad nusiimtų kaukę ir pats su mu- 
mis pasikalbėtų, - atsiliepė grafas. 

- Mano šeimininkas siūlo jums garbingą taiką. Jeigu jūs tuojau 
pat pasiduosite, jis pažada visų pasigailėti ir karaliaus Hoano vardu 
paskirti save jūsų provincijos gubernatoriumi, kad galėtų įvesti 
tvarką bei teisingumą šioje prastai valdomoje šalyje. Mes siūlome 
jums atlaidumą. Jeigu atsisakysite, Kamargas bus sunaikintas, vis- 
kas bus sudeginta ir užlieta jūra. Baronas Meliadas sako, kad jūs 
puikiai žinote, jog jis gali tai padaryti. Jūsų užsispyrimas taps jūsų 
ir visų jūsų artimųjų mirties priežastimi. 

- Perduok baronui Meliadui, bailiai stepiančiam savo veidą, jog 
jis tėra apgailėtinas šuva, paniekinęs mano svetingumą ir pralaimė- 
jęs man sąžiningoje kovoje. Pasakyk jam, kad mes irgi galime tapti 
jo be tokių kaip jis mirties priežastimi ir kad tūkstantis tokių kaip jis 
nesusidorotų su vienu kamargiečių buliumi. Pasakyk jam, jog jo 
pasiūlymas - kvailas triukas, kuriuo patikėti galėtų nebent vaikas. 
Ir dar pasakyk, kad mums nereikia gubernatoriaus. Pasakyk jam... 

Grafas niekinamai nusikvatojo, matydamas, kaip įtūžęs baro- 
nas Meliadas apsuka arklį ir nušuoliuoja atgal prie savo armijos. 
Jam iš paskos skubinosi heroldas. 

Maždaug po ketvirčio valandos į orą pakilo pirmieji ornitopte- 
riai. Juos pamatęs, Hokmunas giliai atsiduso. Kartą jam jau kliuvo 
nuo šių skraidančių mašinų. Nesinorėtų to patirti dar kartą. 

Grafas Brasas iškėlė kalaviją, duodamas ženklą, ir Hokmunas 
išgirdo už nugaros stiprų garsą. Atsisukęs jis pamatė ryžtingai ky- 
lančius raudonus flamingus. Nerangūs mechaninių paukščių jude- 
siai nė iš tolo neprilygo gracingam jų skrydžiui. Ant flamingų nuga- 
rų aukštuose balnuose sėdėjo vadeliotojai, rankose laikantys ugni- 
nes ietis. 

Aukštai pakilę, jie įgijo pranašumą prieš ornitoterius, bet buvo 
sunku patikėti, kad jie gali kaip nors pakenkti metalinėms maši- 
topteriais, vieno jų pilotas virto liepsnojančiu deglu ir, iškritęs iš ka- 
binos, nukrito ant žemės. Nevaldoma mašina pasviro, jos sparnai 

susiglaudė, ir ornitopteris nukrito į pelkę pilies papėdėje. Paskui 
Hokmunas matė, kaip iš ugninės vieno ornitopterio patrankos išsi- 
veržęs ugnies stulpas pataikė į flamingą, raudonas paukštis trūkte- 
lėjo ore, apsivertė ir, netekęs plunksnų, smigo žemėn. Oras įkaito, 
prisipildė mūšio garsų. Link kalvos sparčiai artinosi priešų kavale- 
rijos būrys. | 

Kurį laiką grafas stovėjo nė nekrustelėdamas, tyliai stebėdamas 
besiartinantį priešą. Tik štai jis vėl iškėlė kalaviją ir sušuko: 

- Bokštai - ugnis! 

Nežinomo ginklo vamzdžiai, kyšantys iš bokštų šaudymo angų, 
pasisuko raitelių pusėn, ir pasigirdo kurtinantis garsas. Hokmunui 
pasirodė, kad jam skyla galva. Kuo šaudė tie ginklai, jis taip ir ne- 
suprato - iš vamzdžių niekas neišlėkė. 

Paskui jis matė, kaip granbretaniečių arkliai, jau pasiekę pelkes, 
staiga stojo piestu ir, numesdami raitelius, atatupsti traukėsi atgal. 
Gyvulių akys suapvalėjo, lūpos putojo. Kareiviai, kepurnėdamiesi 
purve, mėgino sulaikyti arklius. 

Grafas Brasas pasisuko į Hokmuną. 

- Ginklas iššauna nematomą spindulį, lydimą didžiulio garso. 
Tu irgi tai pajutai. Arkliams kliuvo labiausiai. 

- Galbūt reikia pulti? - paklausė Hokmunas. 

- Ne. Nėra reikalo. Apsiginkluok kantrybe. 

Negyvi arkliai krito į pelkių marmalynę. 

- Gaila, tačiau tai juos žudo, - pasakė grafas. 

Netrukus visi arkliai krito, 0 jų raiteliai, garsiai keiksnodamiesi, 
išsiropštė krantan ir neryžtingai mindžikavo vietoje. 

Ore mūšis tęsėsi. Žemėn krito vis daugiau grakščių paukščių - 
gerokai daugiau nei sparnais plakančių ornitopterių. 

Ties bokštais žemėn ėmė kristi didžiuliai akmenys. 

- Kovinės mašinos. Jie naudoja katapultas! - sušuko fon Vila- 
has. - Ką daryti?.. 

- Kantrybės, - šaltakraujiškai atsakė grafas. 

Juos nutvilkė karštis, ir vyrai pamatė, kaip didžiulis ugninis ka- 
muolys trenkėsi į artimiausio bokšto sieną. 

- Ugninė patranka. Tokios didelės dar nesu matęs! Ji mus vi- 
sus sunaikins! 

Grafas Brasas nuskubėjo prie bokšto. Jie matė jį nušokant nuo 
arklio ir įeinant į pastatą. Praėjus visai nedaug laiko, bokštas pradė- 

jo suktis, vis greičiau ir greičiau. Nustėręs Hokmunas stebėjo, kaip 
jis pradingsta po žeme ir ugniniai kamuoliai nebepasiekia tikslo. Ta- 
da ugninės svaidyklės nusitaikė į kitą bokštą, bet ir tas, greitai suk- 
damasis, pasislėpė po žeme, tuo metu pirmasis vėl iškilęs smogė 
atsakomąjį smūgį keistuoju ginklu. Žvilgėjo persiliejančios žalia bei 
raudona spalvos. Vamzdis atrodė lyg varpas. Iš jo išlėkė keletas 
baltų kamuolių ir nukrito šalia ugninės patrankos. Hokmunas matė 
juos šokuojančius tarp ginkluotų karių. 

Tačiau jo dėmesį atitraukė visai šalia nukritęs ornitopteris, ir 
hercogas suskubo nujoti kiek tolėliau, kol variklis nesprogo. Drauge 
su juo pasitraukė ir fon Vilahas. 

- Kokie tai kamuoliai? - paklausė jo Hokmunas, bet fon Vilahas 
tik papurtė galvą, stebėdamasis ne mažiau nei jaunasis jo draugas. 

Neilgai trukus Hokmunas pamatė, kad balti kamuoliai nebešo- 
kinėja, o ugninė patranka daugiau nešaudo. Žmonės prie jos sustin- 
go pačiomis keisčiausiomis pozomis. Hokmunas liko sukrėstas, 
supratęs, kad jie užšaldyti. Nepaprastas ginklas toliau spjaudėsi bal- 
tais kamuoliais, ir greitai akmenys liovėsi kristi kamargiečių pusėn: 
nebebuvo kam aptarnauti katapultų bei kitų kovinių mašinų. 

Iš bokšto grįžo grafas. 

- Mes turim ką parodyti tiems idiotams, - tarė jis šypsodamasis. 

- Bet jų per daug, - paprieštaravo Hokmunas. 

Jis matė link jų judančią didžiulę pėstininkų koloną. Karių buvo 
tokia galybė, kad, atrodė. joks - net pats galingiausias - ginklas ne- 
pajėgs jų sustabdyti. 

- Na, mes dar pažiūrėsime, - tarė grafas, duodamas ženklą sar- 
gybiniui arčiausiame bokšte. 

Dangų virš jų aptemdė daugybė skraidančių mašinų bei paukš- 
čių. Žemėn krito metalo gabalai ir kruvinos flamingų plunksnos. 
Negalėjai pasakyti, kas laimi šį mūšį. 

Pirmos pėstininkų gretos buvo visai nebetoli, kai grafas Brasas 
mostelėjo kalaviju, ir bokštas atsuko į puolančius priešus plačia- 
vamzdžius ginklus. Į besiartinančius karius nuskriejo mėlyni stik- 
liniai rutuliai. Hokmunas matė krinkančias darnias granbretaniečių 
gretas, matė, kaip priešai lyg pakvaišę laksto iš vienos pusės į kitą. 
Kai kurie karštligiškai plėšė nuo savęs kaukes ir, susiėmę už galvų, 
krito į purvą. 

- Kas vyksta? - paklausė grafo Hokmunas. 

- Rutuliai pripildyti haliucinacijas sukeliančių dųjų, - paaiškino 
grafas. - Žmonės regi visokiausias baisybes. 

Paskui, pasisukęs balne, jis mostelėjo apačioje laukusiems rai- 
teliams. Kavalerijos būrys pajudėjo pirmyn. 

- Na štai, atėjo laikas ir paprastiems ginklams, - pasakė grafas. 

Likę savo vietose Imperijos kariai pasitiko Kamargo raitelius 
strėlių kruša bei ugninėmis ietimis. Grafo lankininkai ir kariai su 
ietimis atsakė tuo pačiu. Kamargiečiai patyrė pirmas netektis. Įsi- 
viešpatavusiame chaose Granbretanijos pėstininkai ryžtingai spau- 
dė grafo karius, nepaisant praretėjusių savo gretų. Puolantieji šiek 
tiek stabtelėjo tik pasiekę arklių lavonais nuklotą pelkėtą dirvą. 

Grafas Brasas pakvietė heroldą. Karys atėjo, aukštai iškėlęs 
Brasų giminės vėliavą - raudona šarvuota pirštinė baltam fone. 

Nuo kalvos viršūnės grafas Brasas, Hokmunas ir fon Vilahas 
stebėjo, kaip pelke šliaužia Imperijos kariai. 

Pirmiausia Hokmunas pamatė grafą Meliadą, paskui Azrovaką 
Mikosevarą. Maskolius vienas pirmųjų įveikė pelkę ir jau beveik pa- 
siekė kalvos papėdę. 

Kelno hercogas išjojo jo pasitikti. 

Štai prieš save jis išvydo Vanago kaukę rubino akimis. 

- Aha! Hokmunas! Tas šuo, kuris puola iš pasalų! Tuoj pama- 
tysim, ką tu pajėgi atvirame mūšyje, išdavike! 

- Tu mane vadini išdaviku! - rūsčiai atrėžė Hokmunas. - Tu, 
dvokiantis maitvanagi! 

Mikosevaras sustugo iš įsiūčio ir, abiem rankom laikydamas 
kovos kirvį, puolė Hokmuną. Hercogas nušoko nuo arklio, pasi- 
ruošęs gintis. 

Pirmas smūgis teko skydui, ir Hokmunas turėjo atatupstas 
trauktis, norėdamas neprarasti pusiausvyros. Kitas smūgis atskėlė 
skydo gabalėlį. Bet hercogas neliko skolingas. Užsimojęs kalaviju, 
jis trenkė per šarvais sukaustytą maskoliaus petį - šarvai suskambo, 
pasipylė žiežirbų spiečius. Priešininkai buvo verti vienas kito. Ne- 
kreipdami dėmesio į aplinkui verdantį mūšį, jie keitėsi galingais 
smūgiais. Paskui akies krašteliu Hokmunas pastebėjo fon Vilahą, 
besikaunantį su Migeliu Holstu, Londros erchercogu, lygiaverčiu 
jam ir pagal jėgą, ir pagal amžių. Grafas, lengvai dorodamas men- 
kesnius priešininkus, ieškojo minioje Meliado, bet tas, matyt, ste- 
bėjo kautynių eigą iš šalies. 

Užimantys patogesnes pozicijas Kamargo kariai sėkmingai at- 
remdavo granbretaniečių puolimus. 

Hokmuno skydas virto nenaudingu metalo gabalu, tad herco- 
gas metė jį šalin ir, suėmęs kalaviją abiem rankom, juo atremdavo 
Mikosevaro kirčius. Abu kriokė nuo įtampos, tai stumdami prieši- 
ninką ir vildamiesi jį pargriauti, tai mėgindami jį nudurti. 

Hokmunas suprakaitavo ir sunkiai alsavo. Netikėtai jis paslydęs 
parklupo ant vieno kelio. Negaišuodamas nė sekundės, Mikoseva- 
ras, žengęs pirmyn, iškėlė kirvį hercogui virš galvos. Hokmunas 
puolė tam po kojomis, maskolius parkrito, ir galiūnai, įsikibę vie- 
nas kito, nusirito šlaitu. 

Sustojo, atsidūrę pelkėtoje pliurėje. Nė vienas nepametė gin- 
klo, tad, atsistoję ant kojų, abu tęsė kovą. Įsispyręs į arklio lavoną, 
Hokmunas užsimojo ir kirto. Jei maskolius nebūtų spėjęs pasilenk- 
ti, smūgis būtų sulaužęs jam sprandą, tačiau dabar tik nusviedė nuo 
galvos šalmą, atidengdamas degančias pamišėlio akis ir vešlią baltą 
barzdą. Samdinys pamėgino kirviu perrėžti Hokmunui pilvą, tačiau 
hercogas spėjo atremti mirtį nešantį plieną. Paleidęs iš rankų kala- 
viją, Hokmunas iš visų jėgų trenkėsi Mikosevarui į krūtinę, ir tas 
krito aukštielninkas. Kol jis, kepurnėdamasis purve, mėgino atsi- 
stoti, Hokmunas aukštai iškėlė kalaviją ir vožė priešui per galvą. 
Maskolius sustaugė iš skausmo. Hokmuno kalavijas vėl pakilo ir 
nusileido. Azrovakas Mikosevaras nežmonišku balsu trumpai suri- 
ko bei nutilo, bet Hokmunas vis kapojo ir kapojo, kol galiausiai pa- 
matė, jog priešais jį guli visiškai sudarkytas kūnas. Tik tada jis at- 
sisuko, norėdamas pažiūrėti, kaip vyksta mūšis. 

Buvo sunku iškart susivokti. Visur mėtėsi žmonių bei gyvulių 
lavonai. Oro mūšis beveik baigtas - keletas ornitopterių dar suko ra- 
tus ore, bet Nlamingų buvo gerokai daugiau. 

Nejau Kamargas laimi? 

Hokmunas apsisukęs pamatė link jo bėgančius du samdinius. 
Dorianas pasilenkė ir pakėlė kruviną Mikosevaro kaukę. Parodęs ją 
kariams, nusijuokė: 

- Žiūrėkite! Jūsų vadas negyvas! Aš jį nužudžiau! 

Kariai neryžtingai sustojo, paskui žengtelėjo atgal, tada leidosi 
bėgti. Maitvanagių Legionuose tvarka nebuvo tokia griežta kaip 
Tamsiosios Imperijos Ordinuose. 

Hokmunas pavargusiu žingsniu žengė per lavonus. Čia kauty- 

nės beveik baigėsi. Tik kalvos šlaite fon Vilahas, šaukdamas perga- 
lės šūksnį, pribaigė Migelį Holstą ir pasiruošė sutikti link jo bėgan- 
čius erchercogo karius. Regis, pagalbos jam nereikėjo. Hokmunas 
užbėgo į kalvos viršūnę, norėdamas pamatyti visą kautynių vaizdą. 

Kopdamas į kalvą, hercogas tris kartus suvilgė kalaviją krauju. 
Didžiulės Meliado atvestos armijos gretos praretėjo mažiausiai šešis 
kartus, bet Kamargo kovinės rikiuotės laikėsi tvirtai. 

Pusė Tamsiosios Imperijos vėliavų krito ir gulėjo sutryptos 
purve. Darni Imperijos pėstininkų rikiuotė pakriko, o Hokmunui 
atsivėrė neįprastas vaizdas - įvairiausių Ordinių koviniai junginiai 
susimaišė, tad kariai visiškai sutriko, mat jie įpratę petis petin kautis 
tik su savo "broliais". 

Dorianas matė grafą, kovojantį iškart su keliais raiteliais, tolu- 
moje - Meliado vėliavą. Vėliavą iš visų pusių apstojo Vilko Ordino 
kariai. Baronas neprastai pasirūpino savimi. Paskui Hokmunas pa- 
stebėjo ir kitus karo vadus, tarp jų Adazą Prompą bei Joriką Nan- 
kenseną. Jie jojo link Meliado; akivaizdu, jog vadai norėtų trauktis, 
bet yra priversti laukti barono įsakymo. 

Hokmunas numanė, ką karvedžiai praneša Meliadui, - armijos 
elitas, geriausi jos kariai, žuvo, ir ši mažytė provincija neverta to- 
kių nuostolių. 

Bet šauklių dūdos tylėjo - matyt, Meliadas spyriojosi. 

Prijojo fon Vilahas. Nusiėmęs šalmą, jis plačiai nusišypsojo 
Hokmunui. 

- Manau, mes laimime, - pasakė jis. - O kur grafas? 

- Tenai, - šyptelėjęs parodė Hokmunas. - Švyti visu savo gro- 
žiu. Reikėtų sužinoti, ką darysime toliau. Manau, granbretaniečiai 
pasimetę ir nori palikti mūšio lauką. Būtų neblogai juos pastūmėti 
tokiam veiksmui. 

Fon Vilahas linktelėjo. 

- Tegu grafas tai sprendžia. Pasiųsiu ką nors pas jį. 

Jis atsisuko į arčiausiai stovėjusį raitelį, kažką tam pasakė, ir 
vyrukas greitai nulėkė šlaitu. 

Po kokių dešimties minučių grafas jau stovėjo šalia jų. 

- Nukirtau penkis karo vadus, - aiškiai patenkintas tarė jis, - 
bet Meliadui pavyko pasprukti. 

Hokmunas pakartojo tai, ką sakė fon Vilahui. 

Grafas jam pritarė, netrukus Kamargo pėstininkai pradėjo puo- 
limą, ryžtingai spausdami granbretaniečius. 

Susiradęs naują arklį, Hokmunas šuoliavo priešakyje. Jis lėkė 
pragaištingai mosuodamas kalaviju, ritindamas nuo pečių galvas, 
kapodamas priešams galūnes. Hercogas nuo galvos iki kojų apsi- 
taškė krauju. Daugelyje vietų prakirsti šarviniai marškiniai karojo 
ant jo skutais. Krūtinė buvo nusėta mėlynėmis bei įdrėskimais, ran- 
ka kraujavo, žaizdą kojoje kankinamai maudė, bet Dorianas nekrei- 
pė į tai dėmesio - jį užvaldė kraujo troškimas, ir jis žudė priešus 
vieną po kito. 

Greta besikaunantis fon Vilahas atokvėpio minutę tarė jam: 

- Man atrodo, jog nutarei vienas su jais susidoroti. 

- Nesustosiu, net jeigu jų kraujas užlies šitą slėnį, - atsakė Hok- 
munas. - Naikinsiu juos, ko! visi padvės. 

- Tu toks pat kraugeriškas, kaip ir jie, - fon Vilahas neslėpė 
ironijos. 

- Ne. Aš kraugeriškesnis! - riktelėjo Hokmunas, išsiverždamas 
į priekį. - Jiems tai tik pramoga! 

Ir Dorianas negailestingai žudė toliau. 

Pagaliau karo vadai, regis, įtikino Meliadą: heroldų triūbos pa- 
skelbė atsitraukimą, ir gyvi likę granbretaniečiai puolė bėgti. 

Kai kurie metė ginklus, puolė ant kelių ir prašė pasigailėti. Ta- 
čiau Hokmuno tai nesustabdė. 

- Man nereikia gyvų granbretaniečių, - sakė jis ir žudė begin- 
klius. 

Galiausiai Hokmunas pasotino savo neapykantą ir, prisijungęs 
prie fon Vilaho, stebėjo, kaip granbretaniečiai, naujai surikiavę savo 
eiles, palieka mūšio lauką. 

Hokmuno ausis pasiekė tolimas įniršio riksmas ir. pažinęs Me- 
liado balsą, hercogas nusišypsojo: 

- Mes dar susitiksime su baronu, - tarė jis. Grafas pritardamas 
linktelėjo. - Dabar jis suprato, kad Kamargas jo armijai neįveikia- 
mas, ir žino, kad jo triukais mes nepatikėsime. Tačiau baronas ras 
kitą būdą. Netrukus Tamsioji Imperija užgrobs visas žemes aplink 
Kamargą, ir mes visą laiką turėsime būt pasiruošę kovoti. 


Kai vyrai naktį sugrįžo į pilį, Bogentalis dar kartą nutarė pasi- 
kalbėti su grafu apie Granbretanę. 

- Dabar tu supratai, kad Granbretanė - bepročių šalis? Ji pajėgi 
pakeisti istorijos eigą. Tai pražudys ne tik žmoniją, bet sunaikins vi- 
są protingą Visatą. 

Grafas Brasas nusišypsojo: 

- Tu perdedi, Bogentali. Kodėl taip nusprendei? 

- Tai mano amatas - suprasti jėgas, kurios veikia tai, ką mes 
vadiname likimu. Kartoju, grafe: Tamsioji Imperija sunaikins pa- 
saulį, jeigu niekas jos nesustabdys. 

Hokmunas sėdėjo ištiesęs kojas, stengdamasis pailsinti išvargu- 
sius raumenis. 

- Aš nesuprantu filosofinių principų, sudarančių jūsų įsitikini- 
mų pagrindą, pone Bogentali, - pasakė jis, - bet intuityviai jaučiu, 
kad jūs teisus. Mes vis dar vertiname Granbretanę kaip paprastą 
galingą jėgą, norinčią valdyti pasaulį, - tokių dalykų būdavo ir 
anksčiau, - bet Tamsioji Imperija - visai kas kita. Nepamirškite, 
grafe, man teko gyventi Londroje ir savo akimis matyti kur kas iš- 
raiškingesnius jų nenormalumo įrodymus. Jūs matėte tik jų armijas 
- jie mažai kuo skiriasi nuo kitų armijų, nebent savo žiaurumu bei 
disciplina. Bet ką jūs, pavyzdžiui, pasakysite apie jų karalių-i1mpe- 
ratorių, apie tą gyvą lavoną? Arba apie jų bendravimo būdus? Mies- 
tas tiesiog persmelktas beprotystės... 

- Manai, jog mes matėme ne pačius blogiausius dalykus, ku- 
riuos jie gali iškrėsti? - rimtai paklausė grafas Brasas. 

- Manau, kad ne, - atsakė Dorianas. - Taip negailestingai žu- 
dyti mane vertė ne tik keršto troškimas, bet kai kas daugiau. Tarsi 
jausčiau juosė pavojų pačiai Gyvybei. 

Grafas atidūsėjo. 

- Galbūt tu teisus, nežinau. Tik Runų Krivulė gali tai Žinoti. 

Hokmunas sunkiai atsistojo. 

- Aš dar nemačiau Izoldos. 

- Manau, kad ji jau miega, - paaiškino Bogentalis. 

Hokmunas nusivylė. Jis taip norėjo susitikti merginą. Norėjo pa- 
pasakoti jai apie savo pergales ir nemaloniai nustebo, kad jos nėra. 

Dorianas gūžtelėjo pečiais. 

- Ką gi, manau, laikas ir man. Labos nakties, ponai. 

Grįžusieji beveik nesikalbėjo apie pergalę - buvo nežmoniškai 
pavargę bei įsitempę. Savo triumfą jie, be abejonės, atšvęs rytoj. 

Kai Hokmunas įėjo į savo kambarį, tenai buvo tamsu. Vyriškis 
iškart pajuto, kad kambaryje kažkas yra. Prieš prieidamas prie stalo 
ir užžiebdamas ant jo stovinčią lempą, hercogas išsitraukė iš makš- 
čių kalaviją. 

Ant lovos gulėjo Izolda. 

- Girdėjau apie jūsų žygdarbius, - šypsodamasi pasakė mergi- 
na, - tad nutariau pati jus pasveikinti. Jūs didis didvyris, Dorianai 
Hokmunai. 

Hokmunas pajuto, kaip sutankėjo kvėpavimas, kaip beprotiškai 
ėmė daužytis širdis. 

- O, Izolda... 

Jis lėtai artinosi prie ant lovos išsitiesusios merginos. 

- Žinau, kad myli mane, Dorianai, - sušnabždėjo ji. - Ar ketini 
tai neigti? 

Jis neneigė. 

- Tu... labai... drąsi... - kimiai ištarė vyriškis. 

- Na, o tu toks drovus, jog aš priversta elgtis begėdiškai. 

- Aš... Aš ne drovus, Izolda. Tiesiog nieko gero iš to nebus. Aš 
pasmerktas - Juodasis akmuo, jis... 

- Kas tas - Juodasis akmuo? 

Ir jis viską jai papasakojo. 

- Dabar tu supranti, - pasakė hercogas, baigdamas pasakoti 
savo istoriją, - kad negali manęs mylėti... Bus tik blogiau. 

- Bet tasai Malagigis... Kodėl tau jo nesuradus? 

- Kelionė gali trukti ištisus mėnesius. Ir visą man likusį laiką 
galiu išeikvoti bevaisėms paieškoms. 

- Jeigu mane myli, - tarė mergina, kai hercogas prisėdo ant I0- 
vos krašto ir paėmė ją už rankos, - turi pamėginti. 

- Taip, - susimąstęs ištarė grafas. - Tikriausiai tu teisi... 

Izolda ištiesė rankas, apsivijo jomis Doriano kaklą ir pabučiavo 
ji1 lūpas. 

Hokmunas daugiau nepajėgė valdytis. Spausdamas glėbyje 
merginą, jis stipriai ją pabučiavo. 

- Aš vyksiu į Persiją, - pagaliau nusprendė vyriškis, - nors ke- 
lias bus labai pavojingas. Vos tik paliksiu Kamargo valdas, Melia- 
do žmonės pasistengs mane susekti... 

- Tu sugrįši, - patikino jį Izolda. - Aš tikiu. Mano meilė saugos 
tave. 

- Galbūt taip tr bus. 

Jis švelniai paglostė merginos veidą. 

- Rytoj, - pasakė ji. - Iškeliauk rytoj, negaišk laiko. O šiandien... 

TREČIA DALIS 


Toliau istorija pasakoja apie tai, kaip Dorianas Hokmunas, 
palikęs Kamargą, patraukė į rytus. Didžiulis raudonas paukštis 
nuskraidino hercogą už tūkstančių mylių, iki pat kalnų, stūksan- 
čių ant Graikijos ir Bulgarijos žemių sienos... 

Iš "Runų Krivulės istorijos" 


1. OLADANAS 


KAIP IR TIKINO GRAFAS BRASAS, skristi flamingu buvo 
nepaprastai lengva. Paukštis valdomas kaip arklys, pavadžiais, pri- 
tvirtintais prie lenkto jo snapo. Skraidė flamingas labai grakščiai, 
tad Hokmunui net nekilo mintis, jog jis galėtų nukristi. Skrido jis tik 
šviesiu paros metu, beveik be poilsio, ir tą patį atstumą įveikdavo 
dešimt kartų greičiau nei žirgas. Naktį ir paukštis, ir Hokmunas 
miegojo. 

Prisisegęs diržais, Hokmunas patogiai sėdėjo aukštame minkš- 
tame balne. Iš abiejų balno pusių kabojo pritvirtinti krepšiai su 
maisto atsargomis. Tiesiai priešais save jis matė ištiestą paukščio 
kaklą. Paukštis lėtai mojo didžiuliais sparnais, ir Hokmunas stengėsi 
niekuo nekliudyti jo skrydžiui. 

Retsykiais jam stipriai suskausdavo galvą - lyg priminimas, jog 
reikia paskubėti. Bet kuo toliau sparnuotas gražuolis nešė jį į rytus, 
kuo labiau šilo oras, tuo Hokmuno nuotaika darėsi pakilesnė, ir jam 
atrodė, kad viskas baigsis gerai. 

Praėjo savaitė nuo to laiko, kai Hokmunas išvyko iš Kamargo. 
Jie skrido virš uolingo kalnagūbrio. Vakarėjo, hercogas dairėsi vie- 
tos nakvynei. Pavargęs per dieną paukštis leidosi vis žemiau, ir štai 
juos jau supo grėsmingos akmeninės smailės, Staiga apačioje, kalnų 
slėnyje, Dorianas pamatė žmogaus figūrą, ir beveik iškart suklykė 
jo flamingas. Susvirduliavęs skrajūnas ėmė pašėlusiai moti sparnais. 
Tada Hokmunas pastebėjo paukščio šone įsmigusią ilgą strėlę. Ant- 
roji strėlė pervėrė flamingui kaklą, ir veriančiai klykdamas paukš- 
tis pradėjo greitai kristi. Hokmunas prigludo prie balno; jo ausyse 

švilpė vėjas. Hercogas matė tiesiai į jį lekiančią uolą, pajuto stiprų 
smūgį ir tarsi prasmego į juodą bedugnį šulinį. 

Atsipeikėjęs Dorianas pajuto galvą skeliantį nepakeliamą skausmą. 

Jis aiškiai įsivaizdavo, kaip Juodasis akmuo ryja jo smegenis, it 
žiurkė - grūdų maišą, ir, susiėmęs už galvos, pasiruošė blogiau- 
siam. Bet, apčiupinėjęs daugybę įbrėžimų bei guzų, hercogas leng- 
viau atsiduso; suprato, kad skausmo priežastis kita - tiesiog jis stip- 
riai susitrenkė galvą į uolą. Aplinkui buvo labai tamsu, tad Hokmu- 
nui pasirodė, jog guli jis oloje. Įsižiūrėjęs į tamsą, pamatė laužo 
liepsną. Sunkiai atsikėlęs, patraukė link jo. 

Prie pat išėjimo iš olos jis už kažko užkliuvo ir, dėbtelėjęs že- 
myn, pamatė savo daiktus. Viskas tvarkingai sudėta - balnas, krep- 
šiai, kalavijas bei kinžalas. Pasilenkė prie kalavijo, stengdamasis ne- 
triukšmauti, ištraukė jį iš makščių ir atsargiai išėjo iš olos. 

Netoliese sukurto didžiulio laužo karštis svilino veidą. Ant di- 
delio iešmo virš ugnies buvo pamautas nupeštas jo flamingas. Ša- 
lia laužo sėdėjo žmogus, kokius dukart žemesnis už Hokmuną ir 
kartkartėm apsukdavo iešmą, pasinaudodamas sudėtingu įrenginiu 
iš odinių diržų. 

Kai Hokmunas prisiartino, mažasis žmogus, pamatęs jo rankoje 
kalaviją, siaubingai suklikęs atšoko į šalį. Hercogas labai nustebo - 
nykštuko veidas ir kūnas buvo apaugę tankiais rusvais plaukais. Ne- 
ūžauga vilkėjo odinę striukę bei tokį pat sijoną, apjuostą plačiu diržu. 
Avėjo verstos odos batais, o ant galvos kvailai kiurksojo kepurėlė su 
įsmeigtomis į ją keturiomis didelėmis flamingo plunksnomis. 

Nykštukas atatupstas traukėsi nuo Hokmuno. 

- Atleiskite man, pone. Patikėkite, labai apgailestauju, kad taip 
nutiko. Aš juk nebūčiau šovęs į paukštį, jei būčiau žinojęs, jog jis 
skraidina raitelį. Bet tada aš mačiau tik viena - vakarienę, kurios 
nenorėjau paleisti... 

Hokmunas nuleido kalaviją. 

- Kas jūs? - paklausė jis. Nuo laužo kaitros ir jaudulio hercogui 
svaigo galva. 

- Aš - Oladanas iš Kalnų Milžinų giminės, - pradėjo mažasis 
žmogus. Šiuose kraštuose mane puikiai pažįsta... 

- Milžinas? Milžinas! - Hokmunas kimiai nusijuokė ir griuvo, 
praradęs sąmonę. 

Šį kartą jis atsipeikėjo, užuodęs nuostabų kepto paukščio kva- 
pą. Kurį laiką gulėjo, mėgaudamasi juo, ir tik paskui suprato, iš kur 
tas sklinda. Jis gulėjo beveik prie pat olos krašto. Kalavijas dingo. 
Mažas gauruotas žmogelis nedrąsiai artinosi prie jo, tiesdamas di- 
džiulį mėsos gabalą. 

- Suvalgykite, pone, ir pasijusite geriau, - pasiūlė Oladanas. 

Hokmunas paėmė mėsą. 

- Gerai. Nieko kita nelieka. Jūs atėmėte iš manęs tai, kas man 
brangiausia. 

- Jūs taip mylėjote šį paukštį, pone? 

- Ne, bet... Man gresia mirtinas pavojus, o šis flamingas buvo 
vienintelė mano viltis. 

Dorianas suleido dantis į kietą paukščio mėsą. 

- Kas nors jus persekioja? 

- Ne kas nors, bet kai kas - kvailas ir baisus likimas... - atsakė 
Hokmunas. 

Ir staiga, pats nesuprasdamas kodėl, hercogas pradėjo pasakoti 
apie save šiam keistam padarui, kuris, tegu ir nesąmoningai, dar la- 
biau priartino jo pražūtingą galą. Kažkas malonaus sklido iš nykš- 
tuko, kai jis, truputį palenkęs galvą, įdėmiai klausėsi hercogo isto- 
rijos: jo akys išsiplėsdavo iš siaubo, kai Dorianas pasakodavo ką 
nors baisaus, ir nejučia hercogas pamiršo savo uždarumą. 

- Tr štai aš čia, - baigė jis, - ir valgau tą patį paukštį. 

- Taip... - atsiduso Oladanas, valydamasis taukuotą burną. - 
Labai liūdna istorija, milorde, man labai liūdna galvoti, kad tas ne- 
lėmtas mano skrandis prišaukė tokią didelę nelaimę. Bet rytoj aš 
pasistengsiu ištaisyti savo klaidą ir surasti jums judėjimo priemonę. 

- Kokį nors paukštį? 

- Gaila, ne. Kalbėjau tik apie ožį. - Ir, nespėjus Hokmunui pa- 
prieštarauti, Oladanas tęsė: - Šiose vietose esu įtakingas - mane ver- 
tina kaip retenybę bei įdomybę, Matot, aš gimiau iš keistos sąjun- 
gos tarp vieno keliauninko - savotiško burtininko - ir Kalnų Milži- 
nės. Bet dabar aš, deja, našlaitis. Vieną alkaną žiemą mama suvalgė 
tėtį, o paskui ją suvalgė dėdė Barkijosas - pats didžiausias ir Žiau- 
riausias Kalnų Milžinas. Nuo to laiko gyvenu vienas. Draugiją man 
palaiko tik mano vargšo tėvelio knygos. Aš apsigimėlis, tad manęs 
nepriima nei savi, nei svetimi. Gyvenu pats sau. Jei nebūčiau toks 
mažas, dėdė Barkijosas jau seniai būtų mane suvalgęs. 

Liūdnas Oladano veidas atrodė taip juokingai, jog Hokmunas 
daugiau nebepyko ant nykštuko. Be kita ko, nuo laužo šilumos bei 
sočios vakarienės jis visiškai išglebo. 

- Pakaks, bičiuli Oladanai. Pamirškim viską ir eikim miegoti. O 
iš ryto paieškosim ko nors, kas padėtų pasiekti man Persiją. 

Prasibudę auštant, jie pamatė vis dar degantį laužą, ir aplink jį 
sėdinčius į odas susisupusius ginkluotus žmones; šie valgė keptą 
flamingą. Girdėjosi, kad prie laužo linksma. 

- Plėšikai! - sušuko Oladanas ir išsigandęs pašoko. - Kodėl pa- 
likau per naktį degantį laužą! 

- Kur padėjai mano kalaviją? - paklausė nykštuko Hokmunas, 
bet jau buvo per vėlu - du plėšikai, traukdami iš makščių grubaus 
darbo trumpus kalavijus, jau ėjo link jų. Hokmunas neskubėdamas 
atsistojo. 

- Aš pažįstu tave Rekneri, - netikėtai pasakė Oladanas, rodyda- 
mas į patį aukščiausią plėšiką. - Tu tikriausiai irgi žinai, kas aš toks. 
Aš - Oladanas, vienas iš Kalnų Milžinų. Todėl dabar, kai jau papus- 
ryčiavai, būk toks malonus - eik šalin, arba ateis mano gentainiai ir 
užmuš jus visus. 

Išgirdęs nykštuko žodžius, Rekneris tik vyptelėjo, rakinėdamas 
dantis purvinu nagu. 

- Aš tikrai apie tave girdėjau, mažuli, bet, tiesą sakant, nežinau, 
ko turėčiau baimintis. Tiesa, man sakė, kad artimiausių kaimų gy- 
ventojai stengiasi tavęs vengti. Bet valstiečiai ne itin drąsūs, ar ne? 
Tad tu geriau patylėk, jei nenori mirti kančiose. 

Oladanas, regis, truputį sunturo, bet vis tiek įdėmiai žvelgė į 
vadeivą. Rekneris nusijuokė. 

- Na, o dabar rodyk, ką slepi savo oloje? 

Oladanas išbalo, lyg mirtinai išsigandęs, tr tyliai kažin ką su- 
murmėjo. Hokmunas žiūrėjo tai į jį, tai į plėšiką, nežinodamas, ką 
daryti. Oladanas ėmė murmėti garsiau. Šypsena sustingo Reknerio 
veide, nuo įdėmaus nykštuko žvilgsnio jo akys pasidarė stiklinės. 
Netikėtai Oladanas staigiai kilstelėjo į priekį ranką, rodydamas ja į 
plėšiką, ir šaltu balsu ištarė: 

- Miegot, Rekneri! 

Rekneris griuvo žemėn. Plėšikai, svaidydami prakeiksmus, jau 
ketino juos pulti, bet sustojo prieš pakeltą Oladano ranką. 

- Bijokite manęs, nes aš - Oladanas, burtininko sūnus. 

Plėšikai neryžtingai mindžikavo, žvelgdami į pasliką savo vado 
kūną. Kurį laiką Hokmunas nustebęs žiūrėjo į mažąjį žmogų, vienu 
rankos judesiu gebantį sulaikyti kraujo ištroškusius plėšikus, pas- 
kui nėrė olon ieškoti kalavijo. Ginklą surado beveik iškart, ir prisi- 
segęs jį kartu su kinžalu prie juosmens, greitai grįžo pas Oladaną. 
Nykštukas puse lūpų šnipštelėjo jam: 

- Ištrauk iš olos daiktus. Plėšikų arkliai kalno papėdėje. Rekne- 
ris gali atsibusti kiekvieną sekundę, ir tada aš nepajėgsiu jų sulaikyti. 

Hokmunas išnešė iš olos krepšius, ir jie su Oladanu atatupsti, 
ėmė leistis šlaitu žemyn, pasilaikydami už krūmų bei akmenų. Rek- 
neris sujudėjo ir sudejavo. Bendrai padėjo jam atsistoti. 

- Na, dabar laikykis. - Oladanas apsisukęs leidosi bėgti. 

Hokmunas dūmė paskui jį ir nustebęs kalno papėdėje pamatė 
ne arklius, kaip sakė Oladanas, bet pustuzinį ponio dydžio ožių. 
Kiekvienas pabalnotas avies kailio balnu. Oladanas vikriai užšoko 
ant arčiausio ožio, o kito pavadėlį ištiesė Hokmunui. Kreivai šypte- 
lėjęs, hercogas šoko į balną. Rekneris su savo sėbrais kiek įkabin- 
dami lėkė paskui juos šlaitu, Hokmunas kelis kartus pliaukštelėjo 
plokščia ašmenų puse gyvuliams per nugaras ir tie išsilakstė į visas 
puses. 

- Neatsilik! - šūktelėjo Oladanas, pasukęs savo ožį į siaurą kal- 
nų takelį. 

Tačiau plėšikai pasivijo Hokmuną ir jam teko paleisti į darbą 
savo žvilgantį kalaviją. Vieną jis pribaigė dūriu į širdį, kitam perdūrė 
šoną, Rekneriui kaukštelėjo per makaulę ir nurūko paskui Oladaną. 
Jį vijosi garsūs prakciksmai. 

Ožys judėjo šuoliais ir netrukus, nepratusiam prie tokių "Žirgų", 
Hokmunui maudė visą kūną. Prasibrovę iki takelio, toliau vyrai juo 
1r jojo. Persekiotojų riksmai vis labiau tilo. Oladanas, plačiai šypso- 
damasis, atsisuko į Hokmuną. 

- Geriau joti, nei eiti, ar ne, lorde Hokmunai? Nemaniau, kad 
viskas taip lengvai pasiseks. Geras ženklas! Sek paskui mane. Pa- 
rodysiu tau kelią. 

Pats nežinodamas kodėl, Hokmunas šypsojosi. Oladanas jam 
patiko. Smalsumas drauge su augančia pagarba ir dėkingumu pri- 
vertė Dorianą pamiršti, kad šis Kalnų Milžinų giminaitis tapo jo nau- 
jų nelaimių priežastimi. 

Oladanas primygtinai pasisiūlė palydėti hercogą per kalnus, ir 

po kelių dienų jie prijojo plačios išgeltusios plynės kraštą. Rodyda- 
mas kažkur į tolį, Oladanas tarė: 

- Tau reikia štai tenai. 

- Ačiū, - pasakė Hokmunas, įsižiūrėdamas į priekį. - Man labai 
gaila skirtis su tavimi. 

- Aha! - nusišypsojo Oladanas, glostydamas rusvą kailį ant vei- 
do. Paskui jis trumpam susimąstė ir išpyškino: - O aš, ko gero, pa- 
laikysiu tau draugiją, kad per daug neliūdėtum. 

Sulig tais žodžiais, pasuko 0žį pirmyn. 

Hokmunas nusijuokė, gūžtelėjo pečiais ir nujojo paskui nykštuką. 


2. AGONOSVOSO KARAVANAS 


VOS JIEMS išjojus į lygumą, pradėjo lyti, ir lygia slidžia žeme 
ožiai judėjo labai lėtai. Bičiuliai keliavo jau visą mėnesį, susisupę į 
apsiaustus, drebėdami nuo drėgmės bei šalčio. Hokmunui dažnai 
skaudėdavo galvą. Užplūdus skausmui, Oladanui jis nieko nesaky- 
davo, tik užsidengdavo galvą rankomis ir stengdavosi nieko nema- 
tyti. Dorianas žinojo, kad tenai, Braso pilyje, Akmens jėga ima 
veržtis pro grafo pastatytas užtvaras, ir giliai širdyje jau nebetikėjo 
kada nors išvysti |zoldą. 

Lietus lijo nesustodamas, vėjas siautėjo. Priešais, pro tankią lic- 
taus paklodę, Hokmunas matė tik bekraštę lygumą. Retsykiais jie 
prijodavo kadagio krūmus bei juodus nykštukinius medžius. Dangų 
niaukė debesys, ir Hokmunas tikrai neįsivaizdavo, kurlink reikia jo- 
ti. Vieninteliais kelrodžiais tapo reti krūmokšniai, kurių šakos čia vi- 
suomet tįso į rytus. Jis nesitikėjo, kad taip toli rytuose esti vietų su 
tokiu bjauriu klimatu, tad nusprendė, jog tai vienos iš daugelio Bai- 
siojo tūkstantmečio katastrofų rezultatas. 

Hokmunas nubraukė nuo kaktos šlapius plaukus ir, pajutęs 
tvirtą Juodojo akmens paviršių, krūptelėjo. Žvilgtelėjęs į liūdną Ola- 
dano veidą, nusisuko. Ties horizontu matėsi tamsūs miško kontū- 
rai, ten jie tikėjosi pasislėpti nuo lietaus. Ožių kanopos slydo šlapia 
žole. Hokmunui skambėjo ausyse, jis ir vėl pajuto aštrų galvos 
skausmą bei pykinimą. Spausdamas ranką prie kaktos, vyriškis gi- 
liai atsiduso. Oladanas žiūrėjo į hercogą su didžia užuojauta. 

Pagaliau keliauninkai pasiekė miško pakraštį. Dabar jie jojo dar 

lėčiau, nes reikėjo aplenkti dideles tamsias balas. Medžių kamienai 
bei šakos, rodės, tįso žemyn, ne aukštyn. Jų žievė - juoda arba 
tamsiai ruda, lapų beveik nebuvo, bet, nepaisant šito, miškas atrodė 
tankus ir sunkiai praeinamas. Jo pakraštyje, sekliame griovyje, žvil- 
gėjo vanduo. 

Keliauninkai įniro tankmėn. Ožių kanopos šlepsėjo purvinu 
vandeniu. Žemė permirko ir šalia medžių telkėsi balos. Pasislėpti 
nuo nesiliaujančios liūties buvo neįmanoma. 

Išsirinkę kiek sausesnį žemės lopinėlį, vyrai sustojo nakvynei. 
Iš pradžių Hokmunas veržėsi padėti Oladanui sukuti laužą, bet pas- 
kui turėjo atsišlieti į medį ir, apglėbęs galvą rankomis, laukti, kol 
mažasis žmogus baigs darbą. 

Kitą rytą jie tęsė kelionę mišku. Hokmunas vos laikėsi balne, 
tad Oladanas vedė jo ožį. Netikėtai jie išgirdo balsus ir, daug negal- 
voję, pasuko ta kryptimi. 

Tai panėšėjo į savotišką karavaną. Maždaug penkiolika šlapių 
spalvingų furgonų lėtai judėjo purvu bei balomis. Jaučiai ir mulai iš 
visų jėgų tempė vežimus. Galvijų kojos slydo purve, įtempti rau- 
menys judėjo po oda, kai varovai čaižė juos rimbais arba baksno- 
jo aštriomis lazdomis. Furgonus iš visų pusių supo žmonės: vieni 
juos stūmė, kiti suko ratus. Ir vis dėlto karavanas vos slinko. 

Tačiau draugus pribloškė ne šis vaizdas, bet patys Žmonės. 

Neperdedant galima pasakyti, kad atrodė jie labai, net labai 
keistai. Nykštukai ir liliputai, gigantai ir storuliai, gauruoti arba vi- 
siškai pliki; vienas vyras trimis rankomis, kitas - turintis tik vieną; 
barzdoti vaikai, hermafroditai; vienas - dėmėta gyvatės oda, kiti - 
su uodegomis; sudarkytomis galūnėmis ir kreivais kūnais; veidais 
be akių, be nosių, be burnų; kupriai, žmonės be kaklų, trumpomis 
kojomis bei rankomis, vienas net purpuriniais plaukais ir ragu kak- 
toje. Visi skirtingi, tik akių išraiška vienoda. Šių žmonių akyse ga- 
lėjai perskaityti buką beviltiškumą, kai jie, visai nusikamavę, mėgi- 
no nors truputėlį patempti karavaną klampiu purvu pirmyn. 

Hokmunui atrodė, kad jis mato į pragarą traukiančius pa- 
smerktuosius. 

Miško kvapai sumišo su karavano kvapais. Čia jautėsi žmonių 
bei galvijų kvapai, dvelkė kvepalais bei aštriais prieskoniais ir, be 
kita ko, buvo dar kai kas, verčiąs Oladaną krūptelėti. Hokmunas 
kilstelėjo galvą ir pauostė orą, tarsi įsitempęs žvėris. Paniuręs jis 

pasižiūrėjo į Oladaną. Keisti žmonės tylėdami traukė furgonus, jų 
net nepastebėjo. Girdėjosi tik ratų girgždesys, gyvulių prunkštimas 
ir vandens teškenimas. 

Oladanas timptelėjo pavadžius, ketindamas prašokti prieš kara- 
vaną, bet Hokmunas nepajudėjo. Jis mąsliai apžiūrinėjo paslaptin- 
gą procesiją. 

- Jojam, - paragino Oladanas. - Aš jaučiu pavojų. 

- Turime sužinoti, kur esame ir kiek dar teks vilktis šia lyguma, - 
kimiai šnipštelėjo jis. - Be to, mums beveik baigėsi maisto atsargos... 

- Galbūt ką nors sumedžiosime miške. 

Hokmunas papurtė galvą. 

- Ne. Beje, man regis, aš žinau, kieno šis karavanas. 

- Kieno? 

- Žmogaus, apie kurį daug girdėjau, bet niekada nemačiau. 
Mano tėvynainio ir net giminaičio, išvykusio iš Kelno prieš devynis 
amžius. 

- Devynis amžius? Tai neįmanoma! 

- Įmanoma. Agonosvosas nemirtingas arba beveik nemirtin- 
gas. Jeigu tai jis, tada mums padės. Kad ir kaip ten būtų, aš vis dar 
teisėtas Kelno valdovas. 

- Manai, praslinkus devyniems amžiams, jis dar ištikimas Kelnui? 

- Pažiūrėsime. 

Jie pasuko link karavano priekio, kur linguodamas riedėjo 
aukštas vežimas, dengtas auksaspalvio šilko tentu. Vežimo pirma- 
galy, apsisiautęs nuo lietaus puikų lokio kailį, sėdėjo žmogus. Pa- 
prastas juodas šalmas dengė galvą, matėsi tik akys. Pamatęs Hok- 
muną, žmogus krustelėjo ir išleido silpną nesuprantamą garsą. 

- Pone Agonosvosai, - tarė Hokmunas. - Aš Kelno hercogas, 
paskutinis dinastijos, pradėjusios valdyti prieš tūkstantį metų, pali- 
kuonis. 

- Hokmunas. Bežemis, taip? Girdėjau, kad Granbretanė užgro- 
bė Kelną, - pasakė žmogus. 

- Taip... 

- Taigi mes abu tremtiniai. Aš - tavo protėvių valia, tu - pri- 
verstas užkariautojų. 

- Na, kad ir kaip būtų, vis dar esu Kelno hercogas, tad ir tavo 
ponas. - Neatitraukdamas akių, Dorianas žiūrėjo į Agonosvosą. 

- Ponas - regis, taip pasakei. Hercogo Ditricho valdžia mane 


105 


atstūmė, ištremdama į laukines žemes. Tad Kelno valdžios aš dau- 
giau nepripažįstu. 

- Bet tu juk žinai, jog nė vienas Kelno gyventojas nedrįsta atsa- 
kyti savo hercogui. 

- Nedrįsta, sakai? - Agonosvosas tyliai nusijuokė. - Nedrįsta? 

Hokmunas jau ketino joti šalin, bet Agonosvosas, kilstelėjęs lie- 
są, ilgais plonais pirštais ranką, sustabdė jį. 

- Palauk. Aš įžeidžiau tave ir noriu išpirkti savo kaltę. Kuo ga- 
liu tau padėti? 

- Pripažįsti mane savo ponu? 

- Pripažįstu tik tai, kad buvau nemandagus. Tu, regis, pavar- 
gai. Aš, ko gero, sustabdysiu savo karavaną. Kas tavo tarnas? 

- Jis ne tarnas. Oladanas - mano draugas. 

- Draugas? Jis juk ne žmogus. Tiek to, tegu prisijungia prie 
mūsų. 

Agonosvosas pasisukęs silpnu balsu paliepė savo žmonėms 
sustoti. Tie iškart liovėsi dirbti ir dabar stovėjo nejudėdami, nuleidę 
rankas. Jų akyse matėsi ta pati buka neviltis. 

- Kaip tau patinka mano kolekcija? - paklausė Agonosvosas Hok- 
muno, kai hercogas ir Oladanas, nulipę nuo ožių, sulindo į tamsų fur- 
goną. - Kadaise tai mane linksmino, bet dabar jie man pabodo, tad 
privalo dirbti, norėdami pateisinti savo egzistavimą. Turiu bent jau po 
vieną kiekvieno tipo egzempliorių - Jis žvilgtelėjo į Oladaną. - Įskai- 
tant ir tavąjį. Kai kuriuos pats sukūriau kryžminimo būdu. 

Oladanas neramiai pasimuistė. Furgone buvo nenatūraliai šilta, 
nors nesimatė nei krosnies, nei viryklės. Agonosvosas įpylė drau- 
gams vyno iš mėlyno moliūgo indo. Vynas buvo tokios pat spal- 
vos. Senasis tremtinys liko su šalmu, ir jo juodos pašaipios akys 
smalsiai apžiūrinėjo Hokmuną. 

Hokmunas iš visų jėgų stengėsi nuslėpti, kad kenčia žiaurų 
skausmą, bet Agonosvosas iškart viską suprato. 

- Išgerk. Ir pasijusi geriau, - jis ištiesė Hokmunui vyno taurę. 

Vynas iš tiesų teigiamai paveikė hercogą, skausmas netrukus 
visai atlėgo. Agonosvosas paklausė, kaip jis papuolė į šiuos kraštus, 
ir Dorianas papasakojo jam didžiąją savo istorijos dalį. 

- Taip, - nutęsė Agonosvosas, - ir tu nori, kad tau padėčiau, tie- 
sa? Gerai, aš pagalvosiu. Ilsėkitės, o rytoj mes apie tai pasikalbėsime. 

Hokmunas bei Oladanas užmigo ne iškart. Jie dar ilgai sėdėjo, 

susisupę į Agonosvoso duotus kailius, ir kalbėjosi apie šį keistą bur- 
tininką. 

- Jis truputį primena tuos Tamsiosios Imperijos lordus, apie 
kuriuos pasakojai, - tarė Oladanas. - Man atrodo, jis linki mums 
blogo. Galbūt nori atkeršyti tau už tavo protėvių jam padarytą 
skriaudą, galbūt nori įsigyti naują egzempliorių savo kolekcijai. - 
Oladanas net suvirpėjo. 

- Taip... - susimąstęs pasakė Hokmunas. - Tačiau būtų nepro- 
tinga supykdyti jį be priežasties. Jis gali būti naudingas. O dabar ei- 
me miegoti. 

- Gerai. Tik tu pasistenk miegoti ne itin kietai. 

Bet Hokmunas miegojo kietai, o atsibudęs suprato, jog guli odi- 
niais diržais suveržtomis rankomis bei kojomis. Jis pamėgino išsi- 
laisvinti, tačiau nieko nepešė. Iš po šalmo, dengiančio jo nemirtingo 
giminaičio veidą, pasigirdo tylus juokas. 

- Tu pažinai mane, paskutinysis iš Hokmunų giminės, bet tu 
nieko apie mane nežinai. Nežinai apie tuos metus, kuriuos pralci- 
dau Londroje, mokydamas Granbretanės lordus burtininkų gudry- 
bių. Mes su Tamsiąja Imperija seniai sudarėme sąjungą. Kai pasku- 
tinį kartą mačiau baroną Meliadą, jis daug pasakojo apie tave. Da- 
bar gausiu iš jo viską, ko panorėsiu. 

- Kur mano draugas? 

- Tas gauruotas? Paspruko į mišką, vos išgirdęs mūsų žings- 
nius. Visi jie tokie, tie pusiau Žmonės, pusiau žvėrys, - bailūs ir sil- 
pnavaliai. 

- Vadinasi, ketini mane nugabenti baronui? 

- Tu juk girdėjai. Būtent tai ir ketinu padaryti. Neilgam paliksiu 
šį vos krutantį karavaną, tegu šliaužia be manęs. O mes su tavimi 
vyksime eiklesniais žirgais. Laikau juos štai tokiems atvejams. Aš 
jau pasiunčiau žmogų su žinute baronui. Tad... Ei, jūs! Neškite jį. 

Agonosvosui paliepus, du liliputai pastvėrė Hokmuną ir ištempė 
iš vežimo. 

Lietus vis dulkė. Dorianas pamatė du didingus mėlynos spal- 
vos žirgus protingomis akimis bei lieknomis galingomis kojomis. 
Tokio grožio jam dar neteko matyti. 

- Šią veislę pats išvedžiau, - pasigyrė Agonosvosas, - bet pa- 
dariau tai, kaip matai, ne pramogai. Greitai mes būsime Londroje. 

Jis vėl nusijuokė. Hokmuną užmetė ant balno ir stipriai pririšo 
prie balnakilpių. 

Agonosvosas užsėdo ant kito arklio, ir laikydamas Hokmuno 
žirgo pavadžius, nulėkė pirmyn. Hokmunas ne juokais sunerimo. 
Arklys bėgo lengvai, greičiu beveik nenusileisdama skraidančiam 
flamingui. Bet paukštis skraidino jį link išsigelbėjimo, arklys - prie- 
šingai, link nelemtos pabaigos. Dorianas Hokmunas su siaubu pa- 
galvojo, kad jo likimas nulemtas. 

Jie ilgai jojo mišku. Purvas aptaškė Hokmuno veidą, ir jis be- 
veik nieko nematė. 

Paskui, gerokai vėliau, jis išgirdo įtūžusio Agonosvoso riksmą: 

- Šalin iš kelio! Šalin! 

Hercogas mėgino ką nors įžiūrėti priešakyje, bet matė tik Ago- 
nosvoso apsiausto kraštą ir jo arklį. Neaiškiai girdėjo kitą balsą, bet 
suprasti, ką tas sako, negalėjo. 

- Aaa! Teišgraužia Koldrinas tavo akis! 

Hokmunui pasirodė, kad Agonosvosas susvyravo balne. Arkliai 
ėmė bėgti lėčiau, paskui sustojo. Dorianas matė senį susilenkiant 
balne ir krentant žemėn. Šliaužiodamas purve, Agonosvosas mėgi- 
no atsistoti. Jo šone kyšojo įsmigusi strėlė. Būdamas visiškai bejė- 
gis, Hokmunas nesuprato, koks naujas pavojus jo tyko. Ir nežinia, 
kas geriau: žūti dabar ar sulaukti karaliaus Hoano teismo. 

Pasirodė Oladanas ir, peršokęs per purve besikapstantį Ago- 
nosvosą, pribėgo prie Hokmuno. Žvėriažmogiui perpjovus belais- 
vį veržusius diržus, hercogas nudribo nuo arklio. Oladanas plačiai 
šypsojosi. 

- Tavo kalavijas - senio krepšyje. 

Hokmunas, stodamas ir trindamas sustingusias rankas bei ko- 
jas, lengviau atsiduso. 

- Maniau, tu pabėgai atgal į kalnus. 

Mažasis žmogus kažką pasakė, bet jo žodžius nutraukė Hok- 
muno riksmas: 

- Agonosvosas! 

Užspaudęs ranka žaizdą, senis sėlino link nykštuko. Pamiršęs 
skausmą, Dorianas puolė prie burtininko arklio. Hercogas iškuitė 
beveik visą Agonosvoso mantą, kol surado kalaviją. Oladanas jau 
galynėjosi su burtininku, raitydamiesi purve. 

Hokmunas pribėgo prie jų, bet kirsti kalaviju nesiryžo, bijoda- 
mas sužeisti draugą. Jis pasilenkė ir, įsikirtęs Agonosvosui į petį, 
mėgino atitraukti įsiutusį senį. Iš pradžių išgirdo urzgiant iš po šal- 

mo ir tik paskui pamatė Agonosvoso rankoje kardą. Švilpdami aš- 
menys perskrodė orą. Sunkiai pastovėdamas ant kojų, Hokmunas 
vos įstengė atremti smūgį. Burtininkas kirto dar sykį. 

Hokmunas nesutriko. Dabar jis taikė Agonosvosui į galvą, ta- 
čiau nepataikė ir vos spėjo atremti kitą smūgį. Paskui, pamatęs ne- 
apsaugotą priešininko kūno vietą, hercogas įsmeigė kalaviją burti- 
ninkui į pilvą. Agonosvosas suklykė, žengė atatupstas nesilankstan- 
čiomis kojomis ir, stvėręs rankomis Hokmuno kalaviją, pamėgino 
atimti jį iš hercogo. Galiausiai plačiai išskėtė rankas, kažin ką su- 
murmėjo ir aukštielninkas krito į purvo pliurę. 

Sunkiai alsuodamas, Hokmunas atsišliejo į medžio kamieną. 
Kraujas ėmė cirkuliuoti sustingusiomis galūnėmis, ir skausmas jose 
sustiprėjo. 

Oladanas pakilo iš purvo. Sunku buvo jį atpažinti. Strėlinė su 
strėlėmis gulėjo ant žemės, ir nykštukas, pakėlęs ją, apžiūrinėjo 
plunksnuotas strėles. 

- Kai kurios sulaužytos, bet aš jas pakeisiu, - tarė mažylis. 

- Iš kur jas gavai? 

- Naktį nutariau pašniukštinėti Agonosvoso stovykloje. Viena- 
me furgone radau lanką su strėlėmis ir pamaniau, kad gali pravers- 
ti. Paskui, grįždamas prie mūsų vežimo, pastebėjau į jį įeinantį Ago- 
nosvosą. Nuspėjęs jo kėslus, pasislėpiau. 

- Bet kaip tau pavyko neatsilikti nuo arklių? - paklausė Hokmunas. 

- Suradau dar greitesnį sąjungininką, - nusišypsojo Oladanas, 
rodydamas į išlindusį iš už medžių nuostabų padarą. Jo kojos buvo 
neįtikėtinai ilgos, bet kitos kūno dalys atrodė visiškai normalios. - 
Tai Vlespinas. Jis nekenčia Agonosvoso ir noriai sutiko man padėti. 

Vlespinas iš aukštai nužvelgė bičiulius. 

- Tu jį užmušei, - ištarė būtybė. - Gerai. 

Apžiūrėjęs Agonosvoso kelionkrepšius, Oladanas ištraukė iš jų 
pergamento ritinį. 

- Žemėlapis. O maisto atsargų užteks, kad nukaktume iki pa- 
krantės. - Jis ištiesė žemėlapį. - Tai netoli. Žiūrėkite. 

Draugai palinko prie žemėlapio. Hokmunas matė, jog iki Mer- 
miano jūros jiems liko truputį daugiau nei šimtas mylių. Vlespinas 
nuėjo prie netoliese gulinčio Agonosvoso kūno. Po akimirkos jie iš- 
girdo jį rėkiant, atsisuko bei pamatė burtininką gyvą ir sveikut svei- 
kutėlį. Grėsmingai mosuodamas Hokmuno kalaviju, jis artinosi prie 

ilgakojo žmogaus. Kalavijas pervėrė Vlespino krūtinę, ilgšiui tarsi 
kas būtų pakirtęs kojas, jis, mataruodamas jomis it lėlė, griuvo že- 
mėn ir netrukus nurimo. Hokmunas liko sukrėstas. Iš po šalmo pa- 
sigirdo prislopintas juokas. 

- Kvailiai! Aš pragyvenau jau devynis šimtus metų. Ir per tą 
laiką kai ko išmokau. 

Net nesvarstydamas, Hokmunas šoko ant burtininko. Jis supra- 
to, jog tai, ko gero, vienintelė galimybė išsigelbėti. Agonosvosas, 
nors ir atlaikė turėjusį jį numarinti smūgį, aiškiai nusilpo. Susikibę 
jie galynėjosi ant didžiulės balos krašto. Oladanas lakstė aplinkui ir, 
ištaikęs tinkamą momentą, užšoko burtininkui ant kupros bei nu- 
plėšė nuo galvos šalmą. Agonosvosas sustugo, o hercogas, pama- 
tęs priešais save baltą senio galvą, pajuto, kad tuoj apsivems. Tai 
buvo lavono veidas, seniai sugraužtas kapo kirmėlių. Agonosvosas 
užsidengė veidą rankomis ir žengė atatupstas. 

Stvėręs kalaviją, Hokmunas užšoko ant mėlynojo žirgo. Iš miš- 
ko atsklido balsas: 

- Aš šito nepamiršiu, Dorianai Hokmunai. Kai pakliūsi baronui 
Meliadui į rankas, aš ateisiu pasigėrėti tavo kančiomis. 

Hokmunas krūptelėjo ir pasuko arklį Mermiano jūros link. 

Po poros dienų dangus prašviesėjo, švystelėjo skaisti saulutė. 
Priešakyje, ant jūros kranto, jų laukė miestas, kuriame draugai sės 
į laivą ir galės nuplaukti iki pačios Turkijos. 


3. RITERIS JUODAIS IR AUKSINIAIS ŠARVAIS 


SUNKIAI PAKRAUTAS prekybinis laivas ramiai plaukė van- 
denynu, taškydamas bangų purslus, trikampė jo burė, genama stip- 
raus vėjo, išsilenkė lyg paukščio sparnas. Laivo kapitonas aukso 
siūlais siuvinėta kepure, ryškia liemene bei ilgomis plačkelnėmis, 
ties kulkšnimis susegtomis auksinėmis sagtimis, stovėjo drauge su 
Hokmunu bei Oladanu laivagalyje. 

- Puikūs arkliai, ponai. - Kapitonas parodė į du didžiulius mė- 
lynus žirgus, stovinčius garde apatiniame denyje. - Tokių dar ne- 
su matęs. - Jis paglostė smailią savo barzdelę. - Ar neparduotu- 
mėte jų? Gerai sumokėsiu. 

Hokmunas papurtė galvą. 

- Šie žirgai man brangesni už bet kokias brangenybes. 

- Nė kiek neabejoju, - tarė kapitonas, visiškai neteisingai su- 
pratęs hercogo žodžius. 

Stiebo viršuje tupintis sargybinis kažką suriko, rodydamas į va- 
karus. 

Pažvelgęs į tą pusę, Hokmunas pamatė tris mažas bures ties 
horizontu. Kapitonas pakėlė žiūronus. 

- Prisiekiu Rakaru - tai Tamsiosios Imperijos laivai. 

Jis padavė žiūronus hercogui, ir dabar Dorianas aiškiai matė 
juodas laivų bures. Kiekvieną burę puošė ryklio atvaizdas - karinio 
Imperijos laivyno simbolis. 

- Ar mums kyla pavojus? - paklausė jis. 

- Pavojus kyla visiems, - niūriai tarė kapitonas. - Belieka mels- 
tis, kad jie mūsų nepastebėtų. Jūroje darosi ankšta nuo šitų laivų. 
Dar prieš metus... 

Jis nutilo, norėdamas perduoti įsakymą savo vyrams. Jūreiviai 
pakėlė stakselius, ir laivas šovė pirmyn... 

- Taigi dar prieš metus jų beveik nebuvo ir prekyba vyko 
sklandžiai. Dabar jie įsigalėjo jūroje. Jų armijas jūs sutiksite Turki- 
joje, Sirijoje, Persijoje - visur. Jie įžiebia aistras, išprovokuoja gin- 
kluotus sukilimus prieš teisėtus valdovus. Dar metai kiti, ir jie pa- 
vergs visus Rytus, kaip kad jau padarė su Vakarais. 

Netrukus Granbretanės laivai dingo už horizonto ir kapitonas 
lengviau atsiduso. 

- Aš vis tiek nenurimsiu, kol nepamatysiu uosto. 

Turkų uostą keliauninkai išvydo tik vakarop ir, išmetę inkarą 
netoli kranto, sulaukė ryto. o rytą, pakilus potvyniui, įplaukė į 
miesto įlanką. 

Kiek vėliau ten atplaukė ir trys Granbretanės kariniai laivai. Bi- 
čiuliai mieste ilgai netruko - apsirūpinę maisto atsargomis, pasisten- 
gė kuo greičiau iškeliauti į rytus, į Persiją. 

Po savaitės, aplenkę Ankaros miestą bei persikėlę per Kyzyl Ir- 
mako upę, jie jau šuoliavo saulės kepinama šalimi. Kelis kartus 
draugai matė tolumoje Granbretanės būrius, bet susitikimo su jais 
pavyko išvengti. Daugiausia tai buvo vietiniai samdiniai, bet pasitai- 
kydavo ir reguliarių Imperijos armijos dalinių. Hokmunas labai ne- 
rimavo - jis nė nenumanė, kad Tamsioji Imperija prasiskverbusi 
taip toli. Sykį jie su Oladanu iš toli stebėjo kautynes ir matė, kaip 


111 


lengvai Granbretanės armija sudorojo priešininką. Jausdamasis be- 
viltiškai, Hokmunas vis stipriau ginė arklį. 

Po mėnesio, atjoję į didžiulio ežero pakrantę, draugai netikėtai 
susidūrė su iš už kalvos pasirodžiusiu granbretaniečių būriu. Vyrų 
buvo maždaug dvidešimt. Žvėrių kaukės spindėjo saulėje, tad kariai 
atrodė dar nuožmesni. Būrys priklausė Vilko Ordinui. 

- Cha! Tai tie patys, kurių ieško mūsų ponas! - sušuko vienas 
kareivis. - Už tą, aukštesnįjį, nemažai sumokės, jei pristatysime jį 
gyvą. 

- Bijau, lorde Dorianai, kad mes žuvę, - tyliai pastebėjo Oladanas. 

- Jiems teks mus užmušti, - niūriai ištarė Hokmunas ir išsitrau- 
kė kalaviją. - Jei arkliai nebūtų tokie išvargę ilgoje kelionėje... 

Kariai vilkų kaukėmis juos apsupo. Hokmuno jiems reikėjo gy- 
vo, tad hercogas turėjo tam tikrą pranašumą - jis galėjo žudyti. Vie- 
nam perskėlė galvą kalavijo rankena, antram nukirto ranką, trečiam 
perdūrė pilvą, ketvirtą ištrenkė iš balno. Jie kovėsi seklioje pakran- 
tėje, vanduo teliūskavo arkliams po kojomis. Hokmunas matė visai 
neblogai besikaunantį Oladaną, bet štai gauruotas žmogus suriko ir 
nukrito nuo arklio. Hercogas nespėjo pamatyti, kas nutiko, bet, ap- 
siginklavęs garsiais prakeiksmais, dar aršiau kapojo priešus. 

Raiteliai apstojo jį taip glaustai, jog Hokmunas suprato: netrukus 
bus sučiuptas. Ausyse žvangėjo metalas, kraujo kvapas pykino. 

Bet tada Dorianas pastebėjo, kad granbretaniečiai sutriko ir pa- 
matė turįs dar vieną sąjungininką. Jis ir anksčiau buvo sutikęs šį 
žmogų - bet tik sapnuose. Tai tas pats karys, kurį jis regėjo Prancū- 
zijoje, vėliau - Kamarge. Nepažįstamasis dėvėjo šarvus iš aukso bei 
juodojo gintaro, didelis šalmas dengė jo veidą. Ant galingo balto žir- 
go, mosuodamas didžiuliu kalaviju, raitelis skynėsi kelią link Hokmu- 
no. Nuo baisių jo smūgių kariai krito vienas po kito, ir netrukus iš vi- 
so granbretaniečių būrio teliko keli apgailėtini raiteliai, kurte galiausiai 
neatlaikę leidosi begti, palikę mirusius bei sužeistuosius. 

Hokmunas matė atsistojant vieną parkritusį karį. Paskui šalia 
atsistojo dar kažkas, ir hercogas suprato, jog tai Oladanas. Granb- 
retanietis puolė, o nykštukas atkakliai gynėsi. Hokmunas puolė 
draugui į pagalbą ir, aukštai užsimojęs kalaviju, šėrė kareiviui per 
nugarą. Kalavijas, perrėžęs šarvus bei odinius marškinius, giliai 
įsmigo į kūną. Sudejavęs granbretanietis krito, o pasipylęs iš žaiz- 
dos kraujas nuspalvino vandenį. 

Hokmunas atsisuko į netikėtą gelbėtoją. 

- Dėkoju jums, milorde, - pasakė jis. - Jūs nukeliavote paskui 
mane ilgą kelią. 

- Ilgesnį, nei tu manai, Dorianai Hokmunai, - iš po šalmo sklido 
ramus prislopęs balsas. - Jūs keliaujate į Hamadaną? 

- Taip. Mes ieškome burtininko Malagigio. 

- Puiku. Keliausiu su jumis. Jau netoli. 

- Kas jūs? - paklausė Hokmunas. - Kam turime dėkoti? 

- Aš - riteris Juodais ir Auksiniais šarvais. Nedėkok man už tai, 
kad išgebėjau tau gyvybę. Tu nežinai, kodėl aš tai padariau. Jojam. 

Ir jie nušuoliavo pirmyn. 

Truputį vėliau, kai keliauninkai stabtelėjo atsikvėpti, Hokmunas 
paklausė riterio: 

- Jūs pažįstate Malagigį? Ar jis galės man padėti? 

- Aš jį pažįstu, - atsakė riteris Juodais ir Auksiniais šarvais. 
Galbūt tai jo galioje. Bet turi įsidėmėti - Hamadane vyksta pilietinis 
karas. Karalienės Frobros brolis Nahakas panoro užgrobti sostą, ir 
jam padeda žmonės su žvėrių kaukėmis. 


4. MALAGIGIS 


PO SAVAITĖS jie žiūrėjo nuo aukštos kalvos į baltą, saulėje 
spindintį Hamadano miestą - į smailės, kupolus bei minaretus, iš- 
puoštus auksu, sidabru ir perlamutru. 

- Čia aš jus paliksiu, - pasakė paslaptingasis riteris, apsukdamas 
arklį. - Laimingo kelio, Dorianai Hokmunai. Mes dar susitiksime. 

Hercogas nulydėjo jį žvilgsniu, ir du draugai patraukė į miestą. 

Vos prisiartinę pric miesto vartų, jie išgirdo didžiulį triukšmą, 
sklindantį iš už sienos. Žmonių šauksmai, guvulių riksmas ir ginklų 
žvangesys aiškiai bylojo apie vykstantį mūšį. Vartams netikėtai at- 
silapojus iš miesto išsiveržė kareivių minia, dauguma sužeistų. Hok- 
munas su Oladanu ketino pasitraukti šalin, tačiau nesuspėjo, ir ne- 
trukus juos apsupo bėgantys kariai. Pro šalį pralėkus raitelių būriui, 
Hokmunas išgirdo šaukiant: 

- Viskas žlugo! Nahakas nugalėjo! 

Paskui raitelius pro vartus išriedėjo didžiulis kovos vežimas, 
pakinkytas ketvertu juodų arklių. Vežime stovėjo jauna, nuostabiai 

graži moteris juodais it degutas plaukais bei didelėmis įkypomis aki- 
mis, žaižaruojančiomis iš pykčio ir nevilties. Garsiu balsu ji kvietė 
karius sustoti, energingai mosuodama jataganu. 

Pastebėjusi sutrikusius draugus, jį įtempė pavadžius ir sustab- 
dė vežimą. 

- Kas jūs? Tamsiosios Imperijos samdiniai? 

- Ne, aš Imperijos priešas, - atsakė Hokmunas. - Kas čia vyksta? 

- Maištas. Mano brolis Nahakas, su savo žmonėmis slaptu po- 
žeminiu keliu įsiveržęs į miestą, užklupo mus netikėtai. Jei esate 
Imperijos priešas, turėtumėte kuo greičiau iš čia išsinešdinti! Jie at- 
sivedė kovinius žvėris, kurie... - moteris nebaigė sakinio, truktelėjo 
pavadžius ir, kažką riktelėjusi savo vyrams, nulėkė pirmyn. 

- Bus geriau, jei grįšime į kalvas, - burbtelėjo Oladanas, bet 
Hokmunas prieštaraudamas papurtė galvą. 

- Turiu surasti Malagigį. Jis kažkur mieste. Man liko visai ne- 
daug laiko. 

Sunkiai prasispraudę pro minią, bičiuliai įjojo į miestą. Gatvėse 
kai kur dar vyko mūšiai, bet Imperijos karių Vilko kaukėmis buvo 
gerokai daugiau, nei smailiaviršūnius šalmus dėvinčių Hamadano 
gynėjų. Pasukę į ramesnę šoninę gatvelę, atvykėliai nusigavo iki 
miesto aikštės. Kitoje aikštės puseje jie pamatė juodus sparnuotus 
žvėris, panašius į milžiniškus šikšnosparnius. Tie puldinėjo bėgan- 
čius karius ir, ilgais kreivais nagais plėšydami juos į gabalus, iškart 
rijo savo grobį. 

Netikėtai vienas žvėris juos pamatė; tai pastebėjęs, Hokmunas 
nutempė Oladaną į siaurą šalutinę gatvę. Tačiau buvo per vėlu: 
žvėris jau vijosi atvykėlius: pusiau bėgdamas, pusiau skrisdamas, 
plakdamas galingais sparnais. Jam iš narsų sklido bjaurus švilpe- 
sys, kūnas šleikščiai dvokė. Bėgliai spėjo pasukti už kampo, bet 
milžiniška pelė šliaužė tarp namų, atkakliai juos persekiodama. Tuo 
metu kitame gatvės gale pasirodė pustuzinis karių Vilko kaukėmis. 
Hokmunas išsitraukė kalaviją ir puolė pirmyn. Pasirinkimo nebuvo. 

Galingu smūgiu jis išvertė pirmąjį raitelį iš balno. Paskui kaž- 
kieno kalavijas, sunkiai nusileidęs jam ant peties, perkirto šarvus ir 
įsmigo į kūną, tačiau Hokmunas, nekreipdamas dėmesio į skausmą, 
kovėsi toliau. Pasigirdo žvėries riaumojimas, supanikavę kariai ap- 
suko arklius. 

Hokmunas su Oladanu prasiveržė pro juos ir atsidūrė didelėje, 

visiškai tuščioje aikštėje. Akmeninis grindinys buvo nuklotas lavo- 
nais. Staiga Hokmunas išvydo pro artimiausio namo duris iššokantį 
žmogų geltonu chalatu; pasilenkęs prie lavono, jis vikriu judesiu 
nupjovė kapšelį su pinigais ir brangakmeniais puoštą kinžalą. Paste- 
bėjęs bičiulius, žmogus mėgino pasislėpti name, tačiau Oladanas 
užtvėrė jam kelią, o Hokmunas įrėmė kalaviją į kaklą. 

- Kur Malagigio namai? 

Vyriškis ištiesė virpančią ranką ir sušvokštė: 

- Tenai, ponai. Namas su kupolu bei Zodiako ženklais ant si- 
dabrinio stogo. Tiesiai gatve. Tik nežudykite manęs. Aš... - Jis 
lengviau atsiduso, kai Hokmunas, nuleidęs ginklą, pasuko arklį nu- 
rodyta kryptimi. 

Netrukus jie tikrai pamatė namą su kupolu bei Zodiako žen- 
klais. Prijojęs prie vartų, Hokmunas smarkiai pabeldė kalavijo ran- 
kena. Galva plyšo iš skausmo, ir jis jautė, jog visai netrukus grafo 
užkeikimai nebeteks galios prieš Juodojo akmens energiją. Beje, jis 
puikiai suprato, kad reikėtų pagarbiau veržtis į burtininko namus, 
bet hercogas turėjo per mažai laiko - mieste šmirinėjo Imperijos ka- 
riai, o milžiniški šikšnosparniai skrajojo, ieškodami grobio. 

Pagaliau vartai atsivėrė, pasirodė keturi didžiuliai negrai, gin- 
kluoti ietimis. Hokmunas pamėgino įjoti kieman, tačiau juodukai už- 
tvėrė Jam kelią. 

- Kokiu reikalu atvykai pas mūsų poną? - paklausė vienas jų. 

- Atėjau prašyti pagalbos. Labai svarbiu reikalu. 

Ant laiptų, vedančių į namus, pasirodė žmogus, vilkintis pa- 
prastą baltą togą. Ilgi žili plaukai rėmino senio veidą, bet stebėtina 
- jis buvo švariai nuskustas, ir oda atrodė lygi tarsi jaunuolio. 

- Kodėl manai, kad Malagigis tau padės? - paklausė jis Hokmu- 
no. - Matau, esi iš Vakarų. Jūs atnešėte Hamadanui nesantaiką ir 
kraują. Nešdinkis! Aš tavęs nepriimsiu! 

- Jūs - ponas Malagigis? - Paklausė Hokmunas. - Aš pats - tų 
baisių žmonių auka. Padėkite man, ir aš galėsiu kautis su jais. Mal- 
dauju... 

- Nešdinkis! Tai jūsų reikalai. Aš neketinu į juos veltis. 

Tarnai išstūmė Hokmuną, ir vartai užsidarė. 

Dorianas ketino belsti dar kartą, bet Oladanas nutvėrė jį už 
rankos, rodydamas į kažin ką priekyje. Gatve link jų jojo šešetas 
raitelių Vilko kaukėmis. Jiems vadovavo pats baronas Meliadas. 

- Cha! Štai mes ir susitikom, Hokmunai! - pergalingai sušuko 
Meliadas ir, išsitraukęs kalaviją, puolė hercogą. 

Hokmunas apsuko arklį. Jis, kaip ir anksčiau, aršiai nekentė 
barono, bet kautis su juo dabar negalėjo. Drauge su Oladanu jie nu- 
šuoliavo gatve, greitai toldami nuo persekiotojų. 

Agonosvosas arba jo siųstas žmogus tikriausiai spėjo papasakoti 
Meliadui apie Hokmuną, ir baronas, matyt, nutarė pasitikti jį pats. 


Draugai dar ilgai šuoliavo siauromis miesto gatvelėmis, kol pa- 
galiau liko visai vieni. 

- Turim palikti miestą, - pasakė Oladanui Hokmunas. - Kitaip 
kinti Malagigį... 

Jis nutilo, pamatęs, jog vienas didžiulis šikšnosparnis žaibiškai 
nėrė žemyn, nutūpė ant grindinio ir, ištiesęs ilgus nagus, greitai ar- 
tinasi prie jų. 

Apimtas nevilties, Malagigiui atsisakius padėti, Hokmunas 
spustelėjo arklį ir, aplenkęs žvėrį, smogė pirmas. Pelė nemaloniai 
sušvilpė, mostelėjo letena ir nagais kliudė sužeistą hercogo ranką. 
Bet Dorianas vis kapojo bei kapojo, kol galiausiai perkirto žvėries 
letenos sausgyslės, ir iš atviros žaizdos pasipylė juodas kraujas. 
Pabaisos galva krūptelėjo, arklys atsitraukė, o Hokmunas, sukau- 
pęs visas jėgas, įsmeigė kalaviją į didžiulę apvalią žvėries akį. Pelė 
siaubingai suklykė. Iš akies khiūstelėjo geltonos gleivės. 

Hercogui smogus dar kartą, pabaisa susvyravusi sudribo. Hok- 
munas vos spėjo atsitraukti - nedaug trūko, kad žvėris būtų jį pri- 
spaudęs. Nedelsdamas nė sekundės, Dorianas nušuoliavo link mies- 
to vartų. Jodamas iš paskos, Oladanas sušuko: 

- Tu jį nudėjai, Dorianai! Tu jį nudėjai! 

Ir mažasis žmogus džiaugsmingai nusijuokė. 

Netrukus jie pasiekė kalvas. Ten susirinko Nahako sumuštos 
armijos likučiai. Kitoje nedidelio slėnio pusėje bičiuliai matė bron- 
zinį karalienės Frobros vežimą ir ant žemės sugulusius pavargusius 
karius. Šalia vežimo Hokmunas išvydo riterį Juodais ir Auksiniais 
šarvais. Regis, jis laukė hercogo. 

Prijojęs prie riterio, Dorianas nulipo nuo arklio, prie vežimo at- 
ėjo karalienė. Jos akyse spindėjo rūstybė. 

Iš po šalmo pasigirdo riterio balsas: 

- Matau, Malagigis tau nepadėjo? 

Hokmunas papurtė galvą, gana abejingai žiūrėdamas į moterį. 
Nusivylimas ir nuovargis liejosi per kraštus. 

- Mano dienos sukaičiuotos, - pasakė jis. - Tačiau aš rasiu bū- 
dą grįžti į miestą bei nudėti Meliadą. 

- Mūsų ketinimai sutampa, - įsiterpė moteris. - Aš - karalienė 
Frobra. Mano klastingasis brolis trokšta užimti sostą, ir ketina tai 
padaryti, padedadant jūsų Meliadui. Gali būti, kad jis tai jau pada- 
rė. Galimybių grįžti į miestą beveik neturime, 

Hokmunas mąsliai pažvelgė į ją. 

- Jei būtų nors menkutė galimybė, jūs rizikuotumėte? 

- Aš rizikuočiau, net jei nebūtų jokių galimybių, - pareiškė ka- 
ralienė. - Tačiau aš nežinau, ar mane parems mano kariai! 

Į stovyklą atjojo dar trys raiteliai. Karalienė jiems šūktelėjo: 

- Jūs iš miesto? 

- Taip, - atsiliepė kažkuris. - Jie jau plėšia miestą. Grobikai ne- 
žmoniškai žiaurūs. Jie įsiveržė į Malagigio namus ir sučiupo burtininką. 

- Ką?! - sušuko Hokmunas. - Viskas žlugo. 

- Niekai, - paprieštaravo riteris. - Kol Malagigis gyvas, tu turi 
vilties. Ir aš neabejoju, jog būtent taip ir yra: Meliadui reikia burti- 
ninko paslapčių, tad jis jo nežudys. Vesk karalienės armiją į miestą 
ir išgelbėk burtininką. 

Hokmunas gūžtelėjo pečiais. 

- Bet kiek laiko man liko? Aš jau jaučiu Akmens šilumą. Jo ga- 
lia grįžta. Greitai aš virsiu silpnapročiu. 

- Juo labiau neturi ko prarasti, Dorianai, - įsiterpė į pokalbį 
nykštukas. Jis uždėjo gauruotą ranką Hokmunui ant peties. - Visiš- 
kai nieko. 

Hercogas karčiai šypsojosi, nuimdamas draugo ranką. 

- Tu teisus. Nieko. Na, karaliene Frobra, ką pasakysite jūs? 

- Taip. Bet pirmiausia reikia įtikinti karius, - atsakė karalienė. 

Truputį vėliau, stovėdamas kovos vežime, Hokmunas prabilo į 
pavargusius karius: 

- Hamadano gyventojai! Nukeliavau ne vieną šimtą mylių, kol 
atsidūriau jūsų krašte. Vakaruose, iš kur aš atvykau, karaliauja 
Tamsioji Imperija. Mano tėvą mirtinai nukankino tas pats baronas, 
kuris dabar padeda jūsų priešams. Mačiau žemes, virtusias plėni- 
mis, ir žmones, paverstus galvijais. Mačiau nukryžiuotus nekaltus 

vaikus. Mačiau drąsius karius, tapusius bailiais šunimis, gerai pa- 
žįstu tą žlugdantį nevilties jausmą, kuris apima žmogų, matant tuos 
kaukėtus žiaurius kareivius. Tačiau aš žinau ir tai, kad jie ne visa- 
galiai. Žinau, nes pats dalyvavau didingame mūšyje, kuriame maža, 
vos tūkstančio vyrų armija sutriuškino didžiulę Granbretanės ka- 
riuomenę. Mūsų valia ir gyvenimo geismas padėjo mums tai pada- 
ryti. Taip, valia. Ir žinojimas, kad, vos tik sudrebėsime bei atsi- 
trauksime, mus išgaudys po vieną ir nužudys lordų pramogai. Ga- 
liausiai, net jeigu jūs ir mirsite, tai mirsite, kaip dera tikriems vy- 
rams. Ir nepamirškite - jie ne visagaliai. 

Hercogas dar ilgai šitaip kalbėjo, ir palaipsniui karių dvasia at- 
gimė, pasigirdo pritarimo šūksniai. Paskui karalienė Frobra irgi pa- 
ragino savo karius sekti paskui Hokmuną ir pulti priešą, kol jie 
švenčia pergalę bei dalinasi grobį. 

Hercogo kalbos pažadino karių kovos dvasią, o karalienės žo- 
džiuose skambėjo blaivaus proto balsas. Atsikėlę nuo žemės, vyrai 
ėmė rūpintis ginklais ir ieškoti savo arklių. 

- Smogsime šiąnakt, - pasakė karalienė. - Kol jie nesuuodė mū- 
sų planų. 

- Manau, man reikia vykti drauge su jumis, - tarė riteris Juo- 
dais ir Auksiniais šarvais. 

Naktį jie patraukė į Hamadaną. Užkariautojai audringai šventė 
pergalę. Miesto vartų beveik niekas nesaugojo, koviniai žvėrys, per 
dieną prisikimšę skrandžius, kietai miegojo. 


5. JUODASIS AKMUO ATGYJA 


JIE ĮSIVERŽĖ į miestą, užklupdami vakarykščius nugalėtojus 
netikėtai. Hokmunas šuoliavo priešakyje. Iš skausmo hercogui plyšo 
galva - Juodasis akmuo jau tvinkčiojo kaktoje. Kenčiantis pragaro 
kančias Hokmunas mirtinai išblyško, jo veide atsirado kažkas, ver- 
čiantis granbretaniečius, vos jį pamačius, mesti ginklus ir paniškai 
bėgti anksčiau, nei hercogas, pastatęs arklį piestu, užsimojęs kala- 
viju, apimtas troškimo žudyti bei šaukdamas "Hokmunas! Hokmu- 
nas" imdavo kapoti viską ir visus, sutiktus savo kelyje. 

Greta jo kovėsi riteris Juodais ir Auksinais šarvais. Jis išliko 
toks pat ramus ir valdė kalaviją neįtikėtinai puikiai bei tiksliai. Nuo 

jų neatsiliko ir karalienė Frobra, savo vežimu vis įsiveržiantį į pačią 
persigandusių karių tirštumą, ir Oladanas, kuris, pasistiebdamas 
balnakilpėse, leido strėlę po strėlės į besiblaškančius priešus. 

Atkovodami gatvę po gatvės jie vijo Nahako karius bei samdi- 
nius su žvėrių kaukėmis. Štai Hokmunas pamatė Malagigi namų 
kupolą ir nedelsdamas nė sekundės pasuko tenai. Prijojęs namo 
vartus, jis atsistojo arkliui ant nugaros, įsitvėrė sienos krašto ir per- 
lipęs ją, pateko į kiemą. 

Šokdamas žemėn jis vos nepataikė ant vieno tarno lavono, ty- 
sančio prie sienos. Durys išverstos su visais vyriais, kambariuose 
baisi netvarka - viskas iškuista ir išdaužyta. 

Klupdamas ant besimėtančių baldų nuolaužų, Hokmunas pasie- 
kė siaurus laiptus, iš visko sprendžiant, vedančius į burtininko la- 
boratoriją. Buvo jau laiptų viduryje, kai viršuje atsidarė durys, ir du 
kariai Vilko kaukėmis, išsitraukę kalavijus. pasitikdami puolė jį. 
Hokmunas pasirengė gintis. Jo veide sustingo pikta pašaipa, o be- 
protiškai žėrinčios akys liepsnojo rūstybė bei beviltiškumu. Įtūps- 
tas, kirtis, kitas... Kalavijas blykstelėjo it žaibas, ir du lavonai nusi- 
rito žemyn. Užbėgęs laiptais, Hokmunas įėjo į kambarį. Malagigi, 
ant kurio kūno matėsi kankinimo pėdsakai, buvo stipriai pririštas 
prie sienos. 

Hercogas nedelsdamas perpjovė diržus ir, sugriebęs burtininką, 
atsargiai paguldė jį į kampe stovinčią siaurą lovą. Tik tada apsižval- 
gė. Visas kambarys užstatytas plačiais ilgais stalais su įvairiausiais 
alchemijos aparatais ir miniatiūriniais prietaisais. Malagigi sukrutėjo 
bei atsimerkė. 

- Turite man padėti. pone, - besipinančiu iš nuovargio liežuviu, 
sumurmėjo Hokmunas. - Aš išgelbėjau jums gyvybę. Tad ir jūs 
bent pamėginkite išgelbėti manąją. 

Malagigis, raukydamasis iš skausmo, pasikėlė. 

- Regis, sakiau tau, kad nenoriu veltis į jūsų vaidus. Gali mane 
kankinti, jei nori, bet aš... 

- Velniai tave rautų! - beviltiškai sukriokė Hokmunas. - Man 
plyšta iš skausmo galva. Galbūt aš nesulauksiu saulėtekio. Neatsa- 
kykite man. Ieškodamas jūsų, nukeliavau du tūkstančius mylių. 
Nejau veltui? Aš tokia pat auka, kaip ir jūs. Net didesnė. Aš... 

- Įrodyk tai, ir tada aš tau galbūt padėsiu, - nenusileido Mala- 
gigis. - Išlaisvink miestą nuo neprašytų svečių ir grįžk čionai. 

- Tada bus per vėlu. Akmuo atliks savo darbą. Kiekvieną aki- 
mirką... 

- Įrodyk tai, - pasakė Malagigis ir, sunkiai atsidusęs, susmuko 
ant lovos. 

Apakintam įniršio bei genamam nevilties Hokmunui norėjosi už- 
kapoti senį, bet jis susivaldė ir, išbėgęs iš kambario, nulėkė žemyn. 
Atsidūręs kieme, Dorianas atidarė vartus ir vėl užšoko ant arklio. 

Netrukus jis surado Oladaną. 

- Kaip vyksta mūšis? - paklausė, mėgindamas perrėkti kauty- 
nių triukšmą. 

- Ne per geriausiai, - šūktelėjo nykštukas. - Meliadui su Naha- 
ku pavyko atvesti savo karius, tad, pergrupavę jėgas, savo rankose 
jie laiko didžiąją miesto dalį. Pagrindiniai jų būriai - centrinėje aikš- 
tėje, tenai, kur stovi rūmai. Karalienė bei tavo galingasis draugas 
juos puolė, tačiau, baiminuosi, nesėkmingai. 

- Jojam tenai, - teištarė Hokmunas ir, timptelėjęs pavadžius, 
pasuko arklį į besikaunančių vyrų pilną gatvę. 

Oladanas nusekė iš paskos, ir netrukus bičiuliai atsidūrė šalia 
centrinės aikštės, kur akis į akį susitiko dvi armijos ir dabar sustin- 
gusios neramiai laukė. Imperijos pulkų priešakyje stovėjo Meliadas 
bei Nahakas. Hamadano kariuomenei vadovavo karalienė Frobra 
drauge su riteriu Juodais ir Auksiniais šarvais. Virpančioje deglų 
šviesoje būsimų kautynių vieta atrodė tikrai grėsmingai. 

Išjoję į aikštę, draugai išgirdo Meliado balsą: 

- Kur tas bailys Hokmunas? Tikriausiai pasislėpė urve ir drebi- 
na kinkas? 

Hokmunas prasiyrė pro Hamadano karių gretas, pastebėjęs. 
kad jos labai retos. 

- Aš čia, Meliadai. Atėjau tavęs užmušti. 

Baronas nusijuokė. 

- Manęs? Nejau nežinai, kad tavo gyvybė dabar mano rankose? 
Jauti Juodąjį akmenį? 

Dorianas nevalingai palietė ranka kaktą ir, pajutęs piktą Ak- 
mens šilumą, suprato, jog Meliadas nemeluoja. 

- Tad ko delsi? - rūsčiai paklausė hercogas. 

- Nes dar kartą siūlau tau sandėrį. Pasakyk šiems kvailiams, 
jog viskas baigta. Tegu jie sudeda ginklus, ir aš išgelbėsiu tave nuo 
blogiausio. 

Tik dabar Hokmunas suvokė, kad sveiko proto jis dar neprara- 
do tik dėl priešų užgaidos. Meliadas sutramdė savo norą tučtuojau 
jam atkeršyti - vildamasis, jog, tuo pasinaudojus, pavyks išvengti 
bereikalingų aukų. 

Hokmunas mėgino susikaupti. Jis karštligiškai mąstė. Įsitem- 
pusios armijos neramiai laukė. Aikštėje įsivyravo tyla. Visi laukė. 
Dorianas Hokmunas žinojo, kad Hamadano likimas jo rankose. 
Staiga jam į šoną alkūne stuktelėjo Oladanas ir šnipštelėjo: 

- Paimk štai šitą. 

Hokmunas pasižiūrėjo, ką jam siūlo gauruotas draugas. Tai bu- 
vo šalmas. Hercogas ne iškart jį pažino. Šalmas kadaise priklausė 
Agonosvosui. Hokmunas prisiminė senį, prisiminė jo veidą, panašų 
į mirties kaukę, ir krūptelėjo. 

- Patrauk šią bjaurastį. 

- Klausyk. Mano tėvas buvo burtininkas, - priminė jam Olada- 
nas. - Jis kai ko mane išmokė. Tai ne paprastas šalmas, jis stebuk- 
lingas. Magiški jo žiedai kurį laiką saugos tave nuo Juodojo akmens 
galios. Užsidėk! Maldauju tavęs. 

- Bet... 

- Užsidėk, ir tu viską pajusi pats. 

Atsargiai nusiėmęs savąjį, Hokmunas užsidėjo burtininko šal- 
mą. Šalmas buvo truputį per mažas ir spaudė galvą, bet Akmuo 
kaktoje liovėsi tvinkčioti. Skausmas atlėgo, ir hercogas nusišypso- 
jo. Jį apėmė neapsakomo susižavėjimo jausmas. Dorianas išsitraukė 
kalaviją. 

- Štai mano atsakas, barone Meliadai! - sušuko jis ir puolė su- 
glumusį lordą. 

Meliadas nusikeikęs stvėrėsi savojo kalavijo. Vos spėjus išsi- 
traukti ginklą, Hokmunas nušveitė nuo jo galvos kaukę, atidengda- 
mas pykčio perkreiptą barono veidą. Paskui Hokmuną puolė visa 
Hamadano armija, spausdama priešą prie rūmų vartų. 

Akies krašteliu hercogas matė, kaip karalienė, stovėdama veži- 
me, nutraukė nuo arklio savo brolį. Du kartus pakilo ir nusileido jos 
ranka, gniaužianti kruviną kinžalą, ir Nahako lavonas krito žemėn 
po arklių kanopomis. 

Hokmuną pirmyn ginė pašėlusi neviltis. Jis nepamiršo, kad 
Agonosvoso šalmas nepajėgs ilgai jo saugoti, tad kirto baronui 
smūgį po smūgio, jo kirčiai darėsi vis baisesni. Tačiau baronas 

greitai ir vikriai juos atremdavo. Lordo veidas dabar panėšėjo į Vil- 
ko kaukę, kurios jis neteko, o neapykanta, švytinti jo akyse, nenu- 
sileido Hokmuno neapykantai. 

Priešininkai tarsi šoko karo šokį - tokie tobuli ir tikslūs buvo šių 
vyrų judesiai, taip ritmingai susikirsdami žvangėjo jų kalavijai. At- 
rodė, kad jie galėtų tęsti tai iki begalybės, tęsti tol, kol vienas jų kris 
iš nuovargio. Bet staiga kažkas išgąsdino Hokmuno arklį. Tas, sto- 
jęs piestu, nubloškė raitelį atgal, Doriano kojos išslydo iš balnakil- 
pių, ir Meliadas vaipydamasis kirto jam į neapsaugotą krūtinę. 
Smūgis nebuvo stiprus, bet išmetė Hokmuną iš balno. Hercogas 
nukrito ant žemės tiesiai po Meliado arklio kanopomis. 

Baronas pamėgino jį pribaigti, bet Dorianas spėjo nusiristi į šo- 
ną ir, sunkiai atsistojęs, stengėsi išvengti triumfuojančio gran-bre- 
taniečio kirčių. 

Du kartus Meliadas pataikė į Agonosvoso šalmą, gerokai jį ap- 
lamdydamas. Hokmunas pajuto vėl atgyjantį Akmenį tad, dusdamas. 
iš įniršio, veriamai suriko ir puolė priešą. 

Iš netikėtumo Meliadas akimirką sutriko, to pakako, kad her- 
cogas smogtų jam stiprų smūgį. Kalavijas perkirto Meliadui smil- 
kinį. Barono burna persikreipė iš skausmo. Jis pamėgino nusi- 
braukti nuo akių kruviną šydą, bet Hokmunas, neleisdamas jam at- 
sipcikėti, pastvėrė baroną už rankos ir išvertė iš balno. Meliadas iš- 
trūko, žengtelėjo atgal, sukaupęs jėgas, puolė Hokmuną, atkišęs į 
priekį kalaviją. Hokmunas atrėmė smūgį, ir abu ginklai perlūžo. 

Du nesutaikomi priešai sustingo. sunkiai alsuodami bei svilin- 
dami vienas kitą žvilgsniais; paskui, išsitraukę ilgus kinžalus, jie 
ėmė suktis ratu, laukdami tinkamo momento smūgiui. Kadaise 
atrodęs gražus Meliado veidas buvo sudarkytas. Tad, jeigu baro- 
nui pavyktų likti gyvam po šios dvikovos, ant smilkinio jis visą gy- 
venimą nešiotų Hokmuno padovanotą randą. Kraujas vis dar sun- 
kėsi iš žaizdos, taškydamas dėmėmis kirasos antkrūtinį. 

Bet Hokmunas irgi ėmė pavargti. Sužeistą petį vis labiau mau- 
dė, o galvą tarsi kas spaudė įkaitintomis žnyplėmis. Skausmas jį 
akino, ir jis jau du kartus suklupo, vos spėjęs išsisukti nuo greitų 
Meliado įtūpstų. 

Štai priešininkai susikibo, vildamiesi smogti lemiamą smūgį bei 
užbaigti mirtiną kovą. 

Meliadas taikėsi Hokmunui į akį, tačiau nepataikė, ir kinžalo aš- 

menys nuslydo šalmu. Hokmunas savo kinžalu siekė barono ger- 
klės, bet Meliadas pastvėrė hercogo ranką ir, ją užsukęs, nukreipė 
smūgį. 

Baisusis šokis tęsėsi. Vyrai kimiai dejavo, raumenys stingo iš 
nuovargio, bet akyse spindėjo nirši neapykanta, kurią užgesinti ga- 
lėjo tik mirtis. 

Aplinkui virė mūšis. Karalienės armija vis labiau spaudė priešus, 
ir dvikovos vietą supo tik lavonai. 

Dangus pamažu švito. 

Hokmunas pamėgino išsilaisvinti iš barono gniaužtų. Antroji jo 
ranka akivaizdžiai silpo, ir tada jis iš visų jėgų spyrė šarvais kaus- 
tytu keliu priešui į paslėpsnius. Baronas susvirduliavo, koja įsipai- 
niojęs į netoliese gulinčio negyvo arklio pakinktus, ir, mostelėjęs 
rankomis, parkrito. Desperatiškai mėgindamas išsivaduoti, tik dar 
labiau susipainiojo diržuose. Išsigandęs jis žiūrėjo, kaip link jo ar- 
tinasi vos ant kojų pastovintis Kelno hercogas. 

Hokmunas užsimojo kinžalu. Nuo staigaus judesio jam apsvai- 
go galva. Jis puolė baroną, bet staiga pajuto, kaip milžiniškas, valią 
bei sąmonę pasiglemžiantis silpnumas užgriuvo jį, ir kinžalas iškrito 
iš sustingusios rankos. 

Jau prarasdamas sąmonę, jis mėgino užčiuopti ginklą, bet... 
Hokmunas sudejavo iš pykčio, tačiau net jo pyktis silpo, ir jį apė- 
mė siaubas, supratus, kad dabar Meliadas užmuš jį, užmuš, kai 
pergalė jau visai čia pat. 


6. RUNŲ KRIVULĖS TARNAS 


HOKMUNAS PRISIMERKĘS pro šalmo akiduobės žvelgė į 
ryškią šviesą. Galva vis dar degė, bet pyktis ir neviltis, regis, pasi- 
traukė. Truputį pasukęs galvą, jis pamatė ties juo palinkusius Ola- 
daną bei riterį Juodais ir Auksiniais šarvais. Nykštukas atrodė labai 
susirūpinęs. 

- Aš dar... gyvas? - tyliai paklausė Hokmunas. 

- Panašu, kad taip, - trumpai tarė riteris. - Nors, kas žino... 

- Tu tiesiog labai nusilpęs, - išpyškino Oladanas, priekaištingai 
dėbtelėdamas į riterį. - Žaizda rankoje sutvarstyta ir greitai užgis. 

- Kur aš? - paklausė Hokmunas. - Šis kambarys... 

- Mes karalienės Frobros rūmuose. Miestas vėl priklauso jai. 
Priešas sumuštas, sunaikintas. Mes radome tave pasliką gulintį ant 
Meliado kūno ir iš pradžių pamanėme, kad jūs abu negyvi. 

- Vadinasi, Meliadas negyvas?! 

- Tikėtina, kad taip. Grįžę jo kūno, barono neradome. Matyt, 
granbretaniečiai jį pasiėmė. 

- Pagaliau jis mirė, - su didžiuliu palengvėjimu atsiduso Hok- 
munas. 

Dabar, kai Meliadas su kaupu užmokėjo už savo nusikaltimus, 
Hokmunas, nepaisant jo degančias smegenis kankinančio skausmo, 
pajuto, kad jo siela rimsta. Ir tada jis prisiminė burtininką. 

- Kur Malagigis? Turite jį surasti. Perduokite jam... 

- Malagigi jau keliauja čionai. Išgirdęs apie tavo žygdarbius, jis 
nutarė atvykti į rūmus. 

- Ar jis padės man? 

- Nežinau. - Oladanas pažvelgė į riterį Juodais ir Auksiniais 
šarvais. 

Netrukus į kambarį įėjo karalienė, lydima Malagigio. Burtinin- 
kas laikė rankose į audeklą suvyniotą kažkokį daiktą, didumo sulig 
žmogaus galva. 

- Pone Malagigi, - sumurmėjo Hokmunas, mėgindamas pasikel- 
ti lovoje. 

- Tu - tas pats jaunuolis, persekiojęs mane visas šias dienas? 
Per šalmą negaliu matyti tavo veido, - irzliai tarė Malagigis, ir Hok- 
munas pajuto, kad jį vėl apima neviltis. 

- Aš - Dorianas Hokmunas. Aš įrodžiau savo draugiškumą Ha- 
madano gyventojams. Meliadas su Nahaku negyvi, jų armija su- 
triuškinta. 

- Hm? - susiraukė Malagigis. - Man papasakojo apie Akmenį 
tavo kaktoje. Kadaise man teko susidurti su panašiais dalykais. Bet 
pasakyti, ar įmanoma atimti iš Akmens energiją, dabar aš negaliu... 

- Kaipgi taip? Girdėjau, kad jūs vienintelis, galintis tai padaryti! 
- sukriokė Hokmunas. 

- Galėjau - tai tiesa. Ar galiu? Nežinau. Jėgos nebe tos. Aš 
senstu. Ir nesu tikras, jog... 

Riteris Juodais ir Auksiniais šarvais priėjo prie burtininko ir pa- 
lietė jo petį. 

- Jūs mane pažįstate, burtininke? 

Malagigis linktelėjo. 

- Taip, pažįstu. 

- Ir jūs žinote, kam aš tarnauju? 

- Taip, - paniuręs atsakė Malagigis, žvilgtelėjęs į riterį, o paskui 
į Hokmuną. - Bet kuo čia dėtas šis lovoje gulintis jaunuolis? 

- Jis tarnauja tam pačiam, nors to ir nežino. 

Regis, riterio žodžiai paveikė Malagigio. 

- Tada aš padėsiu jam, - tvirtai tarė Malagigis, - net jeigu man 
pačiam blogai baigsis. 

Hokmunas vėl kilstelėjo lovoje. 

- Ką visa tai reiškia? Kam aš tarnauju? Aš nieko... 

Melagigis išvyniojo atsineštą daiktą. Tai buvo kamuolys nelygiu 
smulkiai briaunotu paviršiumi, kiekvienas nelygumas švietė sava spal- 
va. Nuo įvairiaspalvių blyksnių Hokmunui ėmė mirgėti akyse. 

- Pirmiausia turi sutelkti dėmesį, - pasakė jam Malagigis, pri- 
nešdamas kamuolį jam prie galvos. - Žiūrėk į jį. Žiūrėk įdėmiai, ne- 
atitraukdamas akių. Žiūrėk, Dorianai Hokmunai, į tas spalvas, į 
spalvų žaismą... 

Hokmunas netikėtai suvokė, jog negali atitraukti žvilgsnio nuo 
kamuolio paviršiumi šokinėjančių ryškiaspalvių dėmių. Pasijuto esąs 
visiškoje nesvarumo būsenoje. Jausmas, artimas palaimai. Herco- 
gas nusišypsojo, paskui netikėtai viskas ėmė plaukti prieš akis, tarsi 
jis kybotų šiltame minkštame rūke, kuriame neegzistuoja nei laikas, 
nei erdvė. Tačiau Doriano sąmonė buvo aiški, nors jis ir nesuvokė 
aplinkinio pasaulio. 

Hokmunas gana ilgai išbuvo tokios būsenos, jausdamas, kaip jo 
kūnas, kuris, atrodė, jam jau nebepriklauso, keliauja iš vienos vietos 
į kitą. 

Rūko spalva retsykiais iš rausvai raudonos virsdavo žydrai mė- 
lyna bei šviesiai geltona - tai viskas, ką Hokmunas skyrė, ir jis ap- 
skritai nieko nejautė, nebent ramybę, kuri apgaubia ant motinos 
kelių gulintį kūdikį. 

Paskui švelnūs atspalviai virto tamsesniais, niūresniais ir, pasi- 
rodžius juodiems bei kraujo raudonio žaibams, skrodžiantiems 
prieš jo akis tvyrantį rūką, ramybės būsena pradingo. Hokmunas ju- 
to, lyg iš jo kažin ką išimtų, jaunuolį pervėrė aštrus skausmas, ir 
Dorianas garsiai suriko. 

Hercogas atsimerkė ir su siaubu išvydo šalia savęs mašiną, vi- 

siškai tokią pačią, kokia stovėjo barono Kalano laboratorijoje. Ne- 
jaugi jis vėl Londroje? Ar tai įmanoma? 

Juodos, auksinės bei sidabrinės voratinklių gijos lengvai ple- 
vendamos kažin ką jam šnabždėjo, tačiau ne glamonėjo, kaip pra- 
ėjusį kartą, bet, atvirkščiai, traukėsi nuo jo, susiraukšlėdamos ir vis 
labiau susispausdamos, kol virto mažyčiu gumulėliu. Hokmunas 
apsidairęs pamatė esąs kambaryje, kuriame kiek anksčiau jis išge!- 
bėjo burtininką nuo priešo karių. 

Malagigis irgi buvo čia. Jis atrodė labai išvargęs, bet veide švie- 
tė pasitenkinimas. Burtininkas surinko Juodojo akmens mašiną, su- 
dėjo ją į metalinę dėžutę ir, sandariai užvožęs dangtelį, ją užrakino. 

- Ši mašina, - vos apversdamas liežuvį, burbtelėjo Hokmunas. 
- Iš kur ją gavote? 

- Pagaminau, - šypsodamasis tarė Malagigis. - Padariau, bran- 
gus hercoge. Prireikė beveik savaitės įtempto darbo. Tokiam laikui 
užkeikimais man pavyko iš dalies tave apsaugoti. Nors vieną aki- 
mirką jau maniau nepajėgsiąs jos pagaminti, bet šįryt užbaigiau, tie- 
sa, išskyrus vieną elementą.. 

- Kokį? 

- Jos gyvybinę jėgą. Tai buvo pati pavojingiausia akimirka. Ne- 
žinojau, ar sugebėsiu tiksliai parinkti užkeikimus. Neliko nieko kita, 
tik perleisti Juodojo akmens energiją per tavo smegenis ir viltis, kad 
mano mašina praris tą energiją greičiau, nei Akmuo suardys tavo 
protą. 

Hokmunas su palengvėjimu nusišypsojo: 

- lr ji suspėjo! 

- Taip. Tad pagaliau tu laisvas. 

- Dabar aš pasiruošęs bet kokioms negandoms ir pasitiksiu jas 
garbingai, - šnekėjo Hokmunas, kildamas nuo lovos. - Aš jums sko- 
lingas, Didysis Malagigi. Jei galėčiau dėl jūsų ką nors padaryti... 

- Ne. Nieko nereikia, - atsakė burtininkas. - Džiaugiuosi, kad 
pavyko pagaminti šią mašiną. - Jis paplekšnojo dėžutę. - Galbūt ka- 
da nors ji dar pravers. Kas žino... Be to... - Ir burtininkas paniuro, 
mįslingai žiūrėdamas į hercogą. 

- Kas? 

- Ne, nieko? - Malagigis gūžtelėjo pečiais. 

Hokmunas palietė ranka kaktą. Akmuo niekur nedingo, tik bu- 
vo šaltas ir negyvas. 

- Jūs jo neištraukėte? 

- Ne. Bet jei nori, tai galima padaryti. Jis nebepavojingas. Bet 
kuris chirurgas nesunkiai jį pašalins. 

Hokmunas norėjo paklausti Malagigio, kaip tai padaryti, bet ap- 
sigalvojo. 

- Ne, - tarė jis. - Tegu lieka. Tarsi negęstančios mano neapy- 
kantos Tamsiajai Imperijai simbolis. Tikiuosi, kad netrukus jie iš- 
moks jo bijoti. 

- Ketini tr toliau kovoti prieš Imperiją? 

- Taip. Ir dabar, kai jūs išlaisvinote mane, kausiuos dar aršiau. 

- Teisingai. Šiai tamsiai jėgai reikia duoti atkirtį. - Malagigis gi- 
liai atsiduso. - O dabar man reikia pamiegoti. Aš labai pavargau. Sa- 
vo draugus rasi kieme. Jie tavęs laukia. 


Buvo puikus rytas. Šviečiant ryškiems šiltiems saulės spindu- 
liams, Hokmunas išėjo į kiemą. Tenai jo laukė besišypsantis Olada- 
nas bei riteris Juodais ir Auksiniais šarvais. 

- Na, dabar tau viskas gerai? - paklausė riteris. 

- Taip. | 

- Puiku. Tada aš tave palieku. Lik sveikas, Dorianai Hokmunai. 

- Dėkui tau už pagalbą, - pasakė Hokmunas prie savo nuosta- 
baus ristūno einančiam kariui. Riteriui jau beveik šokant į balną, at- 
mintis visiškai sugrįžo hercogui, ir jis sušuko: 

- Palauk! 

- Ko norėjai? - atsisuko riteris. 

- Tu įtikinai Malagigį padėti man, pasakęs, kad aš tarnauju kaž- 
kam, kam tarnauji tu. Bet aš apie tai nieko nežinau. 

- Kada nors sužinosi. 

- Kam tu tarnauji? 

- Runų Krivulei, - ištarė riteris Juodais ir Auksiniais šarvais ir, 
skimbtelėjus pakinktams, pasuko arklį link vartų. Nespėjus Hok- 
munui paklausti dar ko nors, jis nujojo gatve. 

- Jis pasakė - Runų Krivulei? - paniuręs sumurmėjo Oladanas. 
Maniau, kad tai mitas... 

- Taip, mitas. Manau, riteriu: patinka paslaptys. Be abejonės, 
jis pajuokavo. - Plačiai šypsodamasis, Hokmunas paplekšnojo Ola- 
danui per petį. - Jei dar kada nors jį pamatysime, būtinai paklausi- 
me apie tai. O dabar aš noriu valgyti, ir geri pietūs būtų... 

- Karalienė Frobra šiandien rengia puotą rūmuose. - Oladanas 
mirktelėjo draugui. - Tokios gausybės skanėstų man dar neteko 
matyti. Ir, beje, manau, jog karalienė tau tokia dėmesinga ne vien 
iš dėkingumo. 

- Neišsigalvok... Viliuosi, kad ji ne itin nuliūs išgirdusi, jog aš 
jau priklausau kitai. 

- Kaip?! 

- Taip, mano mielas drauge. Eime. Papietausime prie karališko 
stalo ir ruošimės kelionei. 

- Kam taip skubintis? Mes čia - didvyriai ir, be kita ko, many- 
čiau, jog nusipelnėme nors trumpo poilsio. 

Hokmunas nusišypsojo. 

- Pasilik, jei nori. O aš skubu į vestuves - į savo vestuves. 

- Gerai, - apsimestinai atidūsėjo Oladanas. - Negaliu praleisti to- 
kio įvykio. Teks pasiskubinti ir man. 

Kitą rytą karalienė palydėjo juos iki vartų. 

- Gerai pagalvok, Dorianai Hokmunai, aš siūlau tau sostą - tą 
patį, kurio taip siekė mano brolis. 

Bet Hokmunas jau žvelgė į vakarus. Kažkur tenai, už dviejų 
tūkstančių mylių, už kelių mėnesių kelio, jo laukė Izolda, laukė ne- 
žinodama, kas jam nutiko, ar jis dar gyvas... Grafas Brasas irgi 
laukė, ir Hokmunas nekantravo papasakoti jam apie naująjį Granbe- 
tanės pralaimėjimą. O Bogentalis tikriausiai šiuo metu stovi greta 
Izoldos bokšte, kylančiame virš skurdaus Kamargo kraštovaizdžio, 
bei mėgina paguosti vargšę merginą, kuri laukia jai likimo skirto vy- 
ro, ir nežino, ar jis sugrįš. 

Sėdėdamas balne Hokmunas nusilenkė ir pabučiavo karalienei 
ranką. 

- Dėkoju jums, jūsų didenybę, esu sujaudintas tokio pasiūlymo, 
bet aš daviau žodį ir dėl to atsisakyčiau visų dvidešimties sostų. To- 
dėl turiu išvykti. Ir dar - mano kalavijo reikia tiems, kurie kovoja 
prieš Tamsiąją Imperiją. 

- Tada keliauk, - liūdnai tarė Frobra, - bet prisimink Hamadano 
miestą bei jo karalienę. 

- Aš niekada jūsų neužmiršiu. 

Timptelėjęs pavadžius, Hokmunas pasuko mėlyną savo žirgą į 
priešakyje plytinčią akmenuotą lygumą. Oladanas atsisukęs pasiun- 
tė karalienei oro bučinį, mirktelėjo ir nuskubėjo paskui draugą. 

Dortanas Hokmunas, Kelno hercogas, keliavo atgal į vakarus. 

PAMIŠUSIO DIEVO 
AMULETAS 


PIRMA DALIS 


Dorianas Hokmunas, paskutinysis Kelno hercogas, nepakluso 
Juodajam akmeniui ir sutrukdė Granbretanei pavergti Hamadano 
miestą. Privertęs savo mirtino priešo, barono Meliado, armiją 
bėgti, Hokmunas vėl keliavo į vakarus, į apgultą Kamargo miestą, 
kur jo laukė sužadėtinė - grafo Braso dukra Izolda. Drauge su 
Oladanu, žvėriažmogiu iš Bulgarijos kalnų, Hokmunas jojo per 
Persiją iki Kipro jūros, vildamasis tenai rasti jūrininkų, sutiksian- 
čių nugabenti juos iki Kamargo. 

Tačiau Sirano dykumoje jie pasiklydo. Merdėdami iš trošku- 
lio bei nuovargio, Hokmunas su Oladanu pamatė tolumoje žaliuo- 
jančių kalvų garbanas. Kalvų šlaituose taikiai ganėsi laukinės 
avys, o papėdėje plytėjo Soriandumo griuvėsiai... 

Tuo metu Europoje augo grėsminga Tamsiosios Imperijos jė- 
ga, 0 kažkur pulsavo Runų Krivulė, skleisduma savo galybę per 
tūkstančius mylių aplinkui, keisdama likimus žmonių, visiškai no- 
panašių nei savo būdu, nei ketinimais... 

Iš "Runų Krivulės istorijos" 


1. SORIANDUMAS 


MIESTO GRIUVĖSIUS nuklojo amžių dulkės. Sudūlėję akme- 
nys, byrantys mūrai, apgriuvę bokštai. Laukinės avys pešiojo žolę, 
prasikalusią pro plyšius tarp grindinio akmenų, o ant mozaikinius 
pagražinimus išbarsčiusių kolonų lizdus susisuko margaspalviai 

pietų krašto paukščiai. Kadaise didingas ir grėsmingas miestas at- 
rodė nuostabus savo netrikdoma ramybe. Po kojomis plaukė tirš- 
tas ryto rūkas. Nutilusiomis senosiomis gatvėmis pleveno lengvas 
vėjelis. Pro pažaliavusius nuo senatvės bokštus, šalia apgriuvusių 
sienų, apaugusių rausvai gelsvomis, ochros bei violetinės spalvos 
gėlėmis, vedamų arklių kanopos slopiai caksėjo akmenimis. Tai 
Soriandumas - gyventojų paliktas miestas. 

Apgaubti tiršto dulkių sluoksnio, žmonės ir arkliai panėšėjo į at- 
gijusias statulas, nudažytas rusva spalva. Du keliauninkai neskubė- 
dami žingsniavo grindiniu, sužavėti mirusio miesto grožio. 

Vienas jų aukštas bei liesas; pavargusi, bet lengva eigastis, iš- 
davė jį esant patyrusiu kariu. Jo ilgus plaukus išdegino saulė, o iš- 
blukusiose akyse slėpėsi beprotystė. Tačiau įstabiausiai atrodė blau- 
sus Juodas akmuo jo kaktoje, tiesiai virš tarpuakio. Šiuo įdagu jį 
apdovanojo Granbretanės mokslininkai-burtininkai. Nelaimėlis va- 
dinosi Dorianu Hokmunu, Kelno hercogu. Tamsiosios Imperijos 
valdantieji, užsigeidę pavergti visą pasaulį, atėmė jo žemes, ir Hok- 
munas prisiekė atkeršyti granbretaniečiams - pačiai galingiausiai 
tautai visoje karų nualintoje planetoje. 

Jam iš paskos kiūtino padaras, ant nugaros užsimetęs ilgą lan- 
ką bei strėlinę. Lankininkas temūvėjo bridžius bei ilgaaulius minkš- 
tos odos batus, drabužių jam net nereikėjo, nes nuo galvos iki kojų 
jis buvo apaugęs šiurkščiais rusvais gaurais. Ūgiu vos siekė Hok- 
munui iki peties. Tai Oladanas, burtininko ir milžinės iš Bulgarijos 
kalnų sūnus. 

Nusipurtęs dulkės bei smėlį, Oladanas pasakė: 

- Gyvenime nemačiau gražesnio miesto. Bet kodėl jame nėra 
žmonių? Kaip gyventojai galėjo palikti tokią nuostabią vietą? 

Hokmunas patrynė akmenį ant kaktos. Jis visada taip daryda- 
vo, kai jausdavosi suglumęs. 

- Galbūt kokia epidemija... Kas žino. Tikėsimės, jog užkratas, 
- jei tai tiesa, - numarino visus iki vieno. Tačiau apie tai galvosime 
vėliau, o dabar aš girdžiu vandens teškenimą. Vandens, mano drau- 
ge Oladanai, mums reikia pirmiausia. Antroje vietoje - maistas, tre- 
čioje - miegas, na, o samprotavimus paliksime ketvirtoje... 

Vienoje aikštėje jie surado melsvai pilko akmens stelą su relje- 
finiu plaukikų raižiniu. Iš akmeninės mergelės akių į nedidelį basei- 
nėlį po stulpu tekėjo šaltinio vanduo. 

Numalšinęs troškulį, šlapiais delnais Hokmunas perbraukė ap- 
dulkėjusį veidą ir užleido vietą Oladanui. Paskui pagirdė arklius. 

Ištraukęs iš balnakrepšio aptrintą žemėlapį, gautą Hamadane, 
Hokmunas vedžiojo po jį pirštu, kol aptiko žodį "Soriandumas". 
Lengviau atsidusęs, vyrukas nusišypsojo. 

- Mes ne taip jau stipriai nuklydome. Tuojau už kalvų teka Euf- 
ratas, o už jo, po kokios savaitės kelio - Tarabulas. Pailsėsime čia 
dienelę ir trauksime toliau. 

- O prieš išvykstant panorėsime apžiūrėti miestą, čia jau kaip 
amen poteriai, - vyptelėjo Oladanas. 

Apšlakstęs krūtinę vandeniu, jis pakėlė nuo žemės lanką su 
strėline. 

- Sakėte, kad antroje mums reikalingų dalykų vietoje - maistas. 
Netoliese pastebėjau tinkamą aviną. Greitai grįšiu. Šiandien vakarie- 
nei turėsime keptos avienos. 

Sėdęs balnan, jis pasuko arklį link sugriautų miesto vartų. 

Negaišdamas laiko, Hokmunas nusirengė, panardino rankas į 
vėsų vandenį. Net dejuodamas iš malonumo, hercogas nusiprausė 
ir išsitraukė iš balnakrepšio švarius drabužius - šilkinius marškinius, 
padovanotus Hamadano karalienės, ir mėlynas platėjančias kelnes. 
Džiaugdamasis galimybe pailsėti nuo odinių bei plieninių šarvų, ku- 
riuos jis, bijodamas persekiojimo, dėvėjo net dykumoje, Hokmunas 
švariai apsirengė ir apsiavė lengvus sandalus. Vargu ar persekioto- 
jai čia atkeliaus, 0 pačiame mieste, regis, neslypi joks pavojus... 
Nepamiršdamas nuolatinio pavojaus, prie diržo pasiliko tik kardą. 

Nubalnojęs arklį, jis įsitaisė apgriuvusio bokšto šešėlyje, nugara 
bei pakaušiu atsišliejęs į sieną, ir ėmė laukti Oladano su grobiu. Pra- 
slinko vidurdienis. Netrukus Hokmuną įveikė miegas, bet po valan- 
dos jį pažadino viduje kirbantis nerimas. 

Kur prapuolė Oladanas? Ar daug laiko reikia taikliam šauliui 
sumedžioti vieną vienintelį laukinį aviną? Ar tik jis nepakliuvo bė- 
don? Bet argi čia galėtų slypėti pavojus? Galbūt Oladanas, nušovęs 
aviną, nusprendė valandėlę kitą pailsėti? 

"Nėra ko spėlioti, reikia jo ieškoti", - nutarė Hokmunas. 

Pabalnojęs arklį, jis apjojo miesto gatves, prajojo pro išlaužą 
miesto sienoje ir užkilo kalvon. Pajutęs kanopomis žolę, arklys tar- 
si atgavo ankstesnes jėgas, ir Hokmunas paleido žirgą šuoliais. 

Dorianas pasivijo avių bandą, kiūtinančią paskui įmitusį vadą - 

matyt, tą patį aviną, apie kurį užsiminė Oladanas. Bet mažojo kal- 
niečio niekur nebuvo. 

- Oladanai? - sušuko Hokmunas žvalgydamasis. - Oladanai! 

Jam atliepė tik silpnas aidas. 

Paniuręs Hokmunas paragino arklį ir nuskubėjo link gretimos, 
aukštesnės kalvos, vildamasis nuo jos viršūnės pamatyti savo drau- 
gą. Avys pasklido priešais jį; stangri žolė slopino kanopų kaukšėji- 
mą. Kalvos viršūnėje Hokmunas įtempė pavadžius ir apsidairė, del- 
nu prisidengęs akis, bet Oladano niekur nesimatė. 
aikštės pusėje ties šaltiniu. Ar jis tikrai pastebėjo žmogų, besisle- 
piantį namų šešėliuose, ar tai tik optinė apgaulė? Jei Oladanas grį- 
žo kitu keliu, kodėl neatsiliepė šaukiamas? 

Sielos gilumoje vėl prabudo nerimas, bet Hokmunas vis dar 
negalėjo patikėti, jog mieste slepiasi priešas. 

Apsukęs arklį, hercogas nusileido nuo kalvos, peršoko per iki 
pamatų sugriautą sieną. 

Kanopos dusliai kaukšėjo dulkėtomis gatvėmis. Šaukdamas 
draugą, Hokmunas įjojo į aikštę. Bet ir vėl jam teatliepė aidas, o 
aikštėje mažojo kalniečio Dorianas nesutiko. 

Hercogas visai paniuro. Jis jautė, kad mieste kažkas yra. 

Dorianui vėl apsukus arklį, netikėtai iš viršaus pasigirdo silpnas 
garsas. Užvertęs galvą, jis žvilgsniu aprėpė dangų, neabejodamas, 
kad pažino šį garsą. Tolumoje atsirado juodas taškas, netrukus sau- 
lėje sužvilgo metalas, ir Hokmunas aiškiai išgirdo didžiulių bronzi- 
nių sparnų šnaresį bei variklio plerpimą. Jam apmirė širdis. 

Iš dangaus leidosi puošnus mėlynai rausvai žalias kondoro formos 
omitopteris. Tokia mašina galėjo priklausyti tik Tamsiajai Imperijai. 

Dabar aišku, kodėl negrįžo Oladanas. Soriandume slepiasi 
Tamsiosios Imperijos kariai. Tikriausiai jie atpažino Oladaną ir su- 
prato, kad Hokmunas - pats nekenčiamiausias jų priešas - kur nors 
netoliese. 


2. HJULAMAS D'AVERKAS 


VILDAMASIS, kad skridusieji ornitopteriu jo nepastebėjo, 
Hokmunas pasislėpė siauroje gatvelėje. 

Vadinasi, granbretaniečiai vis dėlto sekė jo pėdomis. Kaip dar 
paaiškinti faktą, kad jie apsilankė mirusiamę mieste viduryje dyku- 
mos? 

Išsitraukęs iš makščių ilgą kalaviją, Hokmunas nušoko nuo ar- 
klio. Be šarvų jis jautėsi bejėgis ir skubėjo kur nors pasislėpti. 

Ormitopteris skraidė kiek aukščiau Soriandumo bokštų. Pilotas 
tikriausiai ieškojo Hokmuno, kuriam karalius-imperatorius Hoanas 
prisiekė atkeršyti už "išdavystę". Baronas Meliadas galbūt žuvo Ha- 
madano mūšyje, bet karalius Hoanas medžioti Kelno hercogo pa- 
siuntė kitą žmogų. 

Išvykdamas iš Hamadano, jaunasis Kelno hercogas, žinoma, 
suprato, kad jo laukia sunkus ir pavojingas kelias, bet nesitikėjo, 
jog nemalonumai prasidės taip greitai. 

Jis puolė prie apgriauto tamsaus pastato. Peržengęs slenkstį, 
hercogas atsidūrė koridoriuje, kurio sienos buvp dekoruotos šviesiu 
akmeniu, puoštu raižiniais, beveik pasislėpusiais po minkštomis sa- 
manomis ir žydinčiomis kerpėmis. Laikydamas rankoje kalaviją, 
Hokmunas užlipo slidžiais apsamanojusiais sraigtiniais laiptais į 
ankštą kambarėlį, apšviestą saulės spindulių, besiskverbiančių pro 
skylę sienoje. Prisispaudęs prie akmenų, Hokmunas žvilgtelėjo pro 
skylę ir pamatė miestą bei virš gatvių sklendžiantį ornitopterį, o ja- 
me - pilotą Grito kauke. Pilotas įdėmiai žiūrėjo žemyn. 

Netoliese kilo padūmavusio žalsvo granito bokštas, stovintis 
beveik Soriandumo centre. Ornitopteris apsuko kelis ratus aplink jį, 
ir Hokmunas pamanė, kad pilotas tikriausiai ieško jo ties šaudymo 
angomis, bet netrukus skraidantis aparatas nusileido ant plokščio, 
akmeniniais dantimis apsupto stogo. Pro kiaurymę stoge pasitikti 
piloto išlipo keletas žmonių. 

Iš sunkių šarvų, ilgų apsiaustų ir plačių metalinių kaukių - to- 
kiame karštyje! - Hokmunas atpažino granbretaniečius. Tačiau to- 
kia jau iškreipta tų žmonių prigimtis, jog beveik jokiomis aplinkybė- 
mis jie nesiskyrė su blausiai gelsvomis kaukėmis, vaizduojančiomis 
įniršusių kuilių snukius žėruojančiomis akimis iš skaidraus akmens 
ir riestomis kaulinėmis iltimis, kyšančiomis iš po išsipūtusių šner- 
vių. Matyt, su šiais baisiais veido papuošimais Tamsiosios Imperi- 
jos pavaldiniai tvirčiau jautėsi. 

Savo žiaurumu Šerno Ordinas, kurio karius dabar matė Hok- 
munas, garsėjo visoje Europoje. Ant stogo stovėjo septynetas Šer- 

nų - dujų prilaikė už parankių aukštą, liekną vyrą, dailesne nei kitų 
kauke iš aukso bei bronzos. Vienas prilaikančiųjų nedidukas ir ap- 
valainas, tačiau kitas - tikras milžinas nuogomis rankomis bei ko- 
jomis, apaugusiomis neįprastai tankiais ir ilgais plaukais. 

"Kas jam nutiko? - nusistebėjo Hokmunas, žiūrėdamas į žmogų 
aukso ir bronzos kauke. - Serga ar sužeistas?" Kažkaip nenatūra- 
liai jis rėmėsi į savo pagalbininkų rankas. Ir hercogas suprato, kas 
jis toks: išdavikas Hjulamas d'Averkas. Kadaise šis prancūzas bu- 
vo garsus poetas bei architektas, bet dar gerokai anksčiau, nei 
Granbretanė užpuolė jo tėvynę, jis perėjo karaliaus-imperatoriaus 
Hoano pusėn. Paslaptingasis d'Averkas... labai pavojingas žmogus, 
nors ir apsimeta ligoniu. 

Šernų vadas pasakė kelis žodžius pilotui, karys neigiamai pa- 
purtė galvą - matyt, jis nepastebėjo Hokmuno. Bet jis galėjo paro- 
dyti tą vietą, kur Hokmunas paliko arklį. D'Averkas - jeigu tai tikrai 
buvo jis - vangiai mostelėjo ranka vienam kariui. Tas pradingo apa- 
čioje, o netrukus išvilko urzgiantį, besipriešinantį Oladaną. 

Hokmunas palengvėjusia širdimi stebėjo, kaip du Šernai tempia 
jo draugą prie bokšto krašto. Oladanas gyvas - vadinasi, yra vilties 
jį išgelbėti. 

Vadas linktelėjo pilotui, tas atnešė iš ornitopterio kabinos ir per- 
davė kariui milžinui varpo formos garsiakalbį. Milžinas prikišo apa- 
ratą d'Averkui prie burnos ir virš nurimusio miesto nusirito pavar- 
gęs, visatos liūdesiu persisunkęs balsas: 

- Hercoge fon Kelnai, mes sučiupome tavo tarną ir žinome, 
kad esi mieste. Jei iki saulėlydžio tu nepasiduosi, tavo draugui bus 
ne pyragai... 

Dabar Hokmunas neabejojo, kad po bronzine ir auksine kauke 
besislepiantis žmogus - d'Averkas. Argi įmanoma jį su kuo nors 
supainioti? Milžinas grąžino garsiakalbį pilotui, paskui su savo nc- 
diduku bičiuliu nuvedė šeimininką prie laiko nuzulinto akmeninio 
dantyto bokšto krašto. Pasirėmęs į vieną akmenį, d'Averkas stovė- 
jo tiesiai priešais hercogą. 

Hokmunas sunkiai įveikė norą lėkti tiesiai tenai. Jis tikriausiai 
galėtų pakilti į bokštą - reikia tik iššokti pro išlaužą, namų stogais 
nusigauti iki akmeninių nuobirų ir užsiropšti jomis iki pat parapeto. 
Bet jį pastebės, vos tik Hokmunas paliks slėptuvę. Geriau palaukti 
tamsos, tačiau Oladaną ims kankinti dar nesutemus... 

Nežinodamas, ką daryti, Hokmunas trynė pirštu savo įdagą - 
Juodąjį akmenį kaktoje. Jeigu jis pasiduos, jį čia pat nužudys arba 
nugabens į Granbretanę, tenai jo irgi laukia mirtis, tiesa, siaubingai 
lėta, kankinanti mirtis, stebint besityčiojantiems sadistams - Tam- 
siosios Imperijos valdovams. Hokmunas pagalvojo apie Izoldą, 
laukiančią jo Kamarge, apie grafą Brasą, kuriam jis žadėjo savo pa- 
galbą kaunantis su Granbretane, ir apie Oladaną - mažą žvėriažmo- 
gį. kartą išgelbėjusį jam gyvybę. 

Nejau jis galėtų išduoti draugą? Nejau jį sulaikys sveiko proto 
balsas, tvirtinantis, kad kovai su Granbretane Kelno hercogas rei- 
kalingesnis nei nežinomas kalnietis? Ne, Hokmunas žinojo, jog to- 
kiuose reikaluose logika nieko nelemia. Tačiau koks tikslas kišti 
galvą į kilpą, juk, jį sučiupęs, Šernų vadas Oladano nepasigailės? 

Hokmunas prikando lūpą ir suspaudė kalavijo rankeną. Paga- 
liau jis apsisprendė: atsistojo pačioje skylėje ir, viena ranka laikyda- 
masis sienos, mostelėjo žvilgančiu kalaviju. D'Averkas lėtai pakėlė 
galvą. 

- Prieš man pakylant pas tave, tu turi paleisti Oladaną! - sušuko 
Hokmunas. Granbretaniečiai - melagiai, aš netikiu tavo žodžiu. Pa- 
leisk Oladaną ir aš pasiduosiu be kovos! 

- Galbūt mes ir melagiai, - abejingai tarė d Averkas, - bet ne 
kvailiai. Kodėl turėčiau tikėti tavimi? 

- Aš Kelno hercogas, - paprastai pasakė Hokmunas. - Mano 
giminėje melagių nebuvo. 

Iš po kuilio kaukės pasigirdo tulžingas juokas. 

- Kelno hercoge, nespręsk pagal save apie serą Hjulamą 
d'Averką - jis ne toks naivus. Siūlau kompromisą. 

- Na? - pavargusiu balsu teištarė Hokmunas. 

- Prieik iki bokšto "ugninės ieties" šūvio atstumu, ir aš paleisiu 
tavo tarną. - D'Averkas specialiai užsikosėjęs susikūprino virš pa- 
rapeto. - Ką pasakysi? 

- Koks čia kompromisas, jei galėsi mus abu nušauti, niekuo ne- 
rizikuodamas? 

- Brangus mano hercoge, karaliui-imperatoriui tu reikalingas 
gyvas. Nereikia gudrauti: tu tai puikiai žinai. Man irgi ne tas pats, 
ką aš gausiu: princo titulą už sveiką ir gyvą Hokmuną ar, geriausiu 
atveju, barono titulą - už mirusį. Nejau tau niekas nesakė, kad esu 
velniškas garbėtroška? 

D'Averko argumentas skambėjo įtikinamai, tačiau hercogas 
buvo labai daug girdėjęs apie prancūzo klastingumą. 

- Gerai, sere Hjulamai, tebus, kaip tu nori, - tarė jis atsidusda- 
mas, ir pritūpė, kad galėtų peršokti siaurą gatvelę bei užšokti ant 
artimiausio stogo. 

- Hercoge Dorianai, nereikia! - sušuko Oladanas. - Tegu mane 
nužudo! Mano gyvenimas nieko vertas! 

Užšokęs ant namo stogo, Hokmunas krito keturpėsčias. Palai- 
kis stogas subraškėjo, bet išlaikė. Hokmunas atsistojo ir atsargiai 
patraukė link bokšto. 

Oladanas vėl suriko: "Nereikia!", mėgindamas ištrūkti iš jį lai- 
kiusių karių rankų. Hokmunas ėjo pirmyn, nežiūrėdamas į draugą 
ir tarsi pamiršęs apie kalaviją, kurį laikė rankoje. 

Mažajam kalniečiui vis dėlto pavyko išsiveržti. Jis puolė link 
priešingo stogo krašto, jam iš paskos burnodami lėkė du Šernai. 
Oladanas akimirką stabtelėjo ant krašto ir šoko per parapetą. 

Hokmunui kraujas sustingo gyslose. Kelias sekundes jis stovė- 
jo, negalėdamas patikėti tuo, kas nutiko, spausdamas kalavijo ran- 
keną ir liepsnojančiomis akimis svilindamas d'Averką bei jo karius. 

Pamatęs, kad "ugninė ietis", įtaisyta ornitopterio nosyje, sukasi 
jo pusėn, jis pasilenkė ir puolė atgal. Garsiai šnypšdamas spindulys 
perskrodė orą jam virš galvos ir nutvilkė Dorianą karščiu. Įsikibęs 
į atbrailą, Kelno hercogas pakibo virš gatvės. 

Jis kabojo aukštai, bet, laimė, truputį kairiau matėsi atsikišę keli 
nedideli bareljefai, įstrižai besileidžiantys beveik iki pat grindinio. 
Tik ar išlaikys jį trapus akmuo? 

Nedvejodamas nė sekundės, Hokmunas įsikibo į artimiausią 
bareljefą. Akmuo trupėjo po pirštais ir triukšmingai lūžo iš sienos, 
lyg sukirmijęs dantis iš smegenų, Hokmunas tučtuojau užsikabino 
už kito bareljefo. Jis leidosi, trupančių sienų akmenys biro iš po 
pirštų, pagaliau hercogas nutarė galįs nušokti žemėn, nesusilaužęs 
kojų. 

Jis krito keturpėsčias, atsistojo ir puolė bėgti - tačiau ne į slėp- 
tuvę, bet prie bokšto. Greičiau aukštyn, atkeršyti už draugą, žuvusį 
dėl d'Averko kaltės! 

Suradęs įėjimą į bokštą ir peršokęs slenkstį, hercogas išgirdo 
akmeniniais laiptais caksint metalines pasagas. Hokmunas pasirinko 
siaurą vietą, kad priešai galėtų pulti tik po vieną. 

Pirmas pasirodė d'Averkas. Pamatęs Hokmuną, jis sustingo 
vietoje. Šarvuotą pirštinę mūvinti ranka pakilo prie ilgo kalavijo 
rankenos. 

- Be reikalo nepasinaudojai savo draugužio kvailu didvyrišku- 
mu, - su panieka balse tarė Šerno kaukę dėvintis samdinys. - Vis 
dėlto teks tave užmušti... 

Jis susiriesdamas užsikosėjo, atsišliejo į sieną, apsimesdamas 
visišku bejėgiu. 

- Mano brangus hercoge Dorianai, turiu atsiprašyti... Prakeikta 
negalia, visada save primena netinkamu laiku. 

Didžiulių pastangų dėka jis pakėlė ranką ir bakstelėjo pirštu į 
nediduką, tvirtai suręstą karį, kuris prilaikė jį ant stogo. 

- Ekardai, galbūt tu... 

Drūtuolis Ekardas spyruokliuojančia eisena žengė pirmyn, išsi- 
traukdamas iš už diržo kovos kirvį trumpa rankena. Kita ranka laikė 
kardą. 

- Dėkoju, šeimininke, - ištarė patenkintai kikendamas. - Nagi, 
pažiūrėkim, kaip šis gražuoliukas ims šokti. 

Minkštai it katė karys žengė link Hokmuno. Kelno hercogas 
nejudėjo, leisdamas priešininkui smogti pirmam. 

Klaikiai rėkdamas, granbretanietis puolė pirmyn. Kirvio ašme- 
nys švilpdami perskrodė orą ir suskambo, susitikę Hokmuno kala- 
viją. Nusilpęs iš bado bei nuovargio, Hokmunas vos išvengė trum- 
po kardo, pajuto šaltą plieną nemaloniai prisiglaudžiant prie klubo ir 
perrėžiant kelnes. 

Išsprūdęs iš po kirvio, Doriano kalavijas, tvojęs per kaukę, nu- 
laužė iltį ir paliko gilų rėžį. Ekardas nusikeikė ir vėl užsimojo kar- 
du, bet Hokmunas nutvėrė jį už rankos. 

Prispaudęs granbretanietį prie sienos, hercogas stipriai užlaužė 
kirvį spaudžiančią ranką. Jo paties kalavijas kabojo kardasaityje. 
Vos nesurikęs iš skausmo, kai plieninis antkelis smogė jam į pa- 
slėpsnius, Hokmunas atšoko atgal, nusitempdamas kartu priešinin- 
ką, apsisuko ir stūmė jį žemyn... Nusiritęs laiptais, Ekardas išsitiesė 
ant akmeninių plytų. Smūgis buvo toks stiprus, kad sudrebėjo 
bokšto sienos. 

Hokmunas pasižiūrėjo į d Averką. 

- Na kaip, sere, jums geriau? 

Tas pakėlė grakščią kaukę, ir Hokmunas pamatė išblyškusį vei- 

dą bei bespalves sunkiai sergančio žmogaus akis. Bekraujėmis 
d Averko lūpomis slystelėjo šypsena. 

- Padarysiu viską, ką galiu, sere, - atšovė prancūzas. 

Jis ėmė leistis laiptais. Apsimesto vangumo kaip nebūta - prie- 
šingai, judesiai buvo vikrūs ir tikslingi. 

Šį kartą dvikovą pradėjo Hokmunas. Smūgis prancūzą užklupo 
netikėtai, bet jis vis dėlto jį atrėmė. Už liguistos išvaizdos slypėjo 
puikus pasirengimas. 

Ko gero, jis ne mažiau pavojingas, nei stipruolis Ekardas, - pa- 
galvojo Hokmunas. - O jeigu Ekardas nežuvo, jei jis tik apsvaigin- 
tas? Kas bus, jei jis atsigaus nesibaigus dvikovai? 

Iš šono galėjo pasirodyti, kad tarp jo ir d'Averko pakibo blau- 
siai pilkšvas ūkas - taip greitai šmėkščiojo ore plienas. D'Averkas 
šypsojosi iš po ant galvos atsmauktos kaukės, jo akys žėrėjo. Tarsi 
jis nesikautų, bet klausytųsi stebuklingos muzikos. 

Kiekvieną minutę vis labiau silpdamas, Hokmunas suprato, kad 
ilgai tokio tempo neatlaikys. Kad ir kaip Dorianas ieškojo silpnos 
vietos priešo gynyboje, toji pasirodė nepažeidžiama. Net kluptelė- 
jęs ant švarplėto laiptelio, prancūzas įstengė atremti žaibišką kirtį ir 
įbrėžti Hokmunui dilbį. 

D'Averkui už nugaros ant siaurų laiptų nekantriai trepsėjo pa- 
siruošę kautis Šernai. 

Hokmunas vis labiau vargo. Netrukus jis tik gynėsi, vos spėda- 
mas atremti mirtinus kirčius, nukreiptus jam į veidą, kaklą, krūti- 
nę, pilvą. Hercogas žengė atgal žingsnį, kitą... ir išgirdo už nugaros 
dejones. Gaivelėjosi Ekardas. Dar kelios minutės - iš Šemnai jį sudo- 
ros. 

Nejaugi Hokmunas leisis nužudomas, neatkeršijęs už Oladaną? 
Jis ėmė spausti labiau, bet d'Averkas tik šypsojosi, neabejodamas 
greita pergale. 

Pamiršęs Ekardą, Hokmunas atšoko ir atsitrenkė į kažin kieno 
petį. Staigiai atsisukęs, užsimojo kalaviju... ir iš netikėtumo vos ne- 
išmetė ginklo. 

- Oladanai! 

Mažasis žmogus iškėlė Šerno kalaviją virš suskilusios kaukės. 

- Taip, aš gyvas. Neklausk kodėl. Pats tuo netikiu. 

Kalavijas triukšmingai nusileido ant Ekardo kaukės. Jau spėjęs 
atsisėsti, Šernas paslikas išsitiesė ant grindų. 

Bet kalbėtis nebuvo kada. Hokmunas sunkiai atrėmė eilinį 
d'Averko smūgį, pagaliau jam pavyko pataikyti prancūzui per ant- 
petį. D'Averkas greitai atšoko ir nuleido kaukę. 

Nusileidęs nuo laiptų, Hokmunas prarado patogią poziciją. Jis su- 
sizgribo, bet buvo per vėlu - pro d' Averką spėjo pranerti keli kariai. 

Hokmunas su Oladanu atsitraukė prie durų, tačiau tuo nieko 
nelaimėjo. Kokias dešimt minučių draugai aršiai kovėsi, nukovė du 
ir sužeidė tris granbretaniečius, bet jų jėgos seko... 

Sunkiai išlaikydamas rankoje kalaviją, Hokmunas lyg per kruviną 
miglą matė sužvėrėjusius Šernus. Jis išgirdo triumfuojantį prancūzo 
riksmą: "Paimti gyvus!" Ir karšta metalinė banga įveikė jį... 


3. PAMĖKLIŠKA TAUTA 


SUKAUSTYTUS belaisvius nutempė žemyn, rodės, niekada 
nesibaigsiančias laiptais. Laiptai niro į požemio tamsą, į gilumą, ne 
ką mažesnę už iškilusį bokštą. 

Pagaliau juos įstūmė į patalpą, kadaise buvusią rūsiu, o dabar 
tapusią belange. Bičiuliai griuvo kniūbsti ant grublėtų akmeninių 
plokščių ir gulėjo, kol batuota koja neprivertė jų apsiversti ant nu- 
garos. Virš jų laikydamas deglą stovėjo Ekardas su pažymėta kau- 
ke. Atrodė, kad sudarkytas kuilio snukis šiepiasi piktai džiūgauda- 
mas. Tarp Ekardo ir plaukuoto milžino, kurį Hokmunas matė bokš- 
te, kūprinosi d'Averkas; jo kaklas buvo apmuturiuotas plačiu bro- 
kato šaliku. Prancūzas rėmėsi į milžino ranką. 

D'Averkas apsimestinai užsikosėjo, paskui, žiūrėdamas į be- 
laisvius, nusišypsojo. 

- Bijau, ponai, netrukus turėsiu jus palikti. Požemio oras man 
kenkia, nors tokiems sveikiems jauniems žmonėms, kaip jūs, jis 
nebaisus. Beje, ilgai jūs čia neužsibūsite, daugiausia parą. Aš iškvie- 
čiau didelį ornitopterį, kad jus abu nugabentų į Siciliją - tenai, įsi- 
rengę stovyklą, laukia mano pagrindinės kovinės pajėgos. 

- Jūs užgrobėte Siciliją? - abejingai paklausė Hokmunas, 

- Visiškai teisingai. Tamsioji Imperija negaišta laiko veltui. Ne- 
manykit, kad giriuosi, bet aš... - d' Averkas kostelėjo į šaliką, - aš 
Sicilijos didvyris. Kad sala užkariauta taip greitai - mano nuopelnas. 
Tačiau labai girtis nėra kuo, Granbretanė turi daug talentingų kar- 

vedžių. Per paskutinius keletą mėnesių mes pasiekėme daug perga- 
lių Europoje... Na, ir Rytuose... 

- Bet Kamargas vis dar atsilaiko, - įsiterpė Hokmunas. - Tik- 
riausiai tai erzina karalių-imperatorių? 

- Ilgai Kamargas neatsilaikys, drįstu jus patikinti, - žvaliai tarė 
d'Averkas. - Šiai mažai provincijai mes rodome ypatingą dėmesį. 
Kas žino, gal miesteliūkštis jau krito... 

- Kol grafas Brasas gyvas, to nebus, - nusišypsojo Hokmunas. 

- Beje, apie grafą Brasą. Girdėjau, kad jis sunkiai sužeistas, o 
jo padėjėjas, leitenantas fon Vilahas, neseniai žuvo. 

Hokmunas nežinojo, tikėti prancūzu ar ne. Naujiena jį pribloš- 
kė, bet jis pasistengė tai nuslėpti. Nejaugi Kamargas iš tiesų netru- 
kus kris? Kas tada nutiks Izoldai? 

- Regis, mano žodžiai jus nuliūdino, - šyptelėjo d'Averkas. - 
Nesijaudinkite, hercoge. Kai Kamargas pasiduos, nieko nenuskriau- 
sime. Aš paprašysiu tą provinciją, kaip atlygį už išdaviko Hokmu- 
no sučiupimą, atiduoti man. O mano puikieji draugai, - jis moste- 
lėjo į Ekardą ir plaukuotąjį milžiną, - ją valdys, jeigu aš susirgsiu. 
Tai labai garbingi žmonės, aš patikiu jiems visas savo paslaptis bei 
džiaugsmus. Juk reikės jiems kaip nors atsidėkoti. Tikriausiai pa- 
skirsiu Ekardą valdytoju, o Peteriui padovanosiu grafo titulą. 

Milžinas po kauke suurzgė. D'Averkas nusišypsojo. 

- Smegenėlių Peteriui šiek tiek trūksta, bet jėgos jis turi apsčiai, 
o savo ištikimybę... jis įrodė. Ko gero, jis puikiai pakeis grafą Brasą. 

Žvangindamas grandinėmis, Hokmunas rūsčiai suriko: 

- D'Averkai, tu gudri lapė, bet nesulauksi nei mano ašarų, nei 
maldų! Palauk. ateis diena, kai tu būsi mano vietoje! 

- Bijau, jūs per didelis optimistas, hercoge. Na, gerai, gulėkite, 
ilsėkitės, mėgaukitės ramybe, Granbretanijoje jūs to neturėsite. 

Pašaipiai nusilenkęs, d Averkas išėjo. Hokmunas ir Oladanas Ii- 
ko gulėti tamsoje. 

- Ak, - netrukus hercogas išgirdo draugo balsą, - po to, kas 
man šiandien nutiko, negaliu patikėti, kas esu gyvas... Nežinau, ar 
aš nesapnuoju... 

- Kas tau nutiko, Oladanai? Kodėl tu neužsimušei, nušokęs nuo 
bokšto? 

- Tikrai būčiau užsimušęs, jei manęs nebūtų pagavę vaiduokliai... 

- Vaiduokliai? Juokauji? 

- Nė kiek. Iš bokšto šaudymo angų išskrido padarai, primenan- 
tys vaiduoklius, sugavo mane ir minkštai nuleido ant žemės. Jie pa- 
našūs į žmones, tik labai neryškūs... 

- Tu susitrenkei galvą krisdamas, štai tau ir pasivaideno. 

- Tikriausiai tu teisus, - Oladanas patylėjo. - Bet jeigu taip, tai 
man iki šiol vaidenasi. Pažvelk į kairę. 

Pasukęs galvą, Hokmunas iš nuostabos net šūktelėjo. Netoliese 
stovėjo žmogaus figūra. Tačiau kiaurai ją, tarsi per matinį stiklą, 
matėsi siena. 

- Klasikinis vaiduoklis, - konstatavo Hokmunas. - Keista, kad 
jis vaidenasi mums abiem... 

Jo žodžius nutraukė tylus, melodingas juokas. 

- Aš ne vaiduoklis, svetimšaliai. Mes tokie patys žmonės, kaip 
ir jūs. Paprasčiausiai mes, Soriandumo gyventojai, egzistuojame 
kita forma. 

- Tai jūs nepalikote miesto?! - sušuko Oladanas. - Bet kaip 
jums pavyko pereiti į tą kitą formą? 

Vaiduoklis vėl nusijuokė: 

- Psichikos kontrolė, mokslinis eksperimentas, žinoma, ir Ži- 
nios apie laiko bei erdvės prigimtį. Deja, plačiau nepaaiškinsiu, nes 
mums, be viso kito, teko sukurti visiškai naują kalbą. Daug kas 
mūsų gyvenime pasikeitė, tačiau žmogiškumo supratimas išliko 
toks pats, ir neabejokite, mes pajėgiame atskirti draugą nuo priešo. 

- Jūs turite priešų? - nustebo Hokmunas. 

- Taip, bet apie tai vėliau. - Žmogus-vaiduoklis nuplaukė pir- 
myn ir pakibo virš Hokmuno. Jaunasis Kelno hercogas pajuto ne- 
įprastą prisilietimą bei pamatė, kad kybo ore. Vaiduoklis, atrodęs 
toks neapčiuopiamas, pasirodė nežmoniškai stiprus. 

Iš tamsos išniro dar du. Vienas pakėlė Oladaną, kitas išskėtė 
ranką virš galvos, ir delnas nušvito - neryškiai, bet užtektinai, kad 
apšviestų požeminį kalėjimą. Dabar Hokmunas galėjo gerai apžiūrėti 
nepažįstamuosius: aukšti, stotingi, gražiais siaurais veidais ir didžiu- 
lėmis akimis, kurios atrodė lyg nereginčios. 

Jo spėjimas, kad Soriandumo gyventojai gali eiti kiaurai per 
sienas, nepasitvirtino - jie nusileido iš viršaus, patekę į belangę pro 
angą sienoje prie pat lubų. Kadaise pro šią angą nuožulniu grioviu 
į rūsį atkeliaudavo maišai su maisto atsargomis. 

Nešami vaiduoklių, Hokmunas su Oladanu lėtai kilo grioviu ir 
pagaliau priešakyje išvydo šviečiantį mėnulį bei žvaigždes. 

- Kur mes skrendame? - pašnibždomis paklausė Hokmunas. 

- Tenai, kur niekas netrukdys nuimti jums grandines. 

Prie išėjimo iš tunelio jie sustojo. Nieko nenešantis vaiduoklis 
nuplaukė apsižvalgyti, ar netoliese nėra granbretaniečių. Netrukus 
jis grįžo ir pakvietė sekti paskui jį. Abu draugus nunešė per nutilusį 
miestą iki trijų aukštų pastato, išsilaikiusio geriau už kitus. 

Per platų langą antrame aukšte vaiduokliai įnešė žmones į na- 
mą. Kambaryje plikomis sienomis Hokmuną ir Oladaną atsargiai 
nuleido ant grindų. 

- Koks čia namas? - paklausė Oladanas. Jis vis dar negalėjo 
patikėti tuo, kas vyksta. 

- Mes čia gyvename, - paaiškino vaiduoklis. - Mūsų liko visai 
nedaug. Gyvename per amžius, bet neturime vaikų. Mes labai daug 
praradome. 

Pro duris į kambarį įskrido dar keletas vaiduoklių, tarp kurių 
buvo ir moterų. Nuogi jų kūnai, tarsi nulipdyti iš tiršto rūko, atrodė 
nuostabiai. Hokmunas negalėjo nuspėti miesto šeimininkų amžiaus, 
tačiau kol jis į juos žiūrėjo, hercogą apgaubė nuostabus ramybės 
jausmas. 

Vienas vaiduoklis atnešė smiliaus dydžio prietaisą. Grandinių 
žiedai, į kuriuos jis nukreipė tą prietaisą, žvangėdami nukrito. Ne- 
trukus Hokmuno ir Oladano kojos bei rankos buvo laisvos. 

Hokmunas atsisėdo, mankštindamas maudžiančius raumenis. 

- Ačiū, - pasakė hercogas. - Jūs mus išgelbėjote nuo nepavy- 
dėtino likimo. 

- Visada džiaugiamės galėdami padėti, - tarė nedidukas vai- 
duoklis. - Mano vardas Rinalas. Kadaise buvau miesto Tarybos 
galva. - Šypsodamasis jis žengtelėjo pirmyn. - Tikriausiai nustebsite 
išgirdę, kad mes irgi tikimės jūsų pagalbos. 

- Labai apsidžiaugsiu, galėdamas kuo nors pasitarnauti, - ne- 
dvejodamas pažadėjo Hokmunas. - Sakykite nesidrovėdami. 

- Šie kariai bjauriomis žvėrių kaukėmis kelia grėsmę ir mums, 
- pasakė Rinalas. - Jie nori Soriandumą sulyginti su žeme. 

- Sulyginti su žeme? Bet dėl ko? Čia ir taip likę tik miesto griu- 
vėsiai, 0 šių kraštų Tamsiajai Imperijai nereikia. 

- Klystate. Mes pasiklausėme šių žmonių pokalbių ir žinome, 
kad jiems reikia Soriandumo. Jie nori pastatyti čia milžiniškas sau- 
gyklas šimtų šimtams skraidančių mašinų, sėjančių mirtį ir pade- 
dančių pavergti kaimynines šalis. 

- Aišku, - burbtelėjo Hokmunas. - Štai kodėl čia atvyko buvęs 
architektas Hjulamas d'Averkas. Protinga. Statybinės medžiagos 
čia pat, tereikia išardyti miestą. Vieta negyvenama, aplinkui dyku- 
ma, niekas nė nepastebės, kaip visiems po nosimi priešai pastatys 
ornitopterių bazę. O paskui Tamsioji Imperija smogs jiems netikėtą 
ir triuškinantį smūgį. Reikia sustabdyti granbretaniečius, kitaip jie... 

- Kitaip mes žūsime! - sušuko Rinalas. - Mes negalime gyventi 
be šio miesto. Mes - jo siela. Jei miestas bus sugriautas, tai ir mes... 

- Bet kaip juos sustabdyti? - įsiterpė Hokmunas. - Ir kuo galiu 
padėti aš? Jūs - mokslininkai, tikriausiai turite sudėtingų mechaniz- 
mų, o ką turiu aš? Tik kalaviją, tačiau ir tas liko pas d' Averką. 

- Bėda ta, kad mes negalime atitolti nuo miesto, - pasakojo Ri- 
nalas. - Anksčiau mes turėjome daugybę mašinų, bet jau seniausiai 
paslėpėme jas katakombose netoli nuo miesto. Dabar mums terei- 
kia vienintelės mašinos, bet nėra kam nuvykti jos pargabenti. Tai 
gali padaryti tik mirtingasis. Ar apsiimsite? 

- Mielai, - sutiko Hokmunas. - Paaiškinkite tiksliau, kaip rasti 
mašiną, ir mes jums ją atgabensime. Tik reikia paskubėti, kol 
d'Averkas mūsų nepasigėdo. 

- Jūs teisūs, nėra ko delsti, - sutiko Rinalas. - Tačiau turiu jus 
perspėti. Tuo laiku, kai nutarėme atsisakyti mašinų, mes dar galė- 
jome keliauti nedideliais atstumais. Dėl viso pikto palikome saugyk- 
loje mašiną-žvėrį - siaubingą mechanizmą, galintį išgąsdinti bet kokį 
prašalaitį. Bet didžiausia bėda ta, kad ši metalinė pabaisa ne tik gąs- 
dina. Ji moka žudyti, ir nužudys kiekvieną ne mūsų rasės žmogų, 
išdrįsusį patekti į sandėlį. 

- Ką gi daryti? - paklausė Oladanas. 

- Matau tik vieną kelią, - atsiduso Rinalas. - Reikia susikauti su 
mašina-žvėrimi. Ir ją sunaikinti. 

- Aišku, - nusišypsojo Hokmunas. - Regis, iš vieno nagų pa- 
kliuvau kitam ant ragų. 

Prieštaraudamas Rinalas pakėlė ranką. 

- Ne. Mes nereikalaujam. Jei manote, kad jūsų gyvybė per daug 
brangi, jog rizikuotumėte ja dėl mūsų, - keliaukite savais keliais. 

- Išvykti, žinant, kad Soriandumas bus sugriautas, jūsų rasė iš- 
nyks, o Tamsioji Imperija užlies krauju visus Rytus? Niekada! Ma- 
no gyvybė priklauso jums, aš padarysiu viską, ką pajėgsiu, tik, bi- 
jau, jog be ginklo nedaug iš manęs naudos. 

Mostelėjus Rinalui ranka, vienas vaiduoklis išplaukė iš kamba- 
rio ir netrukus grįžo, nešinas kautynėse užgrūdintu Hokmuno kala- 
viju ir Oladano ginklais: lanku, strėline su strėlėmis bei kalaviju. 

- Išvogti jūsų ginklus buvo labai nesunku, - nusišypsojo Rina- 
las. - Bet mes turime dar kai ką. - Jis įteikė Hokmunui mažytį prie- 
taisą, suskaldžiusį jo grandines. 

- Šis daikčiukas gali išlaužti bet kokią spyną. Reikia tik nusitai- 
kyti. Jo padedami, jūs pateksite į pagrindinę saugyklą, kur mecha- 
ninis žvėris saugo Soriandumo mašinas. 

- Kurios mašinos reikia jums? - paklausė Oladanas. 

- Ji nedidelė, maždaug žmogaus galvos dydžio. Panaši į aš- 
tuonbriaunį kristalą ant onikso stovo. Nesunkiai ją atpažinsite pagal 
vaivorykštės spalvas. Tenai rasite du tokius prietaisus. Jei pavyks, 
atneškite abu. 

- O kaip jie veikia? - pasiteiravo Hokmunas. 

- Grįšite - pamatysite. 

- Jei grįšime, - liūdnai tarė Oladanas. 


4. MECHANINIS ŽVĖRIS 


PASISTIPRINĘ maistu bei vynu, kurį vaiduokliai nukniaukė iš 
d'Averko karių, Hokmunas su Oladanu iškeliavo. 

Du Soriandumo gyventojai iškėlė juos pro langą ir atsargiai pa- 
statė ant žemės. 

- Galbūt jus apsaugos Runų Krivulė, - šnipštelėjo vienas jų 
Hokmunui į ausį. - Kalba, kad jūs tarnaujate jai. 

Hokmunas atsisuko, norėdamas paklausti, kas kalba, bet vai- 
duokliai jau pradingo. Kelno hercogas paniuro: kartą jis jau girdė- 
jo, jog tarnauja Runų Krivulei. Pats jis taip nemanė. 

Paėjėję kalvų gilumon keletą mylių, bičiuliai sustojo ir apsidairė, 
ieškodami orientyro - milžiniškos piramidės, prieš daugelį amžių iš 
granito blokų pastatytos šiandieninių Soriandumo gyventojų protė- 
vių. Netrukus Hokmunas pamatė bokštą. Mėnulio šviesoje senasis 
akmuo žvilgėjo sidabru. 

- Dabar - į šiaurę, - tarė jaunasis hercogas. - Ieškome kalvos, 
iš kurios paimtas šis granitas. 

Po pusvalandžio jie surado reikiamą kalvą, tarsi perkirstą di- 
džiuliu milžino kalaviju. Tačiau žole užžėlęs karjeras niekuo nesi- 
skyrė nuo įprastos griovos. 

Stangria velėna Hokmunas ir Oladanas priėjo iki krūmokšnių 
griovos dugne. Praskleidę krūmus, vyrai rado siaurą slapto įėjimo 
angą. Kiek paėjėję, bičiuliai pateko į erdvę olą. Oladanas uždegė at- 
sineštą deglą, ir besiplaikstanti liepsna apšvietė didelę kvadratinę sa- 
lę skliautuotomis lubomis, kurias, be abejonės, sukūrė žmogaus 
rankos. 

Laikydamasis Rinalo nurodymų, Hokmunas prisiartino prie 
priešingos sienos ir surado joje nežinomus rašmenis, o truputį Že- 
miau - mažutėlę angą. 

Išsitraukęs iš užančio nediduką prietaisą - Soriandumo gyven- 
tojų dovaną, - Hokmunas nukreipė jį į plyšį. Spustelėjęs rankeną, 
Dorinas pajuto nestiprų dilgčiojimą delne. Uola priešais jį sudrebė- 
jo, nuo stipraus nežinia iš kur atsiradusio vėjo gūsio suplazdėjusi 
neužgeso deglo liepsna. Siena nušvito, pasidarė skaidri ir netrukus 
visai pradingo. 

Laikydami rankose kalavijus, Hokmunas su Oladanu patraukė 
tuneliu, nuo kurio sienų, tarsi nuo išsilydžiusio stiklo, sklido žals- 
vas švytėjimas. 

Kelią jiems užtvėrė dar viena siena su raudonai švytinčia dėme 
viduryje. Hokmunas nusitaikė į dėmę, ir vėl - vėjo gūsis, šįkart toks 
stiprūs, kad žmonės vos išsilaikė ant kojų. Siena sušvito - iš pra- 
džių balzganai, paskui mėlynai - ir prapuolė. 

Bičiuliai įėjo į tunelį, nutviekstą mėlynų spindulių. Ir vėl jų ke- 
lyje atsirado siena, šį kartą - juoda. Paskui - tunelis, išklotas gelto- 
nomis akmeninėmis plokštėmis, ir balta siena, už kurios buvo ma- 
šinų saugykla, o joje - sargas-žudikas. 

Prie baltos sienos Hokmunas sustojo. 

- Reikia veikti greitai ir išmoningai, - pasakė jis Oladanui. - Kai 
tik tas padaras mus išgirs, jis įsijungs... 

Hercogas nutilo - iš už sienos sklido duslus žvangesys bei trep- 
sėjimas. Paskui siena krūptelėjo nuo siaubingai galingo smūgio. 

- Gal neverta skubėti? - paklausė Oladanas, baugščiai žiūrėda- 
mas į sieną. - Kokia nauda, jeigu čia žūsime? 

Bet Hokmunas jau spustelėjo prietaiso rankenėlę ir tunelyje su- 
stugo šaltas vėjas. Už sienos pasigirdo klaikus kauksmas, skaus- 
mingas ir nustebęs. Siena nušvito rausvai, tada pradingo, Hokmu- 
nas su Oladanu išvydo mašiną-žvėrį. 

Mechaninė pabaisa nejudėjo - matyt, ją pribloškė netikėtai pra- 
dingusi siena. Ji buvo didžiulė, padengta žvilgančiais įvairiaspal- 
viais žvynais; iš nugaros kyšojo ilgi dygliai. Mechaninio žvėries fi- 
gūra panėšėjo į beždžionę: užpakalinės letenos trumpos, priekinės 
- ilgos. Akys kaip musės - facetinės, žvilgančios vaivorykštės spal- 
vomis, 0 nasrai pilni aštrių metalinių dantų. 

Mechaniniam žvėriui už nugaros palei sienas stovėjo mašinos. 
Saugyklos centre Hokmunas pastebėjo Rinalo apibūdinimą atitin- 
kančius prietaisus. Žvilgsniu parodė juos Oladanui ir puolė link ma- 
šinų pro pabaisą. 

Pastebėjęs judesį, žvėris atsipeikėjo. Kaukdamas bei skleisda- 
mas dvoką, jis krypuodamas pasileido paskui žmones. Akies kraš- 
teliu Hokmunas užmatė link jo tįstančią milžinišką naguotą leteną. 
Jis išsisuko, nuvertęs trapų mechanizmą iš stiklo bei metalo. 

Letena šmėkštelėjo per colį nuo Hokmuno veido. Žvėris vėl ke- 
tino Jį pastverti, bet Kelno hercogas spėjo atšokti. 

Netikėtai į žvėries snukį trenkė strėlė, bet aštrus antgalis pabai- 
sai net neįbrėžė. Sustaugęs mechaninis padaras puolė Oladaną, ir 
tas nespėjo pasprukti. Pabaisa jį pastvėrė, atplėšė nuo žemės ir iš- 
kėlė virš pražiotų nasrų. 

Hokmunas surikęs smogė žvėriui kalaviju į pilvo apačią. Tas 
gurktelėjo ir nusviedė belaisvį. Išsitiesęs ant grindų, Oladanas ne- 
judėjo. "Apsvaigintas? - šmėkštelėjo Hokmunui galvoje mintis. - Ar 
nebegyvas?" 

Žvėris vėl atsisuko į Hokmuną. Hercogas traukėsi, paskui pa- 
siryžo taktiniam veiksmui: jis pasilenkė ir netikėtai pranėrė žvėriui 
tarp kojų. Kai tas nustebęs pradėjo suktis, Hokmunas pakartojo sa- 
vo triuką. 

Metalinis žvėris piktai prunkštė ir mojavo letenomis, stvarsty- 
damas tuštumą. Paskui jis pašoko, kurtinamai žvangėdamas nusi- 
leido ant grindų ir nusivijo Hokmuną. Šmurkštelėjęs į siaurą tarpą 
tarp mašinų bei sienos, Kelno hercogas artinosi link prietaisų, dėl 
kurių čia atėjo, o žvėris galingomis letenomis triuškino mechaniz- 
mus jam už nugaros. 

Viena mašina panėšėjo į ginklą. Hokmunas stabtelėjo ties varpo 
formos įmova, paskubomis patraukė svirtį, bet mašina tik tyliai su- 
gaudė. 

O žvėris jau beveik pakibo virš hercogo. 

Kelno hercogas pasiruošė gintis. Jis nusprendė sviesti kalaviją 
žvėriui į akį - Rinalas sakė, kad mechaninio sargo neįmanoma už- 
mušti, galima tik apakinti. 

Netikėtai žvėris susvirduliavo ir kriuktelėto. Jis stovėjo priešais 
įmovą - matyt, mašina skleidė nematomą spindulį, veikiantį žvėries 
mechanizmą. Hokmunas atgavo ryžtą, bet neilgam - žvėris netru- 
kus pasipurtė ir lėtai, netvirtais žingsniais žengė pirmyn. Jam pa- 
laipsniui grįžo jėgos. Hokmunas suprato: jeigu jis dabar pat nesusi- 
doros su pabaisa, kitos galimybės neturės. Kol ji lėtai suko galvą, 
Kelno hercogas pašoko, apsivijo rankomis trumpą storą kaklą, už- 
siropštė žvynuotais šarvais ir atsisėdo pabaisai ant pečių. Sustaugęs 
žvėris pakėlė didžiulę leteną, bet Hokmunas, nelaukdamas, kol me- 
talinis priešas jį sučiups, pasilenkė į priekį ir kalavijo rankena su- 
daužė abi akis. 

Kaukdama pabaisa stvėrėsi už akių. Jaunasis hercogas nušoko 
nuo žvėries ir puolė prie mašinų, kurių pargabenti jį siuntė Sorian- 
dumo gyventojai. Išsitraukęs iš už diržo suvyniotą maišą, atsargiai 
sudėjo į jį abu prietaisus. 

Žvėris lakstė po salę, mosuodamas letenomis ir niokodamas 
viską aplinkui. Apakęs jis neprarado siaubingos savo jėgos. 

Prasmukęs pro jį, Hokmunas pribėgo prie Oladano, užsivertė 
mažąjį kalnietį ant pečių ir puolė link išėjimo. Išgirdęs bėgančiojo 
žingsnius, mechaninis žvėris pasileido Dorianui iš paskos. Hokmu- 
nas dūmė kiek kojos neša, širdis daužėsi taip, jog, rodės, tuoj išsi- 
verš iš krūtinės. 

Hercogas nuskuodė tuneliu, perbėgo olą ir prasispaudė pro iš- 
ganingą siaurą angą. Čia mechaninis sargas jam nebebaisus. 

Ištrūkęs iš požemio ir įkvėpęs gaivaus nakties oro, Hokmunas, 
truputį nusiraminęs, paguldė Oladaną ant žolės. Žvėriažmogis alsa- 
vo tolygiai - šonkauliai, matyt, liko sveiki. Tačiau ant jo kaktos 
švietė didžiulė mėlynė, tad Hokmunas suprato, kodėl jo draugas 
neteko sąmonės. Netrukus Oladano vokai virptelėjo. Tyliai sudeja- 
vęs, jis atsimerkė. | 

- Oladanai, tu sveikas? - susirūpinęs paklausė Hokmunas. 

- Sveikas, tik... baisiai skauda galvą. Kur mes? 

- Mes saugūs. Ar galėsi atsistoti? Reikia grįžti į Soriandumą, 
kol neprašvito. 

Krenkšdamas Oladanas atsistojo. Iš olos sklido duslus riaumoji- 
mas ir metalinių kojų trepsėjimas. Mašina-žvėris ieškojo savo priešų. 

- Mes saugūs? - paklausė Oladanas, rodydamas į šlaitą už Hok- 
muno nugaros. - Ar ilgam? 
“ Hokmunas atsisuko. Šlaitas pradėjo skilinėti - mechaninis žvė- 
ris mėgino išsiveržti išorėn. 

- Juo labiau reikia pasiskubinti. - Hokmunas stvėrė maišą su 
laimikiu, ir bičiuliai bėgte pasileido link Soriandumo. 

Nespėjus nubėgti nei pusės mylios, už nugaros kurtinamai su- 
griaudė; uola suskilo ir virš kalvų nuaidėjo siaubingas kauksmas. 

- Žvėris aklas ir vargu ar mus persekios, - ramino Oladaną 
Hokmunas. - O Soriandume jis tikriausiai bus mums visai nepavo- 
jingas. 

Jie nubėgo dar greičiau ir netrukus pasiekė miesto pakraščius. 

Lydimi pirmų aušros spindulių, Hokmunas su Oladanu grįžo 
prie namo, kuriame gyveno pamėklės. 


5, MAŠINA 


PRIE NAMO juos pasitiko ir vidun greitai įnešė trys vaiduokliai. 

Virš horizonto jau raudo saulės kraštas; apšviesti aušros spin- 
dulių, prasiskverbiančių pro langus, žmonės-vaiduokliai atrodė vi- 
siškai nerealūs. Rinalas, virpėdamas iš nekantrumo, išėmė iš maišo 
prietaisus ir priskrido prie lango, kad geriau juos apžiūrėtų. 

- Viskas gerai, - suniurnėjo jis. - Na, dabar mums nebaisūs 
kaukėti svetimšaliai - mes bet kada galėsime pranykti... 

- Pamenu, jūs sakėte, kad negalite palikti miesto, - tarė Olada- 
nas. 

- Taip. Bet, padedant šioms mašinoms, mes pasiimsime mies- 
tą kartu. 

Hokmunas nespėjo nieko paklausti - iš gatvės atsklido riksmai 
ir kojų trepsėjimas. Jis prisiartino prie lango ir atsargiai pažvelgė 


tys karių, vienas jų rodė į langus. 

- Mus pastebėjo! - kimiai pratarė hercogas. - Reikia bėgti. Jų 
per daug. 

Rinalas paniuro. 

- Jei įjungsime mašiną, mes išsigelbėsime, bet jūs vėl pateksite 
į nelaisvę. Nežinau, ką daryti. 

- Junkite. Su d'Averku mes kaip nors susidorosime. 

- Mes negalime jūsų palikti! Jei ne jūs, mums... 

- Junkite mašiną! - dar kartą sušuko Hokmunas. Bet Rinalas 
dvejojo. 

Po langu kažin kas negarsiai stuktelėjo į sieną. 

- Jie stato kopėčias! Dar minutė, ir kariai bus čia! Rinalai, ryž- 
kitės! 

- Ryžkis, Rinalai! - tyliai pakartojo moteris-vaiduoklis. - Jeigu 
tai, ką mes girdėjome apie hercogą, - tiesa, d' Averkas nepadarys 
jam nieko bloga. Bent ne dabar. 

- Apie ką jūs kalbate? - įtariai paklausė Hokmunas. - Iš kur jūs 
žinote? 

- Turime draugą, papasakojantį naujienas apie tai, kas vyksta 
pasaulyje, - paaiškino moteris. - Jis irgi tarnauja Runų Krivulei... 

- Karys Juodo gintaro ir Aukso šarvais? - neleido jai baigti 
Hokmunas. 

- Taip. Jis pasakojo apie tave... 

- Hercoge Dorianai! - suriko Oladanas, rodydamas į langą, ku- 
riame pasirodė galva su Šerno kauke. 

Išsitraukęs kalaviją, Hokmunas puolė prie lango ir smeigė dur- 
klą kariui į kaklą per plyšį tarp kaukės bei šarvuotos apykaklės. 
Springdamas krauju. Šernas nuskriejo žemyn. Hokmunas pamėgi- 
no nustumti ir kopėčias, tačiau apačioje jas stipriai laikė. Antrą karį 
Hokmunas apsvaigino smūgiu į galvą, tačiau tas pakibo, įsitvėręs 
skersinio. Dorianas tvojo per šarvuotomis pirštinėmis apsaugotus 
pirštus, ir ietimi ginkluotas karys rėkdamas šlumštelėjo žemėn. 

- Junkit mašiną! - beviltiškai riktelėjo hercogas. - Ilgai mes ne- 
išsilaikysime! 

Dorianui už nugaros pasigirdo melodingas garsas, ir Kelno her- 
cogui apsvaigo galva. Vis dėlto ji sugebėjo nukauti dar vieną Šerną. 

Paskui viskas aplinkui pradėjo drebėti ir nusidažė raudona spal- 
va. Kariai apačioje rėkė iš nuostabos ar greičiau iš baimės. Ryškiai 
raudoni griuvėsiai drebėjo - atrodė, miestas tuojau pat subyrės į 

miltus. Pagaliau mašina nutilo ir Soriandumas pradingo. Hokmunas 
lėtai skrido į rytus. Ausyse jam skambėjo tolstantis Rinalo balsas: 

- Soriandumas neatiteks mūsų priešams. Jūs išgelbėjote mus 
nuo neišvengiamos žūties, už tai dovanojame jums antrąją mašiną. 
Ji gali perkelti į kitą erdvę bei laiką didelę teritoriją. 

Hokmunas nusileido ant akmenuotos žemės, primenančios ką 
tik suartą dirvą. Neliko nė pėdsako, jog čia stovėjo miestas. Kaž- 
kur šone klykė granbretaniečiai. Atsisukęs Hokmunas pamatė, kas 
juos taip išgąsdino. 

Virš šarvininkų būrio siautėjo mašina-žvėris. Aplink ją tysojo 
sumaigyti ir sudarkyti kūnai. Baugindamas kalaviju, d'Averkas ginė 
savo karius į mūšį. 

Metaliniai dygliai ant žvėries nugaros virpėjo nuo nirtulingo 
riaumojimo, žandikauliai kaukšėjo, o ilgi nagai plėšė šarvus ir draskė 
kūnus. 

- Žvėris atliks viską, ką reikia, - pasakė Hokmunas. - Žiūrėk, 
Oladanai, - mūsų arkliai! 

Už kokių trijų šimtų jardų stovėjo du išsigandę ristūnai. Po mi- 
nutės Hokmunas su Oladanu jau sėdėjo ant jų ir lėkė tolyn nuo me- 
chaninės pabaisos, triuškinančios d'Averko Šernus. 


Ir vėl du drąsūs keliautojai jojo link jūros. Hokmuno balnakrep- 
šyje, rūpestingai suvyniota į medžiagos skiautę, gulėjo žmonių-pa- 
mėklių dovana. 

Kalvų šlaitais, apžėlusiais šiurkščiomis samanomis, arkliai žen- 
gė gerokai greičiau nei dykumos smėliu. Netrukus keliautojai pasie- 
kė platų Eufrato upės slėnį. 

Prijoję pakrantę, sustojo atsipūsti. Ši vieta netiko perkėlai - upė 
plati ir per daug srauni. Artimiausia brasta, pažymėta Hokmuno 
žemėlapyje, buvo keliomis myliomis piečiau. 

Įsmeigęs nejudantį žvilgsnį į tolį, Hokmunas sėdėjo prie saulė- 
lydžio raudoniu nuspalvintos upės. Kurstantis laužą Oladanas išgir- 
do gilų jo atodūsį ir pakėlė galvą. 

- Kas tau neduoda ramybės, hercoge Dorianai? 

- Ateitis, Oladanai. Jeigu d' Averkas nemelavo, kad Kamargas 
apgultas, fon Vilahas žuvęs, o grafas Brasas sužeistas, baiminuosi, 
jog Meliadas tesės savo pažadą ir pavers Kamargą pelenų bei purvo 
krūva. 

- Per anksti sielvartauti, hercoge Dorianai, - žvaliai tarė Olada- 
nas. - Paprasčiausiai d'Averkas norėjo apkartinti paskutines jūsų 
gyvenimo valandas. Kamargas tikriausiai dar laikosi. Pamenate, jūs 
man pasakojote apie jo gynėjų drąsą bei didvyriškumą? Neabejoju, 
jie atsilaikys. Pamatysite... 

- Ar pamatysiu? - žiūrėdamas į ternstantį tolumoje krantą, pa- 
klausė Hokmunas. - Ar pamatysiu, Oladanai? Žinau: d'Averkas ne- 
melavo apie kitas granbretaniečių pergales. Jeigu krito Sicilija, jie 
tikriausiai jau įsiveržė į Itoliją bei Ispaniją. Supranti, ką tai reiškia? 

- Prisipažinsiu, gana silpnai išmanau geografiją, - sutrikęs tarė 
Oladanas. 

- Tai reiškia, kad Tamsiosios Imperijos ordos atkirto visus ke- 
lius į Kamargą. Ir sausumoje, ir jūroje. Dabar nebeužteks atkeliauti 
iki jūros ir susirasti laivą - dar teks perplaukti Sicilijos kanalą, o te- 
nai tikriausiai knibždėte knibžda granbretaniečių laivų. 

- Jei taip, kodėl nepasirinkus kito kelio? Pavyzdžiui, to, kuriuo 
jūs atvykote į Rytus? 

- Tada didžiąją kelio dalį aš skridau. Jei tuo keliu tektų keliauti, 
užtruktų dvigubai ilgiau. Be to, granbretaniečiai prasiskverbė į tuos 
kraštus. 

- Tačiau jų valdomas žemes galima apeiti, - paprieštaravo Ola- 
danas. - Sausumoje mes turėsime nors ir menką galimybę, o jūroje 
mes pasmerkti. 

- Tu teisus, - susimąstęs tarė Hokmunas. - Bet mes turėsime 
pereiti Turkiją. Tam prireiks kelių savaičių. Tada reikės perplaukti 
Juodąją jūrą - girdėjai, Tamsiosios Imperijos laivai tuose vandeny- 
se dar neplaukioja. - Jis pasitikslino žemėlapyje. - Taip, per Juodąją 
jūrą į Rumuniją. Kuo labiau artėsime prie Prancūzijos, tuo pavojin- 
gesnis darysis kelias. Tenai visur priešai. Ir vis dėlto tu teisus - ši- 
taip keliaudami turėsime daugiau galimybių. Ko gero, reikia užmuš- 
ti du granbretaniečius ir užsidėti jų kaukės. Turime vieną pranašu- 
mą: mes iš veido galime atpažinti draugą arba priešą, jie - ne. Ek, jei 
mokėtume jų slaptas kalbas - tada bet kur galėtume keliauti, užsi- 
dėję svetimus šarvus ir kaukes. 

- Nutarėte vykti kitu keliu? - paklausė Oladanas. 

- Taip. Rytą trauksime į šiaurę. 


Daug ilgų dienų jojo jie Eufrato krantu, kol pagaliau kirto Siri- 
jos bei Turkijos sieną ir stabtelėjo tyliame Biračeko miestelyje. 

Nakvynės namų šeimininkas akivaizdžiai įtarė juos esant Tam- 
siosios Imperijos tarnais, tad pasakė laisvų vietų neturįs. Bedęs 
pirštu į Juodąjį akmenį, Hokmunas prisistatė: "Aš - hercogas Doria- 
nas, mirtinas Granbretanės priešas, paskutinysis Kelno hercogas". 
Pasirodė, kad net šiame mažame tolimame miestelyje žmonės yra 
girdėję apie jį, - keliautojams iškart svetingai atsivėrė durys. 

Vėliau jie sėdėjo bendroje svetainėje ir gėrė saldų vyną, šneku- 
čiuodamiesi su karavanų varovais. Tai tamsiaodžiai vyrai su mels- 
vai juodais plaukais bei barzdomis, blizgančiomis nuo aliejų, vilkin- 
tys odines palaidines, vilnonius ryškiaspalvius kiltus ir vilnonius 
apsiaustus, išmargintus violetinių, raudonų bei geltonų geometrinių 
figūrų raštais. Jie sakė, kad tokius apdarus dėvi tik Jenahano, tur- 
tingo ankariečių pirklio, tarnai. Kiekvienas karavano varovas turėjo 
ginklą - lenktą kalaviją be makščių, tačiau brangiai išpuošta rankena 
bei graviruota geležte. 

Karavan-baši Salimas, žmogus veriančiu žydrų akių žvilgsniu ir 
vanago snapą primenančia nosimi, pasilenkęs per stalą, paklausė 
bičiulių: 

- Ar girdėjote, kad į Istambulą atvyko Tamsiosios Imperijos 
pasiuntiniai? Jie papirko godų kalifą bei artimiausius jo patikėtinius, 
ir tie leido mieste apsistoti dideliam būriui kaukėtų karių. 

Hokmunas neigdamas papurtė galvą. 

- Nežinau, kas vyksta pasaulyje. Bet tikiu tavimi. Granbreta- 
niečiai taip įpratę - pirmiausia paperka auksu, paskui atima jėga. 

Salimas linktelėjo. 

- Ir man taip atrodo. Manote, šiauriniai vilkai galanda dantis, 
ketindami užpulti Turkiją? 

- Ne tik Turkiją - visą pasaulį. Net Amariką. Jie svajoja paverg- 
ti net tas šalis, kurios egzistuoja tik pasakose. Nori užgrobti Komu- 
naziją - nors šią šalį dar reikia rasti. Arabiją bei Rytus jie telaiko pa- 
prasčiausiu placdarmu. 

- Bet iš kur jie semsis tiek jėgų? - nustebo Salimas. 

- Jėgų jiems pakanka, - nedvejodamas tarė Hokmunas. - Be ki- 
ta ko, jie bepročiai - beprotybė daro žmones žiaurius, klastingus 
bei išradingus. Man teko būti Londroje - Granbretanės sostinėje. 
Jos architektūra primena blogą sapną. Mačiau karalių-imperatorių 
Sosto Sferoje, pripildytoje balzgano skysčio. Tai sukriošęs senis 
skambiu jaunuolio balsu. Mačiau mokslininkų-burtininkų labora- 

torijas, padariusias jį nemirtingą. Tų laboratorijų nesuskaičiuojama 
daugybė, jose galybė keistų mašinų. Net patys mokslininkai nežino 
visko, ką tos mašinos gali. Teko šnekučiuotis su keliais didikais, 
tad man žinomi jų norai - tu, sveiko proto žmogus, net negalėtum 
įsivaizduoti, kokie jie pamišėliai. Jie nebeturi nieko žmogiška, jie abe- 
jingi vienas kitam, jau nekalbant apie tuos, kuriuos laiko "žemesne 
rase", kitaip sakant, visus negranbretaniečius. Jie užkariauja šalį po 
šalies, paženklindami savo kelią nukryžiuotais vyrų, moterų, vaikų, 
net gyvulių lavonais... 

- Užteks, hercoge Dorianai! Jūs viską išpučiate. 

Įdėmiai žiūrėdamas Salimui į akis, Hokmunas lėtai iškošė: 

- Klysti, pirkly. Neįmanoma išpūsti piktadarybių, kurias sėja 
granbretaniečiai. 

Salimas krūptelėjo. 

- Aš... Aš jumis tikiu, - burbtelėjo jis niūriai. - Tiesa, tikėti ne- 
sinori. Kaipgi mūsų mažytė Turkija atsilaikys prieš tokius žiaurius 
užkariautojus? 

Hokmunas giliai atsiduso. 

- Galiu patarti tik viena: neparsiduokite granbretaniečiams, ne- 
įsileiskite jų savo žemėn. Tačiau įtikinėti jus - veltui eikvoti jėgas. 
Žmonės godūs, aukso spindesys užgožia tiesą. Priešinkitės - štai ką 
patarčiau. Pasitikite nelaimę. kaip dera garbingiems žmonėms - 
narsiems, išdidiems ir išmintingiems žmonėms. Bet ir tai ne išeitis 
- tų, kas meta iššūkį Tamsiajai Imperijai, laukia kankinimai bei mir- 
tis. Jų akyse bus išprievartautos ir nukankintos žmonos, vaikai su- 
mesti į liepsnas, siausbiančias ištisus miestus... Tačiau toks pat li- 
kimas jūsų lauks, jei nesiryšite imti ginklų į rankas. Arba dar blo- 
giau - likimas vergų, pasiruošusių bet kokiai niekšybei, kad tik iš- 
gelbėtų savo kailį. Kalbėjau apie garbę, toji garbė neleidžia man gra- 
žiais žodžiais įkvėpti jus tauriai kovai ir didvyriškai mirčiai. Neken- 
Čiu granbretaniečių, svajoju visus juos sunaikinti; turiu galingų są- 
jungininkų bei sėkmę, bet vis dėlto aš jaučiu, kad anksčiau ar vėliau 
karalius Hoanas man atkeršys. Tiems, kas turi drąsos ir nori kau- 
tis, patarčiau veikti gudrumu. Gudrybė - mano draugas ir vieninte- 
lis mūsų ginklas. 

- Kitaip sakant, apsimesti, kad esi jų pusėje? - mąsliai paklausė 
Salimas. 

- Taip. Aš pasielgiau būtent taip ir, kaip matai, esu gyvas bei 
kol kas laisvas. 

- Aš nepamiršiu jūsų žodžių, hercoge. 

- Nepamiršk dar kai ko: nusprendęs apsimesti, kad sudarei 
sandėrį su savo sąžinė, tu tą sandėrį iš tikrųjų sudarai. Neretai me- 
las tampa tiesa gerokai anksčiau, nei tai suvoki. 

Salimas suglostė barzdelę. 

- Aš supratau. - Jis apžvelgė deglais apšviestą kambarį. Rodės, 
šešėliai kampuose slepia pavojų. - Norėtųsi žinoti, kada ateis mūsų 
eilė... Juk jiems nusilenkė, galima sakyti, visa Europa... 

- Ar ką nors girdėjai apie Kamargo provinciją? 

- Kamargas? Taip, girdėjau. Raguotų vilkatų ir galingų pus- 
žmogių šalis, kuri nepasiduoda Tamsiajai Imperijai. Jos valdovas - 
Varinis Grafas, metalinis milžinas... 

Hokmunas nusišypsojo. 

- Beveik viskas, ką pasakoji - pramanai. Grafas Brasas - žmo- 
gus iš kūno ir kraujo, o pabaisų Kamarge labai nedaug. Tiesa, tenai 
veisiasi pelkių jaučiai bei raguoti arkliai. Daugiau nieko nežinai? Ar 
gyvas grafas Brasas, jo dukra Izolda, jo padėjėjas fon Vilahas? 

- Kalbama, kad grafas ir fon Vilahas žuvo. Apie merginą nieko 
negirdėjau, bet Kamargas lyg ir atsilaikė. 

Hokmunas patrynė Juodąjį akmenį. 

- Negaliu patikėti, kad be grafo Kamargas gali atsilaikyti. Var- 
gu ar tai tiesa. 

- Už kiek pirkau, už tiek ir parduodu, - šypsodamasis tarė Sa- 
limas. - Mes, pirkliai, gerai išmanome tik vietinius reikalus, apie 
įvykius vakaruose žinome vien iš nuogirdų. Jūs patys iš Kamargo? 

- Taip, tai mano antroji tėvynė, - niūriai linktelėjo hercogas. - 
Jei tik jos dar nesunaikino... 

Oladanas uždėjo Hokmunui ant peties delną. 

- Neliūdėkite, hercoge Dorianai. Juk pats sakote, kad tai nela- 
bai panašu į tiesą. Anksti pulti į neviltį, pirmiausia reikia sugrįžti į 
Kamargą. 

Hokmunas pamėgino išmesti iš galvos liūdnas mintis. Jis užsi- 
sakė dar vyno, virtos avienos bei šviežios duonos. Tačiau kad ir 
kaip hercogas stengėsi žvaliai laikytis, jo neapleido nerimas dėl my- 
limų žmonių, dėl gražios pelkėtos šalies, galbūt jau virtusios išde- 
ginta plyne. 

6. PAMIŠUSIO DIEVO LAIVAS 


DRAUGE SU SALIMO KARAVANU Hokmunas su Oladanu 
netrukus atvyko į Ankarą, iš tenai jie patraukė į Zongulaką - į mies- 
tą ant Juodosios jūros kranto. Uoste jiems pavyko (padedant šei- 
mininkui Salimui, parūpinusiam dviem bičiuliams reikiamus doku- 
mentus) susitarti su laivo kapitonu, ketinusiu plaukti į Simferopolio 
miestą. "Besišypsanti mergelė" buvo ne kažin kokia gražuolė, iš 
apatinių denių dvokė puvėsiais, kapitonas ir įgula panėšėjo į dris- 
kius, nuodingų garų pritvinkusi kajutė kainavo pasiutusiai brangiai. 
Tačiau nei Hokmunas, nei Oladanas nenusiminė, nes kiti laivai link 
Krymo krantų iš Zongulako neplaukė. 

Kapitonas Mauso - vyras nukarusiais riebaluotais ūsais bei 
lakstančiomis akutėmis - pasitikėjimo nekėlė, kaip ir jo padėjėjas, 
nepaleisdamas iš apžėlusios rankos stipraus vyno butelio. Tačiau 
Hokmunas raminosi, jog tokia gelda, kaip "Besišypsanti mergelė", 
vargiai susigundys piratai arba granbretaniečiai. Į laivą Hokmunas 
su Oladanu įlipo prieš pat jam išplaukiant. 

Iš ryto, per potvynį, "Besišypsanti mergelė" paliko prieplauką. 
Netrukus vėjas išpūtė kelis kartus lopytas bures, grėsmingai su- 
girgždėjo stiebai, ir laivas, paniręs į šalto apniukusio dangaus glė- 
bį, tingiai pajudėjo nord-nord-ost kryptimi. 

Tirštas rūkas slopino garsus; netrukus jame pranyko prieplau- 
kos kontūrai. Susisupęs į apsiaustą, Hokmunas stovėjo denyje, žiū- 
rėdamas, kaip tolumoje dingsta Zongulakas. 

Hercogo veidą aptėškė pirmi dideli lietaus lašai. Oladanas, irgi 
užlipęs ant denio, nuėjo prie draugo, žengdamas per lynus. 

- Hercoge Dorianai, aš šiek tiek aptvarkiau mūsų kajutę. Bet 
smarvės neatsikratysime - ji sunkiasi per plyšius. Ir žiurkės, vargu 
ar pavyks išbaidyti - labai jau jos įžūlios bei riebios. 

- Niekis, iškęsim, - tvirtai tarė Hokmunas. Būdavo ir blogiau. 
Plauksime vos dvi dienas. - Jis pasižiūrėjo į kapitono padėjėją, ku- 
ris svirinėdamas išlindo iš vairininko būdelės. Žinoma, norėtųsi, kad 
mūsiškiai jūros vilkai būtų nors truputį patikimesni. Jeigu kapitonas 
ir toliau gulinės, o jo padėjėjas girtuokliaus, mums patiems teks va- 
dovauti šiam laiviūkščiui. 

Visą dieną bangos mėtė varganą laivelį lyg skiedrą. Vėjas stip- 
rėjo, grasindamas virsti audra. Retsykiais kapitonas klupdamas pa- 

sirodydavo denyje ir paliepdavo pakeisti bures, ragindamas jūrei- 
vius spyriais bei keiksmais. Hokmunui su Oladanu jo įsakymai at- 
rodė visiškai beprasmiški. 

Vakare Hokmunas užlipo ant kapitono tiltelio. 

- Labas vakaras, pone, - valydamas rankove ilgą nosį, pasi- 
sveikino Mauso. - Viliuosi, kelionė jus ne itin nuvargino? 

- Dėkoju, viskas gerai. Ar daug jau nuplaukėmė? 

- Pakankamai, pone. - Škiperis nusisuko, vengdamas Hokmu- 
no žvilgsnio. - Jei norite, paliepsiu paruošti jums vakarienę. 

- Taip. 

Į denį iš po tiltelio, kažką niūniuodamas po nosimi, išlindo ka- 
pitono padėjėjas. Jis vos laikėsi ant kojų. 

Netikėtai laivas stipriai pasviro nuo stipraus vėjo gūsio. Hok- 
munas įsikibo į turėklus, jausdamas, kaip jie girgžda nuo jo svorio. 
Kapitonas, regis, nė nepastebėjo, kad jo laivas vos neapsivertė, o 
padėjėjas kniūbsčias guli ant denio, išmetęs butelį, ir po truputį 
slysta link portiko. 

- Reikėtų jam pagelbėti, - pasakė Hokmunas. 

Mauso nusijuokė. 

- Nieko jam neatsitiks. Girtam jūra - iki kelių. 

Po minutės padėjėjas buvo prispaustas prie falšborto. Galva 
bei pečiai pakibo virš jūros. Hokmunas nubėgo trapu į denį ir ati- 
traukė bejausmį kūną nuo borto. Pačiu laiku: laivas vėl stipriai pa- 
sviro, sūri banga lyžtelėjo denį. 

Hokmunas pažvelgė į išgelbėtą žmogų. Kapitono padėjėjas už- 
simerkęs gulėjo ant nugaros, krutino lūpas, vos girdimai niūniuo- 
damas. 

- Jūs teisus, kapitone, - girtam jūra iki kelių, - šyptelėjo Kelno 
hercogas. 

Staiga už borto, ant bangos keteros, kažkas šmėstelėjo. Hok- 
munas atsitiesė. 

- Kapitone, jūs matėte? - riktelėjo jis, prieidamas prie turėklų ir 
įsižiūrėdamas į tamsius vandenis. 

- Regis, plaustas, - atsiliepė Mauso. 

Po kelių akimirkų Hokmunas vėl pamatė plaustą, šįkart arčiau. 
Jis buvo visai mažas. Ant jo tysojo trys žmonės. 

- Tikriausiai jų laivas nuskendo, - atsainiai pasakė Mauso. - 
Vargšeliai. Beje, mūsų tai neliečia. 

- Reikia juos išgelbėti, - tarė Hokmunas. 

- Tokioje prieblandoje? Nieko nebus. Tik laiką veltui gaišime. O 
man reikia spėti į Simferopolį - paimti krovinį, kol manęs kas nors 
neaplenkė. 

- Reikia juos išgelbėti, - ryžtingai pakartojo Hokmunas. - Ola- 
danai, virvę! 

Žvėriažmogis skubiai atitempė iš vairinės ritinį virvių. Plaustas 
dar matėsi, žmonės gulėjo kniūbsti, įsikibę į jo kraštus. Retsykiai jie 
pradingdavo už aukštų bangų, bet ir vėl pasirodydavo. Kiekvieną 
akimirką atstumas tarp laivo bei plausto didėjo. 

Vieną lyno galą pririšęs prie stiebo, kitu apjuosęs savo juosme- 
nį, Hokmunas, nusiėmęs apsiaustą bei kalaviją, šoko į jūrą. 

Ir iškart suprato, kaip stipriai rizikuoja. Plaukti tarp didžiulių 
bangų buvo labai sunku. Bet kuri banga galėjo sviesti jį į laivo šo- 
ną, 0 apsvaigęs jis iškart užspringtų. Bet jis atkakliai kovojo su ban- 
gomis, nepaleisdamas iš akių plausto ir stengdamasis, kad vanduo 
nepatektų į burną bei akis. Trys nelaimėliai pamatė laivą ir pašokę 
ėmė šaukti bei mojuoti rankomis. Link jų plaukiančio Hokmuno jie 
nepastebėjo. 

- Laikykitės! - suriko hercogas. Sukaupęs visas jėgas, jis ne- 
trukus pasiekė plaustą, kurį bangos mėtė tarsi tuščią kiautą. 

Įsitvėręs krašto, jis pamatė du žūtbūtinai besikaunančius vy- 
rus, trečias sėdėjo ir žiūrėjo į juos. 

Dar Hokmunas pamatė kaukes su kuilių iltimis. Ant plausto 
granbretaniečiai - Šerno Ordino kariai. 


Tą akimirką Hokmunas vos nepasidavė pagundai palikti tris 
vyrus likimo valiai. Bet tuojau pat apsigalvojo - taip pasielgtų 
granbretanietis. Pirmiausia jis turi juos išgelbėti ir tik paskui spręsti, 
ką su jais daryti. 

Hercogas riktelėjo besipešantiems: "Liaukitės!" Bet vyrukai jo 
negirdėjo. Šernai stenėjo bei keikėsi, mėgindami nustumti vienas kitą 
nuo plausto, ir Hokmunas pagalvojo, kad jiems pasimaišė protas. 

Jis pamėgino užlipti ant plausto, bet neįstengė - trukdė lynas. 
Sėdintis pakėlė galvą ir atsainiai pamojo ranka. 

- Padėk man, sukriokė Hokmunas. - Kitaip negalėsiu padėti tau. 

Žmogus atsistojo, atsargiai patraukė link jo, bet užkliuvo už 
besipešančių. Gūžtelėjęs pečiais, jis pastvėrė juos už sprando ir 
palaukęs, kol plaustas pasvirs, nustūmė vyrus į jūrą. 

- Hokmunai, drauguži! - pasigirdo iš po Šerno kaukės pažįsta- 
mas balsas. Kaip aš džiaugiuosi jus matydamas! Prašėte padėti - ir 
aš padėjau, atsikračiau nereikalingo svorio... 

Hokmunas mėgino sugriebti vieną skęstantįjį, bet nepasiekė. 
Tarsi užkerėtas jis žiūrėjo, kaip Šernai, apsirengę sunkiais šarvais 
ir kaukėmis, siaubingai lėtai dingsta po vandeniu. Paskui jis pažvel- 
gė į likusį granbretanietį, tiesiantį jam ranką. 

- D'Averkai, jūs paskandinote savo draugus! Man regis, bus 
teisinga, jeigu jus ištiks toks pat likimas. 

- Draugus? Ką jūs, mano brangus hercoge! Jie tik paprasčiausi 
tarnai. - Banga kilstelėjo plaustą, ir išsigandęs d' Averkas pritūpė. - Jie 
buvo ištikimi tarnai, bet tokie nuobodos, kokių reikia paieškot, - tęsė 
prancūzas lyg niekur nieko. - Nuobodybės negaliu pakęsti. Leiskite, 
padėsiu jums užlipti. Mano laivelis nedidukas, bet vis dėlto... 

Padedamas d'Averko, Hokmunas užsiropštė ant plausto. Atsi- 
sukęs į laivą, vos įžiūrimą rūke, Dorianas pamojo ranka. Lynas 
tučtuojau įsitempė - vadinasi, Oladanas pastebėjo ženklą. 

- Tai tiesiog laimė, kad jūs plaukėte pro šalį, - šaltakraujiškai 
pastebėjo d'Averkas, kol plaustas lėtai artėjo prie laivo. - Prisipažin- 
siu, jau laikiau save žuvusiu ir atsisveikinau su viltimi įgyvendinti 
didingus savo užmojus. Ir tada, nežinia iš kur, mūsų taurusis Kel- 
no hercogas plaukia pro šalį savo nuostabiu laivu. Kalnas su kalnu 
nesueina, 0 Žmogus... 

- Jūs teisus, bet jei neprikąsite liežuvio, keliausite paskui ištiki- 
mus savo tarnus, ar kas jie bebūtų, - suniurzgė Hokmunas. - Štai, 
laikykite virvę! 

Plaustas nėrė į bangą ir trenkėsi į apipuvusį "Besišypsančios 
mergelės" bortą. Iš viršaus nusileido virvinės kopėčios. Hokmunas 
užlipo jomis ir persivertė per bortą. Kol jis, sėdėdamas ant denio, 
gaudė kvapą, virš talšborto pasirodė išgelbėto žmogaus galva. Ją 
pamatęs, Oladanas keiksnodamas stvėrėsi kalavijo. 

- Jis mūsų belaisvis, ir reikalingas gyvas! - sustabdė draugą 
Hokmunas. - Jei patektume į pasalą, jis mums pravers. 

- Kaip išmintinga! - žavėdamasis tarė d'Averkas ir užsikosėjo. 
- Prašau atleisti - mano daliai tekę sunkumai išsekino mane. Bijau, 
dabar jums iš manęs mažai naudos. Bet jeigu aš persirengsiu, išger- 
siu karšto grogo ir išsimiegosiu lovoje... 

- Galėsite padėkoti, jeigu leisime jums pūti kalėjime, - burbte- 
lėjo Hokmunas. - Oladanai, nuveęsk jį į mūsų kajutę. 

Mažytėje kajutėje, blausiai šviečiant prie lubų prikabintam ži- 
bintui, Dorianas su Oladanu žiūrėjo, kaip d' Averkas nusiima kaukę, 
šarvus ir šlapius drabužius. 

- Kaip atsidūrėte ant plausto? - paklausė Hokmunas, prancūzui 
energingai apsitrinant rankšluosčiu. 

Šis žmogus jam liko mįslė. Dorianą žavėjo jo šaltakraujiškumas, 
ir apskritai hercogas jautė simpatiją d Averkui - matyt, dėl to, kad 
neslėpė ambicingų ketinimų, neketino teisintis nei dėl savo nusikal- 
timų, nei dėl beprasmiško tarnų nužudymo. 

- O, tai ilgas pasakojimas, mano brangus drauge. Palikę karius 
kautis su akla pabaisa, kurią jūs ant mūsų užsiundėte, mes su Ekar- 
du ir Peteriu pasitraukėmę į kalnus. Netrukus atskrido ornitopteris 
- prisimenate, iškviečiau jį, kad nugabentų jus karaliui-imperatoriui, 
ir pradėjo sukti ratus virš tos vietos, kur neseniai stovėjo Soriandu- 
mas... Pilotas tikrai nustebo, kad dingo ištisas miestas, prisipažin- 
siu, mes irgi... Tikiuosi, kada nors jūs man paaiškinsite, kas nuti- 
ko. Taigi mes iškart supratome, jog pakliuvome į keblią padėtį... Ar 
neatsirastų ko nors užkrimsti? - netikėtai paklausė prancūzas. 

- Virėjas gamina vakarienę, - tarė Oladanas. - Tęskite... 

- Mes buvome dykumoje, arklių neturėjome. Jūsų nesučiupo- 
me. Laimė, tai žinojo tik ornitopterio pilotas... 

- Jūs jį nužudėte? - paklausė Hokmunas. 

- Deja. Tai buvo būtina. Paskui mes sulipome į skraidyklę, vil- 
damiesi pasiekti kokį nors miestą. 

- Ir nesuvaldėte mašinos? 

D'Averkas nusišypsojo: 

- Atspėjote, hercoge. Pilotas aš nekoks. Sugebėjau pakelti omi- 
topterį į orą, bet paskui mašina užsiožiavo ir nunešė mus... tik Runų 
Krivulė žino kur. Prisipažinsiu, aš gerokai išsigandau. Tas velnio 
aparatas sukiojosi, lakstydamas į visas šalis, kol galiausiai pradėjo 
kristi, ir aš sunkiai nutupdžiau jį ant smėlėto upės kranto. Laimė, at- 
sipirkomę vos keliais sumušimais. Paskui Ekardą su Peteriu ištiko pa- 
nikos priepuolis, jie susipyko, - žodžiu, ėmė elgtis netinkamai. Net 
man nebepakluso. Vis dėlto jie padėjo man sumneistrauti plaustą, mes 
nutarėme leistis upe žemyn iki artimiausio miesto... 

- Tą patį plaustą? 

- Visiškai teisingai. 

- Kaip jūs atsidūrėte jūroje? 

- Atoslūgiai, mano drauge, - atsainiai mostelėjęs ranka, pasakė 
d'Averkas. Srovės. Aš juk nežinojau, kad esame prie pat upės žio- 
čių. Srovė pagavo mus ir akimirksniu nunešė atviron jūron. Ant to 
plausto... Ant to prakeikto plausto mes praleidome keletą dienų, ir 
visą tą laiką Peteris su Ekardu niurzgė, kaltino vienas kitą dėl to, 
kas nutiko, nors turėjo kaltinti mane. O, aš nerandu žodžių, kad pa- 
pasakočiau, koks sunkus tai buvo išbandymas. 

- Taip jums ir reikia! - burbtelėjo Hokmunas. 

Į duris pabeldė. Oladanas įleido kajutėn nevalyvą virėją, atne- 
šusį padėklą su trimis dubenėliais, kuriuose įtartiną kvapą skleidė 
pilkšva troškinta mėsa. 

Paėmęs iš virėjo padėklą, Hokmunas vieną dubenėlį ir šaukštą 
padavė d'Averkui. Ilgai nedvejojęs, prancūzas ėmė valgyti. Suval- 
gęs viską iki paskutinės kruopelytės, jis padėjo indą ant padėklo ir 
tarė: 

- Nuostabu. Laivo virtuvė visai nebloga. 

Hokmunas, kurį tas viralas pykino, ištiesė prancūzui savo du- 
benį, Oladanas padarė tą patį. Ber d Averkas mandagiai atsisakė: 

- Dėkoju. Visur reikia jausti saiką. 

Hokmunas nepastebimai šyptelėjo, vėl pasigėrėjęs jo šaltakrau- 
jiškumu. Tik didelis alkis privertė d' Averką valgyti šitą bjaurastį, 
bet ir šioje situacijoje prancūzas įstengė neprarasti savigarbos. 

D'Averkas pasirąžė, įtempdamas raumenis, visiškai neatitin- 
kančius jo dirbtinai liguistos būsenos. 

- Ponai, prašau man atleisti, - žiovaudamas pasakė jis. - Man 
būtina išsimiegoti. 

- Galiu pasiūlyti savo patalus. - Hokmunas parodė į siaurą gul- 
tą, nepaminėjęs, kad juose knibžda pulkai blakių. - Aš pasiskolinsiu 
iš kapitono hamaką. 

- Labai jums ačiū, - tarė d' Averkas, o hercogas nusistebėjo jo 
balso rimtumu. 

- Už ką? 

D'Averkas užsikosėjo, paskui pakėlė akis ir pasakė ankstes- 
niuoju pašaipiu balsu: 

- Kaip tai už ką, mano brangus hercoge? Už tai, kad išgelbėjo- 
te man gyvybę. 

Paryčiais audra liovėsi. Jūra dar bangavo, bet gerokai silpniau 
nei iš vakaro. 

Hokmunas sutiko d'Averką denyje. Prancūzas buvo užsigobęs 
trumpą apsiaustą, mūvėjo žalias aksomines kelnes, bet be šarvų. Jis 
nusilenkė Hokmunui 

- Kaip miegojote? - paklausė Kelno hercogas. 

- Puikiai, - šyptelėjo d'Averkas, ir hercogas suprato, kad jam 
gerokai kliuvo nuo blakių. 

- Vakare būsime uoste, - pasakė Dorianas. - Jūs - mano be- 
laisvis arba įkaitas, kaip labiau patinka. 

- Įkaitas? Manote, Tamsiajai Imperijai rūpi, gyvas aš ar miręs? 

- Pamatysime. - Hokmunas patrynė Juodąjį akmenį. - Perspėju: 
jei mėginsite bėgti, aš jus užmušiu. Užmušiu nė nemirktelėjęs, kaip 
kad jūs nudėjote savo žmones. 

D'Averkas atsikosėjo į nosinę ir iškilmingai pareiškė: 

- Jūs išgelbėjote man gyvybę, tad ji priklauso jums. Galėsite ją 
pasiimti kada panorėjęs. 

Hokmunas paniuro. D'Averkas per daug gudrus, ir hercogas 
pagalvojo be reikalo jį išgelbėjęs. Regis, jis pridarys rūpesčių, bet 
ar bus iš jo naudos - nežinia. 

Prie jų pribėgo susirūpinęs Oladanas. 

- Hercoge Dorianai! - Uždusęs nuo lėkimo, jis ištiesė ranką. - 
Burė! Plaukia link mūsų! 

- Na, ir kas? - nusišypsojo Hokmunas. - Piratams mes netinka- 
mas grobis. 

Bet po kelių sekundžių jis pastebėjo, kad įgulos nariai keistai 
sunerimę, ir pastvėrė už rankos pro šalį ėjusį kapitoną. 

- Kas nutiko, kapitone Mauso? 

- Bėda, pone! - sugergždė škiperis. - Didžiulė bėda. Argi ne- 
matote burės? 

Hokmunas atidžiau įsižiūrėjo į svetimo laivo kontūrus. Ant juo- 
dos burės jis pastebėjo emblemą, bet jos neatpažino. 

- Nesiterlios jie su mumis. Sakėte, jūsų laivas be krovinio. 
Kam rizikuoti dėl tuščios geldos? 

- Jiems nesvarbu, yra krovinys ar ne. Jie lyg banginiai žudikai 
puola visus be išimties. Šitiems svarbiausia žudyti, o apiplėšimas - 
paskutinėje vietoje... 

- Kas jie tokie? - paklausė d' Averkas. - Regis, tai ne granbreta- 
niečiai. 

- Būtent granbretaniečiai mūsų ir neliestų, - virpančiu balsu 
pratarė Mauso. - Tai maskoliai iš Pamišusio Dievo sektos. Jie jau 
keletą mėnesių siautėja šiose vietose. 

- Jie akivaizdžiai ketina pulti, - bebaimiu balsu pastebėjo 
d'Averkas. - Hercoge Dorianai, jums leidus, nusileisiu į kajutę savo 
šarvų bei ginklo. 

- Aš irgi pasiimsiu ginklą, - pridūrė Oladanas. - Ir jums atne- 
šiu kalaviją. 

- Kautis beprasmiška! - riktelėjo kapitono padėjėjas, mosuoda- 
mas buteliu. - Geriau iškart šokti į jūrą. 

- Jis teisus, - linktelėjo kapitonas Mauso, lydėdamas žvilgsniu 
d'Averką ir Oladaną. - Jų per daug. Mus sudraskys į gabalus, o jei- 
gu paims į nelaisvę, ilgai kankins. 

Hokmunas atsisuko, išgirdęs tekštelėjimą. Kapitono padėjėjas 
pradingo - matyt, šio žmogaus žodžiai nesiskyrė su darbais. Kelno 
hercogas, prišokęs prie borto, pasižiūrėjo į tamsius vandenis, bet 
nieko nepamatė. 

- Jis pasielgė išmintingai, - atsiduso škiperis. - Nemėginkite jo 
gelbėti. Geriau šokite iš paskos. 

Maskolių laivas greitai artėjo prie "Besišypsančios mergelės". 
Juodoje burėje raudonai švietė du dideli sparnai, o tarp jų - žvėries 
tę Žmonės tebuvo apsijuosę diržais ir teturėjo metalinius antkak- 
lius. Virš vandens sklido keisti garsai. Hokmunas ne iš karto juos 
atpažino, tik dar kartą pažvelgęs į burę suprato, jog girdi laukinį be- 
protišką kvatojimą - tikriausiai taip kvatojasi nusidėjėliai pragare. 

- Pamišusio Dievo laivas, - dusliai pralemeno kapitonas Mau- 
so, ir jo akyse pasirodė ašaros. - Mes žuvę! 


7. ŽIEDAS 


HOKMUNAS, Oladanas bei d'Averkas petis petin stovėjo prie 
borto. Prie priešingo laivo borto spaudėsi panikos apimta "Besišyp- 
sančios mergelės" įgula. 

Svetimas laivas jau pakibo virš jų. Žiūrėdamas į beprotiškai iš- 

pūstas nuogų jūrėivių akis, Hokmunas pagalvojo, kad įveikti tokią 
pamišėlių miną vargu ar pavyks. 

Į apipuvusį "Besišypsančios mergelės" šoną įsmigo abordažo 
kabliai. Trys jo gynėjai puolė kirsti jų lynus. 

- Priverskite žmones lipti ant stiebų! - sušuko Hokmunas kapi- 
tonui. - Apsukite laivą! 

Išsigandę jūreiviai nė nekrustelėjo. 

- Viršuje saugiau! - leptelėjo Hokmunas. Jūreiviai užlipo ant 
vantų, bet prie burių neprisilietė. 

Įkalbinėti juos nebuvo kada - per priešų laivo šoną kurtinamai 
kvatodami jau ropštėsi pamišę jūreiviai. 

Vienas jų šoko ant hercogo, iškėlęs virš galvos durklą - ir savo 
krūtine pasitiko kalaviją. Lavonui nespėjus nukristi į siaurą plyšį 
tarp laivų, ant "Besišypsančios mergelės" denio pasipylė nuogi kū- 
nai. Bepročiai tarsi beždžionės šokinėjo iš denio į denį, kopė abor- 
dažo lynais, skriejo nuo stiebų nukarusiomis virvėmis. 

Trys laivo gynėjai smeigė bei kirto nepavargdami, ir netrukus 
viskas aplinkui juos nusidažė kraujo raudoniu. Bet maskoliai tik su- 
stiprino spaudimą, stumdami priešininkus tolyn nuo borto. Jie ko- 
vėsi nemokšiškai, tačiau desperatiškai, matyt, nė kiek nevertindami 
savo gyvybės. 

Netrukus Hokmunas pametė d'Averką ir Oladaną iš akių. Jis 
nežinojo, ar jie gyvi, ar mirę, bet tvirtai spaudė rankose kalaviją, vis 
brėždamas juo mirtiną lanką. Hercogas buvo nuo galvos iki kojų 
aptaškytas krauju; tik jo mėlynos akys žibėjo iš po antveidžio. 

Pragariškas juokas nesiliovė nė minutei. Net žūdami nuogi jū- 
reiviai kvatojo. Nuo pečių Iėkdamos jų galvos juokėsi be garso. 

Hokmunas suprato, jog anksčiau ar vėliau tokio spaudimo jis 
neatlaikys. Jam virpėjo keliai, kalavijas atrodė švininis. Prisispaudęs 
nugara prie vairinės sienos, jis vėl ir vėl atremdavo lenktais kalavi- 
jais pašiauštas žmonių bangas, kurios, rodės, niekada nesibaigs. 

Smūgis - ir krenta begalvis kūnas, kirtis - ir nuskrieja nukirsta 
ranka. Bet su kiekvienu kalavijo mostu Hokmuno jėgos seko. 

Pasitikdamas iškart du jam skirtus smūgius, Dorianas parkrito 
ant kelių, ir Pamišusio Dievo žmonės nusikvatojo dar garsiau. Džiū- 
gaudami jie puolė pirmyn, skubėdami pribaigti nusilpusį priešą. 

Sukaupęs paskutines jėgas, Hokmunas pašoko, pačiupo ir išsu- 
ko vienam užpuolikui ranką, priversdamas jį paleisti lenktą kalaviją. 

Dabar hercogas turėjo du ginklus; svetimu jis smeigė, savuoju kir- 
to. Ištaškęs priešus, jis atsistojo, kažin ką nuspyrė ir greitai užbė- 
go trapu ant tiltelio. Nuogi bepročiai keberiojosi laipteliais paskui jį. 

Ant vantų hercogas pamatė Oladaną bei d'Averką - jiems kol 
kas pavyko atlaikyti maskolių spaudimą. Dorianas pažiūrėjo į Pami- 
šusio Dievo laivą. Su "Besišypsančia mergele" jį dar jungė abordažo 
kabliai, tačiau denyje nieko nebuvo - visi jūreiviai perlipo į preky- 
binį laivą. Hokmunui toptelėjo išganinga mintis. 

Jis staigiai apsisuko, puolė prie priešingo tiltelio krašto ir, per- 
sisvėręs per lejerius, pastvėrė nuo salingo kabančius lynus. 

- Oladanai! D'Averkai! Greičiau! Darykite kaip aš! 

Jį pamatę, Oladanas su d'Averku užsiropštė ant nok-rėjos ir 
atsargiai nutipeno krašto link. Pamišusio Dievo kariai puolė aukš- 
tyn, tirštai aplipdami vantus. 

O plyšys tarp laivų didėjo. 

D'Averkas šoko pirmas ir pataikė į virvių raizgalynę po juodąja 
bure. Viena ranka nusitvėręs lyno, jis siūbavo virš denio, rizikuoda- 
mas nukristi bei užsimušti. 

Oladanas nešoko, bet, pasekęs Hokmuno pavyzdžiu, perskrido 
nuo stiebo karančiu lynu. Tačiau jėgos jį apleido: paleidęs virvę iš 
rankų, jis tėškėsi ant denio ir liko gulėti nejudėdamas. 

Keletas kvatojančių bepročių nusivijo priešus, ir kai kuriems 
pavyko persikelti į savo laivo denį. Lyg susitarę visi puolė Hokmu- 
ną, matyt, laikydami Oladaną mirusiu. 

Kelno hercogas vos spėjo mosuoti kalaviju, atremdamas liūtimi 
pasipylusius smūgius. Netrukus kalavijo ašmenys perrėžė jam ran- 
ką, kitas kalavijas pro plyšį antveidyje įgėlė į veidą. Bet tada netikė- 
tai atskubėjo pagalba: kažkas nušoko nuo stiebo tiesiai į nuogų ma- 
niakų tirštumą, kvatodamas taip pat beprotiškai, kaip ir jie. 

Tai buvo po kuilio kauke pasislėpęs d'Averkas priešo krauju 
aptaškytais šarvais. O iš nugaros, šaukdamas kalniečių karo šūkį, 
Pamišusio Dievo karius puolė Oladanas. 

Po kelių minučių ant denio neliko gyvų maskolių. Paskutiniai 
bepročiai juokdamiesi šoko į vandenį iš "Besišypsančios mergelės" 
ir plaukte mėgino pasivyti savąjį laivą. 

Hokmunas atsisuko į prekybinį laivą. Dauguma įgulos vyrų ka- 
žin kaip stebuklingai liko gyvi. Paskutinę akimirką jūreiviai užsike- 
beriojo į bizanstiebį. 

D'Averkas puolė prie vairaračio. Pamišusio Dievo laivas pradė- 
jo suktis, traukydamas abordažo lynus ir toldamas nuo vandenyje 
besikapanojančių maskolių. 

- Puiku, - sunkiai alsuodamas tarė Oladanas. Įkišęs kalaviją į 
makštis, vyrukas apsižiūrėjo savo žaizdas. - Regis, lengvai išsisu- 
kome. Ir neblogą laivą įsigijome. 

D'Averkas išmoningai suko laivą, nukreipdamas jį į šiaurę. Ne- 
trukus juodą burę išpūtė vėjas, ir laivas, palikęs skęstančius bepro- 
čius, nuskriejo bangomis. Net springdami ir grimzdami dugnan jie 
nesiliovė kvatoti. 


Hokmunas su Oladanu padėjo d'Averkui pritvirtinti vairaratį, 
tada apžiūrėjo laivą. Jo triumai lūžo nuo brangenybių, tikriausiai 
pagrobtų iš dešimčių taikių laivų. Be brangenybių, ten buvo krūvos 
šlamšto: sulaužyti ginklai, netinkami dailidžių įrankiai, suplyšę skar- 
malai. Visur gulėjo pusiau suirę lavonai, kai kurie - nukirstomis ga- 
lūnėmis. 

Naujieji šeimininkai nutarė pirmiausia atsikratyti lavonų. Susukti 
į skarmalus, mirusieji skrido per bortą; tenai trijulė išmetė ir maišus 
su galūnėmis. Šis nemalonus darbas truko gana ilgai, nes kai ku- 
riuos negyvėlius teko iškasti iš po netvarkingai triumuose suvers- 
tų daiktų. 

Netikėtai Oladanas sustingo vietoje, įbedęs žvilgsnį į didelę 
žmogaus rankos plaštaką. Neryžtingai ją pakėlęs, jis apžiūrėjo žiedą 
ant mažojo pirštelio ir pakvietė Hokmuną: 

- Hercoge Dorianai! 

- Kas? Nenuimk. Išmesk. 

- Ne, jūs pažiūrėkite, koks keistas ornamentas... 

Hokmunas nenoriai priėjo - ir, pažinęs žiedą, sušuko: 

- Ne! Negali būti! 

Tai buvo Izoldos žiedas. Grafas Brasas užmovė jį ant dukters 
piršto jos sužadėtuvių su Hokmunu dieną. 

Sukrėstas Hokmunas paėmė iš mažojo kalniečio plaštaką. 

- Kas jums? - sušnabždėjo Hokmunas. 

- Tai jos ranka. Izoldos. 

- Bet kaip ji atsidūrė už tūkstančio mylių nuo Kamargo? Ne, 
hercoge Dorianai, tai neįmanoma. 

- Tai jos žiedas. - Hokmunui kiek palengvėjo. - Bet ranka - 

svetima. Matai, žiedas vos tilpo ant mažojo piršto? O grafas Brasas 
užmovė jį Izoldai ant viduriniojo, ir vis tiek jis buvo didokas... Tai 
vagies ranka. - Nuėmęs žiedą nuo piršto, jis nušveitė plaštaką. - 
Tikriausiai plėšikas Kamarge ir pavogė žiedą. Kaip kitaip viską pa- 
aiškinti? 

- Galbūt ji vyko jūsų ieškoti? - spėjo Oladanas. 

- Kad ji taip kvailai pasielgtų? Nors visko gali būti. Bet jei taip, 
kur jos ieškoti? 

Oladanas nespėjo atsakyti - viršuje pasigirdo tylus kikenimas. 
Visi trys pakėlė galvas. Iš viršaus į juos žiūrėjo pamišusios akys. 

Vienam maskoliui vis dėlto pavyko užsikeberioti laivan. Dabar 
jis stovėjo virš liuko, pasiruošęs šuoliui. 

Hokmunas vos spėjo išsitraukti kalaviją ir atremti bepročio kir- 
tį. Sužvango metalas. 

Oladanas su d'Averku šoko padėti hercogui. 

- Gyvo! Man jo reikia gyvo! 

Kol Hokmunas kovėsi su nuogu kariu, d'Averkas su Oladanu 
įkišo kalavijus į makštis ir puolė maskolių iš nugaros. Du kartus 
nuogalius ištrūko, bet paskui vyrai parvertė jį žemėn bei stipriai su- 
rišo. Netrukus jis nurimo, tik kikeno apsiputojusia burna, bukai 
spoksodamas į lubas. 

- Kokia mums iš jo nauda? - mandagiai paklausė d'Averkas. - 
Kodėl neperrėžus jam gerklės? 

- Aš ką tik radau šį žiedą, - pasakė Hokmunas. - Jis priklausė 
Izoldai, grafo Braso dukteriai. Noriu žinoti, kaip jis čia pateko. 

- Keista. - D'Averkas paniuro. - Aš maniau, jog mergina vis 
dar Kamarge - slaugo sužeistą tėvą. 

- Tai jis vis dėlto sužeistas? 

D'Averkas nusišypsojo: 

- Taip, bet Kamargas dar nepavergtas. Aną kartą tiesiog norė- 
jau jus nuliūdinti. Nežinau, ar grafas sunkiai sužeistas, bet tiksliai 
žinau, kad jis gyvas. Jo patarėjas Bogentalis vadovauja kariuome- 
nei, vykdydamas grafo nurodymus. Kiek aš žinau, Tamsiosios Im- 
perijos armija tenai stipriai įklimpo. 

- Ar girdėjote ką nors apie Izoldą? Iš Kamargo ji nebuvo išvy- 
kusi? 

- Ne, - patikino d'Averkas ir paniuręs pridūrė: - Nors kai ką 
imu prisiminti... Taip, grafo Braso armijoje radome žmogų, kurį 

pavyko įkalbėti išdavystei. Jis turėjo pavogti merginą, bet nesuge- 
bėjo to padaryti. 

- Iš kur tai žinote? 

- Tas žmogus, Žuanas Zinaga, dingo be pėdsakų. Matyt, gra- 
fas Brasas jį susekė ir nubaudė. 

- Netikiu, kad Zinaga - išdavikas. Aš jį šiek tiek pažįstu - regis, 
jis raitininkų kapitonas. 

- Kamargo mūšio metu jis pakliuvo į nelaisvę, - šypsodamas pa- 
aiškino D'Averkas. - Jis vokietis, o jo šeima buvo mūsų rankose... 

- Jūs jį šantažavote! 

- Dėl šantažo jūs teisus, nors jūsų nuolankus tarnas čia niekuo 
dėtas. Aš paprasčiausiai girdėjau šią istoriją Londroje, kai karalius 
Hoanas surinko karvedžius ir liepė pranešti jiems apie savo pasie- 
kimus Europos kampanijoje. 

Hokmunas susiraukė. 

- Galbūt Zinaga vis dėlto pagrobė Izoldą, bet pakeliui į Londrą 
jį sustabdė Pamišusio Dievo žmonės? 

Neigdamas d'Averkas papurtė galvą. 

- Maskoliai niekada nebuvo įsiskverbę į pietinės Prancūzijos gi- 
lumą. Mes apie tai žinotume. 

- Bet kaip čia atsidūrė Izoldos žiedas? 

- Gal paklauskime šio džentelmeno? - d'Averkas linktelėjo link 
beveik visiškai ramaus pamišėlio. 

- Manote, jis sugebės pasakyti ką nors rišlaus? - suabejojo Ola- 
danas. 

- Viliuosi, skausmas praplaus jam smegenis, - tarė d Averkas. 

- Vargu, - paprieštaravo Hokmunas. - Šie žmonės nieko nebijo. 
Reikia sugalvoti ką nors kita. - Šlykštėdamasis jis nužvelgė belais- 
vį. - Palikim jį neilgam - gal nusiramins. 

Užlipę į denį, vyrai uždarė liuką. Saulė jau leidosi, tolumoje ma- 
tėsi Krymo krantai - juoda dantytų kalvų linija raudono dangaus fo- 
ne. Vandens paviršiumi slydo mirguliuojantys saulės atšvaitai. Pa- 
lankus vėjas nešė laivą į šiaurę. 

- Manau, reikėtų patikslinti laivo kryptį, - pasakė d' Averkas. - 
Regis, mes kiek per daug nukrypome į šiaurę. 

Hokmunas išsiblaškęs linktelėjo. Nusmaukęs kaukę ant pakau- 
šio, prancūzas ryžtingai paėmė vairaratį. 

- Nakčiai reikės nuleisti inkarą, - tarė Oladanas. - O iš ryto 
įplauksime į uostą. 

Hokmunas nieko nepasakė. Jo karščiuojančiose smegenyse su- 
kosi neramios mintys. Per kelias paskutines paras susikaupęs nuo- 
vargis vertė iš kojų, o nerimas dėl Izoldos vedė iš proto. 


Tą pačią naktį, šviečiant prie triumo lubų pakabintiems žibin- 
tams, jie žvelgė į belaisvio veidą. 

Žibintai siūbavo, mesdami šešėlius ant pertvarų bei priplėšto 
turto krūvų. Kažkur krebždėjo žiurkė, bet niekas nekreipė į ją dė- 
mesio. Atsiklaupęs priešais, Hokmunas palietė belaisvio veidą, ir tas 
iškart atsimerkė. Žvilgsnis, kuriuo belaisvis apžvelgė kajutę, neat- 
rodė pamišęs. Atrodė šiek tiek nustebęs. 

- Kuo tu vardu? - paklausė Hokmunas. 

- Koriantumas iš Kerčės. Kur aš esu? 

- Turėtum tai žinoti, - įsiterpė Oladanas. - Esi savo laive. Nejau 
nepameni, kaip užpuolėte mūsų laivą? Kaip mes kovėmės, paskui 
bėgome, o tu vijaisi mus plaukte? 

- Pamenu, kaip kėlėme bures, - nieko nesuvokdamas atsakė 
Koriantumas. - Ir viskas. - Vyras pamėgino atsisėsti. - Kodėl aš 
surištas? 

- Todėl, kad esi pavojingas, - linksmai tarė d'Averkas. - Tau 
pasimaišė protas. 

Koriantumas nusijuokė - paprastu normalaus žmogaus juoku. 

- Aš beprotis? Kokia nesąmonė?! 

Hokmunas, d'Averkas ir Oladanas nustebę susižvalgė. Belais- 
vis tikrai nepanašus į pamišėlį, kuris neseniai mėgino juos nužudyti. 

Staiga Hokmunui toptelėjo mintis. 

- Ką dar tu prisimeni? Patį paskutinį dalyką? 

- Patį paskutinį? Į mus kreipėsi kapitonas. 

- lr ką pasakė? 

- Pasiūlė dalyvauti kovoje... Išgerti kažkokio ypatingo gėrimo. 
Daugiau nieko neprisimenu. 

- Kokia jūsų laivo burė? - paklausė Hokmunas. 

- Burė? O kas nutiko? 

- Ar burė turėjo kokį nors ypatingą ženklą? 

- Nepamenu. Regis, paprasčiausia burė iš tamsiai mėlyno buri- 
nio audeklo. 

- Tu plaukiojai prekybiniais laivais? 

- Taip. 

- O šiuo - pirmą kartą? 

- Teisingai. 

- Kada parsisamdei į šitą laivą? 

Koriantumas suglumęs susiraukė. 

- Vakar vakare, regis. Arklio dieną pagal Kerčės kalendorių. 

- O pagal visuotiną? 

- Trečio mėnesio vienuoliktą dieną. 

- Prieš tris mėnesius, - suskaičiavo d'Averkas. 

- Na jau? - Koriantumas nustėręs spoksojo į prancūzą. - Trys 
mėnesiai? Kaipgi taip? 

- Jus apgirdė, - paaiškino Hokmunas. - Paskui pavertė piratais, 
ir jūs darėte siaubingus nusikaltimus. Tu ką nors girdėjai apie Pa- 
mišusio Dievo kultą? 

- Kai ką girdėjau. Tai kažkur Ukrainoje. Jie lyg ir keliauti pra- 
dėjo. Sako, net jūron plaukia. 

- Ar žinai, kad šiame laive iškelta Pamišusio Dievo burė? Ir vos 
prieš kelias valandas tu beprotiškai kvatodamas siautėjai? Tu tik pa- 
žvelk į save... - Hokmunas pasilenkė ir perpjovė virves. Pažiūrėk, 
kas tau ant kaklo. 

Koriantumas iš Kerčės lėtai atsistojo, su nuostaba apžiūrėda- 
mas nuogą savo kūną, apčiupinėjo kaklą bei lanką ant jo. 

- Aš... nieko nesuprantu. Tai juokai? 

- Pikti juokai, bet mes čia niekuo dėti, - atsakė Oladanas. - Jus 
apkvaitino, o paskui pasiuntė į jūrą žudyti ir plėšti taikių jūreivių. Jū- 
sų laive tikriausiai tik kapitonas likdavo pilno proto. Nors, ko gero, 
jo čia nė nebuvo. Kur turėjote nuplukdyti laivą, Koriantumai? Pri- 
simink dar ką nors. 

- Neprisimenu. 

- Manau, kapitonas ketino patekti į laivą vėliau bei nuplukdyti jį 
į reikiamą uostą, - pastebėjo d'Averkas. Tikriausiai egzistuoja ir 
daugiau laivų su tokių kvailių, kaip mūsų bičiulis, įgulomis, ir tie 
laivai susitinka vienas su kitu. 

- Laive tikriausiai yra didžiulės atsargos to antpilo, kuriuo nugir- 
dydavo jūreivius, - tarė Oladanas. Įgula, matyt, gėrė jį nuolat. Ko- 
riandumas irgi būtų gurkštelėjęs "pagiriom", jei nebūtume jo surišę. 

- Kaip jautiesi? - paklausė Hokmunas jūreivio. 

- Jaučiu silpnumą. Tarsi man kas gyslas tampytų. 

- Aišku, - linktelėjo Oladanas. - Matyt, tas antpilas ne tik išveda 

iš proto, bet galiausiai nužudo. Koks siaubas! Pasamdyti niekuo 
nekaltus vyrus, apgirdyti velnio antpilu, paversti pamišusiais žudi- 
kais, o paskui, sulaukus, kol jie išmirs, pasiimti grobį! Gyvenime 
nieko panašaus nesu girdėjęs. Maniau, Pamišusiam Dievui tarnauja 
fanatikai, bet, pasirodo, čia veikia šaltakraujiškas protas. 

- Bent jau jūroje, - pasakė Hokmunas. - Norėčiau sutikti tą, 
kuris visa tai sugalvojo. Tikriausiai tik jis žino, kas sieja šį laivą ir 
Izoldą. 

- Prieš plaukiant jo ieškoti, būtų neblogai nuleisti tą burę, - pa- 
tarė d'Averkas. Srovė vis tiek nuneš mus į uostą, bet jei vietiniai 
pamatys ženklą ant burės, manau, sutiks mus ne itin svetingai. Ir 
dar: reikia sugalvoti, ką darysime su šiomis brangenybėmis. Juk 
mes dabar turtuoliai. 

- D'Averkai, jūs - mano belaisvis, nepamirškite. Bet jūs teisus: 
šios brangenybės mūsų, nes jų šeimininkai mirę. Dalį pasiimsime, 
o visa kita atiduosime kokiam nors sąžiningam žmogeliui, kad išda- 
lintų šių pamišusių jūreivių giminaičiams bei artimiesiems. 

- O kas tada? 

- Vėl plauksime į jūrą ir lauksime susitikimo su laivo savininku. 

- Jūs neabejojate, kad toks susitikimas įvyks? Jeigu jis suži- 
nos, jog mes apsilankėme Simferopolyje? - paklausė Oladanas. 

Hokmunas niūriai šyptelėjo: 

- Tada jis juo labiau norės mus pamatyti. 


8. PAMIŠUSIO DIEVO TARNAS 


JIE PARDAVĖ grobį Simferopolyje ir už dalį gautų pinigų nu- 
sipirko maisto, įrangos bei arklius, o likusius atidavė saugoti pir- 
kliui, kurį visi gyrė esant sąžiningiausiu žmogumi Kryme, Netru- 
kus į uostą įšliaužė ir apipešiota "Besišypsanti mergelė", Hokmunas 
suskubo užmokėti kapitonui Mauso, kad nepasakotų apie susitiki- 
mą su laivu juodomis burėmis. Pasiėmęs visą savo mantą ir balnak- 
repšį su Rinalo dovana, Kelno hercogas, lydimas Oladano bei Hju- 
lamo d'Averko, įlipo į savo laivą. Genami vakarinio atoslūgio, jie 
išplaukė į jūrą. Koriantumas liko pas pirklį - atgauti jėgų. 

Ilgiau nei savaitę klajojo juodasis laivas po jūrą - arba žvaliai 
skriedamas bangomis, arba liūdėdamas, užklupus visiškam štiliui. 


170 


Hokmuno skaičiavimu, jie buvo netoli sąsiaurio, jungiančio Azovo 
bei Juodąją jūras, prie Kerčės krantų, kur į laivą parsisamdė Korian- 
tumas. 

D'Averkas palaimingai sūpavosi virš denio pakabintame hama- 
ke, retsykiais pasiskųsdamas nuoboduliu. Oladanas leido laiką "var- 
nos lizde", žvelgdamas į horizontą, o Hokmunas žingsniavo po de- 
nį, paskendęs savo mintyse. Jis jau abejojo protingai pasielgęs. "Aš 
veltui gaištu laiką, - apmaudžiai galvojo Kelno hercogas. - Vis tiek 
apie Izoldą nieko nesužinosiu. Beje, vargu ar tai jos žiedas. Tikriau- 
siai Kamarge toks žiedelis ne vienas..." 

Bet vieną rytą horizonte pasimatė burės. 

Pirmasis jas pastebėjo Oladanas ir pakvietė Hokmuną. Kelno 
hercogas skubiai užlipo ant tiltelio bei įsižiūrėjo į tolį. 

Gali būti, jog tai tas laivas, kurio jie laukė. 

- Žemyn! - riktelėjo jis. - Pasislėpkim triume! 

Oladanas nusliuogė žemyn vantais, d' Averkas vikriai iššoko iš 
hamako ir nubėgo prie trapo, vedančio į vidurinį triumą. Tenai, 
tamsoje, jie pasislėpę ėmė laukti. 

Po valandos vyrai pajuto duslų smūgį į laivo šoną. Paskui de- 
niu nukaukšėjo batai. Kažkas lėtai, vienodu žingsniu, nužingsniavo 
nuo laivagalio iki jo nosies ir atgal. Paskui žingsniai nutilo - matyt, 
svečias Įėjo į kajutę arba užlipo ant tiltelio. 

Žingsniams vėl pasigirdus, trys vyrai tamsoje sulaikė kvėpavi- 
mą. Nepažįstamasis ėjo tiesiai prie viduriniojo triumo liuko. 

Liukas atsidarė ir kiaurymėje pasimatė žmogaus siluetas. Palin- 
kęs virš liuko, svečias pastovėjo, žvelgdamas į prieblandą, paskui 
ėmė atsargiai leistis laipteliais. Hokmunas tyliai žengtelėjo pirmyn. 

Vos tik nepažįstamasis atsistojo ant dugno, hercogas šoko ir 
apsivijo ranka jo kaklą. 

Svečias pasirodė besąs tikras milžinas, daugiau nei šešių su 
puse pėdų ūgio. Turėjo ilgą, kasytėmis supintą barzdą, juodus šil- 
kinius marškinius dengė varinis antkrūtinis. Nustebęs jis krenkšte- 
lėjo ir, pasisukęs visu kūnu, vos nenupurtė Hokmuno. Tai buvo tik- 
ras galiūnas. Storais pirštais suspaudęs hercogo ranką, jis beveik iš- 
silaisvino, bet Dorianas šūktelėjo pagalbos: 

- Greičiau! Griebkite jį, nes ištrūks! 

Oladanas su d'Averku puolė milžiną, ir tas neišsilaikė ant kojų. 

D'Averkas išsitraukė kalaviją. Užsidėjęs Šerno kaukę ir metali- 

nius Granbretanės kario šarvus, ji atrodė labai grėsmingai. Kalavijo 
ašmenys prigludo prie belaisvio kaklo. 

- Vardas! - griausmingai pareikalavo prancūzas. 

- Kapitonas Šaragovas. Kur mano įgula? 

Juodbarzdis kapitonas rūsčiai žiūrėjo į savo nedraugus. Jis bu- 
vo įpykęs, bet neišsigandęs. 

- Kalbi apie tuos pamišėlius, kuriuos pasiuntei mirti? - paklau- 
sė Oladanas. - Visi jie nugrimzdo į dugną. Bet prieš tai spėjo papa- 
sakoti apie tavo niekingas užmačias. 

- Kvailiai! - nusikeikė Šaragovas. - Jūs tik trys, o mano laive 
visa armija. Nejau tikitės mane sulaikyti? 

D'Averkas vyptelėjo: 

- Vieną armiją, kaip matai, mes įveikėme, mums tai ne pirmiena. 

Šaragovo akyse šmėstelėjo baimės šešėlis, bet jis susitvardė. 

- Netikiu jumis. Šio laivo įgula gyveno tik tam, kad žudytų. 
Nemeluokite, kad įstengėte ją... 

- Įveikėme, gali neabejoti, - įsiterpė d' Averkas. Didžiulė kuilio kau- 
kė pasisuko į Hokmuną. - Na ką, lipam į denį, ir baigiam šį reikalą? 

- Palauk! - Hokmunas pasilenkė prie Šaragovo. - Noriu užduo- 
ti jam vieną klausimą. Sakyk, Šaragovai, tavo žmonės kada nors 
grobia merginas. 

- Jiems įsakyta merginų nežudyti, bet pristatyti jas man. 

- Dėl ko? 

- Nežinau. Man liepta merginas siųsti jam, štai aš ir siunčiu. - 
Šaragovas nusijuokė. - Ne, nesulaikysite jūs manęs. Beje, gyven- 
ti jums liko ne ilgiau kaip valanda. Netrukus mano vyrukai įtars, 
jog čia kažkas negerai. 

- Kodėl nė vieno nepasiėmei drauge? Ar ne todėl, kad vyrams 
nepatiktų tai, ką jie rastų triumuose? 

Šaragovas gūžtelėjo pečiais. 

- Aš juos pašauksiu, ir vyrai ateis. 

- Gali būti, - linktelėjo d'Averkas. - Nagi, atsistok, būk toks 
malonus. 

- Kur tu siuntei merginas? - toliau kamantinėjo Hokmunas. - 
Kam? 

- Į žemyną, žinoma. Pamišusiam Dievui, savo šeimininkui. 

- Tu - Pamišusio Dievo tarnas? Vadinasi, tiesa, kad būtent jūs 
plėšikaujate jūroje? 

- Taip, aš jo tarnas, nors sektai nepriklausau. Tiesiog jie gerai 
moka už tai, kad plėščiau laivus ir siųsčiau jiems grobį. 

- Kodėl jie tai daro? 

Šaragovas nusišiepė. 

- Sektoje nėra jūreivių. Todėl žyniai, sugalvoję šį planą, kreipėsi 
į mane. Nors, tiesą sakant, aš nežinau, kam jiems reikia tų brange- 
nybių. - Jis atsistojo. - Na, eime. Smalsu pamatyti, ką sumanėte. 

D'Averkas linktelėjo Hokmunui su Oladanu. Bičiuliai dingo tam- 
soje, po to grįžo su trimis ilgais neuždegtais deglais. D'Averkas 
stumtelėjo Šaragovą, ir kapitonas paskui Oladaną pasuko link trapo. 

Lėtai užlipę į denį, saulėlydžio šviesoje jie išvydo didelį tristiebį 
laivą. 

Ant denio buvę jūreiviai iškart suprato, kas nutiko, ir puolė prie 
borto. Tačiau, įrėmęs kalavijo smaigalį Šaragovui į nugarą, Hok- 
munas sušuko: 

- Nejudėkite, kitaip jūsų kapitonas mirs! 

- Jei nužudysite mane, jie nužudys jus, - suniurnėjo belaisvis. 
- Kokia iš to nauda? 

- Tylėt! - riktelėjo Hokmunas. - Oladanai, uždek! 

Oladanas sudavė skiltuvu į titnagą. Deglas užsiliepsnojo. Užde- 
gęs kitus du, žvėriažmogis išdalino deglus bičiuliams. 

- Klausykite! - sušuko Hokmunas. - Mūsų laivo denis per- 
merktas nafta. Jei kuris nors nuleisime deglą, jis užsiliepsnos. Tai 
jums irgi geruoju nesibaigs. 

- Vadinasi, mes visi sudegsime, - vyptelėjo Šaragovas. - Jūs 
tokie pat pamišėliai, kaip asilai, kuriuos išžudėte. 

Hokmunas papurtė galvą. 

- Oladanai, ruošk laivą. 

Kalnietis nuėjo į laivagalį, prie paties tolimiausio liuko, išskleidė 
virš jo gervę, atidarė dangtį ir, pačiupęs lyno galą, dingo viduje. 

Pastebėjęs svetimame laive kažką judant, Hokmunas palenkė 
deglą. Liepsna atsispindėjo jo akyse, raudonus atšvaitus mesdama 
ant veido. 

Oladanas vėl užlipo į denį ir, viena ranka laikydamas deglą, kita 
ėmė sukti gervės rankeną. 

Pamatęs virš liuko kylančią didžiulę valtį su trimis pabalnotais 
arkliais, Šaragovas sukrenkštė iš nuostabos. Arkliai išgąstingai žiūrėjo 
į jūrą. Valtis lėtai praplaukė oru ir siūbuodama pakibo virš vandens. 

Baigęs darbą, Oladanas nugara pasirėmė į gervę. Jis supluko, 
sunkiai alsavo, bet nė sekundei nenuleido deglo. 

Šaragovas išsiviepė. 

- Neblogai sugalvota. Bet neišdegs. Jūs tik trys. Ką darysite 
dabar? 

- Pakarsim tave, - atsakė Hokmunas. - Įgulai matant. Suren- 
giau šią pasalą dėl dviejų priežasčių. Pirma: turiu kai ką iš tavęs su- 
žinoti. Antra: nutariau įvykdyti teisingumą. 

- Kokį dar teisingumą? - suriko persigandęs Šaragovas. - Ko- 
dėl kišiesi į svetimus reikalus? 

- Hokmuno teisingumą, - tvirtai tarė Kelno hercogas. Išblyšku- 
sį jo veidą palietė saulės spindulys ir atrodė, jog Akmuo kaktoje at- 
gijo. 

- Jūreiviai! - suvebleno Šaragovas. - Išgelbėkite mane! Nužu- 
dykite juos, jūreiviai! 

- Jei jūs bent krustelėsite, mes nužudysime kapitoną ir padeg- 
sime laivą! - riktelėjo d'Averkas. - Jūs žūsite veltui. Mano patari- 
mas: nešdinkitės, kol sveiki. Mirties bausmę įvykdysime tik Šara- 
govui. 

Kaip trijulė ir tikėjosi, jūreiviai ypatingos meilės savo kapitonui 
nejautė ir nepanoro dėl jo rizikuoti gyvybe. Vis dėlto abordažo lynų 
jie nekirto, žiūrėdami, ko griebsis trys narsuoliai. 

Laikydamas rankoje virvę, Hokmunas užsikorė ant salingo. Pa- 
daręs kilpą ir patikimai pritvirtinęs virvę, hercogas nusileido atgal 
į denį. 

Stojo mirtina tyla. Šaragovas pagaliau suvokė, kad pagalbos iš 
savo įgulos nesulauks. 

Už laivagalio virš jūros siūbavo valtis su arkliais, girgždėjo 
skrysčiai, treškėdami, liepsnojo deglai. 

Beviltiškai sušukęs, Šaragovas pamėgino ištrūkti, bet piratą su- 
stabdė trys aštrūs kalavijai, įremti į gerklę, krūtinę bei pilvą. 

- Jūs to nepadarysite... - pradėjo jis, tačiau prikando liežuvį, 
pamatęs niūrų ryžtą savo priešų veiduose. 

Oladanas kalaviju užkabino kilpą ir pritraukė ją prie borto, Hok- 
munas kilpą padidino, o d'Averkas stumtelėjo link jos Šaragovą. Tą 
akimirką, kai kilpa užniro ant pirato kaklo, jis sustaugęs trenkė Ola- 
danui, sėdėjusiam ant turėklo. Mažylis riktelėjęs nuskrido į vandenį. 
Aiktelėjęs iš netikėtumo, Hokmunas puolė prie borto. Šaragovas 

pasisuko į d' Averką, išmušė jam iš rankų deglą, bet prancūzas at- 
sitraukė per žingsnį ir kapitonui prieš akis sužvilgo kalavijo plienas. 

Piratas spjovė d' Averkui į veidą, užšoko ant borto, spyrė Hok- 
munui, mMėginusiam jį sustabdyti, ir šoko į vandenį. 

Kilpa užsiveržė, nok-rėjos kraštas nusileido, paskui šovė aukš- 
tyn, trakštelėjo slanksteliai, ir kūnas sumataravo ant virvės. 

D'Averkas puolė prie nukritusio deglo, bet nafta išmirkęs denis 
jau degė. Kol jis gesino ugnį, Hokmunas numetė lyną Oladanui, ir 
šlapias žvėriažmogis įsiropštė į laivą. Regis, maudynės jūroje jam 
nė kiek nepakenkė. 

Jūreiviai Šaragovo laive garsiai triukšmaudami ir artinosi prie 
borto. "Kodėl jie neišplaukia?" - nustebęs pagalvojo Hokmunas. 

- Traukitės! - sušuko jis. - Jūsų kapitonas negyvas, jūs irgi žū- 
site! 

Jūreiviai nesijudino. 

- Gaisras, stuobriai! - Oladanas rodė į ugnį. nuo kurios traukė- 
si d Averkas. Liepsnos liežuviai sliuogė aukštyn, laižydami stiebą ir 
"varnos lizdą". 

- Laikas šokt valtelėn, - pajuokavo d'Averkas. 

Metęs savo deglą į liepsną, Hokmunas nuskubėjo prie valties. 

- Kodėl jie nesitraukia? - paklausė hercogas prancūzo. 

- Brangenybės, - paaiškino tas, sukdamas gervės rankeną. - 
Mano, kad užgrobtas turtas vis dar triumuose. 

Valtis pasiekė vandenį. Uosdami dūmų kvapą, išsigandę arkliai 
prunkštė. 

Nusliuogę skrysčiais į valtį, trys kariai užgulė irklus. Netrukus 
laivas virto didžiuliu laužu. Virš bangų slinko aliejingi dūmai, kurių 
fone, tarsi mėgindamas išvengti pragariškos liepsnos, siūbavo Ša- 
ragovo kūnas. 

Narsioji trijulė iškėlė burę, ją pasigavo vėjas, nešdamas valtį to- 
lyn nuo degančio laivo. Vyrai matė, kaip užsiliepsnojo piratų laivo 
burė, ir jūreiviai karštligiškai trypė ant denio krentančius nuodėgu- 
lius, o kiti nenoriai kirto abordažo lynus. Bet iš valties nesimatė, ar 
piratų laivui gresia rimtas pavojus. 

Priešakyje stūksojo Krymo krantai. Toliau plytėjo Ukranija. 
Galbūt kur nors tenai trys keliauninkai ras Pamišusį Dievą, jo pase- 
kėjus ir, tikėtina, Izoldą... 

ANTRA DALIS 


Tuo metu, kai valtis su Dorianu Hokmunu ir jo palydovais ar- 
tėjo prie uolingų Krymo krantų, maža Kamargo šalis kentė, apgul- 
ta Tamsiosios Imperijos armijos. Karalius Hoanas įsakė savo ka- 
riuomenei žūtbūt sunaikinti narsią tautą, drįsusią mesti jam iššūkį. 
Sidabriniu tiltu, nutįsusiu virš jūros trisdešimt mylių, žygiavo Šer- 
no ir Vilko, Grifo ir Šuns, Maldininko ir Varlės Ordinų kariai. Jie 
dėvėjo neįprastus šarvus; jų ginklai skaisčiai žvilgėjo saulės spin- 
duliuose. O imperatorius, lyg koks embrionas susisukęs savo Tam- 
siojoje Sferoje, griežė dantimis iš neapykantos Hokmunui, grafui 
Brasui ir visiems tiems, kurių iki šiol neprivertė paklusti, nors be- 
veik visas pasaulis gulėjo jam po kojomis. Atrodė, tarsi jam prie- 
šintųsi paslaptinga jėga, kažin kas nematomas valdytų visus impoe- 
ratoriaus nedraugus - ši mintis varė Hoaną iš proto... Daug kas, 
labai daug kas priklausė nuo tų narsuolių, su kuriais neįstengė su- 
sidoroti karalius Hoanas: nuo Hokmuno, Oladano ir galbūt, nuo 
d'Averko; nuo paslaptingojo riterio Juodais ir Auksiniais šarvais; 
nuo Izoldos, grafo Braso bei dar saujelės narsuolių. Nuo visų, ku- 
riuos pasirinko Runų Krivulė... 

Iš "Runų Krivulės istorijos" 


1. SUSITIKIMAS KRANTE 


Valtis greitai artėjo prie juodų uolų. Hokmunas smalsiai žiūrėjo 
į d Averką, kuris šypsojosi, pakėlęs kuilio kaukę ir mąsliai žvelgda- 
mas į tolį. Lyg pajutęs hercogo žvilgsnį, prancūzas atsisuko. 

- Regis, jums kažkas kelia nerimą, hercoge Dorianai. Nejau nė 
trupučio nesidžiaugiate mūsų nuotykio baigtimi? 

- Džiaugiuosi, - linktelėjo Hokmunas. - Mane nerimą keliate 
jūs, d'Averkai. Jūs prie mūsų prisišliejote atsitiktinai. Neabejoju, 
kad jums nerūpėjo įvykdyti teisingumą piratui, ir Izoldos likimas 
jums irgi nerūpi. Vis dėlto jūs nemėginote bėgti. 

D'Averkas nusišypsojo plačiau. 

- Kam man bėgti? Žudyti manęs, kiek suprantu, jūs neketinate. 
Priešingai - išgelbėjote man gyvybę. Tiesą sakant, man regis, jog 

dabar mano likimas labiau susietas su jūsiškiu nei su Tamsiosios 
Imperijos likimu. 

- Bet jūs nesate ištikimas nei man, nei mano tikslui. 

- Brangus hercoge, aš jau paaiškinau jums, kad esu ištikimas 
tik savo sumanymams bei norams. Kalbant apie jūsų tikslą, prisi- 
pažinsiu, jau nebemanau, jog jis beviltiškas. Jums velniškai sekasi, 
ir retsykiais man atrodo, kad, kovodamas su Tamsiąja Imperija, 
jūs galite laimėti. Jei tuo neabejočiau, noriai palaikyčiau jūsų pusę. 

- Štai kaip? O man regis, jūs paprasčiausiai laukiate, kada mes 
apsikeisime vaidmenimis ir jums pasitaikys proga išpirkti kaltę prieš 
granbretaniečius. 

- Mėginti jus perkalbėti - beviltiška, - nusišypsojo d'Averkas, - 
todėl aš šito nedarysiu. 

Išklausęs prancūzo išsisukinėjimų, Hokmunas paniuro. D'Aver- 
kas susirietęs užsikosėjo, o paskui, sunkiai alsuodamas, atsigulė ant 
valties dugno. Taip jis, matyt, parodė norįs keisti pokalbio temą. 

- Hercoge Dorianai! - sušuko valties pirmagalyje stovintis Ola- 
danas. - Žiūrėkite! Štai tenai, ant kranto! 

Hokmunas atsisuko. Po virš akmenuotos pakrantės pakibusia 
uola, jis įžiūrėjo žmogų ant arklio. Raitelis nejudėjo, stebėdamas ar- 
tėjančią valtį, tarsi lauktų, kol keleiviai išlips į krantą. 

Pagaliau vandens nuskalauti apvalaini akmenukai sugrikšėjo po 
valties kiliu. Iššokęs iš valties, Kelno hercogas nuskubėjo prie raite- 
lio. Jau iš tolo jis pažino Riterį, nuo galvos iki kojų kaustytą šarvais. 

- Jūs pasitinkate mane? 

- Spėjau, kad išlipsite į krantą būtent čia, - pasakė riteris Juo- 
dais 1r Auksiniais šarvais. - Todėl ir laukiau. 

- Aišku. - Hokmunas pažvelgė į raitelį, nežinodamas, ką sakyti. 
- Aišku... 

Girgždindami žvyrą, prie jų prisiartino d Averkas su Oladanu. 

- Jūs pažįstate šį poną? - paklausė d'Averkas. 

- Mes seni pažįstami. 

- Jūs - seras Hjulamas d'Averkas, - skambiu balsu tarė riteris. 
- Matau, dar neatsikratėte granbretaniečių karvedžio šarvų. 

- Jie visiškai atitinka mano skonį, - atrėžė d'Averkas. - Beje, jūs 
neprisistatėte. 

Lyg neišgirdęs prancūzo žodžių, riteris parodė į Hokmuną šar- 
vuota pirštinėta ranka. 

- Turiu pasikalbėti su šiuo žmogumi. Jūs ieškote savo sužadė- 
tinės Izoldos. Ir dar - Pamišusio Dievo. 

- Pamišęs Dievas įkalino Izoldą? 

- Gal ir galima taip pasakyti. Tačiau Pamišusį Dievą jūs priva- 
lote surasti ne tik dėl to. 

- Kas nutiko Izoldai? Ji gyva? 

- Gyva. Bet, prieš susitikdamas su ja, turite nužudyti Pamišusį 
Dievą. Ne tik nužudyti, tačiau ir atimti jam ant kaklo kabantį Rau- 
doną amuletą, teisėtai priklausantį jums. Pamišęs Dievas pavogė iš 
jūsų dvi brangenybes - merginą bei Amuletą, ir jūs privalote jas su- 
sigrąžinti. 

- Žinau, kad Izolda mano, bet apie Amuletą girdžiu pirmą kar- 
tą. Iš kur jūs ištraukėte, kad jis priklauso man? 

- Raudonas amuletas - jūsų. Pamišęs Dievas negali jo nešioti, 
bet jis jį turi, dėl to pamišo. 

Hokmunas nusišypsojo. 

- Ir tegu turi, jei Amulete slypi beprotystė. 

- Šia tema nejuokaujama, hercoge Dorianai. Pamišęs Dievas 
pavogė Raudoną amuletą iš Runų Krivulės tarno ir buvo nubaustas 
- neteko proto. Bet Runų Krivulės tarnas, turintis Amuletą, įgyja di- 
džiulę galią. Vadinasi, nei aš, nei kas kitas negali atimti Amuleto iš 
Pamišusio Dievo. Tai turi padaryti tik Dorianas Hokmunas iš Kel- 
no, Runų Krivulės tarnas... 

- Jūs vėl vadinate mane Runų Krivulės tarnu! O aš, tarp kitko, 
net nežinau savo pareigų. Apskritai net nesu tikras, kad Runų Kri- 
vulė, Amuletas ir visa kita - ne jūsų vaizduotės vaisius. Galbūt ir 
jūs pamišęs? 

- Galvokite, ką norite. Jums vis tiek teks surasti Pamišusį Die- 
vą. Nes nieko kita jums nebelieka, tiesa? 

- Taip, aš noriu surasti Izoldą ir tą, kuris ją pagrobė... 

- Tegu bus taip. Svarbiausia - neturiu jūsų įkalbinėti. Jūs bet 
kokiu atveju įvykdysite tai, kas lemta. 

Hokmunas paniuro. 

- Nuo tos dienos, kai išvykau iš Hamadano, mane persekioja 
keisti sutapimai. Kaip tai paaiškintumėte? 

- Tenai, kur žmonių likimus valdo Runų Krivulė, sutapimų ne- 
būna. Kartais jūs pastebite dėsningumus, kartais ne. - Riteris pasi- 
suko, rodydamas ranką takelį, vingiuojantį uolingu šlaitu. - Čia mes 

galėsime pakilti. Viršuje apsinakvosime, o iš ryto vyksime į Pami- 
šusio Dievo tvirtovę. 

- Jūs žinote kelią? - sukruto Hokmunas, akimirksniu pamiršęs 
visas dvejones. 

- Taip. 

Hokmunui kilo naujas įtarimas. 

- O jūs... ar tik ne tas žmogus, dėl kurio kaltės Izolda pateko 
nelaisvėn? Ar tik ne jums turėčiau padėkoti už tai, kad esu privers- 
tas ieškoti Pamišusio Dievo? 

- Izoldą pagrobė išdavikas Žuanas Zinaga. Jis gabeno ją į Tam- 
siąją Imperiją, bet pakeliui sutiko granbretaniečius, panorusius jį nu- 
žudyti ir gauti jam priklausiusį užmokestį. Kol jie kovėsi. Izolda pa- 
bėgo. Klajodama po Itoliją, ji sutiko ištremtųjų karavaną, nukeliavo su 
jais iki Adrijos jūros ir pateko į laivą, kuris, kaip jai pasakė, plaukė į 
Provansą. Tačiau laivas pasirodė besąs vergų - juo į Arabiją gabeno 
merginas. Sidro įlankoje jį užgrobė Karpatų piratai... 

- Neįtikėtina. Kas nutiko paskui? 

- Paskui piratai nutarė pareikalauti už Izoldą išpirkos. Apie tai, 
kad Kamargas apgultas, jie sužinojo daug vėliau. Tada jie nuvyko 
į Istambulą, ketindami parduoti Izoldą vergų turguje. Tačiau uoste 
stovėjo daug Tamsiosios Imperijos laivų, tad piratai nedrįso įplaukti 
į uostą. Nuplaukę tolyn į Juodąją jūrą, tenai, savo nelaimei, sutiko 
laivą, kurį jūs neseniai sudeginote. 

- Visa kita aš žinau. Toji ranka priklausė piratui, atėmusiam iš 
Izoldos žiedą. Ir vis dėlto, riteri, jūsų pasakojimas panašus į išgal- 
votą istoriją. Per daug sutapimų... 

- Kartoju: kur veikia Runų Krivulė, sutapimų nebūna. Nors ret- 
sykiais kai kuriuos dėsningumus galima atsekti. 

Hokmunas atsiduso. 

- Izolda sveika? 

- Iš dalies. 

- Ką reiškia - iš dalies? 

- Kai būsite Pamišusio Dievo tvirtovėje - pamatysite. 

Paslaptingas riteris nutilo ir daugiau į klausimus neatsakinėjo. 
Jis sėdėjo balne, mįslingai nuleidęs galvą, ir laukė, kol Hokmunas, 
d'Averkas bei Oladanas išves į krantą išsigandusius arklius, iškraus 
maisto atsargas su daiktais, tarp jų ir aptrintą Hokmuno balnakrepšį 
- stebuklas, kad jis nepasimetė, nepradingo šioje ilgoje bei sunkioje 
kelionėje. 

Paskui riteris apsuko arklį ir nujojo siauru kalnų takeliu. Kiti 
netrukus turėjo nulipti nuo arklių, vesti gyvulius už pavadžių, o pa- 
tys žingsniuoti pėsčiomis. Aukštyn bičiuliai kilo sunkiai; retsykiais 
žmogus arba arklys slystelėdavo, vos nenugarmėdami į prarają; kai 
kada žemyn skriedavo akmuo, paspirtas koja ar arklio kanopa. 

Pagaliau jie pasiekė skardžio kraštą ir išvydo kalvotą vietovę, 
plytinčią kiek akys užmato. Riteris mostelėjo į vakarus. 

- Tenai mes keliausime iš ryto. Tenai, už Pulsuojančio tilto - 
Ukranija, o Pamišusio Dievo tvirtovė - žemyno gilumoje. Būkite at- 
sargūs, tuose kraštuose zuja Tamsiosios Imperijos kariai. 

Riteris palaukė, kol trys keliauninkai įsirengs stovyklą. 

- Gal norėtumėte, pone, drauge su mumis kukliai pasistiprinti? 
- pašaipiai paklausė riterio d'Averkas. 

Bet didžiulė galva su šalmu, palinkusi ties balno guga, nepakilo. 
Raitelis ir žirgas stovėjo sustingę it statula. Visą naktį Riteris pra- 
leido balne, tarsi saugodamas savo bendrakelionių ramybę, arba 
stebėdamas, kad jie nepabėgtų nakties tamsoje. 

Gulėdamas palapinėje su pakeltu uždangalu, Hokmunas žiūrėjo 
į riterio siluetą ir spėliojo, ar šioje būtybėje yra kas nors žmogiška. 
Kaip paaiškinti, kad Hokmunui skiriama tiek daug dėmesio? Drau- 
gas jis hercogui ar priešas? 

Kelno hercogas atsiduso. Jis tenorėjo surasti [zoldą, išlaisvinti 
ją ir nuvežti į Kamargą. Dar norėjo įsitikinti, kad provincija nepasi- 
davė Tamsiajai Imperijai. Bet viskas buvo daug sudėtingiau. Paaiš- 
kėjo, jog; Hokmunui skirta siekti kažin kokio tikslo, link kurto jį ve- 
da paslaptinga Runų Krivulė. Nors Runų Krivulė - daiktas, bet ne 
protinga būtybė. Kaip ji gali ką nors vesti? Vis dėlto gal tai būtybė? 
Krivulė labai galinga, ir tas, kas jai prisiekia, gali tikėtis jos pagal- 
bos. Sklinda gandai, jog ji nulemia visos žmonijos likimą. Bet tokiu 
atveju kam Runų Krivulei reikia tarnų, jei visi žmonės ir taip jos 
valioje? 

Tikriausiai ne visi. Matyt, kada ne kada atsiranda jėgos, tokios 
kaip Tamsioji Imperija, kurios Runų Krivulei pasipriešina. Tada ir 
prireikia tarnų. 

Mintys painiojosi. Hokmunas nebuvo pratęs sukti galvos dėl 
neįmenamų mįslių. Tad netrukus hercogą įveikė miegas. 

2. PAMIŠUSIO DIEVO TVIRTOVĖ 


PO DVIEJŲ DIENŲ jie prijojo Pulsuojantį tiltą, nutįsusį kelias 
mylias tarp dviejų uolėtų krantų. 

Tiltas atrodė pritrenkiančiai: pastatytas ne iš kietos medžiagos, 
bet iš nesuskaičiuojamos daugybės spalvotų spindulių - auksinių, 
mėlynų, žalių, raudonų ir geltonų, kurie kirtosi ar persipynė vieni 
su kitais. Apačioje, tarp aštrių rifų, kunkuliuodamas putojo vanduo, 
o tiltas visą laiką ritmingai susitraukdavo bei išsiplėsdavo tarsi gy- 
vas padaras. 

- Kas tai? - paklausė Hokmunas riterio. - Nepanašu į gamtos 
kūrinį. 

- Taip, jį pastatė žmonės, senų seniausiai iškeliavę į nežinią ir 
nusinešę su savimi žinias, kurių dėka jiems pavyko sukurti tokį ste- 
buklą. Ši tauta gyveno Žemėje po Mirties Lietaus, bet iki susiku- 
riant Kunigaikštystei. Kokie tai buvo žmonės ir koks jų likimas, aš 
nežinau. 

- Nejaugi? - pasišaipė d'Averkas. - Jūs mane nuvylėte. Maniau, 
kad jūs žinote viską. 

Riteris patylėjo. Ant raitelių šarvų žaidė Pulsuojančio tilto at- 
švaitai. Arkliai prunkštė, traukdamiesi atgal ir stodami piestu. Hok- 
munas įtempė pavadžius, spustelėjo pentinais, ir žirgas nusiramino, 
vos tik jo kanopos pasinėrė į mirguliuojančią šviesą, - matyt, pajuto 
po kojomis tvirtą pagrindą. 

Riteris neskubriai jojo priešakyje, apsuptas vaivorykštės spin- 
desio. Arklys po juo irgi švietė, su kiekvienu žingsniu vis ryškiau. 
Hokmunas atsisuko į d'Averką bei Oladaną - bičiuliai trgi švytėjo 
lyg nežemiškos būtybės. Apačioje, po persipynusiais spinduliais, 
putojo jūra, o ausyse girdėjosi keistas, vis stiprėjantis gaudesys, 
gana melodingas ir malonus, jei ne virpesiai, kuriuos jis skleidė po 
visą kūną. 

Pasiekęs krantą, Hokmunas pajuto neįprastą jėgų antplūdį, tarsi 
būtų ilsėjęsis keletą dienų. Jis papasakojo tai riteriui, tas linktelėjo. 

- Taip, man sakė, kad kelionė Pulsuojančiu tiltu panaikina nuo- 
vargį. 

Ketvertas raitelių jojo toliau. Tarp jų ir Pamišusio Dievo irštvos 
vandens kliūčių nebeliko. 

Trečią kelionės dieną prasidėjo dulksna. Sužvarbę raiteliai tru- 


181 


putį nusiminė, o pavargę arkliai vos vilkosi Ukranijos stepe, kuriai, 
rodės, nėra nei pradžios, nei pabaigos. 

Priekyje jojęs Riteris staiga pakėlė galvą, timptelėjo pavadžius 
ir, kilstelėdamas ranką, paliepė keliauninkams sustoti. Visi sustingo 
įsiklausydami. 

Netrukus Hokmunas išgirdo tankų kanopų kaukšėjimą, ir ant 
neaukštos kalvos viršūnės kairėje pasirodė dvi dešimtys raitelių su 
avies papachomis bei burkomis, užsimetusių kalavijus už nugaros, 
rankose laikančių atstatytas ietis. Atrodė, lyg jie nuo ko nors 
spruktų, nors persekiotojų Hokmunas nematė. Raiteliai negailėjo žir- 
gų, lekiančių kiek įkabina, ir iš nučaižytų rimbais arklių šonų sunkėsi 
kraujas. 

- Kas nutiko? - šūktelėjo Hokmunas. - Kas jus vejasi? 

- Tamsiosios Imperijos armija! - pasisukęs balne suriko vienas 
pro šalį jojęs raitelis ir paragino arklį. 

Paniuręs hercogas atsisuko į riterį: 

- Josime toliau? Ar ieškosime kito kelio? 

- Saugaus kelio nėra, - atsakė riteris. - Nėra prasmės daryti 
lankstą. 

Po kokio pusvalandžio keliauninkai tolumoje pamatė pažeme 
slenkančius dūmus. Hokmunas iškart suprato, ką tai reiškia, bet ne- 
ištarė nė žodžio, kol mažas jų būrelis pasiekė miestą, kur viduryje 
aikštės vyrai išvydo didžiulę lavonų piramidę. Visi negyvėliai - vy- 
rai, moterys, vaikai - išrengti nuogai. Tarp žmonių kūnų matėsi ne- 
mažai negyvų gyvulių. 

Piramidė degė, skleisdama dvokiančius dūmus. Tai padaryti 
galėjo tik Tamsiosios Imperijos kariai. Sprunkantis raitelis neapsi- 
riko - kažkur netoliese tikrai įsikūrę granbretaniečiai ir, sprendžiant 
iš to, ką jie padarė miestui, karių tikriausiai koks batalionas. 

Keliauninkai aplenkė miestą, kurio gyventojams niekuo nebega- 
lėjo padėti, ir nujojo tolyn. Dabar jie buvo labai budrūs - kiekvieną 
minutę galėjo pasirodyti priešas. 

Oladanas, matęs gana nedaug Tamsiosios Imperijos žiaurybių, 
liko sukrėstas labiausiai. 

- Nejau paprasti žmonės... gali... 

- Jie nelaiko savęs paprastais žmonėmis, - paprieštaravo 
d'Averkas. - Granbretaniečiai įsivaizduoja esą pusdieviai, o jų val- 
dovai jiems - dievai. 

- Šitaip jie pateisina visus savo nusikaltimus, - pasičiupo mintį 
Hokmunas. - Be kita ko, jiems patinka griauti, gąsdinti, žudyti ir 
kankinti. Jie lyg erniai, kurių troškimas žudyti galingesnis už troš- 
kimą gyventi. Granbretanijos saloje išaugo pamišėlių karta, ir žmo- 
nėms, gimusiems ne tarp jų, nelemta suprasti nei jų siekių, nei po- 
elgių. 

Netrukus lietaus uždanga paslėpė nuo raitelių miestą bei 
smilkstančią nužudytųjų piramidę. 

- Nuo čia Pamišusio Dievo tvirtovė ranka pasiekiama, - pasakė 
riteris. 


Rytą jie nusileido į plačią žemumą ir prijojo nedidelio ežero pa- 
krantę, panirusią į pilkšvą rūką. Kitoje ežero pusėje stūksojo tam- 
sus, iš grubiai tašytų akmenų suręstos tvirtovės siluetas. 

Prie ežero glaudėsi žvejų kaimelis - kelios palaikės lūšnos, šalia 
- valtys ir ant karčių džiūstantys tinklai, tačiau aplinkui nesimatė nė 
vieno Žmogaus. 

Diena pasitaikė šalta, apniukusi; ežeras, kaimas bei tvirtovė ža- 
dino slogias mintis. Riteris nujojo link lūšnų, kiti nenoriai nusekė 
paskui jį. 

- Koks tas dievas? - pusbalsiu paklausė Hokmuno Oladanas. - 
Kiek jis turi pasekėjų? Ar visi jie tokie žiaurūs kaip tie jūreiviai? Gal- 
būt riteris tinkamai neįvertina jų jėgų arba pervertina mūsų narsą? 

Gūžtelėjęs pečiais, Hokmunas nieko nepasakė, - šiuo metu jis 
įstengė galvoti tik apie Izoldą. Hercogas nenuleido akių nuo didžiu- 
lės juodos pilies, spėliodamas, kur kamuojasi jo sužadėtinė. 

Kodėl žvejų kaimelyje tvyro grėsminga tyla, raiteliai suprato 
prijoję jo pakraštį. Visi gyventojai buvo žiauriai sukapoti - kalavijų 
ir kirvių ašmenys kyšojo iš vyrų bei moterų kaukolių. 

- Tamsioji Imperija! - kimiai ištarė Hokmunas. 

Riteris neigiamai papurtė galvą. 

- Granbretaniečiai čia niekuo dėti. Jų ginklai ne tokie. Ir įpro- 
čiai kitokie. 

- Bet... kas tada? - krūptelėjęs sušnibždėjo Oladanas. - Kokia 
nors sekta? 

Riteris nieko nepasakė. Sustabdęs arklį, jis nušoko žemėn ir, 
sunkiai žengdamas smėliu, nuėjo prie arčiausiai gulinčio negyvėlio. 
Riterio bendrakelioniai žvalgydamiesi pasklido po kaimą. 

Nuo ežero šliaužė rūkas, šalti jo šuorai, tarsi milžiniško aštuon- 
kojo čiuptuvai, raizgė žmonių bei arklių kojas. 

Visi šie žmonės buvo sektos nariai, - tarė riteris. - Kai kurie 
aprūpindavo tvirtovę maistu, kiti tenai gyveno. 

- Susikovė tarpusavyje? - spėjo d'Averkas. 

- Tam tikra prasme. 

- Ką norite pa... 

Hokmunas nebaigė žodžio - už lūšnų pasigirdo veriantis klyks- 
mas. Ketvertas karių išsitraukė kalavijus ir sustojo ratu, laukdami 
puolimo iš bet kurios pusės. 

Bet, pamatęs puolančius, Hokmunas taip sutriko, jog nuleido 
kalaviją. Jie bėgo tarp namų. Iškėlę kalavijus ir kirvius virš galvų. 
Dėvėjo antkrūtinius bei odinius sijonus; akys nuožmiai liepsnojo; 
nuo žvėriškai prašieptų lūpų purslais dribo putos. 

Tačiau ne tai sutrikdė Hokmuną ir jo palydą; juos pritrenkė tai, 
kad visi šie pamišę kariai buvo nepaprasto grožio moterys. 

Pasiruošęs gintis, Hokmunas su siaubu žvalgėsi, ar neišvys 
tarp jų Izoldos. Pamatęs, kad grafo dukters čia nėra, Dorianas 
lengviau atsiduso. 

- Štai dėl ko Pamišusiam Dievui reikėjo moterų, - suniurnėjo 
d'Averkas. 

- Mano žiniomis, jis iškrypėlis, - tarė riteris, atremdamas prie 
jo pribėgusios "amazonės" smūgį. 

"Amazonės" kovėsi nemokšiškai, tačiau Hokmunas tik atrem- 
davo kirčius bei traukėsi, nedrįsdamas smogti. Traukėsi tr jo bičiu- 
liai. Ištaikęs minutę atsikvėpti, Hokmunas apsidairė ir jam galvon 
toptelėjo išganinga mintis. 

- Traukiamės link tinklų! - šūktelėjo jis. - Žinau, kaip nugalėti, 
nepraliejus kraujo. 

Vyrai traukėsi link karties, ant kurios kabojo tinklai. Atremda- 
mas kirčius, laisva ranka Hokmunas pasičiupo vieną tinklo galą. 
Supratęs jo ketinimus, Oladanas stvėrė kitą. Hokmunui surikus 
"Dabar!", bičiuliai užmetė tinklą ant moterų. 

Dauguma iškart įsipainiojo, bet kelioms pavyko ištrūkti, tad jos 
kovėsi toliau. Tačiau neilgai: "amazonės" papuolė į kitus, d Averko 
ir riterio užmestus tinklus. Paskui Hokmunas su Oladanu ant šios 
klykiančios, besispardančios masės užmetė dar vieną tinklą, ir nę- 
trukus moterys visiškai įsipainiojo. Hokmunui su draugais teliko jas 
nuginkluoti. Tai nebuvo itin sunku. 

Sunkiai alsuodamas, Hokmunas pakėlė nuo smėlio ir įmetė į 
ežerą svetimą kalaviją. 

- Man regis, šis Pamišęs Dievas ne toks jau beprotis. Moterys 
karės kur kas pavojingesnės už vyrus. Visa tai ne veltui... 

- Manote, kad už pinigus, kuriuos plėšikai gauna pardavę grobį, 
Pamišęs Dievas renka amazonių armiją? - paklausė Oladanas. 

- Panašu į tai, - įsiterpė d'Averkas. - Bet kodėl šios moterys iš- 
žudė saviškius? 

- Tikriausiai tai sužinosime tvirtovėje, - tarė riteris. - Mes... - 
Jis nutilo: viena moteris išsilaisvino iš tinklų ir klykdama puolė savo 
priešus, tiesdama į juos suriestus pirštus. D'Averkas stvėrė gražuolę 
per liemenį, o Oladanas, apėjęs iš nugaros, kalavijo rankena kaukš- 
telėjo jai į pakaušį. 

- Kad ir kaip tai žeidžia riteriškus mano jausmus, - pastebėjo 
d'Averkas, guldydamas suglebusį kūną ant smėlio, - man atrodo, 
kitaip elgtis su šiomis nuostabiomis žudikėmis negalima. - Priėjęs 
prie tinkluose spurdančių moterų, jis ramiai, metodiškai, kalavijo 
rankenos smūgiu kiekvieną apsvaigino. - Štai taip, - ir jos gyvos, ir 
mes. Tai svarbiausia. 

- Nenustebsiu, jei paaiškės, kad tai dar ne viskas, - burbtelėjo 
Hokmunas. 

- Kalbate apie Izoldą? 

- Taip, apie Izoldą. Jojam. - Hokmunas šoko balnan ir nušuo- 
liavo pakrante. Paskui jį jojo Oladanas, toliau - riteris, paskutinis - 
d'Averkas. Prancūzo žirgas grakščiai šuoliavo, o pats Hjulamas 
d'Averkas atrodė taip nerūpestingai, lyg būtų išsiruošęs rytiniam 
pasijodinėjimui. 

Netoli tvirtovės Hokmunas pristabdė arklį, o prie pakeliamojo 
tilto apskritai įtempė pavadžius. Tvirtovė skendėjo tyloje bei ramy- 
bėje, bokštus gaubė lengvos ūkanos, o šalia nuleisto tilto tysojo sar- 
gybinių lavonai. 

Nuo aukščiausio bokšto smailės pakilo varnas ir, plasnodamas 
sparnais, pradingo virš ežero tvyrančiame rūke. 

Pro tankius debesis neprasiskverbė nė menkiausias saulės 
spindulėlis. Atrodė, keliauninkai pateko į kitų matavimų pasaulį, 
kuriame per amžius viešpatauja neviltis ir mirtis. 

Priešais Hokmuną žiojėjo juodi atvertų vartų nasrai. 

Vidiniame kieme, raitydamas šleikščiai bjaurias figūras, tumu- 

lais kilo rūkas: Niekas nedrumstė slegiančios tylos. Pilna krūtine 
įkvėpęs šalto drėgno oro, Hokmunas išsitraukė kalaviją, spustelėjo 
žirgą ir įlėkė į Pamišusio Dievo irštvą. 


3. HOKMUNO PASIRINKIMAS 


ERDVIAME tvirtovės kieme gulėjo daugybė negyvų kūnų, 
daugiausia vyrų. Visų negyvėlių kaklus juosė Pamišusio Dievo lan- 
kai. Tenai, kur negulėjo išsirietę lavonai, ant grindinio matėsi su- 
krešęs kraujas. 

Lavonų tvaikas rietė nosis. Arklys baugščiai prunkštė, bet Hok- 
munas varė jį pirmyn. Kelno hercogas apmirusia širdimi žvelgė į la- 
vonų veidus, bijodamas tarp jų pamatyti savąją Izoldą. 

Nulipęs nuo arklio, jis vaikščiojo po kiemą, atversdamas su- 
stingusius moterų kūnus, bet savo sužadėtinės nerado. 

Netrukus kieman įjojo riteris, paskui jį - Oladanas su d'Averku. 

- Jos čia nėra. Ji gyva ir kali pilyje. 

Virpančia ranka Hokmunas laikė arklio pavadžius. 

- Riteri, jis... Jis nieko jai nepadarė? 

- Tai jūs išsiaiškinsite pats, hercoge Dorianai. - Riteris parodė 
paradines duris. - Pro šias duris pateksite į Pamišusio Dievo kam- 
barius. Iškart už durų - trumpas koridorius, vedantis į pagrindinę 
menę. Tenai jis sėdi ir laukia jūsų... 

- Jis žino apie manė? 

- Jis žino, jog kada nors pas jį ateis teisėtas Raudono amuleto 
šeimininkas ir pareikalaus jį grąžinti... 

- Man nerūpi Amuletas. Man reikia tik Izoldos. Kur ji, riteri? 

- Ji tvirtovėje. Eikite, reikalaukite ir merginos, ir Amuleto. Jie 
abu svarbūs Runų Krivulės planams. 

Apsisukęs Hokmunas puolė prie durų ir pranyko rūke. 

Viduje buvo neįtikėtinai šalta. Koridoriaus sienos apžėlusios sa- 
manomis, nuo lubų lašėjo ledinis vanduo. Tikėdamasis užpuolimo, 
hercogas slinko prietemoje, spausdamas rankose kalaviją. 

Bet nieko nenutiko. Jis priėjo prie aukštų (kokių dvidešimt pen- 
kių pėdų) durų ir sustojo įsiklausydamas. 

Už durų girdėjosi keisti garsai, primenantys garsų, bet neaiškų 
murmesį. Hokmunas atsargiai užgulė duris, tos prasivėrė. Kyštelė- 
jęs pro plyšį galvą, Dorianas išvydo neįprastą vaizdelį. 

Menės proporcijos buvo neįtikėtinai sudarkytos. Kai kur lubos 
beveik siekė grindis, kitur kilo į penkiasdešimties pėdų aukštį. Lan- 
gų nebuvo; patalpą apšvietė keletas deglų, pritvirtintų prie sienų. 
Salės viduryje, apsuptas, matyt, jau senokai čia gulinčių lavonų, 
stovėjo milžiniškas juodo medžio krėslas, o priešais jį sūpavosi prie 
lubų prikabintas didžiulis narvas, panašus į paukščio. Narve susi- 
kūprinęs sėdėjo žmogus. 

Be jo, šioje keistoje salėje nebuvo nė gyvos dvasios. Hokmunas 
atsargiai įėjo ir prisiartino prie narvo. 

Būtent iš tenai sklido garsai, kuriuos jis girdėjo už durų, - mur- 
mesys bei dejonės. Atrodė neįtikėtina, kad žmogus gali taip garsiai 
kalbėti ir dejuoti. Hokmunas nusprendė, jog taip yra dėl ypatingos 
menės akustikos. 

Blausioje deglų šviesoje žmogų vos galėjai įžiūrėti. 

- Kas jūs? - paklausė Dorianas. - Pamišusio Dievo belaisvis? 

Dejonės liovėsi, žmogus krustelėjo. Paskui pasigirdo gilus, il- 
gesingas balsas: 

- Galima pasakyti ir taip. Pats nelaimingiausias jo belaisvis. 

Hokmunas jau priprato prie tamsos ir galėjo įžiūrėti nepažįstamą- 
jį. Jis atrodė išstypęs, labai liesas, ilgu viščiuko kaklu. Žili plaukai su- 
sivėlę; purvina barzda atsikišusi beveik per pėdą. Nosis ilga bei su- 
kumpusi, o giliai įdubusiose akyse švietė ilgesingas pamišimas. 

- Ar galiu jus išgelbėti? - paklausė Hokmunas. - Galbūt pavyk- 
tų praskėsti virbus? 

Žmogus gūžtelėjo pečiais. 

- Narvo durys nerakintos. Mano kalėjimas - ne narvas, bet 
mano kaukolė. O, vargas man! 

- Kas jūs? 

- Kadaise mane vadino Stalnikovu. Esu iš senos Stalnikovų gi- 
minės. 

- Ir esate Pamišusio Dievo nelaisvėje? 

- Taip. Nelaisvėje. Taip, būtent taip. - Kalinys lėtai pasuko di- 
delę galvą ir niūriai įsistebeilijo į Hokmuną. - O kas jūs? 

- Dorianas Hokmunas, Kelno hercogas. 

- Vokietis? 

- Kadaise Kelnas priklausė šaliai, kurią vadino Vokietija. 

- Aš bijau vokiečių. - Stalnikovas atsitraukė tolyn nuo Hokmuno. 

- Manęs galite nesibijoti. 

- Nejaugi? - Stalnikovas sukikeno, ir beprotiško juoko aidas 
nusirito per salę. - Iš tikrųjų? 

Jis kyštelėjo ranką užantin ir ištraukė daiktą, kabojusį jam ant 
kaklo. Daiktas priminė didžiulį rubiną, švytintį tamsai raudona spal- 
va. Hokmunas pamatė ant jo Runų Krivulės simbolį. 

- Argi tu ne tas vokietis, turintis atimti mano galybę? 

- Raudonas amuletas?! - suriko priblokštas Hokmunas. - Iš 
kur jį gavote? 

- Ką reiškia - iš kur? - grėsmingai nusiviepdamas paklausė 
Stalnikovas ir atsistojo. - Nuėmiau nuo kario lavono, prieš trisde- 
šimt metų keliavusio šiomis žemėmis. Jo patykojo ir nužudė mano 
tarnai. - Jis glostė Amuletą, ir akmuo degė raudona akinama šviesa. 
- Tai ir yra Pamišęs Dievas. Tai mano ligos bei mano galybės šal- 
tinis. Aš jo nelaisvėje. 

- Tu - Pamišęs Dievas! Kur mano Izolda? 

- Izolda? Mergina? Nauja šviesiaplaukė mergina švelnia balta 
oda? Kodėl klausinėji apie ją? 

- Ji mano! 

- Tau nereikia Amuleto? 

- Man reikia Izoldos. 

Salėje nugriaudėjo Pamišusio Dievo juokas, kuriam atliepė dau- 
giabalsis aidas. 

- Tu ją gausi, vokietaiti! 

Jis suplojo delnais, primenančiais žnyples, ir ėmė blaškytis nar- 
ve tarsi lėlė, tampoma už vienos vienintelės virvutės. 

- Izolda, mano mergaite! Izolda! Ateik čionai, padaryk paslau- 
gą savo šeimininkui! 

Iš nišos sienoje, kur lubos beveik siekė grindis, išėjo mergina. 
Hokmunas pažino šį siluetą, tačiau suabejojo, ar tikrai čia jo nuota- 
ka. Ir vis dėlto... "Taip, tai ji. Jos eisena, jos stotas." 

Dorianas palaimingai nusišypsojo. Jis žengė prie merginos, ties- 
damas į ją rankas. 

Klykdama laukinio žvėries balsu, mergina puolė jį. Ant jos pirš- 
tų puikavosi antpirščiai metaliniais nagais, pro drabužius kyšojo 
dygliai, veidą iškreipė grimasa. 

- Nudėk jį, gražuole Izolda! - sukikeno Pamišęs Dievas. - Nu- 
dėk jį, gėlele mano, ir aš padovanosiu tau visus jo žarnokus! 

Hokmunas vos spėjo užsidengti rankomis akis. Metaliniai nagai 
perdrėskė jo rankų odą. Hercogas atšoko nuo merginos. 

- Izolda, atsipeikėk! Aš - Dorianas, tavo sužadėtinis... 

Bet pamišusios akys jo neatpažino, iš prašieptų lūpų tekėjo sei- 
lės. Aštrūs nagai vėl švystelėjo hercogui palei veidą, ir jaunuolis 
vos išsisuko. 

- Izolda... 

Pamišęs Dievas kvatojo, įsikibęs į narvo virbus. 

- Užmušk jį, mano viščiuk! Perrėžk jam gerklę! 

- Kokia jėga atėmė jai valią? Kas privertė pamiršti meilę? 

- Pamišusio Dievo jėga, privertusi paklusti ir mane, - atsakė 
Stalnikovas. - Raudonas amuletas visus paverčia vergais. 

- Taip, jei jis blogose rankose... - Hokmunas, vėl išvengęs 
Izoldos nagų, puolė prie narvo. - Rankos į kurias jis paklius, būti- 
nai taps blogomis, - juokdamasis ištarė Stalnikovas, kai metaliniai 
nagai perplėšė Hokmunui rankovę. - Bet kurios rankos! 

- Tik ne Runų Krivulės tarno rankos! - ištarė skambus balsas. 
Tarpduryje stovėjo riteris Juodais ir Auksiniais šarvais. 

- Padėk! - šūktelėjo jam Hokmunas. 

- Neturiu teisės, - atsakė riteris. 

Bėgdamas nuo įniršusios Izoldos, Hokmunas suklupo, ir nagai 
tučtuojau susmigo jam į pečius. Dorianas čiupo merginai už riešų 
ir suriko iš skausmo - į delnus sulindo aštrūs dygliai. Vis dėlto jis 
įstengė išsilaisvinti bei nustumti merginą. o paskui puolė prie nar- 
vo, kuriame džiūgavo Pamišęs Dievas. 

Pašokęs hercogas įsitvėrė narvo virbų ir prisitraukė. Paskui 
smogė Stalnikovui, tas parkrito. Narvas timpčiojo bei sukiojosi; 
Izolda šokinėjo apačioje, stengdamasi pasiekti Hokmuną. 

Išplėtęs iš siaubo akis, Stalnikovas prisispaudė prie virbų. Pa- 
siekęs duris, Hokmunas jas atlapojo ir įsispraudė į narvą. Apačioje, 
apimta bejėgiško pykčio, kaukė Izolda; ryškiai raudona amuleto 
spalva atsispindėjo jos akyse. 

Žiūrėdamas į pabaisą, kuria virto jo mylimoji, hercogas pravir- 
ko. Paskui, kupinas neapykantos, pažvelgė į Pamišusį Dievą. 

Salėje pasigirdo duslus, liūdnas Stalnikovo balsas - į Hokmuno 
akis jis nukreipė Amuleto spindulį: 

- Atgal, mirtingasis! Paklusk man! Paklusk Amuleto galybei... 

Hokmunas sustingo, nenuleisdamas akių nuo švytinčio Amule- 
to ir jausdamas, kaip silpsta jo kūnas, kaip blėsta valia... 

- Lipk žemyn! - įsakmiai tarė Stalnikovas. - Eik pasitikti savo 
žūties! 

Tačiau Hokmunas, įtempęs visas jėgas, žengė pirmyn. Iš nuo- 
stabos Pamišęs Dievas net išsižiojo. 

- Šalin! - suspiegė jis. - Aš įsakau... Raudono amuleto vardu... 

- Jis nepavaldus Amuletui, - tvirtai pasakė riteris. - Tik jis vie- 
nas. Kelno hercogas turi teisę jį nešioti. 

Stalnikovas suriko ir ėmė blaškytis narve. Hokmunui linko ko- 
jos, bet vyras ryžtingai artinosi prie Pamišusio Dievo. 

- Atgal! - suriko Stalnikovas. - Lauk iš čia! 

Izolda įsitvėrė virbų ir ėmė lipti aukštyn, nenuleisdama nuo her- 
cogo gerklės stiklinių akių. 

- Atgal! - Stalnikovui pavyko prasmukti pro Hokmuną prie du- 
rų bei atlapoti jas. 

Izolda užsiropštė aukštyn ir kabojo iš išorės, šiepdama dantis, 
bjauriai vaipydamasi. Pamišęs Dievas stovėjo į ją nugara, kreipda- 
mas Amuleto šviesą Hokmunui į veidą. 

Prakišusi ranką pro virbus, Izolda vožė Stalnikovui per spran- 
dą. Suspigęs jis nušoko ant grindų. Pamačiusi Hokmuną, Izolda 
ėmė artintis prie narvo durų. 

Hercogas suprato, jog dabar ne laikas įtikinėti savo apkvaitintą 
mylimąją. Jis pranėrė pro naguotą ranką, nušoko ant nelygių grindų 
plokščių ir kelias akimirkas gulėjo ilsėdamasis. 

Matydamas, kad Izolda irgi tuoj nušoks, jis sunkiai atsistojo. 
Pamišęs Dievas užsiropštė ant aukštos krėslo atkaltės ir atsitūpė te- 
nai it gaidys ant laktos. Jam ant kaklo kabojo Amuletas, iš Izoldos 
nagų paliktų žaizdų tekantis kraujas nudažė pečius. 

Sriūbaudamas iš baimės, jis žiūrėjo, kaip Hokmunas artinasi 
prie krėslo ir lipa ant alkūnramsčio. 

- Meldžiu, palik mane... - murmėjo Stalnikovas. - Nepadarysiu 
tau nieko bloga... 

- Jau padarei man daug blogų dalykų, - niūriai ištarė Hokmu- 
nas. Labai daug. Pakankamai, kad kerštas it balzamas suvilgytų 
mano sielą... 

- Izolda stok! - sušuko Stalnikovas. - Tapk tokia, kokia buvai 
anksčiau! Įsakau Raudono amuleto vardu! 

Atsisukęs Hokmunas pamatė Izoldą sustingstant. Paskui mer- 
gina nustėbusiu žvilgsniu apsidairė. Su siaubu žiūrėjo į naguotus 
antpirščius, į visą kūną dengiančius dyglius. 

- Kas tai? Ką man padarė? 

- Tave užkerėjo ši pabaisa, - kimiai tarė Hokmunas, kalaviju 
mostelėjęs į Stalnikovą. - Bet aš jam atkeršysiu! 

- Ne! - suriko Stalnikovas. - Tai nesąžininga! 

Izolda sukūkčiojo, Stalnikovas bailiai apsidairė. 

- Tarnai! Kur mano kariai?! 

- Išskerdė vieni kitus, norėdami įtikti savo ponui, - pasakė 
Hokmunas. - Likusius gyvus mes paėmėme į nelaisvę. 

- Kur mano amazonės? Norėjau, kad grožis užkariautų visą 
Ukraniją! Norėjau sugrąžinti Stalnikovų palikimą... 

- Štai tavo palikimas, - ištarė Hokmunas, keldamas kalaviją. 

Stalnikovas, nušokęs nuo krėslo, puolė prie durų, bet staiga 
apsisuko, pamatęs riterį. Jis nulėkė per salę ir dingo nišoje. 

Hercogas nulipo nuo krėslo, atsisuko į ant grindų gulinčią bei 
raudančią Izoldą. Priklaupęs šalia merginos, jis atsargiai nuėmė nuo 
jos plonų pirštų antpirščius kruvinais nagais. 

Hercogo sužadėtinė pakėlė galvą. 

- O, Dorianai! Kaip mane suradai? Mylimasis... 

- Runų Krivulės dėka, - vietoj hercogo atsakė riteris. 

Hokmunas su palengvėjimu nusijuokė. 

- O jūs pretenzingai atkaklus, riteri. 

Riteris tylėjo. Paslaptingas ir nejudantis lyg statula, jis stovėjo, 
užstodamas duris. 

Hokmunas atsegė dygliuoto kostiumo kabes, padėdamas mer- 
ginai jį nusivilkti. 

- Surask Pamišusį Dievą, - pasakė riteris. - Atmink, Amuletas 
- tavo. Jis suteiks tau didžią galią. 

Hokmunas paniuro. 

- Ir išves mane iš proto? 

- Ne, kvaily! Jis tau teisėtai priklauso! 

Hokmunas patylėjo, stebėdamasis suirzusiu riterio balsu. Izolda 
palietė hercogo ranką ir tarė: 

- Visa kita padarysiu pati. 

Paslėpęs kalaviją makštyse, Hokmunas pažvelgė į tamsą - te- 
nai, kur pradingo Pamišęs Dievas. 

- Stalnikovai! 

Tamsoje blykstelėjo mažytė raudonos šviesos dėmelė. Palenkęs 
galvą, Hokmunas žengė į siaurą koridorių ir išgirdo palaipsniui stip- 
rėjančią raudą. Vis arčiau ir arčiau sėlino Kelno hercogas link rau- 


191 


donos šviesos šaltinio. Pagaliau jis pamatė šalia grubios akmeninės 
sienos stovintį žmogų, ant kurio kaklo kabojo šviečiantis Amuletas. 
Rankose Pamišęs Dievas laikė kalaviją. 

- Trisdešimt metų laukiau tavęs, vokieti, - staiga tarė Stalniko- 
vas tyliu, ramiu balsu. - Žinojau, kad ateisi. Ateisi, norėdamas suž- 
lugdyti mano ketinimus, sudaužyti mano svajones, sunaikinti visa, 
ką man pavyko sukurti. Tačiau aš vyliausi tave nugalėti. Galbūt 
man tai pavyks. 

Ir veriamai šaukdamas jis užsimojo kalaviju. 

Hokmunas nesunkiai atrėmė smūgį ir lengvai išmušė kalaviją 
Stalnikovui iš rankų. Paskui įrėmė savo kalavijo smaigalį Pamišu- 
siam Dievui į krūtinę. 

Kelias akimirkas Hokmunas žiūrėjo į pilnas siaubo pamišėlio 
akis. Stalnikovas krenkštelėjo, lyg ruošdamasis prabilti, - matyt, 
ketino melsti pasigailėjimo. Bet nespėjo. 

Pasisukęs ant kulnų, Hokmunas nuėjo šalin nuo negyvėlio. 


4, AMULETO JĖGA 


HOKMUNAS apgaubė apsiaustu nuogus Izoldos pečius. Mer- 
gina virpėjo bei kūkčiojo ne tik iš išgąsčio, bet ir iš džiaugsmo. Prie 

Netikėtai jis pajudėjo. Perėjęs salę, riteris pradingo nišoje, ku- 
rioje gulėjo Pamišusio Dievo lavonas. 

- O, mielasis Dorianai! Jei žinotum, ką man teko patirti! Klai- 
džiojau po visą pasaulį, pakliūdama tai vienų, tai kitų plėšikų nelais- 
vėn... Aš net nežinau, kur esu... ir kas man nutiko paskutinėmis 
dienomis. Prisimenu tik košmarišką sapną, lyg būčiau norėjusi tave 
užmušti, ir tas noras atrodė beveik neįveikiamas... 

Hokmunas stipriai apkabino Izoldą. 

- Tu teisi, tai buvo sapnas. Eime iš čia. Mes grįšime į Kamargą, 
ir viskas bus gerai. Kas nutiko tavo tėvui? Ir visiems kitiems? 

- Nejau nežinai? Maniau, jau lankeisi tenai ir išvykai manęs ieš- 
koti... 

- Nebuvau tenai, tačiau girdėjau gandus. Kas nutiko Bogenta- 
liui, fon Vilahui, grafui Brasui? 

Mergina panarino galvą. 

- Fon Vilahas žuvo nuo ugninės ieties mūšyje prie šiaurinės sie- 
nos. Grafas Brasas... 

- Kas jam? 

- Kai paskutinį kartą jį mačiau, jis jautėsi labai prastai, net Bo- 
gentalis nepajėgė jo išgydyti. Tėvas buvo viskam abejingas, rodės, 
jis nebenori daugiau gyventi. Sakė, kad Kamargas netrukus kris. 
Manė, jog tu žuvęs - juk negrįžai sutartu laiku, jokių Žinių iš tavęs 
nebuvo... 

Hokmuno akys sužaižaravo. 

- Privalau sugrįžti - bent jau tam, kad pasėčiau viltį grafo širdy- 
je. Po to, kai tu prapuolei, jis tikriausiai visai nusiminė. 

- Jeigu tėvas apskritai gyvas, - sušnabždėjo Izolda. 

- Gyvas. Kamargas dar laikosi, vadinasi, grafas Brasas gyvas. 

Koridoriuje, kuriuo Hokmunas pateko į salę, pasigirdo bėgančių 
kojų trepsėjimas. Kelno hercogas užstojo savimi Izoldą ir išsitrau- 
kė kalaviją. 

Durys atsilapojo. - Už jų stovėjo Oladanas, kiek tolėliau - 
d'Averkas. Jie sunkiai alsavo. 

- Tamsiosios Imperijos kariai! - iškošė Oladanas. - Mes jų ne- 
įveiksime, jų per daug. Regis, tai marodieriai. 

Prisiartinęs d'Averkas atsistojo šalia žvėriažmogio. 

- Mėginau juos paprotinti. Sakiausi esantis aukštesnis pagal 
rangą nei jų vadas. Deja, - jis gūžtelėjo pečiais, - granbretaniečiai, 
matyt, jau nebelaiko d'Averko savu. Prakeiktas pilotas mirė per vė- 
lai, spėjęs papasakoti, kad aš jus paleidau. Dabar aš, kaip ir jūs, esu 
už įstatymo ribų... 

Hokmunas paniuro. 

- Eikite vidun ir užšaukite duris. Tikiuosi, granbretaniečiai ne- 
pajėgs jų išlaužti. 

- Tai vienintelis išėjimas? - paklausė d'Averkas. 

- Regis, taip. 

Iš tamsos išniro riteris. Labai atsargiai, už dirželio nešdamas 
Raudoną amuletą, jis ėjo prie Hokmuno. 

- Paimk, - pasakė Riteris. - Jis tavo. 

Kelno hercogas atšoko. 

- Neimsiu. Man jo nereikia. Tai blogas daiktas, dėl jo daugelis 
žuvo. Kas nežuvo, tas išprotėjo. Net Stalnikovas, ir tas - nelaimin- 
ga Amuleto auka. Nešiok jį pats arba surask kitą kvailį. 

- Nešioti jį gali tik tu, - iš po šalmo nuskambėjo tvirtas balsas. 
- Ir niekas kitas. 

- Nenešiosiu! - Hokmunas linktelėjo į Izoldą. - Šią švelnią mer- 
giną jis pavertė pasiutusiu, kraugerišku žvėrimi. Jis kaltas, kad mirė 
visi žmonės, kurių lavonus matėme kaime. Tai jis aptemdė protą 
mus užpuolusioms moterims. Kas kaltas dėl pilies kieme gulinčių 
žmonių mirties? - Jis išmušė Amuletą riteriui iš rankos. - Aš jo ne- 
imsiu! Jeigu Runų Krivulė neša blogį, aš nenoriu jai tarnauti! 

- Runų Krivulės jėga pražūtinga tik kvailiams. - Riterio balsas 
skambėjo taip pat tvirtai. - Jos dovanomis reikia mokėti naudotis, 
ir juo labiau negalima jų atstumti. Tu - Runų Krivulės tarnas, ir pri- 
valai paimti Amuletą. Jis tau nepakenks, bet suteiks galią. 

- Kad žudyčiau bei vesčiau iš proto? 

- Kad kurtum gėrį. Kad kautumeis su Tamsiosios Imperijos 
ordomis. 

Hokmunas niekinamai prunkštelėjo. Netikėtai durys krūptelėjo 
nuo stipraus smūgio. Tamsiosios Imperijos kariai surado jų slėptuvę. 

- Mūsų per mažai, - pasakė Hokmunas. - Ar gali Amuletas 
mus išgelbėti? Juk išėjimas iš čia vienas - pro šias duris. 

- Gali, - patikino riteris, pakeldamas ir vėl tiesdamas Hokmunui 
Amuletą. 

Durys krūpčiojo nuo siaubingų granbretaniečių smūgių. 

- Jei šis Amuletas - toks geras daiktas, kodėl pats juo nepasi- 
naudoji? - paklausė hercogas. 

- Aš negaliu jo liesti. Priešingu atvėju man nutiks tas pat, kas ir 
vargšeliui Stalnikovui. - Riteris žengė į priekį. - Imk. Juk atėjai čia jo. 

- Klysti. Atėjau išgelbėti Izoldos. 

- Tačiau ji atsidūrė čia neatsitiktinai. 

- Vadinasi, mane įviliojo? 

- Ne, tai buvo nulemta. O dabar tu prieštarauji pats sau. Sakai, 
kad atėjai išgelbėti Izoldos, - ir nedarai to. Atstumi Amuletą, be ku- 
rio tu beveik bejėgis. Netrukus čia įsiverš dvi dešimtys sužvėrėjusių 
karių, ir merginos laukia kur kas baisesnė mirtis nei mūsų... 

Nuo durų atskilo keletas šipulių. Oladanas bei d'Averkas ata- 
tupsti atsitraukė, laikydami ištiestus kalavijus. D'Averkas tarė: 

- Dar minutė - ir jie įsiverš. Lik sveikas, Oladanai... ir jūs, her- 
coge, likite sveikas. Su jumis buvo ne taip nuobodu kaip... 

Hokmunas neryžtingai žiūrėjo į Amuletą. 

- Aš nežinau... 

- Patikėk manimi, - tarė riteris. - Kartą išgelbėjau tau gyvybę, 
nejau tik tam, kad ją atimčiau? 

- Ne atimti, bet priversti paklusti piktai jėgai, - paprieštaravo 
Hokmunas. - Iš kur galiu žinoti, kad tu tikrai Runų Krivulės pasiun- 
tinys? Kodėl turėčiau tavimi tikėti? 

- Durys tučtuojau subyrės! - beviltiškai sušuko Oladanas. - 
Hercoge Dorianai, eikite pas mus! Tegu riteris ir mergina gelbėjasi, 
jei pajėgs! 

- Laikyk! - riteris vėl ištiesė Amuletą. - Negaišk laiko - reikia 
gelbėti merginą. 

Dar sekundę Hokmunas dvejojo, bet paskui vis dėlto paėmė 
Amuletą. Jis gulėjo delne labai patogiai, tarsi tam ir buvo skirtas. 
Atrodė, Amuletas šviečia vis ryškiau, nutvieksdamas ryškiu raudo- 
niu didžiulę salę kreivomis sienomis bei keistomis lubomis. Herco- 
gas juto, kaip į jo kūną įsilieja nuostabi jėga, jis pajuto neįprastą 
lengvumą. Judesiai pasidarė tikslūs, protas išsilaisvino nuo slegian- 
čių baimių bei abejonių. Nusišypsojęs Kelno hercogas pasikabino 
ant kaklo sukruvintą dirželį, paskui pabučiavo Izoldą, pajusdamas 
neįtikėtiną palaimą. Išsitraukęs kalaviją, jis atsisuko į granbretanie- 
čius, baigiančius išlaužti duris. 

Pagaliau vyriai neatlaikė, ir durys išvirto. Atsivėrusioje angoje 
grūdosi kariai, dėvintys tigro kaukes, žėrinčias emaliu bei brangak- 
meniais. 

Jų vadas žengė į priekį. 

- Ehe he, juos čia ant pirštų galima suskaičiuoti! Nevertėjo eik- 
voti jėgų. Ką gi, vyručiai, jie sumokės mums už darbą! 


5. KAUTYNĖS MENĖJE 


NA IR JĖGĄ SAVYJE JAUČIU, prisiekiu Runų Krivule! - su- 
šnabždėjo Hokmunas ir šoko pirmyn. 

Milžiniškas karo kalavijas, perskrodęs orą, krito ant neapsaugo- 
to Tigrų vado sprando. Paskui ašmenys slystelėjo kairėn, grindimis 
nusirito antras karys. Kirtis dešinėn - ir negailestingas plienas per- 
skelia trečio granbretaniečio šarvus... 

Ir štai aplinkui jau visur kraujas bei sumaitotas metalas. Karių 

kaukėmis bei šarvais sliuogė purpuriniai Amuleto atspindžiai... Hok- 
munas vedė savo bendrakelionius pirmyn, ir granbretaniečiai sutri- 
ko iš netikėtumo. 

Amuleto spinduliai akino Tigrus, jie traukėsi, delnais dengda- 
miesi akis, atstatę priešais save ginklus, priblokšti neįtikėtino Hok- 
muno vikrumo, aršaus Oladano bei d'Averko puolimo ir neskubriai, 
tačiau grėsmingai žengiančio riterio, kuris retsykiais nubrėždavo 
mirtį sėjantį lanką milžinišku dvirankiu kalaviju. Atrodė, šis riteris 
nejaučia nuovargio. 

Hokmuną puolė šeši kirviais ginkluoti vyrai. Nešvankiai keikda- 
miesi, jie mėgino užgriūti jį iš visų pusių, neleisti Dorianui užsimo- 
ti. Bet Kelno hercogas vieną užpuoliką nuspyrė koja, kitą - alkūne, 
trečiam pervėrė kaukę drauge su kaukole - kraujas bei smegenys 
ištryško iš žaizdos, kai jis ištraukė kalaviją. 

Nuo tokių smūgių kalavijas greitai atšipo ir jau nepersmeigdavo 
šarvų; juo galėjai tik kirsti it kirviu. Ištaikęs progą, Hokmunas išplė- 
šė ginklą iš vieno užpuoliko rankų. Dabar savuoju kalaviju jis kirto, 
svetimu - smeigė. 

- Ehe! - šūktelėjo jis. - Tas Amuletas - vertingas daiktas! 

Amuletas kabojo jam ant kaklo; raudonų spindulių nutviekstas, 
prakaitu pasruvęs, laukinio džiaugsmo perkreiptas hercogo veidas 
virto demono kauke. 

Likę gyvi Tigrai puolė bėgti, bet Riteris ir d'Averkas pastojo 
jiems kelią. 

Žudydamas granbretaniečius, akies krašteliu Hokmunas žvilg- 
telėjo į Izoldą. Ji stovėjo, užsidengusi veidą delnais, nenorėdama 
matyti skerdynių, kuriose dalyvavo jos jaunikis su draugais. 

- Kaip malonu bausti šias pabaisas! - šūktelėjo jai Hokmunas. - 
Neslėpk akių, Izolda! Žiūrėk, išmušė mūsų valanda! 

Tačiau mergina atkakliai suko akis šalin. 

Visur gulėjo sudarkyti kūnai. Sunkiai alsuodamas, Hokmunas 
apsidairė - nė vienas priešas nepaspruko gyvas. Netikėtai jėgos jį 
apleido. Sukišęs kardą į makštis, pakėlė prie akių Amuletą. Ir pa- 
matė panašius raižinių kontūrus, kokiais išraižyta Runų Krivulė, tik 
ne tokius keistus. 

- Pirma, ką tu dėl manęs padarei, - padėjai pralieti kraują, - su- 
murmėjo jis. - Aš tau dėkingas, ir vis dėlto bijau, kad esi skirtas ne 
geriems darbams... 

Amuletas staiga subliksėjo. Hercogas klausiamai pažvelgė į ri- 
terį Juodais ir Auksiniais šarvais. 

- Jis blausiasi. Kodėl? 

- Amuletas gauna energiją iš toli ir kaupia ją palaipsniui. Ateis 
laikas - jis vėl sušvis. - Riteris patylėjo, palenkė galvą, lyg klausy- 
damasis, paskui pridūrė: - Aš girdžiu žingsnius. Regis, nukovėme 
ne visus. 

- Tad eime, užkurkime jiems pirtį! - D'Averkas demonstraty- 
viai nusilenkė, praleisdamas hercogą į priekį. - Užleidžiu jums kelią, 
mano drauge. Regis, jūs ginkluotas geriau už mus visus. 

- Ne, - paprieštaravo riteris. - Pirmas eisiu aš. Amuleto jėgos 
kuriam laikui išeikvotos. Eime! 

Riteris patraukė link durų. D'Averkas su Oladanu pavargusiu 
žingsniu nusekė iš paskos. Hokmunas sutiko Izoldos žvilgsnį. 

- Gerai, kad juos užmušei, - tvirtai ištarė mergina. 

- Jie gyveno it šunys ir mirė šuns mirtimi, - tyliai pasakė Do- 
rianas. - Taip ir turi mirti Tamsiosios Imperijos tarnai. O dabar 
mums vėl teks kautis su panašiais į juos. Laikykis, mylimoji, - 
mums gresia didžiulis pavojus. 

Naujas būrys įsiveržė į koridorių - ir iškart atsitraukė, sutikę 
nuo galvos iki kojų šarvuotą riterį. Kariai liko priblokšti, pamatę, 
kad, susirėmę su dvidešimčia jų bičiulių, penketas svetimšalių liko 
gyvi bei sveiki. 

Granbretanės kariai šaukdami puolė į kiemą, nuklotą negyvė- 
liais, ir pamėgino susirikiuoti. Ketvertas priešais juos stovinčių ka- 
riūnų atrodė tikrai bauginamai: nuo galvos iki kojų aptaškyti krauju 
bei ištiškusiomis smegenimis. 

Buvo šalta, dulkė pilkšvas lietus. Kieme Hercogas ir jo draugai 
pasijuto žvaliau, ką tik pasiekta pergalė teikė pasitikėjimo savo jė- 
gomis. Hokmunas, d'Averkas bei Oladanas, žiūrėdami į priešus, 
niekinamai vaipėsi it vilkai šiepdami dantis. Granbretaniečiai trypė 
vietoje, nesiryždami pulti, nors jų buvo akivaizdžiai daugiau. Riteris 
parodė jiems pakeliamą tiltą. 

- Nešdinkitės! - skambiai sušuko jis. - Arba visi mirsite. 

"Įdomu, - pagalvojo Hokmunas, - jis blefuoja ar tikrai tiki, kad 
be Amuleto pagalbos mes galime įveikti tokią minią?" 

Tačiau tai liko Dorianui paslaptimi, nes tiltu į pilį atbėgo naujas 
būrys. Kariai greitai išstvarstė kieme išmėtytus ginklus. 

Tai įniršusios Pamišusio Dievo moterys išsilaisvino iš tinklų. 

- Parodyk joms Amuletą, - šnipštelėjo Hokmunui riteris. - Mo- 
terys įprato jam paklusti. Būtent jam, ne Pamišusiam Dievui. 

- Bet jis užgeso, - paprieštaravo Hokmunas. 

- Nesvarbu. Parodyk. 

Nutraukęs nuo kaklo Amuletą, hercogas pamojavo juo virš galvos. 

- Stokite! Raudono Amuleto vardu įsakau juos sunaikinti... - Jis 
mostelėjo į Tamsiosios Imperijos karius. - Pirmyn, paskui mane! 

Hokmunas šoko pirmyn, ir ankstesniame mūšyje atbukę kala- 
vijo ašmenys užgriuvo arčiausiai stovėjusį karį. Tas krito žemėn 
negyvas. 

Moterų buvo ne ką daugiau nei granbretaniečių, bet jos 
džiaugsmingai ėmėsi šio darbo ir greitai pradėjo spausti priešus. Ne- 
trukus d' Averkas šūktelėjo: 

- Tegu jos pačios baigia... Mes galime bėgti. 

Hokmunas gūžtelėjo pečiais. 

- Tikriausiai netoliese zuja ne viena granbretaniečių gauja. Var- 
gu ar jie leis mums toli pabėgti. 

- Eikite paskui mane, - įsiterpė riteris. - Laikas pagaliau išleisti 
į laisvę Pamišusio Dievo žvėris... 


6. PAMIŠUSIO DIEVO ŽVĖRYS 


RITERIS nuvedė savo bendrakelionius prie dviejų didžiulių, 
geležimi kaustytų liuko sąvarų. Nuvilkę šalin ant jų gulinčius lavo- 
nus, jie sugriebė didžiulius geležinius žiedus ir pakėlė sąvaras. Prieš 
akis atsivėrė ilgas akmeninis šlaitas, pranykstantis prieblandoje. 

Iš apačios kilo šiltas oras, persismelkęs kvapu, kuris Hokmunui 
pasirodė pažįstamas. Jis neryžtingai sustojo, įsitikinęs, jog šis kva- 
pas reiškia pavojų. 

- Nebijokite, - pasakė riteris. - Leiskitės. Tik taip mes galime iš 
čia ištrūkti. 

Hokmunas lėtai ėmė leistis žemyn, kiti - jam iš paskos. Netru- 
kus visi atsidūrė ilgoje tamsioje salėje. Salės gale stirksojo kažin 
kas milžiniška ir nepažįstama. Hokmunas norėjo prieiti pažiūrėti, 
bet Riteris jį sulaikė. 

- Neskubėk. Pirmiausia - prie žvėrių. Jie garduose. 

Hercogas suprato, kad ilgoji salė - lyg ir tvartas. Iš keturių di- 
delių prie sienų prigludusių gardų sklido erzelis bei urzgimas. Ne- 
tikėtai vienos durys krūptelėjo, lyg ant jų būtų užgriuvusi didžiulė 
masė. 

- Tai ne arkliai, - ištarė Oladanas. - Ir ne jaučiai. Įtariu, jog čia 
kvepia katėmis. 

- Taip, teisingai. - Linktelėjo Hokmunas, spausdamas kardo 
rankeną. - Tai kačių kvapas. Bet kokia mums iš jų nauda? 

Paėmęs nuo sienos deglą, d'Averkas čiupinėjosi su titnagu bei 
skiltuvu. Netrukus deglas suliepsnojo ir tvarto gale Hokmunas įžiū- 
rėjo kovos vežėčias, pakankamai dideles, kad tilptų jie visi. 

- Atidarykite gardus, - paliepė riteris, - ir pakinkykite kates. 

- Kates? Pakinkyti? - Hokmunas staigiai pasisuko. - Kur tai 
matyta? Nenustebčiau, girdėdamas taip kalbant Pamišusį Dievą, 
bet jūs... Jos juk laukinės, paleistos suplėšys mus į gabalus. 

Tarsi patvirtindamas jo žodžius garde pasigirdo širdį veriantis 
staugimas, kuriam pritarė kiti žvėrys. Po akimirkos tvarte siautėjo 
toks kačių koncertas, kad žmonės nebegalėjo susikalbėti. 

Triukšmui kiek aprimus, Hokmunas gūžtelėjo pečiais ir patrau- 
kė atgal prie šlaito. 

- Mes turime arklius. Jeigu mus kas nors išgabens iš čia, tai 
tik jie. 

- Nejau dar nesupratai, kad manimi galima pasitikėti? - paklau- 
sė riteris. - Argi apgavau tave, pasakodamas apie Raudono amuleto 
jėgą? Ir apie visa kita? 

- Nesu tikras, ar galiu visada tavimi pasitikėti, - paprieštaravo 
Hokmunas. 

- Juk neimsi neigti, kad pamišusios moterys pakluso Amuletui? 

- Neimsiu. 

- Tad štai, Pamišusio Dievo žvėrys irgi išmokyti paklusti Amu- 
leto savininkui. Kokia prasmė man tau meluoti, Hokmunai? 

Kelno hercogas truktelėjo pečiais. 

- Nuo to laiko, kai pirmą kartą susitikau su Tamsiosios Impe- 
rijos valdiniais, aš visur įžvelgiu apgavystes. Nežinau, ar tau paran- 
ku meluoti, bet vis dėlto... - Hercogas priėjo prie arčiausio gardo ir 
įsitvėrė medinio tašo. - Pavargau ginčytis. Tuoj pamatysime, ar tu 
teisus, ar ne. 

Vos jis atitraukė skląstį, durys atsilapojo nuo didžiulės letenos 

smūgio. Tarpduryje pasirodė galva - didesnė už jaučio, baisesnė už 
tigro - smailiomis ausimis, siauromis geltonomis akimis ir ilgomis 
pageltusiomis iltimis. Urgzdama didžiulė katė tyliai išsliuogė iš gar- 
do ir godžiai apžvelgė žmones. Išilgai pabaisos nugaros, nuo 
sprando iki uodegos galiuko augo dviejų pėdų ilgio dygliai. 

- Viešpatie, maniau, kad tai pasakos! - aiktelėjo d'Averkas, se- 
kundei praradęs savo abejingumą. - Kovinis jaguaras mutantas iš 
Komunazijos. Mačiau tokių padarų atvaizdus viename sename žvė- 
ryne. Sakoma, jog jie niekada neegzistavo šiame pasaulyje, o jei vis 
dėlto gyveno, tai prieš tūkstančius metų. Lyg kokio bjauraus bio- 
loginio eksperimento rezultatas, ir jie negalėjo daugintis... 

- Taip, negalėjo, - įsiterpė riteris, - Tačiau gyvena jie vos ne 
amžinai... 

Katė atsuko į Hokmuną milžinišką snukį. Ilga dygliuota uodega 
plakė grindis, geltonos akys įsmigo į amuletą, kabantį hercogui ant 
kaklo. 

- Liepk jai gulti, - pasakė Riteris. 

- Gulėt! - paliepė Hokmunas, ir žaižaruojančios žvėries akys 
akimirksniu prigeso, narsai susičiaupė. Katė nuolankiai atsigulė ant 
grindų. 

Hokmunas nusišypsojo: 

- Riteri, prašau man atleisti. Išleiskim ir kitus. Oladanai, 
d'Averkai... 

Jo bičiuliai atidarė kitus gardus, o Hokmunas apkabino Izoldą 
per pečius. 

- Mylimoji, šios vežėčios pargabens mus namo. - Staiga jis su- 
sizgribo: - Riteri, o kaip mano balnakrepšiai? Jie tikriausiai dar te- 
nai, jeigu jų nepaėmė tie šunys... 

- Luktelėk čia, - pasakė riteris, ir pasuko link akmeninio šlaito. 
- Aš pažiūrėsiu. 

- Aš pats pažiūrėsiu, - paprieštaravo Hokmunas. - Aš žinau kur... 

- Ne, - tarė riteris. - Eisiu aš. 

Hercogas pajuto prabundant įtarimą. 

- Kodėl tu? 

- Tik tau ir Amuletui paklūsta Pamišusio Dievo žvėrys. Jeigu iš 
čia išeisi, jie visus sudraskys. 

Hokmunas nenoriai žengtelėjo atgal. Riteris ryžtingai pakilo ak- 
meninę įkalne ir dingo viršuje. 

Iš gardų išlindo dar trys katės, panašios į pirmąją. 

Oladanas nervingai kostelėjo. 

- Hercoge Dorianai, galėtumėte priminti šioms pabaisoms, kad 
jos privalo jums paklusti. 

- Gulėt! - amtelėjo Hokmunas, ir žvėrys tingiai pakluso įsaky- 
mui. Priėjęs prie vienos katės, Kelno hercogas uždėjo jai ant storo 
sprando ranką ir pajuto, kaip po vešliu šiurkščiu kailiu juda tvirti it 
plienas raumenys. Katės arklio dydžio, bet svėrė daug daugiau ir, 
iš visko sprendžiant, buvo siaubingai stiprios. Matyt, ši veislė su- 
kurta ne tam, kad temptų vežimus. 

- Apsukite vežėčias, - paliepė Hokmunas bendrams, - ir pakin- 
kykite į jas šiuos padarus. 

D'Averkas su Oladanu išstūmė vežėčias į salės vidurį. Paga- 
mintos iš juodojo vario bei geltonojo aukso, jos atrodė tikrai senos. 
Tik pakinktai sąlyginai nauji. Jaguarai mutantai urzgė, žmonėms per 
stipriai įtempiant diržus ant jų snukių bei pečių. 

Kai viskas buvo baigta, Hokmunas liepė Izoldai lipti į vežėčias. 

- Sulauksime grįžtant riterio, - pasakė jis, - ir leisimės kelionėn. 

- O kur jis nuėjo? - pasidomėjo d'Averkas. 

- Mano daiktų. 

D'Averkas gūžtelėjo pečiais ir paslėpė veidą po didele kauke. 

- Baiminuosi, kad laukti teks ilgai. Prisipažinsiu, aš labai apsi- 
džiaugsiu, kai ši pilis liks toli už nugaros. Čia kvepia mirtimi bei blogiu. 

Oladanas parodė aukštyn, traukdamas kalaviją. 

- Štai iš kur sklinda tas kvapas, d'Averkai. 

Viršuje stovėjo šešetas ar septynetas karių iš Žebenkšties Ordi- 
no. Rodės, jų ilgasnukės kaukės virpa iš nekantrumo, apėmusio 
kraugerius granbretaniečius, išvydus naujas aukas. 

- Kuo greičiau į vežėčias! - paliepė Hokmunas, kai tik Žebenkš- 
tys ėmė leistis link jų. 

Vežėčiose įtaisyta pasostė važnyčiotojui, šalia gulėjo botagas il- 
gu kotu. 

Užšokęs ant pasostės, Hokmunas stvėrė rimbą ir pliaukštelėjo 
juo virš žvėrių galvų. 

- Stokitės gražuolės! Na, vikriau! 

Katės lėtai atsistojo ant letenų. 

- Nagi, judam! Pirmyn, pirmyn! 

Vežėčios šovė pirmyn ir pasvirusios nulėkė aukštyn akmeninių 


201 


šlaitu. Klykdamos iš siaubo Žebenkštys pažiro į šalis. Kažkas spėjo 
pasitraukti iš kelio, bet dauguma sutiko savo mirtį po didžiulėmis 
kačių letenomis arba geležiniais vežimo ratlankiais. 

Keistos vežėčios išriedėjo į pilką dienos šviesą ir įsirėžė į Že- 
benkščių minią, susirinkusią prie liuko. 

- Kur riteris? - sušuko Hokmunas, garsiau už klykiančius iš 
siaubo granbretaniečius. - Kur mano arklys? 

Tačiau nei riterio, nei savo arklio Kelno hercogas nepamatė. 

Tamsiosios Imperijos kariai pagaliau atsipeikėjo ir puolė veži- 
mą iškėlę kalavijus. Hokmunas plakė juos rimbu, Oladanas su 
d'Averku darbavosi kalavijais. 

- Link vartų, hercoge! - sušuko d'Averkas. - Greičiau! Jie ne- 
truks mus įveikti! 

- Kur riteris? - žvalgydamasis aplinkui pakartojo Hokmunas. 

- Už vartų, kur daugiau?! - beviltiškai suriko d'Averkas. - Her- 
coge Dorianai, negaiškite laiko, kitaip mes žūsime! 

Kaip tik tada Hokmunas pamatė savo arklį. Balnakrepšių ant jo 
nebuvo, kur jie pradingo, galima tik spėlioti. 

- Kur riteris? - vėl suriko panikos apimtas hercogas. - Reikia jį 
surasti! Man reikia krepšių! Juose Kamargo išsigelbėjimas! 

Oladanas nutvėrė jį už pečių ir ryžtingai ištarė: 

- Užtat mūsų neišgelbės niekas, jei mes tučtuojau iš čia ne- 
dingsime. Pagalvokite apie Izoldą, hercoge Dortanai! 

Hokmunas tarsi pakvaišo iš nevilties, bet palaipsniui Oladano 
žodžiai pasiekė jo sąmonę. Garsiai surikęs, Kelno hercogas šėrė 
rimbu katėms per nugaras. Vežėčios išskriejo pro vartus, nudardė- 
jo tiltu ir nurūko pakrante. Pamišusio Dievo žvėrys lėkė tarsi juos 
būtų vijusios visos Granbretanės ordos. 

Paskui katės pasisuko ir lyg uraganas nunešė vežėčias tolyn 
nuo pilies bei rūke paskendusio ežero, tolyn nuo kaimelio, jo lūšnų 
bei negyvėlių, link kalvų papėdės, išbrinkusiu nuo lietaus keliu tarp 
niūrių skardžių, ir toliau - plačia lyguma. Tenai kelias baigėsi, bet 
jaguarai mutantai žingsnio nesulėtino. 

- Jei ir galiu kuo skųstis, - pastebėjo d'Averkas, įsitvėręs vežė- 
čių krašto, - tai tik per dideliu greičiu. 

Oladanas pamėgino išsiviepti, bet šypsnys nepavyko - per stip- 
riai juos kratė. Žvėriažmogis susirietęs sėdėjo vežėčių dugne, pri- 
laikydamas Izoldą, kai kinkinys pašokdavo lėkdamas per duobes. 

Hokmunas tylėjo. Perbalęs iš įsiūčio, jis stipriai spaudė vadeles. 
Hercogas neabejojo, kad žmogus, kurį jis laikė svarbiausiu savo są- 
jungininku, žmogus, atrodęs tikru sąžiningumo įsikūnijimu, apsuko 
ji aplink pirštą. 


7. GRUMTYNĖS SMUKLĖJE 


HOKMUNAI, maldauju Runų Krivulės vardu - sustokite! Su- 
stokite, drauguži! Jūs iš proto išsikraustėte! 

Nejuokais sunerimęs, d'Averkas timptelėjo Hokmuną už ran- 
kovės. Vežėčios lėkė jau kelias valandas, įveikė dvi upes - tik 
purslai patiško į šalis - ir lindo vis gilyn į mišką. Kiekvieną akimirką 
jie galėjo atsitrenkti į medį, vežėčios sudužtų į šipulius, o sėdintys 
jose neabejotinai žūtų. Net galingosios katės pavargo, bet Hokmu- 
nas, tarsi nelabojo apsėstas, vis čaižė rimbu žvėris. 

- Hokmunai! Jūs išprotėjote! 

- Mane išdavė! - vietoj atsakymo sušuko hercogas. - Išdavė! 
Tuose krepšiuose gabenau išsigelbėjimą Kamargui, o riteris juos pa- 
vogė! Jis apmovė mane! Įkišo man nieko vertą žaisliuką, o pats 
paėmė mašiną, kuri gali daryti stebuklus! Pirmyn, žvėrys! Pirmyn, 
būkite jūs prakeikti! 

- Dorianai, paklausyk d'Averko! - meldė Izolda. - Tu pražudy- 
si mus ir pats žūsi, o kokia grafui Brasui nauda iš negyvėlių? 

Vežėčios pakilo aukštyn ir garsiai trenkėsi į žemę, rodės, tuoj 
subyrės į dalis. 

- Dorianai! Atsipeikėk! Riteris neišdavė mūsų! Jis mums padė- 
jo! Tikriausiai jį nužudė priešai... Nužudė ir paėmė krepšius. 

- Ne! Aš dar tenai apačioje supratau, kad jis ketina mus išduo- 
ti! Jis pabėgo, pasiėmęs Rinalo dovaną! 

Tačiau merginos žodžiai kiek prablaivė Hokmuno protą. Ilgas 
rimbas liovėsi vytis aplink žvėrių šonus, ir tie iškart sulėtino žings- 
nį. Nuovargis ėmė viršų. 

Jaunasis hercogas atidavė vadeles d Averkui, lėtai klestelėjo ant 
vežėčių dugno ir užsidengė delnais veidą. 

D'Averkas sustabdė kates, ir tos, sunkiai alsuodamos, bejėgiš- 
kai griuvo ant žemės. 

Izolda suglostė išsitaršiusius Hokmuno plaukus. 

- Dorianai, mielasis, Kamargui reikia tik tavęs. Nežinau, ką gali 
mašina, apie kurią tu kalbi, bet neabejoju, jog naudos iš jos nedaug. 
Tačiau tu turi Raudoną amuletą, štai jis mums tikrai pravers. 

Pro susipynusias šakas švietė mėnulis. Išlipę iš vežėčių, Olada- 
nas su d'Averku pasimankštino, patrynė sumuštas vietas ir nuėjo 
rinkti žagarų. 

Hokmunas užvertė galvą. Mėnulio šviesoje jo veidas atrodė iš- 
blyškęs, o Juodasis akmuo kaktoje piktai žvilgėjo. Kelno hercogas 
liūdnai pažvelgė į Izoldą ir prisivertė nusišypsoti: 

- Ačiū, kad tiki manimi, Izolda. Tik bijausi, jog vieno Doriano 
Hokmuno nepakanka, kad nugalėtum Granbretanę. Dabar, po rite- 
rio išdavystės, abejoju, ar mums pavyks... 

- Brangusis, jo išdavystė neįrodyta. 

- Neįrodyta, bet aš neabejojau, kad jis paspruks nuo mūsų, kai 
tik mašina atsidurs jo rankose. Jis nuvokė apie mano įtarimus... 
Žinau, jis turi mašiną, ir jie abu toli. Nežinau, kam riteriui jos prirei- 
kė ir kokie jo tikslai. Galbūt jie kilnėsni bei svarbesni už maniškius, 
bet atleisti jam nepajėgsiu. Jis mane apgavo. Jis mane išdavė. 

- Jis tarmauja Runų Krivulei ir žino daugiau už tave. Galbūt jis 
nori išsaugoti tą daiktą. Galbūt mano, jog jis kelia tau pavojų. 

- Nesu tikras, kad jis tarnauja Runų Krivulei. Taip pat sėkmingai 
jis gali tarnauti ir Tamsiajai Imperijai. Aš tik tapau ginklu jo rankose! 

- Meile mano, negalima šitaip nepasitikėti. 

- Tenka. - atsiduso Hokmunas. - Kiekviename matysiu priešą, 
kol nekris Tamsioji Imperija arba kol nežūsiu pats. - Jis prisitraukė 
merginą prie savęs, priglaudė galvą jai prie krūtinės. Netrukus her- 
cogas užsnūdo ir išmiegojo iki ryto. 

Rytas stojo žvarbus, bet saulėtas. Niūri Hokmuno nuotaika 1š- 
sisklaidė, jo bičiuliai išsimiegoję irgi pralinksmėjo. Visi praalko, net 
žvėrys mutantai iškišo liežuvius ir stebėjo žmonės godžiomis, pik- 
tomis akimis. Atsibudęs anksčiau už kitus, Oladanas sumeistravo 
lanką bei kelias strėles ir patraukė ieškoti maisto. 

Kosčiodamas d'Averkas blizgino savo didžiulį šalmą vežėčiose 
rasta audinio skiaute. 

- Kad tik šis vakarų oras nepakenktų silpniems mano plau- 
čiams, - pasiskundė jis. - Norėčiau vėl atsidurti kur nors Rytuose, 
kad ir Komunazijoje. Girdėjau, jog tai kilni, civilizuota šalis, joje ga- 
lėčiau puikiausiai panaudoti savo talentus. Ir tikriausiai užimčiau 
aukštas pareigas. 

- Ar jau nebesitikite gauti dovanų iš karaliaus-imperatoriaus? - 
pašaipiai paklausė Hokmunas. 

- Nebent tokių, kokias jis pažadėjo jums, - atkirto d' Averkas. - 
Ak, je: tas nelemtas pilotas būtų nusigalavęs kiek anksčiau... Be ki- 
ta ko, yra liudininkų, mačiusių, kad pilyje aš koviausi jūsų pusėje... 
Ko gero, neverta tolesnių mano planų sieti su Granbretane. 

Svirduliuodamas nuo dviejų elnių svorio - po vieną ant kiekvie- 
no peties, - iš tankmės išlindo Oladanas. Hokmunas su d'Averku 
nuskubėjo jam padėti. 

- Du šūviai - du elniai, - pasigyrė žvėriažmogis. - Beje, ginklą 
pasigaminau paskubomis. 

- O kam reikia dviejų elnių? - nustebo d'Averkas. - Mes ir vie- 
no nesuvalgysime. 

- O žvėrys? Jeigu jų nepamaitinsime, vakarop jie užpuls mus, 
net Raudonas amuletas jų nesustabdys. 

Vieną elnią padalinę į keturias dalis, vyrai numetė mėsą tyliai 
urzgiantiems mutantams, o patys ėmėsi meistrauti iešmą. 

Pavalgęs Hokmunas atsiduso ir nusišypsojo: 

- Sakoma, sotus maistas gelbsti nuo visokių rūpesčių. Prisipa- 
žinsiu, tik dabar tuo įsitikinau. Seniai taip nepusryčiavau. Vis dėlto 
kaip šaunu - šviežia elniena, ir dar miške... 

- Jūsų sveikata puiki, Hokmunai, - tarė d' Averkas, vikriai su- 
dorojęs didžiulę porciją mėsos ir su pasidygėjimu valydamasis pirš- 
tus. - Kad taip man jūsų apetitą. 

- O man - jūsiškį, - nusijuokė Hokmunas. - Tiek, kiek jūs su- 
valgėte, man užtektų savaitei. 

D'Averkas priekaištingai pasižiūrėjo į jį. 

Izolda, padėjusi ant žolės kaulą su mėsos likučiais, netikėtai 
paklausė: 

- Įdomu, ar netoliese yra miestas arba kaimas? Man reikėtų ap- 
sirengti... - Mergina, kurios nuogumą slėpė tik Hokmuno apsiaus- 
tas, pastebimai drebėjo. 

- Mes rasime drabužių, mieloji, nors, bijau, tai bus nelengva, - 
droviai tarė Hokmunas. - Regis, aplinkui pilna granbretaniečių, ir 
mums geriau čia neužtrukti, bet keliauti tiesiai į pietvakarius, į Ka- 
margą. Netoliese - Karpatijos siena. Gali būti, kad pakeliui į- ten 
mes užsuksime į kokį nors miestą. 

- Įtariu, jo gyventojai neapsidžiaugs, pamatę mus tokiose vežė- 

čiose, - pastebėjo d'Averkas, bedęs smiliumi į vežimo pusę. - Kitas 
reikalas, jei vienas mūsų keliautų į miestą pėsčiomis. Bet kur gauti 
pinigų? 

- Aš turiu Amuletą, - pasakė Hokmunas. - Jį galima parduoti... 

D'Averkas iškart paniuro. 

- Kvailys! Tas Amuletas - jūsų išsigelbėjimas. Ir mūsų. Jis ne tik 
gina mus - be jo mes nesuvaldysime jaguarų. Manau, kad jūs nepa- 
kenčiate ne Amuleto, bet atsakomybės, kurią jis jums užkrauna. 

Hokmunas gūžtelėjo pečiais. 

- Galbūt. Tikriausiai aš pasakiau kvailystę, bet vis tiek tas daik- 
tas man nepatinka. Jei būtumėte matę, ką jis padarė žmogui, nešio- 
jusiam jį trisdešimt metų! 

- Nėra ko ginčytis, - įsiterpė Oladanas. - Žinojau, kad anksčiau 
ar vėliau mums prireiks pinigų, ir kol Pamišusio Dievo pilyje jūs ka- 
pojote mūsų priešus, išlupau iš negyvėlių keletą akių... 

- Akių? - nustebęs paklausė Hokmunas, bet nusiramino, pama- 
tęs žvėriažmogio rankoje saujelę brangakmenių, kurie dar neseniai 
puošė tigrų kaukes. 

- Labai apdairu, - linktelėjo d'Averkas, - mums reikia maisto 
atsargų, 0 ledi Izoldai - drabužių. Belieka nuspręsti, kas eis apsipirk- 
ti, kai pasieksime Karpatiją. Į kurį iš mūsų miestiečiai kreips ma- 
žiausiai dėmesio? 

- Žinoma, į jus, sere Hjulamai, - nusišaipė Hokmunas. - Be abe- 
Jonės, jei jūs atsikratysite granbretaniečių šarvų. Dabar jūs sakysi- 
te, kad mano kaktoje Juodasis akmuo, o Oladanui ant veido auga 
kailis... Bet nepamirškite, jūs mano belaisvis. 

- Štai kaip? Jūs mane liūdinate, hercoge Dorianai. Aš maniau, 
mes sąjungininkai, kovojantys su bendru priešu, susieti mūšyje pra- 
lietu krauju, išgelbėję vienas kitam gyvybę... 

- Lyg ir nepamenu, kad būtumėte mane gelbėjęs. 

- Tiesiogiai nuo mirties neišgelbėjau, bet vis dėlto... 

- Neketinu paleisti jus į laisvę su sauja brangakmenių, - tęsė 
Hokmunas, stengdamasis kalbėti rūsčiai. - Ir apskritai šiandien aš 
labai nepatiklus. 

- Hercoge Dorianai, aš prisiekčiau savo garbe. - Prancūzo 
žvilgsnis surimtėjo, nors balsas liko nerūpestingas. 

- Jis - su mumis, ir ne kartą įrodė tai mūšyje, - pusbalsiu ištarė 
Oladanas. 

Hokmunas atsiduso. 

- Gerai, d' Averkai. Tebus, kaip jūs norite: pasieksime Karpatiją 
- eisite į miestą. 

D'Averkas užsikosėjo. 

- Prakeiktas oras! Jis nuvarys mane į kapus! 


Jie keliavo toliau. Dygliuotos katės bėgo taupydamos jėgas, bet 
vis dėlto greičiau už bet kokį ristūną. Vidudienį vežėčios išvažiavo 
iš miško, o vakarop priekyje pasimatė Karpatai. Staiga Izolda pa- 
stebėjo šiaurėje mažulytes besiartinančių raitelių figūrėles. 

- Jie pamatė mus, - pasakė Oladanas, - ir, regis, skuba užkirsti 
mums kelią. 

Hokmunas pastvėrė rimbą. 

- Greičiau! - riktelėjo jis žvėrims, ir milžiniškos katės nulėkė 
dideliais šuoliais. 

Kiek vėliau d'Averkas šūktelėjo, perrėkdamas dardančius ratus. 

- Be abejonės, tai Tamsiosios Imperijos kavalerija! Panašu į 
Vėplio Ordiną! 

- Matyt, karalius-imperatorius rimtai susidomėjo Ukranija, - pa- 
stebėjo Hokmunas. - Ruošiama invazija, kitaip dėl ko čia šlaistytųsi 
tiek granbretaniečių gaujų? Tai reiškia, kad visos žemės link vakarų 
bei pietų jau užkariautos. 

- Išskyrus Kamargą, viliuosi, - pasakė Izolda. 

Vežėčios skriejo stepe. Raiteliai, joję jiems skersai kelio, greitai 
artinosi. Pagalvojęs, kad Vėpliai neabejoja savo pergale, Hokmunas 
niūriai šyptelėjo: 

- Oladanai, ruošk lanką, - tarė jis. - Pasitaikė galimybė išmėgin- 
ti rankos taiklumą. 

Vos tik kariai baisiomis kaukėmis iš juodojo medžio ir dramblio 
kaulo priartėjo šūvio atstumu, Oladanas paleido strėlę. Priekyje jo- 
jęs raitelis griuvo. Vežėčių pusėn ėmė skrieti ietys, bet nė viena ne- 
pasiekė tikslo. 

Praradę tris karius, Vėpliai atsiliko, o katės nutempė vežėčias 
link artimiausios Karpatų kalnyno atšakos. 

Po dviejų valandų sutemo, ir ketvertukas nutarė sustoti nakvynei. 


Po trijų dienų jie ilgesingai apžiūrinėjo kalno atšlaitę. Dvi dienas 
iš trijų keliauninkai sugaišo bergždžiai ieškodami kelio vežėčioms, ir 
dabar nebeliko nieko kita, kaip tik jas palikti, o toliau eiti pėsčiomis. 

Jeigu raiti Vėpliai juos persekiojo, dabar jie turėtų būti visai ne- 
toliese. Kariai tikriausiai atpažino Hokmuną, kurį karalius-impera- 
torius pasmerkė mirčiai, ir visomis išgalėmis stengsis jį pasivyti. 

Klupdami bei griūdami, Hokmunas su bičiuliais rabždinosi, pa- 
likę už nugarų vežėčias su iškinkytais žvėrimis. 

Artindamasis prie kalną juosiančios atbrailos, kuria, regis, ga- 
lima gana saugiai nusileisti, Hokmunas išgirdo už nugaros ginklų 
žvangėjimą ir dundančias arklių kanopas. Atsisukęs hercogas apa- 
čioje pamatė keletą raitelių iš to būrio, kuris persekiojo jų vežimą 
lygumoje. 

- Iš tokio atstumo jie nesunkiai išžudys mus savo ietimis, - niū- 
riai tarė d' Averkas. - Net pasislėpti nėra kur. 

- Mes jiems irgi turime staigmeną, - nusišypsojo Hokmunas ir 
sušuko. - Žvėrys! Paimt! Užmuškite juos, mano katytės! Pakluski- 
te Amuleto valiai! 

Jaguarų mutantų akys susmigo į granbretaniečių karius, kurie 
džiaugsmingai stūgaudami artinosi prie savo priešų, nepastebėję 
dygliuotų grobuonių. 

Kai Vėplių vadas iškėlė ietį, katės puolė. 

Izolda ėjo pirmyn, neatsisukdama į siaubo bei skausmo riks- 
mus. Netrukus šauksmai liovėsi, tačiau kalnus dar ilgai virpino 
kraują stingdantis žvėrių riaumojimas. Jaguarai puotavo, taršydami 
savo aukų kūnus. 

Kitą dieną bičiuliai perkopė kalno keterą ir nusileido žaliuojan- 
čiame slėnyje. Priešais, kaip ant delno, jie išvydo taikų miestelį rau- 
donomis čerpėmis dėngtų stogų namais. 

Pasigėrėjęs miesteliu, d Averkas ištiesė ranką. 

- Akmenėlius, drauguži Oladanai. Reikia eiti! Prisiekiu Runų 
Krivule, be šarvų jaučiuosi lyg nuogas. 

Paėmęs iš kalniečio akmenis, mestelėjo juos delne, mirktelėjo 
Hokmunui ir nužingsniavo šlaitu žemyn. 

Gulėdami žolėje bičiuliai žiūrėjo, kaip prancūzas pasišvilpauda- 
mas eina link miesto. Paskui d'Averkas pradingo tarp namų. 

Praėjo keturios valandos. Sutikęs piktą Hokmuno žvilgsnį, Ola- 
danas prikando lūpą ir panarino galvą. 

Netrukus pasirodė d'Averkas, bet jis buvo ne vienas. Suneri- 
męs Hokmunas ne iškart suvokė, kad jį lydintys kariai, - iš grės- 
mingojo Vilko Ordino, anksčiau paklusdavę baronui Meliadui. Ne- 

jau jie atpažino d'Averką ir jį sučiupo? Ne! Priešingai - d Averkas, 
regis, bendrauja su Vilkais labai draugiškai. Mostelėjęs kareiviams 
ranka, jis pasisuko ir patraukė link slėptuvės, kur gulėjo Hokmunas 
ir Oladanas. 

Nustebęs Hokmunas žiūrėjo, kaip Vilkų kaukes dėvintys kariai 
grįžta į miestelį. 

- Tikras klastūnas! - nusiviepė Oladanas. - Tikriausiai įtikino 
tuos karius, kad jis - nekaltas keliautojas. Regis, čia granbretanie- 
čiai dar elgiasi padoriai. 

Priėjęs d Averkas nusimetė nuo pečių didelį ryšulį. Jame buvo 
keletas marškinių bei bridžių ir nemenkas kiekis atsargų: sūris, 
duona, dešra, virta mėsa bei dar kai kas. Paskui jis ištraukė iš kiše- 
nės ir atidavė Oladanui didžiąją dalį brangakmenių. 

- Viskas kainavo nebrangiai, - paaiškino prancūzas ir suruko. - 
Hercoge Dorianai, kas nutiko? Jūs kažkuo nepatenkintas? Deja, 
nepavyko gauti suknelės ledi Izoldai, bet bridžiai bei marškiniai tu- 
rėtų jai pritikti. 

- Man nepatinka, kad su jumis ėjo granbretaniečiai. - Hokmu- 
nas parodė pirštu į miestą. - Atrodė, jūs su jais susidraugavote. 

- Prisipažinsiu, gerokai išsigandau, juos sutikęs, - pasakojo 
d'Averkas. - Tačiau jie, iš visko sprendžiant, čia elgiasi padoriai. 
Matyt, pirmiausia nori suvilioti Karpatų gyventojus savo tvarkos 
privalumais. Dabar pas Karpatijos karalių tikriausiai svečiuojasi 
koks nors granbretaniečių didikas. Įprasta taktika: pirmiausia auk- 
sas, 0 jau paskui - jėga. Kariai mane apklausė, bet gana vangiai. Aš 
sužinojau, kad dabar vyksta karas Šekijoje ir toji šalis beveik pa- 
vergta - teliko užimti vieną ar du didelius miestus. 

- Tikiuosi, apie mus jūs neužsiminėte? - paklausė Kelno hercogas. 

- Na ką jūs! 

Hokmunas truputį aprimo. 

- Žiūrėkite - keturi apsiaustai su gaubtais, kurie paslėps mūsų 
veidus, - pasakė d'Averkas, išskleisdamas vieną apsiaustą. - Čia 
daugelis taip rengiasi. Sužinojau, kad artimiausias didelis miestas - 
pietuose, iki jo vos diena kelio. Tenai galėsime nusipirkti arklius. Jei 
dabar iškeliausime, paryčiui būsime ten. Kaip jums patinka mano 
mintis? 

Hokmunas lėtai linktelėjo. 

- Protinga. Arklių mums reikia. 

Miestas vadinosi Zorvanemis ir garsėjo arklių mugėmis. Mies- 
to pakraštyje stovėjo įrengti aptvarai, kuriuose gali rasti arklių, įtin- 
kančių bet kokiam skoniui - nuo veislinio ristūno iki sunkaus dar- 
binio kuino. 

Tačiau tuo metu, kai ketvertas keliauninkų pasiekė miestą, mu- 
gė jau buvo pasibaigusi, ir ketvertukas apsistojo smuklėje netoli ap- 
tvarų, norėdami pavakarieniauti, pernakvoti, o iš ryto įsigyti visa, 
kas būtina. Eidami miesto gatvėmis, jie vis sutikdavo Tamsiosios 
Imperijos karius, bet į keturis vienuolius niekas nekreipė dėmesio. 
Nenuostabu - mieste jų vaikštinėjo gana daug. 

Smuklėje bičiuliai užsisakė vyno, maisto ir palinko prie žemė- 
lapio, mėgindami pasirinkti trumpiausią kelią į Pietų Prancūziją. 

Staiga durys atsilapojo ir patalpon įsiveržė šaltas nakties vėjas. 
Pro balsų šurmulį bei juoką Kelno hercogas išgirdo prikimusį bal- 
są: "Ei, šeimininke!" Hokmunas iškart sukluso. Vienas iš įėjusiųjų 
pareikalavo vyno ir užsiminė, jog būtų neblogai rasti moterų. 

Hokmunas pakėlė akis nuo žemėlapio. Prie durų stovėjo Šemai 
- Ordino, kuriam anksčiau priklausė d'Averkas, kariai. Krėsni, ant 
galvų - didžiuliai šalmai su didžiailtėmis kaukėmis, dėvėdami meta- 
linius šarvus tamsoje jie atrodė lyg tikri kuiliai, išmokę vaikščioti 
užpakalinėmis letenomis ir kalbėti žmonių balsais. 

Nervingai mostelėjęs, šeimininkas paklausė, kokio vyno kariai 
norėtų. 

- Svaiginančio bei stipraus! Ir iki soties! Tas pats ir su mer- 
gom. Tikiuosi, jūsų mergos karštesnės už kumelės. Judinkis, mie- 
lasis! Mes visą dieną dirbome, neprisėsdami pailsėti, pirkome ar- 
klius, padėdami suklestėti tavo miestui. Tad padaryk ir tu mums 
paslaugą. 

Tikriausiai Šernai pirko arklius armijai, kariaujančiai su kaimy- 
nine Šekija. 

Prisidengę gobtuvais, Hokmunas, Oladanas, d'Averkas ir Izol- 
da tylomis siurbčiojo vyną. 

Smuklės lankytojus aptarnavo trys moterys bei trys vyrai, tarp 
jų ir pats šeimininkas. Vienai tarnaitei einant pro Šernų vadą, tas, ją 
pastvėręs prispaudė kuilio snukį prie merginos skruosto. 

- Nagi, mažute, pakštelėk seną kriuksį! 

Mergina pamėgino išsilaisvinti, bet jai nepakako jėgų. 

- Eikš su manimi! - sumaurojo Šernas. - Man dabar poravimo- 
si laikas! 

- O, ne! Prašau, paleiskite mane! - meldė mergina. - Po savai- 
tės mano vestuvės. 

- Vestuvės? - Karys nusikvatojo. - Tad aš tau kai ką parody- 
siu, o tu paskui vyrą pamokysi. 

Mergina suspigo, mėgindama ištrūkti. Aplinkiniai tylėjo. 

- Eime, - kimiai pakartojo granbretanietis. - Na, nesilaužyk, 
mergyt... 

- Nė už ką! - mergina ėmė raudoti. - Iki vestuvių - nė už ką! 

- Na ir nepasisekė! - nusišaipė karys kuilio kauke. - Gerai, aš 
pats tave vesiu, jei taip nori ištekėti. - Staigiai atsisukęs į ketvertą 
keliauninkų, sėdėjusių ant suolo, jis susniaukrojo: - Ei, vienuoliai! 
Sutuokite mane su šia gražuole! 

Nespėjus Hokmunui ir jo bičiuliams nieko ištarti, jis priėjo, 
stvėrė už pečių iš krašto sėdėjusią Izoldą bei papurtė ją. 

- Sutuok mus, vienuoli, jei ne... Et, tu juk ne vienuolis, prisie- 
kiu Runų Krivule?! 

Gobtuvas nuslydo Izoldai nuo galvos, ir puikūs plaukai išdriko 
ant pečių. 

Hokmunas pakilo nuo suolo. Padėtis buvo be išeities, beliko 
kautis. Greta atsistojo Oladanas su d'Averku. 

Jie visi drauge išsitraukė po apsiaustais paslėptus kalavijus. 
Drauge puolė karius, surikdami moterims: "Bėkite!" 

Girti kariai nesitikėjo užpuolimo ir tai buvo vienintelis apsime- 
tėlių vienuolių pranašumas. Praslydęs tarp antkrūtinio bei šarvuo- 
tos apykaklės, Hokmuno kalavijas pasiekė Šernų vadą tam nespė- 
jus net išsitraukti ginklo. Kitam kariui Oladanas sutriuškino kelių 
girneles, kirtęs per neapsaugotas kojas. Trečiam d'Averkas nukirto 
ranką. 

Apatinė salė virto mūšio lauku. Lankytojai išsilakstė - kas iššo- 
ko pro duris, kas užsiropštė aukščiau ir iš ten stebėjo kovą. 

Oladanas, nemėgstantis fechtuoti ankštose patalpose, prisėlino 
prie augaloto Šerno ir užšoko jam ant nugaros. Karys sukiojosi, ne- 
sėkmingai mėgindamas nusimesti mažąjį kalnietį, o tas mėgino 
įsmeigti durklą į kaukės akių plyšius. 

D'Averkui teko kautis su gana išmoningu fechtuotoju, užviju- 
siu prancūzą ant laiptų. Hokmuną spaudė dičkis su kirviu, ir her- 

cogui niekaip nesisekė nusimesti judesius kausčiusio apsiausto. 
Hokmunas vos spėjo išsisukinėti nuo sunkių ašmenų, triuškinusių 
laiptų turėklus. 

Mėgindamas atšokti, jis užmynė apsiausto kampą ir parkrito. 
Karys suurzgęs užsimojo paskutiniam smūgiui. 

Bet Kelno hercogas spėjo nusiristi šalin, ir kirvio ašmenys atkir- 
to apsiausto kraštą, įstrigdami grindyse. Kol Šernas traukė kirvį, 
Dorianas pašokęs iš visų jėgų trenkė kariui per pakaušį. Apsvaigęs 
tas parkrito ant kelių. Nuspyręs kaukę nuo raudono, pasiutusio 
įniršio perkreipto veido, Hokmunas įsmeigė kalaviją į pražiotą bur- 
ną; kliūstelėjo kraujo čiurkšlė. Hercogas ištraukė kalaviją ir kaukė 
žlegėdama nusileido. 

Dorianas apsidairė. Netoliese kovojo Oladanas. Pastvėręs kal- 
nietį už rankos, priešas jau beveik nutempė jį. 

Spausdamas kalaviją abiem rankom, Hokmunas, prišokęs prie 
Šerno, smeigė pilvan. Durklas perkirto šarvus, odines apsaugas ir 
sulindo giliai į kūną. Siaubingai surikęs, karys krito ant grindų. 

Paskui Hokmunas su Oladanu iš nugaros užpuolė d'Averko 
priešininką ir kapojo Šerną tol, kol tas išsitiesė ant grindų. 

Tada teliko pribaigti vienarankį, kuris gulėjo, nugara atsirėmęs 
į suolą, ir ašarodamas mėgino pridėti prie bigės nukirstą plaštaką. 

Sunkiai alsuodamas, Hokmunas apžvelgė smuklę. 

- Neblogai padirbėjote, šventieji tėveliai, - pastebėjo jis. 

- Ar nepakeitus mums savo apdarų į tinkamesnius? - mįslingai 
tarė d' Averkas. 

Hokmunas atsisuko į prancūzą. 

- Apie ką jūs kalbate? 

- Čia kaip tik šarvai keturiems, juolab jog aš turiu savus. Be ki- 
ta ko, moku slaptą Šerno Ordino kalbą. Galim keliauti apsimetę 
Šernais. Pamenate, ieškojome būdo, padėsiančio keliauti priešo že- 
mėmis? Štai jis, tas būdas. 

Kiek pagalvojęs, Hokmunas turėjo sutikti, kad d'Averko pasiū- 
lymas vertas dėmesio. 

- Gerai, - sutiko jis. - Ko gero, jūs teisus. Jei galėsime keliauti, 
nesibaimindami granbretaniečių, Kamargą pasieksime gana greitai. 

- Galim nesibaiminti, kad šeimininkas ar kuris nors lankytojas 
išplepės apie kautynes. Granbretaniečiai jų nepasigailės, jei sužinos, 
jog miestiečiai nesukliudė mums nužudyti šešeto karių. 


212 


Trindamas sumuštą ranką, Oladanas žiūrėjo, kaip jo draugai 
nuima nuo lavonų šarvus. 

- O gaila, - padarė išvadą žvėriažmogis. - Tokį žygdarbį ne 
nuodėmė įrašyti istorijon. 


8. GRANBRETANIEČIŲ STOVYKLA 


- PRISIEKIU kalnų milžinais, aš uždusiu šiame puode nenujo- 
jęs nė mylios, - pasigirdo bjauraus šalmo prislopintas Oladano bal- 
sas. Žvėriažmogis stengėsi nutraukti jį nuo galvos. Mažylis su bi- 
čiuliais matavosi trofėjinius šarvus kambaryje virš smuklės. 

Hokmunas irgi neatrodė susižavėjęs nauju apdaru. Maža to, 
kad šarvai buvo didoki, juose jis jautėsi klaustrofobiškai. Jam teko 
dėvėti barono Meliado Vilko gaujos šarvus, bet Šernų šarvai buvo 
gerokai sunkesni. Vargšelės Izoldos teliko gailėtis. Vienintelis 
d'Averkas noriai užsivilko įprastą apdarą ir dabar su malonumu 
žvelgė į savo bičiulius. 

- Nenuostabu, kad skundžiatės sveikata, - pasakė Hokmunas. 
- Man kyla pagunda atsisakyti jūsų pasiūlymo. 

- Jūs grettai priprasite, - patikino d'Averkas. - Su šarvais kiek 
ankštoka ir tvanku, bet netrukus jūs nenorėsite su jais skirtis. Be jų 
jausitės lyg nuogi. 

- Jau geriau nuogam, - paprieštaravo Oladanas, pagaliau nu- 
traukęs nuo galvos šalmą ir sviedęs jį ant grindų. 

D'Averkas pagrūmojo jam pirštu. 

- Atsargiau! Jam ir taip kliuvo. 

Oladanas piktai paspyrė šalmą koja. 


Po paros jie jojo per Šekiją. Viskas bylojo apie tai, kad Tamsioji 
Imperija jau užkariavo šią provinciją: negyvenami ir sugriauti kaimai 
bei miestai, palei kelius - kryžiai su nukryžiuotais ant jų negyvėliais, 
aptemęs nuo maitvanagių dangus ir juoda nuo lavonų žemė. Šviesi 
tebuvo naktis - nuo gaisrų pašvaisčių, apėmusių miestus ir kaimus, 
sodybas ir dvarus. O nusiaubtomis žemėmis, kaukdami lyg pragaro 
demonai, jodinėjo juodi raiteliai, nešini kalavijais bei deglais. 

Likę gyvi žmonės išsislapstė, o tie, kuriuos mažasis būrys su- 
tikdavo, bėgdavo kiek įkabina. Ketvertas raitelių spėriai šuoliavo 

siaubo apimta žeme, baimindamiesi, kad nelaimingi šekai palaikys 
juos plėšikais ir žudikais. Tačiau niekas nenumanė, kas jie tokie iš 
tikrųjų, nes karių su žvėrių kaukėmis matėsi gana daug. 

Išaušo rytas, aptrauktas tamsiais dūmas, sušildytas gaisrų, - 
pelenais nuklotų laukų ir ištryptų pasėlių rytas, įprastas rytas šalies, 
sumindytos geležinių Granbretanės kulnų. 

Išpliurusiu nuo lietaus keliu priešpriešiais bičiulių ketvertukui 
ant tvirtų juodų ristūnų jojo raiteliai tamsiais drobiniais apsiaustais 
su gobtuvais. Jie kūprinosi, tarsi kelias dienas nebūtų nulipę nuo 
arklių. 

Raiteliams prisiartinus, Hokmunas šnibžtelėjo: 

-Tikriausiai granbretaniečiai. Regis, jie mumis susidomėjo... 

Tamsiųjų raitelių vadas nusimetė gobtuvą, iš po kurio pasirodė 
Šerno kaukė, dar keistesnė nei d'Averko. Jis įtempė pavadį, jo ka- 
riai irgi sustabdė arklius. 

- Tylėkite! - pašnibždom tarė d'Averkas. - Kalbėsiu aš. 

Netikėtai vadas kriuktelėto ir suprunkštė. Hokmunas suprato, 
jog tai ir yra slaptoji Šerno Ordino kalba. Tokie pat keisti garsai 
sklido ir iš d'Averko lūpų. 

Pokalbis truko keletą minučių. Prancūzas mojo ranka atgal, 
Šernas kinkavo galvą, rodydamas snukiu į kitą pusę. Paskui jis 
spustelėjo arklį, granbretaniečiai prajojo pro keturis raitelius ir nu- 
lėkė tolyn. 

- Ko jis norėjo? - paklausė Hokmunas. 

- Klausinėjo, ar pakeliui nematėme kokių nors galvijų. Tai pa- 
šarininkai, ieško atsargų stovyklai. 

- Kokiai stovyklai? Kur? 

- Jis sako, kad priekyje, už kokių keturių mylių - didelė sto- 
vykla. Granbretaniečiai ruošiasi šturmuoti paskutinį miestą - Bra- 
dičią. Pažįstu šitą miestą, jo architektūra nuostabi. 

- Vadinasi, mes netoli nuo Osterlando, - ištarė Izolda. - Už Os- 
terlando - ltolija, už jos Provansas... 

- Teisingai, - linktelėjo d'Averkas. - Jūs neblogai išmanote ge- 
ografiją. Bet iki Kamargo, deja, dar toli, ir mums reikia įveikti pa- 
čią pavojingiausią kelio atkarpą. 

- Ką darysime? - paklausė Oladanas. - Aplenksime stovyklą, ar 
mėginsime keliauti per ją? 

- Stovykla didžiulė, ir geriausia būtų joti tiesiai, net apsinakvoti 

joje ir iššniukštinėti apie granbretaniečių planus, - pasakė d'Aver- 
kas. - Įdomu, ar jie žino, kad mes šiuose kraštuose? 

Iš po šalmo slopiai prabilo Hokmunas: 

- Nemanau, kad tai saugu. Bet surizikuoti, ko gero, galima. 

- Ar mums nereikės nusiimti kaukių, Dorianai? - paklausė Izolda. 

- Nebijokite, - šyptelėjo d'Averkas. - Daugelis granbretaniečių ir 
miega su kaukėmis. Net mirties baimė neprivers jų atidengti veidą. 


Stovykla buvo gerokai didesnė, nei atvykėliai tikėjosi. Tolumoje 
kilo Bradičios sienos; ryškiai išsiskyrė smailės ir pastatų fasadai. 

- Koks grožis! - atsiduso d'Averkas. - Siaubingai gaila, jog ry- 
toj miestas žus. Reikia būti bepročiais, kad priešintumeisi tokiai ar- 
mijai. 

- Nejau šio miesto užgrobimui reikia tiekos karių? - nusistebėjo 
Oladanas. 

- Tamsiajai Imperijai reikia greitos pergalės, - paaiškino Hok- 
munas. - Man teko susidurti su didelėmis armijomis. Nemanau, 
jog ši saugoma patikimai, ji per didelė. Viliuosi, jei pasistatysime čia 
palapinę, niekam nesukelsime jokių įtarimų. 

Visur aplinkui stovėjo palapinės ir net palaikės lūšnos, ant lau- 
žų buvo gaminamas įvairiausias maistas, aptvaruose ganėsi arkliai, 
buivolai bei jaučiai. Prižiūrimi Skruzdės Ordinio pionierių, vergai 
purvu vilko didžiulius mūrdaužius. Ant įsmeigtų į žemę kuolų plaz- 
dėjo vėliavos ir gairelės, žyminčios vieno ar kito Ordino vietą. Ko 
tik čia nebuvo: Vilkai, Kurmiai, Vapsvos, Varnai, Šeškai, Žiurkės, 
Lapės, Šernai, Musės, Šunys, Barsukai, Ožiai, Erniai, Ūdros ir net 
keletas Maldininkų - rinktinių gvardiečių, kurių magistras - pats ka- 
ralius-imperatorius. 

Hokmunas pažino Adazo Prompo, Storo Šuns Ordino magist- 
ro, vėliavą, ryškiaspalvę Vrenalio Farno, Granbretanės barono ir 
Žiurkės Ordino magistro, vėliavą, ilgakotę vėliavą, priklausančią 
Šenegarui Trotai, Suseksko grafii. 

Hercogas puikiai suprato, kad užkariauta beveik visa Šekija, - 
štai kodėl prie Bradičios susirinko tiek karių ir garsių karvedžių: 
vos ne visa Tamsiosios Imperijos armija. Jis pamatė Šenegarą Tro- 
tą, kurį į palapinę vergai nešė palankine. Suseksko grafo drabužiai 
siuvinėti auksu bei brangakmeniais; jo kaukė iš balto sidabro atrodė 
tarsi žmogaus veido parodija. 

Šenegaras Trota panėšėjo į išlepusį aristokratą, bet Hokmunas 
matė jį kautynėse ties Vaizno prie Reino brasta, kai grafas po vande- 
niu nušuoliavo upės dugnu iki priešų kranto. Tamsiosios Imperijos 
didikai Kelno hercogui visada liko paslaptimi. Jie atrodė tingūs ir le- 
pūs, bet drauge buvo bebaimiai lyg žvėrys, su kuriais save tapatino, 
dažnai žiauresni už juos. Kartą Šenegaras Trotas nukirto verkiančiam 
kūdikiui ranką ir apgraužė ją nelaimingos motinos akyse. 

- Ką gi, - atsiduso Hokmunas. - Josim tiesiai per stovyklą. Ki- 
toje pusėje apsinakvosime, o rytą pamėginsim pasprukti. 

Jie lėtai jojo per stovyklą. Retsykiais d' Averkas atsakydavo į 
kokio nors Šerno pasveikinimą. Kitoje stovyklos pusėje jie nulipo 
nuo arklių ir išsitraukė kelionkrepšius, priklausiusius smuklėje nu- 
žudytiems kariams. 

Stovėdamas nuošaliau, d'Averkas stebėjo, kaip bičiuliai ruošiasi 
nakvynei. 

- Kitaip negalima, - paaiškino jis. - Mano rango karo vadui nė- 
dera dirbti drauge su pavaldiniais. 

Keli Barsuko Ordino ginklininkai pristūmė prie jų vežimaičius, 
prikrautus atsarginių kirvių, rankenų, strėlių bei iečių antgalių. Ve- 
žime stovėjo net galandimo staklės. 

- Ar nereikia mūsų pagalbos, broliai Šernai? - paklausė vienas jų. 

Hokmunas drąsiai ištraukė iš makščių atšipusį kalaviją. 

- Reikia jį pagaląsti. 

- O aš pamečiau lanką ir strėlinę su strėlėmis, - pasakė Olada- 
nas, pastebėjęs vežime lankų ryšulį. 

- O jūsų draugas? - paklausė karys Barsuko kauke, rodydamas 
pirštu į Izoldą. - Jis apskritai neturi kalavijo. 

- Tad duok jam kalaviją, kvaily! - riktelėjo d'Averkas, ir Barsu- 
kas skubiai pakluso. 

Kai ketvertukas apsiginklavo, Hokmunas pajuto grįžtantį pasi- 
tikėjimą. Jis džiaugėsi savo šaltakraujiškumu, bet Izolda nusiminė. 

- Dar truputis geležies, ir aš nugriūsiu, - pasiskundė mergina, 
čiupinėdama sunkų kardą, kurį jai teko prisisegti prie diržo. 

- Lisk į palapinę, - patarė Hokmunas. - Tenai galėsi atsisegti 
ginklą ir nusiimti dalį šarvų. 

D'Averkas atrodė prislėgtas ir tylėdamas žiūrėjo, kaip Oladanas 
su Hokmunu kuria laužą. 

- Jūs dėl kažko nusiminėte? - paklausė Hokmunas, žvelgdamas 
į ji pro kaukės plyšius. - Sėskitės, netrukus vakarieniausime. 

- Nekaip jaučiuosi, - burbtelėjo prancūzas. - Aš visada jaučiu 
pavojų... 

- Kodėl? Manote, kad Barsukai ką nors įtaria? 

- Ne... - D'Averkas apžvelgė stovyklą. 

Sutemos tirštėjo, kariai ruošėsi nakvynei. Ant miesto sienų ei- 
lėmis stovėjo kariai, pasiruošę susikauti su armija, kurios niekas, 
išskyrus Kamargą, iki šiol neįstengė sustabdyti. 

- Ne, - pakartojo d'Averkas, - bet aš pasijusčiau daug geriau, 
jeigu... 

- Jeigu kas? 

- Jeigu leistumėte man pasivaikščioti po stovyklą ir pasiklau- 
syti, apie ką kalba kariai... 

- Manote, tai protinga? Jei netikėtai prie mūsų prieis Šerno Or- 
dino kariai? Kaip mes su jais susikalbėsime? 

- Aš neužtruksiu. O jūs, kai tik baigsite valgyti, pasislėpkite pa- 
lapinėje. 

Jis pasisuko ir nuėjo šalin. Hokmunui norėjosi jį sustabdyti, bet 
hercogas pabijojo atkreipti aplinkinių dėmesį. Hercogas nulydėjo 
prancūzą nepatikliu žvilgsniu. 

Netikėtai jam už nugaros kažin kas ištarė: 

- Kokios puikios dešros turite, brolyčiai! 

Atsisukęs Hokmunas pamatė Vilką. 

- Taip, brolau, - atsiliepė Oladanas. - Vaišinkis. 

Žvėriažmogis atpjovė gabalėlį dešros ir ištiesė kariui. Tas kils- 
telėjo kaukę, susikišo dešrą burnon. ir iškart vėl užsidengė veidą. 

- Ačiū, brolau, - sukramtęs tarė tas. - Jau keletą dienų burnoje 
neturėjau nė trupinėlio. Mūsų vadas - tikras žvėris, ginė mus nuo 
pat Provanso kaip prakeiktus prancūzus. 

- Nuo Provanso? - netikėtai paklausė Hokmunas. 

- Aha. Buvote tenai? 

- Teko. Kamargas jau mūsų? 

- Beveik paėmėme, Kalba, kad jis neatlaikys nė dviejų savaičių. 
Nebėra, kas gina miestą - karininkų nebeliko, maisto atsargos bai- 
giasi. Nors jie ir nukovė mūsiškių milijoną savo stebuklingu ginklu, 
dabar jiems jau galas... 

- Kas girdėt apie jų vadą, grafą Brasą? 

- Sako, mirė arba netrukus mirs. Armija apimta panikos. Kai 
mes tenai grįšime, tikriausiai viskas bus jau baigta. Gerai būtų, tie- 

sa? Kad žinotumėte, kiek mėnesių aš tenai pratūnojau... Nuo pat 
šios prakeiktos kampanijos pradžios. Na, ačiū už dešrą, brolyčiai. 
Geros jums kovos rytoj! 

Vilkas nukiūtino tolyn ir netrukus pradingo tamsoje, žybsinčio- 
ję laužų ugnelėmis. Hokmunas atsidusęs įlindo į palapinę. 

- Tu girdėjai? - paklausė Izoldos. 

- Taip. - Nusiėmusi šalmą ir antblauzdžius, mergina šukavosi 
plaukus. - Aš tikiu, kad tėvas gyvas. 

Net tamsoje hercogas matė Izoldos akis žvilgant nuo ašarų. 
Dorianas, ją apkabinęs pasakė: 

- Nebijok, Izolda. Dar kelios dienos, ir mes būsime drauge su 
juo... 
- Jeigu jis liks gyvas... 

- Grafas laukia mūsų. Jis išgyvens. 


Po kurio laiko Hokmunas išlindo iš palapinės. Oladanas sėdėjo 
prie gęstančio laužo, susidėjęs rankas ant kelių. 

- D'Averkas kažin kodėl užtruko, - pasakė kalnietis. 

- Taip... - išsiblaškęs tarė Hokmunas, žvelgdamas į miesto sie- 
nas. - Ar tik jis nepakliuvo į bėdą? 

- Panašiau į pabėgimą... - Oladanas nutilo, pamatęs iš tamsos 
išnyrančias kelias figūras. 

Artinosi Šernai. Hokmuną nusmelkė šaltis. 

- Greit į palapinę! - paliepė jis, bet buvo per vėlu - į jį kreipėsi 
vienas karys. Nesupratęs, ką tas murma ir kriuksi, bet palaikęs iš- 
tartus garsus pasveikinimu, Hokmunas linktelėjo ir pakėlė ranką. 
Kario balsas suskambo atkakliau. Hercogas apsisukęs žengė pala- 
pinėn, tačiau jį sulaikė tvirta ranka. 

Šernas vėl kažką pasakė. Hokmunas kostelėjo, rodydamas į sa- 
vo gerklę. 

- Brolau, aš paklausiau, ar neišgertum su mumis vyno. Nagi, 
nusiimk kaukę! 

Hokmunas žinojo, jog nė vienas granbretanietis neturi teisės ši- 
to reikalauti savo Ordino brolio - nebent įtaria po kauke slepiantis 
svetimą. Žengęs žingsnį atgal, jis išsitraukė kalaviją. 

- Atleisk, brolau, aš su tavimi negersiu. Bet mielai susikausiu. 

Oladanas pašoko ir atsistojo šalia Hokmuno su kalaviju rankose. 

- Kas tu toks? - suurzgė Šernas. - Kodėl dėvi svetimą šalmą? 

Hokmunas pakėlė antveidį, ir kariai pamatė išblyškusį veidą su 
žvilgančiu Juoduoju akmeniu kaktoje. 

- Aš Hokmunas, - trumpai tarė jis ir puolė nustėrusius karius. 

Hokmunas su Oladanu nukovė penketą karių, kol, išgirdę ko- 
vos garsus, atbėgo kiti. Šuoliais atlėkė raiteliai. Girdėdamas skaus- 
mo riksmus ir nuostabos šūksnius, Hokmunas mosavo kalaviju, kol 
į jo ranką įsikibo tuzinas svetimų rankų. Kelias sekundes jis muis- 
tėsi, paskui pajuto smūgį į sprandą ieties kotu, ir tėškėsi veidu į 
purvą. 

Apsvaigusį hercogą pastatė ant kojų ir nutempė link aukšto šar- 
vais apsitaisiusio raitelio, stebėjusio kovą iš toliau. Kažkas nuėmė 
Hokmunui kaukę, ir raitelis įsižiūrėjo į jo veidą. 

- Koks malonus susitikimas! - tarė tas švelniu, bet drauge 
grėsmingu balsu, ir Hokmunas nepatikėjo savo ausimis, girdėdamas 
jį. - Pats Kelno hercogas. Vadinasi, aš ne veltui taip toli keliavau, - 
pridūrė raitelis, kreipdamasis į greta stovintį žmogų. 

- Labai džiaugiuosi, - atsiliepė tas. - Viliuosi, man pavyks pasi- 
teisinti karaliui-imperatoriui. 

Hokmunas krūptelėjo ir pasižiūrėjo į antrąjį raitelį. Šis dėvėjo 
d'Averko kaukę! 

- Tu vis dėlto išdavei mus! - dusdamas sušnypštė Dorianas. - Dar 
viena išdavystė! Nejau šiame pasaulyje niekuo negalima pasitikėti“? 

Jis puolė, svajodamas perrėžti prancūzui gerklę, bet kariai jį 
sulaikė. 

D'Averkas nusijuokė: 

- Koks jūs naivus, hercoge Dorianai... 

- Kitus suėmėte? - paklausė raitelis. - Mergiotę ir neužaugą? 

- Taip, jūsų prakilnybe, - atsakė vienas karių. 

- Atveskite juos pas mane. Noriu pasižiūrėti į juos iš arčiau. 
Šiandien man sėkminga diena, - pridūrė jis, apsukdamas arklį. 


9. KELIONĖ Į PIETUS 


GRIAUSTINIUI skelbiant apie artėjančią audrą, per purvą bei 
šiukšles, pro kaukėtus karius, kurių akys žvilgėjo kaukių kiaurymė- 
se, per sumaištį ir balsų erzelynę Hokmuną, Oladaną bei Izoldą ve- 
dė link didžiulės, vėjyje besiplaikstančios vėliavos. 

Staiga galingas dantytas žaibas perskrodė dangų, ir Hokmunas 
riktelėjo, pažinęs vėliavos herbą. Bet pasakyti Oladanui su Izolda 
apie tai, ką pamatė, jis nespėjo - Dorianą įtempė į erdvią palapinę, 
kur raižytame krėsle sėdėjo žmogus su Vilko Ordino kauke. Ant 
audeklo, plazdančio jam virš galvos, puikavosi Ordino magistro her- 
bas - žinomiausio Granbretanės didiko, vyriausiojo Tamsiosios Im- 
perijos vado, dešiniosios karaliaus Hoano rankos - barono Kroide- 
niečio, kurį Hokmunas laikė seniai mirusiu. 

- Baronas Meliadas! - nusistebėjo jis. - Jūs nežuvote prie Ha- 
madano! 

- Ne, Hokmunai, aš nežuvau, nors jūs rimtai mane sužeidėte. 
Laimė, man pavyko iš tenai išsikapstyti. 

Hokmunas nežymiai šyptelėjo. 

- Nedaug kam iš jūsiškių taip pasisekė. Juk tada mes beveik vi- 
sus jus išžudėme. 

Meliadas pasuko galvą, pasislėpusią po grakščia vilko kauke ir 
paliepė netoliese stovėjusiam kapitonui: 

- Atneškite grandines šiems šunims. Pačias tvirčiausias bei 
sunkiausias. Ir jokių spynų - tik kniedės. Šįkart turiu būt tikras, 
kad jie nepabėgs pakeliui į Granbretanę. 

Jis atsistojo, priėjo prie Hokmuno ir per kaukės plyšius akimis 
įsisiurbė į hercogo veidą. 

- Tave dažnai prisimindavome karaliaus Hoano rūmuose. Kokių 
tik bausmių tau prigalvojome! Didžiuokis, išdavike, - tavęs laukia 
pačios rafinuočiausios, rinktinės bausmės! Tu merdėsi kelerius me- 
tus, ir siaubingas skausmas nė akimirkai neapleis tavo proto, sie- 
los, bei kūno. 

Jis atsitraukė ir, ištiesęs geležinę pirštinėtą ranką, kilstelėjo už 
smakro neapykantos perkreiptą Izoldos veidą. Mergina ryžtingai 
nusisuko. 

- Na, kalbant apie jus, brangioji, tai aš, regis, siūliau jums tapti 
mano žmona. Šįkart tokios garbės nesulauksite. Šito jūsų neprašy- 
siu, tačiau jūs vis tiek priklausysite man, kol nepabosite arba nenu- 
mirsite nuo mano glamonių. 

Tada baronas apsisuko ir permetė žvilgsniu Oladaną. 

- Na, o šis padaras, išdrįsęs vaikščioti dviem kojomis, netrukus 
šliaužios bei staugs. Pas mus jis greitai prisimins, kaip turi elgtis 
gyvulys... 

- Kur jau ne - juk matau puikų pavyzdį pamėgdžioti, - pasakė 
Oladanas ir spjovė į vilko kaukę. 

Meliadas staigiai nusisuko, susisupo į apsiaustą bei grįžo prie 
krėslo. 

- Netrukus jūs stosite priešais Sosto Sferą, - ištarė jis lūžinė- 
jančiu balsu. - Aš jūsų neužmušiu - kelioms dienoms man užteks 
kantrybės. Rytoj auštant išvyksime į Granbretanę. Pakeliui trum- 
pam kai kur užsuksime - noriu, kad pamatytumėte Kamargo žlugi- 
mą. Beje, praleidau tenai visą mėnesį, gėrėdamasis jo gynėjų mir- 
timi ir bokštų griuvimu. Neilgai liko laukti. Įsakiau armijai nepradėti 
lemiamo puolimo, kol negrįšiu. Manau, jums bus malonu žvilgtelėti 
į savo tėvynę... tiksliau, į tai, kuo mes ją pavertėme. - Meliadas nu- 
sijuokė, palenkdamas galvą į šoną. - Štai ir grandinės! 

Į palapinę įžengė Barsuko Ordino kariai, nešini masyviomis 
grandinėmis, kaitintuvu, kūju bei kniedėmis. 

Hokmunas, Oladanas ir Izolda priešinosi, bet netrukus grandi- 
nių svoris juos parklupdė ant grindų. Paskui Barsukai sutvirtino 
grandines kniedėmis iki raudonumo įkaitinta geležimi, ir Hokmunas 
liūdnai suvokė, kad joks žmogus nepajėgs sutraukyti tokių pančių. 

Baigus darbuotis kalviams, prie belaisvių vėl priėjo baronas 
Meliadas. 

- Sausuma pasieksime Kamargą, iš tenai - į Bordo, kur mūsų 
lauks laivas. Deja, negaliu pasiūlyti jums skraidančios mašinos. Be- 
veik visi mūsų ornitopteriai dabar griauna Kamargą. 

Hokmunas užsimerkė. Niekaip kitaip išreikšti savo paniekos 
priešui jis negalėjo. 


Išaušus rytui, belaisvius sumetė į atidengtą vežimą. Jų nemai- 
tino iki to laiko, kol ypač saugomas karavanas, vadovaujamas ba- 
rono Meliado, neišsiruošė kelionėn. Retsykiais Hokmunas akies 
krašteliu matydavo mirtiną savo priešą, jojantį priekyje drauge su 
seru Hjulamu d' Averku. 

Oras buvo apniukęs. Hokmunui ant veido užtiško keletas stam- 
bių lietaus lašų. 

Vežimas siūbavo ir šokčiojo per duobes, o tolumoje, miesto 
sienų fone, žygiavo Tamsiosios Imperijos armija. 

Hokmunui atrodė, kad jį išdavė visi, kas tik galėjo. Jis patikėjo 
riteriu Juodais ir Auksiniais šarvais - ir neteko balnakrepšių. Jis pa- 

tikėjo d'Averku - ir atsidūrė barono Meliado rankose. Hercogas 
sunkiai atsiduso, pagalvojęs, kad ir Oladanas tikriausiai ryžtųsi jį iš- 
duoti, gelbėdamas savo gyvybę... 

Kelno hercogas nugrimzdo į beveik malonią apatiją, kurią jau 
patyrė prieš keletą mėnesių Vokietijoje, kai jo kariuomenė buvo su- 
triuškinta, ir jis pakliuvo barono Meliado nelaisvėn. Jo raumenys 
sustingo, akys užgeso, mintys aptingo... 

Retsykiais jam žodį ištardavo Izolda, bet jis kalbėdavo viena- 
reikšmiškai trumpai, nesistengdamas paguosti, puikiai suprasda- 
mas, kad to padaryti nepavyks. Kartą kitą pakelti savo bendrams 
nuotaiką pamėgino Oladanas, bet ir tas galiausiai aptilo. Kad belais- 
viai gyvi, matydavosi tik tada, kai juos maitino. 

Karavanas greitai artėjo prie Kamargo. Daug mėnesių Hokmu- 
nas, Oladanas tr Izolda svajojo sugrįžti namo, tačiau šis sugrįžimas 
jų nedžiugino. Hokmunas kaltino save už visas nesėkmes, už per 
didelį pasitikėjimą, už tai, kad neįstengė išgelbėti Kamargo. 

Kartą, prajodamas šalia vežimo, baronas Meliadas šūktelėjo: 

- Po poros dienų būsime Kamarge. Ką tik kirtome Itolijos bei 
Prancūzijos sieną. 

Ir nusikvatojęs jis paragino arklį. 


10. KAMARGO KRITIMAS 


PASODINKITE juos aukščiau, tegu mato viską, - paliepė ba- 
ronas Meliadas suplukusiems kariams, tupinėjantiems aplink tris 
šarvuotomis grandinėmis sukaustytus belaisvius. - Atrodo jie 
nekaip, - pridūrė jis, persisvėręs per balną ir žiūrėdamas į vežimą. 
- Maniau, ši trijulė ištvermingesnė. 

Jį lydintis d'Averkas užsikosėjo. 

- lr jūs, žiūriu, sere Hjulamai, vis nesvetkuojate. Argi mano 
daktaras nepagamino jums mikstūros, kurią užsakėte? 

- Pagamino, milorde, - gailiai ištarė prancūzas, - tik naudos iš 
jos kol kas mažoka. 

- Keista, žolės, kurias jis sumaišė, išgydytų bet ką. - Meliadas 
vėl atsisuko į belaisvius. - Mes neatsitiktinai sustojome ant šios kal- 
vos, hercoge. Iš čia jūsų šalis matosi lyg ant delno. 

Hokmunas pakėlė galvą ir prisimerkė nuo vidudienio saulės 

spindulių. Priešais jį iki pat horizonto driekėsi pelkėta jo mylimos 
šalies lyguma. Netoliese kilo niūrūs sargybos bokštai - juose pa- 
slėpti mirtini ginklai, kurių paslaptį žinojo tik grafas Brasas. Erdvę 
tarp bokštų ir kalvos užpildė milžiniška juoduojanti minia - tūkstan- 
čių tūkstančiai rinktinių Tamsiosios Imperijos karių, pasiruošusių 
pulti į mūšį. 

- O, ne! - sušuko Izolda. - Jų per daug! Jie sutryps mūsų karius! 

- Jūs visiškai teisi, brangioji, - nusišaipė baronas Meliadas. 

Vyriausiasis vadas su savo svita apsistojo kalvos atšlaitėje. 
Apačioje, lygumoje, stovėjo Granbretanės armija. Hokmunas ma- 
tė kavaleriją, pėstininkus, inžinerinius batalionus bei didžiules ko- 
vos mašinas, tarp jų - milžinišką ugnies patranką. 

Prieš Kamargą mesta visų rūšių kariuomenė. Čia dalyvavo visi 
metalai: varis ir geležis, bronza ir plienas, auksas ir sidabras, platina 
ir švinas, taip pat ir kietieji lydiniai, galintys atlaikyti ugninės ieties 
šūvį. Vienoje eilėje čia stovėjo Maitvanagiai ir Varlės, Arkliai ir Kur- 
miai, Vilkai ir Šernai, Elniai ir Katės, Ereliai ir Varnai, Barsukai ir 
Žebenkštys. Drėgnas šiltas vėjas plazdeno šilkinius dviejų dešimčių 
didikų, atvykusių čionai iš visų Tamsiosios Imperijos kraštų, vėlia- 
vų audeklus: geltonus, violetinius, juodus, raudonus, žalius, mėly- 
nus bei ryškiai rausvus. Šimtai tūkstančių "akių" - brangakmenių 
ant karių kaukių - žvilgėjo saulėje. 

- Štai kokia mano armija, - nusijuokė baronas Meliadas. - Pa- 
menate tą dieną, kai grafas Brasas atsisakė mums padėti? Jeigu ne 
jo kvailumas, būtumėte dabar Tamsiosios Imperijos sąjungininkai, 
nugalėtojai. Tačiau jūs panorote priešintis ir už tai būsite nubausti. 
Manėte, kad stebuklingo ginklo, bokštų bei jūsų karių drąsos pa- 
kanka atsilaikyti prieš Granbretanę? Ne, Dorianai Hokmunai, nepa- 
kanka. Dabar tu pamatysi, kaip šita armija, kurią surinkau ir apmo- 
kiau aš pats, atkeršys Kamargui už viską. Netrukus įsitikinsi, kad 
tavo tauta padarė didžiausią kvailystę. - Jis, atlošęs galvą, nusikva- 
tojo: - Drebėk, Hokmunai! Ir tu, Izolda, drebėk, kaip dreba jūsų 
draugai, žinantys, jog dar iki saulėlydžio bokštai sugrius, o iš Ka- 
margo teliks pelenai bei purvas. Jei prireiks, aš išguldysiu visą savo 
armiją, bet sunaikinsiu šią šalį! 

Ir Hokmunas su Izolda sudrebėjo, tačiau ne iš baimės, o iš 
širdgėlos. Atrodė, jog šį kartą beprotis baronas įvykdys savo gra- 
sinimus. 

- Grafas Brasas miręs, - pasakė baronas, apsukdamas arklį. - 
O dabar mirs Kamargas. - Jis mostelėjo ranka savo raiteliams, sau- 
gantiems vežimą. - Nuvežkite juos arčiau. Tegu mato, kaip mes 
taršome jų draugus. 

Vežimas dardėjo kalvos šlaitu, šokinėdamas per duobes. Apte- 
musiomis iš sielvarto akimis belaisviai žiūrėjo į lygumą. D'Averkas 
jojo greta. 

- Baronas teisus: jo vaistininkas - tikras burtininkas, staiga tarė 
jis kosčiodamas. Man jo vaistai, tiesa, nepadėjo, bet kariams, vi- 
liuosi, padės. 

Ištaręs šiuos paslaptingus žodžius, prancūzas paleido arklį šuo- 
liais ir aplenkė vežimą. 

Į tankias puolančios armijos gretas iš bokštų šaudė neįprasti 
spinduliai. Tenai, kur ką tik žygiavo kariai, liko tik rūkstančios iš- 
raustos žemės vagos. Hokmunas matė kamargiečių karinę rikiuotę 
- retą pavargusių gvardiečių, jojančių raguotais arkliais grandinę su 
ugninėmis ietimis ant pečių ; paskui juos - miestiečių ir valstiečių 
šauktinė kariuomenė, ginkluota kirviais bei kalavijais. Bet nei gra- 
fo Braso, nei fon Vilaho, nei filosofo Bogentalio hercogas tarp jų 
nepastebėjo. Į paskutinį mūšį kamargiečiai ėjo be savo vadų. 

Kelno hercogo ausis pasiekė kamargiečių kovos šūkis, jam at- 
liepė priešų staugimas ir riaumojimas, patrankų šūvių traškesys, 
skylančio, kapojamo metalo žvangesys bei džeržgimas; Hokmunas 
įkvėpė dvokiančio kautynių kvapo. 

Paskui ugnies siena užtvėrė juodiesiems pulkams kelią, virš 
kurių skrido raudonieji flamingai su jojikais, šaudančiais iš ugninių 
iečių į omnitopterius. 

Hokmuno širdį lyg ledinė ranka sugniaužė. Jis pašoko, mėginda- 
mas nusimesti grandines, degdamas noru atimti iš priešo kalaviją bei 
žirgą, pasiekti Kamargo armiją ir vesti ją paskui save. Kamargiečių 
teliko vos saujelė, jie neturėjo vado, bet šie narsūs žmonės nesiliovė 
kovoję su Tamsiosios Imperijos ordomis. Tačiau Hokmunas tegalėjo 
beviltiškai niršti, žvanginti grandinėmis bei keikti savo priešus. 

Atėjo vakaras, kautynės vis nesibaigė. Hokmuno akyse į di- 
džiulį senovinį bokštą vienu kartu susmigo tūkstančiai ugninių 
spindulių; krūptelėjęs bokštas susvyravo ir po akimirkos pavirto 
griuvėsių krūva. Jo griuvimą granbretaniečiai pasitiko pergalingu 
staugimu. 

Nakties tamsą varstė miriadai ugninių strėlių; oras taip įkaito, 
jog belaisvių veidai sruvo prakaitu. Aplinkui juos, gyvai šneku- 
čiuodamiesi bei juokdamiesi, sėdėjo Vilkai sargybiniai. Jie neabejojo 
savo pergale. Pasinaudoję tuo, kad jų magistras nušuoliavo į pačią 
puolančios armijos tirštumą, sargybiniai išsitraukė burdiuką ir, ne- 
nusiimdami kaukių, siurbčiojo vyną. Pamažu šnekos bei juokas nu- 
tilo, ir Hokmunas suvokė, kad sargybiniai užmigo. 

- Vilkai - patyrę kariai, keista, jog užmigo visi iškart, - tarė 
Oladanas. - Tikriausiai neabejoja, jog mes nepabėgsime. 

- Na, ir kas iš to? - paklausė Hokmunas atsidusęs. - Mums ne- 
pavyks atsikratyti tomis prakeiktomis grandinėmis. 

- Kas nutiko? - pasigirdo d'Averko balsas. - Nejau Hokmunas 
prarado savo optimizmą? Negaliu tuo patikėti? 

- Nešdinkitės, - burbtelėjo hercogas. - Keliaukite laižyti batų 
savo šeimininkui. 

- Bet aš jums kai ką atnešiau, - lyg niekur nieko tęsė d Averkas. 
- Galbūt pravers? - Ant ištiesto jo delno gulėjo kažin koks keistas 
ilgas daiktas. - Tarp kitko, tai mano vaistai užmigdė sargybinius. 

Hokmunas prisimerkė. 

- Ką ten turite? 

- Vienas retas daikčiukas, kurį radau mūšio lauke. Matyt, jis 
priklausė dideliam karo vadui. Tai savotiška ugninė ietis. Matote, ją 
galima pakelti viena ranka. 

- Girdėjau apie tokias ietis, - linktelėjo Hokmunas. - Bet kokia 
mums iš jos nauda? Nejau nematote, kiek grandinių mums prikabino? 

- Žinoma, atkreipiau į tai dmesį. Bet, jeigu jūs vis dėlto pasiryžę 
rizikuoti, pamėginsiu jus išlaisvinti. 

- Nauji spąstai? - pasiteiravo Hokmunas. - Sugalvojote drauge 
su Meliadu? 

- Hokmunai, jūs mane įžeidinėjate. Kas verčia jus taip galvoti? 

- Jūs išdavėte mus. Įdavėte Meliadui. Tikriausiai iš anksto pa- 
spendėte spąstus, kai susitikome Vilkus. Perdavėte žinutę per juos 
savo šeimininkui, o mus nuvedėtę į stovyklą, žinodamas, kaip leng- 
vai tenai su mumis susidoros. 

- Samprotaujate logiškai, - sutiko d'Averkas, - tačiau gali būti 
ir kitaip: Vilkai atpažino mane ir nusekė mums iš paskos, 0 jų pa- 
siuntinys mus aplenkė. Stovykloje išgirdau iš karių, kad Meliadas 
netrukus jus suims, tad nutariau aplenkti įvykius, pranešęs Melia- 

dui, kad įviliojau jus į spąstus. Tai suteikė galimybę vienam mūsų 
likti laisvėje. Ką į tai pasakysite? 

- Pasakysiu, kad meluojate jūs puikiai. 

- Nesiginčysiu su jumis. Laiko turime nedaug, tad leiskite pa- 
mėginti nuimti grandines, jūsų nesužeidus. O gal norite likti čia ir 
stebėti mūšio eigą? 

- Nuimkite nuo manęs tas prakeiktas grandines, - leido Hok- 
munas. - Kad galėčiau jus pasmaugti, jeigu meluojate. 

Nukreipęs tam tikru kampu ugninę ietį link sukaustytų Hok- 
muno rankų, d'Averkas spustelėjo ant rankenos esantį mygtuką. Iš 
vamzdžio iššovė plonas spindulys. Pajutęs skausmą, Hokmunas su- 
kando dantis, bet skausmas stiprėjo, ir hercogas vos iškentė nesu- 
dejavęs. Pagaliau vienas žiedas žvangėdamas suskilo ir nukrito ve- 
žimo dugnan; skausmas iškart atlėgo. Dešinė ranka laisva. Doria- 
nas nusišluostė nuo kaktos prakaitą ir vos nesuriko, liesdamas nu- 
degimą. 

- Greičiau, - šnibštelėjo d' Averkas. - Atitraukite ranka šią gran- 
dinę. Dabar bus lengviau. Nusimetęs grandines, Hokmunas padėjo 
išlaisvinti Izoldą bei Oladaną. Baigdamas darbą, d'Averkas akivaiz- 
džiai nervinosi. 

- Štai tenai jūsų kalavijai bei žirgai, o štai naujos kaukės, - pa- 
sakė jis. - Eikite paskui mane. Paskubėkite - kiekvieną minutę gali 
grįžti baronas. 

Tamsoje jie nusigavo iki arklių, užsidėjo šalmus, prisisegė prie 
juosmens kalavijus ir šoko į balnus. 

Netikėtai bėgliai išgirdo kanopų dundesį - keliu į kalvą kilo ke- 
lios dešimtys raitelių. Paskui pasigirdo nuostabos šūksniai bei niršus 
riksmas - Meliadas su savo svita sužinojo apie belaisvių pabėgimą. 

- Jojam! - sušnypštė d'Averkas. - Į Kamargą! 

Arkliai pasiutusiais šuoliais nunešė juos ten, kur virė mūšis. 

- Kelią! - rėkė d' Averkas. - Kelią rezerviniam būriui! 

Kariai pasklido į šalis, keiksnodami ketvertą raitelių, kiek įkabi- 
na jojančių per stovyklą. - Kelią! Praleiskite vyriausio vado herol- 
dus! - Atsisukęs į Hokmuną, prancūzas paaiškino: - Neįdomu kar- 
toti tą patį. 

Spustelėjęs arklį, vėl suriko visu balsu: 

- Stovykloje maras! Praleiskite daktarus! 

Už nugaros kaukšėjo kanopos, rėkė raiteliai. Priekyje virė kau- 
tynės, bet jau nebe tokios niršios kaip ankščiau. 

- Kelią! - staugė d'Averkas. - Kelią baronui Meliadui! 

Arkliai šokinėjo žmonėms per galvas, aplenkdavo kovos maši- 
nas, švysčiojant ugniai lėkė link Kamargo bokštų. Netrukus bėgliai 
pasiekė mūšio lauką ir šuoliavo pirmyn per lavonus, palikę už nu- 
garos pagrindines granbretaniečių pajėgas. 

- Pakelkite kaukes! - šūktelėjo d'Averkas. Jei kamargiečiai ne- 
pažins Hokmuno arba Izoldos, jie mus gyvus iškeps... 

Tą akimirką iš tamsos smogė ugninė ietis. Jos spindulys vos 
nekliudė d'Averko. Kitas spindulys pataikė į Meliado būrį. Hokmu- 
nas karštligiškai tąsė šalmo dirželį. Pagaliau nutraukęs šalmą nuo 
galvos, hercogas sviedė jį šalin. 

- Stokite! - šaukė jiems iš paskos Meliadas. - Jus užmuš saviš- 
kiai! Stokite, kvailai! 

Priekyje mirksėjo pliūpsniai: vaikydami tamsą, raitelius pasitiko 
daugybė ugnies spindulių. D'Averkas prigraudė galvą prie arklio 
kaklo, Izolda su Oladanu irgi pasilenkė, bet Hokmunas išsitraukė 
kalaviją ir, mosuodamas juo, sušuko: 

- Kamargo kariai! Tai aš, Hokmunas! Aš sugrįžau! 

Į juos vis dar šaudė, bet bokštai jau buvo nebetoli. 

D'Averkas atsitiesė balne. 

- Kamargo žmonės! Su mumis Hokmunas, jis... - Į jį kliūste- 
lėjo liepsna, aiktelėjęs, prancūzas susvyravo ir būtų parkritęs, jei 
Hokmunas nebūtų sugriebęs. D'Averko šarvai įkaito iki raudonu- 
mo, kai kur išsilydė, bet prancūzas dar buvo gyvas. Lūpos, aki- 
mirsksniu nupūslėjusios, tyliai juokėsi. 

- Vis dėlto aš pasielgiau labai neatsargiai, hercoge, susiedamas 
su jumis savo likimą... Oladanas su Izolda sustojo ir atsisuko; iš- 
sigandę arkliai nervingai trypė. Baronas Meliadas su savo svita 
greitai artinosi. 

- Oladanai, paimk pavadžius, - paliepė draugui Hokmunas. - Aš 
jį prilaikysiu. Reikia kuo arčiau prijoti prie bokšto. 

Link jų vėl šoko liepsna, šįkart iš granbretaniečių pusės. 

- Hokmunai, sustok! 

Ragindamas arklį, Hokmunas jojo toliau, prilaikydamas d'Aver- 
ką. Aplinkui siautė ugninė mirtis. 

Kai iš paties aukščiausio bokšto smogė platus spindulys, jis suriko: 

- Kamargo kariai! Čia aš, Hokmunas! Su manimi Izolda, grafo 
Braso duktė! 

Spindulys užgeso. Meliado kariai buvo jau visai čia pat. Izolda 
susverdėjo balne - iš nuovargio ji beveik neteko sąmonės. 

Hokmunas pasuko arklį pasitikti Meliado bei jo Vilkų. 

Ir tada nuo bokštų pusės pasirodė kelios dešimtys šarvuotų 
gvardiečių ant baltų raguotų arklių. Nusileidę nuo kalvos, jie apsu- 
po bėglius. 

Vienas jų įdėmiai įsižiūrėjo į Hokmuną, ir jo akys džiaugsmin- 
gai sušvito. 

- Juk tai milordas Hokmunas! Su juo ledi Izolda! Na, dabar 
sėkmė mums tikrai nusišypsos! 

Meliado kariai sustojo. Truputį padelsę, granbretaniečiai apsu- 
ko arklius bei dingo tamsoje. 


Į grafo Braso pilį bėgliai atjojo rytą, kai ežerus klampiais kran- 
tais pasveikino pirmieji saulės spinduliai. Laukiniai buivolai kėlė gal- 
vas ir akimis ilgai lydėjo raitelius. Pūtė stiprus vėjas, meldais tarsi 
vandeniu vilnijo bangos. Soduose ant kalvos šlaito, kylančio virš 
miesto, sirpo vynuogynai, o kalvos viršūnėje stovėjo grafo Braso 
pilis - patikima sena tvirtovė, regis, nė trupučio nenukentėjusi nuo 
karų, siautėjančių prie provincijos sienų. Jie pakilo baltu vingiuotu 
takeliu į pilies kiemą, kur ketvertuką pasitiko džiūgaujantys tarnai. 
Atvykėliams padėjo nulipti nuo arklių ir pakvietė į menę, gausiai iš- 
puoštą grafo trofėjais. Menėje buvo neįprastai šalta bei tylu. Šalia 
židinio vienišas stovėjo išmintingasis seras Bogentalis, poetas ir f1- 
losofas. 

Jis šypsojosi, bet jo akyse atsispindėjo sustingusi baimė, o vei- 
das nuo to laiko, kai Hokmunas matė jį paskutinį kartą, paseno bei 
sulyso. 

Bogentalis apkabino Izoldą ir paspaudė ranką Hokmunui. 

- Kaip grafo sveikata? - paklausė Hokmunas. 

- Žaizda užgijo, tačiau jis prarado norą gyventi. - Bogentalis 
rankos mostu paliepė tarnams pakelti d' Averką. - Nuneškite jį į šiau- 
rinį bokštą. Netrukus tenai ateisiu. Eime, - pasakė jis Hokmunui ir 
Izoldai. - Patys pamatysite... 

Oladanas liko su d'Averku, o Kelno hercogas bei mergina už- 
lipo išskaptuotais akmeniniais laiptais į grafo Braso kambarius. Bo- 
gentalis atidarė duris, ir visi trys įėjo į miegamąjį. 

Tenai stovėjo paprastas kareiviškas gultas - platus, kvadratinis, 

paprastomis paklodėmis bei nedidelėmis plokščiomis pagalvėmis. 
Ant pagalvių ilsėjosi didelė, lyg nulieta iš bronzos, galva. Nuo tos 
dienos, kai Hokmunas atsisveikino su grafu, jo rusvi plaukai labiau 
nepražilo, o veidas neprarado bronzinio įdegio. Aukšta iškili kakta, 
kaip ir anksčiau, panėšėjo į akmeninį kyšulį virš olų, slepiančių švy- 
tinčias rudas auksu švytinčias akis. Tačiau šių nemirksinčių akių 
žvilgsnis buvo prikaustytas prie lubų, o lūpos kietai sučiauptos. 

- Grafe Brasai, - sušnabždėjo Bogentalis, - žiūrėkite... 

Atrodė, jog milžinas jo negirdi. Braso žvilgsnis nekrustelėda- 
mas žvelgė į lubas. Palinkęs virš jo, Hokmunas ištarė: 

- Grafe Brasai, grįžo jūsų duktė. Ir aš, Dorianas Hokmunas. 

Lūpos sukrutėjo ir hercogas išgirdo garsiai šnabždant: 

- Vėl matau šmėklas... Bogentali, maniau, karštinė praėjo... 

- Jie ne vaiduokliai, grafe. 

Auksaspalvės rudos akys atsisuko į Hokmuną su Izolda. 

- Vaikai mano! Pagaliau aš numiriau ir sutikau jus... 

- Jūs gyvas, grafe, - paprieštaravo Hokmunas. 

Izolda pasilenkusi pabučiavo tėvą į lūpas. 

- Ar jauti, tėve? Pats paprasčiausias, žemiškas bučinys. 

Tiesi suspaustų lūpų linija pamažu virto plačia šypsena. Grafas 
sujudėjo, paskui staiga atsisėdo. 

- Tai juk tiesa! Koks aš kvailys, kad praradau viltį. - Brasas 
nusijuokė. 

Bogentaliui beliko stebėtis stebuklingu grafo išgijimu. 

- Grafe, aš netikiu savo akimis! Maniau, jūs stovite ant mirties 
slenksčio! 

- Taip ir buvo, seni... Bet dabar, kaip matai, atsitraukiau nuo to 
slenksčio. Na, kokios žinios, Hokmunai? 

- Blogos, grafe. Tačiau dabar mes vėl drauge ir, viliuosi, sėkmė 
grįš pas mus. 

- Bogentali, liepk atnešti mano šarvus bei kalaviją. 

- Bet, grafe, jums reikia sustiprėti... 

- Teisingai. Tad liepk atnešti maisto, ir kuo daugiau. Pasistip- 
rinsiu šnekučiuodamasis. - Jis pašoko nuo lovos ir apkabino duk- 
terį bei Hokmuną. 

Valgant Hokmunas papasakojo grafui apie visus išmėginimus, 
kuriuos jis patyrė, palikęs grafo pilį. Grafas Brasas irgi papasakojo 
apie savo nesėkmes kare su Tamsiąja Imperija, apie senojo fon 
Vilaho žūtį, paskutiniame mūšyje nukovusio dvi dešimtis granbreta- 

niečių. Papasakojo, kaip buvo sužeistas pats ir prarado bet kokią 
viltį, sužinojęs apie Izoldos dingimą. 

Paskui Hokmunas supažindino grafą su Oladanu, atėjusiu į me- 
nę. Mažasis žvėriažmogis pranešė, kad d'Averkas sužeistas sunkiai, 
bet Bogentalis tikisi, jog prancūzas išgyvens. 

Vienintelis dalykas, temdantis sugrįžimo džiaugsmą - kautynės 
ties Kamargo sienomis, kur gvardiečiai ir šauktiniai kovėsi beviltiš- 
kame mūšyje su daug galingesniu priešu. 

Užsidėjęs varinius šarvus, prisisegęs prie diržo didžiulį dvirankį 
kalaviją, grafas Brasas pasakė: 

- Dorianai ir sere Oladanai, mums laikas joti. Privalome būti 
mūšio lauke ir vesti mūsų karius į pergalę. 

Bogentalis atsiduso. 

- Dar prieš porą valandų man atrodė, kad jūs mirštate... O da- 
bar jūs veržiatės į mūšį. Ar gerai jaučiatės, sere? 

- Bičiuli, sirgo ne mano kūnas, bet siela, o dabar ji išgijo, - sa- 
lės skliautais nuaidėjo griausmingas grafo balsas. - Arklius! Sere 
Bogentali, liepkite balnoti arklius! 

Eidamas paskui senąjį grafą į kiemą, Hokmunas jautė grįžtant 
jėgas. Pasiuntęs Izoldai oro bučinį, jis šoko į balną ir spustelėjo arklį. 

Raiteliai lėkė slaptais pelkių takeliais, gąsdindami laukinius ra- 
guotus arklius bei milžiniškus flamingus. Trumpam pristabdęs ar- 
klį, grafas Brasas mostelėjo šarvuota ranka aplinkui: 

- Argi ši šalis neverta to, kad atiduotum už ją viską, ką turi? 
Net gyvybę? 

Netrukus trijulė išgirdo kautynių garsus ir ėmė joti greičiau, 
skubėdama į pagalbą Kamargo kariams. Bet pamatę, jog nutiko bai- 
siausias dalykas, raiteliai sustojo. 

- To negali būti! - kimiai iškošė grafas. 

Tačiau tai nutiko. Bokštai sugriuvo, pavirtę rūkstančių akmenų 
krūvomis. Įkvėpti bokštų griuvimo, Tamsiosios Imperijos kariai 
stūgaudami puolė, spausdami išlikusius gynėjus. 

- Tai Kamargo galas! - pasakė grafas lūžinėjančiu balsu. 


11. RITERIO SUGRĮŽIMAS 


LINK JŲ PASUKO raitas kapitonas. Jo šarvai perkirsti, kalavi- 
jas sulūžęs, bet vyras švytėjo iš laimės. 

- Grafe Brasai! Pagaliau! Jojam, sere, reikia kuo greičiau suri- 
kiuoti žmones bei įkrėsti tiems šunims! 

Grafas prisivertė nusišypsoti ir išsitraukė didžiulį kalaviją. 

- Taip, kapitone. Pasistenkite surasti šauklį, dar geriau - du. 
Tegu visiems paskelbia, kad grįžo grafas Brasas. 

Savo vado ir Hokmuno sugrįžimą kamargiečiai sutiko džiaugs- 
mingais šūksniais. Pagauti įkvėpimo, jie kai kur net atstūmė priešą. 
Grafas, Hokmunas bei Oladanas įsiliejo į armijos gretas, kuri, su- 
grįžus jų karvedžiui, vėl tapo nenugalima. 

- Atsitraukite, vyručiai! - šūktelėjo grafas. - Leiskite man pri- 
sikasti iki priešų! 

Ištraukęs iš raitelio-vėliavnešio savo aptriušusią vėliavą, jis įrė- 
mė jos kotą sau į klubą ir, mosuodamas kalaviju, puolė į žvėriškų 
kaukių tirštynę. 

Du raiteliai įsirėžė į tankias granbretaniečių gretas. Vienas žvil- 
gėjo variniais šarvais; kitam kaktoje blausiai spindėjo Akmuo. Prie- 
šo pėstininkams jie atrodė lyg atgiję legendų herojai, o kai prie dvi- 
ejų raitelių prisijungė trečias - mažas žmogelis gaurais apžėlusiu vei- 
du ir žvilgančiu it žaibas lenktu kalaviju, priblokšti Tamsiosios Im- 
perijos kariai sudrebėjęs ėmė trauktis. 

Prisiekęs šį kartą žūtbūt užmušti baroną Meliadą, Hokmunas 
ieškojo jo tarp priešų, bet nematė. 

Link jo tiesėsi rankos, mėgindamos nutempti hercogą nuo ar- 
klio, tačiau Hokmuno kalavijas skverbėsi į kaukių akių plyšius, 
skaldė šalmus ir kapojo galvas. 

Artinosi vakaras, bet mūšis nesibaigė. Hokmunas vos laikėsi 
balne iš nuovargio. jis neteko daug kraujo, kuris sunkėsi iš dešimčių 
žaizdelių bei įbrėžimų. Priešų minia buvo tokia tiršta, kad negyvas 
Hokmuno arklys nenugriuvo gerą pusvalandį. 

Kiek priešų nužudė jis pats, o kiek - Kamargo gynėjai, Kelno 
hercogas nežinojo. Granbretaniečių buvo dešimtis kartų daugiau, 
tad jie lėtai, bet ryžtingai spaudė kamargiečius. 

- Ek, kad dabar turėtume kelis šimtus naujų pėstininkų - mes 
nugalėtume! O, Runų Krivule, mums reikia pagalbos! 

Hercogas krūptelėjo, suvokęs, kad nejučia paprašė Runų Kri- 
vulės pagalbos. Raudonasis amuletas, kabojęs jam ant kaklo, staiga 
sušvito, raudonai nutvieksdamas priešų šarvus. Dorianas nusijuo- 
kė, pajutęs nepaprastą jėgų antplūdį, ir pradėjo neįtikėtinai greitai 

kirsti granbretaniečius. Netrukus lūžo jo kalavijas, bet Dorianas at- 
ėmė ietį iš jį puolusio raitelio, išvertęs tą iš balno, tada, mosuodamas 
ietimi lyg kalaviju, užšoko ant arklio ir puolė į ataką. 

- Hokmunai! Hokmunai! - sklido virš lauko senas Kelno herco- 
gų kovos šūksnis. - Ehe-hei! Oladanai, grafe Brasai, ateinu pas jus! 
- Jis pasuko arklį link draugų, skindamas sau kelią per karių minią 
žvėrių kaukėmis. 

Grafas Brasas vis dar laikė rankoje vėjyje besiplaikstančią vė- 
liavą. 

- Vykite tuos šunis! - šūktelėjo jam Hokmunas. - Stumkite juos 
link sienos! 

Jis skriejo per visą mūšio lauką tarsi mirtinas viesulas. Veržėsi 
pro priešų gretas, palikdamas tik lavonus. 

Sudrebėję, granbretaniečiai atsitraukė atgal, kai kurie puolė 
bėgti. Štai tada kovos lauke pasirodė baronas Meliadas. 

- Atgal! - sušuko jis bėgantiems. - Atgal, bailiai! Nuo ko jūs 
bėgate? Juk jų labai mažai! 

Tačiau potvynis galutinai virto atoslūgiu, ir panikos apimta ka- 
rių minia nunešė tolyn savo karvedį. 

Paskui juos šuoliavo išblyškęs karys, jo kaktoje žibėjo Juodasis 
akmuo, o ant kaklo švytėjo Amuletas. Pastatęs arklį piestu, jis išrė- 
kė seniai visiems mirusio Hokmuno vardą, pats ir būdamas tas 
pražuvėlis, kuris beveik sutriuškino granbretaniečius prie Kelno, 
metė iššūkį pačiam karaliui-imperatoriui ir vos mūšyje nenukovė ba- 
rono Meliado. Hokmunas! Vienintelis vardas, kėlęs siaubą Tamsio- 
sios Imperijos kariams... 

- Hokmunas! Hokmunas! - Karys iškėlė kalaviją virš galvos, ir 
jo arklys vėl stojo piestu. Kelno hercogas, kuriam Raudonas amu- 
letas suteikė milžino jėgas, beprotiškai kvatodamas persekiojo sa- 
vo priešus. Paskui jį skriejo grėsmingas grafas Brasas žvilgančiais 
vario šarvais, Oladanas, šypsodamasis pro tankius gaurus ir mo- 
suodamas kruvinu kalaviju, įkandin jiems žengė džiūgaujantys Ka- 
margo kariai - saujelė narsuolių, besijuokiančių bėgančiai galingai 
armijai pavymui. 

Paskui Hokmunas pajuto Amuleto jėgą silpstant. Grįžo skaus- 
mas bei nuovargis, bet dabar, kai priešas išvytas tolyn už sugriautų 
bokštų, tai nebeturėjo reikšmės. 

Oladanas nusijuokė: 

- Hercoge Dorianai, mes nugalėjome! 

- Nugalėjome, bet ne iki galo, - paprieštaravo grafas Brasas pa- 
niurdamas. - Reikia atsitraukti, pergrupuoti kariuomenę ir užimti 
patogias pozicijas. Atviroje vietoje mes jų nesutriuškinsime. 

- Jūs teisus, - linktelėjo Hokmunas. - Bokštai sugriauti, mums 
reikia kitų įtvirtinimų. Kiek žinau, Kamarge liko tik viena patikima 
tvirtovė... - Laukdamas jis žiūrėjo grafui į akis. 

- Taip, mano pilis, - linktelėjo grafas Brasas. - Reikia perspėti 
visus gyventojus, kad kraustytųsi su maisto atsargomis į saugų Ei- 
gis Mortą... 

- Bet ar pavyks mums atlaikyti ilgą apgultį? - paklausė Hokmunas. 

- Pažiūrėsime, - mąsliai tarė grafas, žvelgdamas į tolumoje su- 
stojusius granbretaniečius, kurie vėl rikiavosi. - Bet juk negalima 


*=x* 


Su ašaromis akyse jis apsuko arklį ir nurisnojo į pilį. 


Iš rytinio bokšto balkono Hokmunas stebėjo, kaip Kamargo 
gyventojai plūsta į senąjį Eigis Morto miestą. Daugelis jų kūrėsi ap- 
linkui kalvas miesto pakraštyje. Kariai nešė tenai maistą, padėjo iš- 
krauti valstiečiams vežimus. Hokmunas meldė, kad nekiltų maras 
arba panika, nes suvaldyti tokią didelę minią beveik neįmanoma. 

Atėjęs pas jį į balkoną, Oladanas mostelėjo į šiaurės rytus. 

- Pažvelkite, skraidančios mašinos, - tarė mažylis. 
topterių kontūrus - akivaizdų įrodymą, kad iš tos pusės atslenka 
Tamsiosios Imperijos armija. 

Sutemus prie miesto prieigų jie pamatė stovyklos laužus. 

- Rytoj paskutinės mūsų kautynės, - pasakė Hokmunas. 

Bičiuliai nusileido į menę, kurioje šnekučiavosi Bogentalis ir 
grafas Brasas. Stalas buvo jau padengtas - kaip visada gausiai. Pa- 
šnekovai atsisuko į atėjusius. 

- Kaip jaučiasi d'Averkas? - paklausė Kelno hercogas. 

- Jam geriau. To vyruko organizmas nepaprastai stiprus. Jis 
jau paprašė valgyti, ir aš leidau. 

Į menę įėjo Izolda. 

- Kalbėjausi su moterimis, - pranešė ji. - Jos sako, kad visi gy- 
ventojai jau mieste. Jei išskersime galvijus, maisto atsargų pakaks 
metams... 

Grafas Brasas liūdnai nusišypsojo: 

- Apgultis tiek ilgai netruks. Kokios nuotaikos mieste? 

- Puikios. Žmonės labai apsidžiaugė, kad jūs abu gyvi. Nudžiu- 
gino ir vakarykštė pergalė. 

Grafas atsidūsėjo. 

- Laimė, jie nežino, kad rytoj mums visiems teks mirti. Na, jei 
ne rytoj, tai poryt. Prieš tokią milžinišką kariuomenę ilgai neatsilai- 
kysime. Mes netekome daug flamingų ir likome, galima sakyti, be 
priedangos iš oro. Dauguma gvardiečių žuvo, o likę kariai beveik 
neapmokyti. 

Bogentalis liūdnai atsiduso. 

- O mes galvojome, kad Kamargas nenugalimas... 

- Jūs per anksti save įtikinote, jog yra priešingai, - pasigirdo 
balsas nuo laiptų. Menėn šlubčiodamas nusileido išblyškęs d'Aver- 
kas, susisupęs į platų gelsvai rudą chalatą. - Taip nusiteikus, kau- 
tynės nelaimimos. Negalima galvoti apie pralaimėjimą. 

- Jūs teisus, sere Hjulamai. - Grafas Brasas prisivertė nusišypso- 
ti. - Nekalbėkime apie pralaimėjimą, geriau paragaukime šių puikių 
skanumynų, mums juk reikia pasistiprinti prieš rytdienos mūšį. 

- Jaučiatės geriau? - paklausė d'Averko prie stalo įsitaisęs Hok- 
munas. 

- Daug geriau, - žvaliai atsakė prancūzas, - bet šiek tiek pasi- 
stiprinti, manau, būtų ne pro šalį. - Ir jis įsidėjo į lėkštę didžiulį ga- 
balą kepsnio. 

Vakarieniaudami visi tylėjo, skanaudami maistą taip susikaupę, 
tarsi valgytų paskutinį kartą gyvenime. 


Vos prašvitus, pažvelgęs pro langą, Hokmunas pamatė 
nepaprastai didelę kariuomenę. Naktį Tamsiosios Armijos kariai ty- 
lomis prisiartino prie miesto ir dabar ruošėsi šturmui. 

Hercogas, paskubomis apsiginklavęs nusileido į menę, kurioje 
pamatė d'Averką sulopytais šarvais, galandantį kalaviją Oladaną bei 
grafą Brasą, besikalbantį su dviem likusiais gyvais kapitonais. 

Dorianai... - pasigirdo Hokmunui už nugaros Izoldos balsas. 
Hercogas atsisuko ir užbėgo į laiptų aikštelę, kurioje stovėjo jo su- 
žadėtinė. - Dorianai, susituokime, prieš tai kol... 

- Taip, - tyliai pritarė jaunuolis. - Reikia surasti Bogentalį.. 

Porelė surado filosofą jo kambariuose. Bogentalis skaitė knygą. 

Atsitraukęs nuo jos, jis nusišypsojo, o išgirdęs, ko nori Hokmunas 
su Izolda, padėjo knygą į šalį. 

- Vyliausi, kad sutuoktuvių ceremonija bus iškilminga ir praš- 
matni, - tarė poetas, - bet nieko nepadarysi... 

Filosofas liepė jauniesiems susiimti už rankų bei atsiklaupti. 
Paskui paprašė kartoti paskui jį priesaikos žodžius, kuriuos pats 
sukūrė, žodžius, kurie skambėjo visose vestuvėse nuo to laiko, kai 
Bogentalis ir jo draugas grafas apsigyveno Braso pilyje. 

Ceremonijai pasibaigus, Hokmunas atsistojo, pabučiavo Izoldą 
ir pasakė: 

- Bogentali, pasirūpinkite ja. 

Palikęs filosofo svetainę, hercogas nusileido į pilies kiemą, kur 
jo bičiuliai jau sėdo ant arklių. 

Netikėtai visus uždengė didžiulis šešėlis. Virš galvų čirpė ir žle- 
gėjo didžiulis metalinis paukštis - granbretaniečių ornitopteris. Iš 
dangaus į grindinį, vos neužkliudęs Hokmuno, smogė ryškus spin- 
dulys. Šūvio išgąsdintas hercogo arklys stojo piestu, prunkšdamas 
bei versdamas akis. 

Grafas Brasas pakėlė ugninę ietį ir spustelėjo gaiduką. Link 
skraidančio mašinos nuskriejo raudona liepsna. Pilotas veriamai su- 
riko, o ornitopterio sparnai sustingo. Mašina sliuogtelėjo žemyn, 
pradingo už pilies sienos ir netrukus griausmingai sudužo kalno 
šlaite. 

- Reikia, kad bokštuose stovėtų šauliai su ugninėmis ietimis, - 
pastebėjo gratas Brasas.- Iš bokštų ornitopterius apšaudyti pato- 
giau. Pirmyn, ponai. 

Leisdamiesi kalvos šlaitu į miestą, jie matė, kaip miesto sienas 
užplūdo didžiulė puolančių banga. Kamargo kariai visomis išgalėmis 
mėgino ją sustabdyti. 

Tarsi išsigimėliški metaliniai paukščiai virš miesto sukiojosi or- 
nitopteriai, laistydami gatves ugnimi; miesto gynėjų šauksmai, puo- 
lančiųjų staugimas, šūvių tarškesys ir metalo žvangėjimas susiliejo 
į neįsivaizduojamą kakofoniją. Virš Eigis Morto kilo juodi degančių 
namų dūmų tumulai. 

Hokmunas skynėsi kelią pro išsigandusių moterų bei vaikų mi- 
nią, skubėdamas miesto gynėjams į pagalbą. Jis pametė iš akių gra- 
fą Brasą, d Averką ir Oladaną, bet žinojo, kad jie jau kaunasi. 

Šone pasigirdo beviltiški riksmai bei džiugus riaumojimas, ir 

Hokmunas, pasukęs arklį, pamatė sienoje skylę, pro kurią į mies- 
tą veržėsi kariai Vilko bei Meškos kaukėmis. 

Išvydę Hokmuną jie atsitraukė, prisiminę jo žygdarbius anks- 
tesniuose mūšiuose. Pasinaudojęs jų sumišimu, Kelno hercogas iš- 
rėkė savo kovos šauksmą: "Hokmunas! Hokmunas!" - ir puolė 
priešus kalaviju, triuškindamas kūnus bei metalą, stumdamas prie- 
šus link skylės sienoje. 

Miesto gynėjai kovėsi visą dieną. Jų skaičius pastebimai mažė- 
jo, ir nors temstant Tamsiosios Imperijos armija atsitraukė, Hok- 
munas bei jo bendražygiai suprato, kad rytdienos mūšis jiems bus 
paskutinis. 

Klupdami iš nuovargio, Hokmunas su bičiuliais vingiuotu keliu- 
ku kilo į pilį, vesdami arklius už pavadžių. Širdį vyrams užgulė 
sunkumas - rytoj visų jų laukia mirtis. Žinoma, jeigu nusišypsos lai- 
mė žūti mūšyje. 

Netikėtai jie išgirdo jojančio arklio kanopų kaukšėjimą ir stvė- 
rėsi kalavijų. Kalvos šlaitu link pilies kilo augalotas raitelis aukštu 
šalmu, visiškai uždengiančiu veidą, jo šarvai buvo iš aukso bei juo- 
dojo gintaro. 

Hokmunas sugniaužė kumščius. 

- Ko tau reikia, išdavike?! - suriko jis. 

Prijojęs prie vyrų, riteris sustabdė savo milžinišką ristūną. Iš 
po antveidžio pasigirdo pažįstamas skambus balsas: 

- Sveikinu jus, Kamargo gynėjai. Matau, šiandien jums buvo 
sunki diena. Rytoj baronas Meliadas jus sutriuškins. 

Hokmunas nusišluostė nosine kaktą. 

- Nebūtina taip atkakliai kartoti to, kas akivaizdu, riteri. Ką nu- 
tarei išvogti šį kartą? 

- Nieko, - atsakė riteris. - Aš noriu kai ką grąžinti. - Jis ištiesė 
Hokmunui jo aptriušusį balnakrepšį. 

Hokmunas puolė prie jo, pastvėrė krepšį ir paskubomis jį atse- 
gė. Jame, susukta į audeklo skiautę, gulėjo mašina, kurią kadaise 
jam padovanojo Rinalas. Išvyniojęs audeklą, Hokmunas įsitikino, 
kad mašina tikra ir visiškai sveika. 

- Kodėl ją pasiėmei? - paklausė hercogas. 

- Viską paaiškinsiu, kai atjosime į pilį, - pažadėjo riteris. 


Riteris stovėjo prie židinio, kiti sėdėjo aplinkui ir klausėsi. 

- Pamišusio Dievo pilyje nusprendžiau su jumis išsiskirti, nes 
žinojau, jog netrukus būsite saugūs. Bet žinojau ir tai, kad ateityje 
jūsų lauks daugybė išbandymų, tarp jų gal net nelaisvė. Dėl to nu- 
tariau pasiimti Rinalo dovaną ir grąžinti jums ją Kamarge. 

- Na, o aš vadinau tave vagimi! - atsiduso Hokmunas. - At- 
leisk, riteri. 

- Koks tai daiktas? - pasidomėjo Brasas. 

- Tai senovinė mašina, - paaiškino riteris, - kurią sukūrė didieji 
vienos išmintingiausių tautų, kada nors gyvenusių žemėje, moksli- 
ninkai. 

- Ginklas? - toliau smalsavo grafas. 

- Ne. Tai įrenginys, galintis perkelti į kitą erdvę bei laiką didžiu- 
les teritorijas. Tačiau perkeltas žemės plotas neabejotinai sugrįš at- 
gal, jei mašinai kas nors nutiks. 

- Kaip ji veikia? - paklausė Hokmunas, staiga suvokęs, kad to 
nežino. 

- Tai labai sunku paaiškinti, jūs tikriausiai nieko nesuprasite. 
Bet Rinalas mane pamokė, kaip elgtis su šia mašina. 

- Tačiau kam? - nusistebėjo d'Averkas. - Kad išsiųstume baro- 
ną ir jo armiją į kokį nors pragarą, iš kurio jis neišsikapstytų per 
amžius? 

- Ne, - tarė riteris. - Aš paaiškinsiu... 

Tuo metu atsidarė durys ir į salę įžengė sužeistas karys. 

- Milorde! - tarė jis grafui Brasui. - Tenai prie sienos baronas 
Meliadas su parlamentaro vėliava. Jis siūlo jums derėtis. 

- Neturiu apie ką su juo kalbėti. 

- Baronas sako, kad jo armija pasiruošusi naktiniam šturmui. 
Jo kariuomenę papildė naujos pajėgos, ir Meliadas grasina paimti 
miestą greičiau nei per valandą. Jis siūlo jums pasiduoti drauge su 
dukterimi, Hokmunu bei d' Averku ir žada mainais pasigailėti visų 
kitų. 

Grafas susimąstė, bet tada įsiterpė Hokmunas: 

- Toks sandėris beprasmiškas. Kas jau kas, bet jūs tikrai žino- 
te, kad Meliadas - melagis ir niekšas. Jis paprasčiausiai nori mus 
sukiršinti. 

Grafas Brasas sunkiai atsiduso. 

- Bet jeigu jis nemeluoja apie naktinį šturmą, tai netrukus mes 
visi žūsimę. 

- Žūsime, tačiau garbingai, - paprieštaravo d'Averkas. 

- Taip, - ištarė grafas liūdnai šyptelėjęs. - Garbingai. - Ir atsi- 
suko į karį. - Pasakyk baronui, kad derybų nebus. 

Karys nusilenkė. 

- Klausau, milorde. - Pavaldinys tyliai uždarė duris. 

- Ko gero, reikia grįžti į miestą, - pasakė grafas Brasas atsisto- 
damasis. 

- Tėve! Dorianai! Jūs gyvi! - sušuko į menę įeidama Izolda. 

Hokmunas apkabino jaunąją žmoną. 

- Taip, mieloji, tačiau dabar mes turime eiti. Meliadas pasiruo- 
šęs atnaujinti puolimą. 

- Palaukite, - sustabdė juos riteris. - Aš dar ne viską jums pa- 
pasakojau. 


12. PABĖGIMAS Į PRAGARĄ 


IŠGIRDĘS GRAFO ATSAKYMĄ, baronas Meliadas nusišaipė: 

- Ką gi, - tarė jis palydai, - perduokite armijai mano įsakymą: 
miestą sugriauti, o žmones išpjauti. Beje, galima paimti kelis belais- 
vius, kad netektų nuobodžiauti, švenčiant pergalę. 

Baronas pasuko arklį prie naujai atvykusių kariuomenės pulkų, 
laukiančių įsakymo pulti. 

- Pirmyn! - sukomandavo jis, ir pulkai pajudėjo link pasmerkto 
miesto. 

Baronas matė ant miesto sienų degančius laužus. Šalia laužų 
stovėjo kariai, žinantys, kad netrukus žus. Virš miesto kilo graži pi- 
lis, kadaise patikimai gynusi Eigis Mortą, o dabar pasmerkta. Ba- 
ronas Meliadas nusijuokė pagalvojęs, jog pagaliau atkeršys už sa- 
vo gėdingą bėgimą iš šios šalies. 

Pirmos pėstininkų gretos jau pasiekė miesto sienas, ir baronas 
nušuoliavo pirmyn, norėdamas geriau matyti kautynes. 

Netikėtai jis sustabdė arklį. "Koks čia mirgėjimas? - nustebęs 
pagalvojo jis susiraukdamas. - Kodėl dreba pilies sienos?" 

Pakėlęs kaukę, Meliadas patrynė akis. 

Braso pilis ir Eigis Morto sienos rausvai švytėjo, paskui raus- 
vumas virto raudoniu, po to - purpurine spalva. "Ar tik aš nesi- 
kraustau iš proto?" - susirūpinęs pamanė baronas, laižydamas per- 
džiūvusias lūpas. 

Puolančiųjų arrnija sustingo. Kariai pradėjo niurnėti, kai kurie 
traukėsi atatupsti. Nuo miesto, pilies bei kalvos šlaito sklido jau ne- 
be purpuriniai, bet ryškiai mėlyni spinduliai. Netrukus šviesa ėmė 
blėsti, o drauge su ja tirpo Braso pilies ir Eigis Morto kontūrai. 
Staiga atūžė siaubingai stiprus vėjas, vos nepargriovęs barono 
drauge su arkliu. 

- Stokite! - sušuko jis. - Kas nutiko? 

- Miestas... miestas ir pilis pradingo, milorde, - ištarė persigan- 
dęs balsas. 

- Pradingo? To negali būti! Kur galėjo pradingti visas miestas 
drauge su kalva? Jie vis dar tenai! Tie nenaudėliai apsiautė save 
kažkokia uždanga! 

Baronas Meliadas nušuoliavo pirmyn, kur ką tik kilo miesto 
mūrai. Jis tikėjosi atsitrenkti į nematomą užtvarą, bet nieko pana- 
šaus nenutiko. Miesto vietoje teliko išrausta molynė, kurioje klimpo 
arklio kanopos. 

- Paspruko! - sustūgo baronas. - Tačiau kaip? Kas jiems padė- 
j0? Kas geba daryti tokius stebuklus? 

Kariai traukėsi. Daugelis bėgo. Bet baronas ėjo pirmyn ištiesęs 
rankas, mėgindamas apčiuopti pradingusio miesto sienas. 

Pratrūkęs beviltiško įniršio rauda, jis krito ant kelių į purvą ir, 
mosuodamas kumščiais, suriko: 

- Hokmunai, aš surasiu tave! Pasitelksiu į pagalbą visą Granb- 
retanės magiją! Prisiekiu Runų Krivule, kur tu bepasislėptum, aš ta- 
ve rasiu ir atkeršysiu! 

Atsistojęs baronas apsidairė, ieškodamas savo arklio. 

- O, Hokmunai! - iškošė jis. - O, Hokmunai! Aš surasiu tave! 

Sudundėjo arklio kanopos, baronas Meliadas pamatė šmėkšte- 
lint vaiduoklišką raitelio, dėvinčio aukso bei juodojo gintaro šarvus, 
figūrą. Raitelis pradingo, tačiau barono ausyse dar ilgai skambėjo 
paniekos kupinas jo juokas. 

Baronas dar kartą prisiekė Runų Krivule, kaip ir tą nelemtą ry- 
tą prieš dvejus metus. Ankstesnioji priesaika atrišo ir ėmė vynioti 
naują Istorijos kamuolį, o šiandieninė priesaika dar stipriau susiejo 
baroną bei Hokmuną su jiems abiem skirta nežinoma lemtimi. 

Baronas Meliadas sugavo savo arklį ir nujojo į stovyklą, nu- 
sprendęs kuo greičiau grįžti į Granbretanę bei apsilankyti Gyvatės 

Ordino laboratorijoje. "Kad ir kur pradingo Braso pilis, anksčiau ar 
vėliau aš rasiu į ją kelią", - pažadėjo baronas pats sau. 


Izolda lyg pakerėta žiūrėjo pro langą. Šypsodamasis Hokmunas 
glaudė merginą prie savęs. 

Grafas Brasas krenkštelėjo jaunuoliams už nugaros: 

- Vaikai mano, tiesą sakant, mane tai šiek tiek pribloškė. Aš ne- 
supratau visiškai nieko, ką aiškino riteris. Kur mes atsidūrėme? 

- Kokiame nors kitame Kamarge, tėve, - paaiškino Izolda. 

Už lango kilo tirštas rūkas. Jame nesimatė nieko, išskyrus ne- 
ryškius miesto kontūrus. 

- Jis pažadėjo, kad mes priprasime prie šios vietos, - tarė Hok- 
munas. - Tikriausiai šis Kamargas visai realus. Reikia eiti apsidairyti. 

- Ko gero, aš kol kas liksiu mieste, - pareiškė d'Averkas. - Ką 
pasakysi tu, Oladanai? 

Žvėriažmogis šyptelėjo: 

- Tu teisus. Reikia šiek tiek apsiprasti. 

- Aš irgi liksiu su jumis, - įsiterpė grafas Brasas. Ir nusijuokė: 
- Vadinasi, daugiau mums nieko nereikia bijoti? Tauta išgelbėta? 

- Taip, - mąsliai tarė Bogentalis. - Tačiau negalima neįvertinti 
Granbretanės mokslininkų. Jeigu egzistuoja galimybė čia prasi- 
skverbti, jie tikrai ja pasinaudos. 

- Jūs teisus, Bogentali, - linktelėjo Hokmunas. Mostelėjęs į Ri- 
nalo dovaną, gulinčią ant pietų stalo tr apšviestą nepaprastos, pro 
langus sklindančios melsvos šviesos spindulių, jis tarė: - Reikia 
saugoti šį daiktą kaip savo akį. Atminkite, ką sakė riteris: jei šiam 
prietaisui kas nors nutiks, mes grįšime į ankstesnį laiką bei erdvę. 

Bogentalis atsargiai paėmė mašiną ir pažadėjo pasirūpinti jos 
saugumu. 

Kai jis išėjo, Hokmunas vėl atsisuko į langą ir susimąstęs palie- 
tė Raudoną amuletą. 

- Riteris žadėjo grįžti bei pasakyti, ką aš privalau padaryti, - iš- 
tarė jis. - Dabar tikrai žinau, kad tarnauju Runų Krivulei. Anksčiau 
ar vėliau man teks palikti Braso pilį ir grįžti į tą pasaulį. Turi būti 
tam pasiruošusi, Izolda. 

- Nekalbėkime apie tai, - pasakė mergina. - Geriau atšvęskime 
mūsų vestuves. 

- Teisingai, - linktelėjo Kelno hercogas šypsodamnasis. 

Vis dėlto atsikratyti minčių, jog kažkur netoliese, atskirtas pa- 
slaptinga užtvara, egzistuoja pasaulis, kuriam, kaip ir anksčiau, 
grasina Tamsioji Imperija, Hokmunui nepavyko. Kelno Hercogas 
suprato, jog ateis diena, ir jis vėl susikaus su kraugeriškomis Tam- 
siosios Imperijos Ordomis. Tačiau šiomis minutėmis, apsuptas 
draugų, Dorianas glaudė prie savęs mylimą moterį ir mėgavosi ra- 
mybe bei laime. 

Jis nusipelnė atokvėpio. 

AUŠROS KALAVIJAS 


PIRMA DALIS 


Nuplėšęs Raudoną amuletą Pamišusiam Dievui nuo kaklo ir 
pasilikęs šį galingą talismaną sau, Dorianas Hokmunas, paskuti- 
nysis Kelno hercogas, kartu su draugais Hjulamu d'Averku bei 
Oladanu iš Bulgarijos kalnų grįžo į Kamargo miestą, apgultą seno 
Hokmuno priešo - barono Meliado Kroideniečio - armijos. Grafas 
Brasas, jo dukra Izolda ir filosofas Bogentalis nekantriai laukė jo 
sugrįžtant. Nors ir puikiai apsaugotas, Kamargas galėjo kristi bet 
kurią dieną - tokia galinga tapo Tamsioji imperija. Baronas Me- 
liadas buvo negailestingas... Tik dėka senovės mašinos, gebančios, 
pasitelkus milžinišką energiją, keliauti erdve bei laiku, draugams 
pavyko išsigelbėti. Jie rado prieglobstį kitame Žemės matmenyje, 
kuriame neegzistavo siaubingoji Granbretanė. Bet jei stebuklinga 
mašina būtų sunaikinta, jie vėl atsidurtų savo pasaulyje... Kol kas 
dienos lėkė nerūpestingai, niekas nepriminė baisios lemties, kurios 
jie išvengė. Tačiau Hokmunas vis dažniau pagalvodavo apie jo 
tėvynę ištikusį likimą, vis dažniau prisimindavo duotą priesaiką... 

Iš "Runų Krivulės istorijos" 


1. PASKUTINIS MIESTAS 


GRĖSMINGI RAITELIAI paragino arklius ir, kosčiodami nuo 
iš slėnio kylančių gailių juodų dūmų, nušuoliavo klampiu kalvos 
šlaitu. 

Saulė krypo vakarop, paskui raitelių figūras tįso ilgi keisti šešėliai. 
Artėjant sutemoms atrodė lyg žirgais jotų milžinai žvėrių galvomis. 

Kiekvienas iš šešių raitelių vienoje rankoje laikė laiko bei kauty- 
nių išblukintą vėliavą, kitoje spaudė kalavijo rankeną, išmargintą 
daugybe ipjovų - nugalėtiems priešams atminti. Raitelių veidus slė- 
pė metalinės, brangakmeniais nusagstytos žvėrių kaukės, kūnus 
saugojo subraižyti, krauju sutepti metaliniai, sidabriniai bei bronzi- 
niai šarvai, papuošti savininko herbu. 

Pasiekę viršūnę, raiteliai nušoko nuo žirgų, susmeigdami medi- 
nius vėliavų kotus į žemę. Karštame vėjyje tarsi stepių paukščių 
sparnai suplazdėjo vėliavų audeklas. 

Šešetas karių Vilko, Musės, Beždžionės, Ožio, Žiurkės bei 
Šuns kaukėmis nuo kalvos išdidžiai žvelgė į jiems po kojomis ply- 
tintį degantį miestą, iš kurio sklido riksmai bei pagalbos maldos. 
Tamsiosios imperijos išperos, daugiatūkstantinės armijos vadai 
žvelgė į slėnį bei į už kalnų tyvuliuojančią jūrą. 

Saulei pasislėpus už horizonto, gaisrų pašvaistės pasidarė dar ryš- 
kesnės. Ugnies atšvaitai šokčiojo Granbretanės valdovų kaukėmis. 

- Taigi, ponai, mes užkariavome Europą, - tarė baronas Melia- 
das, Vilko Ordino magistras, vyriausias užkariautojų kariuomenės 
vadas. 

Liesas lyg skeletas Migelis Holstas, Londros erchercogas, 
Ožio ordino magistras, kimiai nusijuokė: 

- Mums priklauso kiekviena šios žemės pėda. Visa Europa ir 
didžioji Azijos dalis! - Jo rubino spalvos kaukės akyse plykstelėjo 
gaisro atšvaitai. 

- Netrukus mes užkariausime visą pasaulį, - suniurzgė Adazas 
Prompas, Šuns Ordino magistras. - Visą pasaulį!.. 

Granbretanės baronai, žemyno šeimininkai, meistriški karve- 
džiai, bebaimiai, nepailstantys kariai, žmonės juodomis sielomis bei 
juodomis mintimis, moralės bei teisybės nepažįstantys valdovai, ne- 
kenčiantys visko, kas dar nevirto griuvėsiais, niūriai džiūgaudami 
žiūrėjo į ugnies apsiaustą paskutinį Europos miestą. Labai seną 
miestą, vadinamą Atėnais. 

- Taip, visą pasaulį... - pakartojo Jorikas Nankensenas, Musės 
Ordino magistras, ir pridūrė: - Išskyrus išlikusį Kamargą. 

Įsiutęs baronas Meliadas sugniaužė kumščius. Atsisukęs į jį, 
Nankensenas pašaipiai paklausė: 

- Nejau negana to, kad mes juos išvarėme, mano pone? 

- Ne, negana! - sugriaudėjo Meliadas. 

- Jie mums nepakenks, - iš po Žiurkės kaukės prabilo baronas 
Vrenalis Farnas. - Mokslininkai nustatė, jog mūsų priešai pasislėpė 
kitame matmenyje. Mes negalime jų pasiekti, jie negali pasiekti mū- 
sų. Tad netemdykime pergalės džiaugsmo mintimis apie Hokmuną 
bei grafą Brasą!.. 

- Neįstengiu jų užmiršti! 

- Galbūt ramybės tau neduoda kitas vardas, brangus barone? - 
įgėlė Meliadui Nankensenas, nuolatinis jo varžovas meilės reikaluo- 
se. - Gražuolės Izoldos vardas? Galbūt tave degina meilė - švelni bei 
geidulinga? 

Kurį laiką Vilkas tylėjo, gniauždamas kalavijo rankeną. Tačiau 
netrukus susitvardė ir beveik abejingai ištarė: 

- Kerštas, barone. Štai kas graužia mano širdį. 

- Esi labai jautrus žmogus, - sausai atsiliepė Nankensenas. 

Netikėtai Meliadas apnuogino kalaviją ir ištraukė žemėn įsmeig- 
tą vėliavos kotą. 

- Jie įžeidė mūsų imperatorių, mūsų šalį... Jie įžeidė mane as- 
meniškai! Aš, žinoma, pasismaginsiu su mergiote, tačiau apie švel- 
nius jausmus negali būti nė kalbos. 

- O, be abejonės, - burbtelėjo Nankensenas; jo balse girdėjosi 
pranašumo gaidelės. 

- Su kitais irgi puikiai pasilinksminsiu... požeminiame Londros 
kalėjime. Hokmunas, grafas Brasas, tas protinguolis Bogentlis, žvė- 
riažmogis Oladanas, išdavikas d' Averkas - jie net neįsivaizduoja, 
kokios kančios jų laukia... prisiekiu Runų Krivule! 

Už nugaros pasigirdo daugybės kojų trepsėjimas. Gaisro pa- 
švaistėje raiteliai pamatė tuziną atėniečių traukiant į kalną portšežą, 
kuriame išsidrėbęs sėdėjo Šenegaras Trotas - Suseksko grafas. 

Grafas retai dėvėjo kaukę - jam šis paprotys nepatiko; bet jei 
reikėjo paklusti etiketo reikalavimams, jis užsidėdavo sidabrinę kau- 
kę, karikatūriškai atkartojančią jo paties veido bruožus. Šenegaras 
Trotas nepriklausė jokiam Ordinui, rūmai jį kentė tik dėl nesuskai- 
čiuojamai didelių turtų bei nežmoniškos drąsos mūšio lauke. Ma- 
tant brangakmeniais nusagstytus drabužius bei tingius judesius, 
daugeliui atrodė, kad grafas - visiškas bukagalvis. Tačiau toks įspū- 
dis apgaulingas: grafas gana dažnai patarinėjo imperatoriui subtiliais 
klausimais ir, iš visko sprendžiant, monarchas juo pasitikėjo - net 
labiau nei Meliadu. 

Šenegaras Trotas, matyt, nugirdo pokalbio nuotrupas, tad ge- 
raširdiškai įsiterpė: 

- Siaubinga priesaika, barone! Ar pagalvojote, kas gali nutikti, 
jei jos neištesėsite? 

- Galite neabejoti, grafe. Aš rasiu bėglius. 

- Tiesą sakant, atvykau ne dėl to. Imperatorius nekantrauja iš- 
girsti iš mūsų lūpų malonią naujieną. Naujieną apie tai, jog jis par- 
klupdė visą Europą. 

- Aš nedelsdamas vykstu į Londrą! - sušuko Meliadas. - Tai- 
pogi susitiksiu su mokytais mūsų burtininkais ir išsiaiškinsiu, kaip 
surasti pasprukusius priešus. Iki pasimatymo, ponai! 

Sėdęs ant žirgo, vyriausias karo vadas nušuoliavo šalin. 

Kurį laiką jo bendražygiai žiūrėjo baronui įkandin, paskui vėl 
susidomėjo gaisru. 

- Jo beprotystė mus pražudys... 

- Na ir kas! - pasišaipė grafas Trotas. - Juk drauge su mumis 
pražus pasaulis... 

Atsakydami į grafo žodžius, raiteliai pratrūko kvatoti. Neapy- 
kanta visai Visatai skambėjo šiame beprotiškame juoke... nes Tam- 
siosios imperijos galybės paslaptis ta, jog šiltų jausmų jos valdovai 
nejautė niekam pasaulyje, net sau. Visą gyvenimą pašventę karui, 
tik kaudamiesi bei plėšikaudami jie jautėsi laimingi... 


2. FLAMINGO ŠOKIS 


Auštant, kai milžiniškų purpurinių flamingų būriai, palikę nen- 
drinius savo lizdus ir pakilę į dangų, sklandė keistai šokdami, gra- 
tas Brasas stovėjo netoli pelkės ir mąsliai žiūrėjo į tamsius užtakius 
bei rudas saleles - tarsi matytų kažin kokios senovės kalbos hierog- 
lifus. 

Šio kraštovaizdžio kontūrai, grafo manymu, saugantys būties 
paslaptis, visada jį domino, tad vyriškis neabejojo, jog stebėdamas 
paukščių skrydį, žvelgdamas į nendrynų siluetą, jis ras raktą, paga- 
liau padėsiantį atverti gamtos rašto paslaptis bei suprasti, iš kur kyla 
slegiantis, sielą bei kūną draskantis pavojaus jausmas. 

Kilo saulė, blankia šviesa užliedama pakrantę. 

Išgirdęs kanopų bildesį, grafas atsisuko. Jo duktė, auksaplaukė 

Izolda šuoliavo link jo ant balto kaip sniegas raguoto Kamargo er- 
žilo, šypsodamasi taip, tarsi seniai žinotų paslaptį, kurią grafas 
bergždžiai mėgina įspėti. Apsigobusi vėjyje besiplaikstančių melsvų 
drabužių šydu mergina panėšėjo į pasakų fėją. Šiuo metu Brasas 
nenorėjo susitikti dukters, tad skubiai nužingsniavo palei pelkę, ta- 
čiau Izolda jau buvo netoliese ir mojo jam ranka. 

- Tėve, tu vėl pakirdai vos prašvitus... 

Brasas gūžtelėjo pečiais, nusisukdamas į nendrynus ir retsy- 
kiais dėbtelėdamas į paukščius - tarsi mėgindamas juos netikėtai 
užklupti ir šitaip atskleisti keisto, užburiančio šokio paslaptį. 

Nušokusi nuo arklio, Izolda atsistojo šalia tėvo. 

- Tai ne mūsiškiai flamingai, - pastebėjo mergina, - bet labai 
panašūs. Ką mėgini įžvelgti? 

Grafas bejėgiškai šyptelėjo, įsiklausydamas į sparnų šlamesį 
virš galvos. 

- Nieko. Kur Hokmunas? 

- Pilyje. Dar miega... Koks nuostabus saulėtekis! 

Grafas vėl truktelėjo pečiais. 

- Tu nesupranti... - pradėjo jis ir staiga nutilo. 

Brasas žinojo, jog dukra niekada nepamatys šio kraštovaizdžio 
jo akimis. Kartą jis mėgino papasakoti, ką jaučia, bet Izolda greitai 
liovėsi klausiusi tėvo žodžių, nesigilindama į jokias smulkmenas. 
Raštuose, kuriuos grafas regėjo visur - vandenyje, nendryne, me- 
džiuose, judančiuose gyvūnuose, - slypėjo būties esmė, o jo dukra 
tiesiog žvelgė į naująjį pasaulį, džiaugdamasi mergišku jo grožiu. 
Tik senas Braso draugas, filosofas bei poetas Bogentalis jį supra- 
to, tačiau ir tas manė, jog atsakymas slypi ne gamtoje, bet pačiame 
grafe. 

- Tu susijaudinęs, sutrikęs, - kalbėjo Bogentalis, - smegenys 
per daug įtemptai dirba... Visi šie raštai - tik neramios tavo vaiz- 
duotės vaisius. 

Tokių aiškinimų grafas nepripažino. Dukters bei draugų nesu- 
pratimas erzino jį. Užsidėjęs varinius šarvus, Brasas dažnai klajoda- 
vo apylinkėmis, ištisomis dienomis tyrinėdamas naująjį pasaulį - to- 
kį panašų į paliktą Kamargą, išskyrus vieną smulkmeną - daugelį 
mylių aplinkui nesutiksi nė gyvos dvasios. 

- Brasas - kaip ir aš - veiklos žmogus, - sakydavo Izoldos vy- 

ras Dorianas Hokmunas. - Ilgas dykinėjimas jam kenkia. Grafui 
reikia tikros veiklos, į kurią jis galėtų pasinerti visa galva. 

- Tikra veikla paprastai susijusi su pavojais, - prieštaraudavo 
Bogentalis, dažniausiai šiais žodžiais užbaigdamas pokalbį, nes Hok- 
munas iškart nutildavo ir, delnu spausdamas kalavijo rankeną, išei- 
davo. 

Tiek pilyje, tiek kaime tvyrojo įtampa. Išsigelbėjimo nuo grobi- 
kų džiaugsmą pakeitė nerimas. Žmonės abejojo, ar visiems laikams 
atsikratė Tamsiosios imperijos siaubų. Pradžioje ši žemė atrodė 
tiksli Kamargo kopija... Tiesa, spalvos čia atrodė per ryškios, per 
sodrios, tačiau vėliau jos nublanko - tarsi žmonių atmintis veiktų 
kraštovaizdį, ir skirtumo nebesijautė. Aplinkui taikiai ganėsi raguotų 
arklių kaimenės, baltų jaučių bandos; flamingai lengvai prijunko, 
žmonės jais skraidė. Tačiau baimė, jog tamsioms jėgoms pavyks 
prasiskverbti į šį ramų kampelį, neapleido gyventojų širdžių. 

Beje, Hokmuno bei grafo Braso šis pavojus nebaugino, retsy- 
kiais jiems net norėjosi pasveikinti Granbretanės puolimą... 

Taigi, kiekvieną rytą grafas Brasas tyrinėjo kraštovaizdį, mė- 
gindamas atskleisti jo paslaptį, o Dorianas Hokmunas jodavo pa- 
krante, ieškodamas sau verto priešininko. Tačiau tesutikdavo kar- 
vių bandas, baikščių arklių kaimenės, o išgąsdintų flamingų pulkai, 
jam prisiartinus, kildavo į dangų... 

Vieną dieną, grįždamas suplukusiu žirgu iš vienos tokios eks- 
pedicijos, Hokmunas pamatė danguje flamingus - paukščiai nerda- 
vo aukštyn, tada krisdavo žemyn beveik iki pat žemės. Buvo vidur- 
dienis, o Namingai šoka tik auštant. Milžiniški paukščiai atrodė išsi- 
gandę, tad Hokmunas nutarė išsiaiškinti, kas nutiko. 

Paraginęs arklį, jis nušuoliavo vingiuotu keliuku ir netrukus pa- 
matė paukščius sukant ratus virš mažos salelės, apaugusios aukš- 
tomis nendrėmis. Įdėmiai apžvelgdamas salelę, nendryne hercogas 
pastebėjo raudoną dėmę - matyt, kažin kieno drabužius. 

Iš pradžių Hokmunas pagalvojo, jog koks nors valstietis me- 
džioja antis; bet medžiotojas tikriausiai šūktelėtų hercogui ar bent 
pamnotų ranka. 

Hokmunas paragino arklį vandenin ir netrukus tvirtas gyvulio 
kūnas jau yrėsi per nendres link tos vietos, kur švysčiojo kažin kas 
raudona. Dorianas galutinai įsitikino: tenai žmogus. 

- Ei! - šūktelėjo Hokmunas. - Kas čia? 

Vietoj atsako nendrės sulingavo dar stipriau, žmogus, pamiršęs 
bet kokį atsargumą, puolė bėgti kiek įkabindamas. 

- Kas tu? - suriko Hokmunas, baimindamasis, jog Tamsiajai 
imperijai vis dėlto pavyko čia prasiskverbti, ir kad visame nendryne 
slepiasi žmonės, pasiruošę pulti Braso pilį. 

Nusivijęs raudonai vilkintį bėglį, hercogas pamatė jį šokant į 
vandenį ir plaukiant link kranto. 

- Stok! - sušuko Hokmunas, bet nepažįstamasis plaukė toliau. 

Dorianas vėl pasuko arklį vandenin, sukeldamas purslų fonta- 
nus. Žmogus jau pasiekė kitą krantą, apsidairė ir, pamatęs, kad 
Hokmunas tuoj jį pasivys, išsitraukė žvilgantį, ploną, neįtikėtinai il- 
gą kalaviją. 

Tačiau labiau už kalaviją Hokmuną pribloškė kai kas kita. 

Po ilgais susišiaušusiais plaukais nebuvo veido! 

Hercogas konvulsyviai įkvėpė oro. Kas tai? Jam nežinomas šių 
vietų gyventojas? Nušokęs nuo arklio, išsitraukęs iš makščių kala- 
viją, Hokmunas išlipo krantan. Įdėmiai įsižiūrėjęs į nepažįstamąjį ir 
staiga viską supratęs, jis nusikvatojo. 

Tai paprasčiausia kaukė! Šviesios odos kaukė. Akių bei burnos 
plyšiai tokie siauri, jog iš tolo jų, žinoma, nesimato. 

- Kas čia juokinga? - iššaukiamai paklausė nepažįstamasis. - 
Geriau nesijuok, mano drauge, nes tavo mirtis labai arti! 
prasčiausią pagyrūną. 

- Esu tas, kuris kalaviją valdo geriau nei tu, - atšovė nepažįsta- 
masis. - Tad pasiduok be kovos. 

- Gaila, tačiau negaliu patikėti tavo žodžiais, - šyptelėjo Hok- 
munas. - Kas nutiko, jog toks didis kariūnas taip varganai atrodo? 

Hokmunas kalaviju mostelėjo į sulopytą raudoną liemenę, ap- 
driskusias kelnes bei sueižėjusios odos batus. Net savo ginklą 
žmogus išsitraukė ne iš makščių, bet iš prie juosmens pritvirtintos 
virvelinės kilpos. Šalia kilpos maskatavo plonas pinigų kapšelis. 

Vyriškis buvo aukštas, liesas, nesveikai baltos odos, matyt, dėl 
maisto stokos. Dar Hokmunas pastebėjo, kad nepažystamojo pirš- 
tus puošia žiedai dideliais, bet, ko gero, netikrais akmenimis. 

- A, tu juk skurdžius... Ei, valkata, iš ko nušvilpei tokį kalaviją? 
- vyptelėjo Hokmunas. Ir vos nesuriko, kai žmogus netikėtai jį puo- 

lė. Judesys buvo nepaprastai greitas. Pajutęs lengvą dilgtelėjimą, 
Hokmunas palietė skruostą - iš negilios žaizdelės sunkėsi kraujas. 

- Aš galėjau ir neatitraukti rankos, - atsainiai tarė nepažįstama- 
sis. - Trumpai tariant, mesk savo sunkų kalaviją ir pasiduok. 

Hokmunas nuoširdžiai nusijuokė: 

- Nuostabu! Pagaliau sutikau tinkamą priešininką. Tu net neįsi- 
vaizduoji, kaip aš džiaugiuosi, drauguži! Taip seniai negirdėjau plie- 
no skambesio! 

Tai sakydamas, Dorianas puolė kaukėtą nepažįstamąjį. 

Nepažįstamasis atrėmė jo puolimą meistriškų smūgių serija, ta- 
da puolė pats. Hokmunas vos atlaikė ryžtingą jo spaudimą. Besi- 
kaunančių kojos klimpo pelkėtoje dirvoje, bet nė vienas karys 
nepasitraukė iš savo vietos nė per colį. 

Negailėdami jėgų, vyrai kovėsi maždaug valandą - tylėdami, ne- 
gailestingai, bet vienas kito nesužeidė. 

Tada Hokmunas pakeitė taktiką, ėmęs lėtai slinkti link kranto. 

Nutaręs, jog priešininkas traukiasi, nepažįstamasis pasijuto dar 
tvirčiau, tad Hokmunui teko pasitelkti visą savo meistriškumą, gi- 
nantis nuo žaibiškų kaukėtojo kirčių. 

Paskui Dorianas apsimetė paslydęs, parklupo ant vieno kelio, o 
kaukėtam žmogus šokus ant jo, Hokmunas, žaibiškai stvėręs dur- 
klą, rankena tvojo nepažįstamajam per riešą. Riktelėjęs nepažysta- 
masis paleido savo ginklą. Pašokęs ant kojų, hercogas primynė 
priešininko kalaviją, savąjį įremdamas tam į gerklę. 

- Tikro kovotojo vardo nevertas būdas, - suniurnėjo kaukėtas 
nepažįstamasis. 

Hokmunas gūžtelėjo pečiais. 

- Man paprasčiausiai pabodo šis žaidimas. 

- Kas dabar? 

- Vardas, - pasakė Hokmunas. - Pirmiausia noriu išgirsti tavo 
vardą, paskui pamatyti tavo veidą, tada sužinoti, ką čia veiki, ir, 
svarbiausia, - išsiaiškinti, kaip tu apskritai čia patekai. 

- Mano vardas tau žinomas, - išdidžiai tarė vyriškis. - Aš - El- 
verecas Touzė! 

- Nieko sau! - Kelno hercogas neįstengė nuslėpti nuostabos. 

3. ELVERECAS TOUZĖ 


HOKMUNAS MANĖ, jog garsiausias Granbretanės dramatur- 
gas turėtų atrodyti visiškai kitaip. Elvereco Touzė pjesės buvo mė- 
giamos visoje Europoje; jomis žavėjosi net tie, kurie nekentė 
Granbretanės. Tačiau paskutiniu metu, matyt, dėl karo, apie "Ka- 
raliaus Stalino", Katinos ir Karnos tragedijos", "Paskutiniojo Bral- 
duro", "Analų", "Čeršilio ir Adulfo", "Komedijos apie Plieną" autorių 
nieko nesigirdėjo. 

Hokmunui atrodė, kad žymiausias dramaturgas turėtų elegan- 
tiškai rengtis, pasitikėti savimi, būti ramus bei trykšti sąmoju. Šis 
žmogus, regis, puikiau valdo kalaviją nei žodžius, yra pasipūtęs, 
kvailokas, plepus ir vilki skarmalais. 

Takeliu per pelkę vyrai pasuko link Braso pilies. Nepaleisda- 
mas kalavijo rankenos, Hokmunas ėjo iš paskos. Ar šis driskius sa- 
ko tiesą? Jei ne, kodėl apsimeta garsiu dramaturgu? 

Linksmai švilpiniuodamas, Touzė žingsniavo priešakyje. Matyt, 
jis visiškai nesijaudino dėl šitaip pakrypusių aplinkybių. 

- Minutėlę, - Hokmunas stabtelėjo, paimdamas iš paskos 
žingsniuojančio arklio pavadį. 

Touzė atsisuko. Jo veidą vis dar slėpė kaukė. Hokmunas prisi- 
minė, jog. išgirdęs dramaturgo vardą, iš nuostabos net neprivertė 
nepažįstamojo nusiimti kaukės. 

- Taip, - tarė Touzė, dairydamasis aplinkui. - Graži šalis. Tik 
žiūrovų, manyčiau, mažoka. 

- E, taip, - sutrikęs išlemeno Hokmunas. - Taip... Sėskit į bal- 
ną, pone Touzė. Regis, bus geriau, jei josime. 

Touzė įsiropštė balnan. Atsisėdęs belaisviui už nugaros, Hok- 
munas timptelėjo pavadžius, paleisdamas žirgą risčiomis. 

Netrukus jie įjojo pro miesto vartus ir, lėtai žengdami vingiuo- 
tomis gatvelėmis, slidžiu keliu pasuko į Braso pilį. 

Vidiniame kieme nušokęs nuo arklio, Hokmunas numetė pavadį 
arklininkui ir nuėjo prie durų, vedančių į pagrindinę pilies menę. 

- Sekite paskui mane, - paliepė jis Touzė. 

Nežymiai gūžtelėjęs pečiais, kaukėtas žmogus įžengė į menę ir 
nusilenkė dviems vyriškiams, stovėjusiems šalia didelio liepsnojan- 
čio židinio. Hokmunas irgi jiems linktelėjo. 

- Labas rytas, ponai. Su manimi belaisvis... 

- Matom, - atsiliepė d'Averkas. Jo sulysusiame, tačiau kaip ir 
anksčiau gražiame veide blykstelėjo smalsumas. - Granbretanės ka- 
riai vėl prie Kamargo sienų? 

- Spėju, kol kas tik vienas, - tarė Hokmunas. - Tvirtina esąs 
Elverecas Touzė. 

- Iš tikrųjų? - Net santūrusis Bogentalis negalėjo nuslėpti smal- 
sumo. - "Čeršilio ir Adulfo" autorius? Sunku patikėti. 

Touzė patraukė kaukės dirželį. 

- Aš pažįstu jus, pone, - tarė jis. - Buvome susitikę prieš de- 
šimt metų, kai su savo pjese lankiausi Malagoje. 

- Taip, atmenu. Kalbėjomės apie eiles, kurias buvote neseniai 
išspausdinęs ir kurios man labai patiko. - Bogentalis palingavo gal- 
vą. - Jūs tikrai Elverecas Touzė, bet... 

Touzė nusiėmė kaukę, ir susirinkusieji išvydo liesą veidą, nera- 
mias akis, ilgą aštrią nosį, liguistos spalvos rauplėtą odą; striuka 
barzdelė neįstengė paslėpti silpnavalio mažučio smakro. 

- Aš prisimenu jus, bet tada jūs tiesiog žydėjote, klestėjote... 
Dieve, kas gi nutiko, pone? - tyliai paklausė Bogentalis. - Jus per- 
sekiojo, tapote pabėgėlių? 

- Ak, - atsiduso Touzė, žvelgdamas į Bogentalį. Atrodė, lyg jis 
apmąstytų veiksmų planą. - Galima ir taip pasakyti... Ar neatsirastų 
kokio stiklo vyno? Po susitikimo su jūsų karingu draugu man iš- 
džiūvo burna. 

- Ką? - prabilo d'Averkas. - Jūs kovėtės? 

- Mirtinai, - niūriai įsiterpė Hokmunas. - Jis slėpėsi nendryne... 
Baiminuosi, jog ponas Touzė atvyko į Kamargą vedinas piktų kės- 
lų. Manau, jis šnipas. 

- Kodėl didis dramaturgas turėtų tapti šnipu? 

Ši, paniekinamu balsu ištarta Touzė frazė nuskambėjo labai ne- 
tvirtai. 

Bogentalis prikando lūpą ir pakvietė tamną. 

- Taigi turėsite pasiaiškinti, pone, - linksmai įsiterpė Hjulamas 
d'Averkas, apsimestinai kostelėdamas. - Atleiskite: lengvas perša- 
limas. Pilyje daugybė plyšių, čia siaučia tokie skersvėjai... 

- Aš ir pats norėčiau viską paaiškinti, - atsakė Touzė, - žino- 
ma, jei rasiu sau plyšelį. - Laukdamas, apžvelgė visus. - Plyšelį, ku- 
ris padėtų mums pamiršti plyšį, jei mane suprantate... 

- Pažiūrėsim, - pratarė Bogentalis, liepdamas įėjusiam tarnui at- 
nešti vyno. - Jūs alkanas, pone Touzė? 

- "Aš valgysiu Babelio duoną ir marakiečių mėsą... - svajingai 
ištarė Touzė. - Nes viskas, ką patiekia kvailiai, paprasta..." 

- Šią minutę galime jums pasiūlyti sūrio, - ironizuodamas įsi- 
terpė d'Averkas. 

- "Analai", šeštas veiksmas, penkta scena, - pasakė Touzė. - 
Prisimenate šią sceną? 

- Prisimenu, - linktelėjo d'Averkas. - Visada maniau, jog toji 
dalis silpnesnė už visas kitas. 

- Subtilesnė, - reikšmingai tarė Touzė. - Subtilesnė... 

Tarnas atnešė vyno. Nesikuklindamas Touzė prisipylė pilną 
taurę. 

- Literatūros esmė, - aiškino jis, - ne visada suvokiama papras- 
tiems žmonėms. Po šimto metų jie supras, jog paskutinis "Analų" 
veiksmas - ne prastai sumanytas bei paskubomis parašytas kūrinys, 
kaip teigė kai kurie buki kritikai, bet sudėtinga struktūra... 

- Aš irgi šiek tiek rašau, bet prisipažinsiu, taip pat neįžvelgiau 
jokios paslėptos prasmės. Galbūt jūs mums paaiškinsite? 

- Kitą kartą. - Abejingai mostelėjęs ranka, Touzė išgėrė vyną ir 
vėl prisipylė sklidiną taurę. 

- O kol kas, - griežtai tarė Hokmunas, - papasakokite, kaip pa- 
tekote į Kamargą. Mes manėme, jog patekti čionai neįmanoma, ta- 
čiau dabar... 

- O, nesijaudinkite, - pasakė Touzė. - Tai padaryti sugebėjau 
tik aš - savo proto galios dėka. 

Skeptiškai žvelgdamas į belaisvį, d'Averkas pasikasė smakrą. 

- Dėka galios jūsų... proto? Kokiu būdu? 

- Senovės menas, kurio mane išmokė vienas filosofas, gyve- 
nantis nepasiekiamose Jelio kloniuose... - Atsirūgęs Touzė, vėl 
kliūstelėjo į stiklą vyno. 

- Jelis - pietvakarinė Granbretanės provincija, tiesa? - paklausė 
Bogentalis. 

- Taip. Tolima, beveik neapgyvendinta šalis. Keletas tamsiao- 
džių laukinių, gyvenančių žeminėse, ir daugiau nieko. Po to, kai 
mano pjesė "Čeršilis ir Adulfas" sukėlė kai kurių valdžios asmenų 
nepasitenkinimą, nusprendžiau kuriam laikui pradingti, palikdamas 
savo priešams turtą, pinigus bei visas meilužės. Tokiomis smul- 

kmenomis, kaip politika, aš nesidomiu. Iš kur galėjau žinoti, kad sa- 
vo pjesėje aprašiau kažkokias rūmų intrigas? 

- Jūs patekote nemalonėn? - Hokmunas įdėmiai žvelgė į Touzė. 
Šis pasakojimas galėjo būti iš anksto sugalvotu planu. 

- Dar daugiau, aš vos nepraradau galvos. Ir kaimo gyvenimas 
mane beveik pribaigė, nes... 

- Tr jūs sutikote filosofą, išmokiusį jus keliauti į kitus ma- 
tmenis? Tad atvykote čionai, ieškodamas apsaugos? - Hokmunas 
įdėmiai stebėjo Touzė reakciją į šiuos klausimus. 

- Ne, na taip... - ištarė dramaturgas. - Tiesą sakant, nežinojau, 
kur tiksliai pateksiu... 

- Manau, pone Touzė, jūs meluojate, - pasakė Hokmunas. - 
Jus atsiuntė karalius Hoanas. 

- Meluoju? Kas yra melas? O kas tiesa? - Touzė rūgščiai nusi- 
viepė Hokmunui ir žagtelėjo. 

- Tiesa ta, kad jūsų kaklo labai ilgisi virvė, - ramiai pastebėjo 
Hokmunas. - Jus reikia pakarti. Jis palietė ranka blyškų Juodąjį ak- 
menį savo kaktoje. - Žinau, ką geba Tamsioji Imperija. Daug kartų 
buvau pakliuvęs į jų žabangas, ir nenoriu, kad mane apgautų dar 
kartą. - Dorianas apžvelgė visus kitus. - Trumpiau, aš už tai, kad 
jis būtų pakartas. 

- Pirmiausia reikia išsiaiškinti, ar dar kas nors galės pas mus 
patekti, - blaiviai paprieštaravo d'Averkas. - Neverta skubėti, Hok- 
munai. 

- Prisiekiu, aš vienintelis! - susijaudino Touzė. - Pasakysiu at- 
virai, gerasis pone, man buvo liepta čionai prasiskverbti. Galėjau 
rinktis: arba patenku į Kamargą, arba iki pat mirties pūnu rūmų po- 
žemiuose. Sužinojęs senio paslaptį, grįžau į Londrą, tikėdamasis, 
jog Įgyti gebėjimai leis man susitarti su tais, kuriems neįtikau. Te- 
norėjau susigrąžinti ankstesnę savo padėtį rūmuose, ir kad mano 
pjesės vėl sulauktų žiūrovų. Tačiau papasakojus, ko išmokau, 
Granbretanės valdovai ėmė man grasinti. Teko pažadėti, kad per- 
sikelsiu čia ir sugadinsiu jums pasprukti padėjusią mašiną... Ir štai 
aš čia. Nemeluosiu, džiaugiuosi pasprukęs nuo jų. Labai nenorė- 
čiau rizikuoti savo kailiu, įkyrėdamas jums, gerieji žmonės, bet... 

- Nejau granbretaniečiai niekaip neapsidraudė, kad įvykdytu- 
mėte jų įsakymą? - paklausė Hokmunas. - Keista. 

- Tiesą sakant, - tarė Touzė, nudelbęs akis, - nemanau, kad jie 

manimi patikėjo, - paprasčiausiai norėjo patikrinti. Kai aš sutikau ir 
akimirksniu pradingau, visi tikriausiai liko sukrėsti. 

- Nepanašu, kad Tamsiosios Imperijos valdovai elgtųsi taip ne- 
apdairiai, - mąsliai tarė paniuręs d' Averkas. - Tačiau jeigu jūs ne- 
pajėgiate įtikinti mūsų, nėra pagrindo manyti, jog ir jie jumis pati- 
kėjo. Vis dėlto aš abejoju jūsų nuoširdumu. 

- Juk papasakojote jiems apie tą senį? - paklausė Bogentalis. - 
Vadinasi jie patys galės sužinoti jo paslaptį. 

- Anaiptol, - išdidžiai tarė Touzė. - Pasakiau įgijęs šiuos gebė- 
jimus, ilgus mėnesius praleidęs vienatvėje. 

- Nenuostabu, jog jie rimtai neįvertino jūsų žodžių, - nusišyp- 
sojo d'Averkas. 

Touzė atrodė įsižeidęs. Tad dar gurkštelėjo vyno. 

- Sunku patikėti, jog atsidūrėte čia valios pastangomis, - prisi- 
pažino Bogentalis. - Jūs įsitikinęs, kad nepasinaudojote jokiomis ki- 
tomis priemonėmis? 

- Jokiomis kitomis. 

- Man tai nepatinka, - niūriai suniurzgė Hokmunas. - Net jei 
Touzė sako tiesą, Granbretanės valdovai jau aiškinasi, kur jis įgijo 
šiuos gabumus, tad atseks kiekvieną jo žingsnį. Beveik neabejoju, 
kad jie suras senį, - ir tada granbretaniečiai galės persikelti čionai su 
visa savo kariuomene. Mes pasmerkti! 

- Taip, sunkūs laikai, - pritarė Touzė, vėl pripildydamas taurę. 
Prisiminkite "Karalių Staliną", ketvirtą veiksmą, antrą paveikslą: 
"Beprotiškos dienos, beprotiški raiteliai ir po visą pasaulį pasklidusi 
karo smarvė!" Taip, pats to nežinodamas tapau aiškiaregiu! 

Vyrukas akivaizdžiai apgirto. Hokmunas įdėmiai nužvelgė gir- 
tuoklį bevaliu smakru, vis dar netikėdamas, jog priešais jį didis dra- 
maturgas. 

- Matau, jus nustebino mano skurdas, - kalbėjo Touzė, sunkiai 
apversdamas liežuvį. - Dėl to kaltos kelios "Čeršilio ir Adulfo" eilu- 
tės. O, gyvenimo negandos! Kelios sąžiningos eilutės, ir štai aš čia, 
mane ketina pakarti. Jūs, žinoma, prisimenate tą sceną bei žodžius? 
"Rūmai ir karalius, parsidavėliai tie ir anie..." Pirmas veiksmas, pir- 
mas paveikslas. Pasigailėkite manęs, pone, nekarkite. Priešais jus 
didis menininkas, pražudytas jo paties talento galios. 

- Tas senis, - įsiterpė Bogentalis, - kas jis? Kur tiksliai jis gyvena? 

- Senis... - Touzė dar išmaukė vyno. - Senis man priminė Jonį 
iš "Komedijos apie plieną". Antras veiksmas, šeštas paveikslas... 

- Kas jis? - nekantravo Hokmunas. 

- "Jis visa širdimi pasinėrė į mechanizmus, aukojo jiems savo 
laiką ir nepastebėjo, kaip paseno". Prisimenate, jis gyvena vien 
mokslu. Gamina žiedus... - Touzė nutilo, prisidengdamas delnu 
burną. 

- Žiedus? Kokius žiedus? - netikėtai paklausė d'Averkas. 

- Atleiskite man, - Touzė pakilo, beviltiškai stengdamasis atro- 
dyti oriai. - Šis vynas per stiprus tuščiam mano skrandžiui. Pasigai- 
lėkite manęs ir leiskite eiti. 

Jo veidas iš tikrųjų įgavo žalsvą atspalvį. 

- Gerai, - pavargusiu balsu tarė Bogentalis. - Aš jus palydėsiu. 

- Prieš jam išeinant, - pasigirdo slopus, ironiškas balsas, - pri- 
verskite jį nuo kairiosios rankos viduriniojo piršto nusimauti žiedą, 
- Hokmunas iškart pažino kalbėjusį ir atsisuko. 

Touzė atvipo žandikaulis, iš baimės jis pridengė žiedą delnu ir 
paklausė: 

- Ką jūs apie tai žinote? Kas jūs toks? 

- Hercogas Dorianas, - pasakė atvykėlis, linktelėdamas Hok- 
munui, - vadina mane riteriu Juodais bei Auksiniais šarvais. 

Riteris atrodė aukštesnis už visus čia buvusius vyrus ir dėvėjo 
juodos bei auksinės spalvos šarvus. Pakėlęs ranką, riteris parodė į 
Touzė: 

- Atiduokite hercogui žiedą. 

- Tai tik paprastas stiklas, nieko ypatinga... 

Tada įsiterpė d'Averkas: 

- Jis minėjo kažin kokius žiedus. Vadinasi, čia jį perkėlė žiedas? 

Touzė vis dar dvejojo. Nuo jaudulio bei išgerto vyno jo veidas 
atrodė kvailokai. 

- Sakau jums, tai stiklas, pigus niekutis... 

- Įsakau tau Runų Krivulės vardu!- grėsmingai sušuko riteris. 

Nevykėlis dramaturgas nervingai nusimovė žiedą, numesda- 
mas jį ant akmeninių grindų. D'Averkas pakėlė jį ir, pasukiojęs tarp 
pirštų, ištarė: 

- Tai krištolas, ne stiklas. Kažką jis man primena... 

- Žiedas pagamintas iš to paties mineralo, kaip ir perkėlusi jus 
čionai mašina, - paaiškino riteris. Tada pakėlė šarvuotą pirštinę mū- 

vinčią ranką - ant viduriniojo piršto žibėjo toks pat žiedas. - Žiedui 
būdingos tokios pačios savybės - jis gali perkelti žmogų į kitus ma- 
tmenis. 

- Taip ir maniau, - pasakė Hokmunas. - Ne proto jėga perkėlė 
čionai šį rašeivą, bet krištolo gabalėlis. Na, Touzė, dabar tikrai ta- 
ve pakarsiu! Iš kur gavai žiedą? 

- Iš vieno žmogaus... Maigano iš Landaro. Prisiekiu, tai tiesa! 
Jis daug tokių turi... ir gali dar pagaminti! - rėkė Touzė. - Nekar- 
kite manęs, maldauju. Pasakysiu, kaip rasti senį. 

- Taigi, malonėkite, - mąsliai tarė Bogentalis. - Turime rasti jį 
anksčiau už Tamsiąją Imperiją. Jis ir jo paslaptys priklausys mums 
- dėl mūsų pačių saugumo. 

- Ką? Nejau vykstame į Granbretanę? - nustebęs paklausė 
d'Averkas. 

- Bijau, jog tai neišvengiama, - linktelėjo Hokmunas. 


4. FLANA MIKOSEVAR 


FLANA MIKOSEV AR, Kanberio grafienė, pasitaisiusi iš aukso 
gijų supintą kaukę, apsidairė. Nuo ryškiai išsipusčiusių svečių raibo 
akys. 

Pokylių menės viduryje įsitaisęs orkestras griežė greitą sudė- 
tingą melodiją - vieną paskutiniųjų, žymiausio Granbretanės kom- 
pozitoriaus Londeno Džono, iškeliavusio anapilin prieš porą amžių, 
kūrinių. 

Grafienė dėvėjo gausiai puoštą Garnio kaukę, žėrinčią tūkstan- 
čiais rečiausių brangakmenių. Sunkaus brokato suknelė spindėjo 
visomis vaivorykštės spalvomis. Būdama Azrovako Mikosevaro, 
kritusio nuo Doriano Hokmuno kalavijo pirmojo mūšio už Kamargą 
metu, našle, Flana Kanberietė negedėjo buvusio sutuoktinio ir ne- 
pyko ant jo žudiko. Galų gale, Azrovakas tebuvo dvyliktas jos vy- 
ras, tr, nors šio žiauraus kraugeriško žmogaus meilės linksmybės il- 
gą laiką teikė grafienei malonumą, jam išvykus kariauti su Kamargu, 
Flana, žinoma, nevirto atsiskyrėle. Tad grafo paveikslas jos širdyje 
greitai išblėso - beje, kaip ir prisiminimai apie daugelį kitų meilužių: 
Flana visada elgėsi lengvabūdiškai. 

Grafienė buvo įpratusi, jog vos pradėję įgrįsti vyrai bei favoritai 

iškart kažkur pradingsta. Tačiau paklusdama labiau instinktui, nei 
moralės normoms, įtakingiausių ji nežudė... 

Tai nereiškė, jog ši moteris nepažino meilės. O, Flana galėjo my- 
lėti aistringai, pasiaukojamai... tik meilės užtekdavo neilgam. O žodis 
"neapykanta" jai skambėjo taip pat tuščiai, kaip žodis "gailestis". 

Laukinės katės grakštumu bei šalta voro siela garsėjanti mote- 
ris... Daugelis svajojo jai atkeršyti - už nunuodytą brolį, už pavilio- 
tą vyrą (ir, be abejo, atkeršytų, jei ji nebūtų imperatoriaus Hoano - 
nemirtingo monarcho, plūduriuojančio Sosto Sferos įsčiose - pus- 
seserė); kiti, įžvelgdami joje vienintelę gyvą karaliaus giminaitę, no- 
rėjo grafiene pasinaudoti - ji galėjo tapti imperatoriene, jei Hoanas, 
tarkim, žūtų... 

Flana neitarė aplink ją rezgamų sąmokslų. Beje, sužinojusi apie 
juos, ji nė nemirktelėtų - grafienei neįdomūs svetimi rūpesčiai, netei- 
kiantys malonumo, nepalengvinantys keistos sielos kančios, su kuria 
ji pati neįstengia susidoroti. Daugelis papirkdavo tarnus, norėdami 
pamatyti Flaną be kaukės - vildamiesi sužinoti jos žavesio paslaptį. 
Tačiau nuostabus grafienės veidas - tyras, šiek tiek įdubusiais 
skruostais, didelėmis auksaspalvėmis akimis - ištikimai atspindėjo pa- 
slaptingą abejingą išraišką ir slėpė daug daugiau nei kaukė. 

Muzika nutilo. Margaspalvės drabužių dėmės sujudo. Svečiai 
kilo iš savo vietų. Dailios moterų kaukės apspito karingus šalmus, 
slepiančius Granbretanės valdovų veidus. 

Grafienė nepajudėjo iš savo vietos. Ji iš tolo atpažino daugelį 
vyrų pagal kaukes, tarp jų išsiskyrė Meliado - Vilko Ordino magist- 
ro, penkerius metus buvusio jos vyru ir ne taip seniai su ja išsisky- 
rusio (ko Flana net nepastebėjo) - kaukė. Salėje matėsi Šenegaras 
Trotas - dėvintis sidabrinę kaukę, parodijuojančią jo paties veido 
bruožus; jis, apsuptas nuogų vergių su vėduoklėmis, pusiau gulom 
ilsėjosi ant pagalvių. Buvo tenai ir Pra Flenas, Laksdežo hercogas, 
kuriam tik ką sukako aštuoniolika, tačiau jis jau užkariavo dešimt 
miestų; jaunuolis dėvėjo Drakono kaukę. Flana pažinojo ir kitus - 
visus tuos didžius karvedžius, sugrįžusius atšvęsti pergalės, išsida- 
linti užkariautų žemių, pasiklausyti savojo Imperatoriaus sveikini- 
mų... Damoms artinantis, kariai garsiai juokėsi, tik Meliadas stovė- 
jo atokiau, šnekučiuodamasis su savo svainiu Taragormu, Laiko 
rūmų šeimininku, bei Kalanu Vitaliečiu, Gyvatės Ordino magistru, 

pagrindiniu rūmų mokslininku. Flana vos susilaikė neprunkštelėjusi, 
nes Meliadas niekada per daug nemėgo Taragormo. 


5. TARAGORMAS 


- NA, BROLAU TARAGORMAI, kaip laikaisi, - apsimestinai 
nuoširdžiai paklausė Meliadas. 

- Gerai, - trumpai tarė barono seserį vedęs Taragormas, nėsu- 
prasdamas, kodėl didikas jį kalbina - visi puikiai žinojo, kad Melia- 
das labai pavydėjo Taragormui, sugebėjusiam įgyti jo sesers palan- 
kumą. Taragormas išdidžiai krestelėjo smakrą, jo kaukė sunkiai su- 
lingavo. Atrodanti lyg milžiniškas, iš emale dengtos bronzos paga- 
mintas laikrodis, deimantiniu ciferblatu bei sidabrinėmis rodyklė- 
mis; dėžutė su švytuokle ilsėjosi ant plačios Taragormo krūtinės, 
pro melsvą stiklą matėsi siūbuojantis auksinis diskas. Laikrodyje 
įtaisytas sudėtingas pusiausvyros mechanizmas, pritaikytas Tara- 
gormo žingsniui. Jis mušė kas valandą, pusvalandį bei ketvirtį va- 
landos, o vidurnaktį ir vidurdienį grojo pirmus aštuonis Šeneveno 
"Laiko antipatijų" taktus. 

- Kaip laikosi tavo laikrodis? - neįprastai draugiškai tęsė Melia- 
das. - Vis dar tik-tak, tik-tak, a? 

Taragormui prireikė šiek tiek laiko, kad suprastų - svainis mė- 
gina juokauti. Jis patylėjo, Meliadas kostelėjo. 

Iš po Gyvatės kaukės atsklido Kalano balsas: 

- Lorde Taragormai, girdėjau, jog atlieki eksperimentus su ma- 
šina, galinčia perkelti daiktus laike. Aš, beje, pagaminau variklį... 

- Brolau, noriu paklausti tavęs apie tuos eksperimentus... - nu- 
traukė jo žodžius Meliadas. - Ar jie sėkmingi? 

- Gana sėkmingi, brolau. 

- Tu jau gali keliauti laiku? 

- Ne, žmonėms kol kas tai dar neįmanoma. 

- Tad štai, mano variklis, - ne itin mandagiai tęsė baronas Ka- 
lanas, - leis judėti laivams didžiuliu greičiu milžiniškais atstumais. 
Dabar galėsime užkariauti bet kokią šalį Žemėje, kad ir kaip toli ji 
būtų... 

- Kada bus žinomi galutiniai rezultatai? - paklausė Meliadas, 

palinkdamas prie Taragormo. - Kada žmogus galės keliauti į praeitį 
bei ateitį? 

Baronas Kalanas gūžtelėjo pečiais ir nusisuko. 

- Turiu grįžti į laboratoriją, - pasakė jis. - Imperatorius pri- 
mygtinai prašė kuo greičiau užbaigti darbą. Viso gero, mano ponai. 

- Viso gero, - abejingai ištarė Meliadas. - O dabar, brolau, turi 
smulkiau papasakoti apie savo darbą. Gal parodysi, ką jau pasiekei? 

- Klausau ir paklūstu, - nusišypsojo Taragormas. - Tačiau ma- 
no darbas įslaptintas. Negaliu atsivesti tavęs į Laiko rūmus be ka- 
raliaus leidimo. Paklausk jo. 

- Tu įsitikinęs, kad man reikia to leidimo? 

- Nė vienas mūsų neturi teisės veikti be Imperatoriaus malonės. 

- Tačiau tai ypatingos svarbos reikalas, brolau, - pasakė Melia- 
das; jo balse suskambo neviltis. - Gali būti, kad mūsų priešai pasi- 
slėpė kitame matmenyje. Jie kelia grėsmę Granbretanei. 

- Kalbi apie tuos žmogelius, kurių nestengei įveikti, kaudama- 
sis dėl Kamargo? 

- Pergalė buvo jau čia pat... bet paskutinę akimirką jie paspru- 
ko. Pasinaudoję mokslo žiniomis... arba burtais. Dar niekas man 
nepriekaištavo dėl nesėkmės. 

- Štai kaip? O pats ar sau nepriekaištauji? 

- Neturiu dėl ko savęs kaltinti. Tiesiog noriu pribaigti mūsų 
priešus, išvaduoti Imperiją nuo tų atskalūnų. Argi tai smerktinas 
noras? 

- Kalbama, jog rūpindamasis savo asmeninius reikalus, tu nebe- 
galvoji apie Imperijos gerovę. Dar žmonės šneka, jog gudravai ir vi- 
saip išsisukinėjai, kad tik galėtum atkeršyti Kamargo gyventojams. 

- Tai tik gandai, brolau, - patikino Meliadas. - Aš rūpinuosi tik 
Imperijos klestėjimu. 

- Tada papasakok savo planus karaliui Hoanui, ir, galbūt jis leis 
tau aplankyti mano rūmus. Laikrodis-kaukė pradėjo mušti valandas, 
tad pokalbį teko nutraukti. Apsisukęs Taragormas nuėjo šalin. Me- 
liadas norėjo pulti jam iš paskos, bet apsigalvojo ir lėtai paliko menę. 

Grafienė Flana, apsupta jaunų gerbėjų, mėginančių užkariauti 
jos simpatijas, matė išeinantį Meliadą. Skubrus jo žingsnis leido su- 
prasti, jog baronas prastai nusiteikęs. Netrukus ji pamiršo baroną, 
grįždama prie jos palankumo trokštančių pretendentų, klausydama- 

si ne jų žodžių, bet balsų skambesio, primenančio jai senas, mėgs- 
tamas melodijas. 

Tuo tarpu Taragormas jau kalbėjosi su Šenegaru Trotu. 

- Ryte ketinu apsilankyti pas karalių, - pasakojo Trotas Laiko 
rūmų šeimininkui. - Jis nori patikėti man kažkokią slaptą užduotį. 
Mes visą laiką turime rimtai dirbti, tiesa? 

- Žinoma, grafe Šenegarai, kitaip paprasčiausiai mirsime iš nuo- 
bodulio. 


6. AUDIENCIJA 


KITĄ RYTĄ baronas Meliadas nekantraudamas stovėjo prie- 
šais Sosto menę. Vakar vakare jis paprašė audiencijos, ir jam buvo 
paskirta vienuolikta valanda. Jau išmušė dvylika, bet kol kas niekas 
jo nekvietė. Į didžiulę, nuolatinėje prieblandoje skendinčią patalpą 
vedančias duris puošė mozaikos raštai, vaizduojantys senovės le- 
gendų scenas. Penkiasdešimt aštriomis ietimis ginkluotų bei Maldi- 
ninkų kaukes dėvinčių sargybinių sustingo prie įėjimo. Meliadas 
vaikštinėjo priešais juos pirmyn atgal. 

Baronas stengėsi neparodyti susierzinimo. Kodėl karalius ne- 
priėmė jo paskirtu laiku? Galų gale, argi ne jo, barono, armijos už- 
kariavo Europą? Argi ne jis, Meliadas, vedė šias armijas į Vidurio 
Rytus, argi ne jis padovanojo Imperatoriui naujas žemes? Kodėl 
Hoanas verčia laukti?! Meliadas, geriausias Granbretanės karys, tu- 
ri turėti pirmenybę prieš bet kurį mirtingąjį, kad ir kas jis būtų!.. Ba- 
roną kankino abejonės; vyksta nešvarūs dalykai, kvepia sąmokslu. 
Taragormas aiškiai užsiminė apie galimą nemalonę. Bet tik kvailys 
nesupranta kokį pavojų kelia Hokmunas, grafas Brasas bei Hjulamas 
d Averkas! Jeigu jie išvengs pelnyto susidorojimo, visiems kitiems tai 
taps ženklu sukilti, sulėtės viso pasaulio užkariavimas. Žinoma, Ho- 
anas neklausys visokių šmeižikų, Imperatorius išmintingas bei teisin- 
gas. Tačiau net jei taip nėra, jo sprendimai nesvarstytini... 

Panikos apimtas Meliadas pasiklydo savo mintyse. 

Pagaliau milžiniškos durys prasivėrė - būtent tiek, kad praeitų 
vienas žmogus, - ir tarpduryje išdygo aukšta stambi figūra. 

- Šenegaras Trotas! - šūktelėjo Meliadas. - Tai tu privertei ma- 
ne taip ilgai laukti? 

Sidabrinė grafo kaukė sužvilgo koridoriaus šviesoje. 

- Prašau atleisti, barone Meliadai, kuo nuoširdžiausiai prašau at- 
leisti. Reikėjo daug ką aptarti... Dabar aš baigiau. Brangus barone, 
man paskirta užduotis. Užduotis! Ir dar kokia, oho-ho! 

Nespėjus Meliadui jo iškamantinėti, Trotas pradingo. 

Iš Sosto menės gilumos atsklido jaunatviškas vibruojantis im- 
peratoriaus Hoano balsas: 

- Gali įeiti, barone Meliadai. 

Sargyba prasiskyrė, įleisdama baroną į milžinišką švytinčią me- 
nę, saugomą tūkstančio palei sienas išsirikiavusių karių Maldininko 
kaukėmis, su ryškiomis penkių šimtų garsiausių Granbretanės gi- 
minių vėliavomis, prieš kurias baronas Meliadas Kroidenietis pri- 
klaupė. 

Gausiai puoštos galerijos keitė viena kitą, grakščiai subėgda- 
mos į pūpsantį iškilimą menės centre. Maldininko Ordino karių šar- 
vai žvilgėjo juoda, žalia bei aukso spalvomis. Atsistojęs, baronas 
Meliadas tolumoje pamatė Sosto Sferą - baltą dėmę žalsvai purpu- 
rinės sienos fone. 

Lėtu, pagarbiu žingsniu Meliadas nuėjo iki Sferos ir dar kartą 
priklaupė. Sfera buvo pripildyta pieno baltumo skysčio bei išraizgy- 
ta ryškiai raudonomis ir mėlynomis gijomis. Sferos centre matėsi 
pats Imperatorius - sukriošusi, susiraukšlėjusi, į embrioną panaši 
būtybė - nemirtingasis, kurio vienintele gyva dalimi rodės akys: juo- 
dos, veriančios, piktos. 

- Baronas Meliadas, - tarė skambus balsas, priklausantis jau- 
nuoliui, kurio pareiga kalbėti už Imperatorių. 

- Jūsų didenybe, - sušnabždėjo Meliadas, - dėkoju, kad malo- 
ningai suteikėte šią audienciją. 

- Ir ko gi tu nori, barone? - kandžiu tonu paklausė šiek tiek 
suirzęs Imperatorius, - kad leisčiau užkariauti Europą? 

- Mūsų laimėjimai didžiuliai... Bet aš privalau perspėti, jog Eu- 
ropa, kaip ir anksčiau, kelia mums grėsmę. 

- Kaip, nejaugi tu neužkariavai mums viso žemyno? 

- Jūs žinote, kad Europa priklauso Jums, Didysis imperatoriau, 
- nuo vieno pajūrio iki kito; iki pat Maskovijos sienų ir net toliau. 
Daug priešų žuvo, daugelis jų tapo vergais... Tačiau aš kalbu apie 
tuos, kurie sugebėjo pasprukti... 

- Hokmunas su savo draugais? 

- Taip, galingiausias... 

- Tu išvijai juos, ir dabar jie mums nebaisūs. 

- Jūsų didenybe, kol jie gyvi, gyva viltis visų kitų širdyse, o 
toji viltis kelia grėsmę visiems mūsų užkariavimams... juolab kad 
jau dabar kilo tam tikrų sunkumų... 

- Sunkumų buvo ir anksčiau. Ir tu su jais puikiai susidoroda- 
vai. Bet mes baiminamės, barone, kad asmeniniai tikslai tau pasida- 
rė svarbesni už Imperijos... 

- Mano tikslai sutampa su jūsiškiais, didysis karaliau, o jūsų - 
su maniškiais. Argi aš nesu labiausiai atsidavęs jūsų tarnas? 

- Gali būtį, barone Meliadai, gali būti... 

- Ką norite pasakyti, galingiausias monarche? 

- Mes norime pasakyti, kad įkyri tavo mintis surasti Hokmuną 
bei jo draugus, ko gero, nesutampa su mūsų siekiais. Jie nesugrįš. 
O jeigu išdrįs - ką gi, tada tu juos pamokysi. Mes baiminamės, jog 
tave valdo keršto troškimas. Tu manai, kad Tamsioji Imperija pri- 
valo keršyti tam, kam nori atkeršyti tu. 

- Tai netiesa, valdove! Prisiekiu, netiesa! 

- Palik juos ramybėje, Meliadai. Jeigu mūsų priešai sugrįš, tada 
su jais ir susidoros!, 

- Didysis karaliau, jie kelia grėsmę Imperijai. Jiems kažkas pa- 
deda - juk bėgliams pavyko gauti mašiną, perkėlusią Kamargą į kitą 
laiką!.. Kol kas aš neturiu įrodymų, bet jeigu jūs leisite dirbti drauge 
su Taragormu ir, jam padedant, sužinoti viską apie Hokmuną bei jo 
bendrininkus, aš rasiu tųos įrodymus! Tada jūs manimi patikėsite! 

- Abejotina, barone Meliadai, labai abejotina... - melodingame 
balse suskambo pikta lemiančios gaidelės. - Bet jeigu tai netrukdys 
atlikti kitas dvariškio pareigas, kurias ketiname tau skirti... Gerai, 
gali apsilankyti lordo Taragormo rūmuose ir paprašyti pagalbos, 
ieškant tavo priešų... 

- Mūsų priešų, valdove. 

- Nežinau, barone, nežinau... 

- Dėkoju už pasitikėjimą, jūsų didenybe. Aš būsiu... 

- Audiencija nebaigta, barone Meliadai, mes dar nepasakėme 
tau apie kokias dvariškio pareigas kalbama. 

- Džiaugsiuosi, galėdamas jas atlikti, jūsų didenybe. 

- Tu manai, jog Kamargas kelia grėsmę mūsų saugumui. O 
mes manome, kad pavojus atslenka iš kitų pasaulio dalių. Tiksliau, 

didžiausias mūsų priešas Rytai, mano manymu, tokie pat galingi, 
kaip ir Tamsioji Imperija. Gali būti, jog tu teisus, ir tai kaip nors 
susiję su paslaptingais Hokmuno sąjungininkais. Šiandien tų sąjun- 
gininkų pasiuntinius priimsime rūmuos... 

- Didysis karaliau, ar tai reiškia... 

- Leisk mums bagti, barone Meliadai! 

- Atleiskite, jūsų didenybe... 

- Vakar prie Londros vartų atsirado du svetimšaliai, pasivadinę 
Komunazijos imperijos emisarais. Jų atvykimo niekas nepastebėjo. 
Matyt, jie pasinaudojo mums nežinomu būdu keliauti erdvėje, nes 
pasiuntiniai pareiškė iškeliavę iš savo šalies prieš dvi valandas. Tik- 
riausiai jie atvyko iš tos žemės dalies, kuri netrukus taps mūsų že- 
miškųjų siekių sritimi. Pasiuntiniai atvyko, norėdami įvertinti Tam- 
siosios Imperijos jėgas. Tačiau mums irgi reikia žinoti apie tos 
valstybės galias, nes, tegu ne rytoj, bet ateis laikas, ir mes pa- 
skelbsime jiems karą. Jie, be abejo, žino apie mūsų užkariavimus 
Artimuosiuose bei Vidurio Rytuose ir dėl to nerimauja. Būtina kuo 
daugiau sužinoti apie jų šalį, pamėginti įtikinti pasiuntinius, kad ak- 
mens užantyje mes nelaikome, ir nusiųsti pas juos savo emisarus. 
Jei tai pavyks, tu, Meliadai tapsi vienu tų emisarų, nes nė vienas 
mano pavaldinys neturi tokios diplomatinės patirties. 

- Nemalonios naujienos, Didysis imperatoriau. 

- Na, reikia išpešti naudos iš kiekvieno nemalonumo... Papasa- 
kok pasiuntiniams apie mūsų pasiekimus, būk dėmesingas, paslau- 
gus ir pamėgink atrišti jiems liežuvius. Būtina išsiaiškinti Komuna- 
zijos jėgą, armijų skaitlingumą, ginklų galingumą bei būdus keliauti 
erdvėje... Manau supranti, jog šis vizitas daug pavojingesnis, nei 
pradingusi Braso pilis. 

- Gali būti, jūsų didenybe. 

- Neabejotinai, barone Meliadai! - Iš susiraukšlėjusios burnos 
išlindo mažytis liežuvėlis. - Tai pati svarbiausia tavo užduotis. O 
laisvalaikį, jei tokio turėsi, galėsi skirti Dorianui Hokmunui. 

- Bet, galingasis karaliau... 

- Tiksliai laikykis instrukcijų, barone Meliadai. Nenuvilk mūsų. 

Įsakymas nuskambėjo kategoriškai. Imperatorius liežuvėliu pa- 
lietė mažytį brangakmenį, plūduriavusį šalia jo galvos, Sfera pradė- 
jo blankti ir, praradusi skaidrumą, virto matiniu juodu rutuliu. 

7. PASIUNTINIAI 


MELIADO neapleido jausmas, kad jis pateko nemalonėn, ir 
Karalius nori įpiršti jam savo požiūrį. Tiesa, Hoanas gana tiksliai pa- 
aiškino, kodėl baronas turi pasirūpinti keistais Komunazijos pasiun- 
tiniais, ir net pameilikavo jam - girdi, tik Meliadas galįs susidoroti 
su tokia užduotimi, o jeigu jam pasiseks, jis tapsiąs Vyriausiuoju 
užkariautojų kariuomenės vadu ne tik Europoje, bet ir Komunazi- 
joje. Tačiau Rytai baronui rūpėjo gerokai mažiau, nei Braso pilis, 
nes Meliadas vis dar tikėjo, jog Kamargas ypač pavojingas Tamsia- 
jai Imperijai, kai apie iš Komunazijos kylančius pavojus monarchas 
nepateikė jokių svarių įrodymų. 

Užsidėjęs geriausią kaukę ir vilkėdamas prabangiausiais drabu- 
žiais, Meliadas žingsniavo tviskančiais Rūmų koridoriais link me- 
nės, kurioje vakar kalbėjosi su savo svainiu. Šiuo metu menėje ruo- 
šiamasi sutikti svečius iš rytų šalies. 

Būdamas karaliaus patikėtiniu, baronas Meliadas turėjo didžiu- 
lius įgaliojimus, nes šis paskyrimas Imperijoje pavertė jį antruoju 
asmeniu po karaliaus Hoano, tačiau net tai nepalengvino jo kančių: 
baroną užvaldė mintys apie kerštą. 

Jis įžengė į menę galerijose skambant triūboms. Čia susirinku- 
sių žymiausių Granbretanės dvariškių rūbai tviskėdami švytėjo pra- 
banga. Pasiuntinių atvykimo dar nepaskelbė. Baronas Meliadas nu- 
ėjo iki pakylos, ant kurios stovėjo trys auksiniai sostai, užlipo laip- 
teliais ir atsisėdo į vidurinįjį. Menė laukdama nuščiuvo. Meliadas ir 
pats dar nematė pasiuntinių - juos turėjo atvesti Vielis Fongas, Mal- 
dininko ordino kapitonas. Baronas apžvelgė salę: Taragormas, gra- 
fienė Kanberietė, Adazas Prompas, Migelis Holstas, Jorkas Nan- 
kensenas, Vrenalis Fano... Kažkas ne taip. Nebuvo Šenegaro Tro- 
to. Grafas kažin ką užsiminė apie savo naująją misiją. Galbūt jis jau 
išvyko. Kodėl jis, Meliadas, nežino apie Troto planus? Kokios čia 
paslaptys?! Galbūt Imperatorius iš tikrųjų juo nebepasitiki? Vėl su- 
skambus triūboms, susijaudinęs Meliadas atsisuko. Menės durys 
atsivėrė, įleisdamos dvi neįtikėtinai puošniai vilkinčias figūras. 

Nustebintas jų išvaizdos, Meliadas automatiškai atsistojo, svei- 
kindamas įėjusius. Pasiuntiniai visiškai nepanėšėjo į aristokratus: 
daugiau nei septynių pėdų ūgio milžinai, judantys nesilankstančio- 
mis kojomis tarsi robotai. "Galbūt jie ne žmonės?" - pagalvojo Me- 

liadas. Jis nenustebtų, jeigu taip būtų. Galbūt tai Baisiojo tūkstant- 
mečio pagimdytos pabaisos? O gal Komunazijos tautos neturi nieko 
bendra su žmonija? 

Kaip ir Granbretanės bajorai, jie dėvėjo kaukes, jei tuos keistus 
įtaisus ant atvykėlių pečių galima taip vadinti, tad negalėjai supras- 
ti, ar pasiuntinių veidai žmogiški. Kaukės aukštos, nudažytos ryš- 
kiomis spalvomis - mėlyna, žalia, geltona bei raudona, ir nupieštais 
pabaisų snukiais: įniršusiomis akimis bei dantytais nasrais. Ant iš 
odą primenančios medžiagos pasiūtų, žemę beveik siekiančių ap- 
siaustų pavaizduoti įvairiausi žmogaus organai, kurių piešinius Me- 
liadas kadaise matė anatomijos žinyne. 

Heroldas paskelbė: 

- Lordas komisaras Kao Šalanas Gatas, Komunazijos preziden- 
to bei imperatoriaus, išrinktojo Saulėtos Ordos princo Jon Man 
Šenio įgaliotas atstovas. 

Pirmasis pasiuntinys žengė žingsnį pirmyn, išdidžiai pade- 
monstruodamas kokių keturių pėdų pločio pečius. Jo drabužio ran- 
koves puošė įvairiaspalvis šilkas. Dešinėje rankoje emisaras laikė 
auksinę krivulę. Sprendžiant iš to, kaip atsargiai pasiuntinys su ja 
elgėsi, tai galėjo būti net Runų Krivulė. 

- Lordas komisaras Orkajus Heonas Funis, Komunazijos pre- 
zidento bei imperatoriaus, išrinktojo Saukėtos Ordos princo Jon 
Man Šenio įgaliotas atstovas. 

Antrasis žmogus, jeigu tai iš tikrųjų žmogus, žengė pirmyn. 
Vilkėjo jis tokiais pačiais drabužiais, tik neturėjo krivulės. 

- Sveikinu kilniuosius prezidento-imperatoriaus Jon Man Šenio 
pasiuntinius ir noriu juos patikinti, kad Granbretanė pasirengusi pa- 
lankiai išklausyti jų pasiūlymų, - tarė Meliadas. 

Sustojęs priešais pakylą, krivulę laikantis žmogus prakalbo, tar- 
damas žodžius su keistu vos pastebimu akcentu. 

- Nuoširdžiai dėkojame už šiltą priėmimą. Norėtume sužinoti, 
kas šis garbusis ponas, sveikinantis mus? 

- Aš - baronas Meliadas Kroidenietis, Vilko Ordino Magistras, 
Vyriausias Europos užkariautojų kariuomenės vadas, Nemirtingo 
karaliaus imperatoriaus Hoano Aštuonioliktojo, Granbretanės, Eu- 
ropos ir visų Viduržemio jūros kolonijų valdovo, Maldininko Ordino 
Magistro, Likimą nulemiančio, istorijos kūrėjo, bebaimio ir galingo- 
jo visos esybės karaliaus patikėtinis. Sveikinu jus jo vardu, nes, 

kaip tikriausiai žinote, būdamas nemarus, jis negali palikti stebuk- 
lingos Sosto Sferos, visą laiką jį ginančios, ir dieną bei naktį sau- 
gomos tūkstančio sargybinių. 

Meliadas iškart leido suprasti, jog pasikėsinimas į Imperatoriaus 
gyvybę neįmanomas. Tada parodė sostus sau iš šalių. 

- Prašau sėstis. 

Užlipę laipteliais, pasiuntiniai įsitaisė auksiniuose sostuose. Puo- 
tos niekas neruošė, nes valgymą Granbretanės bajorai laikė ypač 
asmenišku dalyku - juk valgant reikia nusiimti kaukes, ir vien min- 
tis pasirodyti viešai atidengtais veidais varė jiems siaubą. Tik tris 
kartus per metus jie nusiimdavo kaukės bei drabužius, eidavo į 
Sosto salę ir visą savaitę dalyvaudavo orgijose, stebimi gašlaus Im- 
peratoriaus žvilgsnio, arba rengdavo siaubingas kruvinas apeigas, 
kurių pavadinimai egzistuoja tik jų Ordinų žodyne. 

Baronas Meliadas pliaukštelėjo delnais, leisdamas pradėti pasi- 
rodymą; dvariškiai sustojo į savo vietas palei menės sienas. Iš ga- 
lerijų atsklido laukinė muzika, pasirodė akrobatai, gimnastai, klou- 
nai. Kilo, griuvo ir vėl kilo gyvos piramidės; klounai vaipėsi bei 
žiauriai tyčiojosi vienas iš kito - šito, beje, iš jų ir tikėtasi, akroba- 
tai su gimnastais neįtikėtinu greičiu vartėsi aplink klounus, vaikš- 
čiojo tarp galerijų ištemptu lynu, skriejo pakibę ant trapecijų palei 
pat lubas... 

Flanos Kranberietės nedomino akrobatai, jos nejuokino klounų 
pokštai: Garnio kaukė vis sukosi nepažįstamųjų pusėn. Grafienė 
apžiūrinėjo pasiuntinius su jai nebūdingu, tačiau nuoširdžiu smalsu- 
mu, manydama, jog būtų neblogai pažinti svetimšalius artimiau, 
nes, jeigu jie nėra visiškai panašūs į žmones, 0, matyt, taip ir yra, 
artimesnė pažintis galėtų suteikti jai naujų, iki tol nepatirtų pojūčių. 

Meliadas, nepajėgiantis atsikratyti minties, jog kažkas karalių 
nuteikė prieš jį, ir jis tapo sąmokslo auka, kaip įmanydamas stengė- 
si maloniai elgtis su svečiais. Norėdamas, jis kiekvienam žmogui 
galėjo sudaryti gerą įspūdį, kaip tai, pavyzdžiui, nutiko su grafu 
Brasu, tačiau šį kartą jis mėgino bergždžiai, ir baronas baiminosi, 
kad pasiuntiniai girdi jo balse melą. 

- Ar jums patinka pasirodymas, lordai? - klausinėjo baronas, 
bet vietoj atsako išvysdavo tingų linktelėjimą. - Argi klounai nejuo- 
kingi? - Nežymus Kao Šalano Gato rankos judesys reiškė pritari- 
mą. - Koks meistriškumas! Atsigabenome šiuos gimnastus iš Ito- 

lijos. O šiuos akrobatus labai mėgo Krakuvos hercogas... Tikriau- 
siai ir jūsų imperatoriaus rūmuose yra tokių meistrų?.. 

Vietoj atsako - atsainus kito pasiuntinio, Orkajaus Heono Funio 
judesys. 

Baronas jautė vis didėjančią įtampą. Jam atrodė, jog šie stuob- 
riai labai aukština save, kad jie bjaurisi jo pastangomis elgtis malo- 
niai... Nevaržomai šnekučiuotis darėsi vis sunkiau. 

Pagaliau baronas atsistojo, dar kartą pliaukštelėdamas delnais: 

- Pakaks! Išveskite artistus. Dabar pasimėgausime egzotiškes- 
niu reginiu! 

Į menę įžengė erotikos gimnastai. Nesudėtingas jų menas, įkai- 
tinantis gašlius lordus, Imperijoje buvo labai populiarus. Meliadas 
kikeno, pažinęs kai kuriuos atlikėjus ir pasakodamas apie juos pa- 
siuntiniams: 

- Šis buvo Madžarijos kunigaikščiu, o tos dvynės - Turkijos 
karaliaus seserys. Štai tą blondinę aš asmeniškai paėmiau drauge su 
tuo kumeliuku iš Bulgarijos. Daugelį pats apmokiau. 

Pasirodymas truputį apramino Meliado nervus, tačiau pasiun- 
tiniai liko bejausmiai. 

Pagaliau vaidinimas baigėsi, atlikėjai paliko menę, o emisarai, 
rodės, lengviau atsikvėpė. Pagyvėjęs Meliadas, vis dar svarstyda- 
mas, kraujas ar vanduo teka šių padarų gyslomis, paliepė pradėti 
balių. 

- O dabar, ponai, - tarė jis, atsistodamas, - pasivaikščiosime po 
menę. Susipažinsime su tais, kuriuos pakvietėme įūsų garbei ir su- 
teiksime garbę jiems susipažinti su jumis. 

Nesilankstančiomis kojomis Komunazijos pasiuntiniai patraukė 
paskui baroną Meliadą; jų galvos kilo gerokai aukščiau virš susirin- 
kusių dvariškių. 

- Ar nenorėtumėte pašokti? - paklausė baronas. 

- Apgailestauju, bet mes nešokame, - bejausmiu balsu tarė Kao 
Šalanas Gatas. Kadangi, pagal etiketo reikalavimus, būtent garbingi 
svečiai turi pradėti balių, toks atsakymas reiškė, jog šokių nebus. 
Meliadas paniuro. Ko iš jo tikisi imperatorius Hoanas? Juk tai be- 
dvasiai robotai! 

- Pas jus Komunazijoje nešokama? - vos tvardydamas įniršį 
paklausė baronas. 

- Šokama, bet ne taip, kaip jūs įsivaizduojate, - pasakė Orkajus 

Heonas Funis, ir nors jo balsas skambėjo įprastai, baronui susidarė 
įspūdis, jog Komunazijos aukštuomenė niekina tokias paprastas 
pramogas... Ak, kaip sunku elgtis mandagiai su šiais išdidžiais ne- 
pažįstamaisiais! Meliadas, nepratęs slėpti savo jausmų, ypač nuo 
kažin kokių svetimšalių, prisiekė su jais atsiteisti - jeigu jam bus 
leista vadovauti vienai iš armijų, žygiuojančių užkariauti Rytus. 

Baronas Meliadas sustojo priešais Adazą Prompą. 

- Leiskite pristatyti mūsų didįjį karvedį, grafą Adazą Prompą, 
Šuns Ordino magistrą, Pario bei Munheimo protektorato princą. 

Šuns kaukę dėvintis žmogus nusilenkė. 

- Grafas Prompas žygiavo priešakinėse gretose armijos, užka- 
riavusios visą Europos žemyną per dvejus metus, nors tam mes 
ketinome skirti visus dvidešimt metų, - tęsė Meliadas. - Jo šunys 
nenugalimi! 

- Baronas man meilikauja, - atsiliepė Adazas Prompas. - Ne- 
abejoju, kad jūsų šalyje yra tokių pat stiprių karių. 

- Gali būti. Esu girdėjęs, jog Tamsiosios imperijos kariai tokie 
pat nuožmūs, kaip mūsų drakonšunys, - pasakė Kao Šalanas Gatas. 

- Drakonšunys? Kas tai? - paklausė Meliadas, prisiminęs kara- 
liaus nurodymus. 

- Granbretanėje apie juos nesate girdėję? 

- Galbūt mes kitaip juos vadiname? Kaip jie atrodo? 

Kao Šalanas Gatas pakėlė krivulę: 

- Jie du kartus aukštęsni už žmogų - kalbu apie mūsų žmogų, 
- turi septyniasdešimt aštrių lyg skustuvas dantų. Gauruoti, nagai it 
katės. Jie padeda mums numygti laukines reptilijas, kurias dresuo- 
jame karo reikmėms. 

- Suprantu, - burbtelėjo Meliadas, mąstydamas apie tai, jog ka- 
ras su šiomis bestijomis pareikalaus ypatingos taktikos. - Kiek dra- 
konšunių esate išdresiravę? 

- Daug, - trumpai tarstelėjo pasiuntinys. 

Jie žingsniavo per menę, trumpai šnekteldami su aristokratais 
bei jų damomis, kiekvienas prie kurio stabtelėdavo, panašiai kaip 
Adazas Prompas, užduodavo iš anksto paruoštą klausimą, padėda- 
mi Meliadui išpešti iš pasiuntinių kuo daugiau žinių. Tačiau svetim- 
šaliai, pasakodami apie savo šalies jėgą bei galybę, vengė kalbėti 
apie armijos gausą bei savų ginklų veikimo principus. Meliadas su- 

prato, jog tokiai informacijai išpešti prireiks ne vieno vakaro... jei 
apskritai tai įmanomą. 

- Jūsų mokslininkai tikriausiai labai sumanūs. Gal net suma- 
nesni už mūsiškius... - pastebėjo jis. 

- Tikriausiai. Nesu mokslo žinovas. Nors būtų įdomu palyginti, 
- pasakė Orkajus Heonas Funis. 

- Tikrai įdomu, - pritarė Meliadas. - Pavyzdžiui, girdėjau, kad 
jūsų skraidymo mašina gali akimirksniu perkelti žmones už tūks- 
tančio mylių. 

- Tai ne skraidymo mašina, - pasakė Orkajus Heonas Funis. 

- Štai kaip? Kas gi tai? 

- Ji juda kiaurai žemę. Mes ją vadiname Žemės ratais. 

- Kokio kuro jai reikia? Kas leidžia jai skverbtis kiaurai žemę? 

- Mes ne mokslininkai, - įsiterpė Kao Šalanas Gatas, - ir nesu- 
prantame, kaip veikia mūsų mechanizmai. Tai žemesnių kastų darbas. 

Meliadas vėl pasijuto užgautas, bet tuo metu jie prisiartino prie 
moters Garnio kauke - prie grafienės Flanos. Baronas supažindino 
ją su pasiuntiniais. 

- Kokie jūs aukšti, - krūtininiu balsu tarė moteris. - Taip, labai 
aukšti... 

Meliadas ketino žingsniuoti toliau, bet grafienė jį sustabdė - ko 
baronas, beje, nesitikėjo. Jis pristatė ją pasiuntiniams tik norėdamas 
šiek tiek atsikvėpti. 

Priėjusi arčiau, Flana palietė Orkajaus Heono Funio petį: 

- Ir pečiai jūsų labai platūs... 

Nieko nepasakęs, pasiuntinys sustojo. Nejaugi grafienė jį su- 
domino? Meliadas suglumo. Tačiau tai visiems paranku - šiuo me- 
tu pasiuntiniams svarbu nesugadinti santykių su Granbretane, o 
Granbretanei svarbu išlaikyti gerus santykius su pasiuntiniais. 

- Leiskite man truputį jus prablaškyti... - tarė Flana, parodyda- 
ma dviprasmišką judesį. 

- Dėkoju, bet apie pasilinksminimus dabar ne laikas galvoti, - 
pasakė pasiuntinys, ir jie patraukė toliau. 

Nustebusi Flana žiūrėjo jiems pavymui. Jai dar niekas nėra at- 
sakęs, tad grafienė liko labai suintriguota. Pasitaikius pirmai progai, 
reikės pratęsti pažintį... O, jie tokie neįprasti, šie nerangūs padarai 
nesilankstančiomis kojomis! "Jie panašūs į metalines lėles, - galvo- 
jo Flana. - Įdomu, kas galėtų pažadinti juose žmogiškus jausmus?" 

Išdažytos odinės jų kaukės lingavo virš minios, o Meliadas jau 
pristatė jiems Joriką Nankenseną bei jo damą, hercogienę Falmoli- 
vą Nankensen, kuri jaunystėje kovėsi petis petin drauge su vyru. 

Kai prisistatymai baigėsi, baronas Meliadas grįžo prie savo auk- 
sinio sosto labai nustebęs bei nusivylęs. Jis vis dar nesuvokė, kur 
pradingo jo varžovas Šenegaras Trotas, ir kodėl karalius nesiteikė 
pasidalinti su juo informacija apie tai. Jam norėjosi tučtuojau atsi- 
kratyti savo pareigų priimant svečius ir skubėti į Taragormo labo- 
ratoriją. Jis nekantravo išgirsti apie mokslinius Laiko rūmų valdy- 
tojo atradimus bei sužinoti, ar egzistuoja galimybė pagaliau surasti 
nekenčiamą Braso pilį. 


8. MELIADAS LAIKO RŪMUOSE 


PRALEIDĘS BEMIEGĘ NAKTĮ ir pakirdęs vos prašvitus, ba- 
ronas Meliadas nuskubėjo pas Taragormą į Laiko rūmus. 

Londroje nedaug atvirų gatvių. Namai, pilys, sandėliai bei ba- 
rakai sujungti dengtais praėjimais. Turtuolių rajonuose juos nuda- 
žydavo ryškiomis spalvomis, tad susidarydavo įspūdis, jog sienos 
pastatytos iš emaliu apglaistyto stiklo, o vargetų kvartaluose atro- 
dė, kad jie sulipdyti iš paprasto pilko akmens, 

Įsitaisiusį dengtuose neštuvuose Meliadą nešė dvylika nuogų, 
rausvai dažytais skruostais vergių. Taragormą baronas ketino ap- 
lankyti iki atsibundant tiems storžieviams - Komunazijos pasiunti- 
niams. Galbūt toji paslaptinga šalis rėme Hokmuną bei kitus bėglius, 
tačiau Meliadas neturėjo prieš juos jokių įkalčių. Tačiau baronas 
kliovėsi Taragormo išradimais. Tada, gavęs visus būtiniausius įro- 
dymus, jis sugebės pasiteisinti karaliui ir atsikratys nemalonios bei 
varginančios užduoties - vaidinti emisarams svetingą šeimininką. 

Gatvė platėjo, pasigirdo keisti garsai - duslūs smūgiai ir mono- 
toniškas mechanizmų ūžesys. Meliadas žinojo, kas tai. Taragormo 
laikrodžiai. 

Neštuvams artinantis prie Laiko rūmų, triukšmas stiprėjo: 
čerškėjo tūkstančiai milžiniškų švytuoklių, zirzė bei girgždėjo me- 
chanizmai, plaktukai talžė gongus bei cimbolus, giedojo mechani- 
niai paukšteliai, šnekučiavosi mechaniniai balsai. Trumpai tariant, 
aidėjo įvairiausiais triukšmas, bet visus garsus beveik nustelbė 

skardus sunkus šnypštimas - taip orą skrodė prie pat Švytuoklės 
menės lubų pritvirtinta švytuoklė. Čia Taragormas atlikdavo didžiąją 
dalį savo eksperimentų. Salėje ne tik matėsi keli šimtai visokiausio 
dydžio laikrodžių, patys rūmai irgi buvo milžinišku laikrodžiu, su- 
derinančiu visų kitų veikimą. 

Meliado neštuvai prisiartino prie kelių gana neaukštų bronzinių 
durų, priešais juos iššokęs mechaninis žmogus, pastojo baronui kelią. 

- Kas trikdo Lordo Taragormo ramybę jo Laiko rūmuose? 

- Baronas Meliadas, jo svainis, karaliui-imperatoriui leidus, - 
garsiai paaiškino baronas. 

Durys dar ilgai neatsidarė; Meliadas baiminosi, kad jo taip ir 
neįsileis. Bet pagaliau vyriai lėtai atsivėrė, ir Meliado neštuvai įlin- 
gavo vidun. 

Baronas Meliadas atsidūrė salėje lenktomis sienomis, prime- 
nančiomis laikrodžio korpusą; triukšmas buvo neįtikėtinas: tiksėji- 
mas, girgždėjimas, zyzimas, skambesys, smūgiai, šnaresys bei dū- 
žiai... Jei ne šalmas ant galvos, baronas užsikimštų ausis: nuo tokio 
triukšmo galima apkursti. 

Šia sale barono neštuvai pateko į kitą salę, drapiruotą audeklais, 
sugeriančiais didumą stipriausių garsų (audinio piešinys vaizdavo 
šimtus įvairiausių stilizuotų laiko matavimo prietaisų). Čia neštuvus 
nešusios merginos pastatė juos ant žemės. Baronas Meliadas ati- 
traukė užuolaidėles ir ėmė laukti savo svainio. 

Ir vėl jo manymu praėjo labai daug laiko, kol pagaliau priešin- 
goje salės pusėje pasirodė žmogus, dėvintis siūbuojančią kaukę su 
ciferblatu. 

- Tokį ankstų rytą, brolau, - susiraukė Taragormas, artinda- 
masis prie barono. - Apgailestauju, kad priverčiau laukti, bet aš ne- 
spėjau papusryčiauti. 

Meliadas, prisiminęs, jog Taragormas visada stokojo taktišku- 
mo ir nesilaikė paprasčiausių padorumo taisyklių, griežtai tarė: 

- Ką gi, atsiprašau, brolau, tačiau aš nekantrauju pamatyti tavo 
darbus. 

- Aš pamalonintas. Čionai, broli. 

Taragormas pasisuko ir nužingsniavo link durų, pro kurias 
prieš minutę įėjo. Meliadas nusekė iš paskos. 

Perėję brangiais audeklais drapiruotais koridoriais, vyrai pri- 
siartino prie aukštų, skląsčiu užšautų durų. Taragormas vos atitrau- 

kė sunkų tašą, ir durys atsidarė. Pūstelėjo netikėtas vėjo gūsis. Me- 
liadą apkurtino vienodas gaudesys, primenantis milžiniško būgno 
garsą, jei jis labai tankiai būgnijamas lazdelėmis. 

Baronas intuityviai kilstelėjo galvą ir išvydo tiesiai virš jo siū- 
buojančią svyruoklę. Svambalas - penkiasdešimt tonų vario, - išlie- 
tas lyg spinduliuojanti saulė ir papuoštas brangakmeniais, žarstė 
tūkstančius blyksnių. Sienomis šokavo saulės zuikučiai. Vėjas 
kaukdamas plaikstė Meliado apsiausto skvernus, tad atrodė, jog ba- 
ronui už nugaros spurda du šilkiniai sparnai. Išilgai salės rikiavosi 
mechanizmų eilės, labai skirtingose montavimo stadijose, lentynos 
su laboratorine įranga, variniais, bronziniais bei sidabriniais instru- 
mentais, plonos aukso vielos ritiniais, brangiausių siūlų sruogomis, 
laiko matavimo prietaisais - vandens, ankeriniais, spyruokliniais 
laikrodžiais; laikrodžiais ant guolių, rankiniais, staliniais, astronomi- 
niais, astroliabijomis, skeleto, lapų, saulės disko formos laikro- 
džiais... Prie jų triūsė Taragormo tarnai - įvairių šalių mokslininkai 
bei inžinieriai, kadaise buvę savų valstybių pasididžiavimu. 

Kol Meliadas dairėsi, viename salės kampe staiga plykstelėjo 
ryški purpurinė ugnis, kitame ištryško žalsvų kibirkščių fontanas, ir 
iš kažin kur ėmė virsti raudonų dūmų tumulai. Baronas pamatė, 
kaip dulkėmis virto juoda mašina, o aptarnavęs ją žmogus užsiko- 
sėjo, nugriuvo ir pradingo. 

- Kas tai buvo? - baronas išgirdo ramų balsą ir atsisuko. 

Kalanas Vitalietis, svarbiausias rūmų mokslininkas, irgi atvyko 
aplankyti Taragormo. 

- Laiko pagreitinimo eksperimentas, - pasakė Taragormas. - 
Gaila, bet šio proceso mes negalime kontroliuoti. Kol kas negalime. 
Pažvelkite čia... - jis mostelėjo į didelę kiaušinio formos mašiną iš 
geltonos pusiau skaidrios medžiagos. - Šis prietaisas sukuria prie- 
šingą efektą, kurio, deja, kol kas irgi nekontroliuojame. Stovintis už 
prietaiso žmogus, - jis parodė Meliadui nejudančią figūrą, kurią ba- 
ronas iš pradžių palaikė laikrodžio "su paveikslėliais" mechanine lė- 
le, - tokios būsenos jau keletą savaičių. 

- Oką pasakysite apie keliavimą laiku? - paklausė Meliadas. 

- Apsisuk, - tarė Taragormas. - Matai sidabrinių dėžių virtinę? 
Šį prietaisą sukūrėme neseniai, jis leidžia perkelti laike skirtingus 
daiktus - į praeitį arba ateitį; tiesa, paklaida didelė. Tačiau gyvi pa- 
darai tokiose kelionėse labai kenčia, tik nedaugelis vergų bei gyvū- 

nų tai ištvėrė, ir visi jie kentėjo siaubingus skausmus, nes buvo su- 
luošinti. 

- Jeigu būtume patikėję Touzė, - įsiterpė Kalanas, - kelionių 
laiku paslaptis tikriausiai jau būtų mūsų rankose. Nereikėjo iš jo 
juoktis... Bet iš kur galėjau žinoti, jog šis juokdarys tikrai žino pa- 
slaptį! 

- Ką? Kaip tai? - Meliadui neteko girdėti apie jokį Touzė. - Tou- 
zė? Dramaturgas? Maniau, jis mirė! Ką jis žinojo apie keliones laiku? 

- Jis grįžo į Londrą ir, matyt, norėdamas susigražinti savo pa- 
dėtį rūmuose, papasakojo istoriją, jog kažin koks senis vakaruose 
išmokė jį keliauti laiku - minties galia, kaip jis tvirtino. Na, mes pa- 
sikvietėme jį čionai ir, norėdami pajuokauti, paprašėme jo kur nors 
persikelti. Tada barone Meliadai, jis pradingo! 

- Jūs... jūs net nemėginote jo sulaikyti? 

- Niekas jo rimtai nevertino! - šūktelėjo Taragormas. - Ar tu 
galėtum patikėti? 

- Aš būčiau ėmęsis tam tikrų atsargumo priemonių. 

- Manėme, jog jis paprasčiausiai nori patikti rūmams. Priešin- 
gai nei tu, brolau, mes nesigriebiame už ko pakliuvo. 

- Ką nori šiais žodžiais pasakyti, broli? - griežtai paklausė Me- 
liadas. 

- Noriu pasakyti, jog mūsų darbas labai rimtas, nepripažįstan- 
tis skubos, o tau reikia greito rezultato... Ir tik tam, kad atkeršytum 
Braso pilies gyventojams. 

- Brolau, aš - karys, veiksmo žmogus, nemėgstu žaisti su žais- 
liukais arba rymoti prie knygų! 

Patenkinęs tokiu atsaku savimeilę baronas Meliadas grįžo prie 
Touzė temos. 

- Vadinasi, tas rašeiva sužinojo paslaptį iš senio, gyvenančio 
kažin kur vakaruose? 

- Bent jau taip jis sakė, - patvirtino Kalanas. - Tikriausiai mela- 
vo. Jis sakė, jog svarbiausia - minties galia. Bet aš nemanau, kad 
Touzė tai sugebėtų. Vis dėlto tai faktas: Touzė ištirpo ore mūsų 
akyse. 

- Kodėl man niekas apie tai nepranešė?! - suriaumojo Meliadas. 

- Tavęs tada nebuvo žemyne, - pasakė Taragormas. - Kita 
vertus, nemanėme, jog tai sudomins tokį veiklos žmogų, kaip tu. 

- Tačiau jo žinios galėjo praversti jūsų darbe, - pareiškė Melia- 
das, - Regis, jūs daug ką praradote! 

Taragormas gūžtelėjo pečiais: 

- Dabar neverta aušinti burnos. Mes po truputį stumiamės pir- 
myn... 

Nugriaudėjo sprogimas, kažkas suriko, oranžinis blyksnis ap- 
švietė salę... 

- „tad netrukus užkariausime laiką, kaip jau užkariaujame erdvę. 

- Maždaug po tūkstančio metų... - prunkštelėjo Meliadas ir su- 
simąstė. - Vakarai... Būtina rasti senį. Kuo jis vardu? 

- Touzė sakė, kad jo vardas - Maiganas, ir kad jis didis burti- 
ninkas. Tačiau man atrodo, jog Touzė melavo. Argi vakaruose li- 
ko nepaliestų žemių? Nuo Baisiojo tūkstantmečio laikų tenai niekas 
negyvena, išskyrus piktus bjaurius padarus. 

- Mes turime tenai vykti, - ryžtingai pareiškė Meliadas. - Išnar- 
šysime visą Jelį, bet senį rasime!.. 

- Tik ne aš, - krūptelėjęs, pasakė Kalanas. - Neprieinami kal- 
nai, laukiniai žvėrys... Aš ir čia turiu rūpesčių iki kaklo - laivuose 
reikia įrengti naujus variklius, kurių dėka užkariausime visą pasaulį 
taip pat lengvai, kaip ir Europą... Manau, jūs irgi, barone Meliadai, 
turite neatidėliotinų reikalų - pavyzdžiui, mūsų svečiai... 

- Velniop svečius! Jie tik gaišina brangų laiką... 

- Netrukus galėsiu duoti tau, brolau, laiko į valias, - pasakė Ta- 
ragormas. - Tik palūkėk... 

- Tfu! Aš neturiu ką čia veikti! Šios subyrančios dėžės bei 
sprogstančios mašinos palieka įspūdį tik kvailam žiūrovui, bet man 
iš jų jokios naudos. Žaisk savo žaidimus, brolau, žaisk. Linkiu vi- 
sokeriopos sėkmės! 

Ir jausdamas didžiulį palengvėjimą, jog daugiau nebereikia 
mandagiai elgtis su taip nekenčiamu svainiu, Meliadas išėjo iš Švy- 
tuoklės salės ir nužingsniavo link neštuvų. 

Klestelėjęs ant pagalvių, suirzęs baronas paliepė vergėms kuo 
skubiau nešti jį iš čia. 

Keliaudamas atgal, Meliadas apsvarstė Laiko rūmuose išgirstas 
naujienas. Pirmai progai pasitaikius reikia atsikratyti pasiuntinių ir 
vykti į vakarus. Tenai jis atseks Touzė kelią ir suras senį, kuris ne 
tik saugo laiko paslaptį, bet, ko gero, žino būdą, kaip atkeršyti Bra- 
so pilies gyventojams. 

9. INTERLIUDIJA BRASO PILYJE 


GRAFAS BRASAS BEI OLADANAS iš Bulgarijos kalnų, pasi- 
balnoję žirgus, išjojo link pelkių. Rytiniai pasijodinėjimai jau tapo 
įpročiu. 

Po riterio Juodais bei Auksiniais šarvais apsilankymo grafas lio- 
vėsi vengęs draugijos ir net truputį pralinksmėjo. Elverecas Touzė 
vis dar buvo uždarytas viename pilies bokšte, tačiau jis, regis, ne- 
siskundė savo likimu - nuo tada, kai Bogentalis atnešė jam popie- 
riaus, plunksnų bei rašalo ir paprašė parašyti pjesę, kad dramatur- 
gas nors tokiu būdu atidirbtų už maitinimą. Bogentalis net pažadėjo 
jam negausių, bet įdėmių klausytojų ratelį. 

- Norėčiau žinoti, kaip sekasi Hokmunui, - ištarė grafas. - Ap- 
maudu, kad ne aš ištraukiau trumpąjį šiaudą... 

- Man irgi apmaudu, - pritarė Oladanas. - D'Averkui pasisekė. 
Gaila, kad turime tik du žiedus. Jeigu jie grįš ir atneš daugiau, mes 
dar, ko gero, pasigalynėsime su Tamsiąja imperija. 

- Vis dėlto tai pavojingas sumanymas, drauguži Oladanai, - kišt 
nosį į Granbretanę bei ieškoti to Maigano. 

- Kadaise girdėjau sakant, jog retsykiais saugiau lindėti liūto 
nasruose, nei būti šalia liūto, - pasakė Oladanas. 

- Dar saugiau gyventi šalyje, kurioje apskritai nėra liūtų, - šyp- 
telėjo Brasas. 

- Ką gi, grafe, tikėkimės, kad liūtai jų nesuris. - Oladanas nu- 
sižiovavo. - Gal tai kvaila, tačiau aš vis tiek pavydžiu Hokmunui bei 
d'Averkui... 

- O aš jaučiu, kad mes jau neilgai sėdėsime rankas sudėję, - ta- 
rė grafas, pasukdamas arklį siauru takeliu, vingiuojančiu link nen- 
dryno. - Manau, mums iš visų pusių gresia pavojus. 

- Kaip tik dėl šito jaudinuosi mažiausiai, - burbtelėjo Aladanas. 
- Baiminuosi dėl Izoldos, Bogentlio bei paprastų miestiečių - jie ne- 
pratę prie tokio gyvenimo būdo, kokį gyvename mes... 

Vyrai jojo link jūros, mėgaudamiesi tyla bei ramybe. Tačiau 
mintimis jie vis grįždavo tenai, kur žvangėjo kalavijai bei liejosi 
kraujas. 

"Ar nebūtų geriau sunaikinti mus saugančią Krištolo Mašiną, - 
svarstė grafas Brasas, - ir grįžti į paliktą pasaulį? Grįžti - ir dėl jo kau- 
tis? Net jei nėra nė mažiausios galimybės nugalėti Tamsiąją imperiją..." 

10. LONDRA IŠ PAUKŠČIO SKRYDŽIO 


ORNITOPTERIO SPARNAI skrodė orą; skraidantis aparatas 
sklandė virš Londros. 

Tai didelė, penkiems žmonėms pritaikyta mašina, kurios meta- 
linį korpusą puošė keistas ornamentas. 

Meliadas kiek akys apima apžvelgė horizontą ir pasižiūrėjo že- 
myn. Pasiuntiniai irgi žvilgtelėjo, tačiau tik iš mandagumo: atrodė, 
dar truputis, ir sunkios kaukės nukris nuo pečių. 

- Štai tenai matosi Hoano rūmai, - pasakė Meliadas, pabrėžda- 
mas savo karaliaus rezidencijos svarbą. Iškildami aukščiau kitų pa- 
statų, rūmai stiebėsi pačiame miesto centre, viduryje milžiniškos 
dykynės - skirtingai nuo daugumos pastatų, prie rūmų negalėjai 
prieiti dengtais koridoriais. Keturi saulėje žvilgantys gryno aukso 
bokštai, buvo tokie milžiniški, jog net ornitopteris, skrendantis aukš- 
tai virš miesto, sklendė žemiau viršutinių aukštų. Kiekvieno rūmų 
aukšto bareljefai vaizdavo žiaurius darbus, kuriais garsėjo Tamsioji 
imperija. Parapetų kampuose stūksojo didžiulės šlykščios statulos, 
regis, tuoj nukrisiančios iš to svaiginančio aukščio. Rūmai išmargin- 
ti visomis įmanomomis spalvomis, suderintomis taip, kad žiūrin- 
čiajam jau po kelių sekundžių pradėdavo ašaroti akys. 

- Laiko rūmai... - tęsė Meliadas, rodydamas į milžiniško laikro- 
džio formos pastatą. 

- Mano paties rūmai... 

Niūrus juodas statinys, sidabro apdaila. 

- Garsioji Taimos upė. 

Per kruvinai raudonas vandeningos upės bangas slinko juodo 
medžio baržos, brangiais metalais bei pusbrangiais akmenimis pa- 
puošti iš tiko pagaminti laivai, išskleidę didžiulės bures pieštais arba 
siuvinėtais raštais. 

- Kairėje, - pakiliai pasakojo baronas Meliadas, širdyje kunku- 
liuodamas iš pykčio, - mūsų Kabantis bokštas. Matote, jis tarsi nu- 
karęs iš dangaus, tačiau žemės nesiekia. Tai vieno mūsų burtininko 
eksperimentų rezultatas. Kerėtojui pavyko pakelti bokštą nuo že- 
mės keliomis pėdomis, bet ne aukščiau. Paskui paaiškėjo, kad jis 
nebegali jo nuleisti; nuo to laiko bokštas ir liko kaboti. 

Baronas aprodė pasiuntiniams prieplaukas, kuriose iš didžiulių, 
granato raudonio karinių Granbretanės laivų iškraunami užgrobti 

lobiai; kaukių Nedėvinčiųjų rajoną, apgyvendintą visuomenės pa- 
dugnėmis; milžiniško teatro kupolą, kuriame kadaise buvo statomos 
Touzė pjesės; Vilko šventyklą - Ordino citadelę, su bauginančiai di- 
dele vilko galva ant stogo; daugybę kitų šventyklų, vainikuotų to- 
kiomis pat keistomis akmeninių žvėrių galvomis... 

Visą dieną jie sklandė virš miesto, nusileisdami tik papildyti 
kuro bei pakeisti lakūnus. Meliadas kamavosi iš nuobodulio. Jis ap- 
rodė svečiams visas įžymybes, garsinančias šį senąjį miestą, steng- 
damasis, kaip liepė Karalius, priblokšti pasiuntinius Tamsiosios im- 
perijos galybe. 

Vakare, besileidžiančiai saulei apgobus miestą grėsmingu rau- 
doniu, Baronas Meliadas, lengviau atsidusęs, paliepė lakūnui grįžti 
į nusileidimo aikštelę ant karališkų rūmų stogo. 

Metaliniai sparnai protestuodami džeržgė, mašina traškėdama 
nusileido. Pasiuntiniai nerangiai išsiropštė iš kabinos - visai kaip me- 
chaninės lėlės. 

Visi nuėjo prie vos pastebimo rūmų įėjimo ir nusileido sraigti- 
niais laiptais. Mirksinčia šviesa apšviestame koridoriuje juos pasi- 
tiko garbės sargyba - šeši aukšto rango Maldininko Ordino karo 
vadai. Jų kaukės atspindėjo šviesos blyksnius. Sargyba palydėjo 
pasiuntinius į kambarius, kuriuose jie valgys bei ilsėsis. 

Prie svečiams skirtų apartamentų durų baronas Meliadas pas- 
kubomis atsisveikino, pažadėjęs. jog rytoj jie aptars mokslo klausi- 
mus, bei palygins Komunazijos pasiekimus su Granbretanės pasie- 
kimais. 

Žingsniuodamas siaurais, prieblandoje skendinčiais koridoriais, 
jis vos kaktomuša nesusidūrė su karaliaus giminaite - Flana, grafie- 
ne Kranberiete. 

- Mano pone! 

Baronas pasitraukė, praleisdamas damą. 

- Labai atsiprašau, mano ponia. 

- Jūs taip skubate, pone! 

- Taip, Flana. 

- Regis, esate prastai nusiteikęs... 

- Prasčiau nebūna. 

- Ar galiu jus paguosti? 

- Flana, tiek reikalų... 

- Reikalus reikia tvarkyti aiškia galva, mano pone. 

- Tikriausiai. 

- Bus geriau, jeigu jūsų įniršis atvės. 

Baronas ketino eiti šalin, bet, pagalvojęs, stabtelėjo. Meliadas 
žinojo, kaip Flana moka guosti. Galbūt ji teisi ir dabar jam labai rei- 
kalinga. Tačiau vos pasiuntiniams išvykus iš Londros reikia ruošis 
ekspedicijai į vakarus. Kita vertus, emisarai praleis čia dar kelias 
dienas... Praėjusi naktis buvo bjauri, baroną kankino bloga nuotai- 
ka. Su Flana jis bent jau pasijus vyru. 

- Tikriausiai, - mąsliai pakartojo Meliadas. 

- Tada skubėkime į mano apartamentus, pone, - nekantriu bal- 
su ištarė grafienė. 

Meliadas paėmė ją už rankos, iš anksto gardžiuodamasis lau- 
kiančiais malonumais. 

- Ak, Flana, - sumurmėjo jis. - Ak, Flana. 


11. GRAFIENĖS FLANOS MINTYS 


IEŠKOTI MELIADO draugijos Flaną skatino kiek kitokios 
priežastys, mat ją labiausiai domino barono globotiniai - du neran- 
gūs milžinai iš Rytų. 

Kai pasruvę prakaitu Flana bei baronas tysojo didžiulėje grafie- 
nės lovoje, ji paklausė apie emisarus, ir Meliadas išpasakojo jai savo 
bėdas - apie taip. kaip nekenčia savo užduoties bei tų stuobrių; 
apie slaptą norą atkeršyti priešams, kurie, beje, nužudė jos vyrą. 
Papasakojo ir tai, jog kažin kokioje dykoje Jelio provincijoje Tou- 
zė rado senį, ko gero, žinantį būdą, kaip pasiekti barono priešus... 
Net papasakojo apie savo baimes, puikiai žinodamas, jog negalima 
dalintis slapčiausiomis mintimis su moterimi, juolab su Flana: apie 
tai, jog, regis, pateko monarcho nemalonėn, prarado pagarbą, jog 
svarbias užduotis, kurias anksčiau pavesdavo Meliadui, pastaruoju 
metu karalius patiki kitiems pavaldiniams - pavyzdžiui, Šenegarui 
Trotui... 

- Ak, Flana, - murmėjo jis, jau grimzdamas į gilų miegą, - ko- 
kią galingą imperiją galėtume sukurti, jei tu būtum karalienė!.. 

Tačiau Flana nesigilino į jo kalbas, net nesiklausė jų, bet pa- 
prasčiausiai gulėjo, retsykiais nusisukdama, kad Meliadas nepama- 

tytų jos veido išraiškos. Mintimis ji skrajojo visai kitoje vietoje: emi- 
sarų, miegančių dviem aukštais aukščiau, kambariuose. 

Miegodamas Meliadas knarkė ir šnarpštė. 

Pagaliau ji atsikėlė iš lovos, apsirengė, pridengė veidą kauke ir, 
išsmukusi iš kambario, patraukė koridoriais bei laiptais link Maldinin- 
kų saugomų apartamentų. Sargybinių kaukės klausiamai sužiuro į ją. 

- Jūs žinote, kas aš, - teištarė Flana. 

Taip, jie ją pažino, tad pasitraukė nuo įėjimo. Grafienė pravėrė 
vieną durų pusę ir šmurkštelėjo į jaudinančią svečių kambarių tamsą. 


12. DEMASKAVIMAS 


TIK MĖNESIENA apšvietė kambarį, lovą, netvarkingai išmėty- 
tus papuošalus bei šarvus. Pataluose gulėjo žmogus. 

Grafienė prisiartino. 

- Mano pone?.. 

Netikėtai pašokęs, žmogus atsisėdo. Flana pamatė išsigandusias 
jo akis, ir tą pat akimirką jis ranka užsidengė veidą. Iš nuostabos 
grafienė vos nesuriko. 

- Juk aš jus pažįstu! 

- Kas jūs? - Nuogas žmogus, išnėręs iš šilkinių patalų, šoko 
pirmyn, mėgindamas ją sučiupti. - Moteris! 

- Ak, - sučiulbo ji. - O jūs - vyras. - Grafienė nusijuokė. - Ir 
visai ne milžinas, tiesiog labai aukštas. Įsisupęs į apsiaustą ir užsi- 
dėjęs kaukę, atrodėt visa pėda didesnis. 

- Ko jums reikia? 

- Noriu jus palinksminti, pone, bei pasilinksminti pati. Tiesa, 
gaila, jog jūs žmogus... Mes jau buvome susitikę - prieš dvejus me- 
tus Sosto Menėje. Meliadas pristatė jus karaliui... 

- Taigi, jūs buvote tenai tą dieną... - jis netikėtai sučiupo Flaną, 
kilstelėjo ranką, norėdamas nutraukti kaukę bei delnu užspausti 
burną. - Moteris įsikibo dantimis jam į pirštus... Ranka atsileido. - 
Kas jūs? - sušnabždėjo svečias. - Kiti žino apie mane? 

- Aš - Flana Mikosevar, grafienė Kranberietė. Niekas net nenu- 
tuokia, kad tu čia, bebaimi vokieti. Nebijok, aš nepakviesiu sargybi- 
nių, esu abejinga tiek politikai, tiek baronui Meliadui. Ir apskritai esu 
tau dėkinga, kad padėjai atsikratyti bjauraus, man pabodusio vyro. 

- Jūs - Mikosevaro našlė? 

- Taip. O tave aš pažinau iškart - dėl Juodojo akmens, kurį 
mėginai pridengti ranka. Juk tu hercogas Dorianas Hokmunas fon 
Kelnas ir atvykai čia taip apsirėdęs, norėdamas iššniukštinėti savo 
priešų paslaptis. 

- Manau, man teks jus nužudyti, ponia. 

- Bet aš neketinu tavęs išduoti, hercoge Dorianai... Bent jau kol 
kas. Tiesiog noriu suteikti tau malonumą, štai ir viskas... Tu nuplė- 
šei mano kaukę... - Ji kilstelėjo savo auksines akis, pažvelgdama 
jam į veidą. - Dabar telieka nuplėšti visa kita. 

- Ponia, - kimiai sušnabždėjo jis. - Aš negaliu. Esu vedęs. 

Grafienė nusijuokė. 

- Aš irgi. Aš irgi buvau ištekėjusi. Ir ne kartą... 

Svečias įdėmiai žiūrėjo į grafienę. Jo kaktą išpylė prakaitas, 
raumenys įsitempė. 

- Ponia, aš... aš negaliu... 

Kažin kas sušnarėjo, ir moteris pasisuko. 

Apartamentus skiriančios durys prasivėrė, ant slenksčio išdy- 
go aukštas gražus vyriškis, kuris apsimestinai kostelėjo ir nusilen- 
kė. Jis buvo visiškai nuogas. 

- Mano draugas, ponia, - tarė Hjulamas d'Averkas, - laikosi 
griežtų moralinių normų. Tačiau aš tikriausiai galėsiu padėti... 

Atsisukusi, Flana nužvelgė jį nuo galvos iki kojų. 

- Ką gi, jūs nepanašus į silpnuolį, - pasakė ji. 

D'Averkas nudelbė akis. 

- Ak, ponia, jūs tokia maloni! - priėjęs jis apkabino grafienę 
per pečius tr nusivedė į savo kambarį. - Padarysiu viską, ką pajėg- 
siu, ką leis padaryti silpna mano širdis. 

Durys užsivėrė, ir visas tirtantis Hokmunas liko vienas. 

Atsisėdęs ant lovos krašto, jis keiksnojo save, kodėl atsigulė 
miegoti be rūbų bei kaukės... Tačiau sunki diena privertė pamirš- 
ti atsargumą. Riterio Juodais bei Auksiniais šarvais planas pasiro- 
dė besąs gana rizikingas, bet nieko kita jie nesugalvojo - prieš pra- 
dėdami ieškoti seno burtininko Granbretanės vakaruose, jie turėjo 
išsiaiškinti, ar jis dar nepakliuvo į Londros požemius. Tačiau dabar, 
regis, jau nebepavyks šito sužinoti. 

Sargybiniai tikriausiai matė grafienę čia įeinant. Net ją nužu- 
džius ar bent surišus, sargybai kils įtarimas. Juk bičiuliai mieste, 

kuriame kiekvienas žmogus trokšta jų mirties. Čia nėra draugų, nė- 
ra jokios vilties išsigelbėti, jei juos demaskuos. 

Reikia bėgti iš čia, kol Flana nepaskelbė pavojaus... Bet kaip tai 
padaryti? Hokmunas nežinojo. 

Vyriškis užsidėjo šarvus, ant jų - savo juokingus apdarus. Vie- 
ninteliu ginklu buvo auksinė krivulė, kurią jam, kaip "žymiam Ko- 
munazijos pareigūnui", (kad viskas atrodytų įtikinamiau), davė ri- 
teris. Hokmunas pavartė ją rankose, su liūdesiu prisimindamas sa- 
vo kalaviją. 

Iki pat aušros jis taip ir nesumerkė akių, žingsniuodamas po 
kambarį ir bergždžiai stengdamasis rasti kokią nors išeitį iš susida- 
riusios padėties. 

Paryčiais Hjulamas d'Averkas kyštelėjo galvą į jo kambarį ir, 
nusiviepęs, tarė: 

- Labas rytas, Hokmunai! Drauguži, taip ir neužmigai? Puiku! 
Aš irgi. Grafienė - reikli moteris... Džiaugiuosi, kad tu susiruošęs. 
Reikia paskubėti. 

- Kur? Aš visą naktį mąsčiau, kaip iš čia išsikapstyti, bet nieko 
nesugalvojau... 

- O aš pasikalbėjau su Flana, ir ji papasakojo man daug įdomių 
dalykų - Meliadas, matyt, pasitiki ja. Ji sutiko mums padėti. 

- Kokiu būdu? 

- Mes pabėgsime jos ornitopteriu. Galime bet kada juo pasinau- 
doti. 

- Tu ja pasitiki? 

- Nieko kita nelieka... Matai, Meliadas neturėjo laiko ieškoti 
Maigano iš Landaro - jam sutrukdė laimingas atsitiktinumas - mūsų 
atvykimas. Tačiau baronas žino, kad Tauzė išgavo paslaptį iš kažin 
kokio vakaruose gyvenančio senio ir ketina jį surasti. Tad mes ga- 
lime pirmi rasti Maiganą. Dalį kelio nuskrisime Flanos ornitopteriu 
- moku jį valdyti, - o toliau keliausime pėsčiomis. 

- Tačiau mes neturime nei ginklų, nei tinkamų drabužių! 

- Ginklus bei drabužius mums parūpins Flana, kaukes - irgi. Jos 
drabužinėje tūkstančiai trofėjų, likusių nuo paskutiniųjų pergalių. 

- Turime keliauti pas ją tučtuojau! 

- Ne. Turime sulaukti jos grįžtant. 

- Kodėl? 

- Todėl, mano drauge, kad Meliadas gali dar miegoti jos kam- 
baryje. Kantrybės... Ir melskis, kad mums ir toliau taip sektųsi! 

Netrukus Flana sugrįžo, nusiėmė kaukę ir pabučiavo d' Averką 
- suglumusi lyg jaunutė mergina. Jos žvilgsnis sušilo, išnyko me- 
džiotojo azartas, tarsi d'Averke moteris būtų radusi sau kažin ką 
nauja - galbūt švelnumą, tokį svetimą Granbretanės vyrams. 

- Jis išėjo... - pasakė ji. - Hjulamai, aš vos nekuoktelėjau! Taip 
norisi tave sulaikyti, pasilikti čia, šalia savęs. Tiek metų jaučiau vi- 
dinę tuštumą, kurios niekuo nepajėgiau užpildyti. Tau beveik tai pa- 
vyko... 

D'Averkas pasilenkė ir, švelniai pabučiavęs grafienę į lūpas, 
nuoširdžiai pasakė: 

- Ir tu, Flana, ir tu mane kai kuo apdovanojai... 

Jis nerangiai išsitiesė, užsidėjo sunkius šarvus bei savo aukštą 
kaukę. 

- Eime, turime paskubėti, kol Rūmuose visi miega. 

Hokmunas užsimetė apsiaustą, ir vėl abu vyrai virto keistais, į 
žmones nepanašiais Komunazijos pasiuntiniais. 

Tiesiai iš kambario, Flana nuvedė juos pro sargybinius Maldi- 
ninkus (kurie, beje, pagarbiai atsilikę, iškart nusekė paskui juos) 
ryškiai apšviestais vingiuotais koridoriais link savo apartamentų. 
Sargybiniams liepė pasilikti už durų. 

- Jie juk praneš, kad matė mus drauge, - pasakė d'Averkas. - 
Flana, tave įtars! 

Kilstelėjusi Garnio kaukę, Flana nusišypsojo: 

- Ne. 

Pūkuotu kilimu ji nuėjo prie žvilgančios, briliantais puoštos ko- 
modos ir, pakėlusi dangtį, ištraukė ilgą vamzdelį, prie kurio krašto 
pritvirtintas minkštas kamuoliukas. 

- Šiame kamuoliuke nuodingos dujos, - paaiškino ji, - nuo ku- 
rių žmogus praranda protą, ima siautėti, o paskui miršta. Tad prieš 
mirtį sargybiniai lakstys koridoriais ir niekas nesužinos, jog jie sto- 
vėjo prie mano kambario durų. Šie nuodai manęs dar nė karto ne- 
apvylė!., 

Grafienė apie žmogžudystę kalbėjo taip atsainiai, jog Hokmuną 
nukrėtė šiurpas. 

- Man tereikia, - tęsė ji, - įkišti vamzdelį į rakto skylutę ir su- 
spausti kamuoliuką. 

Padėjusi savo ginklą ant komodos viršaus, Flana nuvedė juos 
per prabangius, iššaukiančiai ryškius kambarius į patalpą su dideliu 
langu, vedančiu į platų balkoną. Tenai, tvarkingai suglaudęs spar- 
nus stovėjo ornitopteris, panėšėjantis į gracingą rausvai sidabrinės 
spalvos garnį. 

Ji paskubomis nužingsniavo į kitą kambario galą ir atitraukė 
užuolaidą. Tenai, ant ilgos pakabos puikavosi visi trofėjai - jos mi- 
rusių vyrų ir meilužių drabužiai, kaukės bei ginklai. 

- Imkite viską, ko jums reikia, - sušnabždėjo ji. - Ir paskubėkite. 

Hokmunas išsirinko siauras juodas elnio odos kelnes, melsvo 
aksomo liemenę, odinį, brokatu apsiūtą perpetinį diržą su kalaviju 
bei ilgu, puikiai subalansuoti durklu, ir nužudyto Azrovako Miko- 
sevaro kaukę - nuožmų Maitvanagio atvaizdą. 

D'Averkas apsivilko ryškiai geltoną kostiumą, aukštus elnio 
kailio batus, siauras, kaip ir Hokmunas, kelnes ir žvilgantį mėlyną 
apsiaustą. Jis irgi išsirinko Maitvanagio kaukę, manydamas, jog du 
drauge keliaujantys to paties Ordino žmonės mažiau kris į akis. Da- 
bar jie niekuo nesiskyrė nuo kilmingų Granbretanės bajorų. 

Flana atidarė langą ir bičiuliai žengė į balkoną, į šaltą ūkanotą 
rytą... 

- Iki pasimatymo. - sušnabždėjo ji. - Turiu grįžti... Iki pasima- 
tymo, Hjulamai d'Averkai. Tikiuosi, dar susitiksime. 

- Aš irgi tikiuosi, Flana, - pasakė d' Averkas; jo balsas skambėjo 
neįprastai šiltai. - Iki pasimatymo... 

Įlipęs į ornitopterio kabiną, jis užvedė variklį. Hokmunas pas- 
kubomis atsisėdo prancūzui už nugaros. 

Suplasnojo sparnai, sudžeržgė metalas, ir į pilką Londros dan- 
gų pakilusi skraidyklė pasuko į vakarus. 


13. KARALIUS NEPATENKINTAS 


MELIADO SIELOJE grūmėsi patys prieštaringiausi jausmai, 
kai jis, įžengęs į Sosto Menę ir nuslopinęs susierzinimą, patraukė 
link Sosto Sferos. 

Balzganas skystis Sferoje liūliavo stipriau nei visada, ir tai ver- 
tė baroną dar labiau nerimauti. Jis įsiuto, sužinojęs, jog pasiuntiniai 

dingo, bijojo monarcho rūstybės ir karštai troško pradėti senio pa- 
iešką. Senio, atskleisiančio paslaptį, kaip nukakti iki Braso pilies. 

Mažiausiai jis jaudinosi dėl nestabilios savo padėties Rūmuose 
ir suterštos kario garbės; net nesibaimino, kad karalius gali ištremti 
jį į kaukių Nedėvinčių piliečių rajoną... Baronas nervingai pešiojo 
Vilko kaukės dirželį. Vis lėtesniu žingsniu jis pagaliau pasiekė Sosto 
Sferą ir pažvelgė į embrioną primenantį savojo monarcho kūnelį. 

- Didysis karaliau imperatoriau, tavo tarnas Meliadas. 

Parklupęs ant kelių, jis nusilenkė iki pat žemės. 

- Tarnas? Ne itin gerai mums tarnauji, Meliadai! 

- Aš gailiuosi, jūsų didenybe, bet... 

- Bet? 

- Neįtariau, kad jie ketina išvykti šiąnakt, pasinaudoję tuo pa- 
slaptingu būdu, kuriuo ir atvyko. 

- Tai buvo tavo darbas, Meliadai, - žinoti, ką jie mąsto. 

- Žinoti? Žinoti, ką jie mąsto, galingiausias karaliau?.. 

- Nuojauta tave apvylė, Meliadai. Anksčiau taip nenutikdavo. 
Anksčiau galėjai ja pasikliauti - ir niekada neklysdavai. O dabar tavo 
smegenys prikimštos kvailų keršto planų, nieko kito nepastebi... 
Meliadai, tie pasiuntiniai nužudė šešis geriausius mūsų sargybinius. 
Mes nežinome kaip - galbūt pasinaudojo užkeikimu, gal dar kuo 
nors, - tačiau jie juos nužudė, slapta paliko Rūmus ir grįžo prie sa- 
vo mašinos, atgabenusios juos čionai. Apie mus jie sužinojo gana 
daug, o mes apie juos nežinome beveik nieko. 

- Kai ką žinome apie jų ginkluotę... 

- Argi? Ar žinai Meliadai, kad žmonės moka meluoti?.. Tiesą 
sakant, mes tavimi nepatenkinti. Skyrėme tau svarbią užduotį, o tu 
atlikai ją atbulomis rankomis ir praktiškai nieko nepasiekei... Sugai- 
šai daug laiko Taragormo rūmuose, leidęs daryti pasiuntiniams vis- 
ką, kas jiems šaus galvon, nors turėjai sekti kiekvieną jų žingsnį. Tu 
- kvailys, Meliadai, visiškas kvailys! 

- Jūsų didenybe, aš... 

- Viskas dėl to, jog tau neduoda ramybės saujelė atskalūnų iš 
Braso pilies. Tau reikia tos mergiotės, tiesa? Todėl ir persekioji 
juos su buku užsispyrimu? 

- Baiminuosi, jog jie kelia grėsmę Imperijai, didysis karaliau... 

- Komunazija irgi kelia grėsmę mūsų Imperijai, barone Melia- 
dai, realiais kalavijais, realiais kariais, realiais laivais, galinčiais pra- 

siskverbti kiaurai per žemę. Pamiršk savo kerštą, barone, ir pagal- 
vok apie tai, jog mes tavimi nepatenkinti. 

- Bet, pone... 

- Mes perspėjome tave, barone Meliadai. Išmesk iš galvos Bra- 
so pilį. Geriau pamėgink kuo daugiau sužinoti apie pasiuntinius; iš- 
siaiškink, kur jų laukė mašina, kaip jiems pavyko išeiti iš miesto... 
Pasiteisink mūsų akyse, barone Meliadai, susigrąžink savo buvusią 
šlovę... 

- Klausau, pone, - iškošė pro dantis baronas Meliadas, vos su- 
valdydamas įniršį bei apmaudą. 

- Audiencija baigta. 

- Dėkoju, pone, - atsakė Meliadas. Kraujas tvinksėjo jo smilki- 
niuose. 

Baronas Meliadas atsistojo, apsisuko ant kulnų ir pasuko link 
išėjimo. 

Priėjęs brangakmeniais išpuoštas duris, šiurkščiai nustūmė sar- 
gybinius ir patraukė mirksinčia šviesa apšviestais vingiuotais kori- 
doriais. 

Žingsniavo skubiu ritmingu žingsniu, spausdamas kalavijo ran- 
keną taip, jog net krumpliai pabalo. 

Perėjęs rūmų laukiamąjį, kuriame žymūs ponai laukė karaliaus 
audiencijos, nulipo laipteliais ir pro vartus išėjo į miestą. Vergės pri- 
nešė neštuvus, pavargęs baronas klestelėjo ant pagalvėlių, įsakyda- 
mas nešti jį namo. 

Šią akimirką baronas Meliadas nekentė karaliaus, nuoširdžiai 
niekindamas būtybę, kuri taip jį pažemino, įžeidė ir užtraukė jam 
gėdą. Karalius Hoanas tikrų tikriausias kvailys, jei nesuvokia Bra- 
so pilies keliamos grėsmės. Tas kvailys nevertas karūnos, never- 
tas įsakinėti vergams ir juo labiau baronui Meliadui Kroideniečiui, 
Vilko Ordino magistrui! 

Meliadas nepaklus kvailiems karaliaus Hoano įsakymams, bet 
elgsis taip, kaip manys esant reikalinga, ir jeigu imperatorius išdrįs 
prieštarauti, jis atvirai jam pasipriešins... 

Netrukus Meliadas išjojo ant arklio pro savo pilies vartus. Jis 
šuoliavo nedidelio vyrų būrio - dvidešimties rinktinių karių, pasiry- 
žusių sekti paskui jį net į Jelį - priešakyje. 

14. JELIO DYKUMA 


GRAFIENĖS FLANOS ORNITOPTERIS vis rečiau mojo 
sparnais, leisdamasis virš miško, kliudydamas aukštų pušų viršūnės 
bei kibdamas į beržų šakas, kol pagaliau nutūpė viržiais apaugusio- 
je aikštelėje. 

Diena pasitaikė šalta, žvarbus vėjas košė plonus Hokmuno bei 
d'Averko apdarus. 

Gūždamiesi nuo šalčio, vyrai išlipo iš skraidyklės ir neramiai 
apsidairė. Aplinkui nesimatė nė gyvos dvasios. 

Kyštelėjęs ranką užantin d'Averkas išsitraukė plono audinio 
skiautę, ant kurios buvo nupieštas žemėlapis. 

- Judėsime štai ta kryptimi, - parodė jis ir pridūrė: - Reikia pa- 
slėpti ornitopterį miške. 

- Kodėl nepalikus jo čia? Kas jį ras per porą dienų? - paklausė 
Hokmunas. 

D'Averkas paprieštaravo: 

- Nenoriu, kad grafienę Flaną kas nors įtartų. Jeigu mašiną su- 
ras, jai grės rimti nemalonumai. Na, imkimės! 

Nutempę omitopterį giliau į pušyną, pridengė mašiną šakomis. 
"Garnys" juos skraidino, kol užteko kuro, toliau bėgliams teks ke- 
liauti pėsčiomis. | 

Keturias dienas bičiuliai žingsniavo miškais bei laukais, ir kuo 
toliau tuo labiau vietovė skurdo, darėsi nykesnė, 

Pagaliau atėjo diena, kai Hokmunas sustojo, pakeldamas ranką: 

- Žiūrėk, d'Averkai. Jelio kalnai! 

Taip, tolumoje matėsi kalnai - purpurines jų viršūnes siautė de- 
besys, o lygumą papėdėje supo rausvai rudos bei gelsvos uolos. 
Tai buvo vaizdinga laukinė vietovė, ir Hokmunas, nieko panašaus 
anksčiau neregėjęs, sustingo iš nuostabos. 

- D'Averkai, vadinasi, Granbretanėje dar liko akį džiuginančių 
žemių... 

- Taip, gražu, - pritarė d'Averkas. - Bet šiurpoka... Kažkur te- 
nai gyvena Maiganas. Dar kelios dešimtys mylių - ir būsime Lan- 
dare, toli kalnuose. 

- Tada pirmyn, - Hokmunas pasitaisė perpetinį diržą. - Pir- 
myn. Kol kas turime žymų pranašumą, tačiau, kas žino - galbūt 
Meliadas jau keliauja į Jelį. 

Susiraukęs d'Averkas masažavo koją. 

- Tu teisus, tik, bijau, jog šie batai ilgai nelaikys. Rinkausi juos 
pagal grožį, o dabar, matyt, teks užmokėti už savo kvailumą. 

Hokmunas patapšnojo jam per petį: 

- Girdėjau čia yra laukinių ponių. Pažadu, kai rasime porelę, 
toliau keliausime raiti! 

Tačiau jokių ponių keliauninkai nesutiko. Akmenuota dirva po 
kojomis buvo išgeltusi, dangus virš galvos - mirtinai blyškus... 
Hokmunas su d'Averku pradėjo suprasti, kodėl paprasti granbreta- 
niečiai prastos nuomonės apie šią vietovę - kažkokie netikri čia at- 
rodė žemė bei dangus. 

Padaliau bičiuliai pasiekė kalnų papėdę. 

Iš arti kalnai buvo tokios pat gelsvos spalvos, su tamsiai rau- 
donomis bei žalsvomis rievėmis, tokie pat negyvi ir niūrūs. Ropš- 
damiesi šlaitais, Hokmunas su d'Averku matė keistus gyvūnus, be- 
sislepiančius tankmėje: nuostabūs, kokios pėdos dydžio, iš toli žmo- 
gų primenantys padarai gauruotais kūnais ir visiškai plikomis gal- 
vomis, pasislėpę stebėjo atklydėlius. 

- O kadaise jie buvo žmonėmis, - samprotavo d'Averkas, - jų 
protėviai gyveno šiose apylinkėse. Baisusis tūkstantmetis kaip rei- 
<iant čia pasidarbavo... 

- Iš kur žinai? - paklausė Hokmunas. 

- Iš knygų. Tūkstantmečio padariniai ypač stipriai išryškėjo Je- 
yje - stipriau nei kitose Granbretanės provincijose. Štai kodėl čia 
xeveik niekas negyvena - Žmonės bijo grįžti. 

- Išskyrus Touzė bei senį Maiganą. 

- Taip, jei Touzė nemelavo. Gali būti, Hokmunai, kad mes vis 
Jar vaikomės kregždę danguje... 

- Bet Meliadui jis pasakojo tą pačią istoriją. 

- Na, gali būti, jog Touzė tiesiog meluoja nuosekliai?.. 

Temstant kalnų gyventojai išlindo iš savo uolų ir užpuolė ke- 
iauninkus. 

Katiniškos letenos, kraupios didžiulės akys žaižaravo tamsoje. 
*ražioti dantyti paukštiški snapai piktai šnypštė. Padarai - trys pa- 
elės ir šeši patinai, bent jau tiek bičiuliai įžiūrėjo tamsoje - siautėsi 
»lizgančiais taukinais kailiais. 

Pasitaisęs kaukę, kaip paprastai pasitaisydavo šalmą, Hokmu- 
ias išsitraukė kalaviją ir prisispaudė nugara prie uolos. 

D'Averkas atsistojo greta ir tą pat akimirką pabaisos puolė 
juos. 

Dorianas smogė, ir pirmo užpuoliko krūtinėje liko ilgas kruvi- 
nas dryžis. Veriamai rėkdama pabaisa atšoko. Antrąjį pribaigė 
d'Averkas, pataikęs tiesiai užpuolikui į širdį. Trečiam Hokmunas 
perrėžė gerklę, bet ketvirtojo nagai įsikirto jam į kairę ranką. Įtem- 
pęs visą kūną, jis išsisuko, mėgindamas išsitraukti durklą, ir tuo pat 
metu gindamasis dar nuo vieno padaro. 

Nuo bjauraus dvoko pykino. Galiausiai Dorianui pavyko išsi- 
traukti durklą ir įsmeigti jį į jį laikančią leteną. Surikęs, padaras pa- 
leido hercogą. 

Tada Hokmunas panardino durklą į švytinčią akį, palikdamas 
ginklą tenai, nes paskubomis atrėmė dar vieno padaro puolimą. 

Tamsoje jis neįžiūrėjo, kiek dar liko gyvų pabaisų. D'Averkas 
nesiliaudamas keikėsi savos kūrybos keiksmažodžiais; kraujas ap- 
link jį liete liejosi. 

Dorianas nejučia slystelėjo kraujo klane, truputėlį atsitraukė 
nuo sienos, ir tos sekundės pakako, kad viena garsiai staugdama 
pabaisa užšoktų ant jo ir suspaustų jį lyg replėmis. Prispaudusi abi 
Hokmuno rankas, ji niršiai kapojo snapu kaukę, mėgindama pasiekti 
veidą. 

Hokmunas papurtė galvą, palikdamas kaukę priešo dantyse, 
vargais negalais praskėtė rankas į šalis ir iš visų jėgų dūrė užpuoli- 
kui į krūtinę. Padaras sutrikęs atšoko: iš kur jam žinoti, kad Mait- 
vanagio kaukė - ne žmogaus kūno dalis: Dorianas įsmeigė kalaviją 
priešo širdin ir skubiai pasisuko į Hjulamą d'Averką, ant kurio pa- 
kibo iškart dvi pabaisos. 

Nukirtęs galvą vienai, pasiruošė smogti kitai, bet netikėtai pa- 
daras, išplėšęs gabalą d'Averko liemenės, šoko šalin ir pradingo 
tamsoje. 

Taigi bičiuliai susidorojo beveik su visais šlykščiais padarais - 
tik vienam pavyko pasprukti. 

D'Averkas sunkiai alsavo; jis nenukentėjo, liko tik keli gilūs 
įbrėžimai tose vietose, iš kur padaro nagai išplėšė drabužio skiautę. 
Atplėšęs apsiausto gabalą, Hokmunas sutvarstė žaizdą. 

- Manykim, jog išsisukom. - Nusiėmęs sulankstytą kaukę, Hju- 
lamas švystelėjo ją šalin. - Kaukės neblogai mums pasitarnavo, bet 
jeigu tu netekai savosios, aš irgi jos nedėvėsiu. Akmens tavo kak- 

toje su niekuo nesupainiosi, tad nėra prasmės toliau slėptis... - Jis 
šyptelėjo. - Kaip ir sakiau, Baisusis Tūkstantmetis pagimdė siau- 
bingų padarų, drauguži Hokmunai. 

- Aš ir nesiginčijau, - nusišypsojo Dorianas. - Eime, reikia rasti 
vietą nakvynei. Touzė pažymėjo žemėlapyje saugias vietas, žvilg- 
telėk. 

Kyštelėjęs ranką užantin, d' Averkas staiga baisiai suriko: 

- Ak, Hokmunai! Kokia nesėkmė! 

- Kas nutiko, mano drauge? 

- Tas žvėris, išplėšęs medžiagos gabalą, išplėšė kišenę, kurioje 
buvo žemėlapis. Hokmunai, mes žuvę! 

Nusikeikęs hercogas sukišo kalaviją į makštis. 

- Nieko neveiksi, - suniurzgė jis, - reikia surasti tą padarą. Jis 
sužeistas, tad tikriausiai paliko kruvinus pėdsakus. Grįždamas savo 
irštvon, jis galbūt išmetė žemėlapį. Jei ne, surasime jo guolį ir pa- 
mėginsime atimti žemėlapį. 

- Ar verta? - niūriai sudvejojo d'Averkas. - Nejau neprisiminsi- 
me, kur yra Landaras? 

- O jeigu suklysime? Ne, reikia eiti. - Tardamas šiuos žodžius, 
Hokmunas ėmė ropštis uolos iškyša - tenai, kur pradingo bjaurus 
padaras. D'Averkas nenoromis nusekė jam iš paskos. 

Laimė, dangus buvo giedras, ir ryškioje mėnesienoje Hokmu- 
nas įžiūrėjo žvilgančias dėmes ant akmenų: be abejonės - kraują. 
Tolėliau pastebėjo telkšant visą balą. 

- Čionai, Hjulamai, - pašaukė Dorianas. Atsidusęs, bičiulis gūž- 
telėjo pečiais ir nusekė paskui hercogą. 

Paieška tęsėsi iki aušros. kol Hokmunas galiausiai pametė pėd- 
sakus. Vyrai užkopė aukštai į kalnus, iš kur puikiai matėsi apačioje 
plytintys slėniai. Hokmunas, palingavęs galvą, ranka perbraukė 
šviesių plaukų kupetą. 

- Nieko. O aš beveik neabejojau... 

- Et, nesiseka mums, - atsiduso d'Averkas. - Žemėlapio nėra, 
iš kelio išklydome... 

Hokmunas gūžtelėjo pečiais: 

- Atleisk, Hjulamai, Norėjau, kaip geriau... 

Netikėtai jo veidas nušvito, hercogas ištiesė ranką: 

- Ei, tenai kažkas juda! Eime... - Ir jis pradingo už uolos. 

Netrukus d'Averkas išgirdo nuostabos šūksnį, tada stojo tyla. 

Išsitraukęs kalaviją, prancūzas puolė paskui draugą, nesuvok- 
damas, kas galėjo jį taip nustebinti. 

Už posūkio atsivėrė vaizdas į tarpukalnę, kurioje plytėjo mies- 
tas - iš metalo pastatytas miestas. Žvilgėjo raudoni, aukso spalvos, 
oranžiniai, mėlyni, žali metaliniai namai, smailianosiai metaliniai 
bokštai bei vingiuojantys metaliniai keliai. Tačiau net iš šios vietos 
aiškiai matėsi, jog gyventojai seniai paliko miestą, tad dabar jis lė- 
tai griūva, rūdija, prarasdamas buvusį puikumą... 

Žvelgdamas į miestą, Hokmunas kažką rodė ranka. Kalno šlai- 
tu tiesiai link metalinio prieglobsčio skuodė buvęs priešas. 

- Tikriausiai jis tenai gyvena, - svarstė Hokmunas. 

- Nežinia kodėl nenoriu tenai leistis, - burbtelėjo d'Averkas.- 
Galbūt tenai tvyro nuodingas oras, nuo kurio nusilupa veido oda ar- 
ba pradedi dusti... 

- Nuodingo oro nebėra, d'Averkai, ir tu tai žinai. Jis laikosi la- 
bai neilgai, paskui paprasčiausiai pradingsta be pėdsakų. Neabejoju, 
10g jau kelis amžius čia švaru. - Dorianas ėmė leistis žemyn, sek- 
damas paskui padarą, vis dar spaudžiantį prie krūtinės liemenės 
skiautę su Tauzė žemėlapiu. 

- Na, gerai, atsiduso d'Averkas. - Jei mirsime, tai drauge. - Ir 
jis nusekė patraukė paskui draugą. - Hercoge fon Kelnai, esi gru- 
bus, bejausmis svetimoms kančioms žmogus! 

Besiritantys akmenys vertė padarą skuosti kiek įkabina. Kad ir 
kaip Hokmunas su d' Averku stengėsi, nepajėgė jo pavyti - jie ne- 
pratę lakstyti kalnais, na ir iš Hjulamo d'Averko batų beveik nieko 
nebeliko. 

Padaras nėrė šešėlin. 

Po kelių minučių persekiotojai pasiekė pirmą metalinių pastatų 
cilę ir baimingai apžiūrėjo kylančias virš jų milžiniškas, atgrasius 
šešėlius metančias konstrukcijas. 

Įžiūrėjęs dar kelis kraujo lašus, Hokmunas lėtai stūmėsi pir- 
myn, sunkiai rasdamas kelią blausioje šviesoje. 

Netikėtai kažkas sugrikšėjo, pasigirdo klyksmas, paskui urzgi- 
mas, ir ant Hokmuno užšoko padaras, kibdamas jam į gerklę. 

Hercogas, jusdamas nagus vis giliau smingant į odą, 0 aštrų 
snapą negailestingai kapojant pakaušį, išmėgino atplėšti letenas nuo 
kaklo, tačiau bergždžiai... 

Netikėtai padaras gailiai suspigo, sustaugė, ir jo nagai atsileido. 

Hokmunas atsisuko. Laikydamas apnuogintą kalaviją d'Averkas 
žiūrėjo į nugalėtą priešą. 

- Šis padaras tikras besmegenis, - ramiai pastebėjo d'Averkas. 
- Argi ne kvaila pulti tave, atsukus man nugarą! - Jis tvarkingai pa- 
smeigė kalavijo galu drabužio skiautę, iškritusią iš mirusios pabai- 
sos letenų. - Štai jis, mūsų žemėlapis - sveikas ir saugus. 

Hokmunas nusivalė nuo kaklo kraują. Nagai paliko negilius 
įdrėskimus. 

- Vargšelis... 

- Hokmunai, tu juk žinai, kad man širdis krauju srūva, kai tu 
taip kalbi. Jie pirmi mus užpuolė, prisimink. 

- Norėčiau žinoti - kodėl? Kalnuose pilna žvėrių: maisto jiems 
negali trūkti. Kodėl jie užpuolė būtent mus? 

- Tikriausiai dėl to, kad mūsų mėsos jiems nereikia ilgai laikyti, 
- spėjo d'Averkas, bet apžvelgęs iš visų pusių juos supusius meta- 
linius karkasus, pridūrė. - Arba jie paprasčiausiai nekenčia žmo- 
nių... 

Jis garsiai sugrūdo kalaviją į makštis ir, dairydamasis, patraukė 
metalinių atramų, prilaikančių bokštus bei tiltus, mišku. Visur mė- 
tėsi kaulai ir pūvantys kažkokių žvėrių žarnokai. 

- Klausyk, jei jau čia atkeliavome, apžiūrėkime miestą, - pasiū- 
lė ant sijos užsiropštęs Hjulamas. - O naktelę praleisime čia... 

Hokmunas tyrinėjo žemėlapį: 

- Miestas vadinasi Halapanduru. O mūsų paslaptingojo išmin- 
čiaus pastogės reikia ieškoti į rytus nuo jo. 

- Toli? 

- Diena kelio kalnais. 

- Pailsėkime ir rytoj keliaukime toliau, - pasiūlė d'Averkas. 

Akimirką Hokmunas stovėjo paniuręs. 

- Na, gerai, - pagaliau gūžtelėjo pečiais ir užlipo paskui draugą 
ant sijos. 

Jie atsidūrė keistai išsirietusioje gatvėje. 

- Pamėginkime nusigauti tenai, - parodė ranka d'Averkas. 

Vyrai nužingsniavo nuolaidžia gatve link bokšto, saulės šviesoje 
žaižaruojančio turkio bei purpurine spalvomis. 

15. APLEISTAS PRIEGLOBSTIS 


Į BOKŠTĄ galėjai patekti pro mažas duris, tesilaikančias ant 
vieno vyriaus, lyg jas būtų nuplėšęs galingo kumščio smūgis. Pa- 
žvelgę pro durų plyšį, Hokmunas su d'Averku mėgino ką nors įžiū- 
rėti viduje karaliaujančioje prieblandoje. 

- Panašu į laiptus, - pagaliau tarė Hokmunas. 

Prasibrovę pro ant grindų pabirusias nuolaužas, vyrai įsitikino, 
jog tai ne laiptai, bet paprasta nuožulni plokštuma, panaši į tas, ku- 
rios šiame mieste jungia pastatus. 

- Skaičiau, kad miestas pastatytas specialiai mokslininkams 
prieš pat Baisųjį tūkstantmetį, - pasakė d'Averkas.- "Tyrinėtojų 
miestelis" - regis, taip jis vadinosi. Čia atvykdavo mokslininkai iš 
viso pasaulio... Norėta padaryti kuo daugiau naujų atradimų, vienu 
metu atliekant tyrimus skirtingomis kryptimis: lengvas mokslų hib- 
ridas. Jei gerai pamenu, legendoje pasakojama, jog atradimų pada- 
ryta begalės, bet dabar didumos jų esmės niekas nebesupranta, 

Bičiuliai kilo vis aukščiau ir aukščiau, kol atsidūrė didžiulėje ap- 
valioje patalpoje su daugybe stiklinių langų. Dauguma langų stiklų 
suskilinėję arba išdaužyti, tačiau visas miestas buvo kaip ant delno. 

- Tikriausiai iš čia stebėdavo, kas vyksta Halapandure, - spėjo 
dairydamasis Hokmunas. Aplinkui mėtėsi paslaptingi įrankiai, ku- 
rių paskirtis buvo neaiški. Atrodė jie neįtikėtinai seni - padaryti iš 
pačių paprasčiausių medžiagų, pažymėti paprastais simboliais, nė 
Iš tolo neprimenančiais raidžių ar skaičių, kuriuos žmonės naudojo 
dabar. - Tiesą sakant, primena sargybos bokštą... 

Suspaudęs lūpas d'Averkas parodė žemyn: 

- Aha. pasitaikė proga juo pasinaudoti. Žiūrėk, Hokmunai. 

Iš priešingos miesto pusės artinosi raitelių būrys. Jie buvo dar 
gana toli, bet ir iš tokio atstumo matėsi šarvai bei kaukės, nelei- 
džiantys abejoti: joja Tamsiosios imperijos kariai. 

- Lažinuosi, jog tai Meliadas, - pasakė Hokmunas, spausdamas 
kalavijo rankeną. - Jis tiksliai nežino, kur gyvena Maiganas, bet tik- 
riausiai išsiaiškino, kad Touzė lankėsi šiame mieste. Barono sekliai 
dabar nesunkiai aptiks Maigano namus. Ne laikas ilsėtis, Hjulamai, 
turime paskubėti. 

D'Averkas linktelėjo: 

- Apmaudu. 

Pasilenkęs, jis pakėlė nuo grindų mažą daikčiuką ir įsidėjo į api- 
plyšusią liemenę: 

- Regis, žinau, kas tai. 

- Ir kas gi? 

- Degtuvas, naudotas senuose ginkluose. Jis mums pravers, - 
tarė d'Averkas. 

- Bet tu neturi ginklo! 

- Manjo ir nereikia, - paslaptingai šyptelėjo prancūzas. 

Draugai nuskubėjo žemyn link bokšto išėjimo, rizikuodami pa- 
kliūti į akis Tamsiosios imperijos kariams, perbėgo kabančias gat- 
ves, nusileido atramomis ant žemės ir, pagaliau, išbėgo iš miesta. 

- Manau, kad mūsų nepastebėjo, - pratarė d'Averkas. - Eime. 
Maigano namai toje pusėje. 

Slidinėdami bei klupdami bičiuliai ėmė kopti į kalną. 

Sutemo, tačiau jie nesustodami keliavo toliau. 

Draugus kamavo alkis; vyrai nieko nevalgė nuo to laiko, kai 
pasiekė Landaro slėnį. Jėgos seko, bet jie vis ėjo pirmyn ir prieš 
pat aušrą pagaliau pasiekė žemėlapyje pažymėtą slėnį. kuriame. kaip 
tvirtino Touzė, gyveno Maiganas. 

Hokmunas pralinksmėjo. 

- Tamsiosios Imperijos kariai tikriausiai nakčiai įkurs stovyklų. 
Tad mums pakaks laiko susitikti su Maiganu, paimti jo kristalus ir 
pasislėpti. 

- Tikėkimės, - garsiai pasakė d Averkas, o mintyse pagalvojo. 
jog Hokmunui būtina pailsėti, nes Kelno hercogas atrodė tikrai pra- 
stai. Tačiau jis tylėdamas žingsniavo paskui draugą į slėnį ir tik te- 
nai išsitraukė žemėlapį. 

- Čia, - tarė jis. - Tiksliai. Štai čia turėtų būti Maigano slėptuvė, 
bet aš nieko panašaus nematau. 

- Jei tikėsimę žemėlapiu, ji štai to kalno slėnio viduryje, - pasa- 

Keliauninkai perėjo slėnį, perbrido nedidelį skaidrų upelį, ište- 
kantį iš kalno properšos ir vingiuojantį per visą slėnį. Čia matėsi 
žmogaus veiklos pėdsakai - siauras takelis ir medinis įtaisas, skir- 
tas upelio vandeniui pakelti. 

Pasiekę šlaitą, bičiuliai pamatė akmenyje įtvirtintas metalinės 
kabes. Atrodė, jog tos kabės atsirado čia keletą amžių anksčiau nei 
gimė Maiganas. 

Hokmunas su d'Averku pradėjo lipti aukštyn. Kilo jie sunkiai, 
bet galiausiai pasiekė uolos iškyšą, kur stūksojo didžiulis akmens 
riedulys, o už jo atsivėrė kelias į olą! 

Hokmunas jau šoko vidun, bet d' Averkas pastvėrė jam už pečių. 

- Atsargiau, - perspėjo jis, išsitraukdamas kalaviją. 

- Vargu ar senis pavojingas, - paprieštaravo Hokmunas. 

- Esi pavargęs ir per daug susijaudinęs, mano drauge. Reikia 
sustoti ir truputį pagalvoti. Juk toks išmintingas, kaip teigė Touzė, 
senis tikriausiai turi ginklą, galintį pridaryti mums nemažai rūpės- 
čių. Tikint Touzė žodžiais, Maiganas nemėgsta žmonių, tad nema- 
nau, kad mūsų apsilankymas labai jį pradžiugintų. 

Hokmunas linktelėjo, išsitraukė savo kalaviją, ir vyrai atsargiai 
Įėjo į olą. 

Oloje buvo tamsu, ji atrodė apleista, tačiau truputį vėliau bi- 
čiuliai pamatė gilumoje spingsinčią ugnelę. 

Už posūkio jie išvydo kitą olą - gerokai didesnę. Čia matėsi ga- 
lybė visokiausių daiktų - instrumentai, primenantys tuos, kuriuos 
bičiuliai matė Halanduroje, dveji gultai, virtuvės rakandai, cheminiai 
įrengimai bei daugybė kitko. Šviesą skleidė olos viduryje palubėje 
kabantis rutulys. 

- Maiganai! - pašaukė d'Averkas. 

Nickas neatsiliepė. 

Jie apieškojo visą olą, mėgindami rasti kokią nors landą, bet vis- 
kas veltui. 

- Senis pradingo, - sudėjavo Hokmunas. - D'Averkai, tik Dic- 
vas žino kur jis dingo. Matyt, pabėgus Touzė, senis nusprendė, jog 
čia likti nebeįmanoma, ir persikėlė kitur... 

- Nemanau, - svarstė d' Averkas. - Jis būtų pasiėmęs savo 
mantą, ar ne?.. - Vyriškis apsižvalgė. - Šiame gulte kažkas, regis, 
neseniai miegojo. Niekur nėra dulkių. Ko gero Maiganas trumpam 
kažin kur išėjo ir netrukus sugrįš. Palaukime. 

- O kaip Meliadas? 

- Na, belieka kliautis, jog baronui dar teks pavargti, ieškant 
olos. 

- Jeigu jis nusiteikęs taip ryžtingai, kaip pasakojo Flana, tai jam 
ne kliūtis, - pastebėjo Hokmunas. Priėjęs prie suolo, ant kurio sto- 
vėjo dubenys su mėsa bei daržovės, hercogas ėmė valgyti. 
D'Averkas nuo jo neatsiliko. 

- Laukdami ir pailsėsime, - tarė prancūzas. - Nieko kita nebelieka. 

Praėjo diena, praslinko naktis, bet senis negrįžo. Hokmunas tie- 
siog nerado sau vietos. 

- Baiminuosi, kad jį sučiupo, - samprotavo jis. - Meliadas ap- 
tiko senį kalnuose. 

- Jeigu taip, baronas tikrai atitemps jį čia, o mes užsitarnausi- 
me senio pasitikėjimą, jį išlaisvindami, - apsimestinai linksmai pasa- 
kė d' Averkas. 

- Pastebėjau, kad jo būryje dvidešimt vyrų, ginkluotų ugninė- 
mis ietimis. Mes nesusidorosime. 

- Na ir prasta tavo nuotaika, Hokmunai. Anksčiau sudorodavo- 
me gausesnius priešų būrius. 

- Aha, - burbtelėjo Hokmunas; buvo akivaizdu, jog kelionė her- 
cogą labai išvargino. Tikriausiai apsimesti ir vaidinti karaliaus Il0- 
ano rūmuose jam buvo sunkiau nei d'Averkui, aistringai mėgusiam 
suktybes bei apgaulę. 

Galiausiai Hokmunas nuėjo prie įėjimo į olą iškyšos. Keistas 
jausmas privertė jį pažvelgti žemyn. 

Raiteliai buvo visiškai netoli, tad abejonių neliko: būrio prieša- 
kyje šuoliavo Meliadas. 

Prabangi Vilko kaukė akinančiai blykstelėjo saulėje, kai jis kils- 
telėjo galvą ir pamatė Hokmuną - tą pačią akimirką, kai hercogas 
žvilgtelėjo žemyn. 

Slėnyje nuaidėjo kimus staugimas. Jame susiliejo įniršis bei 
džiūgavimas; taip staugia grobį pajutęs vilkas. 

- Hokmunai! - kriokė Meliadas. - Hokmunai!.. 

Nušokęs nuo arklio. baronas ėmė ropštis į uolą. 

- Hokmunai! 

Paskui jį kopė iki dantų ginkluoti kariai, tad Hokmunas suprato. 
jog jiedu su d'Averku atsidūrė beviltiškoje padėtyje. 

- D'Averkai! Meliadas čia! - šūktelėjo jis. - Greičiau, reikia 
kopti į viršukalnę, kitaip atsidursimė spąstuose! 

Juosdamasis diržą d'Averkas iššoko iš olos, žvilgtelėjo žemyn 
ir pritariaimai linktelėjo. Hokmunas nubėgo prie uolos ir, užčiuopęs 
kabes, ėmė kopti aukštyn. 

Liepsnos pliūpsnis, paleistas iš ugninės ieties, apdegino jo riešą. 
kitas pliūpsnis atsitrenkė į uolą truputį žemiau, tačiau hercogas nc- 
sustojo. 


295 


Viršukalnėje jiems tikriausiai teks kautis iki paskutinio kraujo 
lašo. 

- Ho-o-ok-m-u-n-a-i! - griaudėjo keršto troškimu persmelktas 
Meliado balsas, o toli sklindantis aidas atkartojo: - Ho-o-ok-m-u-n- 
a-i! 

Hokmunas nestabtelėjo nė sekundei, nors aštrios uolos iškyšos 
braižė delnus, iki kraujo brozdino kojas, ir hercogas bet kada galėjo 
nukristi ir nutempti žemyn paskui jį lipantį d'Averką. 

Pasiekę viršukalnę, už kurios tyso plynaukštė, bičiuliai pasileido 
tolyn nuo skardžio, bet ugninės ietys atkirto jiems pabėgimo kelią. 

- O dabar, - rūsčiai tarė Hokmunas, išsitraukdamas kalaviją, - 
mes kausimės. 

D'Averkas šyptelėjo: 

- Pagaliau. Jau maniau, drauguži, jog tu visai galvos netekai. 

Jie žvelgė žemyn. Baronas Meliadas pasiekė iškyšą priešais olą 
ir puolė vidun, įsakęs savo kariams kopti aukštyn ir suimti neken- 
čiamus bėglius. Matyt, jis vylėsi oloje rasti ir kitus - Oladaną, grafą 
Brasą, gal net Izoldą. 

Netrukus virš skardžio pasirodė pirmojo kaukėto granbretanie- 
čio galva, ir Hokmunas pasitiko ją kojos spyriu. Kaukė sužlegėjo, 
tačiau karys tvirtai laikėsi ir net nutvėrė Hokmuną už kojos, tikėda- 
masis, kad tas užtems jį viršun arba nukris drauge su juo. 

Pribėgęs d' Avertas smogė kariui į petį. Kažin ką nesuprantamai 
sumykęs, karys paleido Hokmuno koją, pamėgino nusitverti skar- 
džio krašto, tačiau, sumosavęs rankomis, aukštielninkas krito žė- 
myn, garsiai rėkdamas, kol žnektelėjo žemėn. 

Kitam kariui Hokmunas perrėžė gerklę. dar kitam beveik iki 
rankenos suvarė kalaviją pilvan, pataikęs į plyšį tarp šarvų plokšte- 
lių, tačiau vietoj žuvusių karių iškart pasirodydavo kiti Vilkai. 

Bičiuliai kovėsi maždaug valandą, stengdamiesi neleisti prieši- 
ninkams pasiekti plynaukštės, tuo pat metu atremdami puolančius 
karius, kurie vis dėlto užsiropštė viršun. 

Bet juos vis tiek apsupo, ir aštrūs lyg ryklio dantys kalavijai su- 
žiuro jiems į veidus. 

- Pasiduokite, ponai, - pasigirdo Meliado balsas. - Arba liepsiu 
jus paskersti. 

Nuleidę ginklus, Dorinas su Hjulamu beviltiškai žvelgė vienas į 
kitą. 

Jie puikiai suprato, kad Meliadas jų žvėriškai nekenčia, tad da- 
bar, pakliuvus nelaisvėn priešo teritorijoje, nebėra nė menkiausios 
vilties išsigelbėti. 

Meliadas, matyt, tai irgi suprato, nes, atsmaukęs kaukę, išsi- 
viepęs tarė: 

- Nežinau, kaip jūs pakliuvote į Granbretanę, tačiau akivaizdu, 
kad abu esate visiški kvailiai! Vadinasi, ir jūs ieškote senio? Leiskite 
paklausti, kam jis jums? Juk jau gavote iš jo tai, ko reikia. 

- Gali būti, jog senis turi dar kai ką kita, - pasakė Hokmunas, nu- 
taręs: kuo mažiau Meliadas žinos, tuo didesnė tikimybė jį apgauti. 

- Kai ką kita? Kitaip sakant, Tamsiajai imperijai naudingų įren- 
ginių? Dėkoju, kad pranešėte. Pats senis, žinoma, papasakos smul- 
kiau. 

- Senis dingo, - geraširdiškai tarė d Averkas. - Mes perspėjome 
jį, kad tu pasirodysi. 

- Dingo? Hm... Nesu tuo įsitikinęs. Bet jeigu tai tiesa, jūs žino- 
te, kur jis, pone Hjulamai. 

- Aš - ne, - pasakė d'Averkas, su pasišlykštėjimu stebėdamas 
karius, rišančius jį su Hokmunu viena virve. 

- Pažiūrėsim, - šyptelėjo Meliadas. - Norėčiau tučtuojau jus tie- 
siog Čia truputį pakankinti. Kad nors trumpam numalšinčiau keršto 
troškimą. Viliuosi, atleisite man už šią užgaidą. Vėliau, kai atkeliau- 
sime į mano rūmus, išmėginsiu kitus, įdomesnius būdus... Iki to 
laiko senis, manau, jau bus mūsų rankose - senis ir jo paslaptis 
apie keliones laike... - Mintyse baronas nutarė, jog iki to laiko jam 
pavyks pasiteisinti prieš imperatorių, ir karalius mielaširdingai atleis 
jam. kad išvyko iš sostinės be leidimo. 

Ištiesęs ranką, jis švelniai paglostė Hokmuno skruostą: 

- Ak, Hokmunai, greitai savo kailiu patirsi mano pyktį. Labai 
greitai... 

Suvirpėjęs visu kūnu, Hokmunas giliai įkvėpė ir spjovė į išsi- 
viepusią Vilko kaukę. 

Meliadas atšoko, nusišluostė apspjautą kaukę ir iš visų jėgų 
smogė Hokmunui į veidą. 

- Vienu kankinimu daugiau, - sušnypštė jis, - ir pažadu, jog ta- 
vo kančios tęsis visą amžinybę!.. 

Hokmuno galva nulinko. Čiupę hercogą drauge su d'Averku, 
kariai grubiai nuvilko juos prie skardžio krašto ir nustūmė žemyn. 

Virvė, kuria bičiuliai buvo surišti, įsitempė, neleisdama nukristi 
į tarpeklio dugną. Juos atsainiai nuleido iki iškyšos priešais olą. Po 
kelių minučių, nusileidęs akmenyje įtvirtintomis kabėmis, atėjo Me- 
liadas. 

- Man dar reikia surasti senį, - pasakė baronas. - Manau, Jis 
slepiasi kažkur netoliese. Tvirtai jus surišime ir įmesime į olą, pa- 
likę prie įėjimo porą-trejetą sargybinių - tiesiog tam, jei jums neži- 
nia kokiu būdu pavyktų išsilaisvinti iš virvių, - o patys keliausimė 
ieškoti senio. Šį kartą tau nepavyks pabėgti, Hokmunai. Tau, 
d'Averkai, irgi. Pagaliau jūs priklausote man! Tempkite juos vidun. 
vyručiai. Suriškite visomis virvėmis, kurias tik rasite. Ir nenuleis- 
kite nuo jų akių, nes tai mieliausi Meliado žaisliukai! 

Palaukęs, kol jo įsakymas bus tiksliai įvykdytas, Meliadas pa- 
liko tris karius prie įėjimo į olą ir, puikiai nusiteikęs, nusileido slėnin. 

"Netrukus, - kalbėjo jis mintyse, - priešai priklausys nuo mano va- 
lios, jų paslaptys atsidurs mano rankose, o imperatorius supras, jog sa- 
kiau tiesą. Na ir kas, kad monarchas blogai galvojo apie manę?" 

Meliadas jau sukurpė planą, ištaisysiantį šią klaidą. 


16. MAIGANAS IŠ LANDARO 


ATSLINKO NAKTIS, bet atokesnėje oloje vis dar plieskė švic- 
sa, tad Hokmunas su d'Averku nusirito į šešėlį. 

Išėjimą užstojo plačios sargybinių nugaros; belaisvius veržu- 
sios virvės buvo stiprios, 60 mazgai - patikimi. 

Hokmunas pamėgino įtempti raumenys, bet jam nepavyko net 
krustelėti. Jis galėjo tik vaipytis. sproginti akis bei truputį palenk- 
ti galvą. D'Averko padėtis buvo ne geresnė. 

- Ką gi, mano draugę, vadinai, elgėmės nepakankamai atsargiai, 
- konstatavo d'Averkas, kaip įmanydamas linksmesniu balsu. 

- Taip, - pritarė Hokmunas, - badas bei nuovargius net išmin- 
čius priverčia krėsti kvailystes. Patys esame kalti... 

- Gavome, ko nusipelnėme, - tęsė d'Averkas, abejonių sklidinu 
balsu. - Bet ar mūsų draugai dėl to kalti? Reikia mėginti pabėgti. 
Hokmunai, kad ir kaip beviltiškai tai atrodytų. 

Dorianas linktelėjo. 

- Teisingai. Jei Meliadas prisikas iki Braso pilies... 

Jis krūptelėjo. 

Paskutinis pokalbis įrodė, jog Meliadas dar labiau apsėstas nei 
anksčiau. Gal dėl to, jog Hokmunas su Braso pilies senbuviais ne 
kartą apvyniojo jį aplink pirštą? Ar dėl to, jog pilies bei jos gynėjų 
dingimas metė šešėlį barono pergalėms? Hokmunas negalėjo atsa- 
kyti į šiuos klausimus, bet viena tikrai žinojo - mirtinas priešo elgė- 
sys nebekontroliuojamas. Telieka spėlioti, kokioms beprotybėms 
jis gali ryžtis. 

Suktelėjęs galvą, Hokmunas apsiblausė - jam pasirodė, jog to- 
limojoje oloje girdi kažką šnarant. Iš savo vietos jis termatė kampe- 
lt... 

Vėl kažkas sušnarėjo, ir hercogas vos nenusilaužė sprando, 
mėgindamas įžiūrėti, kas ten vyksta. D'Averkas vos girdimai, kad 
sargyba nieko neįtartų, sušnabždėjo: 

- Galiu prisiekti, ten kažkas yra... 

Tą akimirką juos užklojo šešėlis, ir bičiuliai pamatė aukštą senį 
su Žilų plaukų sruoga bei stambiu, tarsi iš akmens iškaltu, raukšlių 
išvagotu veidu. 

Suraukęs antakius, senolis žiūrėjo į surištus vyrus, suspaudęs 
lūpas grįžtelėjo į tris sargybinius, sustingusius prie išėjimo, paskui 
vėl įsmeigė akis į Hokmuną su d'Averku. Netardamas nė žodžio. jis 
stovėjo sukryžiavęs rankas ant krūtinės. Dorianas pastebėjo, kad 
ant visų pirštų nepažįstamasis mūvėjo krištolo žiedus. 

Maiganas iš Landaro! Bet kaip jis pateko į olą? Slaptu įėjimu? 

Hokmunas beviltiškai pažvelgė jam į akis, nebyliai melsdamas 
pagalbos. 

Milžinas nusišypsojo ir truputį pasislinko, kad išgirstų Hokmu- 
no šnabždesį. 

- Pone, jei jūs Maiganas iš Landaro, žinokite, kad mes esame 
Jūsų draugai ir jūsų priešų belaisviai. 

- Iš kur man žinoti, kad sakote tiesą? - atsakydamas šnipštelėjo 
senolis. 

Vienas sargybinis, matyt, kažką nugirdęs, atsisuko. Maiganas 
pasislėpė šešėlyje. 

- Apie ką šnabždatės? - suniurzgė sargybinis. - Svarstote, ką 
baronas jums padarys, a?.. Ak, Hokmunai, tu net neįsivaizduoji, 
kokie malonumai tavęs laukia! 

Hokmunas patylėjo. 

Kandžiai kikendamas sargybinis nusisuko. Maiganas vėl pasi- 
slinko prie belaisvių. 

- Tai tu Hokmunas? 

- Esi girdėjęs apie mane? 

- Kai ką. Jei tavo vardas - Hokmunas, galbūt tu sakai tiesą. Aš 
nekenčiu dabartinių Granbretanės valdovų, nors pats esu jos paval- 
dinys... bet iš kur tu žinai, kas mano priešai? 

- Baronas Meliadas Kroidenietis sužinojo paslaptį, kurią patikė- 
jai tokiam Touzė. Jis ne taip seniai svečiavosi pas mane... 

- Patikėjau, cha-cha! Tas tipas prisimeilino man, o paskui, kol 
miegojau, pavogė vieną žiedą ir, juo pasinaudojęs, pabėgo... Ma- 
nau, jis norėjo pasiteisinti savo šeimininkams Londroje... 

- Tiesa. Touzė pripliurpė jiems, kad įgijo paslaptingą jėgą, pa- 
rodė savo gebėjimus ir atsidūrė Kamarge... 

- Be abejonės, atsitiktinai. Jis visiškai neišmanė, kaip teisingai 
naudotis žiedu. 

- Ir mes taip nusprendėme. 

- Tikiu tavimi, Hokmunai, ir bijau to barono Meliado. 

- Tad išlaisvink mus, mes pamėginsime tave apginti... 

- Abejoju, kad man reikia jūsų apsaugos. 

Ir Maiganas ištirpo tamsoje. 

- Norėčiau žinoti, ką jis sugalvojo, - prabilo d'Averkas, iki šios 
minutės sąmoningai tylėjęs. 

Hokmunas gūžtelėjo pečiais. 

Maiganas grįžo nešinas ilgu peiliu, užkišo jį už Hokmuną ap- 
raizgiusių virvių ir atsargiai ėmė brūžinti ašmenimis, kol Kelno her- 
cogas pats įstengė išsilaisvinti. 

- Duokite man peilį, - sušnabždėjo jis, ir paėmęs jį iš Maigano, 
ėmė pjauti d'Averko virves, vis žvilgčiodamas į sargybą. 

Lauke pasigirdo balsai. 

- Grįžta baronas Meliadas, - pasakė vienas sargybinis. - Regis, 
piktas it velnias. 

Susijaudinęs hercogas susižvalgė su d'Averku. Vyrai pašoko. 

Akies krašteliu pastebėjęs judesį, vienas sargybinis atsisuko ir 
šūktelėjo iš nuostabos. 

Belaisviai puolė sargybinius. Hokmuno ranka neleido kariui iš- 
sitraukti kalavijo. D'Averko ranka mirtinai apsivijo antrojo sargybi- 

nio kaklą, kita ranka prancūzas atėmė iš jo ginklą. Ašmenys paki- 
lo ir nusileido nespėjus sargybiniui riktelėti. 

Kol Hokmunas kovėsi su pirmuoju sargybiniu, d'Averkas jau 
nusičiupo trečiąjį. Nakties orą skardeno kalavijų žvangesys. Atskli- 
do nustebęs Meliado šūksnis. 

Pargriovęs savo priešininką, Hokmunas prispaudė jį keliu prie 
žemės, išsitraukė durklą, vis dar kabojusį prie juosmens, ir, nuplė- 
šęs priešo kaukę, smeigė ginklą tam į gerklę. 

Tuo tarpu d'Averkas, pribaigė trečiąjį karį ir, sunkiai alsuoda- 
mas, atsistojo. 

Maiganas šūktelėjo jiems iš olos gilumos: 

- Matau, turite krištolo žiedus - tokius, kaip mano. Ar žinote, 
kaip jais naudotis? 

- Žinome, kaip grįžti į Kamargą! Vienas pasukimas į kairę... 

- Tebūnie, Hokmunai, padėsiu tau. Pirmiausia pasuk krištolą į 
dešinę, paskui į kairę. Pakartok judesį šešis kartus, o paskui... 

Prie įėjimo į olą išdygo milžiniška Meliado kaukė. 

- Štai kaip, Hokmunai, tu vis dar mėgini man pakenkti... Se- 
nis!!! Čiupkite jį, čiupkite! 

Meliado kariai puolė olon. D'Averkas su Hokmunu pastojo 
jiems kelią, nusprendę kautis iki mirties. 

- Atgal, niekšai! - įniršęs sušuko senis ir, aukštai iškėlęs peilį, 
puolė nekviestus svečius. 

- Stokite! - suriko Hokmunas. - Maiganai, palikite mums tą 
purviną darbą. Stovėkite atokiau. Jūs bejėgis prieš šiuos žmogžu- 
džius! 

Bet Maiganas tarsi negirdėjo. 

Pamatęs, kaip kario sužeistas senis lėtai susmunka ant žemės, 
Hokmunas puolė pirmyn, persmeigdamas priešą kalaviju. 

Hokmunas su d'Averku traukėsi į vidinę olą. Kalavijų žvange- 
sys bei niršūs Meliado šūksniai aidu atsimušė į skliautuotas lubas. 

Prilaikydamas sužeistą Maiganą, Hokmunas stengėsi atremti 
smūgius, it kruša pasipylusius ant jų. Štai pro karių tirštumą prasi- 
brovė baronas ir, abiem rankomis laikydamas kalaviją, puolė savo 
mirtiną priešą. 

Aštriai nudiegė kairį petį, ir hercogas pajuto, kaip kraujas per- 
merkia rankovę... jis atrėmė kitą kirtį, tada, padaręs staigų įtūpstą, 
sužeidė Meliadui ranką. 

Sugriežęs dantimis baronas atšoko atgal. 

- D'Averkai! Maiganai! - riktelėjo Hokmunas. - Nagi, nelauki- 
te! Pasukite kristalus! Tai vienintelis išsigelbėjimas! 

Jis pasuko akmenį savo žiede į dešinę, į kairę, pakartodamas šį 
judesį šešis kartus. Sustaugęs iš pykčio, Meliadas vėl puolė herco- 
gą. Hokmunas pakėlė kalaviją, ketindamas atremti barono smūgį... 

Ir staiga Meliadas pradingo. 

Pradingo ola, pradingo kariai... 

Vienut vienutėlis jis stovėjo plokščioje lyg stalas, lygumoje, 
besidriekiančioje į visas puses iki pat horizonto. Aukštai danguje 
švietė didžiulė saulė - matyt, buvo pats vidurdienis. Neaukšta žolė 
kvepėjo pavasariu. 

Kur jis? Nejaugi Maiganas jį apgavo? Kur visi kiti?.. 

Netoliese atsirado Maigano figūra. Senis gulėjo ant žemės, spaus- 
damas ranka gilią žaizdą. Skausmo perkreiptas veidas buvo mirtinai 
išblyškęs. Paslėpęs kalaviją makštyse Hokmunas puolė prie jo. 

- Maiganai... 

- Hokmunai, aš mirštu... Tai baisu. Tačiau aš bent jau Žinau ta- 
vo likimą. Runų Krivulė... 

- Mano likimą? Ką nori pasakyti? Ir kuo čia dėta Runų Krivulė? 
Daug girdėjau apie tą paslaptingą daiktą. bet dar niekas dorai nepa- 
aiškino, kuo čia dėtas aš... 

- Sužinosi, kai ateis laikas. O dabar... 

Staiga atsirado d' Averkas ir nustebęs apsidairė. 

- Nieko sau, suveikė! Garbė Runų krivulei! Aš neabejojau, 
kad mus visus pribaigs. 

- Tu... privalai surasti... - Maiganas užsikosėjo. Ir burnos jam 
plūstelėjo kraujas... 

Hokmunas kilstelėjo senio galvą. 

- Esi sunkiai sužeistas, bet mes tau padėsime. Kai tik grįšime į 
Braso pilį... 

Maiganas papurtė galvą: 

- Jūs negalėsite sugrįžti. 

- Negalėsime? Kodėl? Žiedai perkėlė mus čionai. Vienas pasu- 
kimas į kairę... 

- Ne. Po to kai jūs šitaip pasukote akmenis, juos reikia atstatyti 
į pradinę padėtį. 

- Kaip tai padaryti? 

- Nepasakysiu! 

- Nepasakysi? Kitaip tariant, nežinai? 

- Žinau. Bet aš privalėjau perkelti jus laiku į šią šalį, kur tu at- 
liksi tai, kas tau lemta. Jūs turite surasti... o0-0-0! Kaip skauda! 

- Tu apgavai mus, seni, - pasakė d'Averkas. - Nori, kad šoktu- 
me pagal tavo dūdelę? Tačiau tu miršti ir kol kas mes negalime tau 
padėti. Papasakok, kaip sugrįžti į Braso pilį, ir mes atvesime tau 
daktarą! 

- Atgabenau jus čia ne dėl savo norų; taip pasielgti mane pa- 
skatino žinios apie ateitį. Žiedų padedamas keliavau erdve bei laiku. 
Aš daug žinau. Žinau, kam tu tamnauji, Hokmunai. Žinau, jog atėjo 
ta valanda, kai turi veikti čia. 

- Kur? - beviltiškai paklausė Hokmunas. - Į kokius laikus mus per- 
kėlei? Kaip vadinasi ši šalis? Čia nėra nieko, išskyrus dyką lygumą! 

Maiganas vėl užsikosėjo krauju - buvo aišku, kad ilgai jis ne- 
LVers. 

- Paimk mano žiedus, - sunkiai alsuodamas tarė senis. - Jie 
gali tau praversti. Bet pirmiausia surask Narliną ir Aušros Kalaviją... 
Tai pietuose. Kai viską atliksi, pasuk į šiaurę. Ieškok Dnarko mies- 
to... ir Runų Krivulės. 

Jis vėl užsikosėjo, paskui jo kūną sutraukė mėšlungis, ir, tyliai 
atsidusęs, senis užgeso. 

Hokmunas pasižiūrėjo į d' Averką. 

- Runų Krivulė? Vadinasi, mes Komunazijoje - jei tikėsimė gan- 
dais, ji yra būtent toje šalyje. 

- Kokia likimo ironija - prisiminkime savo vaidinimą Londroje! 
- pasakė d'Averkas, nosine rišdamas kojos žaizdą. - Galbūt mes te- 
nai ir patekome. Nusispjaut. Svarbiausia, esame toli nuo to storžie- 
vio Meliado bei jo kraugerių šutvės. Saulutė šviečia. Šilta. Jei nc- 
kreipsime dėmesio į savo žaizdas, galima sakyti, jog, puikiai išsisu- 
kome. 

Pažvelgęs šnairomis į draugą, Hokmunas atsiduso: 

- Nesu tuo įsitikinęs. Jeigu Taragormo bandymai baigėsi sėk- 
mingai, baronas ras kelią į Kamargą. Norėčiau šiuo metu būti tenai, 
ne čia. - Jis mįslingai pavartė žiedą. - Įdomu, o jeigu... 

D'Averkas sulaikė jo ranką. 

- Ne, Hokmunai, nedrįsk net galvoti. Aš tikiu seniu. Beje, tau 
jis, regis, buvo malonus. Norėjo padaryti kaip geriau. Galbūt jis kė- 

tino paaiškinti, kur mes randamės, smulkiau papasakoti, kaip nu- 
vykti tenai, kur mus siuntė. Jei dabar pradėsime sukioti žiedus, bala 
žino, kur galime pakliūti - o jeigu atgal į Maigano olą pas savo bi- 
čiulius! 

Hokmunas linktelėjo: 

- Tikriausiai tu teisus, d'Averkai... Bet ką mums dabar daryti? 

- Pirmiausia, nuimkime jo žiedus, kaip patarė senis. Paskui 
trauksime į pietus, link tos vietos... kaip jis ją pavadino? 

- Narlinas. Kodėl manai, jog kalbama apie vietą? Galbūt tai ko- 
kio nors žmogaus vardas. Arba daikto pavadinimas. 

- Bet kokiu atveju traukim į pietus, o tenai išsiaiškinsime - tai 
miestas, žmogus ar daiktas. Nagi... - Jis apvertė Maigano lavoną ir 
pradėjo mauti žiedus nuo pirštų. - Apžiūrėjęs jo buveinę, supratau, 
kad žiedai pagaminti Halapanduroje. Bent jau instrumentai bei prie- 
taisai oloje tikrai tenykščiai. Matyt juos išrado mokslininkas, gyve- 
nęs mieste iki Baisiojo tūkstantmečio... 

Hokmunas jo beveik negirdėjo. Žvelgdamas į horizontą, Doria- 
nas staiga kilstelėjo ranką. 

- Tik pažiūrėk! 

Kilo vėjas. 

Tolumoje ritosi kažin koks purpurinis milžiniškas daiktas, sklei- 
džiantis šviesą. 

ANTRA DALIS 


Panašiai kaip Dorianas Hokmunas, taip Runų Krivulei tarna- 
vo ir Maiganas iš Landaro; tiesa, skirtingai nei hercogo, jo veiks- 
mų nevaldė aklas atsitiktinumas. Jelio burtininkas perkėlė Hok- 
muną į neįprastą dyką šalį, trumpai paaiškinęs, jog vykdo Runų 
Krivulės valią. Kiek daug likimų susipynė - Kamargo ir Granbre- 
tanės, Komunazijos ir Amariko, Hokmuno ir d'Averko, d'Averko ir 
Flanos, Flanos ir Meliado, Meliado ir karaliaus Hoano, kara- 
liaus Hoano ir Šenegaro Troto, Šenegaro troto ir Hokmuno... Tai- 
gi, persipynė daugybė likimų, kad galėtų tarnauti Runų Krivulei - 
reikalui, prasidėjusiam tą akimirką, kai Meliadas prisiekė Runų 
Krivule atkeršyti Braso pilies gyventojams, tuo nulemdamas toles- 
nius įvykius. Tai vienur, tai kitur istorijos audinyje aptinkamų Ii- 
kimo pašaipų bei paradoksų reikšmė darėsi vis aiškesnė tiems, ku- 
rių likimai susipina šio audinio rašte... Kol Hokmunas mėgino su- 
vokti, kokioje vietoje bei laike jis atsidūrė, karaliaus Hoano 
mokslininkai sukūrė dar galingesnės mašinas, padedančias Tam- 
siosios imperijos jėgoms sparčiau žygiuoti Žeme, nudažant ją 
kraujo spalva... 

Iš "Runų Krivulės istorijos" 


1. ŽENAKAS TENGAS 


NESITIKĖDAMI NIEKO GERO iš besiartinančio rutulio, Hok- 
munas su d'Averku išsitraukė kalavijus. 

Jų drabužiai virto skarmalais, kūnai apskreto sukrešėjusiu 
krauju, o širdyse beveik nebeliko vilties... 

- Ak, kaip man dabar praverstų stebuklinga Raudonojo amule- 
to jėga, - atsiduso Hokmunas, paklausęs riterio patarimo ir palikęs 
šį talismaną pilyje. 

D'Averkas kreivai šyptelėjo: 

- Kaip man dabar praverstų paprasto mirtingojo jėga... Ir vis 
dėlto, hercoge Dorianai, mes privalome padaryti viską, ką pajėgsime. 

Ir prancūzas išdidžiai atsitiesė. 

Grumėdamas ir šokčiodamas rutulys artinosi. Jis žėrėjo viso- 

mis vaivorykštės spalvomis ir buvo toks milžiniškas, jog tapo aišku: 
kalavijai prieš jį bejėgiai. 

Dusliai sududenęs ir pakibęs virš jų, rutulys sustojo. 

Bičiuliai išgirdo zvimbesį, paslaptingo aparato paviršiuje atsira- 
do plyšys, jis pamažu platėjo, kol rutulys suskilo pusiau. Pakilęs 
baltas dūmelis debesiu nuplaukė virš žemės. 

Dūmams išsisklaidžius, iš rutulio išėjo aukštas, bronzinės odos 
spalvos, puikiai sudėtas žmogus ilgais plaukais, perrištais sidabro 
juosta. Beveik nuogas, segintis tik trumpą tamsiai rudą sijoną su 
skeltuku, ir akivaizdžiai beginklis. 

Nedraugiškai žiūrėdamas jam į akis, Hokmunas paklausė: 

- Na, ko tau reikia? 

Nepažįstamasis nusišypsojo. 

- To paties norėjau paklausti jūsų, - ištarė jis keistu akcentu. - 
Matau, jog kovėtės ir vienas jūsų nebegyvas. Hm, jis per senas būti 
kariu... Keista. 

- Kas tu? - pasiteiravo Hokmunas. 

- Tu labai atkaklus, kary. Aš - Ženakas Tengas iš Tengo gimi- 
nės. Tad su kuo čia kovėtės? Su šarkiais? 

- Šis žodis mums bereikšmis, - įsiterpė d'Averkas. - Mes ke- 
liauninkai. Mūsų priešai dabar toli. Gelbėdamiesi nuo jų, mes ir pa- 
tekome čionai... 

- Jūsų žaizdos atrodo šviežios... Ar nepalaikytumėte man drau- 
gijos iki Teng Kampo? 

- Tai jūsų miestas? 

- Pas mus nėra miestų. Keliaukime, mes padėsime jums - per- 
rišime žaizdas tr, viliuosi, atgaivinsime jūsų draugą. 

- Tai neįmanoma. Jis juk miręs! 

- Kartais mums pavyksta atgaivinti mirusius, kartais ne, - ra- 
miai ištarė žmogus, rankos mostu kviesdamas užeiti. - Ar keliausite 
su manimi? 

Hokmunas gūžtelėjo pečiais. 

- Kodėl gi ne? 

Atsargiai pakėlę Maigano kūną, Dorianas su Hjulamu patraukė 
link sferos. Ženakas Tengas ėjo priešakyje. 

Rutulio viduje buvo kabina, kurioje patogiai galėjo tilpti keletas 
žmonių. Matyt, ši transporto rūšis gana paplitusi, nes kamuolio šei- 
mininkas net neparodė, kur reikia sėstis. 

Ženakui Tengui įsitaisius prie valdymo pulto, plyšys ėmė ma- 
žėti, kol visiškai išnyko. Sfera sklandžiai pajudėjo pirmyn, įgydama 
tokį greitį, jog peizažas aplink slinko rūko juostomis. 

Lyguma tęsėsi be galo be krašto: nei medžių, nei kalnų, nei kal- 
vų, nei upių... "Galbūt tai žmogaus rankų darbas, - galvojo Hok- 
munas, - arba visas aukštumas sulygino kokia nors jėga tolimoje 
praeityje..." 

Palinkęs prie pulto, Ženakas Tengas nenuleido akių nuo vieno 
prietaiso, kurio pagalba jis, matyt, sekė kryptį. Rankas jis laikė ant 
didelio vairaračio su rankena, kurį retsykiais pasukdavo, valdyda- 
mas savo nuostabų aparatą. 

Sykį tolumoje šmėstelėjo keli judantys daiktai, kurių bičiuliai 
įžiūrėti nespėjo. 

Hokmunas paklausė, kas ten buvo. 

- Šarkiai, - pasakė Ženakas Tengas. - Laimė, jie toli, neužpuls. 

Šarkiai - pilkos akmenų spalvos, su daugybe kojų ir besiran- 
gančių čiuptuvų. Hokmunas taip ir nesuprato, at tai gyvi padarai, ar 
mechanizmai, ar apskritai kažkas nežinoma. 

Maždaug po valandos sfera pradėjo lėtinti greitį. 

- Artėjame prie Teng Kampo, - pasakė Ženakas Tengas. 

Netrukus rutulys sustojo. Bronzos spalvos žmogus atsilošė 
krėsle ir su palengvėjimu atsiduso. 

- Na štai, - tarė jis. - Išsiaiškinau, ką norėjau. Šarkių būrys ju- 
da į pietvakartus, palikdamas Teng Kampą šone. 

- Kas tie šarkiai? - pamėginęs atsistoti d Averkas sudejavo - 
mažiausias judesys kėlė skausmą. 

- Šarkiai - mūsų priešai, sukurti būtent tam, kad žudytų žmo- 
nes, - paaiškino Ženakas Tengas. - Jie užpuola iš po žemių, prasi- 
skverbia į požeminius mūsų tautos Kampus... 

Jis palietė rankeną, tr trūkčiodama sfera ėmė leistis po žeme. 

Dirva tarsi prarijo aparatą ir užsivėrė virš jo, rutulys leidosi vis 
giliau ir pagaliau sustojo. Įsižiebė ryški šviesa, ir keliauninkai pama- 
tė, jog atsidūrė mažutėje kameroje, kur sfera vos išsiteko. 

- Teng Kampas, - trumpai tarė Ženakas Tengas, spustelėda- 
mas mygtuką valdymo pulte. 

Rutulys atsivėrė. 

Atsargiai nešdami Maiganą, pasilenkę bičiuliai pro žemą arką 

pateko į kitą kamerą. Žmonės, apsirengę kaip Ženakas Tengas, nu- 
skubėjo prie rutulio. 

- Čionai. - Ženakas Tengas nuvedė juos į kvadratinę kamerą, 
kuri pradėjo lėtai suktis. Hokmunas su d'Averku instinktyviai pri- 
sišliejo prie sienos, jiems svaigo galva, bet kamera netrukus susto- 
jo, ir Ženakas Tengas parodė jiems puikiai įrengtą kambarį. Baldai 
atrodė paprasti bei patogūs. 

- Mano apartamentai, - tarė jis. - Tučtuojau pakviesiu dakta- 
rus, kurie tikriausiai galės padėti jūsų draugui. Trumpam jus palik- 
siu. - Jis išėjo iš kambario, bet netrukus šypsodamas grįžo. - Mano 
broliai tuoj ateis. 

- Tikiuosi, - nepatenkintas burbtelėjo d'Averkas. - Niekada ne- 
mėgau negyvėlių draugijos... 

- Pakentėkite dar truputį. O kol kas siūlau jums užkąsti. 

Palikę Maigano kūną, vyrai perėjo į kitą kambarį, kuriame pa- 
dėklai su maistu bei gėrimais sklendė ore be jokios atramos virš tie- 
siai ant grindų išdėliotų pagalvėlių. 

Sekdami Ženako Tengo pavyzdžiu, Hokmunas su d'Averku 
susėdo ant pagalvių ir rimtai pasistiprino. Maistas buvo nuostabus, 
jie rijo jį veik nekramtydami, kol pajuto, jog tuoj sprogs pilvai. 

Bebaigiant valgyti, pasirodė du žmonės, stebėtinai panašūs į Že- 
naką Tengą. 

- Per vėlu, - tarė vienas jų. - Apgailestauju, broli, bet mes ne- 
galėjome atgaivinti senio. Žaizdos sunkios, o laiko praėjo per 
daug... 

Ženakas Tengas kaltai pažvelgė į savo svečius. 

- Apgailestauju, kad netekote savo draugo. 

- Ką gi, - ištarė d'Averkas, vos sulaikydamas palengvėjimo ato- 
dūsį, - nors deramai jį palaidokite. 

- Žinoma, padarysime viską, kas tokiu atveju būtina. 

Ženako Tengo broliai išėjo ir sugrįžo po pusvalandžio - Hok- 
munas su d'Averku kaip tik baigė valgyti. Pasisakę esą Balanas 
Tengas bei Pomadas Tengas, apžiūrėjo ir sutvarstė svečių žaizdas. 
Labai greitai bičiuliai pasijuto geriau. 

- O dabar papasakokite, kaip patekote į Kampų šalį, - paprašė 
Ženakas Tengas. - Dėl nelemtų šarkių keliauninkai čia retai užklys- 
ta. Papasakokite, kas vyksta kitose pasaulio dalyse... 

- Kaip mes čia patekome... Abejoju, ar suprasite mūsų atsaky- 

mą, - dvejodamas pradėjo Hokmunas. - Beje, vargu, ar mes žino- 
me, kas vyksta kitose jūsų pasaulio dalyse. 

Ir jis, kaip mokėdamas, paaiškino, kas esąs, iš kur ir kaip čia 
pateko. 

Ženakas Tengas įdėmiai klausėsi. 

- Ta-a-ip, - nutęsė jis, Hokmunui baigus pasakojimą. - Jūs bu- 
vote teisūs. Iš jūsų pasakojimo nedaug ką supratau. Niekada anks- 
čiau neteko girdėti nei apie Europą, nei apie Granbretanę; jus čia at- 
gabenęs prietaisas mūsų mokslininkams irgi nežinomas. Tačiau aš 
jumis tikiu. Nes kaip jūs nepastebėti būtumėte patekę į Kampų ly- 
gumą? 

- Kas tie Kampai? - paklausė d'Averkas. - Jūs sakėte, kad ne 
miestai... 

- Taip ir yra. Kampai - giminių klanų namai. Šis požeminis na- 
mas priklauso Tengų giminei. Kaimynystėje yra Onų, Sekų, Nengų 
namai. Prieš daugelį metų namų buvo daugiau, gerokai daugiau... 
Šarkiai juos surado ir... dabar jų nebėra... 

- Kas gi tie šarkiai, - įsiterpė Hokmunas. 

- Seni mūsų priešai, sukurti tų, kurie kadaise mėgino sunaikinti 
požeminius namus. Kūrėjas žuvo, atlikdamas eksperimentus su 
sprogstančiomis medžiagomis, tačiau jo kūriniai - šarkiai - išliko. 
Jų paskirtis viena - žudyti mus, išsiurbiant gyvybines jėgas... - Že- 
nakas Tengas krūptelėjo. 

- Jie minta jūsų gyvybinėmis jėgomis? - paniuro d' Averkas. - 
Kąjūs turite omenyje? 

- Tai, kas palaiko mumyse gyvybę, kas yra pati gyvybė, - jie 
atima tai, ištuštindami mūsų kūnus, ir palikdami mus, nebegalinčius 
net krustelėti, lėtai mirčiai... 

Hokmunas jau žiojosi klausti, bet apsigalvojo. Akivaizdu, jog 
šis pokalbis šeimininkui nemalonus. Hercogas pakeitė temą: 

- Kokia tai lyguma? Man regis, ji ne gamtinės prigimties. 

- Teisingai. Kadaise čia plytėjo derlingi laukai; tai buvo galinga 
šalis - Šimto Giminių šalis... kol neatkeliavo tas šarkių kūrėjas. Jam 
reikėjo mūsų žinių, mūsų energijos šaltinių. Priešas vadinosi Šena- 
taras vorn Kensajus, jis ir atvedė šarkius kažin kur iš rytų. Jų pa- 
skirtis - Giminių sunaikinimas. Šarkiai sunaikino visas Gimines, li- 
ko nedaugelis... Bet praeis visai nedaug laiko, vos keli amžiai, jie 
aptiks ir likusias... 

- Regis, jūs nuleidote rankas, - niūriai pasakė d'Averkas. 

- Tiesiog mes viską vertiname realiai, - gūžtelėjo pečiais Žena- 
kas Tengas. 

- Rytoj norėtume leistis į kelią, - pasakė Hokmunas. - Gal turi- 
te žemėlapį ar ką nors, padėsiantį mums pasiekti Narliną? 

- Žemėlapį turime, tiesa, jis netikslus. Kadaise Narlinas buvo 
judrus prekybinis miestas ties upės žiotimis. Prieš daugelį amžių... 
Nežinau, kas jam nutiko. 

Ženakas Tengas atsistojo. 

- Eime, parodysiu jums paruoštą kambarį. Naktį praleisite čia, 
o rytą galėsite tęsti savo kelionę. 


2. ŠARKIAI 


HOKMUNĄ pažadino kautynių triukšmas. 

Akimirką jis pamanė, jog visa, kas nutiko - tik sapnas, kad jis 
vis dar oloje, o d'Averkas kaunasi su baronu Meliadu. Pašokęs iš 
lovos, Hokmunas puolė prie savo kalavijo, besiilsinčio ant suolo ša- 
lia sudriskusių drabužių. Jis buvo Ženako Tengo kambaryje. Gre- 
timoje lovoje išsigandęs dairėsi ką tik prabudęs d'Averkas. 

Kol Hokmunas karštligiškai rengėsi, už sienos pasigirdo šūks- 
niai, kalavijų žvangėsys, nesuprantamas švilpimas bei dejonės. Ap- 
sirengęs, hercogas tyliai priėjo prie durų ir nežymiai jas pravėrė... 

Ir sustingo iš nuostabos. Bronzinės spalvos draugiški Teng 
Kampo gyventojai naikino vieni kitus. Žvangėjo visai ne kalavijai, 
bet peiliai mėsai pjaustyti, geležiniai virbai, visokiausi virtuvės ra- 
kandai bei įrankiai - viskas virto ginklais. Urzgiantys, sužvėrėję, 
perkreiptais veidais, apsiputoję, pamišėliškomis akimis žmonės ko- 
vėsi tarpusavyje, tarsi jiems akimirksniu būtų pasimaišęs protas! 

- D'Averkai, prisiekiu Runų Krivule! - iškvėpė Hokmunas. - Jie 
tiesiog pamišo! 

Keletas besikaunančių įvirto į kambarį, ir Hokmunas netikėtai 
atsidūrė pačioje mušeikų spūstyje. Paskubomis išstūmęs juos pro 
duris, hercogas atšoko į šalį, pasiruošęs gintis. Tačiau niekas net 
neketino jo pulti. Teng Kampo gyventojai buvo taip užsiėmę vieni 
kitais, jog į atsitiktinius žiūrovus nekreipė jokio dėmesio, 

- Eime iš čia, - pasiūlė Hokmunas ir pirmas išėjo iš kambario, 

laikydamas paruoštą kalaviją. Kosėdamas ir markstydamas nuo ašt- 
rių mėlynų dūmų, jis apsidairė. Aplinkui vyravo chaosas, ant grin- 
dų gulėjo daugybė lavonų. 

Šiaip taip jie pasiekė Ženako Tengo kambarį. Durys buvo už- 
rakintos, ir Hokmunas iš visų jėgų ėmė belsti į jas kalavijo rankena. 
- Ženakai Tengai, čia Hokmunas su d' Averku! Ar tu čia? 

Viduje kažkas sušnarėjo, durys prasivėrė, Ženakas Tengas, iš- 
siplėtusiomis iš siaubo akimis įtempė juos vidun, vėl skubiai užra- 
kindamas duris. 

- Šarkiai, - sudejavo jis. - Vadinasi, netoliese šniukštinėjo dar 
vienas būrys. Nieko negalėjau padaryti, užpuolimas toks netikė- 

as... Mes žuvę!.. 

- Bet aš nemačiau jokių pabaisų, - paprieštaravo d'Averkas. - 
Tavo klano žmonės žudo vieni kitus. 

- Taip. Būtent taip šarkiai mus ir naikina. Jie siunčia kažkokias 
bangas, veikiančias smegenis. Tos bangos išveda mus iš proto, pri- 
verčia brolį žudyti brolį, draugą žudyti draugą... Kol mes kauna- 
mės, jie užgrobia Kampą. Dabar jie jau turi būti netoliese... 

- Iš kur mėlyni dūmai? - paklausė d'Averkas. 

- Ne, šarkiai čia niekuo dėti. Rūksta sudaužyti generatoriai. 
Dabar mes nebeturėsime energijos, net įjungę juos visu galingu- 
mu... 

Iš viršaus pasigirdo girgždesys bei duslūs smūgiai, drebinantys 
visą kambarį. 

- Šarkiai, - sušnabždėjo Ženakas Tengas. - Jų spinduliai ne- 
truks pasiekti ir mane... ir mane... 

- Kodėl tas spinduliavimas nepaveikė tavęs anksčiau? - pa- 
klausė Hokmunas. 

- Kai kurie mūsiškiai gali ilgai tam priešintis. Tie spinduliai jūsų, 
matyt, visai neveikia. Kiti pasiduoda labai greitai. 

- Argi mes negalime pabėgti? - Hokmunas apsižvalgė kambary- 
je. - Tas rutulys, kuriuo čia atvykome... 

- Vėlu, per vėlu... 

D'Averkas papurtė Ženaką Tengą už pečių: 

- Nagi, būk vyras, mes pabėgsime, jei pasiskubinsime! Tik tu 
gali valdyti rutulį! 

- Aš mirsiu drauge su savo gimine - gimine, kurią pats padėjau 
sunaikinti... 

Ženakas Tengas neįtikėtinai pasikeitė. Vietoj geranoriško, savi- 
mi pasitikinčio žmogaus, su kuriuo jie vakar bendravo, draugai 
matė drebančią palūžusią būtybę stiklinėmis akimis... Hokmunas 
pagalvojo, jog netrukus Ženakas Tengas visiškai paklus paslaptingai 
nežinomų šarkių jėgai. 

Paskubomis įvertinęs visus "už" bei "prieš", kalavijo rankena 
Dorianas smogė bronziniam žmogui į pakaušį. Ženakas Tengas pra- 
rado sąmonę. 

- Na, hjulamai, - niūriai ištarė Hokmunas, - neškime jį į rutulį. 
Greičiau! 

Kosėdami nuo tirštėjančių dūmų, jie išbėgo iš kambario. Hok- 
munas prisiminė, kur stovi stebuklingas rutulys, tad rodė kelią. 

Visas koridorius drebėjo taip, kad bėgliams teko sustoti. O pas- 
kui... 

- Siena! Ji griūva! - suriko atšokdamas d'Averkas. - Paskubė- 
kim, Hokmunai, kitu keliu! 

- Mes turime patekti į sferą! - šūktelėjo Hokmunas. - Reikia ei- 
ti pirmyn! 

Pabiro tinko gabalai, siena sutrūkinėjo, ir pro plyšį iššliaužė pil- 
kas šlykštus padaras, tiesdamas link jų čiuptuvą su čiulptuvėliu, tar- 
si ketintų juos pabučiuoti. 

Suvirpėjęs iš siaubo Hokmunas kirto kalaviju. Čiuptuvas iškart 
atsitraukė aiškiai sutrikęs, bet paskui, lyg norėdamas parodyti, jog 
tokie niekai nepakeis jo ketinimų susibičiuliauti su žmonėmis, vėl 
prisiartino. 

Hokmunas kirto per čiuptuvą. Pasigirdo nepatenkintas urzgi- 
mas bei švilpesys. Padaras atrodė nustebęs, jog kažkas jam prieši- 
nasi. Užsimetęs ant pečių Ženaką Tengą, Hokmunas dar kartą kirto 
čiuptuvui, tada peršoko jį ir nubėgo virpančiu koridoriumi. 

- Paskubėk, d'Averkai! Link rutulio! 

Peršokęs sužeistą čiuptuvą, d'Averkas nuskuodė. paskui drau- 
gą. Siena sugriuvo, ir jie pamatė daugybę netvarkingai judančių ran- 
kų, beformę krekėsių galvą bei kvailai išsiviepusią fizionomiją - 
žmogaus veido parodiją. 

- Padaras nori, kad mes jį paglostytume! - rūškanai nusijuokė 
d'Averkas, išvengdamas čiuptuvų. - Hokmunai, nejau įžeisi jo ty- 
riausius jausmus? 

Hokmunas mėgino atrakinti duris, vedančias į kamerą su sfe- 

ra. Ženakas Tengas, kurį jis paguldė ant grindų, sudejavo ir kilste- 
lėjo galvą. 

Pagaliau atidaręs duris, Dorianas vėl užsivertė ant pečių Žena- 
ką Tengą ir įsmuko vidun. 

Plyšys buvo pakankamai didelis, kad jie patektų į kabiną, ta- 
čiau šio nuostabaus aparato varikliai neveikė. Užlipęs laiptais, Hok- 
munas pasodino Ženaką Tengą į vairuotojo krėslą. D'Averkas ne- 
atsiliko nuo jų nė per žingsnį. 

- Priversk šitą daiktą judėti, - pasakė jis Ženakui Tengui, - arba 
mus suės tavo šarkiai... 0, jie jau čia! - ir jis parodė į milžinišką pa- 
darą, besiveržiantį pro kameros duris. 

Keli čiuptuvai nutįso link sferos, vienas palietė Ženako Tengo 
petį; vyrukas sudejavo. Nusikeikęs Hokmunas nukirto besiraitančią 
galūnę. Bet dabar ir kiti čiuptuvai prasiskverbė į sferą, it gyvatės 
raitydamiesi aplink bronzinį žmogų. Ženakas Tengas nebereagavo 
į padaro prisilietimus. Hokmunas su d'Averku, kaudamiesi su de- 
šimtimis besirangančių galūnių, šaukdami ragino rutulio šeimininką 
įjungti variklius... 

Gindamasis nuo šarkio "rankų", Hokmunas pakėlė Ženako Ten- 
go galvą ir suriko jam tiesiai į ausį: 

- Uždaryk sferą, Ženakai Tengai! Uždaryk sferą! 

Ženakas Tengas nevalingai pakluso ir spustelėjo vieną mygtu- 
ką. Rutulys suzvimbė, sužaižaravo visomis vaivorykštės spalvomis, 
ir aparato puselės ėmė glaustis. 

Čiuptuvai stengėsi neleisti rutuliui užsiverti; trys jų, išvengę 
d'Averko kalavijo kirčių prisisiurbė prie Ženako Tengo kūno. Su- 
dejavęs bronzinis žmogus suglebo krėsle. Ir vėl Hokmunas paleido 
darban savo durklą; sfera pagaliau užsivėrė ir pradėjo kilti. 

Čiuptuvai vienas po kito pradingo, Hokmunas, lengviau atsidu- 
sęs, atsisuko į Ženaką Tengą: 

- Mes laisvi! 

Tačiau tas sėdėjo nejudėdamas, bejėgiški nukoręs rankas bei 
įsmeigęs į tolį abejingą žvilgsnį. 

- Viskas baigta... - mikčiodamas tarė Ženakas Tengas. - Šarkis 
išsiurbė mano gyvybę... 

Hokmunas pasilenkė ir, priglaudęs delną jam prie krūtinės, mė- 
gino pajusti širdies plakimą. 

- Hjulamai, jis šaltas - neįtikėtinai šaltas! - Hokmunas krūptelėjo. 

- Bet jis gyvas? - paklausė prancūzas. 
Hokmunas papurtė galvą: 
- Miręs... 


Sfera greitai kilo, 1 Hokmunas pasisuko į valdymo pultą, be- 
viltiškai mėgindamas suprasti mygtukų paskirtį ir nedrįsdamas pa- 
liesti valdymo rankenėlių, kad, neduok Dieve, vėl neprasmegtų že- 
mėn, kur šarkiai sunaikino Teng Kampo gyventojus. 

Netikėtai rutulys atsidūrė lygumos paviršiuje ir ėmė riedėti. At- 
sisėdęs į krėslą, Hokmunas palietė valdymo rankeną, karštligiškai 
mėgindamas prisiminti, ką darė Ženakas Tengas, jiems keliaujant į 
Teng Kampą. Atsargiai patraukęs ją į vieną pusę, hercogas paten- 
kintas pastebėjo, jog rutulys būtent ten ir pasisuko. 

- Manau, sugebėsiu valdyti šią mašiną, - pasakė jis savo drau- 
gui. - Bet kaip ją sustabdyti ir atidaryti!.. 

- Kol mes tolstame nuo pabaisų, aš ramus, - šypsodamas repli- 
kavo d'Averkas. - Suk į pietus, Hokmunai. Bent jau judėsime rei- 
kiama kryptimi... 

Jie ilgai riedėjo dyka lyguma, kol ties horizontu pasirodė miš- 
kas. 

- Įdomu, - pastebėjo d'Averkas, kai Hokmunas parodė jam me- 
džius, - kaip elgsis sfera, kai pasieksime tankmę. Tikriausiai šis 
aparatas neskirtas judėti mišku. 


3. SAJOS UPĖ 


RUTULYS GRIAUSMINGA I įsirėžė į medį. 

D'Averkas su Hokmunu nuskriejo į kabinos galą, atsitrenkdami 
į nemaloniai šaltą Ženako Tengo lavoną. 

Juos nusviedė aukštyn, paskui į šoną, ir jeigu rutulio sienos ne- 
būtų paminkštintos, bičiuliai tikriausiai būtų susilaužę visus kaulus. 

Pagaliau sfera sustojo - kelias sekundes ją tarsi krėtė drebulys 
- ir netikėtai suskilo į dvi dalis. Hokmunas su d'Averku šleptelėjo 
ant žemės. 

D'Averkas sudejavo: 

- Štai ir išsiaiškinome, kaip šis daikčiukas elgsis... Visiškai ne- 
reikalingas išbandymas tokiam ligotam žmogui kaip aš. 

Su palengvėjimu atidūsėjęs, Hokmunas nusišypsojo. 

- Ką gi, - ištarė jis, - išsisukome lengviau nei tikėjausi. Stokis, 
d'Averkai, reikia eiti toliau į pietus! 

- O aš manau, jog pats laikas šiek tiek pailsėti, - paprieštaravo 
d' Averkas, išsitiesdamas žolėje ir įsmeigdamas akis į susipynusias 
šakas. 

Pro lapus skverbėsi saulės šviesa, nudažydama mišką smarag- 
do bei aukso spalvomis. Kvepėjo spygliuočiais ir beržais, ant arti- 
miausio medžio šakos straksėjo voveraitė, gudriai žvilgčiodama į 
žmones juodais akių karoliukas. Sferos nuolaužos gulėjo tarp išrau- 
tų kelmų bei aplaužytų šakų. Smūgio jėga su šaknimis išrovė plo- 
nus medelius, storesnius prilenkė prie pat žemės... Hokmunas su- 
prato, kad jiems iš tikrųjų pasisekė. Tik dabar hercogo organizmas 
sureagavo į visa, kas nutiko, kūną ėmė krėsti lengvas drebulys, ir 
tik dabar Hokmunas suvokė d'Averko juokelių prasmę. Atitraukęs 
akis nuo sumaitotos mašinos bei tarp nuolaužų įstrigusio Ženako 
Tengo lavono, jis atsisėdo ant žole apžėlusio kupsto. 

Apsivertęs ant nugaros Hjulamas d'Averkas išsitraukė iš skar- 
malais virtusios liemenės kišenės kietai susuktą pergamento ritinėlį, 
- žemėlapį, kurį vakar vakare davė Ženakas Tengas. 

Išvyniojęs pergamentą ėmė jį studijuoti. Žemėlapyje gana tiks- 
liai parodyta lyguma, pažymėti Kampai bei galimi šarkių medžioklės 
takai. Dauguma požeminių miestų perbraukti kryžiais - matyt, tai 
reiškė, jog jie sunaikinti. 

- Čia, - d'Averkas bakstelėjo pirštu. - Štai miškas, o šiauriau - 
Sajos upė. Ši strėlytė nukreipta į pietus, į Narlino pusę. Jei gerai 
suprantu, miestą pasieksime upe. 

Hokmunas linktelėjo. 

- Pailsėsim ir keliausim ieškoti upės. Kuo greičiau pasieksime Nar- 
liną, tuo geriau - tenai bent jau galėsime išsiaiškinti, kur mes atsidūrė- 
me...Blogai, kad šarkiai užpuolė būtent šiandien, - jei būtume labiau 
pakamantinėję Ženaką Tengą, galbūt jau žinotume, kur esame... 

Maždaug pusantros valandos ramiai nusnaudę miške, jie atsi- 
kėlė, truputį apsitvarkė sudriskusius drabužius, pasitikrino ginklus 
ir patraukė į šiaurę link upės. 

Su kiekviena nužingsniuota mylia pamiškė vis tankėjo, medžiai 
storėjo, o kalvos šlaitai darėsi statesni, tad vakarop keliauninkai vi- 
sai nusivarė, sudirgo ir net nesikalbėjo vienas su kitu. 

Dar po gero pusvalandžio jie priėjo upeliuką, įtekantį į ežerą, 
kurį iš trijų pusių supo aukšti krantai. Už ežero draugai aptiko ne- 
didelę laukymę, ir Hokmunas ryžtingai tarė: 

- Nakvosime čia, d'Averkai. Nebepastoviu ant kojų iš nuovargio. 

Linktelėjęs, d'Averkas pasilenkė prie vandens ir dideliais 
gurkšniais atsigėrė. 

- Atrodo, čia gilu, - pasakė jis stodamas ir šluostydamas lūpas. 

Tuo metu Hokmunas stengėsi įkurti ugnį, tad nieko nepasakė. 

Netrukus laužas jau liepsnojo. 

- Ko gero, mums reikėtų truputį pasimankštinti ir ką nors su- 
simedžioti vakarienei, - tingiai pasakė d'Averkas. - Aš praalkau. 
Hokmunai, ar ką nors išmanai apie miško gyventojus? 

- Taip, šiek tiek, - atsakė Hokmunas. - Bet aš nealkanas, Hju- 
lamai. - Jau tardamas žodžius, jis atsigulė ir iškart užmigo. 

Naktis buvo šalta, tačiau išvargęs hercogas to net nepastebėjo. 
Jį pažadino širdį stingdantis draugo riksmas. 

Iškart pašokęs ir išsitraukęs kalaviją, Dorianas pažvelgė tenai, 
kur rodė d'Averkas. Vaizdas buvo toks baisus, jog ir jis suriko. 

Iš ežero kilo siaubingas milžiniškas roplys švytinčiomis juodo- 
mis akimis bei juodais it degutas žvynais; vanduo kliokė nuo jos 
žvilgančių šonų. Ir tik plačiai pražiotuose nasruose žibėjo dvi eilės 
akinamai baltų dantų. Garsiai šnarpšdamas gyvis artinosi. 

Jausdamasis šalia tokios pabaisos nykštuku, Hokmunas ata- 
tupstas traukėsi. Roplio galva staiga nėrė žemyn, ir didžiuliai dan- 
tys kaukštelėjo per colį nuo jo veido. Nuo bjauriai dvokiančio alsa- 
vimo, jis vos neprarado sąmonės. 

- Atgal, Hokmunai, bėk! - sušuko d'Averkas, ir draugai nu- 
skuodė link medžių. 

Tačiau padaras jau išsikapstė iš vandens, ir miškas apkurto nuo 
baisaus kvaksinčio riaumojimas; medžioklė prasidėjo. Susikibę už 
rankų, kad nepasimestų, bičiuliai apčiuopomis brovėsi per sąžalyną. 

Vėl pasigirdo kurtinantis kvaksėjimas, ir ilgas lankstus liežuvis, 
prašvilpęs oru lyg šmaikštis, apsivijo d Averko juosmenį. 

Prancūzas suklykė ir tvojo kalaviju per liežuvį. Rėkdamas Hok- 
munas iš visų jėgų tempė draugą už rankos, įsispyręs kojomis į že- 
mę ir stengdamasis išplėšti d Averką iš mirtino glėbio, tačiau veltui: 
liežuvis nenumaldomai traukė juos link išžiotų nasrų. Hokmunas pa- 
leido ranką, ir atšokęs į šalį, kirto kalaviju per liežuvį. Paskui, laiky- 

damas kalaviją abiem rankom, atsivėdėjęs smeigė jį į juodą drėgną 
ataugą. 

Pabaisa vėl sukvaksėjo - garsiai sudrebindama žemę, jos liežu- 
vis sprogo, pasipylė dvokiančio kraujo čiurkšlė. Paskui pasigirdo 
kurtinantis riaumojimas, ir gyvis ėmė suktis vietoje, laužydamas 
medžius bei krūmus. Stvėręs d'Averką, Hokmunas padėjo jam at- 
sistoti ir, išlaisvinęs jį iš kraujuojančių pančių, nutempė tolyn nuo 
šios vietos. 

- Dėkoju... - išlemeno d'Averkas bėgdamas bei sunkiai alsuo- 
damas. - Hokmunai, man pradeda nepatikti ši šalis!.. Joje, matyt, 
tyko dar daugiau pavojų, nei mūsiškėje! 

Pūškuodamas, kvaksėdamas, retsykiais niršiai suriaumodamas 
milžiniškas varliagyvis nesiliovė jų persekioti. 

- Ji mus beveik pasivijo! - suriko Kelno hercogas. - Mums ne- 
pavyks pabėgti! 

Stabtelėję draugai atsisuko, atidžiai žvelgdami į tamsą; matėsi 
tik dvi švytinčios akys. Vos nepraradęs pusiausvyros, Hokmunas 
tvirčiau sugniaužė kalaviją. 

- Telieka viena, - riktelėjo jis, ir sviedė kalaviją tiesiai į pykčiu 
tvoskiančią akį. 

Pasigirdo dar vienas kvaksintis riaumojimas, akys pradingo, 
kurtinantis medžių traškesys pranešė, jog pabaisa, viską aplinkui 
laužydama, grįžta prie ežero. 

Hokmunas su palengvėjimu atidūsėjo. 

- Aš Jos neužmušiau, tačiau ji, be abejonės, nusprendė, jog ne- 
same toks lengvas grobis, kokio tikėjosi. Eime. D'Averkai, reikia 
kuo greičiau pasiekti upę. Nenoriu pasilikti šiame miške. 

- Kodėl manai, kad upė saugesnė? - pasišaipė d Averkas, kai jie, 
orientuodamiesi pagal samanas ant medžių, vėl patraukė į šiaurę. 


Po dviejų dienų bičiuliai užkopė į lėkštą kalvą, kur baigėsi miš- 
kas ir atsivėrė vaizdas į lygumą, kuria didingai savo vandenis plukdė 
Sajos upė. 

Hokmunui teliko vienintelis ginklas - durklas. D'Averkas seniai 
atsikratė skutais virtusia liemene... Murzini, nesiskutę, suplėšytais 
drabužiais, bičiuliai nuskuodė žemyn kalvos šlaitu, šokinėdami per 
medžių šaknis, nekreipdami dėmesio į veidus čaižančias šakas, te- 
turėdami vienintelį norą - pasiekti upę. Nesvarbu į kokią šalį ji juos 

nuneš, svarbiausia - kuo greičiau ištrūkti iš miško, knibždančio 
siaubingais gyventojais, kuriuos jie regėjo iš tolo ir kurių pėdsakus 
matė kiekviename žingsnyje. 

Įsibėgėję bičiuliai sušoko vandenin ir, krykštaudami it vaikai, 
ėmė šveisti nuo savęs purvą. 

- Ak, palaimintas vanduo! - sušuko d'Averkas. - Tu nuplukdy- 
si mus į miestus bei kaimus - į civilizaciją. Ir nesvarbu, ką ta civi- 
lizacija mums padovanos, vargu, ar tenai bus blogiau nei šiame 
siaubingame gūdžiame miške! 

Hokmunas šypsojosi, matydamas d'Averko sentimentalumą, 
nors puikiausiai suprato, ką tas jaučia. 

- Mums pasisekė, kad upė teka į pietus, - pasakė jis. - Tereikia 
pasistatyti plaustą ir pasikliauti tėkme - tik tiek!.. 

- Hokmunai, tu žvejosi ir gaminsi gardžius valgius... Br-r, kaip 
man pabodo tos uogos ir šaknys! 

- Aš ir tave, d'Averkai, išmokysiu žvejoti - pravers, jei kada 
nors pateksi į keblią padėtį! - Ir nusijuokęs, Kelno hercogas pa- 
plekšnojo draugui per nugarą. 


4, VEJONAS STARVELIETIS 


Keturias dienas plaustu jie leidosi žemyn upe. Krantuose au- 
gančius miškus pakeitė laukiniais kviečiais apžėlusios kalvos. 

Dorianas su Hjulamu mito upėje sužvejota riebia žuvimi, grū- 
dais bei vaisiais, kurių prisirinkdavo trumpam stabtelėję krante. Bi- 
čiuliai nebeatrodė tokie išvargę bei alkani, akyse išblėso bado ugne- 
lės. Suplyšusiais drabužiais, nesiskutę, jie panėšėjo į sudužusio lai- 
vo jūreivius. 

Ketvirtos dienos vidurdienį draugai išvydo laivą ir, pašokę ant 
kojų, ėmė energingai mojuoti rankomis, vildamiesi, jog laivo įgula 
juos pastebės. 

- Galbūt šis laivas iš Narlino! - šūktelėjo Hokmunas. - Mus nu- 
plukdytų iki miesto! 

Medinis laivas - nei dvistiebis burlaivis, nei barkasas - nudažy- 
tas raudonai, o šonai išpiešti auksinėmis, geltonomis bei mėlynomis 
juostomis. Šimtinė įvairiaspalvių gairelių plaikstėsi vėjyje, deniu zu- 
jo jūreiviai margaspalviais drabužiais. 

Jūreiviai pakėlė irklus, ir laivas lengvai slydo vandeniu. Ties lai- 
vo bortu pasirodė platus barzdotas veidas. 

- Kas tokie? 

- Tolimos šalies keliauninkai. Ar negalėtumėte nuplukdyti mūsų 
iki Narlino? Ne veltui, mes dirbsime! - pasakė d'Averkas. 

Barzdočius nusijuokė: 

- Ką gi... tai mes galime... Lipkite į laivą, ponai! 

Nuleistomis virvinėmis kopėčiomis Hokmunas su d'Averku įli- 
po į laivą. 

- Tai "Upės vanagas", - tarė barzdočius. - Girdėjot apie tokį? 

- Mes svetimšaliai, - pakartojo Hokmunas. 

- A, taip... Laivo savininkas - Vejonas Starvelietis - apie jį tik- 
rai girdėjote. 

- Deja, - atsiliepė d'Averkas. - Bet mes dėkojame, kad dėl mū- 
sų jis pakeitė kryptį, - prancūzas nusišypsojo. - O dabar, bičiuli, 
sakyk, kaip galėtume užmokėti už kelionę į Narliną. 

- Na, jei neturite pinigų... 

- Nė grašio. 

- Paklausime Vejono, ką jis panorės su jumis daryti. 

Barzdočius nuvedė juos iki laivagalio, kur stovėjo liesas vyriš- 
kis, taip giliai pasinėręs į savo mintis, jog net nežvilgtelėjo svetim- 
šalių pusėn. 

- Lorde Vejonai, - šūktelėjo barzdočius. 

- Koreikia, Ganakai? 

- Tie du, kuriuos įkėlėme į laivą... Jie neturi pinigų - sako, no- 
rį atidirbti už kelionę. 

- Svečio noras mums įstatymas, Ganakai, - kreivai šyptelėjo 
Vejonas. - Tegu padirbėja. 

Jis taip ir nepažvelgė nei į Hokmuną, nei į d'Averką, jo liūdnas 
žvilgsnis liko įsmeigtas į upę. Mostelėjęs ranka, Vejonas leido eiti. 

Hokmunas pajuto nerimą. Visa įgula tylėdama juos apžiūrinėjo, 
jūreiviai nežymiai šypsojosi. 

- Kokie čia juokai? - Paklausė jis, nors nieko linksmo neįvyko. 

- Juokai? - nustebo Ganakas. - Jokių juokų... Na, ponai, gal 
malonėsite sėsti prie irklų, kad nuplauktume iki Narlino? 

- Jei tai padės mums tenai patekti... - truputį abejodamas tarė 
d'Averkas. 

- Regis, šis darbelis nelengvas, - pasakė Hokmunas. - Bet jei 

tikėsime žemėlapiu, Narlinas ranka pasiekiamas... Kur mūsų vietos, 
Ganakai? 

Ganakas nuvedė juos link tuščių vietų tarp irkluotojų. Hokmu- 
ras sustojo lyg įbestas, pamatęs, jog irkluotojai murzini bei sulysę 
- matyt, iš bado. 

- Nesuprantu... - mėgino pasakyti hercogas. 

Ganakas nusijuokė: 

- Niekis, netrukus suprasi. 

- Kas šie irkluotojai? - išsigandęs paklausė d'Averkas. 

- Tai vergai - kaip ir jūs dabar, ponai. Niekas neįlipa į "Upės 
vanago" laivą be naudos įgulai. Kadangi pinigų neturite, išpirkos ti- 
kėtis neverta, paversime jus šio laivo irkluotojais. Sėskitės čia! 

D'Averkas išsitraukė kalaviją, Hokmunas čiupo durklą, ir Ga- 
nakas atšoko atgal, kviesdamas savo įgulą: 

- Ei, vyručiai, pamokykite juos kaip reikiant - matyt jie nesu- 
pranta, ką turi daryti vergai! 

Bičiuliams iš už nugaros, palei laivo kraštą sėlino žvilgančiais 
peiliais apsiginklavusi jūreivių minia; kitas būrys artinosi iš priekio. 

D'Averkas su Hokmunu pasiruošė mirti, nukaudami kuo dau- 
giau priešų, bet tada ant salingo atsirado vyrukas, paleidęs žemyn 
virve pritvirtintą siją ir - kartą, paskui kitą - trinktelėdamas sve- 
čiams šia improvizuota kuoka. Apsvaiginti bičiuliai nusirito žemyn 
- tenai, kur sėdėjo vergai. 

Vyriokas šyptelėjo ir nušoko ant denio, pasiimdamas savo gin- 
klą. Juokdamasis Ganakas plekštelėjo jam per petį: 

- Puikiai padirbėta, Orindai. Ši gudrybė visada pavyksta, o 
svarbiausia - jokio kraujo. 

Nušokę žemyn, jūreiviai nuginklavo apsvaigusius belaisvius ir 
pririšo juos prie irklų. 

Atsipeikėjęs, Hokmunas pamatė, jog sėdi drauge su d'Averku 
ant medinio suolo, o Orindas, kokių keturiolikos metų berniūkštis, įsi- 
taisęs viršutiniame denyje, maskatuoja ore kojomis bei įžūliai vaiposi. 

- Atsipeikėjo, - pranešė jis kažkam už nugaros. - Galim plaukti 
į Narliną. - Jis mirktelėjo Hokmunui su d' Averku. - Pradėkite, po- 
nai. Būkite tokie malonūs ir stverkite irklus. - Atrodė, jog Orindas 
mėgdžioja kažkieno balsą. - Jums pasisekė, - pridūrė jis. - Mes su- 
kame žemyn pasroviui. Pirmasis jūsų darbas nebus sunkus. 

Hokmunas juokdariškai nusilenkė. 

- Dėkui, jaunuoli, mes vertiname tavo rūpestį. 

- Būdamas geros širdies, aš retsykiais jums patarsiu. 

Orindas atsistojo, apsivilko raudonai mėlyną striukę ir pradingo 
iš akių. 

Tada pasirodė Ganakas. Jis bakstelėjo Hokmuno petį aštriu že- 
berklu. 

- Irkluokite gerai, bičiuliai, arba suskaičiuosiu jūsų šonkaulius 
šiuo daikčiuku. 

Ganakas irgi pradingo. Kiti irkluotojai stvėrė irklus. Norom 
nenorom Hokmunui su d'Averku teko prie jų prisijungti. 

Jie irklavo visą dieną, jų prakaitas sumišo su kitų vergų prakai- 
tu. Vidurdienį vergams davė dubenėlį sėlenų. Nuo sunkaus darbo 
nepakenčiamai skaudėjo nugarą, ir draugai su siaubu galvojo apie 
irklavimą prieš srovę, nes kiti vergai dėkingai murmėjo, jog jiems 
labai lengva. 

Naktį, paleidę irklus, belaisviai prigulė čia pat, ant suolo, net 
nepalietę antro vimdančio marmalo dubenėlio, dar prastesnio už 
pirmąjį. 

Hokmunas su d'Averku per daug pavargo, kad kalbėtųsi, bet 
pamėgino atsikratyti pančių. Beviltiška - virvės tvirtos, mazgai - pa- 
tikimi, o jie beveik netekę jėgų. 

Kitą rytą juos pažadino Ganako balsas: 

- Visi prie irklų! Judinkitės, nedorėliai! Jums sakau, ponai! Ir- 
kluokite, irkluokite. Ties horizontu matyti grobis, jei jį paletsime, 
patirsite Vejono įniršį! 

Vergai iš visų jėgų užgulė irklus, tad Hokmunui su d'Averku 
teko pasistengti, kad prisiderintų prie bendro ritmo, sukant nepa- 
slankų burlaivį prieš srovę. 

Iš viršaus atsklido pasiruošimo šurmulys - jūreiviai paskubo- 
mis ruošė laivą puolimui. Stovėdamas laivagalyje, Ganakas laidė 
gerklę, savo šeimininko lordo Vejono vardu kairėn bei dešinėn šū- 
kaliodamas paliepimus. 

Hokmunas galvojo, kad tuojau mirs. Širdis daužėsi, o raume- 
nys, rodės, sprogs. Jis galėjo sunkiai dirbti, tačiau irkluojant di- 
džiausias krūvis teko tiems raumenims, kurie niekada anksčiau taip 
nedirbo. Prakaitas žliaugte žliaugė, plaukai lipo prie veido, jis go- 
džiai gaudė orą plačiai išžiota burna. 

- Ak, Hokmunai... - sudejavo d'Averkas, vos kvėpuodamas, - 
regis... šiame gyvenime... turėjau atlikti... kitą vaidmenį... 

Skausmas taip raižė krūtinę bei rankas, jog Hokmunas neįsten- 
gė nieko atsakyti. 

Pasigirdo trumpas traškesys, jų laivui įsirėžiant į kitą laivą, ir 
Ganakas sušuko: 

- Pakelt irklus! 

Visi irkluotojai besąlygiškai pakluso, be jėgų susmukdami ant 
suolų. Viršuje girdėjosi kautynių garsai: kalavijų skambesys, kimūs 
žmonių - žudomų ir žudančių - riksmai, bet Hokmunui visa tai bu- 
vo lyg tolimas sapnas. Jis jautė, jog mirs, jei ir toliau "dirbs" Vejo- 
no galeroje. 

Staiga virš galvos hercogas išgirdo veriantį klyksmą ir ant jo 
užkrito kažkieno sunkus kūnas. Žmogus muistėsi mėgindamas at- 
sistoti, bet paskui nurimo. Tai buvo jūreivis nuožmiu veidu, visas 
jo kūnas apaugęs rusvais plaukais. Pilve styrojo didelis abordažo 
kablys. Jūreivis konvulsyviai įkvėpė, krūptelėjo ir, paleidęs peilį, 
mirė. 

Kurį laiką Hokmunas buku žvilgsniu žiūrėjo į ginklą, paskui jo 
galva prašviesėjo. Ištiesęs koją, suprato, jog pasiekia peilį. Labai at- 
sargiai, vis stabtelėdamas, hercogas traukė link savęs ginklą, kol 
tas atsidūrė po suolu. Pasiutusiai daužantis širdžiai, jis vėl pasirėmė 
ant irklų. 

Tuo tarpu kautynės baigėsi, ir realybėn Hokmuną grąžino de- 
gėsių kvapas. Panikuodamas jis apsidairė, ir pagaliau suvokė, kas 
nutiko. 

- Dega kitas laivas, - ištarė d Averkas. - Esame piratų burlaivy- 
je, Hokmunai, piratų burlaivyje... - Staiga jis nelinksmai šyptelėjo: 
- Koks kenksmingas darbas - aš toks liguistas žmogus... 

Hokmuno savimeilė buvo užgauta; panašu, jog d'Averkas ge- 
riau prisitaikė prie aplinkybių, kuriose jie atsidūrė. 

Giliai atsidusęs, sutelkęs visas jėgas, Dorianas atsitiesė. 

- Aš turiu peilį... - ištarė pašnibždomis. D'Averkas paskubomis 
linktelėjo: 

- Žinau. Mačiau. Tu gana nuovokus, Hokmunai. Ir apskritai, 
esi tvirtesnis, nei man pasirodė. 

Hokmunas pasakė: 

- Naktį luktelėsime. Auštant - bėgam. 

- Sutarėm, - tarė d'Averkas, - reikia patausoti jėgas... Nepra- 
rask drąsos, Hokmunai, greitai vėl tapsime laisvais žmonėmis! 

Visą dieną jie irklavo žemyn upe, stabtelėję tik vidurdienį, kad 
galėtų suvalgyti eilinę pamazgų porciją. Kartą Ganakas pritūpęs 
aukštutiniame denyje, bakstelėjo Hokmuną žeberklu: 

- Neblogai, bičiuliai, dar diena kelio - ir jūsų noras išsipildys. 
Ryte prisišvartuosime Starvelyje. 

- Starvelis - miestas? - kimiai iškošė Hokmunas. 

Ganakas nustebęs Žiūrėjo į jį. 

- Iš kokių kraštų jūs atkeliavote, jei nieko nežinote apie Starve- 
l;? Tai - Narlino rajonas, pats turtingiausias šio miesto rajonas. Sie- 
nomis aptvertose pilyse gyvena didieji upės princai. Didžiausias jų 
- lordas Vejonas. 

- Ir visi jie - piratai? - paklausė d'Averkas. 

- Atsargiau, svetimšali, - paniuro Ganakas. - Turime nuosavy- 
bės teisę į visa, kas plaukioja upe. Upė priklauso lordui Vejonui bei 
jo perams. 

Jis atsistojo ir nuėjo. Belaisviai irklavo toliau iki sutemų. Tik ta- 
da Ganakas leido irkluotojams pailsėti. Tą dieną Hokmunui dirbti 
buvo lengviau - kūnas bei raumenys pradėjo priprasti prie sunkaus 
darbo, tačiau hercogas vis tiek baisiai nusikamavo. 

- Miegosim paeiliui, - šnipštelėjo jis d Averkui vakarinio srėbalo 
metu. - Pirmiausia tu, paskui aš. 

D'Averkas linktelėjo ir iškart užmigo, priglaudęs galvą prie irklo. 

Darėsi vis šalčiau, ir Hokmunas ne kartą juto, jog knapsi nosi- 
mi. Laikrodis išmušė kartą, paskui kitą... Atėjus laikui, jis su pa- 
lengvėjimu pažadino savo draugą. 

D'Averkas nepatenkintas suniurnėjo, bet Hokmunas jau niro į 
sapną, prisimindamas prancūzo žodžius. Auštant, jeigu pasiseks, jie 
bus laisvi. Sunkiausia - nepastebimai išsmukti iš laivo... 

Dorianas pabudo, jausdamas keistą lengvumą visame kūne ir 
apsidžiaugė pamatęs, kad jo rankas veržusi virvė perpjauta. Tik- 
riausiai naktį d'Averkas pasidarbavo. Dangus tyruose papilkėjo. 

Hokmunas pasisuko į savo nelaimės draugą, ir vyrai šyptelėjo 
vienas kitam. 

- Pastruošęs? - sušnabždėjo d'Averkas. 

- Pasiruošęs, - linktelėjo Hokmunas, pavydžiai žiūrėdamas į il- 

gą peilį draugo rankose. - Jei aš turėčiau peilį, - iškošė jis, - atsidė- 
kočiau Ganakui už įžeidimą. 

- Ne laikas, - paprieštaravo d'Averkas. - Reikia judėti kuo tyliau. 

Atsargiai pakilę nuo sėdynės, žvilgtelėjo į viršutinį denį. Jo gale 
budėjo jūreivis, o laivo paskuigalyje nuobodžiaujantis bei abejingas 
stovėjo lordas Vejonas, žiūrėdamas į tamsos gaubiamą upę. 

Ir sargybinis, ir Vejonas stovėjo nugara į belaisvius ir, regis, 
atsisukti neketino. Bėgliai atsargiai užsiropštė į viršutinį denį. 

Tą akimirką Vejonas atsisuko, ir laive nuskambėjo duslus jo 
balsas: 

- Štai kaip? Du vergai mėgina pabėgti? 

Hokmunas krūptelėjo. Šis žmogus apdovanotas velniška nuo- 
jauta! Jis jų nematė, nebent galėjo išgirsti menkutį šnaresį! Gilus ir 
ramus Vejono balsas nuvilnijo per visą laivą. Budintis sargybinis at- 
sisuko ir ėmė šaukti. Lordas Vejonas šaltai žiūrėjo į bėglius; prieš- 
aušrio prieblandoje jo veidas atrodė baltas lyg numirėlio. 

Iš žemutinio denio atskubėjo keli jūreiviai, užkirsdami bėgliams 
kelią link laivo borto. Piratai juos supo, tad Hokmunas nubėgo į lai- 
vagalį - link Vejono. Vienas jūrininkas, išsitraukęs kalaviją, puolė jį, 
bet Hokmunas buvo tam pasiruošęs. Pranėręs pro puolančiojo ran- 
ką, čiupo jūreivį už liemens ir pargriovė. Kalavijas iškart atsidūrė 
Hokmuno rankose, ir hercogas, pailsęs nuo ilgos neveiklos, vienu 
smūgiu nukirto jūreiviui galvą. Tada, žvelgdamas Vejonui tiesiai į 
akis, atsitiesė. 

Piratų vadeiva, regis, nė kiek nesijaudindamas, kad pavojus 
taip arti, abejingai apžiūrinėjo Hokmuną. 

- Kvailys, - lėtai ištarė jis. - Juk aš - lordas Vejonas. 

- Oaš - Dorianas Hokmunas, hercogas fon Kelnas! Aš koviau- 
si ir nugalėjau Granbretanės Tamsiosios imperijos valdovus, atlai- 
kiau stipriausius jų burtus, apie ką byloja akmuo mano kaktoje. Aš 
nebijau tavęs, piratų lorde! 

- Tada bijok jų, - sušnabždėjo Vejonas, kaulėtu pirštu rodyda- 
mas Hokmunui už nugaros. Akimirksniu apsisukęs, Hokmunas pa- 
matė link jo bei d'Averko slenkančią jūreivių minią. D'Averkas te- 
turėjo ilgą peilį... 

Hokmunas atidavė draugui kalaviją. 

- Sulaikyk juos, d'Averkai, o aš išsiaiškinsiu su jų vadeiva! 

Persivertęs per lejerius, jis pateko ant tiltelio. Vejonas baimingai 
atsitraukė porą žingsnių. 

Ištiesęs rankas, Hokmunas puolė jį. Iš po drabužių klosčių pi- 
ratų vadas išsitraukė ploną kalaviją, tačiau nepuolė. 

- Vergas... - murmėjo Vejonas, ir jo veidas persikreipė. - Ver- 
gas! 

- Aš ne vergas, ir tu tai jau žinai. - Hokmunas nėrė pro ištiestą 
kalaviją, mėgindamas sučiupti keistą piratų laivo kapitoną. Vejonas 
lėtai traukėsi, vis laikydamas kalaviją prieš save. 

Matyt, jis dar niekada nebuvo pakliuvęs į tokią padėtį, tad da- 
bar nežinojo, ką daryti. Hokmunas tepriminė jam blogą sapną. 

Kelno hercogas dar kartą pranėrė pro kalaviją, ir vėl Vejonas 
atsitraukė. 

D'Averkas, stovėdamas nugara į laivagalį, vos įstengdamas at- 
laikyti siaurą viršutinį denį užtvindžiusių jūreivių kalavijų krušą, su- 
šuko: 

- Pasiskubink, drauguži Hokmunai, kitaip turėsiu atremti visą 
tuziną ašmenų. 

Hokmunas trenkė kumščiu Vejonui į veidą, pajusdamas, kokia 
sausa bei šalta jo oda. Mumijos oda. Piratų vadeivos galva loštelėjo, 
kalavijas iškrito iš rankų, ir bejausmis Vejonas tėškėsi ant denio. Hok- 
munas pakėlė ginklą, įvertindamas puikų jo subalansavimą, pastatė 
Vejoną ant kojų, kalavijo smaigalį įremdamas tam į saulės rezginį. 

- Atgal, niekšeliai, arba jūsų šeimininkas mirs! - sušuko Doria- 
nas. - Atgal! 

Sutrikę jūreiviai atsitraukė, palikdami tris negyvėlius šalia 
d'Averko kojų. Nežinia iš kur išdygęs Ganakas, pamatęs Hokmuną, 
taip ir sustingo išsižiojęs. Jis tesegėjo sijoną; rankose žvilgėjo kala- 
vijas. 

- Na, d'Averkai, dabar, ko gero, gali prisijungti prie manęs! - 
linksmai sušuko Hokmunas. 

Užsiropštęs ant tiltelio, d'Averkas šyptelėjo: 

- Neblogai, mano drauge! 

- Lauksime, ko! pateks saulė! - šaltai tarė Hokmunas Ganakui. 
- Tada jūsų jūreiviai pasuks laivą į krantą. Kai tai įvykdysite, ir mes 
būsime laisvi, aš paleisiu jūsų šeimininką. 

Įniršęs Ganakas žvelgė į Hokmuną: 

- Kvaily, kaip drįsti šitaip elgtis su valdovu Vejonu?! Argi neži- 
nai, kad jis pats galingiausias upės princas Starvelyje? 

- Aš nieko nežinau apie jūsų Starvelį, drauguži, bet man teko 
žvelgti pavojams į akis Granbretanėje; man pavyko prasiskverbti iki 
pat Tamsiosios imperijos širdies, tad nesistenk manęs gąsdinti. Bai- 
mė - tai jausmas, kurį pajuntu labai retai, Ganakai... Bet įsikalk į 
galvą: tavo dienos suskaičiuotos. Aš atkeršysiu. 

Ganakas nusijuokė: 

- Verge, apgirtai nuo pirmosios pergalės gurkšnio. Keršys lor- 
das Vejonas! 

Hokmunas praleido pašaipą pro ausis. Aušra jau auksino hori- 
zontą. 

Rodės, praslinko šimtmetis, kol saulė rausvai nudažė medžių 
viršūnes palei upę. Jie stovėjo netoli kairiojo kranto, maždaug už 
pusės mylios nuo nedidelio užutekio. 

- Liepk irkluoti, Ganakai! - riktelėjo Hokmunas. - Vairuok į kai- 
rį krantą! 

Ganakas niršiai žvilgtelėjo į jį, tačiau nė nekrustelėjo. 

Hokmunas čiupo Vejonui už gerklės (tam išvirto akys) ir per- 
braukė kalaviju princui per pilvą. 

- Ganakai! Aš juk ne iškart užmušiu Vejoną! Jis merdės lėtai! 

Staiga iš piratų vadeivos gerklės išsiveržė juokas. 

- Merdės lėtai... - burbtelėjo Vejonas. - Merdės lėtai... 

Nieko nesuprasdamas Hokmunas pažvelgė į jį. 

- Tai tiesa, aš Žinau, kur reikia smogti, kad merdėtum kuo I|- 
giau bei skausmingiau. 

Daugiau Vejonas neištarė nė žodžio ir stovėjo visiškai ramus, 
nors Hokmuno ranka vis dar gniaužė jo gerklę. 

- Na, Ganakai! Įsakinėk! - sušuko d' Averkas. 

Ganakas giliai atsiduso. 

- Irkluotojai!.. - užbaubė jis, dalydamas jūreiviams paliepimus. 

Sugirgždėjo irklai, nugaros įsitempė, ir laivas lėtai pasuko link 
kairiojo plačios Sajos upės kranto. 

Hokmunas įdėmiai stebėjo Ganaką, baimindamasis, jog tas ko 
nors neiškrėstų, tačiau Ganakas nejudėjo, retsykiais mestelėdamas 
į juos svilinantį žvilgsnį. 

Laisvę siūlantis krantas artėjo kas minutę, ir Hokmunas truputį 

atsipalaidavo. Sausumoje jie atlaikys bet kokį piratų puolimą, ta- 
čiau, vargu, ar jūreiviai išdrįs palikti laivą. 

Staiga Hokmunas išgirdo d'Averko riksmą ir greitai kilstelėjo 
galvą. Vienas jūreivis leidosi žemyn virve. 

Tai buvo berniūkštis Orindas su nepamainoma kuoka. Paleidęs 
Vejoną, Hokmunas, gindamasis, pakėlė ranką, visiškai pamiršęs, 
jog turi kalaviją. Kuoka taip trinktelėjo jam į petį, jog hercogas ata- 
tupstas atsitraukė. D'Averkas šoko pirmyn, sučiupdamas už lie- 
mens Orindą ir prispausdamas jam prie šonų rankas. 

Netikėtai Vejonas, kurį visi pamiršo, ištrūko, ir rėkdamas ne sa- 
vo balsu, strimgalviais puolė prie tiltelio. 

Keiksnodamas d'Averkas nustūmė Orindą jam iš paskos. 

- Du kartus pakliūti į tuos pačius spąstus, Hokmunai! Nudėti 
mus maža! 

Ganako vedami riaumojantys jūreiviai jau lipo trapu. Hokmunas 
puolė barzdočių, tačiau tas, atrėmęs smūgį, taip mostelėjo kalaviju, 
jog hercogas vos neliko be kojų. Hokmunui teko atšokti; tada Ga- 
nakas užlipo ant tiltelio ir, bjauriai vaipydamasis, stojo priešais jį. 

- Na, verge, pažiūrėsim, ko esi vertas, lyginant su tikru vyru! 

- Nematau čia vyrų, - tarė Hokmunas. - Vien žvėrys... 

Ir jis nusijuokė, lengvai atremdamas pirato smūgius, puikiai 
subalansuotu Vejono kalaviju. 

Priešininkai trepsėjo ant tiltelio, tuo tarpu d'Averkui pavyko 
sulaikyti kitus puotančius plėšikus. Ganakas fechtavo meistriškai, 
bet jo kalavijas niekaip neprilygo žvilgančiam piratų vadeivos gin- 
klui, 

Netikėtu įtūpstu Hokmunas kiaurai pervėrė barzdoto pirato pe- 
tį, iškart atsitraukė, pakėlė kalaviją, atremdamas kitą kirtį... Ginklas 
vos neišslydo jam iš rankų, tačiau, sukaupęs jėgas, hercogas sužei- 
dę kairę Ganako ranką. 

Staugdamas barzdočius vėl niršiai puolė. 

Hokmunas smogė dar kartą, šįkart sužeisdamas dešinį Ganako 
dilbį. Dabar kraujas tekėjo iš abiejų pirato rankų, o jo priešininkas 
neturėjo nė įbrėžimo. Panikuodamas Ganakas vėl puolė Hokmuną. 

Tačiau Hokmunas užbaigė Ganako kančias, kitu smūgiu pervė- 
ręs piratui širdį. Kalavijo ašmenys susmigo į kūną, perrėžė šonkau- 
lius, ir gyvybė apleido piratą. 

D'Averko padėtis buvo nepavydėtina - jūreiviai spaudė jį, užeida- 

mi iš nugaros... Prancūzas galingai mosavo kalaviju. Peržengęs Ga- 
nako lavoną, Hokmunas nuskubėjo draugui į pagalbą, pakeliui vie- 
nam piratui įsmeigdamas kalaviją gerklėn, kitam - po šonkauliais, ir 
plėšikai tik dabar pastebėjo, jog d'Averkas sulaukė pastiprinimo. 

Suglaudę nugaras Hokmunas su d'Averku atremdavo puolan- 
čių jūreivių kirčius, tačiau jų vis daugėjo, tad darėsi aišku, jog ilgai 
bičiuliai neatlaikys. 

Netrukus denis buvo nuklotas negyvėliais, tačiau Hokmunas su 
d'Averku, aptekę krauju, besisunkiančiu iš daugybės negilių žaizdų, 
vis dar kovėsi. Hokmunas sugavo prie fokstiebio stovinčio lordo 
Vejono žvilgsnį. Kapitonas nenuleido nuo jo giliai įdubusių akių, tar- 
si norėdamas įsidėmėti hercogo veidą visam gyvenimui... 

Suvirpėjęs visu kūnu, Hokmunas vis dėlto rado savyje jėgų ir 
susikaupė kovai. Netikėtai kažkas plokščiąja kalavijo puse trenkė 
jam per galvą. Jis sunkiai užvirto ant d Averko, ir abu draugai parg- 
riuvo ant denio, vis dar atremdami smūgius ir stengdamiesi atsisto- 
ti. Vienam užpuolikui Hokunas perskrodė pilvą, kitam smogė 
kumščiu, sukruvindamas visą veidą ir pakilo ant kelių. 

Staiga jūreiviai atsitraukė, visi lyg vienas sužiurę į upę. Hok- 
munas pašoko, d'Averkas padarė tą patį. 

Iš užutekio išniro dar vienas laivas, pasukdamas tiesiai link pi- 
ratų burlaivio. Gaivus pietų vėjas išpūtė baltas burės, juodi, tamsiai 
mėlynai marginti šonai žvilgėjo ryto saulės spinduliuose. Abiejuose 
laivo šonuose išsirikiavę stovėjo ginkluoti žmonės. 

- Dar viena upės piratų gauja, - burbtelėjo d'Averkas. Pasinau- 
dojęs tuo, jog visos įgulos dėmesį prikaustė besiartinantis laivas, 
prancūzas nukovė arčiausiai stovėjusį jūreivį ir puolė prie grotstie- 
bio. Hokmunas neatsiliko nuo jo nė per žingsnį. Įsirėmę nugaromis 
į stiebą, draugai kovėsi toliau, nors pusė jūreivių nuskubėjo prie 
Vejono, laukdami naujų įsakymų. 

Iš kito laivo girdėjosi šūksniai, bet atstumas buvo per didelis, 
kad suprastum žodžius. 

Vejonas ištarė tik vieną žodį, o jo balse, paprastai tokiame šal- 
tame, tarsi sklindančiame iš kito pasaulio, praslydo pasibjaurėjimo 
gaidelė. 

- Bjučardas, - pasakė Vejonas. 

Jūreiviai vėl puolė belaisvius, vieno jų kalavijas įgėlė Hokmunui 
į veidą; tas išsitiesė, smeigė kalavijo ašmenis įžūlėliui į burną ir 

spustelėjo. Ašmenys perrėžė užpuoliko gomurį, sulįsdami į smege- 
nis. Pasigirdo priešmirtinis jūreivio karkimas. 

Nejausdamas jokio gailesčio, Hokmunas ištraukė kalaviją ir 
persmeigė kito pirato širdį. 

Jie kovėsi, o nakties spalvos laivas gana greitai artėjo. 

Hokmunas akimirkai užsimiršo, svarstydamas - draugas at- 
plaukia ar priešas? Tačiau ilgiems apmąstymams laiko nebuvo, 
nes, mosuodami sunkiais kalavijais, keršto genami piratai vis labiau 
spaudė. 


5, PALAS BJUČARDAS 


KAI JUODAI MĖLYNAS laivas traškėdamas rėžėsi į piratų 
burlaivio šoną, Hokmunas išgirdo Vejono balsą: 

- Pamirškite vergus... Palikite juos! Pasiruoškite kautis su Bju- 
čardo šunimis! 

Jūreiviai atatupsti traukėsi nuo sunkiai alsuojančių Hokmuno 
bei d'Averko. Hokmunas atliko apgaulingą įtūpstą, priversdamas 
plėšikus trauktis greičiau, tačiau kontratakai hercogui nebeužteko 
jėgų. 

Besiropščiantys į "Upės vanago" laivą žmonės vilkėjo vienodo- 
mis, laivo spalvos liemenėmis, turėjo sunkius kovos kirvius bei ka- 
lavijus. Jie kovėsi darniai bei tiksliai, ko nepasakysi apie piratus, 
nors pastarieji nėrėsi iš kailio, užgriūdami visi kartu ir mėgindami 
atremti puolimą. 

Hokmunas akimis ieškojo kapitono, bet Vejonas pradingo - ma- 
tyt, pasislėpė triume. 

Hercogas pasisuko į d' Averką. 

- Ką gi, mano drauge, mūsų indėlis į kruviną šios dienos met- 
raštį akivaizdus. Ką pasakytum, jei pasiūlyčiau išlaisvinti tuos varg- 
šus prie irklų? Bent jau nereikėtų bet kam pralieti kraujo! 

Perlipęs lejerius, Hokmunas nušoko nuo viršutinio denio že- 
myn, atsidurdamas tarp irkluotojų. 

Nustebę vergai žiūrėjo, kaip Hokmunas su d'Averku perkerta 
jų pančius, tarsi nesuprasdami, ką jie daro. 

- Jūs laisvi, - pasakė Hokmunas. 

- Laisvi, - pakartojo d'Averkas. - Paklausykite mūsų patarimo 

ir sprukite iš laivo, kol nevėlu. Niekas nežino, kaip baigsis šios kau- 
tynės. 

Vergai stovėjo, trindami užtirpusias kūno dalis, o tada vienas 
paskui kitą šoko už borto. 

D'Averkas pašaipiai žiūrėjo jiems įkandin. 

- Kaip gaila, kad negalime padėti irkluotojams kitoje laivo pusėje. 

- Kodėl gi, - Hokmunas parodė liuką denyje. - Jei neklystu, jis 
veda į triumą, o iš kito šono turi būti išėjimas. 

Įsirėmęs nugara į falšbortą, jis patraukė dangtį. Kartą, kitą - liu- 
kas atsidarė. Nusileidę žemyn, vyrai neįžvelgiamoje tamsoje judėjo 
palei bortą. Virš jų girdėjosi kautynių garsai. 

Netikėtai d'Averkas stabtelėjo ir, vedamas smalsumo, savo at- 
šipusiu, daugybę įbrėžimų turinčiu kalaviju kilstelėjo skrynios dang- 
tį. Skrynia buvo kimšte prikimšta brangenybių. 

- Jų grobis! - tarė d'Averkas. 

- Tam mes neturime laiko, - perspėjo Hokmunas. 

- Aš ir neketinu jo tempti su savimi, - šyptelėjo d'Averkas. - 
Tačiau mane ima siutas, pagalvojus, jog, visa tai priklausys Vejonui, 
jeigu jis laimės kautynes. Žiūrėk čionai...- jis parodė didelį apvalų 
kingstono liuką. - jei neklystu, mano drauge, naudojantis šiuo 
daiktu galima įsileisti vidun upę! 

Hokmunas linktelėjo: 

- Varyk. Aš tuo tarpu išlaisvinsiu vergus. 

Palikęs d'Averką darbuotis, hercogas nuėjo į triumo galą prie 
liuko ir ištraukė tvirtinimo kaiščius. 

Liukas triukšmingai atsivėrė, ir Hokmunas išvydo besikaunan- 
čius du vyrus. Vienas jų buvo piratas, kitas dėvėjo "Upės vanagą" 
užpuolusio laivo uniformą. Žengtelėjęs pirmyn Hokmunas akimirks- 
niu nukovė piratą. Nepažįstamasis nustebęs žiūrėjo į netikėtai atsi- 
radusį sąjungininką. 

- Jūs kovėtės ant tiltelio! 

Hokmunas linktelėjo: 

- Koks čia laivas? 

- Laivas priklauso Bjučardui, - paaiškino žmogus, šluostydamas 
nuo kaktos prakaitą. Žodžius ištarė taip tarsi vardas viską paaiškintų. 

- Kas toks Bjučardas? 

Uniformuotas žmogus nusijuokė. 

- Mirtinas Vejono priešas, jei tai norėjote sužinoti. Jis matė jus 
kaunantis ir liko priblokštas jūsų meistriškumo. 

- Nieko nuostabaus, - šyptelėjo Hokmunas. - Šiandien aš ko- 
viausi kaip niekada gyvenime... Juk kovojau už savo gyvybę! 

- Taip, tokiais atvejais visi tampame puikiais kovotojais, - pritarė 
žmogus. - Aš - Kulardas ir tavo draugas, jei tu - Vejono priešas. 

- Tada perspėk savo draugus, - pasakė Hokmunas. - Mes 
skandiname laivą... Štai, pažiūrėk! - Dorianas parodė triumą, kuria- 
me d'Averkas ruošėsi atidaryti kingstoną-vožtuvą. 

Linktelėjęs Kulardas pasuko link žemutinio denio. 

- Pasimatysime, kai viskas bus atlikta, drauguži, - pasakė nu- 
eidamas. - Jei liksime gyvi! 

Hokmunas nusekė jam iš paskos, kad išlaisvintų vergus. 

Bjučardo žmonės, matyt, spaudė Vejono piratus! Netikėtai 
Hokmunas pajuto po kojomis susiūbuojant denį ir pamatė iš liuko 
išlendantį d'Averką. 

- Manyčiau, mums vertėtų traukti link kranto, - šypsodamasis 
prancūzas rodė į už borto šokinėjančius vergus. - Pasekime savo 
bičiulių pavyzdžiu. 

Hokmunas linktelėjo. 

- Perspėjau Bjučardo žmogų, pasakiau, kas vyksta. Manau, su 
Vejonu atsiskaitėme. - Jis palietė piratų vado kalaviją. - Pasisteng- 
siu nepamesti šių ašmenų - geresnio ginklo rankose nesu laikęs. 
Toks kalavijas kiekvieną padarys nenugalimu kovotoju! 

Pakilęs į viršutinį denį Kelno hercogas įsitikino, jog Bjučardo 
žmonės iš tiesų laimi. Prispaudę piratus prie borto, dabar jie pas- 
kubomis paliko laivą. 

Kulardas, matyt, jau pranešė naujienas. 

Vanduo jau pasiekė liuką - laivas ilgai neišsilaikys ant vandens. 
Nušokę nuo šio borto, bičiuliai patektų tarp dviejų laivų, kurie gali 
juos sutraiškyti. Būtų geriau pereiti į Bjučardo laivą. 

Hokmunas pasiūlė šį planą d' Averkui, prancūzas pritarė. Peršo- 
kę falšbortą, draugai atsidūrė kito laivo denyje. 

Irkluotojų suolai buvo tušti. Hokmunas nusprendė, kad Bjučar- 
do irkluotojai - laisvi žmonės, įgulos nariai. Be abejo, tai mažiau nu- 
ostolinga, nei vergų išlaikymas. Taip pagalvojęs, hercogas akimirką 

stabtelėjo ir išgirdo iš "Upės vanago" atsklindantį balsą: 

- Ei, drauguži! Taip, tu, su juodu akmeniu kaktoje! Ar tik ne- 
ketinate paskandinti ir mano laivo? 

Atsisukęs Hokmunas pamatė jauną, patrauklų vyriškį, dėvintį 
juodą odinį kostiumą stačia apykakle bei ilgą mėlyną krauju suteptą 
apsiaustą. Vienoje rankoje vyras laikė kalaviją, kitoje - kovos kirvį. 
Nuo pasmerkto burlaivio denio kalaviju jis rodė į Hokmuną. 

- Mes keliaujam savais keliais, - atsiliepė Hokmunas. - Žalos jū- 
sų laivui tikrai nepadarysime... 

- Luktelėkite minutėlę! - užšokęs ant "Upės vanago" falšborto, 
žmogus juodais drabužiais susvyravo, mėgindamas išlaikyti pu- 
siausvyrą. - Noriu atsidėkoti jums už tai, kad atlikote didesnę pu- 
sę mūsų darbo. 

Ne itin noriai Hokmunas palaukė, kol vyriškis sugrįš į savo laivą. 

- Aš - Palas Bjučardas, šio laivo šeimininkas, - tarė jis prieida- 
mas. - Daugelį savaičių laukėme patogios akimirkos, kad galėtume 
užpulti "Upės vanagą", tačiau, kas žino, gal būtume niekada nesu- 
laukę, jūs nebūtumėte prikaustę daugumos įgulos narių dėmesio, ir 
laimėję mums laiko išplaukti iš užutekio... 

- Sutinku, - tarė Hokmunas. - Gerai. Bet daugiau aš nenoriu 
veltis į piratų tarpusavio vaidus... 

- Pone, jūs įžeidžiate mane, - ramiai pasakė Bjučardas. - Tarp 
kitko, aš prisiekiau išvalyti upę nuo Starvelio lordų piratų. Ėsu mir- 
tinas jų priešas. Bjučardo žmonės, vėl susirinkę savo laive, nukirto 
abordažo lynus. Nevaldomas "Upės vanagas" sukosi sraunumoje; 
jo kuvagalis dingo po vandeniu. Kai kurie piratai murkdėsi vande- 
nyje, tačiau Vejono tarp jų nesimatė. 

- Kur prapuolė atamanas? - paklausė d'Averkas, atidžiai stebė- 
damas skęstantį laivą. 

- Vejonas lyg žiurkė, - įsiterpė Bjučardas. - Jis, be abejonės, 
paspruko vos supratęs, kad pralaimės šiandienos mūšį. Jūsų pagal- 
ba neįkainojama, ponai. Labai jums dėkoju. 

D'Averkas, visada stengęsis maloniai pagelbėti tam, kieno sa- 
vimeilė, jo manymu, būdavo užgauta, atsakė: 

- O mes dėkojame jums, kapitone Bjučardai, kad laiku pasiro- 
dėte - būtent tą akimirką, kai manėme, jog mums galas. - Prancū- 
zas dėkingai nusišypsojo. 

Bjučardas nusilenkė. 

- Dėkoju. Tačiau leiskite pastebėti, kad jums būtina pagalba. Jūs 

abu sužeisti, jūsų drabužiai... e-e... atrodo truputį ne taip, kaip turėtų 
atrodyti tokių garbingų ponų apranga... Trumpiau tariant, suteiksi- 
te man garbę, maloniai sutikdami pasisvečiuoti mano laive, kol par- 
plauksime į miestą, ir mano namuose, kai apsistosime krante. 

Hokmunas neapsispręsdamas apsiblausė. Jaunasis kapitonas 
jam tikrai patiko. 

- O kokiame krante ketinate apsistoti, pone? 

- Narline, - pasakė Bjučardas. - Mano gimtajame mieste. 

- Mes tenai ir keliavome, kol nesutikome Vejono, - pastebėjo 
Hokmunas. 

- Tada juo labiau turite plaukti su mumis! Ir jei galėčiau būti 
jums naudingas... 

- Dėkoju, kapitone Bjučardai, - tarė hercogas. - Ko gero, mes 
pasinaudosime jūsų pasiūlymu. Galbūt kelionės metu papasakosi- 
te tai, kas mus domina. 

- Su malonumu. - Bjučardas mostelėjo ranka juto pusėn. - 
Prašau į mano kajutę, ponai. 


6. NARLINAS 


PRO KAPITONO BJUČARDO kajutės iliuminatorius matėsi 
putotas pakeltomis burėmis plaukiančio laivo pėdsakas. 

- Jei sutiktume piratus, - pasakė Bjučardas, - jokiu būdu jų ne- 
įveiktume. Štai kodėl plaukiame tokiu greičiu. 

Kokas nukrovė stalą visokiausiais skanumynais: keletas mėsos 
patiekalų, žuvis su daržovėmis, vaisiai bei vynas. Hokmunas sten- 
gėsi nepulti prie maisto, bet nepajėgė susilaikyti neparagavęs bent 
po kąsnelį kiekvieno patiekalo, nors puikiai žinojo, kad jo skrandis 
šiuo metu gali neatlaikyti tokių gausių pietų. 

- Tai šventinės vaišės, - linksmai paaiškino Bjučardas. - Nes il- 
gus mėnesius medžiojau Vejoną. 

- Tas Vejonas labai keistas žmogus, - pastebėjo Hokmunas, 
ragaudamas dar vieno patiekalo. - Kas jis? 

- Piratus aš įsivaizdavau visai kitaip, - įsiterpė d' Averkas. 

- Jis - piratas pagal tradiciją, - pasakojo Bjučardas. - Visi jo 
protėviai buvo piratai - per amžius plėšė upės laivus. Ilgą laiką pir- 
kliai mokėjo milžinišką duoklę Starvelio lordams, bet prieš keletą 

metų pradėjo niurnėti bei priešintis. Vejonas pradėjo jiems už tai 
keršyti. Tada keletas bendraminčių - tarp jų ir aš - nutarėme pasi- 
statyti karinius laivus, kad galėtume pasipriešinti piratų antpuo- 
liams. Aš vadovauju vienam tokiam laivui... Esu taikus pirklys, bet 
nesudėsiu ginklų tol, kol Vejonas su savo pakalikais nepaliks Nar- 
lino ramybėje. 

- Ir kaip jums sekasi? - paklausė Hokmunas. 

- Sunku pasakyti. Vejonas su savo perais kaip ir anksčiau ne- 
pažeidžiami už aukštų sienų: Starvelis - miestas mieste, miestas 
Narline; iki šiol mes įstengėme tik atremti piratų išpuolius. Išmėginti 
jėgų tikrame mūšyje dar neteko. 

- Sakėte, kad Vejonas - piratas pagal kilmę, - priminė d'Averkas. 

- Taip. Jo protėviai atkeliavo į Narliną prieš daugelį amžių. Jie 
buvo stiprūs patyrę kariai, mes iki tolei su niekuo nekariavome. 
Legenda pasakoja, jog Vejono protėvis Batahas Gerandiunas mo- 
kėjo kerėti, ir tai dar labiau sustiprino piratų galybę. Jie užgrobė vie- 
ną miesto rajoną, Starvelį, apjuosė jį sienomis, ir nuo to laiko tenai 
gyvena. 

- Kaip Vejonas taikstosi su tuo, kad puolate jo laivus?- paklau- 
sė Hokmunas gurkštelėdamas vyno. 

- Keršija mums visokiausiais būdais, bet mes privertėme pira- 
tus bijoti mūsų - jie jau ne taip drąsiai plaukia plėšikauti... Tiesa, dar 
daug ką reikia padaryti. Pasitaikius progai, būtinai nudėsiu Vejoną, 
- tai tikriausiai sukiršintų jų gaują... bet iki šiol jam visada pavykda- 
vo pasprukti. Tas tipas tiesiog užuodžia pavojų: jis pradingsta vos 
pajutęs, jog reikalai prasti. 

- Linkiu jums sėkmės... - pasakė Hokmunas. - O dabar saky- 
kite, kapitone Bjučardai, ar ką nors žinote apie ginklą, vadinamą 
Aušros Kalaviju? Mums sakė, kad rasime jį Narline. 

- Taip, girdėjau apie jį, - nustebęs tarė Bjučardas. - Tai siejama 
su legenda, kurią pradėjau pasakoti, - apie Vejono protėvį, Batahą 
Gerandiuną. Sklando gandai, jog visa Bataho burtų galia slypi tame 
kalavijuje. Batahas lyg ir tapo dievu, bent jau piratai jį tokiu laiko ir 
garbina savo šventykloje, vadindami ją Bataho Gerandiumo Šven- 
tykla... Prietaringi žmonės tie piratai. Aš, paprastas prekeivis, daž- 
nai nesuprantu jų reikalų bei kėslų. 

- Kur dabar tas kalavijas? 

- Girdėjau, kad būtent jį ir garbina piratai Šventykloje, jiems 

kalavijas įkūnija Bataho jėgą bei galybę. Norite pagrobti tą kalaviją, 
ponai? 

- Aš ne... - pradėjo Hokmunas, bet d'Averkas jį pertarė: 

- Taip, kapitone. Šiaurėje turime giminaitį - labai protingą žmo- 
gų, kuris girdėjo apie ginklą ir norėtų jį ištyrinėti. Jis ir atsiuntė 
mus čionai, kad pamėgintume gauti tą kalaviją... 

Bjučardas nusijuokė: 

- Galėtumėte jį gauti tik pralieję pusės milijono fanatikų kraują. 
Piratai gins Aušros kalaviją iki paskutinio atodūsio - visame pasau- 
lyje nėra nieko vertingesnio už šią šventenybę. 

Hokmunas nuliūdo. Nejaugi Maiganas siuntė juos atlikti neįvei- 
kiamos užduoties. 

- Ką gi, gerai. - D'Averkas melancholiškai gūžtelėjo pečiais. - 
Tada vilsimės, kad jūs įveiksite Vejoną bei jo šalininkus, o jų turtus 
išparduosite aukcione. 

Bjučardas nusišypsojo: 

- Praeis daugybė metų, kol Vejonas bus visiškai sutriuškintas. 
Nemanau, jog man teks savo akimis tai išvysti. - Jis pakilo iš už 
stalo. - Atleiskite, manęs laukia darbai, grįšiu po keletos minučių. 

Ir jis išėjo, tyliai uždarydamas paskui save duris. Hokmunas 
paniuro. 

- Na, d'Averkai, ką darysime? Esame netoli paskyrimo vietos, 
tačiau neturime nė skatiko kišenėse ir jokių galimybių gauti tai, ko 
mums reikia. - išsitraukęs iš kapšelio Maigano žiedus, pavartė juos 
delne. Dabar jų buvo vienuolika, nes savus jie abu irgi nusiėmė. - 
Nors žiedus turime... Gal vertėtų persikelti į kitą erdvę ir ieškoti ke- 
lio į Kamargą? 

D'Averkas purkštelėjo. 

- Labai lengvai galime atsidurti karaliaus Hoano rūmuose. Arba, 
dar blogiau, kokios nors siaubingos pabaisos letenose... Ne, manau 
reikia nuvykti į Narliną ir pasidairyti tenai keletą dienelių. Pašniukšti- 
nėsim, ar taip sunku išvogti piratų kalaviją. - Jis kažką ištraukė iš sa- 
vo kapšelio. - Visai pamiršau, kad turiu šį mielą daikčiuką. 

Tai buvo ginklų degtuvas, neatmenamais laikais naudotas Ha- 
lapanduro mieste. 

- Kokia iš jo nauda, d' Averkai? - paklausė Hokmunas. 

- Juk sakiau, kad jis gali mums praversti. 

- Be šautuvo? 

- Be šautuvo, - linktelėjo d'Averkas. 

Prancūzas įsimetė degtuvą atgal į kapšelį, tuo tarpu grįžo Bju- 
čardas. Kapitonas šypsojosi. 

- Nepraeis nė valanda, ir mes nuleisime inkarą Narline, - tarė 
jis. - Viliuosi, miestas jums patiks... Bent jau tie rajonai, kuriuose 
nėra lordų piratų, - pridūrė, kreivai šyptelėdamas. 


Stovėdami ant denio, Hokmunas su d'Averku žiūrėjo į lėtai ar- 
tėjantį uostą. Giedrame danguje švietė kaitri saulė, ir visas miestas 
švytėjo nuo jos spindulių. Pastatai nedideli - ne aukštesni, nei ketu- 
rių aukštų - tačiau gausiai papuošti rokoko stiliaus lipdiniais, atro- 
dančiais tikrai senoviniais. Spalvos prislopusios, išblukusios, tačiau 
aiškios ir švarios. Statiniams panaudota mediena - kolonos, droži- 
nėti balkonai bei fasadai pagaminti iš medžio, - bet kai kuriuose pa- 
statuose matėsi dažytos metalinės atramos ir net metalinės durys. 

Dešimtys prekybinių laivų, ketinančių išplaukti arba ką tik at- 
gabenusių prekes į Narliną, užtvindė uostą. Iki pusės nuogi, pasru- 
vę prakaitu krovikai, naudodami suktuvus nešė krovinius į dokus 
bei prieplaukas, vilko juos laipteliais. Visi aplinkui triukšmavo, šur- 
muliavo, ir Bjučardas, regis, džiaugėsi pagaliau sugrįžęs namo. 

Prieplaukoje stoviniavo pasitinkančių minia; Hokmuno bei 
d'Averko lydimas kapitonas nusileido trapu. 

Iš visų pusių pasigirdo sveikinimai. 

- Kaip sekasi, kapitone? 

- Radote Vejoną? 

- Ar daug žmonių netekote? 

Geraširdiškai juokdamasis Bjučardas sustojo. 

- Gerai, Narlino gyventojai! - sušuko kapitonas. - Matau, kad 
reikia jums viską papasakoti, kitaip neleisite mums praeiti. Taip, 
mes paskandinome Vejono laivą... 

Minia nuvilnijo atodūsis, ir įsivyravo tyla. Bjučardas, pasilypė- 
jęs ant netoliese stovėjusios dėžės, iškėlė rankas. 

- Mes paskandinome "Upės vanagą"... Bet, vargu, ar mums 
būtų pavykę, jei nebūtų pagelbėję šie du mano draugai. 

D'Averkas, apsimestinai kuklindamasis, žvilgtelėjo į Hokmuną. 
Nustebę miestiečiai spoksojo į juos, tarsi netikėdami, jog kapitonas 
kalba apie tuos driskius, labiau panėšėjančius į pabėgusius vergus. 

- Jie jūsų didvyriai, ne aš, - tęsė Bjučardas. - Dviese jie kovėsi 

prieš visą piratų įgulą, nudėjo Ganaką - vyresnį Vejono padėjėją - jų 
dėka galėjome užgrobti laivą. Jie ir paskandino "Upės vanagą". 

Dabar minia nuvilnijo džiugesio banga. 

- Narlino gyventojai, įsiminkite jų vardus! Prisiminkite, kad jie 
mūsų tautos draugai, ir nieko jiems negailėkite. Tai Dorianas Hok- 
munas, Juodojo akmens šeimininkas, ir Hjulamas d'Averkas! Dar 
niekad jūs nematėte tokių drąsuolių ir tokių meistriškų karių! 

Tokios kalbos Hokmuną glumino. Paniuręs, jis judesiu paprašė 
Bjučardo baigti liaupses. 

- O kas nutiko Vejonui? - šūktelėjo kažkas iš minios. - Jis ne- 
gyvas? 

- Ne, jis paspruko nuo mūsų, - apgailestaudamas pasakė Bju- 
čardas. - Pabėgo lyg žiurkė... Tačiau anksčiau ar vėliau mes jį pri- 
baigsime! 

- Arba jis tave, Bjučardai! - Brangiais drabužiais vilkintis žmo- 
gus prasibrovė pro minią. - Tu tik pridarei jam menkučių nuosto- 
lių!.. Metų metais mokėjau Vejono žmonėms duoklę, ir jie leido 
man plaukioti visa upe. O dabar tu ir tokie, kaip tu, sako: "Nemo- 
kėkite!" Gerai, lioviausi mokėti, ir kas? Nei dieną, nei naktį nebetu- 
riu ramybės, negaliu užmigti iš baimės, kai pagalvoju apie tai, ką gali 
padaryti Vejonas... O Vejonas kerštingas! Ir gali atkeršyti ne tik 
tau! Ar pagalvojai apie visus kitus - tuos, kurie nori taikos, 0 ne 
kario šlovės? Tu visus mus stumi į pavojų! 

Bjučardas nusijuokė. 

- Jei neklystu, Veronigai, būtent tu pirmas ėmei skųstis piratais 
- sakei, jog neišgali sumokėti plėšikiškos duoklės! Būtent tu mus 
parėmei, kai mes susivienijome, norėdami duoti atkirtį Vejonui! Tad 
štai, Veronigai, jis junta mūsų atkirtį. Tai sunku, bet mes nugalėsi- 
me, gali neabejoti! 

Minia pritariamai sugaudė, bet džiūgavo kukliau. Pamažu susi- 
rinkusieji ėmė skirstytis. 

- Vejonas atkeršys, Bjučardai, - pakartojo Veronigas. - Tavo 
dienos suskaičiuotos. Kalbama, jog lordai piratai telkia savo jėgas, 
jog iki šiol jie paprasčiausiai žaidė su mumis, lyg katė su pele. Te- 
reikia jiems panorėti, ir Narlinas virs griuvėsiais! 

- Griuvėsiais virs jų egzistavimo šaltinis! Tai būtų kvaila iš jų 
pusės! - Bjučardas gūžtelėjo pečiais, tarsi sakydamas, kad nėra dėl 
ko ginčytis. 

- Ne kvailiau, nei tai, ką darai tu, - burbtelėjo Veronigas. - Pri- 
versk juos nekęsti mūsų dar stipriau, ir neapykanta prispirs juos 
užmiršti, kad mes juos maitiname! 

Nusišypsojęs Bjučardas palingavo galvą. 

- Tau metas ilsėtis, Veronigai. Permainingas pirklio gyvenimas 
ne tavo jėgoms. 

Beveik visi jau išsiskirstė. Ką tik džiaugsmingai didvyrius svei- 
kinusių miestiečių veiduose atsirado pavojaus išraiška. 

Nušokęs nuo dėžės, Bjučardas apkabino savo bendrakelionius 
per pečius. 

- Eime, bičiuliai, neverta klausyti Veronigo bambėjimo. Savo 
pamokslais jis nesugadins mūsų šventės. Eime į mano namus, pa- 
ieškosime tokiems ponams, kaip jūs, tinkamesnių drabužių. O ryte 
pasivaikščiosime po prekyvietę ir nupirksime jums naujus apdarus! 

Kapitonas nuvedė juos vingiuotomis Narlino gatvelėmis, užsi- 
riečiančiomis pačiu netikėčiausiu kampu, siauromis, persunktomis 
nesuskaičiuojama daugybe visokiausių kvapų; gatvelėmis, užtvin- 
dytomis jūreiviais, kareiviais, pirkliais, uosto darbininkais, senėmis, 
dailiomis merginomis, gatvės pardavėjais, raiteliais, mėginančiais 
prasiveržti pro pėsčiųjų minias... Pasibaigus batų prekystaliams 
gatvė ėmė kilti aukštyn, ir netrukus Bjučardas atvedė juos į aikštę, 
kurios vienoje pusėje pastatų nebuvo. Tenai tyvuliavo jūra. 

Bjučardas sulėtino žingsnį, užsižiūrėjęs į saulės spinduliuose 
žėrintį ramų vandenį. 

Rodydamas į horizontą, d'Averkas paklausė: 

- Jūs prekiaujate su užjūrio gyventojais? 

Nusiėmęs sunkų apsiaustą ir užsimetęs jį ant rankos, Bjučardas 
atsisegė marškinių apykaklę ir, šypsodamasis, patrynė sprandą. 

- Niekas nežino, kas yra už tos jūros, - galbūt nieko nėra... 
Mes prekiaujame tik išilgai kranto, maždaug du tris šimtus mylių į 
abi puses. Čia daug turtingų miestų, ne itin stipriai nukentėjusių per 
Baisųjį tūkstantmetį. 

- Aišku. Kaip vadinate savo žemyną? Spėju, Komunazija, taip? 

Bjučardas paniuro. 

- Nepamenu, kad kas nors taip jį vadintų... tiesa, aš nesu 
mokslininkas. Girdėjau įvairių vardų: Jaršajus, Amarikas, Ništa- 
jus... - Jis gūžtelėjo pečiais. - Aš net nežinau, kur yra kiti žemynai, 
jeigu jie apskritai egzistuoja... 

- Amarikas! - šūktelėjo Hokmunas. - Visada maniau, kad čia 
gyvena antgamtiniai padarai. 

- O aš maniau, jog Runų Krivulė yra Komunazijoje, - nusijuokė 
d'Averkas. - Niekada netikėk legendomis, drauguži Dorianai! Ga- 
li būti, kad Runų Krivulė apskritai neegzistuoja! 

Hokmunas linktelėjo. 

- Visko gali būti! 

- Runų Krivulė... legendos... - paniuro Bjučardas. - Apie ką 
jūs kalbate, ponai? 

- E-e, apie tai pasakojo tas mokslininkas, pamenate - mūsų gi- 
minaitis, - suskubo aiškinti d'Averkas. - Ilga istorija. Ir nuobodi 

Bjučardas gūžtelėjo pečiais. 

- Nepakenčiu nuobodulio, bičiuliai, - prisipažino jis, vesdamas 
svečius toliau. 

Netrukus prekybinė miesto dalis liko už nugaros, ir vyrai pakilo 
į kalvą, kur namai atrodė prabangiau ir nesigrūdo vienas prie kito. 
Pro aukštas sienas matėsi medžių viršūnės, žvilgėjo fontanai. 

Priešais aukštą vieno namo sieną Bjučardas sustojo. 

- Sveiki atvykę, brangūs mano draugai, - tarė jis, belsdamas į 
vartus. 

Atsidarė grotuotas langelis, įdėmios durininko akys juos apžiū- 
rėjo. Tada vartai plačiai atsivėrė, o tarnas nusilenkė Bjučardui 

- Sveiki sugrįžę, pone. Ar kelionė buvo sėkminga? Sesuo jūsų 
laukia. 

- Gana sėkminga, Perai! Štai ir Dželiana atėjo mūsų pasveikin- 
ti... Bičiuliai, susipažinkite: mano sesuo! 


7. LIEPSNA 


DŽELIANA buvo graži jauna mergina, juodais it degutas plau- 
kais, gyvybinga, linksma, tad visiškai pakerėjo lengvabūdį d'Aver- 
ką. Tą patį vakarą prie pietų stalo jis beviltiškai flirtavo ir džiaugėsi 
lyg kūdikis, kai mergina atsakydavo tuo pačiu. 

Juos stebėdamas Bjučardas nežymiai šypsojosi. Hokmunui ant 
širdies gulėjo akmuo: prieš akis vis iškildavo Izoldos paveikslas. Ji 
laukia savo vyro už tūkstančių mylių nuo čia. Galbūt net tūkstantį 

metų, nes Hokmunas nežinojo, ar stebuklingi krištolo žiedai perkėlė 
juos tik erdvėje, ar taip pat ir laike. 

Bjučardas, matyt, pastebėjęs liūdesį Hokmuno akyse, pamėgi- 
no naująjį draugą pralinksminti, pasakodamas juokingas istorijas 
apie mažiau pavojingus ar net smagius susirėmimus su Starvelio 
piratais. 

Hokmunas atidžiai klausėsi, reikiamose vietose nusijuokdavo, 
bet niekaip negalėjo atsikratyti slogių minčių apie savo mylimosios 
likimą. 

Ar pavyko Taragormui pastatyti mašiną kelionėms laiku? Ar 
Meliadas rado būdą, kaip prisikasti iki Braso pilies? Kuo labiau temo 
už lango, tuo sunkiau darėsi Hokmunui bendrauti. Pagaliau jis atsi- 
stojo ir mandagiai nusilenkė: 

- Atleiskite, kapitone Bjučardai, - sumurmėjo jis, - bet aš labai 
pavargau. Vergovė, šiandienos mūšis... 

Dželiana Bjučard bei Hjulamas d'Averkas, girdintys tik vienas 
kitą, nekreipė į hercogą jokio dėmesio. 

Paskubomis atsistojęs, kapitonas Bjučardas supratingai linkte- 
lėjo: 

- Žinoma, atleiskite, pone Hokmunai, kad buvau toks nedėme- 
singas... 

Nusišypsojęs Hokmunas tarė: 

- Nieko panašaus, kapitone. Jūsų svetingumas beribis. Tačiau... 

Nespėjus Bjučardui pasiekti varpelio ir paskambinti tarnui, į du- 
ris pasibeldė. 

- Įeikite! - griežtai paliepė Bjučardas. 

Pasirodė uždusęs vartininkas. 

- Kapitone Bjučardai! Prieplaukoje gaisras... dega laivas! 

- Laivas? Kieno laivas? 

- Jūsų laivas, kapitone... tas, kuriuo šiandien parplaukėte. 

Bjučardas nuskubėjo link durų. Hokmunas, D'Averkas ir Dže- 
liana nusekė paskui jį. 

- Brikelę, Perai, - eidamas paliepė šeimininkas. - Greičiau bri- 
kelę! 

Po kelių minučių dengtas vežimaitis, pakinkytas ketvertu ar- 
klių, stovėjo prie vartų, o Bjučardas jau lipo vidun, nekantriai ragin- 
damas Hokmuną su d' Averku. Dželiana irgi norėjo važiuoti drauge, 
tačiau brolis papurtė galvą. 

- Ne, Dželiana, lauk mūsų čia. Mes nežinome, kas vyksta uoste. 

Ir arkliai nuskuodė kiek įkabina link uosto. Vežimas šokčiojo, 
dardėdamas akmeniniu grindiniu. 

Siauras gatveles apšvietė deglai, pritvirtinti tam skirtuose sto- 
vuose ant namų sienų. Nuo triukšmingai lekiančio vežimo krito 
grėsmingi juodi šešėliai. 

Pagaliau jie pasiekė krantinę, apšviestą daug stipresnės nei deg- 
lų šviesos: degė prisišvartavęs laivas. Aplinkui kilusi didžiulė su- 
maištis - gretimų laivų šeimininkai įsakė savo įguloms plukdyti lai- 
vus kuo toliau - neduok Dieve, ugnis persimes į kitus laivus. 

Bjučardas iššoko iš vežimo, Hokmunas su d'Averku neatsiliko. 
Kapitonas, irdamasis pro žioplių būrį, nubėgo į prieplauką, tačiau 
prie pat vandens sustojo nuleidęs galvą. 

- Beviltiška, - sušnabždėjo jis. - Laivo nebeišgelbėsi... Tikrų 
tikriausiai Vejono darbas!.. 

Veronigas, blizgančiu nuo prakaito ir įraudusiu nuo gaisro at- 
švaitų veidu, sušuko iš minios: 

- Na, Bjučardai, įsitikinai? Vejonas keršija! Aš perspėjau! 

Pasigirdo kanopų bildesys. Vyrai atsisuko - link jų ant supluku- 
sio žirgo artinosi keistai apsirengęs raitelis. Kairėje rankoje jis lai- 
kė ritinį. 

- Bjučardai! - sušuko raitelis. - Palai Bjučardai, išdrįsęs paskan- 
dinti "Upės vanagą"! 

- Na, aš - Bjučardas. O kas tu toks? 

- Vejono pasiuntinys! - Raitelis numetė ritinį Bjučardui prie ko- 
jų, tačiau tas nė nekrustelėjo, kad pakeltų. 

- Kas tai? - iškošė kapitonas. 

- Tai sąskaita, Bjučardai. Čekis už penkiasdešimt karių bei ke- 
turiasdešimt vergų, už laivą bei visą jo įrangą, plius dvidešimt penki 
tūkstančiai už prarastas brangenybes. Vejonas irgi moka žaisti pir- 
klių žaidimus! 

Bjučardas įdėmiai pažvelgė į pasiuntinį. Virpanti gaisro pašvais- 
tė keistai apšvietė kapitono veidą. Koja jis nuspyrė ritinį į murziną 
upės vandenį. 

- Matau, nutarei mane išgąsdinti šia melodrama! - ryžtingai ta- 
rė jis. - Ką gi, perduok savo šeimininkui Vejonui, kad aš neišsigan- 
dau ir neketinu apmokėti jo sąskaitų. Pasakyk jam taip: jeigu jis no- 
ri "žaisti pirklių žaidimus", tegu įsikala sau į galvą, jog jis ir ne- 

kenčiami jo protėviai skolingi Narlinui daug didesnę sumą, nei už- 
rašyta šioje jo sąskaitoje, o aš ir toliau reikalausiu tą skolą grąžinti! 

Raitelis prasižiojo, bet, matyt, nusprendęs nieko nesakyti, nu- 
sispjovė ant grindinio ir, apsisukęs, nujojo į tamsą. 

- Dabar jis tave užmuš, Bjučardai! - beveik triumfuodamas tarė 
Veronigas. - Jis užmuš tave. Viliuosi, Vejonas supranta, kad ne visi 
tokie kvaili, kai tu! 

- Oaš viliuosi, jog ne visi tokie kvaili, kai tu, Veronigai, - panie- 
kinamai atkirto Bjučardas. - Jeigu Vejonas grasina man, vadinasi, 
aš laimėjau - tegu iš dalies - priversdamas jį susterzinti! 

Jis grįžo prie vežimaičio, mandagiai praleidęs į priekį Hokmuną 
su d'Averku, įlipo pats, uždarė duris ir kalavijo rankena pabeldė į 
stogą, pranešdamas vežikui, kad galima judėti. 

- Jūs įsitikinęs, kad Vejonas toks silpnas? - abejodamas pa- 
klausė Hokmunas. 

Bjučardas niūriai šyptelėjo. 

- Esu tikras, kad jis net stipresnis, nei mano Veronigas. Man 
atrodo, jog Vejonas dar neatsigavo iš nuostabos, jog mes išdrįsome 
užpulti jo laivą... O, jis dar parodys! Bet argi reikėjo tai sakyti Ve- 
ronigui? Kaip manot, bičiuliai? 

Hercogas susižavėjęs žiūrėjo į Bjučardą. 

- Kapitone, jūs tikrai drąsus. 

- Labiau neviltis, nei drąsa, veržiasi per kraštus, drauguži Hok- 
munai. 

Hercogas linktelėjo. 

- Suprantu, ką norite pasakyti. 

Likusią kelio dalį jie važiavo tylomis. 

Juos pasitiko atlapoti namų vartai, vežimas įdardėjo tiesiai kie- 
man. Prie paradinių durų jų laukė išbalusi Dželiana. 

- Tau nieko nenutiko, Palai? - paklausė ji, vos išlipus broliui iš 
brikelės. 

- Žinoma, nieko, - nuramino seserį Bjučardas. - Tu rimtai išsi- 
gandusi, Dželiana. Nusiramink, nieko baisaus nenutiko. 

Apsisukusi mergina nuėjo vidun į valgomąjį, kur ant stalo aušo 
nebaigta valgyti vakarienė. 

- Nerimauju ne dėl gaisro, - pasakė mergina ir, virpėdama visu 
kūnu, pažvelgė į brolį, paskui į d'Averką, ir galiausiai nukreipė 

žvilgsnį į Hokmuną. Jos akys buvo plačiai atmerktos. - Kol jūsų ne- 
buvo, čia apsilankė vienas žmogus. 

- Žmogus? Kas? - Bjučardas apkabino seserį per pečius 

- Jis... jis atėjo vienas... - pradėjo mergina. 

- Kas čia įstabaus, jei žmogus apsilanko vienas? Kur jis dabar? 

- Tai buvo Vejonas. Vejonas Starvelietis atėjo pats asmeniškai. 
Jis... - Ji užsidengė veidą rankomis. - Jis paplekšnojo man per 
skruostą... jis žiūrėjo į mane savo šaltomis... nežmogiškomis aki- 
mis, jis... kalbėjo tuo siaubingu balsu... 

- Ką jis pasakė? - niūriai įsiterpė Hokmunas. - Ką jis pasakė, 
panele Dželiana? 

Mergina žvilgčiojo į tris vyrus, ir jos akys vėl stabtelėjo ties 
Kelno hercogu. 

- Kad kol kas jis paprasčiausiai žaidžia su Palu. Jog jis per 
daug išdidus, kad dėl mano brolio eikvotų laiką bei jėgas, bet jeigu 
rytoj ryte miesto aikštėje, visiems girdint, Palas nepareikš daugiau 
neįkyrėsiantis lordams piratams savo... savo kvailais išsišokimais... 
tai jis, Palas, gaus, ko nusipelnė. Pasakė, kad šio pareiškimo jis 
lauks tik iki vidurdienio... 

Bjučardas paniuro. 

- Manau jis atėjo čionai, į mano namus, norėdamas išreikšti 
man savo panieką. Laivo gaisras - tik viešas pasirodymas ir pre- 
tekstas išvilioti mane iš namų. Pokalbis su tavimi, Dželiana, turi 
reikšti, jog jam pasiekiami patys brangiausi bei mylimiausi man 
žmonės... - Bjučardas patylėjo. - Dabar nebelieka abejonių, kad Ve- 
jonas grasina nužudyti ne tik mane... Privalėjau tikėtis tokios šuny- 
bės, sielos gilumoje ir tikėjausi, bet... - Pavargęs kapitono žvilgs- 
nis slystelėjo Hokmuno veidu. - Bijau, Veronigas buvo teisus, ir ga- 
liausiai kvailio vietoje likau aš, pone Hokmunai. Vejonas man nepa- 
siekiamas, kol slepiasi už Starvelio sienų, aš negaliu kovoti jo paties 
ginklu!.. 

- Neturiu teisės jums patarinėti, - tyliai pasakė hercogas. - Ta- 
čiau aš ir d Averkas jūsų paslaugoms... jeigu ketinate tęsti kovą. 

Pažvelgęs Hokmunui tiesiai į akis, Bjučardas taip nusijuokė, 
kad net pečiai suvirpėjo. 

- Jūs man nepatariate, Dorianai Hokmunai, Juodojo akmens 
savininke, bet aiškiai leidžiate suprasti, ką turėčiau galvoti apie sa- 
ve, atsisakęs tokių meistriškų fechtuotojų pagalbos! Taip. Aš tęsiu 

kovą. O rytoj pailsėsiu, spjovęs į Vejono perspėjimą. Tu, Dželiana, 
būsi saugoma. Pakviesiu tėvą ir paprašysiu ateiti čia drauge su savo 
sargybiniais, kad jie saugotų jus abu. Hokmunas, d' Averkas ir aš... 
e-e... keliausime apsipirkti. - Jis mostelėjo į apskurusius savo sve- 
čių drabužius. Pažadu naujus kostiumus bei puikias makštis jūsų 
kalavijui, pone Hokmunai, - kalavijui, kuris kadaise priklausė Vejo- 
nui. Tad rytoj turime daug darbų. Ir piratams, ir miestiečiams pa- 
rodysime, jog neišsigandome Vejono grasinimų. 

D'Averkas ramiai linktelėjo. 

- Manau tai vienintelis būdas palaikyti kovinę miesto gyventojų 
dvasią. Tada, net jeigu jūs, kapitone, mirsite - mirsite, kaip didvy- 
ris, įkvėpdamas kovai savo bendraminčius. 

- Na, viliuosi, kad nemirsiu, - nusišypsojo Bjučardas. - Juk aš 
taip myliu gyvenimą! Ką gi, pažiūrėsime, bičiuliai, pažiūrėsime. 


8. STARVELIO SIENOS 


KITĄ DIENĄ buvo taip pat karšta, kaip ir ankstesniąją. Palas 
Bjučardas su draugais išėjo pasivaikščioti. 

Žingsniuodami Narlino gatvėmis, vyrai juto šnairus gyventojų 
žvilgsnius - aišku, jog daugelis žinojo apie Vejono ultimatumą ir 
laukė, kaip pasielgs Bjučardas. 

Tačiau Bjučardas nieko nedarė. Lydėdamas Hokmuną su 
d'Averku link centro, link, jo manymu, pačių turtingiausių prekys- 
talių, jis šypsojosi kiekvienam sutiktam, kelioms sutiktoms pane- 
lėms pabučiavo rankas, nusilenkė daugybei pažįstamų. 

Bjučardui buvo paranku, jog miesto centras išsidėstęs netoli 
Starvelio sienų. 

- Visus prekystalius apžiūrėsime dieną, - tarė jis. - Bet pir- 
miausia papusryčiausime smuklėje, kurią primygtinai rekomenduo- 
ju. Ji netoli centrinės aikštės, joje lankosi daugelis žymių mūsų 
miesto gyventojų. Tegu visi mato, kad esame ramūs ir pasitikime 
savimi. Kalbėsimės apie visokias smulkmenas, neminėdami Vejono 
grasinimo, net jei kas nors stengsis mums tai priminti. 

- Žaidžiate pavojingus žaidimus, kapitone Bjučardai, - pastebė- 
jo d Averkas. 

- Galbūt, - gūžtelėjo pečiais Bjučardas. - Bet aš jaučiu, jog nuo 

šiandienos daug kas priklauso - net daugiau, nei dabar galiu įsivaiz- 
duoti. Žaidžiu va bank, tad ši diena arba taps mano triumfo diena 
arba galutinai pralaimėsiu. 

Hokmunas supratingai linktelėjo, tačiau nieko nepasakė. Jis irgi 
jautė ore sklandant nepaaiškinamą įtampą. 

Užėję į smuklę, vyrai užkando, išgėrė vyno, stengdamiesi ne- 
pastebėti, jog į juos nukreipti visų žvilgsniai, ir apsukriai išvengdami 
klausimų apie tai, kaip ketina atsakyti į Vejono ultimatumą. 

Diena persirito į antrą pusę. Bjučardas dar valandėlę pasėdėjo, 
paplepėjo su savo draugais, tada atsistojo ir, pastatęs ant stalo bo- 
kalus, tarė: 

- Na, ponai, dabar trauksime apsipirkti... 

Gatvėje tirštai zujo žmonės. Daugelis sekė iš paskos ramiai 
vaikštinėjančiai trijulei: languose šmėkščiojo smalsūs veidai. Bjučar- 
das šyptelėjo: 

- Šiandien esame vieninteliai aktoriai scenoje, bičiuliai. Tad pa- 
sistenkime puikiai atlikti savo vaidmenis. 

Pagaliau Hokmunas pirmą kartą apžiūrėjo Starvelio sienas. Jos 
kilo aukščiau stogų: baltos, neįveikiamos, paslaptingos; vartų nie- 
kur nesimatė. 

- Na, yra keletas durų, - atsakė į Hokmuno klausimą Bjučar- 
das, - bet jos retai atsiveria. Paprastai piratai naudoja plačius pože- 
minius kanalus bei dokus, vedančius tiesiai prie upės. 

Bjučardas pasuko į šoninę gatvelę ir mostelėjo į už pusės kvar- 
talo stovintį pastatą. 

- Štai ir atėjome, draugužiai! 

Vyrai įėjo į parduotuvę, kurios lentynos lūžo nuo prekių gau- 
sos. Čia matėsi drabužių pakuotės, apsiaustų, liemenių bei bridžių 
ryšuliai, stovai su kalavijais, visokiausių formų bei ilgio durklais; ant 
kablių kabojo meistriškai pagaminti pakinktai, pečjuostės, prekys- 
taliai užversti šalmais, skrybėlėmis, batais, bei visu kuo, ko gali 
prireikti vyrui. Šeimininkas - linksmas, pasitempęs vidutinio am- 
žiaus žmogus raudonu veidu ir pabalusiais plaukais - kalbėjosi su 
pirkėju. Jis linktelėjo Bjučardui, ir pirkėjas atsisuko. Jaunuolis; pa- 
matęs, kas atėjo, prasižiojo iš nuostabos, kažką nesuprantamai 
burbtelėjo ir žengė link išėjimo. 

- Kaip, nejau jums nebereikia kalavijo? - nustebo šeimininkas. 

- Paklausykite, gerbiamasis, nuleisiu pusę smaigaro, ir nė grašio 
daugiau. 

- Kitą kartą, Pajarai, kitą kartą... - Jaunuolis nežymiai linktelėjo 
Bjučardui ir nėrė iš parduotuvės. 

- Kas jis toks? - šyptelėjo Hokmunas. 

- Veronigo sūnus, jei gerai pamenu, - paaiškino Bjučardas 
juokdamasis. - Jis paveldėjo savo tėvo bailumą! 

Priėjo Pajaras. 

- Laba diena, kapitone Bjučardai. Tikrai nesitikėjau, kad šian- 
dien čia apsilankysite. Vadinasi, nepaskelbėte to pasižadėjimo? 

- Ne, Pajarai, nepaskelbiau. 

Parduotuvės šeimininkas nusišypsojo. 

- Kažkodėl aš taip ir maniau, kapitone. Tačiau dabar jūsų padė- 
tis tikrai rimta. Vejonas juk privalo įvykdyti savo grasinimą, a? 

- Mėgins, Pajarai. 

- Ir labai greitai. Jis nemėgsta tampyti katino už uodegos. Jūs 
įsitikinęs, jog verta taip artintis prie Starvelio sienų? 

- Turiu parodyti, kad nebijau Vejono, - atsakė Bjučardas. - Ki- 
ta vertus, neprivalau keisti savo planų dėl pirato grasinimo. Paža- 
dėjau draugams, kad jie išsirinks drabužius pas geriausią Narlino 
pirklį, o aš nepratęs kalbėti perniek! 

Nusišypsojęs Pajaras, pakvietė užeiti: 

- Linkiu sėkmės, kapitone... Na, ponai, aš jūsų paslaugoms. 

Hokmunas tuo metu apžiūrinėjo purpurinį apsiaustą auksiniu 
antsiuvu. 

- Turite daugybę prekių, pone Pajarai. Tiesiog akys raibsta. 

Kol Bjučardas šnekučiavosi su šeimininku, Hokmunas su 
d'Averku lėtai vaikštinėjo tarp prekystalių, vienur rinkdamiesi šilki- 
nius marškinius, kitur - batus. Praslinko dvi valandos, kol jie paga- 
liau išsirinko viską, ko reikia. 

- Gal norėtumėte viską pasimatuoti? - pasiūlė Pajaras. - Turite 
gerą skonį, ponai! 

Hokmunas su d'Averku pradingo už užuolaidų. Hokmunas iš- 
sirinko šviesiai alyvinius šilkinius marškinius, minkštos šviesios 
odos su pūkeliu liemenę, raudoną šalį bei plonus žvilgančius šilki- 
nius šalio spalvos bridžius. Šalį jis apsivyniojo aplink kaklą, bridžius 
susikišo į šviesius odinius batus, liemenę paliko prasegtą, susijuosė 

plačiu odiniu diržu ir galiausiai užsimetė ant pečių apsiaustą, suseg- 
damas jį prie pat kaklo. 

D'Averkas pasipuošė raudonais marškiniais, raudonais bri- 
džiais, juodos žvilgančios odos liemene ir apsiavė beveik kelius sie- 
kiančius ilgaaulius batus. Užsimetęs standaus šilko vyšninį apsiaus- 
tą, prancūzas ieškojo tinkamos pečijuostės kalavijui, kai parduotu- 
vėje netikėtai pasigirdo riksmas. 

Hokmunas atitraukė matavimosi kabinos užuolaidas. 

Parduotuvėje šeimininkavo ginkluoti žmonės, matyt, - Starve- 
lio piratai. Jie apsupo Bjučardą, nespėjusį net kalavijo išsitraukti, 

Pasisukęs, Hokmunas stvėrė savo ginklą iš drabužių krūvos, 
puolė įėjusius ir susidūrė su griūvančiu Pajaru. Jam iš gerklės žliau- 
gė kraujas. 

Sučiupę Bjučardą, piratai vilko jį prie išėjimo. Kapitono net ne- 
simatė, tiek vyrų jį užgulė. 

Smeigęs vienam piratui į širdį, Hokmunas atrėmė kito kirtį. 

- Nesikiškit ne į savo reikalus! - subliuvo tas. - Mums reikia 
tik Bjučardo. 

- Per mūsų lavonus! - sušuko d'Averkas, prisijungdamas prie 
Hokmuno. 

- Bjučardas turi būti nubaustas, kad įžeidė mūsų valdovą Vejo- 
ną, - tarė piratas, užsimodamas kalaviju. 

Atšokęs, d'Averkas beveik nepastebimai mostelėjo kalaviju, ir 
pirato rankovė nusidažė raudonai. Sustaugęs priešininkas sviedė 
durklą, kurį laikė kitoje rankoje. Tačiau d' Averkas atmušė kirtį ka- 
lavijo ašmenimis ir perrėžė piratui gerklę. 

Dabar jau pusė piratų atsiskyrė nuo minios ir puolė Hokmuną 
su d' Averku, spausdami juos parduotuvės gilumon. 

- Jie išsiveda Bjučardą! - beviltiškai riktelėjo Hokmunas. - Tu- 
rime jį išgelbėti!.. 

Jis niršiai puolė piratus, skindamasis sau kelią link durų, už ku- 
rių pradingo Bjučardas, bet tada d' Averkas sušuko: 

- Dar vienas būrys - pro galinį išėjimą! 

Tą pat akimirką kalavijo rankena smogė hercogui į pakaušį, ir 
Hokmunas kniūbsčias krito ant marškinių krūvos. 


Jis prasibudo nuo dusulio ir persivertė ant nugaros. Parduotu- 
vėje buvo tamsu ir spengiančiai tylu. 

Kelno hercogas pašoko vis dar spausdamas kalaviją. Pirma, ką 
jis išvydo - Pajaro lavonas, gulintis šalia matavimo kabinos. 

Antra - d Averko kūnas, tysantis ant oranžinio audinio gniutu- 
lų. Draugo vedas buvo aptekęs sukrešusiu krauju. 

Priėjęs prie prancūzo, Hokmunas kyštelėjo ranką po liemene ir 
su palengvėjimu atsiduso: širdis plakė. Matyt, piratai juos abu tik 
apsvaigino - kad būtų kam papasakoti Narlino gyventojams, kas 
laukia tokių kaip Palas Bjučardas - išsišokėlių, drįstančių įžeisti lor- 
dą Vejoną. 

Svyrinėdamas Hokmunas nuslinko į galinį kambarį ir surado 
ąsotį vandens. Suvilgęs vandeniu d' Averko lūpas ir atplėšęs audinio 
skiautę, nuvalė sužeistojo veidą. Kraujas sunkėsi iš plačios, bet ne- 
gilios įpjovos ties smilkiniu. 

D'Averkas pasimuistė, atsimerkė ir pažvelgė Hokmunui tiesiai 
į akis. 

- Bjučardas, - iškošė jis. - Turime jį išlaisvinti. 

- Taip, bet dabar jis jau Starvelyje. 

- Be mūsų šito niekas nežino, - tarė d' Averkas, mėgindamas 
atsisėsti. - Jeigu mes jį išlaisvinsime ir papasakosime miestui šią is- 
toriją, įsivaizduoji, kokią kovinę dvasią įgis miestiečiai? 

- Gerai, - neprieštaravo Hokmunas. - Starvelį mes aplankysi- 
me. Ir melskis, kad Bjučardas būtų dar gyvas. - Hercogas įsikišo 
kardą į makštis. - Kažkaip reikia perlipti sieną. Prireiks įrangos. 

- Šioje parduotuvėje rasime visko, ko reikia, - nedvejojo 
d'Averkas. - Eime, tik tyliai. Jau temsta. 

Hokmunas palietė Juodąjį akmenį kaktoje. Jo mintys vėl sukosi 
apie Izoldą, grafą Brasą, Oladaną ir Bogentalį. Kaip susiklostys jų 
likimas?.. Jis iš visų jėgų stengėsi užmiršti Bjučardą, Maigano nu- 
rodymus, mitinį Aušros Kalaviją bei Runų Krivulę. Kad taip pasivo- 
gus kokį nors laivą uoste ir išplaukus į jūrą, susiradus tuos, kuriuos 
myli, bet... 

Atsidusęs, Hokmunas atsitiesė. Bet jie negali palikti Bjučardo Ii- 
kimo valiai. Jie arba išgelbės kapitoną, arba žus. 

Hercogas galvojo apie Starvelio sienas, kylančias visai čia pat. 
Tokios lygios ir, be abejonės, budriai saugomos. Tikriausiai niekas 
nė nemėgino užsiropšti ant jų. Tačiau niekas ir nesakė, jog tai ne- 
įmanoma. Šiaip ar taip, jie turi pamėginti. 

9. BATAHO GERANDIUNO ŠVENTYKLA 


UŽSIKIŠĘ UŽ DIRŽŲ daugiau nei dvi dešimtis durklų, Hok- 
munas su d'Averku ėmė kopti ant Starvelio sienos. 

Hokmunas lipo pirmas. Užčiuopęs sienoje gana gilų plyšį, įsta- 
tydavo į jį pleištą ir prisitraukdavo, galvodamas tik apie tai, kad dur- 
klas išlaikytų ir kad viršuje jų neišgirstų. 

Bičiuliai lėtai ropštėsi aukštyn, tikrindami, ar saugiai įtvirtintas 
kiekvienas durklas. 

Staiga Hokmunas pajuto, jog durklas, į kurį remiasi koja, links- 
ta, stvėrė tą, kurį prieš sekundę įtvirtino virš galvos, ir suprato, kad 
ir tas tuoj iškris. Nuo žemės jį skyrė koks šimtas pėdų. Desperatiš- 
kai išsitraukęs iš už diržo dar vieną durklą, karštligiškai suradęs ply- 
šį tarp akmenų, įstatė durklą. Ašmenys laikė, o "atrama", ant ku- 
rios ilsėjosi jo koja, iškrito - toli apačioje pasigirdo tylus skimbtelė- 
jimas. Dabar Hokmunas kabojo ant vieno durklo, negalėdamas pa- 
judėti nei aukštyn, nei žemyn, kol d'Averkas įtvirtino dar vieną 
pleištą jo kojai. Hokmunas su palengvėjimu atsiduso. Liko užkopti 
visai nedaug - keletą pėdų. Tačiau kas jų laukia sienos viršūnėje? 
Kas jų laukia už sienos? 

Galbūt jie stengiasi veltui, o Bjučardas jau nebegyvas? Tačiau 
dvejonėms laiko nebuvo. 

Pasiekęs sienos kraštą, Hokmunas judėjo dar atsargiau. Viršuje 
pasigirdo žingsniai: sargyba. Hokmunas sustingo. Dar vienas dur- 
klas - ir jis viršuje. Žvilgtelėjęs žemyn, Dorianas pamatė mėnesie- 
nos apšviestą ramų d'Averko veidą. Pagaliau žingsniai nutolo, ir 
Hokmunas įstatė durklą sienon. 

Jau užsiropštęs viršun, vėl išgirdo žingsnius - skubius, tarsi 
sargybinis bėgtų. Hokmunas kilstelėjo galvą ir akis į akį susidūrė 
su nustebusiu piratu. 

Tą pačią akimirką Hokmunas, baisiai rizikuodamas, užsirito 
ant sienos viršaus ir, kol sargybinis traukė kalaviją, įsikibęs tam į 
kojas, iš visų jėgų trūktelėjo. 

Piratas sumosavo rankomis, stengdamasis neprarasti pusiau- 
svyros, ir krito žemyn, neišleidęs nė menkiausio garselio. 

Sunkiai alsuodamas, Hokmunas priklaupė ir padėjo užlipti 
d'Averkui. Link jų siena skubėjo dar du sargybiniai. 

Hokmunas išsitiesė ir, išsitraukęs kalaviją, pasiruošė susitiki- 

mui. Geležtės susikirto. Susirėmimas truko trumpai, nes Hokmu- 
nas su d'Averku neturėjo kur trauktis ir negalėjo prarasti nė sekun- 
dės. Bičiuliai beveik tuo pat metu nukovė piratus: sargybiniai par- 
krito, jų kūnai, konvulsiškai trūktelėję, nurimo. 

Draugai apsidairė. Regis, kiti sargybiniai kol kas jų nepastebė- 
jo. Hokmunas parodė žemyn vedančius laiptelius, d'Averkas link- 
telėjo, ir jie ėmė leistis - greitai ir kiek įmanoma tyliau, nuoširdžiai 
tikėdamiesi, jog niekam nešaus į galvą mintis kaip tik dabar lipti tais 
laiptais aukštyn. 

Apačioje juos pasitiko tamsa bei tyla, tarsi visi būtų išmirę. To- 
li, pačiame Starvelio centre, mirksėjo švyturys, tačiau miestas at- 
rodė paskendęs tamsoje; tik kur ne kur pro langinių bei durų ply- 
šius skverbėsi blausi šviesa. 

Artėdami prie gyvenamųjų kvartalų, draugai išgirdo iš namų 
sklindančius balsus: riksmus ir garsų juoką. Vienos durys atsilapo- 
jo, trumpam parodydamos girtais žmonėmis perpildytą patalpą; į gat- 
vę, kas žingsnį klupdamas, išvirto piratas ir, neaiškiai burnodamas, 
krito kniūpsčias ant grindinio. Durys užsidarė. Piratas nekrutėjo. 

Starvelio pastatai buvo paprastesni ir ne tokie ištaigingi, kaip ki- 
toje sienos pusėje - nei puošnios apdailos, nei lipdinių, kaip Narpli- 
ne, ir jeigu Hokmunas nežinotų tiesos, pamanytų, jog Starvelis - 
vargetų miestas. Bet Bjučardas pasakojo, kad piratai visus savo 
turtus slepia laivuose, rūsiuose ir paslaptingoje Bataho Gerandiuno 
šventykloje, kur, pasak gandų, saugomas Aušros kalavijas. 

Draugai sėlino gatvėmis, laikydami paruoštus ginklus. Jie net 
nežinojo, ar Bjučardas gyvas, juo labiau - kur jo ieškoti, kokioje 
tamsiojoje jis uždarytas... Tačiau juos tarsi kas traukė link miesto 
cente mirksinčio švyturio. 

Bičiuliams atsėlinus netoli šviesos šaltinio, nakties tylą netikėtai 
perskrodė kurtinantis būgnų tratėjimas, aidu nusiritęs tuščiais tam- 
siais skersgatviais. Paskui jie išgirdo žingsnių garsus bei kanopų 
kaukšėjimą. 

- Kas tai? - sušnabždėjo d'Averkas. Prancūzas pažvelgė už 
kampo ir iškart atitraukė galvą. - Jie artinasi, - tarė jis. - Atgal! 

Sublyksėjo deglų šviesa, ant grindinio mesdama grėsmingus 
šešėlius. Pasislėpę tamsoje, draugai stebėjo praeinančią procesiją. 

Eitynėms vadovavo pats Vejonas, sėdintis ant juodo žirgo. Jo 
veidas šaltas ir negailestingas, akys žvelgė tiesiai priešais save. Jis 

traukė link miesto centro, tenai, kur degė švyturio ugnis. Paskui jį 
žengė būgnininkai, mušdami būgnus lėtu monotonišku ritmu, toliau 
- būrys ginkluotų puošniai apsitaisiusių raitelių, matyt, Starvelio 
valdovų. Jų veidai bei pozos tokios pas sustingę, kaip Vejono. Bet 
draugų dėmesį patraukė tas, kuris ėjo paskui lordus piratus... Bju- 
čardas. 

Kapitono rankos ir kojos buvo pririštos prie sulenkto banginio 
kaulo karkaso, pritvirtinto prie šešeto arklių traukiamo vežimo; ar- 
klius už apynasrių vedė livrėjomis vilkintys piratai. Bjučardas atrodė 
išblyškęs, nuogas jo kūnas žvilgėjo nuo prakaito. Į kulkšnis bei rie- 
šus įsirėžusios virvės, matyt, kėlė didžiulį skausmą, bet jis, sukan- 
dęs dantis, tylėjo. Kapitono liemuo bei skruostai išpaišyti paslaptin- 
gais simboliais. Įtempdamas kiekvieną raumenį Bjučardas bergž- 
džiai stengėsi nutraukti virves. 

D'Averkas jau norėjo išlįsti iš už kampo, bet Hokmunas jį sulaikė. 

- Ne, - sušnibždėjo jis. - Seksime iš paskos. Galbūt pasitaikys 
palankesnė proga... 

Palaukę, kol procesija pradings už posūkio, įsibrovėliai nepa- 
stebimai sėlino iš paskos. Eitynių dalyviai lėtai atžygiavo į didžiulio 
švyturio apšviestą plačią aikštę. Ši mirksinti šviesa buvo pritvirtinta 
virš įėjimo į aukštą simetrišką pastatą, kuris apskritai net nepanėšėjo 
į pastatą, tačiau atrodė lyg natūralus stikliškos vulkaninės uolienos 
darinys. Šiurpas krėtė į jį žiūrint. 

- Be abejonės, tai ir yra Bataho Gerandiuno Šventykla, - šnipš- 
telėjo Hokmunas. - Įdomu, kodėl Bjučardą čionai atvedė? 

- Imkim ir išsiaiškinkim, - tarė d'Averkas. Procesija neskubė- 
dama pradingo Šventykloje. 

Bičiuliai perbėgo aikštę, pasislėpdami šešėlyje prie pat durų. 
Durys liko praviros ir, matyt, niekas jų nesaugojo. Ko gero, pira- 
tai buvo įsitikinę, jog pašalinis žmogus nė nemėgins artintis prie 
Šventyklos. 

Įsitikinęs, kad jų niekas neseka, Hokmunas prisėlino prie durų 
ir, šmurkštelėjęs vidun, atsidūrė tamsiame koridoriuje. Iš už kampo 
liejosi rausva šviesa ir sklido giesmės garsai. Hokmunas lėtai judėjo 
koridoriumi, d'Averkas sekė jo pėdomis. 

Nepriėjęs posūkio, hercogas sustingo. Į nosį trenkė šlykštus 
kvapas, toks pažįstamas ir tuo pat metu toks nežinomas. Krūptelė- 

jęs, Hokmunas žengtelėjo atgal. D'Averko veidas persikreipė, atro- 
dė, jog prancūzas stengiasi nesusivemti. 

- Fu, kad tave... Kas čia dabar? 

Hokmunas palingavo galvą. 

- Kažkas labai pažįstama... Lyg kraujo kvapas. Nors ne, ne vi- 
sai... 

D'Averkas žiūrėjo į Hokmuną plačiai išplėtęs akis. Akivaizdžiai 
matėsi, jog jis dvejoja - ar nepasukus atgal, bet paskui prancūzas iš- 
sitiesė tr stipriau suspaudė kalaviją. Nusiėmęs kaklą juosusį šalį, ap- 
suko juo veidą, palikdamas tik plyšius akims, o laisvą galą šelmišku 
judesiu, priminusiu Dorianui ankstesnįjį Hjulamą, persimetė per petį. 
Šyptelėjęs hercogas pasekė jo pavyzdžiu. 

Atsargiai sėlindami pirmyn, draugai pasuko už kampo. 

Švytėjimas ryškėjo, o jo šviesa priminė kraujo spalvą. Ji sklido 
iš už koridoriaus gale esančių durų ir, rodės, pulsuoja giesmės rit- 
mu; giesmė darėsi vis garsesnė ir garsesnė, joje vis aiškiau girdė- 
josi grėsmingos gaidelės. Dvokas irgi stiprėjo. 

Sykį patalpą, iš kurios sklido pulsuojanti šviesa, kirto tamsi fi- 
gūra. Hokmunas su d'Averku sustingo, bet jų niekas nepastebėjo. 
Siluetas pradingo, ir įsibrovėliai vėl patraukė pirmyn. 

Tiršta smarvė sunkino kvėpavimą; nuo giesmės garsų spengė 
ausyse; rausvas švytėjimas juos beveik apakino. Rodės, jog, iškart 
sutriko visos juslės. Veiksmas atrodė nenatūralus, kažkas vertė vir- 
pėti kiekvieną nervą. Bet jie ėjo vis toliau ir, kai nuo durų juos sky- 
rė vos pora pėdų, draugai pamatė, kas už jų vyksta. Ir pakraupo. 

Patalpa būtų beveik apvali, jei ne jos aukštis: kai kur lubos že- 
mos - vos kelios pėdos nuo grindų, kai kur tokios aukštos, jog vi- 
siškai pradingsta rausvoje migloje. Salė atkartojo paties statinio ne- 
taisyklingų bei netvarkingų formų kontūrus, kuriuos, regis, pastatė 
ne žmogaus rankos, bet sukūrė gamta. Stikliško darinio sienos at- 
spindėjo rausvą švytėjimą, o visa patalpa skendėjo ryškioje kraujo 
raudonio šviesoje. 

Šviesa sklido iš aukštai po stogu esančio taško. Hokmunas pa- 
kėlė galvą. 

Jis iškart suprato, kas tai, iškart atpažino daiktą, slegiantį visą 
salę. Būtent jo ieškoti siuntė Hokmuną mirštantis Maiganas. 

- Aušros kalavijas... - sušnabždėjo d'Averkas. - Na, juk negali 
šis niekingas daiktas taip stipriai veikti mūsų likimus! 

Paniuręs Hokmunas gūžtelėjo pečiais. 

- Mes ne to atėjome. Mums reikalingas jis... - linktelėjo hercogas. 

Po kalaviju pusračiu sustatyta dvylika banginio kaulo karkasų. 
Ant kiekvieno nukryžiuotas nuogas žmogus, vyras arba moteris. 
Kai kurie jau nebegyvi, dauguma merdintys. 

Pagautas siaubo, d'Averkas nusisuko, bet paskui prisivertė žiūrėti. 

- Prisiekiu Runų Krivule! - vos išlemeno jis. - Tai... tai barba- 
riškumas! 

Iš perpjautų venų lėtai sruvo kraujas. 

Nelaimėliai merdėjo nukraujuodami. 

Gyvųjų veidai perkreipti kančios, kuo daugiau kraujo jie pra- 
rasdavo, tuo labiau silpo jų pastangos išsivaduoti. Kraujas tekėjo į 
duobę, išskaptuotą po jais obsidiano uolienoje. 

Toje duobėje zujo kažin kokie padarai, tai išplaukdami palakti 
šviežio kraujo, tai vėl panirdami. Tamsūs šešėliai, krutantys krau- 
jo baseine... 

Ar gili ši duobė? Kiek tūkstančių nekaltų žmonių paaukota, kad 
pripildytų ją iki kraštų? Kokiomis nuostabiomis savybėmis ji pasi- 
žymi, jei kraujas joje nekreša? 

Aplinkui duobę spietėsi Starvelio lordai piratai, giedodami bei 
siūbuodami, veidus atsukę į Aušros kalaviją. Po kalaviju prie karka- 
so prikaltas Bjučardas. 

Vejonas laikė peilį, ir nekilo jokių abejonių, ką jis ketina daryti. 
Bjučardas šlykštėdamasis iš aukštai pažvelgė į piratą ir kažką pasa- 
kė, bet Hokmunas neišgirdo. Žvilgėjo krauju sutepti peilio ašmenys, 
giesmė vis garsėjo, ir garsiau už melodiją skambėjo šaltas Vejono 
balsas: 

- Aušros kalavijau, kuriame gyvena mūsų dievo bei mūsų pro- 
tėvio dvasia, Aušros kalavijau, Batahą Gerandiuną padaręs nepažei- 
džiamu ir davęs mums viską, ką turime, Aušros kalavijau, atgaivi- 
nantis mirusiuosius bei leidžiantis gyventi gyviesiems, Kalavijau, 
kurio šviesos šaltinis - žmogui gyvybę dovanojantis kraujas, Auš- 
ros kalavijau, priimk mūsų paskutiniąją auką ir žinok, kad būsi gar- 
binamas per amžius, kol esi Bataho Gerandiuno Šventykloje, ir kol 
taip yra, Starvelis nežlugs! Priimk šį gyvį, mūsų priešą, šį nedorėlį, 
priimk Palą Bjučardą, priklausantį tai neišmanėlių kastai, vadinan- 
čiai save pirkliais! 

Bjučardas vėl kažką pasakė - jo lūpos krutėjo, tačiau balsą už- 
gožė isteriškas kitų lordų piratų giedojimas. 

Peilis lėtai artėjo prie Bjučardo kūno, ir Hokmunas neištvėrė. 
Kelno hercogas nevalingai suriko savo protėvių kovos šūkį, prime- 
nantį laukinio paukščio riksmą, ir mosuodamas žvilgančiu, mirtį sė- 
jančiu kalaviju, galingu balsu šaukdamas giminės šūkį "Hokmunas! 
Hokmunas!", jis puolė ginti nukryžiuotų, mirštančių bei jau mirusių 
žmonių. 

- Hokmunas! Hokmunas! 

Lordai piratai atsisukę nutilo. Vejono akys išsiplėtė, atmetęs ap- 
siausto kraštą jis išsitraukė tokį patį kalaviją, kokį turėjo Hokmunas. 
Ir, metęs į duobę peilį, pakėlė švytinčius ašmenis. 

- Kvaily! Nejau nežinai, jog nė vienas svetimšalis, įžengęs į Ba- 
taho Šventyklą, neišeina iš jos tol, kol jo kūnas visiškai nenukrau- 
juoja? 

- Šiandien nukraujuos tavo kūnas, Vejonai! - sušuko Hokmu- 
nas ir puolė priešą. Tačiau kelią jam netikėtai pastojo dvi dešimtys 
žmonių. Dvidešimt durklų prieš vieną. 

Įniršęs Dorianas puolė piratus; jis urzgė tarsi žvėris; nuo Kala- 
vijo sklindanti šviesa jį akino. Akies krašteliu Hokmunas matė Bju- 
čardą, mėginantį išsivaduoti iš pančių. Hercogas smeigė, ir vienas 
piratas krito; kirto dar kartą - antras priešas atbulomis įvirto į duo- 
bę, tiesiai į nasrus, grėsmingiems jos gyventojams; vėl mostelėjo 
kalaviju - trečiojo ranka nusirito grindimis... 

D'Averkas irgi kovėsi gana sėkmingai, ir kol kas bičiuliams pa- 
vyko laikyti piratus per atstumą. 

Kurį laiką galėjai pamanyti, jog; priešai išbėgios išsigandę jų įnir- 
šio, ir Bjučardas bus laisvas. Hokmunas skynėsi kelią per pačią pi- 
ratų tirštumą ir, pasiekęs siaubingos duobės kraštą, pamėgino per- 
rėžti Bjučardo pančius, tuo pat metu, kirsdindamas piratus iš kai- 
rės bei dešinės. Netikėtai jis paslydo ir koja iki kulkšnies nugrimzdo 
į kraują. Tą pat akimirką prie jos prisilietė kažin kas minkštas bei 
šlykštus... Hokmunas žaibiškai ištraukė koją, bet tada jį užgriuvo 
piratai ir nuginklavo. 

Pasukęs galvą, Dorianas Hokmunas sušuko: 

- Atleisk man, Bjučardai, kad buvau nekantrus - tačiau laiko 
neturėjome! 

- Kodėl tu ėjai paskui mane! - beviltiškai riktelėjo kapitonas. - 

Dabar pats pajusi mano kančias ir tapsi duobės pabaisų maistu! 
Ak. Hokmunai, kodėl tu ėjai paskui mane! 


10. NETIKĖTA PAGALBA 


- MANAU, DRAUGUŽI BJUČARDAI, be reikalo buvai toks 
svetingas! - net būdamas beviltiškoje padėtyje d' Averkas nesusilai- 
kė nepajuokavęs. 

Abu draugai buvo nukryžiuoti Bjučardui iš šonų, vietoj dviejų 
mirusių aukų. Po kojomis, kraujo duobėje nepailsdami nardė tam- 
sūs padarai. Aušros kalavijo šviesa raudonais blyksniais atsispindėjo 
ant sienų, apšviesdama aukštyn nukreiptus lordų piratų veidus, Ve- 
jono veidą, triumfu liepsnojančiomis akimis, bei nukryžiuotųjų ap- 
nuogintus kūnus, kaip ir Bjučardo išpaišytus paslaptingais ženklais. 

Padarai duobėje garsiai trūkčiojamai klykavo, matyt, laukdami, 
kada į jų baseiną ims tekėti šviežias, šiltas kraujas. Hokmunas krūp- 
telėjo, sunkiai tvardydamas dejonę. Galvą skaudėjo, nugaros rau- 
menys užtirpo, viską siaubingai maudė. Jis galvojo apie Izoldą, apie 
savo namus bei mėginimus laimėti karą prieš Tamsiosios imperijos 
valdovus. Niekada nebepamatys žmonos, neįkvėps Kamargo oro, 
nedalyvaus mūšiuose, triuškinant Granbretanę... Jeigu tai kada 
nors apskritai nutiks... Jis neteko visko, bergždžiai mėgindamas iš- 
gelbėti svetimšalį - žmogų, kurio beveik nepažinojo; ką reiškia Bju- 
čardo kova, palyginus su kova prieš Tamsiąją imperiją! 

Per vėlu aiškintis, nes jis netrukus turės mirti. Mirti baisia mir- 
timi, nukraujuoti, lyg kiaulė skerdykloje, jausdamas, kaip jėgos ap- 
leidžia jį su kiekvienu širdies dūžiu... 

Vejonas nusišaipė: 

- Kodėl dabar nerėki kovos šūkio, mano drauge, mano verge? 
Tyli... Nejau neturi ko manęs paprašyti? Nenori melsti pasigailėji- 
mo, kad vėl padaryčiau tave vergu? Nenori atsiprašyti už tai, kad 
paskandinai mano laivą, nužudei mano žmones?.. Už tai, kad įžeidei 
mane? 

Hokmunas spjovė jam į veidą, bet nepataikė. 

Vejonas vos pastebimai gūžtelėjo pečiais. 

- Laukiu naujo peilio. Kai tik jį atneš, tinkamai pašventinęs, per- 
rėšiu tau venas čia ir čia, kad merdėtum labai lėtai, kad matytum, 

kaip tavo krauju minta tie padarai duobėje. O nukraujavusius jūsų 
kūnus nusiųsime Narlino merui - Bjučardo dėdulei, jei neklystu - 
kaip įrodymą, jog Starvelis neatleidžia įžeidimų. 

Įėjo piratas ir, priklaupęs prieš Vejoną ant kelių, padavė jam i|- 
gą aštrų peilį. Tam jį paėmus, piratas atsitraukė. 

Vejonas kažką šnabždėjo virš peilio, dažnai pakeldamas akis į 
Aušros kalaviją, paskui, paėmęs peilį į dešinę ranką, lengvai palie- 
tė juo Hokmuno paslėpsnius. 

- Ką gi, pradėsim iš naujo, - tarė jis, užtraukdamas lėtą, bičiulių 
jau girdėtą, litaniją. 

Jausdamas burnoje tulžies skonį, Hokmunas pamėgino nu- 
traukti virves. Vejonas traukė vieną gaidą, vis garsiau ir garsiau, 
kol jo aukoms ėmė atrodyti, kad jis pasiekė transo būseną... 

- Aušros kalavijau, atgaivinantis mirusiuosius ir leidžiantis gy- 
venti gyviesiems... 

Peilio galiukas lyžtelėjo Hokmuno klubą... 

... kurio šviesos šaltinis - žmogui gyvybę dovanojantis krau- 
jas... 

Nenoromis Hokmunas pagalvojo, ar tikrai rausvas kalavijas 
kažkokiu būdu įgauna šviesos iš kraujo. Peilis palietė jo kelį, ir her- 
cogas vėl krūptelėjo, stebėdamas Vejono veiksmus bei įtempdamas 
raumenis ir vėl mėgindamas nutraukti pančius... 

- „Žinok, jog būsi garbinamas per amžius... 

Netikėtai Vejonas nutilo ir išsižiojo, žvelgdamas Hokmunui virš 
galvos. Hokmunas kilstelėjo galvą: jam irgi užėmė žadą. 

Aušros kalavijas leidosi! Leidosi lėtai; hercogas matė, jog ste- 
buklingas kalavijas kybo metalinių gijų voratinklyje. O tose gijose 
yra dar kažkas... Žmogus. 

Jo veidą slėpė aukštas šalmas. Šarvai dviejų spalvų: juodos bei 
aukso; prie šono kabojo didžiulis kalavijas. 

Hokmunas nepatikėjo savo akimis. Jis pažino tą žmogų... jei tai 
žmogus. 

- Riteris Juodais bei Aukso šarvais! - sušuko jis. 

- Jūsų paslaugoms, - pasigirdo ironiškas balsas iš po šalmo. 

Vejonas rėkdamas sviedė į riterį peilį, tačiau tas žvangėdamas 
atsitrenkė į jo šarvus ir nukrito į baseiną. 

Viena ranka spausdamas Aušros kalavijo rankeną, riteris atsar- 
giai durklu perrėžė Hokmuno rankas veržusias virves. 

- Tu... tu išniekinai mūsų šventovę... - tarsi netikėdamas tuo, 
kas vyksta, iškošė Vejonas. - Kodėl tu nenubaustas? Mūsų dievas, 
Batahas Gerandiunas, nubaus tave. Tai jo kalavijas, jame gyvena 
mūsų protėvio dvasia! 

- Aš geriau Žinau, - atkirto riteris. - Kalavijas priklauso Hokmu- 
nui. Kadaise Runų Krivulė, siekdama savo tikslų, panaudojo tavo 
protėvį Batahą Gerandiuną, leisdama jam valdyti rausvus ašmenis. 
Tačiau dabar jis prarado šią galią, ji atitenka Hokmunui. 

- Nesuprantu tavęs, - sutrikęs lemeno Vejonas. - Kas tu? Iš 
kur atkeliavai? Tu... ar gali būti? Tu - Batahas Gerandiunas? 

- Galbūt, - burbtelėjo riteris. - Galiu įgyti bet kieno išvaizdą. 

Hokmunas mintyse meldė, kad riteris greičiau jį išlaisvintų. 
Toks priblokštas Vejonas nestovės amžinai... Vos tik jo riešai atsi- 
laisvino, hercogas stvėrė riterio ištiestą durklą ir ėmė pjauti kojų 
pančius. 

Vejonas papurtė galvą. 

- Neįmanoma. Aš klejoju... - Jis atsisuko į piratus. - Ar jūs irgi 
jį matote - žmogų, paėmusį mūsų Kalaviją? 

Piratai niūriai linksėjo, paskui vienas jų puolė link išėjimo: 

- Bėgu pagalbos. Žmones sukviesiu... 

Ir tada Hokmunas šoko tiesiai ant arčiausiai stovėjusio lordo 
pirato, stverdamas jį už gerklės. Žmogus sukriokė, griebė už 
gniaužiančių lyg replės rankų, bet hercogas taip suktelėjo jo galvą, 
jog trekštelėjo kaklo slanksteliai. Lėtai ištraukęs pirato kalaviją iš 
makščių, Hokmunas paleido kūną. Lavonas susmuko ant žemės. 

Hokmunas stovėjo nuogas, apšviestas didžiojo Kalavijo, o rite- 
ris pjovė jo draugus pančiojusias virves. 

Žiūrėdamas nieko nesuprantančiu žvilgsniu, Vejonas atatupstas 
atsitraukė per žingsnį. 

- Šito negali būti! Negali būti... 

D'Averkas atsistojo Hokmunui už nugaros, netrukus šalia jų iš- 
dygo ir Bjučardas. Abu buvo nuogi ir beginkliai. 

Sugluminti savo valdovo neryžtingumo, piratai nejudėjo. Sto- 
vėdamas trims nuogiems vyrams už nugarų, riteris patraukė milži- 
nišką kalaviją, tempdamas jį link grindų. 

Staiga Vejonas suspigo ir įsikibo į rausvojo kalavijo rankeną, 
traukdamas ginklą iš metalinio voratinklio. 

- Jis mano! Mano! 

Riteris papurtė galvą: 

- Kalavijas priklauso Hokmunui, beje, priklauso teisėtai! 

Galiausiai piratui pavyko ištraukti Kalaviją, ir šaukdamas "Jis jo 
negaus! Nužudykite juos!", Vejonas šoko šalin. 

Į salę bėgo deglais nešini žmonės. Lordai piratai, apnuoginę ka- 
lavijus, grėsmingai artinosi link draugų ketvertuko, stovinčio ant 
duobės krašto. Išsitraukęs milžinišką savo kalaviją, riteris mostelė- 
jo juo lyg dalgiu, iškart nukirsdamas keletą priešų, o kitus privers- 
damas paskubomis trauktis. 

- Pasiimkite kalavijus, - tarė jis d'Averkui su Bjučardu. - Re- 
gis, teks kautis. 

D'Averkas su Bjučardu pastvėrė ką tik riterio nužudytų piratų 
ginklus, o tada paskui jį patraukė link išėjimo. 

Tačiau tai nebuvo taip paprasta: atrodė, koks tūkstantis žmo- 
nių įvirto į salę. Jų žvilgsniuose liepsnojo kraujo troškimas; jų ka- 
lavijai susikirto su keturių karių kalavijais. 

- Hokmunai, privalai atimti Kalaviją iš Vejono! - žvangant gin- 
klas suriko riteris. - Atimk jį, kitaip mes visi žūsime! 

Ir vėl ketvertuką piratai stūmė prie duobės krašto, iš kur neti- 
kėtai pasigirdo kvarkimas. Akies krašteliu žvilgtelėjęs į kruviną 
pliurę Hokmunas sušuko: 

- Jie šliaužia čionai! 

Padarai priplaukė prie duobės krašto, ir tik dabar Hokmunas 
pamatė, jog jie panašūs į miške sutiktą Žvynuotą pabaisą; tik šie ge- 
rokai mažesni. Visi vienos rūšies, prieš daugelį amžių atgabenti čia 
Vejono protėvių, tačiau nepaprastai pasikeitę, nes gyvena ne van- 
denyje, o žmogaus kraujuje! 

Pajutęs čiuptuvą prisiliečiant prie nuogos odos, Hokmunas su- 
virpėjo iš pasišlykštėjimo. Tykantis už nugaros pavojus suteikė her- 
cogui naujų jėgų, ir jis puolė į piratų tirštumą, skindamasis kelią 
link Vejono, stovinčio nuošaliau ir spaudžiančio Aušros kalaviją, 
apšviečiantį viską rausva šviesa... 

Pamatęs savo priešą, Vejonas suėmė kalaviją abiem rankom, 
kažką šūktelėjo ir sustingo laukdamas. Tačiau nieko neįvyko, tad pri- 
blokštas piratų vadas, iškėlęs virš galvos kalaviją, puolė Hokmuną. 

Atremdamas kirtį, Hokmunas žengtelėjo į šoną ir, beveik apa- 
kintas šviesos, susvyravo. Spiegdamas Vejonas vėl iškėlė rausvą 
kalaviją. Hokmunas nėrė po ginklu, tuo pat metu išsitraukdamas 

savąjį ir sužeisdamas Vejono petį. Sumišęs bei išsigandęs, garsiai 
šaukdamas Vejonas nesiliovė puolęs, bet hercogas vis atremdavo 
jo smūgius. 

Piratų vadeiva trumpam stabtelėjo, su siaubu bei nuostaba 
žvelgdamas Hokmunui į veidą. 

- Kaipgi taip? - šnabždėjo jis. - Ar gali taip būti?.. 

Hokmunas nusijuokė: 

- Neklausk, Vejonai, nes man tai irgi paslaptis. Tačiau man 
liepta paimti tavo Kalaviją, ir aš tai padarysiu! 

Tai sakydamas, jis smogė savo priešui dar kartą, Starvelio lor- 
das vos atrėmė kirtį, vangiai pakeldamas Aušros kalaviją. 

Dabar jau Vejonas stovėjo nugarą į duobę, o Kelno hercogas 
stebėjo, kaip padarai ropščiasi iš jos; nuo jų žvynuotų šonų tekėjo 
kraujo čiurkšlės. Hokmunas stūmė lordą piratą vis arčiau bjaurių 
padarų. Švystelėjęs ilgas liežuvis apsivijo Vejono koją. Surikęs pi- 
ratų valdovas pamėgino nukirsti lanksčią ataugą... 

Žengtelėjęs pirmyn, Hokmunas smogė Vejonui triuškinantį smū- 
gį kumščiu į veidą, išplėšdamas kalaviją iš nusilpusių priešo rankų. 

Paskui jis paprasčiausiai stovėjo ir žiūrėjo, kaip bjaurus padaras 
neskubėdamas tempia jo priešą į duobę. 

Vejonas tiesė į Hokmuną rankas: 

- Išgelbėk mane! Prašau, Hokmunai, išgelbėk mane!.. 

Tačiau iš Hokmuno akių sklido ledinis šaltis, hercogas nė ne- 
krustelėjo. Tik stovėjo, alkūnėmis pasirėmęs į Aušros kalavijo ran- 
keną ir Žiūrėjo, kaip Vejonas artėja prie duobės krašto. 

Lordas Vejonas daugiau nebešaukė, nebemeldė, tik, užsidengęs 
veidą rankomis, tyliai laukė pabaigos. Štai viena, paskui ir antra jo 
koja pradingo kraujo dubury. 

Netrukus pasigirdo pratisas beviltiškas šauksmas, virtęs gurgu- 
liavimu, ir Vejono galva pradingo kraujuje... Tik tada Hokmunas nu- 
sisuko, sverdamas rankoje didžiulį kalaviją ir stebėdamasis jo sklei- 
džiama šviesa. Suėmęs ginklą abiem rankom, jis atsisuko pasižiū- 
rėti, kaip sekasi bičiuliams. Tie stovėjo suglaudę nugaras, vos at- 
laikydami piratų puolimą; buvo akivaizdu: jiems tai pavyksta tik dėl 
to, jog jų užnugarį saugo iš kraujo gelmių šliaužiantys šlykštūs pa- 
darai. 

Pamatęs, jog Hokmunas turi Aušros kalaviją, riteris kažką rikte- 
lėjo, bet hercogas neišgirdo. Jis iškėlė rausvus ašmenis, gindamasis 

nuo puolančių priešų, ištaškė šalia buvusius piratus ir, mirtį sėjančiu 
kalaviju, ėmė skintis kelią link riterio, d Averko bei Bjučardo. 

Pabaisų radosi vis daugiau, ir Hokmunas suprato, jog padėtis 
beviltiška: jie pakliuvo tarp dviejų ugnių. Iš vienos pusės juos spau- 
dė iki dantų ginkluoti piratai, iš kitos pusės savo besiraitančius lie- 
žuvius tiesė bjaurūs gyviai. 

Ir vėl riteris kažką sušuko, tačiau ir vėl Hokmunas neišgirdo. 
Jis toliau kovėsi, kirsdindamas galvas, kapodamas galūnes ir iš visų 
jėgų stengdamasis prasibrauti iki paslaptingo savo sąjungininko. 

Vėl nuskambėjo riterio balsas ir tik dabar Hokmunas suprato 
jo žodžius: 

- Išsikviesk juos! - griaudėjo riteris. - Kviesk Aušros Legioną, 
Hokmunai, kitaip mes žuvę! 

Hokmunas paniuro. 

- Ką sakai? 

- Tu gali įsakinėti Legionui. Iškviesk jį, Runų Krivulės vardu, 
Hokmunai, iškviesk jį! 

Hokmunas atrėmė smūgį, perkirsdamas jį puolusį žmogų nuo 
kaklo iki juosmens. Aušros kalavijo šviesa apsiblausė, matyt, nuo 
daugybės į salę atneštų deglų. 

- Kviesk savo žmones, Hokmunai! - beviltiškai suriko riteris. 

Hokmunas gūžtelėjo pečiais ir, jausdamasis labai kvailai, ištarė: 

- Kviečiu Aušros Legioną! 

Ir nieko nenutiko. Hercogas nieko ir nesitikėjo. Kaip jau sakyta, 
jis netikėjo legendomis. 

Bet netikėtai jis pastebėjo, jog piratai šaukia kitaip - iš baimės 
bei skausmo, ir kad mūšio lauke nežinia iš kur atsirado nauji, drą- 
siai besikaunantys ir mušantys piratus kariai, neįprasti kariai, švy- 
tintys lygia rausva šviesa. 

Giliai įkvėpęs, Hokmunas smalsiai juos apžiūrėjo. 

Atėjūnai dėvėjo brangius, truputį senamadiškus šarvus. Gin- 
kluoti ietimis, kurių antgalius puošė kruvinų plaukų kuokšteliai, bei 
didžiulėmis įmantriai raižytomis dygliuotomis kuokomis. Legiono 
kariai nežmoniškai staugė, rėkė bei Žiauriai žudė, tiesiog akimirksniu 
sutriuškindami daugumą piratų. 

Ruda oda, išdažyti veidai, juodos degančios akys... Iš besikau- 
nančių Aušros karių gerklės sklido lyg dejonė, lyg laidotuvių giesmė. 

Piratai įnirtingai priešinosi ir nužudė daugybę Aušros Legiono 

karių. Bet žuvusio kario kūnas pradingdavo, o vietoj jo nežinia iš 
kur atsirasdavo kitas. Hokmunas nutarė išsiaiškinti, kaip jie atsiran- 
da salėje, tačiau jam nepasisekė - pakakdavo mirktelėti, ir toje vie- 
toje, į kurią jis ką tik žiūrėjo, jau stovėdavo naujas karys. 

Sunkiai atsidusęs, Hokmunas prisijungė prie draugų. Nuogi 
d'Averko bei Bjučardo kūnai buvo nusėti daugybe nepavojingų 
žaizdų. Bičiuliai stovėjo žiūrėdami, kaip Legionas susidoroja su pi- 
ratais. 

- Šie kariai tarnauja Kalavijui, - paaiškino Riteris. - Jų padeda- 
mas, kai to reikėjo Runų Krivulei, Vejono protėvis sugebėjo įbau- 
ginti visą Narliną bei jo apylinkes. Bet dabar Kalavijas atsisuko prieš 
Vejono žmones, atimdamas tai, ką kadaise davė! 

Hokmunas pajuto kažin ką prisiliečiant prie kulkšnies, atsisuko 
ir suriko iš siaubo: 

- Padarai iš duobės! Aš pamiršau apie juos! 

Šmaukštelėjęs Kalaviju riebų padarą, hercogas atšoko. 

Akimirksniu tarp jo bei pabaisos atsirado tuzinas švytinčių ka- 
rių. Plaukų kuokšteliais papuoštos ietys kilo bei leidosi, kuokos ne- 
pailsdamos tvatino šlykštynes, ir pabaisos atsitraukė. Tačiau Auš- 
ros kariai neleido jiems paprasčiausiai pasitraukti. Apsupę padarus, 
jie mušė, pjovė ir badė juos tol, kol iš pabaisų teliko beformės juo- 
dos dėmės ant grindų. 

- Viskas... - negalėdamas tuo patikėti sumurmėjo Bjučardas. - 
Mes nugalėjome. Pagaliau Starvelis krito! - Kapitonas pakėlė deglą. 
- Eime, drauguži Hokmunai. Veskime tavo stebuklingus karius šio 
niekingo miesto gatvėmis ir žudykime visus, kuriuos sutiksime. Ei- 
kime ir sudeginkime namus. 

- Taip... - lyg ir pritarė Hokmunas, bet riteris papurtė galvą. 

- Ne, Hokmunai, Legionas paklūsta tau ne dėl to, kad naikintum 
piratus. Jis paklūsta tau, kad galėtum pasitarnauti Runų Krivulei. 

Hokmunas sudvejojo. 

Riteris uždėjo ranką Bjučardui ant peties. 

- Dabar, kai dauguma lordų piratų negyvi, kai žuvo Vejonas, 
niekas nekliudo tau bei tavo bendraminčiams ateiti į Starvelį ir už- 
baigti šiandien pradėto darbo. Hokmuno bei jo Kalavijo reikia svar- 
besniems darbams. Netrukus jūs atsisveikinsite. 

Hokmunas pajuto buką susierzinimą. 

- Nepaprastai dėkoju tau už pagalbą, riteri... Tačiau leisk pri- 


361 


minti, kad manęs čia apskritai nebūtų, jei ne tavo suktybės bei Mai- 
gano iš Landaro gudrybės. Trumpai tariant, man reikia grįžti namo 
į Braso pilį pas mylimąją. Esu pats sau šeimininkas, riteri! Ir pats 
nuspręsiu savo likimą! 

Riteris nusijuokė: 

- Tu vis toks pat naivus, Dorianai Hokmunai. Patikėk manimi, 
tavo šeimininkas - Runų Krivulė. Manaisi atėjęs į šią Šventyklą pa- 
gelbėti draugui... Būtent taip tvarko savo reikalus Runų Krivulė! 
Tu nė už ką nebūtum lindęs į piratų irštvą, jei paprasčiausiai ieško- 
tum Aušros kalavijo; juk net netikėjai legendomis apie jį. Tačiau no- 
rėdamas išgelbėti Bjučardą, nė nemirktelėdamas koveisi su ištisa 
armija... Runų Krivulė audžia sudėtingus raštus... Žmonės niekada 
nesuvokia priežasčių, paskatinusių juos veikti vienaip, o ne kitaip, 
jei į visą tai būna įsipainiojusi Runų Krivulė. Dabar tu privalai atlikti 
antrąją savo misijos Amarike dalį. Eik į šiaurę - gali keliauti vande- 
niu: neabejoju, jog Bjučardas paskolins tau laivą - ir surask Dnar- 
ką, Didžių Dorybingų žmonių miestą, laukiantį tavo pagalbos. Te- 
nai rasi įrodymą, kad Runų Krivulė tikrai egzistuoja. 

- Manęs nedomina paslaptys, riteri. Noriu žinoti, kas nutiko 
mano Žmonai ir mano draugams. Sakyk man - ar esame tamė pa- 
čiame laike, kaip ir jie? 

- Taip, - patvirtino riteris. - Tavo palikta Europa gyvuoja toje 
pačioje laiko tėkmėje. Bet tu juk Žinai, kad Braso pilis yra kažkokio- 
je kitoje... 

- Žinau... - Hokmunas neryžtingai susiraukė. - Gerai, riteri, 
galbūt aš sutiksiu pasiskolinti iš Bjučardo laivą ir keliauti į Dnarką. 
Galbūt... 

Riteris linktelėjo. 

- Eime, - pasakė jis. - Palikime šią niekingą vietą ir grįžkime į 
Narliną. Tenai ir pasikalbėsime su Bjučardu apie laivą. 

Bjučardas šyptelėjo: 

- Viskas, ką turiu, Hokmunai - tavo. Tu tiek daug padarei man 
ir mano miestui. Išgelbėjai man gyvybę, padėjai sutriuškinti baisius 
Narlino priešus... jei reikia, imk dvi dešimtis laivų. 

Hokmunas giliai susimąstė. Jam kilo noras apmauti riterį. 

11. ATSISVEIKINIMAS 


KITĄ DIENĄ Bjučardas palydėjo draugus į prieplauką. Mies- 
tas šventė pergalę. Narlino kariai užėmė Starvelį, išviję iš jo pasku- 
tinį piratą. 

Bjučardas uždėjo ranką Hokmunui ant peties. 

- Norėčiau, kad pasiliktum, hercoge Hokmunai. Mes švęsime 
visą savaitę, tad būtų puiku, jei tu bei tavo draugas dar paviešėtu- 
mėte pas mane! Man bus liūdna linksmintis be jūsų - juk jūs esate 
tikrieji Narlino didvyriai, ne aš! 

- Visiems mums pasisekė, kapitone Bjučardai. Laimingas atsi- 
tiktinumas sujungė mūsų likimus. Tu atsikratei pikčiausių priešų, o 
mes gavome, ko norėjome. - Hokmunas nusišypsojo. - Atėjo laikas 
atsisveikinti. 

Bjučardas linktelėjo. 

- Jei reikia, vadinasi, reikia... - Dėkingai žvelgdamas į Hokmu- 
ną, jis šelmiškai šyptelėjo: - Viliuosi, tu nemanai, kad aš visiškai pa- 
tikėjau pasakomis apie giminaitį burtininką, besidomintį tuo kalavi- 
ju, kurį dabar turi? 

Hokmunas nusijuokė. 

- Ne... Bet, kita vertus, kapitone, negaliu pasiūlyti nieko kita. 
Visiškai nežinau, kam man reikia to kalavijo... - Jis palietė makštis, 
kuriose ilsėjosi Aušros kalavijas. - Riteris sakė, jog tai - visuotinio 
likimo dalis. O aš nenoriu būti Likimo vergas. Man tereikia trupučio 
meilės, trupučio ramybės ir... ir atkeršyti tiems, kurie nusiaubė ma- 
no tėvynę. Ir vis dėlto aš esu čia - už daugelio mylių nuo tos vie- 
tos, į kurią visa širdimi trokštu sugrįžti. Ir privalau ieškoti dar vieno 
mitinio daikto. Manai, labai to noriu? Deja... 

Bjučardas rimtai pažvelgė į jį. 

- Manau, Hokmunai, kad tu tarnauji didžiam tikslui. Manau, jog 
tavo likimas - kilnus likimas. 

Hokmunas liūdnai nusijuokė: 

- Nereikia man kilnaus likimo! Noriu, kad jis būtų saugus. 

- Galbūt, - tarė Bjučardas. - Galbūt... Ką gi, mano drauge, ge- 
riausias laivas paruoštas, laivo virtuvė lūžta nuo maisto atsargų. 
Labiausiai patyrę Narlino jūreiviai panoro plaukti su tavimi, jie jau 
laive. Sėkmės tau, Hokmunai... tau taip pat, d Averkai. 

D'Averkas kostelėjo į kumštį. 

- Jei Hokmunas yra nevalingas savo, taip vadinamo "kilnaus li- 
kimo" tarnas, tai kas verčia keliauti mane? Galbūt nepagydomas 
bukumas? Aš silpnas, ligotas, nesu tvirtai suręstas milžinas, tačiau 
ir aš įveltas į šią įtartiną Runų Krivulės istoriją!.. Na, tai bent jau pa- 
deda prastumti laiką. 

Nusišypsojęs Hokmunas pasisuko ir užbėgo laipteliais į laivą. 
Riteris nekantriai kilstelėjo ranką. 

- Įsidėmėk, Hokmunai: Dnarkas, - pasakė jis. - Dnarke turi su- 
rasti Runų Krivulę. 

- Taip, - tarė Hokmunas. - Aš pamenu, pamenu... 

- Dnarke prireiks Aušros kalavijo, - tęsė riteris, - tad turi jį 
saugoti. 

- Viską padarysiu taip, kaip tu nori, riteri, - patikino jį Hokmu- 
nas. - Tu plauksi su mumis. 

- Aš turiu kitų reikalų. 

- Žinoma, mes dar susitiksime. 

- Be abejonės. 

Mostelėjęs d'Averkas pakėlė ranką. 

- Ką gi, liks sveikas, riteri. Ačiū už pagalbą. 

- Už mūsų pagalbą tau ačiū, - paslaptingai tarė Riteris. 

Hokmunas paliepė atrišti lynus ir pradėti irtis. 

Netrukus, palikęs įlanką, laivas išplaukė į atvirą jūrą. Hokmu- 
nas stebėjo vis mažėjančius Bjučardo bei Riterio siluetus, o paskui 
šypsodamasis atsisuko į d' Averką. 

- Na, d'Averkai, ar žinai, kur mes plaukiame? 

- Manau, kad į Dnarką, - nekaltai ištarė prancūzas. 

- Į Europą, d Averkai. Man nerūpi kažin koks ten likimas, kurį 
man nuolat prikišamai rodo. Noriu pamatyti savo žmoną. Perplauk- 
sime jūrą ir atsidursime Europoje. Tenai, pasinaudoję žiedais, per- 
sikelsime į Braso pilį. Ir aš vėl pamatysiu Izoldą. 

D'Averkas nieko nepasakė, tik kilstelėjo galvą ir pažvelgė į dan- 
gų. Vėjas išpūtė baltas bures, laivas vis greičiau skriejo bangomis. 

- Ką apie tai pasakysi, d'Averkai, - šypsodamas paklausė Do- 
rianas, plekšnodamas draugui per nugarą. 

D'Averkas gūžtelėjo pečiais. 

- Pasakysiu, jog būtų neblogai kurį laiką pailsėti Braso pilyje. 

- Bičiuli, tavo toks balsas... Ar tik tu nesišaipai iš manęs? - 
Hokmunas paniuro. - Kas nutiko? 

D'Averkas kreivai žvilgtelėjo į hercogą. 

- Taip, taip, gali būti. Tik aš abejoju, mano drauge, jog šis lai- 
vas ras kelią į Europą. Tikriausiai aš labiau tikiu Runų Krivule. 

- Tu tiki tais niekais?! Kaipgi taip? Juk mes galvojome, kad 
Amarike gyvena pusdieviai. O ką radome? 

- Man regis, tu per dažnai kartoji, kad Runų Krivulė neegzis- 
tuoja. Atrodo, tavo noras pamatyti Izoldą per stipriai įtakoja tavo 
sprendimus. 

- Gali būti. 

- Gerai, Hokmunai, - tarė d' Averkas, žvelgdamas į horizontą. - 
Laikas parodys Runų Krivulės galią. 

Nustebęs Hokmunas pažiūrėjo į bičiulį, gūžtelėjo pečiais ir pa- 
traukė į savo kajutę. 

D'Averkas palingavo galvą ir šypsodamas stebėjo nueinantį 
draugą. 

Paskui jis apžvelgė jūreivius, mintyse spėliodamas, ar dar kada 
nors išvys Braso pilį... 

